
Evanghel 


Evanghelia 


În vremea aceea, lisus 

18. Pe când umbla pe lângă Marea Galileii, a văzut pe doi fraţi, pe Simon ce se 
numeşte Petru şi pe Andrei, fratele lui, care aruncau mreaja în mare, căci erau 
pescari. 

19. Şi le-a zis: Veniţi după Mine şi vă voi face pescari de oameni. 

20. Iar ei, îndată lăsând mrejele, au mers după El. 

21. Și de acolo, mergând mai departe, a văzut alți doi fraţi, pe Iacov al lui Zeve- 
deu şi pe loan fratele lui, în corabie cu Zevedeu, tatăl lor, dregându-şi mrejele şi 
i-a chemat. 

22. Iar ei îndată, lăsând corabia şi pe tatăl lor, au mers după El. 

23.,Și a străbătut lisus toată Galileea, învățând în sinagogile lor şi propovăduind 
Evanghelia împărăției şi tămăduind toată boala şi toată neputinţa în popor. 


Apostol 


Romani 2, 10-16 

Fraţilor 

10. Dar mărire, cinste şi pace oricui face binele: iudeului mai întâi şi elinului. 
11. Căci nu este părtinire la Dumnezeu! 

12. Câţi, deci, fără lege, au păcătuit, fără lege vor şi pieri; iar câţi au păcătuit în 
lege, prin lege vor fi judecaţi. 

13. Fiindcă nu cei ce aud legea sunt drepți la Dumnezeu, ci cei ce împlinesc le- 
gea vor fi îndreptați. 

14. Căci, când păgânii care nu au lege, din fire fac ale legii, aceştia, neavând le- 
ge, îşi sunt loruşi lege, 

15. Ceea ce arată fapta legii scrisă în inimile lor, prin mărturia conştiinţei lor şi 
prin judecăţile lor, care îi învinovăţesc Sau îi şi apără, 


16. În ziua în care Dumnezeu va judeca, prin lisus Hristos, după Evanghelia 
mea, cele ascunse ale oamenilor. 


Slujba Sfinţilor români la Duminica a II-a după Rusali 


SLUJBA 


ŞI 
ACATISTUL 


SFINŢILOR ROMÂNI 


Sfinţii români bine plăcuţi Domnului 


Tomosul patriarhal şi sinodal pentm instituirea Duminicii Sfinţilor români, citit în 
catedrala din Alba lulia, 28 iunie 1992. 


Teoctist - Din mila lui Dumnezeu, arhiepiscop al Bucureştilor, mitropolit al Mun- 
teniei şi Dobrogei şi patriarh al Bisericii Ortodoxe Române, prea iubitului cler şi 
drept-măritorilor ereştim din cuprinsul Patriarhiei Române, har, milă şi pace de la 
Dumnezeu, părintele luminilor iar de la noi patriarhiceşti binecuvântări. 


Sosit-a vremea ca Biserica Ortodoxă Română să-şi cinstească după vrednicie pe 
fiii ei care au petrecut şi s-au săvârşit în sfinţenie, slujind, vestind, mărturisind şi 
apărând cuvântul Evangheliei. 


lisus însuşi cinsteşte şi prea măreşte neamul Său, alegându-şi ucenici care vor 
deveni sfinţi, iar Sfântul evanghelist Luca foloseşte cuvinte alese cu privire la viaţa 
şi martiriul Sfântului arhidiacon Ştefan, odrăslit în pământul Iudeii (Fapte 7). 


Cu evlavie mărturiseşte Sfântul Vasile cel mare zicând că Dumnezeu este lăudat ca 
«Unul care a făcut minuni prin Sfinţii Săi, care bine l-au plăcut Lui din fiecare 
nealny». 


În decursul veacurilor, unele Biserici Ortodoxe surori au aşezat în ceata sfinţilor şi 
cinstesc după cuviință pe unii dintre fiii lor, care au bineplăcut înaintea lui 
Dumnezeu prin vieţuirea în Hristos şi mărturia dată despre aceasta, rânduind în 
acelaşi timp o zi de prăznuire pentru toţi sfinţii, ştiuţi şi neştiuţi, pe care numai 
Dumnezeu îi ştie şi i-a înscris în Cartea Veşniciei. De aceea, bucurie mare vesteşte 
astăzi fiilor săi Biserica noastră dreptmăritoare hotărând ca în rândul sfinților să fie 
aşezaţi şi aceia pe care ea însăşi i-a odrăslit în sânul neamului românesc. 


Acest act de cinstire constituie o îndreptățită împlinire a cuvintelor Sfântului 
apostol Pavel care zice: «Aduceţi-vă aminte de mai marii voştri, care v-au grăit 
vouă cuvântul lui Dumnezeu, priviţi cu luare aminte cum şi-au încheiat viaţa, le 
urmaţi credinţa». 


Vrednic de toată lauda şi de folos este înaintea lui Dumnezeu să cinstim pe toți 
sfinții plămădiți de evlavia neamului românesc, din care au răsărit martiri, mărtu- 
risitori, apărători ai dreptei credinţe şi mari trăitori din rândurile credincioşilor, 
cuvioşilor, preoţilor şi ierarhilor care, din veac, au strălucit în cununa Bisericii stră- 
moşeşti şi în cer sunt împodobiţi cu slavă. 


Pentru toate acestea, smerenia noastră, împreună cu toți membrii Sfântului Sinod al 
Bisericii Ortodoxe Române, luând aminte la credinţa şi dragostea, evlavia şi mila, 
cinstea şi dreptatea şi la dăruirea şi jertfelnicia neamului românesc care a odrăslit 
mulțime de sfinţi, unii ştiuţi, iar alţii numai de Dumnezeu cunoscuţi; 


Purtând grijă prin aceasta şi de creşterea duhovnicească şi întărirea în credinţă a 
fiilor Bisericii noastre; Ținând seama de necesitatea rânduirii unei zile de pomenire 
a sfinților români şi de propunerile Comisiei Sinodale pentru canonizarea sfinților; 
Urmând Aşezămintele dumnezeieştilor Părinţi dinaintea noastră; Respectând întru 
totul rânduiala canonică a Sfintei noastre Biserici şi chemând în ajutorul nostru pe 
Milostivul Dumnezeu, Cel ce este în Treime închinat, 


Hotărâm: 


De acum înainte şi până la sfârşitul veacurilor, în întreaga Biserică Ortodoxă Ro- 
mână, să se numere cu sfinţii şi să se cinstească după pravilă, cu slujbă specială şi 
cu acatist, toţi sfinții din neamul nostru, ştiuţi şi neştiuţi, sau cei de alt neam care 
şi-au sfârşit viaţa în hotarele pământului românesc, toţi cei care au sfinte moaşte cu 
cinstire în Biserica noastră, precum şi toți sfinţii din neamul nostru care s-au nevoit 
pe alte meleaguri. 


Pentru cinstirea tuturor acestora se instituie «Duminica Sfinţilor români» care va fi 
aşezată în calendarul Bisericii nostre în fiecare an în a doua duminică după Rusalii. 
în această duminică vor fi amintiţi şi cu evlavie cinstiți: 


- Sfinţii ierarhi, preoţi şi diaconi, slujitori ai Bisericii Ortodoxe Române, care s-au 
săvârşit muceniceşte, au mărturisit şi au apărat cu jertfelnicie credinţa ortodoxă, 
neamul şi ţara noastră; 

- Sfinţii cuvioşi şi cuvioase care s-au săvârşit trăind deplin viaţa călugărească şi 
care, prin pilda vieţii lor şi prin rugăciune, au hrănit duhovniceşte pe toţi drept- 
credincioşii; 

- Sfinţii martiri din orice treaptă harică sau stare obştească şi toţi aceia care, prin 
sângele şi patimile lor, au primit cununa sfinţeniei; 

- Sfinţii români ucişi de oştile păgânilor sau ale altor asupritori de-a lungul vea- 
curilor, precum şi cei care au căzut în luptă cu aceştia sau în amară robie pentru 
credința strămoşească, pentru Biserică şi neam; 

- Sfinţii care s-au săvârşit luptând cu arma cuvântului pentru apărarea credinţei. 
Bisericii Ortodoxe şi a binecredincioşilor ei fii; 

- Toţi ceilalți sfinţi creştini ortodocşi din toate timpurile şi de pretutindeni, ştiuţi şi 
neştiuţi, care au sporit în dragostea pentru Hristos, care au sporit în faptele cele 
bune, în rugăciuni şi în virtuțile creştine, pe care Dumnezeu i-a scris în Cartea 
Vieţii. 


Hotărâm, de asemenea, ca în Duminica Sfinţilor români icoana praznicului să fie 
aşezată spre cinstire la locul cuvenit, în toate bisericile din cuprinsul Patriarhiei 
Române. 


Unele biserici care se vor zidi sau preînnoi îşi vor putea rândui ca hram «Duminica 
Sfinților români». 


Spre veşnică cinstire despre cele ce am hotărât în chip canonic, s-a întocmit acest 
Tomos patriarhal şi sinodal de canonizare pe care îl întărim cu semnăturile noastre, 
spre a fi adus la cunoştinţa dreptcredincioşilor şi clerului Bisericii Ortodoxe 
Române, a tuturor evlavioşilor români, oriunde ar trăi aceştia. 


î Teoctist 
patriarhul Bisericii Ortodoxe Române 


ie e ste 


Sâmbătă seara, la Vecernia mică 
[Preotul dă binecuvântarea: Binecuvântat este Dumnezeul nostru. Strana: Amin! ] 


Veniţi să ne închinăm Împăratului nostru Dumnezeu. 

Veniţi să ne închinăm, şi Să cădem la Hristos Împăratul nostru Dumnezeu. 
Veniţi să ne închinăm, şi Să cădem la însuşi Hristos Împăratul şi Dumnezeul 
nostru. 


Psalmul 103 

1. Binecuvântează, suflete al meu, pe Domnul! Doamne, Dumnezeul meu, mă- 
ritu- Te-ai foarte. 

2. Întru strălucire şi în mare podoabă Te-ai îmbrăcat; Cel ce Te îmbraci cu lumi- 
na ca şi cu o haină; 

3. Cel ce întinzi cerul ca un cort; Cel ce acoperi cu ape cele mai de deasupra ale 
lui; 

4. Cel ce pui norii suirea Ta; Cel ce umbli peste aripile vânturilor; 

5. Cel ce faci pe îngerii Tăi duhuri şi pe slugile Tale pară de foc; 

6. Cel ce ai întemeiat pământul pe întărirea lui şi nu se va clătina în veacul vea- 
cului. 

7. Adâncul ca o haină este îmbrăcămintea lui; peste munţi vor Sta ape. 

8. De certarea Ta vor fugi, de glasul tunetului Tău se vor înfricoşa. 

9. Se suie munţi şi se coboară văi, în locul în care le-ai întemeiat pe ele. 

10. Hotar ai pus, pe care nu-l vor trece şi nici nu se vor întoarce să acopere pă- 
mântul. 

11. Cel ce trimiţi izvoare în văi, prin mijlocul munţilor vor trece ape; 

12. Adăpa-se-vor toate fiarele câmpului, asinii sălbatici setea îşi vor potoli. 

13. Peste acelea păsările cerului vor locui; din mijlocul stâncilor vor da glas. 

14. Cel ce adăpi munţii din cele mai de deasupra ale Tale, din rodul lucrurilor 
Tale se va sătura pământul. 

15. Cel ce răsari iarbă dobitoacelor şi verdeață spre slujba oamenilor; 

16. Ca să scoată pâine din pământ şi vinul veseleşte inima omului; 

17. Ca să veselească faţa cu untdelemn şi pâinea inima omului o întăreşte. 

18. Sătura-se-vor copacii câmpului, cedrii Libanului pe care i-ai sădit; acolo pă- 
sările îşi vor face cuib. 


19. Locaşul cocostârcului în chiparoşi. Munţii cei înalți adăpost cerbilor stâncile 
scăpare iepurilor. 

20. Făcut-ai luna spre vremi, soarele şi-a cunoscut apusul său. 

21. Pus-ai întuneric şi S-a făcut noapte, când vor ieşi toate fiarele pădurii; 

22. Puii leilor mugesc ca să apuce şi să ceară de la Dumnezeu mâncarea lor. 

23. Răsărit-a soarele şi s-au adunat şi în culcuşurile lor se vor culca. 

24. leşi-va omul la lucrul său şi la lucrarea sa până seara. 

25. Cât s-au mărit lucrurile Tale, Doamne, toate cu înţelepciune le-ai făcut! 
Umplutu-s-a pământul de zidirea Ta. 

26. Marea aceasta este mare şi largă; acolo se găsesc târâtoare, cărora nu este 
număr, vietăţi mici şi mari. 

27. Acolo corăbiile umblă; balaurul acesta pe care l-ai zidit, ca să se joace în ea. 
28. Toate către Tine aşteaptă ca să le dai lor hrană la bună vreme. 

29. Dându-le Tu lor, vor aduna, deschizând Tu mâna Ta, toate se vor umple de 
bunătăţi; 

30. Dar întorcându-ţi Tu faţa Ta, se vor tulbura; lua-vei duhul lor şi se vor sfârşi 
şi în țărână se vor întoarce. 

31. Trimite-vei duhul Tău şi se vor zidi şi vei înnoi faţa pământului. 

32. Fie slava Domnului în veac! Veseli-se-va Domnul de lucrurile Sale. 

33. Cel ce caută spre pământ şi-l face pe el de se cutremură; Cel ce se atinge de 
munți şi fumegă. 

34. Cânta-voi Domnului în viaţa mea, cânta-voi Dumnezeului meu cât voi fi. 

35. Plăcute să-I fie Lui cuvintele mele, iar eu mă voi veseli de Domnul. 

36. Piară păcătoşii de pe pământ şi cei fără de lege, ca să nu mai fie. Binecu- 
vântează, suflete al meu, pe Domnul. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Aliluia! (de 3 ori) 
Doamne, strigat-am... (glasul I), stihurile se pun pe 4: 


Stihul: Din straja dimineţii până în noapte, din straja dimineţii să nădăjduiască Is- 
rael spre Domnul. 


Rugăciunile noastre cele de seară, primeşte-le, Sfinte Doamne şi ne dă nouă iertare 
păcatelor, că Tu însuţi eşti cel ce ai arătat în lume învierea. 


Stihul: Că la Domnul este milă... 


Înconjuraţi popoarelor Sionul şi-l cuprindeţi pe dânsul şi daţi mărire într-însul, Ce- 
lui ce a înviat din morţi, că Acesta este Dumnezeul nostru, care ne-a izbăvit pe noi 
de fărădelegile noastre. 


Stihul: Lăudaţi pe Domnul toate neamurile... 


Veniţi popoare să lăudăm şi să ne închinăm lui Hristos mărind învierea Lui, învie- 
rea cea din morţi; că Acesta este Dumnezeul nostru, carele de înşelăciunea vrăj- 
maşului a izbăvit lumea. 


Stihul: Că s-a întărit mila Lui... 


Rugăciunile noastre cele de seară, primeşte-le, Sfinte Doamne şi ne dă nouă iertare 
păcatelor, că Tu însuţi eşti cel ce ai arătat în lume învierea. 


Slavă Tatălui şi Fiului şi Sfântului Duh, glasul I 


Veniţi acum, o, iubitorilor de prăznuire, să lăudăm pe Părintele îndurărilor, care a 
privit cu dragoste spre sfânta noastră Biserică ce luminat a strălucit pe întinsul pă- 
mânt românesc, temeluind adânci rădăcini ale credinţei dreptmăritoare. Căci prin 
roua Duhului Sfânt au răsărit pomii ce rodesc spre viaţa veşnică şi împodobesc gră- 
dina Raiului, sfinţii pe care I-a ales din neamul nostru. Şi cu smerenie să-L rugăm 
ca, pentru rugăciunile lor, să reverse asupra noastră din darurile Sale cele bogate, 
întărindu-ne în dreapta credinţă, spre rodirea faptelor bune, întru slava Prea Sfân- 
tului Său nume. 


Și acum şi pururea şi în vecii vecilor. (a Născătoarei de Dumnezeu) 


Prăznuire feciorească este astăzi, fraților. Să salte făptura, să dănţuiască omenirea, 
că ne-a chemat pe noi vistieria cea prea curată a fecioriei, Sfânta de Dumnezeu 
Născătoarea, raiul cel cuvântător al lui Adam al doilea, locaşul unirii a două firi, 
prăznuirea mântuitoarei împăcări, cămara întru care Cuvântul cu adevărat trup Şi-a 
logodit, norul cel cu adevărat uşor, care a purtat cu trup pe cel ce este purtat pe he- 
ruvimi. Pentru rugăciunile ei, Hristoase Dumnezeule, mântuieşte sufletele noastre. 


Apoi: Vohod: Lumină lină a sfintei slave a Tatălui ceresc, celui fără de moarte, a 
Sfântului, Fericitului, lisuse Hristoase, venind la apusul soarelui, văzând lumina 
cea de seară, lăudăm pe Tatăl şi pe Fiul şi pe Sfântul Duh, Dumnezeu; vrednic eşti 
în toată vremea a fi lăudat de glasuri cuvioase, Fiul lui Dumnezeu, cel ce dai viaţă, 
pentru aceasta lumea Te slăveşte. 


Prochimenul: Domnul a împărăţit, întru podoabă S-a îmbrăcat... 
Stihoavna 


Cu patima Ta Hristoase, din patimi ne-am liberat; şi cu învierea Ta, din stricăciune 
ne-am izbăvit; Doamne, mărire Ţic! 


Stih: Pomeni-voi numele'Tău întru tot neamul şi neamul. 


Prea mărită eşti în neamurile neamurilor, curată Maică Fecioară, Născătoare de 
Dumnezeu, Marie, ocrotitoarea lumii, care ai născut cu trup pe Fiul Tatălui celui 
fără de început, cel cu adevărat împreună veşnic cu Duhul; pe care roagă-L să ne 
mântuiască pe noi. 


Stih: Ascultă fiică şi vezi şi pleacă urechea ta şi uită poporul tău şi casa părintelui 
tău. 


Cei cuprinşi de neaşteptate necazuri, Fecioară curată, pe tine singură ocrotitoare 
avându-te, cu mulțumire strigăm: Izbăveşte-ne pe noi, PreaSfântă dumnezeiască 
Mireasă, că tu eşti a lumii scăpare şi sprijinitoare a neamului nostru. 


Stih: Feţei tale se vor pleca mai-marii norodului. 


Lumea s-a înnoit întru naşterea ta, de Dumnezeu Născătoare Fecioară, ceea ce eşti 
credincioşilor izbăvire şi sprijinitoare neadormită a celor ce se roagă ţie cu dreaptă 
credinţă, prea curată. Nu înceta a te ruga cu osârdie pentru toţi cei ce te laudă pe 
tine. 


Slavă Tatălui şi Fiului şi Sfântului Duh, glasul 2 


De la marginile pământului vin neamurile să aducă, împreună cu noi, cinstire tu- 
turor Sfinţilor, pe care Dumnezeu, în nemăsurata sa bunătate, i-a ales din neamul 
nostru şi care, împodobiţi fiind cu darurile Sfântului Duh, pentru nevoinţele lor, 
revarsă asupra celor ce-i cinstesc pace şi mare milă. 


Și acum şi pururea şi în vecii vecilor. (a Născătoarei de Dumnezeu) 


Nor al Luminii celei veşnice te-a numit proorocul pe tine, Fecioară; că, întru tine 
pogorându-Se Cuvântul Tatălui, ca ploaia peste lână, şi dintru tine răsărind, lumea 
a luminat şi înşelăciunea a risipit Hristos, Dumnezeul nostru. Ne rugăm, Prea- 


Sfântă, nu înceta a-L ruga pe Acela cu stăruinţă pentru noi, cei ce te mărturisim pe 
tine cu adevărat Născătoare de Dumnezeu. 


Apoi: Acum slobozeşte pe robul Tău, Stăpâne, după cuvântul Tău, în pace, că vă- 
Zură ochii mei mântuirea Ta, pe care ai gătit-o înaintea feţei tuturor popoarelor; 
lumină spre descoperirea neamurilor şi slava poporului Tău bine credincios. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne miluieşte! (de 3 ori) 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. 


Troparul învierii: Piatra fiind pecetluită de iudei şi ostaşii străjuind prea curat 
trupul Tău, înviat-ai a treia zi Mântuitorule, dăruind lumii viaţă. Pentru aceasta, 
puterile cerurilor strigau Ţie, Dătătorule de viaţă: Mărire învierii Tale, Hristoase; 
mărire împărăției Tale, mărire iconomiei Tale, Unule iubitorule de oameni. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. (a 
Născătoarei de Dumnezeu) 


Gavriil zicând ţie: "Fecioară, bucură-te", împreună cu glasul s-a întrupat Stăpânul 
tuturor întru tine, sicriul cel Sfânt, precum a zis dreptul David. Arătatu-te-ai mai 
desfătată decât cerurile, ceea ce ai purtat pe Făcătorul tău. Mărire celui ce s-a 


sălăşluit întru tine, mărire celui ce a ieşit din tine; mărire celui ce ne-a mântuit pe 
noi, prin naşterea ta! 


[Ectenia întreită..., Otpustul mic. ] 
Vecernia mare 

[Dacă nu se face Priveghere sau nu este hramul bisericii, se slujeşte după urmă- 
toarea rânduială: Preotul: Binecuvântat este Dumnezeul nostru... Strana: Amin! 
Veniţi să ne închinăm... (de 3 ori). Psalmul 103. 

Dacă nu s-a făcut Ceasul IX şi Vecernia mică, după binecuvântare, strana zice: 
Amin şi continuă cu Impărate Ceresc..., Sfinte Dumnezeule..., Prea Sfântă Trei- 
me..., Tatăl nostru..., Că a Ta este împărăţia..., Strana: Doamne miluieşte...( de 
12 ori), Slavă..., Şi acum..., Veniţi să ne închinăm... (de 3 ori), Psalmul 103, 


Fericit bărbatul... ] 


Doamne, strigat-am, glasul 1, stihirile se pun pe 10: trei ale Învierii, una a lui Ana- 
tolie şi şase stihiri ale Sfinţilor Români. 


Stih: Scoate din temniţă sufletul meu, ca să se mărturisească numelui Tău. 


Rugăciunile noastre cele de seară, primeşte-le, Sfinte Doamne şi ne dă nouă iertare 
păcatelor, că Tu însuţi eşti cel ce ai arătat în lume învierea. 


Stih: Pe mine mă aşteaptă drepţi, până ce-mi vei răsplăti mie. 


Inconjuraţi popoarelor Sionul şi-l cuprindeți pe dânsul şi daţi mărire într-însul. 
Celui ce a înviat din morţi, că Acesta este Dumnezeul nostru, care ne-a izbăvit pe 
noi de fărădelegile noastre. 


Stih: Dintru adâncuri am strigat către Tine, Doamne, Doamne, auzi glasul meu. 
Veniţi popoare să lăudăm şi să ne închinăm lui Hristos mărind învierea Lui, învie- 
rea cea din morţi, că Acesta este Dumnezeul nostru, carele de înşelăciunea vrăj- 


maşului a izbăvit lumea. 


Stih: Fie urechile Tale cu luare aminte spre glasul rugăciunii. 


Veseliţi-vă ceruri, trâmbiţaţi temeliile pământului, strigaţi munţilor cu veselie, că 
iată Emanuel, păcatele noastre pe cruce le-a pironit şi Cel ce dă viaţă, moartea a 
omorât, pe Adam înviindu-l, ca un iubitor de oameni. 


Stih: De te vei uita la fărădelegi, Doamne, Doamne, cine va suferi? Că la Tine este 
milostivirea. 


Prea mărit eşti, Hristoase, Dumnezeul nostru, care ai rânduit, în marea şi nespusa 
Ta bunătate şi iubire de oameni, ca şi Biserica noastră dreptmăritoare, după cele 
şapte daruri ale Sfântului Duh, să zămislească, să crească şi să desăvârşească cele 
şapte cete de sfinţi, care Te laudă neîncetat şi se roagă pentru mântuirea sufletelor 
noastre. 


Stih: Pentru numele Tău Te-am aşteptat Doamne, aşteptat-a sufletul meu spre cu- 
vântul Tău, până ce se va milostivi spre el. 


Împreună cu celelalte neamuri creştine dreptmăritoare ce au odrăslit luminate cete 
de sfinţi, care au răspândit în toată lumea mireasma cea bine mirositoare a darurilor 
duhovniceşti, şi neamul nostru, a adus Ţie, Doamne, prinos de jertfă şi de sfinţenie, 
pe sfinţii săi: pe mucenici şi mărturisitori, arhierei şi preoţi, voievozi şi domni, 


monahi şi monahii; bărbaţi şi femei care împreună alcătuiesc luminat sobor de flori 
alese ale Raiului ceresc, care se roagă pentru pacea a toată lumea şi pentru mân- 
tuirea poporului nostru cel bine credincios şi cinstitor de Dumnezeu. 


Stih: Din straja dimineţii până-n noapte, din straja dimineţii să nădăjduiască Israil 
spre Domnul. 


Tu, Românie, care ţi-ai ascuns cu smerenie pe Sfinţii tăi, ai fost prea mărită de 
Dumnezeu, pentru smerenia ta, căci Sfinţii odrăsliți din tine, care de veacuri au 
fost învăluiţi în taină şi nu erau cunoscuți, acum S-au făcut cunoscuţi şi Strălu- 
cesc în toată lumea creştină, după voia Sa cea dumnezeiască. Cinstea pe care ei 
au primit-o de la veşnicul Dumnezeu pentru nevoinţele lor în această viaţă tre- 
cătoare, se revarsă şi asupra ta, ţinut binecuvântat, bucurându-te cu toate po- 
poarele pământului, iar noi, cei ce locuim întru tine, avem nădejdea mântuirii 
sufletelor noastre. 


Stih: Că la Domnul este mila şi EI va izbăvi pe Israil din toate fărădelegile lui. 


Pământul acesta, pe care s-a plămădit neamul nostru românesc, binecuvântat de 
Dumnezeu prin răspândirea în toate laturile lui a Cuvântului dumnezeiesc şi de 


viaţă dătător şi sfințit cu sângele mucenicilor, care pentru dragostea lui Hristos l-au 
vărsat încă din primele veacuri creştine, a rodit mari trăitori şi apărători ai învă- 
țăturii Mântuitorului. Pe aceştia, astăzi adunându-ne, cu cântări duhovniceşti să-i 
lăudăm, că prin mijlocirea lor înaintea Atotbiruitorului Dumnezeu, noi, fraţii lor, 
Biserica şi poporul nostru, biruinţă asupra tuturor am dobândit. 


Stih: Lăudaţi-L pe Domnul din ceruri, lăudaţi-L pe EI întru tăria puterii Lui. 


Puterea Crucii Tale Doamne a adus şi în pământul nostru strămoşesc roadă, pe pă- 
rinţii noştri, pe care i-a chemat la lepădarea de cele lumegşti, pentru a urma lui Hri- 
stos şi a urca treptele desăvârşirii, pustnicind în toate sihăstriile. Pe aceştia să-i 
prăznuim şi cu smerenie să-i rugăm să reverse asupra noastră toate darurile cele 
duhovniceşti, ocrotind Biserica şi ţara noastră de toată asuprirea văzuţilor şi nevă- 
zuţilor vrăjmaşi, trăind în pace şi bună înţelegere unii cu alţii şi lucrând pentru 
mântuirea sufletelor noastre. 


Stih: Că s-a întărit mila Lui peste noi şi adevărul Domnului rămâne în veac. 


De la marginile pământului vin popoarele să aducă, împreună cu noi, cinstire tutu- 
ror sfinților din neamul nostru, ce împodobesc Biserica dreptmăritoare în care ei au 
strălucit, zicând aşa: Binecuvântată eşti Maică duhovnicească a celor mai buni fii 
aleşi din plămada acestui popor! Saltă acum şi te veseleşte, că, împreună cu cele- 
lalte Biserici surori, în aceeaşi cinste eşti înaintea lui Hristos - Mirele Bisericii; să 
ne bucurăm şi să ne veselim cu toţii că şi Sfinţii români, împreună cu ceilalți Sfinţi, 
se roagă pentru toată lumea ca să se mântuiască din toate nevoile. 


Slavă Tatălui şi Fiului şi Sfântului Duh. 


Când Sfinţii apostoli au mers, după porunca Mântuitorului, să înveţe toate popoa- 
rele, ţie. Sfinte apostole Andrei, ţi s-a rânduit de la Dumnezeu să ajungi până în 
părțile noastre. Astfel, ai spălat cu apa Botezului tot păcatul, aducând lui Hristos 
popor ales, întru care să se cinstească adevăratul Dumnezeu. Aici au înflorit toate 
virtuțile creştineşti ale sfinţilor care s-au ridicat din neamul nostru şi s-au arătat 
apărători şi păstrători ai dreptslăvitoarei credinţe. Pe aceştia astăzi, cu evlavie cin- 
stindu-i, să-i rugăm să ne întărească în iubirea şi în mărturisirea adevărului dumne- 
zeiesc. 


Și acum şi pururea şi în vecii vecilor. (a Născătoarei de Dumnezeu) (Dogmatica) 


Pe ceea ce este mărirea a toată lumea, care din oameni a răsărit şi pe Stăpânul L-a 
născut, uşa cea cerească, lauda celor fără de trup şi podoaba credincioşilor, pe Ma- 
ria Fecioara să o lăudăm. Că aceasta s-a arătat cer şi Biserică a Dumnezeirii; acea- 
sta, peretele cel din mijloc al vrajbei surpându-l, pace a adus şi Împărăţia a deschis. 
Deci, pe aceasta având-o întărire a credinţei, apărător avem pe Domnul, cel ce s-a 
născut dintr-însa. Îndrăznească poporul lui Dumnezeu; că Acesta va birui pe vrăj- 
maşi, ca un atotputernic. 


[Vohodul cu cădelniţa. După ce s-a cântat Dogmatica, preotul rosteşte din faţa 
uşilor împărăteşti, cădind de trei ori: Înţelepciune, drepți! 
Strana cântă: Lumină lină ..., Preotul: Pace tuturor! 

Strana: Și duhului tău! 

Preotul: Înţelepciune. Să luăm aminte! 

Strana: Domnul a împărăţit... cu stihurile rânduite 

După Prochimenul de sâmbătă seara, preotul zice: Înțelepciune! 
Strana: Din proorocia lui Isaia citire. 

Preotul: Să luăm aminte (cap 43, vers 9-14), 

Preotul: Înţelepciune. 

Strana: Din înţelepciunea lui Solomon citire. 

Preotul: Să luăm aminte (cap. 3. vers 1-9) 


Preotul: Înţelepciune. 
Strana: Din înţelepciunea lui Solomon citire: 
Preotul: Să luăm aminte (cap. 5 vers 16; 6 vers 1) 


Se citesc paremiile de la Duminica tuturor Sfinţilor din Penticostar. În timp ce se 
citeşte ultima paremie, preotul vine în faţa Sfintei mese şi închide uşile împărăteşti. 
După paremie, rostește ectenia întreită: Să zicem toţi... Strana: Învredniceşte-ne, 
Doamne... 

Preotul: Să plinim rugăciunile noastre... 

Ecfonisul: Că bun..., Apoi preotul, uşile fiind încuiate: Pace tuturor! 

Strana: Și duhului tău! 

Preotul: Capetele voastre Domnului să le plecaţi! 

Strana: Ție, Doamne! (pe larg) 

Preotul citeşte Rugăciunea plecării capetelor, apoi rosteşte ecfonisul: Fie stă- 
pânirea....] 


Dacă se face Litie, strana cântă Sedealna hramului, apoi stihirile tuturor Sfinților 
români. 


Litia, glas 1 


Pe sfinţii care s-au arătat din neamul nostru în toate timpurile, cu cântări duhov- 
niceşti, adunându-ne, să-i lăudăm, că ei ca nişte stâlpi neclintiţi au stat împotriva 
furtunilor ce s-au abătut asupra noastră; credinţa au întărit în sufletele noastre şi pe 
toți ne-au păstrat în corabia mântuirii; dragostea, pacea şi bunăvoirea între oameni 
au propovăduit; viaţa şi-au dat-o cu bucurie pentru mărturisirea lui Hristos, cel ce 
viaţă veşnică tuturor a dăruit. 


Veniţi acum, o, iubitorilor de prăznuire, să lăudăm pe Părintele îndurărilor, care a 
privit cu dragoste spre Sfânta noastră Biserică. Căci prin roua Duhului Său au 
răsărit şi aici pomii cei ce rodesc spre viaţa veşnică şi împodobesc grădina Raiului, 
sfinţii pe care I-a ales din neamul nostru. Şi cu smerenie să-L rugăm ca, pentru ru- 
găciunile lor, să reverse asupra noastră din darurile Sale cele bogate, întărindu-ne 
în dreapta credinţă, spre rodirea faptelor bune. 


Slavă Tatălui şi Fiului şi Sfântului Duh. 


Să trâmbiţăm cu trâmbiţe de cântări şi cu bucurie să cântăm, întru prăznuirea cea 
de peste an a tuturor Sfinților români. Cârmuitorii să se adune cu noi şi să laude pe 
bine credincioşii voievozi şi domni, care pentru credinţă, Biserică şi neam s-au 
ridicat împotriva cotropitorilor şi cu ajutorul lui Dumnezeu s-au arătat biruitori. 
Arhierei şi preoţi, alcătuiți cântări şi prea măriţi pe părinţii noştri; cete de cuvioşi, 
părinţi şi cuvioase maici în mantii înveşmântaţi cântări alcătuiți; şi toţi împreună 
adunându-ne să cinstim pe cei ce cu sângele lor pe Hristos au mărturisit. Şi către 
dânşii să strigăm: o, voi Sfinţilor români, rugaţi-vă neîncetat limanul mântuirii cu 
toţii să-l dobândim. 


Și acum şi pururea şi în vecii vecilor. (a Născătoarei de Dumnezeu) 


Astăzi împreună ne cheamă pe toți Soborul Sfinților români să aducem cântări de 
prea mărire Maicii lui Dumnezeu, ocrotitoarea. Aceştia, luptând în lume cu ispitele 
şi cerând ocrotirea ei de Maică, s-au arătat biruitori. Şi pentru rugăciunile lor a re- 
vărsat binecuvântarea sa asupra ţării noastre, iar poporului nostru celui mult încer- 
cat, mângâiere i-a dat. Pentru aceasta, toţi către dânsa să strigăm: Născătoare de 
Dumnezeu Fecioară, păzeşte-ne de văzuţii şi nevăzuţii vrăjmaşi, pe noi, cei ce în 
tine ne-am pus toată nădejdea noastră şi cu evlavie ne închinăm cinstitului tău chip. 


[În timp ce se cântă stihira de la: Şi acum .... se deschid uşile împărăteşti, preotul 
ia cădelnița şi, mergând prin spatele sfintei mese, iese din sfântul altar pe uşa de 
miazănoapte, mergând înaintea lui paraclisierul cu lumânarea aprinsă. Ajungând 
în pronaos, Sau în fața mesei unde sunt prinoasele, face cădire şi citeşte rugă- 


ciunea: Mântuieşte Dumnezeule... urmând toată rânduiala Liturghiei. După ru- 
găciunea: Stăpâne..., Strana cântă Stihoavna ] 


(Dacă nu se face Litie, după ecfonisul: Fie Stăpânirea..., se cântă Stihoavna). 


Stih: Domnul a împărăţit, întru podoabă s-a îmbrăcat; îmbrăcatu-S-a Domnul în- 
tru putere şi S-a încins. 


Să se bucure făptura, cerurile să se veselească, din mâini să bată neamurile cu bu- 
curie. Că Hristos, Mântuitorul nostru, pe Cruce a pironit păcatele noastre; şi moar- 
tea omorând, viaţă nouă ne-a dăruit, pe Adam cel căzut cu tot neamul înviindu-l, 
ca un iubitor de oameni. 


Stih: Pentru că a întărit lumea care nu se va clinti. 


Fiind Împărat al cerului şi al pământului, cel ce eşti necuprins, de bunăvoie Te-ai 
răstignit din iubire de oameni; pe Tine iadul, întâmpinându-Te jos, s-a amărât; şi 
sufletele drepţilor, primindu-Te, s-au bucurat; iar Adam, văzându-Te pe Tine, Zidi- 
torul, în cele de sub pământ s-a sculat. O, minune! Cum a gustat moarte Viaţa tutu- 
ror? Ci, precum a voit, a luminat lumea care strigă şi grăieşte: Cel ce ai înviat din 
morţi, Doamne slavă Ţic. 


Stih: Casei Tale se cuvine sfinţenie, Doamne, întru lungime de zile. 


Femeile purtătoare de mir, miresme aducând, cu grăbire şi cu plângere la groapa 
Ta au ajuns; şi negăsind prea curat Trupul Tău, dar aflând de la înger acea nouă şi 
neobişnuită minune, apostolilor au zis: înviat-a Domnul, dând lumii mare milă. 


Slavă Tatălui şi Fiului şi Sfântului Duh. 


O, minune nouă şi prea mărită că până la noi a ajuns învăţătura cea adevărată a lui 
Dumnezeu care, prin lucrarea apostolului Andrei a întemeiat Biserica Sa şi pe pla- 
iurile noastre. Pentru apărarea dreptei credinţe a ridicat voievozi şi domni care au 
biruit pe vrăjmaşii creştinătăţii; arhierei şi preoţi a sfinţit, care cu sabia cuvântului 
ereziile au tăiat; mărturisitori a rânduit, care cu puterea Duhului Sfânt fiind întăriţi, 
adevărul credinţei au mărturisit; cuvioşi părinţi şi cuvioase maici a arătat, care prin 
post şi rugăciune pe treptele desăvârşirii s-au ridicat, iar pe credincioşi aproape de 
Hristos i-au păstrat. Aceştia toţi, pentru nevoinţele lor, de Hristos au fost încunu- 
naţi, Şi se roagă neîncetat pentru sufletele noastre. 


Și acum şi pururea şi în vecii vecilor. (a Născătoarei de Dumnezeu) 


lată, s-a împlinit proorocia lui Isaia: că Fecioară fiind, ai născut, iar după naştere, 
ca şi mai înainte de naştere ai rămas; că Dumnezeu era cel ce S-a născut, pentru 
aceasta şi firile le-a înnoit. Ci, o, Maică a lui Dumnezeu, rugăciunile robilor tăi ce 
se aduc ţie în biserica ta, nu le trece cu vederea, ci, ca ceea ce ai purtat în braţe pe 
Cel milostiv spre robii tăi milostiveşte-te şi-L roagă să mântuiască sufletele noa- 
stre. 


Apoi: Acum slobozeşte pe robul Tău, Stăpâne, după cuvântul Tău, în pace, că vă- 
Zură ochii mei mântuirea Ta, pe care ai gătit-o înaintea feţei tuturor popoarelor; 
lumină spre descoperirea neamurilor şi slava poporului Tău bine credincios. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne miluieşte! (de 3 ori) 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. 


Dacă nu se face Lutie, se cântă Troparul învierii: Piatra fiind pecetluită de iudei şi 
ostaşii străjuind prea curat trupul Tău, înviat-ai a treia zi Mântuitorule, dăruind 
lumii viaţă. Pentru aceasta, puterile cerurilor strigau Ție, Dătătorule de viaţă: Mă- 
rire învierii Tale, Hristoase; mărire împărăției Tale, mărire iconomiei Tale, Unule 
iubitorule de oameni. 


Slavă Tatălui şi Fiului şi Sfântului Duh. 


Troparul Sfinţilor români, glasul al 8 - lea: Binecuvântat eşti Hristoase, Dumne- 
zeul nostru, cel ce prin apostolul Tău, Andrei, cel întâi chemat, pe strămoşii noştri 
cu învăţătura Ta cea dumnezeiască I-ai luminat şi, cu lucrarea Sfântului Duh, din 
neamul nostru cete de sfinţi ai ridicat. Pentru rugăciunile lor şi ale prea curatei Tale 
Maici, în pace adâncă păzeşte Biserica şi poporul nostru, iubitorule de oameni. 
Doamne, slavă Ţic. 


Și acum şi pururea şi în vecii vecilor. (a Născătoarei de Dumnezeu) 


Cel ce pentru noi "Te-ai născut din Fecioară şi răstignire ai răbdat Bunule; care cu 
moartea pe moarte ai prădat şi Învierea ai arătat, ca un Dumnezeu, nu trece cu ve- 
derea pe cei ce i-ai zidit cu mâna Ta. Arată iubirea Ta de oameni Milostive; pri- 
meşte pe Născătoarea de Dumnezeu, care Te-a născut pe Tine şi se roagă pentru 
Noi, şi mântuieşte, Mântuitorul nostru, pe poporul cel deznădăjduit. 


[Dacă se face binecuvântarea prinoaselor se cântă de două ori Troparul Sfinţilor ro- 
mâni. | 


Tropar, glas 1: Mulţumire aducem ie, Hristoase Dumnezeul nostru, cel ce cu pu- 
terea Sfântului Duh pe strămoşii noştri i-ai luminat şi prin apostolul Tău, Andrei la 
cunoaşterea Ta, adevăratul Dumnezeu i-ai adus; şi dintr-înşii sfinți ai ridicat, ca să 
se roage pentru sufletele noastre. (de 2 ori) 


[Preotul cădeşte prinoasele de fiecare dată în cele patru laturi ale mesei. Urmează 
Troparul Născătoare de Dumnezeu...,se face binecuvântarea prinoaselor şi se 
cântă Fie numele Domnului binecuvântat...; Bogaţii au sărăcit.... 


Dacă se face priveghere, preotul de pe solee zice: Binecuvântarea Domnului peste 
voi toţi... şi se citesc cei opt psalmi ai Utreniei. 


Dacă nu se face Privegherea, preotul zice: Înţelepciune... şi se face Otpustul după 
rânduiala cunoscută. ] 


Rânduiala Utreniei 


La Dumnezeu este Domnul şi S-a arătat nouă. Bine este cuvântat Cel ce vine în- 
tru numele Domnului. (de 3 ori), se cântă. 


Troparul învierii glas I: Piatra fiind pecetluită de iudei şi ostaşii străjuind prea 
curat trupul Tău, înviat-ai a treia zi Mântuitorule, dăruind lumii viaţă. Pentru acea- 
sta, puterile cerurilor strigau Ție, Dătătorule de viaţă: Mărire învierii Tale, Hri- 
stoase; mărire împărăției Tale, mărire iconomiei Tale, Unule iubitorule de oameni. 
(de 2ori) 


Slavă Tatălui şi Fiului şi Sfântului Duh. 


Troparul Sfinţilor români, glasul al 8-lea: Binecuvântat eşti, Hristoase, Dumne- 
zeul nostru, Cel ce prin apostolul Tău Andrei, cel întâi chemat, pe strămoşii noştri, 
cu învăţătura Ta cea dumnezeiască i-ai luminat şi cu lucrarea Sfântului Duh din 
neamul nostru cete de sfinţi ai ridicat. Pentru rugăciunile lor şi ale prea curatei Tale 
Maici, în pace adâncă păzeşte Biserica şi poporul nostru, lubitorule de oameni, 
slavă Ţic. 


Și acum şi pururea şi în vecii vecilor. (a Născătoarei de Dumnezeu) 


Cela ce pentru noi Te-ai născut din Fecioară şi răstignire ai răbdat Bunule; care cu 
moartea pe moarte ai prădat şi Învierea ai arătat, ca un Dumnezeu, nu trece cu 
vederea pe cei ce i-ai zidit cu mâna Ta. Arată iubirea Ta de oameni, Milostive; 
primeşte pe Născătoarea de Dumnezeu, care Te-a născut pe Tine şi care se roagă 
pentru noi, şi mântuieşte, Mântuitorul nostru, pe poporul cel deznădăjduit. 


După întâia Catismă, Ectenia mică cu ecfonisul: Că a Ta este Stăpânirea... 


Primul rând de Sedelne ale Învierii, glas 1: 


Mormântul tău, Mântuitorule, ostaşii străjuindu-l, morţi s-au făcut de strălucirea 
îngerului ce s-a arătat care a vestit femeilor Invierea. Pe tine, pierzătorul stricăciu- 
nii; la Tine cădem, cel ce ai înviat din mormânt la unul Dumnezeul nostru. 


Slavă Tatălui şi Fiului şi Sfântului Duh. 

Pe cruce fiind pironit de voie, Îndurate, în mormânt fiind ca un mort, Dătătorule de 
viaţă, stăpânirea morţii ai zdrobit moartea Ta, Puternice. Că de Tine s-au cutre- 
murat portarii iadului; Tu împreună ai sculat pe morţii cei din veac, ca un iubitor 


de oameni. 


Și acum şi pururea şi în vecii vecilor. (a Născătoarei de Dumnezeu) 


Maică a lui Dumnezeu, pe tine te ştim toţi cei ce cu dragoste alergăm la a ta bună- 
tate, care şi după naştere te-ai arătat fecioară cu adevărat. Pe tine te avem ocroti- 
toare noi, păcătoşii; pe tine izbăvire întru ispite te-am câştigat, singura cu totul fără 
prihană. 

Apoi se zice: 


Doamne miluieşte! (de 3 ori) 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


[Apoi se citeşte a doua Catismă. Ectenia mică. Ecfonisul: Că bun şi iubitor de 
oameni eşti... ] 


Al doilea rând de Sedelne: 


Femeile, dis de dimineaţă au venit la mormânt şi vedere îngerească văzând, s-au 
cutremurat; mormântul a strălucit viaţă, minunea le-a spăimântat pe ele. Pentru 
aceasta, mergând au vestit ucenicilor Invierea. ladul l-a prădat Hristos, ca cel ce 


este singur tare şi puternic; şi pe cei căzuţi i-a sculat, frica osândirii dezlegând cu 
puterea Crucii. 


Slavă Tatălui şi Fiului şi Sfântului Duh. 


Pe Cruce fiind pironit, Viaţa tuturor, şi între morţi fiind socotit, Tu, Domnul cel 
fără de moarte, înviat-ai a treia zi, Mântuitorule, şi ai sculat pe Adam din strică- 
ciune. Pentru aceasta, Puterile cerurilor strigau 'Ție, Dătătorule de viaţă: Slavă pati- 
milor Tale, Hristoase; slavă Învierii Tale; slavă smereniei Tale, unule Iubitorule de 
oameni. 


Și acum şi pururea şi în vecii vecilor. (a Născătoarei de Dumnezeu) 
Marie, ceea ce eşti cinstit locaş al Stăpânului, ridică-ne pe noi cei căzuţi în prăpa- 
stia cumplitei deznădăjduiri şi a greşelilor şi a necazurilor; că tu eşti izbăvitoare şi 


ajutătoare a păcătoşilor, ocrotitoare tare şi miluieşti pe robii tăi. 


Doamne miluieşte! (de 3 ori) 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


[Catisma a 17-a. 


Dacă biserica are hramul Sfinţilor români se cântă Polieleul: Robii, robii Do- 
mnului..., apoi] 


Mărimurile 


Mărimu-vă pe voi, Sfinţilor toţi, care din neamul nostru românesc aţi odrăslit şi 
cinstim sfântă pomenirea voastră, că voi vă rugaţi pentru noi lui Hristos, Dumne- 
zeul nostru. 


Veniţi, toţi credincioşii, să lăudăm pe toţi Sfinţii care prin nevoinţele lor pe Hristos 
L-au prea mărit şi pământul ţării noastre l-au sfinţit, zicând: pe ocrotitorii Româ- 
niei. 


Stihurile: 

1. Fericit bărbatul, care n-a umblat în sfatul necredincioşilor şi în calea păcătoşilor 
n-a stătut şi pe scaunul hulitorilor n-a şezut. 

2. Că ştie Domnul calea drepţilor, iar calea necredincioşilor va pieri. 

3. Slujiți Domnului cu frică şi vă bucuraţi de EI cu cutremur. 

4. Fericiţi toţi cei ce nădăjduiesc în El. 

5. Scoală, Doamne, mântuieşte-mă, Dumnezeul meu. 

6. A Domnului este mântuirea şi peste poporul Tău binecuvântarea Ta. 


[Apoi binecuvântările Invierii. 


Ectenia mică Ecfonisul: Că s-a binecuvântat numele Tău... ] 


Ipacoi: Pocăinţa tâlharului Raiul a dobândit, iar plângerea mironosiţelor bucuria a 
vestit; că ai înviat, Hristoase Dumnezeule, dăruind lumii mare milă. 


Apoi Sedelnele Sfinţilor, glasul 1: Să ne bucurăm şi să ne veselim astăzi, în ziua 
prăznuirii Sfinuilor români, că drept credincioasa Românie printr-înşii se prea mă- 
reşte şi în toate laturile lumii numele ei se vestește; iar în ceruri, odată cu voi, Sfin- 
ilor, înaintea PreaSfintei Treimi se pomeneşte şi de nesfârşite daruri cereşti şi pă- 
mânteşti se împărtăşeşte. 


Slavă Tatălui şi Fiului şi Sfântului Duh. 


Pe cei ce pe Hristos L-au iubit jertfelnic, dreapta credinţă au păzit, învăţătura Lui 
neschimbată au mărturisit, Biserica au întărit şi pe poporul nostru de asupriri l-au 
apărat, pe Sfinţii români, adunându-ne, cu evlavie cinstindu-i, să-i prea mărim. 


Și acum şi pururea şi în vecii vecilor. (a Născătoarei de Dumnezeu) 


Mogştenirea ta suntem, prea curată Maică, şi ţie ne rugăm în încercările ce vin asu- 
pra noastră. Caută cu osârdie spre neputinţele noastre şi fii lângă noi în pătimirile 
noastre, miluind pe cei ce neîncetat te prea măresc pe tine. 


[Dacă nu este hramul bisericii, după al doilea rând de sedelne urmează: Bine- 
cuvântările Invierii. Ectenia mică şi ecfonisul: Că s-a binecuvântat... Ipacoi: Po- 
căinţa tâlharului Raiul a dobândit... ] 


Antifoanele, glas 1: Când sunt necăjit, auzi durerile mele... 


Prochimenul: Acum Mă voi scula, zice Domnul, pune-mă-voi întru mântuire, în- 
drăzni-voi întru EI. 


[Stihul: Cuvintele Domnului sunt cuvinte curate. 

Acum Mă voi scula, zice Domnul... 

A treia oară pe larg: Acum Mă voi scula, zice Domnul... 

Preotul: Domnului să ne rugăm! 

Strana: Doamne, miluieşte. 

Preotul: Că sfânt eşti Dumnezeul nostru...! 

Toată suflarea să laude pe Domnul (de 2 ori) 

Suflarea toată şi toată făptura.... 

Și se urmează rânduiala cunoscută pentru citirea Sfintei Evanghelii. ] 


Se citeşte Evanghelia a doua a Învierii de la Marcu: 


Evanghelia a doua a Invierii 


1. Și după ce a trecut ziua sâmbetei, Maria Magdalena, Maria, mama lui lacov, 
şi Salomeea au cumpărat miresme, ca să vină să-L ungă. 

2. Și dis de dimineaţă, în prima zi a săptămânii (Duminică), pe când răsărea soa- 
rele, au venit la mormânt. 


3. Şi ziceau între ele: Cine ne va prăvăli nouă piatra de la uşa mormântului? 

4. Dar, ridicându-şi ochii, au văzut că piatra fusese răsturnată; căci era foarte 
mare. 

5. Şi, intrând în mormânt, au văzut un tânăr şezând în partea dreaptă, îmbrăcat 
în veşmânt alb, şi s-au spăimântat. 

6. lar el le-a zis: Nu vă înspăimântați! Căutaţi pe lisus Nazarineanul, Cel 
răstignit? A înviat! Nu este aici. lată locul unde L-au pus. 

7. Dar mergeţi şi spuneţi ucenicilor Lui şi lui Petru că va merge în Galileea, mai 
înainte de voi; acolo îl veţi vedea, după cum v-a spus. 

8. Şi ieşind, au fugit de la mormânt, că erau cuprinse de frică şi de uimire, şi 
nimănui nimic n-au Spus, căci se temeau. 


După citirea Sfintei Evanghelii, se cântă: Învierea lui Hristos văzând, să ne închi- 
năm Sfântului Domnului lisus, Unuia celui fără de păcat. Crucii Tale ne închinăm, 
Hristoase, şi Sfântă Învierea Ta o lăudăm şi o slăvim; că Tu eşti Dumnezeul nostru, 
afară de Tine pe altul nu ştim, numele Tău numim. Veniţi toţi credincioşii să ne 
închinăm Sfintei Învierii lui Hristos, că iată a venit prin Cruce, bucurie la toată lu- 
mea. Totdeauna binecuvântând pe Domnul, lăudăm Învierea Lui, că răstignire răb- 
dând pentru noi, cu moartea pe moarte a călcat. 


1. Miluieşte-mă, Dumnezeule, după mare mila Ta 

2. Şi după mulţimea îndurărilor Tale, şterge fărădelegea mea. 

3. Mai vârtos mă spală de fărădelegea mea şi de păcatul meu mă curăţeşte. 

4. Că fărădelegea mea eu o cunosc şi păcatul meu înaintea mea este pururea. 

5. Ţie unuia am greşit şi rău înaintea Ta am făcut, aşa încât drept eşti Tu întru 
cuvintele Tale şi biruitor când vei judeca Tu. 

6. Că iată întru fărădelegi m-am zămislit şi în păcate m-a născut maica mea. 

7. Că iată adevărul ai iubit; cele nearătate şi cele ascunse ale înţelepciunii Tale 
mi-ai arătat mie. 

8. Stropi-mă-vei cu isop şi mă voi curăţi; spăla-mă-vei şi mai vârtos decât zăpada 
mă voi albi. 

9. Auzului meu vei da bucurie şi veselie; bucura-se-vor oasele mele cele smerite. 
10. Întoarce faţa Ta de la păcatele mele şi toate fărădelegile mele şterge-le. 

11. Inimă curată zideşte întru mine, Dumnezeule, şi duh drept înnoieşte întru 
cele dinlăuntru ale mele. 

12. Nu mă lepăda de la faţa Ta şi Duhul Tău cel sfânt nu-l lua de la mine. 

13. Dă-mi mie bucuria mântuirii Tale şi cu duh stăpânitor mă întăreşte. 

14. Învăţa-voi pe cei fărădelege căile Tale şi cei necredincioşi la Tine 
întoarce. 


15. Izbăveşte-mă de vărsarea de sânge, Dumnezeule, Dumnezeul mântuirii mele; 
bucura-se-va limba mea de dreptatea Ta. 

16. Doamne, buzele mele vei deschide şi gura mea va vesti lauda Ta. 

17. Că de ai fi voit jertfă, Ți-aş fi dat; arderile de tot nu le vei binevoi. 

18. Jertfa lui Dumnezeu: duhul umilit; inima înfrântă şi smerită Dumnezeu nu 0 
va urgisi. 

19. Fă bine, Doamne, întru bună voirea Ta, Sionului şi să se zidească zidurile 
Ierusalimului. 

20. Atunci vei binevoi jertfa dreptăţii, prinosul şi arderile de tot; atunci vor pune 
pe altarul Tău viței. 


Slavă Tatălui şi Fiului şi Sfântului Duh. 


Pentru rugăciunile apostolilor Tăi, Milostive, curăţeşte mulţimea greşalelor noa- 
stre. 


Și acum şi pururea şi în vecii vecilor. (a Născătoarei de Dumnezeu) 


Pentru rugăciunile Născătoarei de Dumnezeu, Milostive, curăţeşte mulţimea 
greşalelor noastre. 


Stih: Miluieşte-mă Dumnezeule după mare mila ta şi după mulţimea îndură- 
rilor Tale curăţeşte fărădelegea mea. 


Inviind lisus din mormânt, precum a zis mai înainte, a dăruit nouă viaţă veşnică şi 
mare milă. 


[Dacă s-a făcut Litie seara, se rosteşte ecfonisul: Cu mila şi cu îndurările... Dacă 
nu S-a făcut Litie, se rosteşte rugăciunea: Mântuieşte, Dumnezeule, poporul 
cu) 


Canoanele: La Canonul Invierii şi al Născătoarei de Dumnezeu se adaugă Canonul 
tuturor Sfinţilor români. 


Canonul tuturor Sfinţilor români 
Stih: Pe toţi Sfinţii români să-i cinstim ca pe cei ce se roagă pentru noi. 


Cântarea | 


Doamne, cel ce dai înţelepciune celui ce cere, luminează mintea mea şi deschide- 
mi buzele mele ca să înalţ slujbă de laudă celor ce s-au făcut vase alese ale Sfân- 
tului Duh şi neîncetat se roagă pentru sufletele noastre. 


Stih: Pe toți Sfinţii români să-i cinstim ca pe cei ce se roagă pentru noi. 


Pe calea vieţii celei vremelnice, în vremurile de grele încercări şi asupriri, noi po- 
porul Tău am aflat izbăvire prin mijlocirea sfinților care s-au ridicat din neamul 
nostru şi pe care cu dragoste îi cinstim. 


Slavă Tatălui şi Fiului şi Sfântului Duh. 


Pentru Tine, cel ce ai pătimit pentru mântuirea lumii, toți Sfinţii români au primit 
patimile cu bucurie şi prin acestea se arată următori Ţie, iubindu-Te pe Tine, cel ce 
ne-ai iubit pe noi şi viaţă veşnică ne-ai dăruit. 


Şi acum şi pururea şi în vecii vecilor. Amin (a Născătoarei de Dumnezeu) 


Fecioară de Dumnezeu aleasă, ceea ce ai născut cu puterea PreaSfântului Duh, pe 
Fiul cel de o fiinţă cu Tatăl şi cu Duhul Sfânt, pe Acela roagă-L să mântuiască 
sufletele noastre. 


Catavasie: Deschide-voi gura mea şi se va umplea de Duhul, şi cuvânt răspunde- 
voi Împărătesei Maici şi mă voi arăta luminat prăznuind şi voi cânta minunile ei 
bucurându-mă. 


Cântarea a 3-a 

Văzând acum cu duhul întristarea noastră pentru dezbinarea dintre fraţi, voi, care 
pentru unitatea credinţei, fiind în viaţa aceasta aţi luptat suferind chinuri, rugaţi-vă 
Mântuitorului Hristos să sădească în sufletele noastre dragostea unuia faţă de altul 


şi a tuturor faţă de Biserica Sa cea sfântă şi de neamul nostru românesc. 


Stih: Pe toţi Sfinţii români să-i cinstim ca pe cei ce se roagă pentru noi. 


Îmbrăcându-vă cu puterea Celui ce a purtat pe Cruce neputinţele noastre, întru tot 
lăudaţilor mucenici: Ermil şi Stratonic, Nicandru şi Marcian, Dasie şi Emilian, 
împreună cu preoţii Montanus şi Romul, cu diaconii Silvan şi Donat, cu Sava de la 
Buzău, loan Valahul, loan cel nou de la Suceava, cu cuvioşii Visarion şi Sofronie, 


preoţii loan şi Moise din Sibiel, cu Oprea şi cu toţi Sfinții mărturisitori, voi aţi 
stricat trufia celor ce caută să strice dreapta credinţă, de Dumnezeu fericiţilor. 


Slavă Tatălui şi Fiului şi Sfântului Duh. 


Cu pavăza dreptei credinţe într-armându-vă, vitejeşte aţi sfărâmat toate asupririle 
tiranilor; şi pe fraţii voştri întru dreapta mărturisire i-aţi îmbărbătat şi a rămâne în 
sânul Bisericii Ortodoxe i-aţi îndemnat, unde să cânte neîncetat: Sfânt eşti, Doa- 
mne! 


Şi acum şi pururea şi în vecii vecilor. Amin (a Născătoarei de Dumnezeu) 


Nu înceta a te ruga pentru noi şi pentru ţara noastră, PreaSfântă Fecioară şi cu a ta 
mijlocire, izbăveşte-ne de toate nevoile. 


Catavasie: Pe ai tăi cântăreţi, Născătoare de Dumnezeu, ceea ce eşti izvor viu şi 
îndestulat, care s-au împreunat ceată duhovnicească, întăreşte-i, în dumnezeiască 
mărirea ta, de cununile măririi învrednicindu-i. 


[Ectenia mica. Ecfonisul: Că Tu eşti...] 


Sedealna: Să ne bucurăm şi să ne veselim, astăzi, în ziua prăznuirii Sfinţilor ro- 
mâni, că drepteredincioasa Românie printr-înşii se prea măreşte şi în toate laturile 
lumii numele ei se vesteşte. lar în ceruri, odată cu voi, Sfinţilor, înaintea PreaSfin- 
tei Treimi, se pomeneşte şi de nesfârşite daruri cereşti şi pământeşti se împăr- 
tăşeşte. 


Slavă Tatălui şi Fiului şi Sfântului Duh. 


Pe cei ce pe Hristos, jertfelnic L-au iubit, dreapta credinţă au păzit, învăţătura lui 
neschimbată au mărturisit, Biserica au întărit şi pe poporul nostru de tot felul de 
asupriri l-au apărat, pe Sfinții români, adunându-ne, cu evlavie cinstindu-i, să-i 
prea mărim. 


Şi acum şi pururea şi în vecii vecilor. Amin (a Născătoarei de Dumnezeu) 


Mogştenirea ta suntem, prea curată Maică şi Fecioară Maria şi ţie ne rugăm cu sme- 
renie şi la tine alergăm în încercările care vin asupra noastră. Caută cu osârdie spre 
neputinţele noastre şi fii lângă noi în pătimirile noastre, miluind pe cei ce neîncetat 
te prea măresc pe tine. 


Cântarea a 4-a 


Doamne, tu în grădina dumnezeieştii Tale Biserici, flori cu bună mireasmă ai arătat 
pe Sfinţii ce s-au ridicat din neamul nostru şi cu apele înţelepciunii tale i-ai adăpat 
pe ei. Pentru aceasta au odrăslit roadele cunoştinţei de Dumnezeu, întărind în drea- 
pta credinţă pe cei ce cu laude Te slăvesc pe Tine. 


Stih: Pe toți Sfinţii români să-i cinstim ca pe cei ce se roagă pentru noi. 


Nu aţi murit, voi Sfinţilor, căci trăind cineva pentru Dumnezeu, izvorul vieţii nu 
moare niciodată, ci trece de aici la viaţa cea veşnică. Pentru aceasta, pe noi, fraţii 
voştri, nu ne uitaţi, ci, prin rugăciunile voastre, învredniciţi-ne pe noi toţi a do- 
bândi viaţa cea veşnică. 


Slavă Tatălui şi Fiului şi Sfântului Duh. 


De pe toate „gurile de rai” ale plaiurilor noastre, cuvioşilor părinţi şi cuvioase 
maici aţi privit spre Raiul cel ceresc, pe care l-aţi dobândit cu însutite nevoinţe du- 
hovniceşti. Şi pe noi, fiii voştri sufleteşti ne învredniciţi să-l dobândim, cu rugă- 
ciunile voastre cele bine primite de Dumnezeu. 


Şi acum şi pururea şi în vecii vecilor. Amin (a Născătoarei de Dumnezeu) 


Nu trece cu vederea cererile celor ce se roagă ţie cu credinţă, ceea ce eşti cu totul 
lăudată. Ci, pentru rugăciunile tuturor Sfinților români, le primeşte şi le du la 
picioarele Fiului tău şi Dumnezeului nostru, rugându-L să ne ajute nouă, că pe tine 
ocrotitoare te-am câştigat. 


Catavasie: Sfatul cel neurmat şi dumnezeiesc, al Întrupării Tale celei de sus, celei 
din Fecioară, proorocul Avacum avându-l în minte, a strigat: Slavă puterii Tale, 
Doamne. 


Cântarea a 5-a 


Pe cei ce Dumnezeului celui Viu au slujit, ţara şi poporul de asupriri au apărat, 
Biserica şi credinţa au întărit, învăţătura drept măritoare au proslăvit: pe bine 
credincioşii voievozi şi domni, pe arhierei, preoți şi diaconi, cuvioşii părinți şi 
cuvioasele maici şi pe toţi martirii neamului nostru, cu cântări duhovniceşti să-i 
prea mărim. 


Stih: Pe toţi Sfinţii români să-i cinstim ca pe cei ce se roagă pentru noi. 


Pe cuvioşii părinţi: Daniil Sihastrul, Paisie de la Neamţ, Iosif şi Chiriac de la 
Bisericani, Vasile de la Poiana Mărului, loan lacob de la Neamţ, împreună cu 
cuvioasa Parascheva de la laşi şi Teodora de la Sihla împreună cu alţi desăvârşiţi 
nevoitori întocmai cu marii cuvioşi: Antonie cel mare, Sava cel sfințit, Eftimie şi 
Macarie, Onufrie şi Teodosie cel mare, să-i cinstim. 


Slavă Tatălui şi Fiului şi Sfântului Duh. 


Ca slujitori ai lui Dumnezeu fiind, în dragostea Sfintei Treimi aţi intrat şi pe pă- 
mânt cu glas de trâmbiţă aţi îndemnat: să ne iubim unii pe alţii ca într-un gând să 
mărturisim: pe Tatăl, pe Fiul şi pe Sfântul Duh, Treimea cea de o ființă şi nede- 
spărțită. 


Şi acum şi pururea şi în vecii vecilor. Amin (a Născătoarei de Dumnezeu) 
Fă-te turn de apărare, de îngrădire şi întărire nouă, celor ce viaţa cea pământească o 


petrecem în ţara aceasta, numită „grădina” ta, Preacurată, ca să te lăudăm şi să te 
slăvim, ceea ce eşti cu totul fără de prihană, 


Catavasie: Spăimântatu-s-a de aceasta cerul şi marginile pământului s-au minu- 
nat, că Dumnezeu S-a arătat oamenilor trupeşte şi pântecele tău s-a făcut mai des- 
fătat decât cerurile. Pentru aceasta, pe tine, Născătoare de Dumnezeu, începătoriile 
cetelor îngereşti şi omeneşti, te măresc. 


Cântarea a 6-a 


Moldova, cea de Dumnezeu binecuvântată de Ştefan cel sfânt apărător şi sub ocro- 
tirea Sfântului mucenic Gheorghe, purtătorul de biruinţă aşezată, cu măreţe mă- 
năstiri şi biserici împodobită arătatu-s-a loc de înălțare duhovnicească pentru 
Sfinţii români care împodobesc cerul şi se roagă pentru mântuirea sufletelor noa- 
stre. 


Stih: Pe toți Sfinţii români să-i cinstim ca pe cei ce se roagă pentru noi. 


Ca ocrotitor al Ţării Româneşti, Sfinte mare mucenice Dimitrie, izvorâtorul de mir, 
roagă-te Mântuitorului Hristos, împreună cu Sfântul Grigorie Decapolitul, cu Sfân- 
tul Nicodim de la Tismana, cu părintele nostru Nifon patriarhul, cu cuviosul Di- 
mitrie cel nou, cu Sfântul cuvios Gheorghe de la Cernica, cu Sfinţii ierarhi Calinic 


de la Cernica, şi Grigorie Dascălu, cu Sfintele muceniţe Filofteia şi Tatiana, ca să 
reverse asupra noastră mila Sa cea nemărginită, deşi nevrednici sun-tem de aceasta. 


Slavă Tatălui şi Fiului şi Sfântului Duh. 


Transilvania, ca cea de a treia provincie românească după numărul Sfintei Treimi, 
chinuri a pătimit împreună cu fiii săi de la neamurile care s-au ridicat cu răutate 
asupra credinţei ortodoxe şi au prigonit pe cei ce lăudau pe Dumnezeu după 
nestricata predanie. Dar, Dumnezeu a dat tărie fiilor săi şi a ridicat apărători pe 
Sfinţii ierarhi Ilie lorest şi Sava, pe losif mărturisitorul, pe cuvioşii Visarion şi 
Sofronie, pe preoţii loan şi Moise din Sibiel, pe Oprea mucenicul şi pe alți mulți 
mărturisitori, pe care nici sabia, nici temniţa, nici frica nu i-au putut opri a apăra şi 
a întări pe fraţii lor în păstrarea dreptei credinţe. 


Şi acum şi pururea şi în vecii vecilor. Amin (a Născătoarei de Dumnezeu) 
Gavriil zicându-ţi „Bucură-te!”, bucurie neamului omenesc a binevestit. Căci 


dintru tine a răsărit Hristos Mântuitorul sufletelor noastre, pe care roagă-l ca tot- 
deauna, în pace şi în dragoste să petrecem viaţa noastră. 


Catavasie: Inţelepţii de Dumnezeu, care faceţi acest praznic dumnezeiesc şi cu 
totul cinstit, al Maicii lui Dumnezeu, veniți să batem din palme, slăvind pe Dum- 
nezeu, cel ce S-a născut dintr-însa. 


Condac, glasul al 8-lea: Ca pe o pârgă a firii, Ție, Săditorul făpturii, Biserica noa- 
stră drept măritoare îți aducem pe toţi sfinţii care au odrăslit din neamul nostru şi 
toate laturile ţării le-au sfinţit prin însutite osteneli şi nevoinţe duhovniceşti şi, ca 
pe o cunună cu nestemate împodobită la tronul PreaSfintei Treimi o aşează, ca să 
se roage pururea pentru pacea a toată lumea şi pentru mântuirea sufletelor noastre. 


Icos: Veniţi toţi credincioşii să ne veselim duhovniceşte, că ne-a sosit astăzi zi de 
aleasă prăznuire în cinstea tuturor Sfinţilor români şi care împreună cu toţi Sfinţii 
din toată lumea se roagă lui Dumnezeu să reverse asupra noastră darurile Sale cele 
mântuitoare. Pentru aceasta, cu glas de bucurie şi cu cuget curat să strigăm, zicând: 
Bucuraţi-vă, voievozi şi domni, care cu puterea Crucii aţi biruit pe vrăjmaşi, po- 
porul din robie l-aţi scăpat, credinţa dreptmăritoare aţi apărat şi biserici spre slava 
lui Dumnezeu aţi înălţat; 

Bucuraţi-vă, arhierei sfinţiţi, care drept învățând cuvântul adevărului, credinţa aţi 
păzit şi cu sabia Duhului împotriva ereticilor aţi stat neclintiţi; 


Bucuraţi-vă, Sfinților mucenici, nebiruiţi ostaşi ai lui Hristos, ce împreună cu noii 
mucenici din zilele noastre, pentru Hristos chinuri aţi răbdat; 

Bucuraţi-vă, mărturisitori ai dreptei credinţe, care cu neînfricată mărturisire a cre- 
dinţei până la jertfă, în închisori şi temnițe v-aţi sfârşit viaţa pentru apărarea legii 
strămoşeşti; 

Bucuraţi-vă, cuvioşi părinţi şi cuvioase maici, care de lume v-aţi lepădat şi lui 
Hristos aţi urmat, nevoindu-vă în peşterile de la Basarabi, în Carpaţi şi în tot locul 
patriei noastre; 

Bucuraţi-vă, voi, toţi Sfinţii români, prin care Dumnezeu cel slăvit în Sfânta Trei- 
me S-a prea slăvit, credinţa s-a întărit, Biserica s-a împodobit şi ţara noastră în 
lume s-a vestit. 


Sinaxar în Duminica Sfinţilor români 


În prima Duminică după Pogorârea Sfântului Duh, aşa cum au așezat dumneze- 
ieştii părinţi, se face amintirea tuturor Sfinților, arătând că, prin întruparea 
Mântuitorului nostru lisus Hristos şi prin lucrarea Duhului Sfânt, oamenii sunt 
mântuiţi şi chemaţi să realizeze cea mai înaltă treaptă a desăvârşirii, sfinţenia: „Să 
ne curăţim pe noi de toată întinăciunea trupului şi a duhului, desăvârşind sfin- 
țenia în frica lui Dumnezeu ” (II Corinteni 7, 1). 


Mântuitorul Hristos, care a curăţit, a sfinţit şi a înţelepțit pe cei de o fire cu noi şi 
i-a aşezat din nou în locul cetei îngereşti căzute i-a adus lui Dumnezeu Tatăl ca pe 
o pârgă a firii omeneşti pe cei care în multe chipuri au bineplăcut Lui. lar ei au 
urmat Lui, după cuvântul care este scris: „Fiți Sfinţi, pentru că Eu sunt Sfânt” (I 
Petru 1, 16). 


Sărbătoarea aceasta arată evlavia credincioşilor faţă de sfinții Bisericii care sunt 
cunoscuţi, dar mai ales faţă de sfinţii care, din diferite pricini au rămas necu- 
noscuţi, dar înaintea lui Dumnezeu se bucură de multă cinste. 


Dar s-a mai rânduit această sărbătoare şi pentru că nu se pot prăznui toţi sfinții în 
timpul anului bisericesc şi, ca să nu rămână fără cinstire cu slujbă, s-a procedat aşa, 
credincioşii împărtăşindu-se, în felul acesta şi de darurile duhovniceşti primite de 
la sfinţii neştiuți pe nume. 


Un alt motiv este acesta că sfinţii, fiind una în Hristos şi toți mărturisind „Un 
Domn, o credinţă şi un botez”, alcătuiesc o singură Biserică biruitoare, chemând pe 
credincioşi la unitate într-o singură Biserică, sfântă, sobornicească şi apostolică, 


după dorinţa Mântuitorului „O turmă şi un Păstor”, fapt ce a determinat pe Sfinţii 
părinţi să hotărască o zi pentru a se face pomenirea lor. 


Multe Biserici dreptmăritoare, dorind să întărească mai mult cinstirea sfinţilor 
ştiuţi, dar mai ales pe aceea a sfinţilor ale căror nume nu ne sunt cunoscute, au 
rânduit o anumită zi pentru cinstirea sfinților din neamurile lor. 


Și văzând că acest lucru este de mult folos duhovnicesc credincioşilor, Sfântul Si- 
nod al Bisericii Ortodoxe Române a rânduit ca în Duminica a II-a după Pogorârea 
Sfântului Duh să se facă prăznuirea Sfinţilor români ştiuţi, dar mai ales a celor ce 
nu sunt ştiuţi de noi, dar ştiuţi de Dumnezeu, („Cel ce cunoaşte mulțimea stelelor, 
cărora le-a dat nume” şi care prin vieţuirea, pătimirea şi mărturia lor pentru 
Hristos, au ajuns „prieteni şi casnici ai lui Dumnezeu, Celui în Treime lăudat şi 
închinat”. 


Sfinţii sunt podoaba Bisericii, pentru că ei sunt „mlădiţele desăvârşirii” din „viţa” 
cea desăvârşită, sfântă şi dumnezeiască, viţa nemuririi care este Domnul Hristos. 
Ca prezenţă reală şi lucrătoare a Sfântului Duh, Biserica noastră, încă de la 
începuturile ei, de când Sfântul apostol Andrei, întâiul chemat, prin propovăduirea 
cuvântului Evangheliei a aşezat-o pe temelia apostolică, a făcut să odrăslească 
dintre fiii ei sfinţi vase alese ale Sfântului Duh şi prieteni ai lui Dumnezeu. 


Plămada daco-română din care s-a născut poporul român a fost udată cu sângele 
martirilor misionari care au sfinţit acest pământ pe care s-a născut poporul nostru, 
iar Sfântul Duh, precum la crearea lumii era prezent ca Mângâietor, Duh al Ade- 
vărului şi Dătător de Viaţă. De aceea, poporul român când a apărut în istorie a 
apărut în acelaşi timp şi creştin. 


Între sfinţii martiri care au suferit chinuri pe pământul ţării noastre încă de la 
început, şi care sunt cunoscuţi până astăzi, amintim pe: Pasicrate şi Valention, pe 
Iuliu Veteranul, pe Nicandru şi Marcian, pe Isihie şi Dasie, pe Epictet şi Astion, pe 
Sfinţii de la Niculiţel, pe Emilian din Durostorum şi Hermes, pe Lup şi Sava de la 
Buzău şi alţi sfinți mucenici pe care, din cauza trecerii vremurilor nu-i mai ştim pe 
nume, dar care toţi au pătimit şi şi-au vărsat sângele lor pentru Hristos, cel ce S-a 
răstignit pe Cruce şi cu Sângele Său a spălat păcatele lumii. 


Alături de ei, ca cei ce s-au arătat luminători ai neamului nostru, facem amintirea 
Sfinților ierarhi, preoţi şi diaconi din primele veacuri, ca urmaşi ai Sfântului 
apostol Andrei, cum sunt: Sfântul episcop martir Irineu, Sfinţi Bretanion şi 
Teotim, episcopi de Tomis, Sfântul Niceta, preotul Montanus şi soția sa Maxima, 


preotul Romul, diaconii Donat, Silvan, Ermil şi mulţi alți episcopi, preoţi şi diaconi 
care s-au arătat propovăduitori, apărători şi păstrători ai învăţăturii dreptmăritoare a 
Bisericii lui Hristos. 


Împreună cu ei cinstim pe Sfinţii ierarhi mărturisitori Ilie lorest şi Sava, mitro- 
poliţii Ardealului, pe Sfântul ierarh Iosif de la Partoş, pe preoţii loan din Galeş şi 
Moise din Sibiel, pe cuvioşii Sofronie de la Cioara, Visarion şi Oprea Nicolae din 
Sălişte, care toţi au apărat pe credincioşii şi credinţa ortodoxă din Ardeal, suferind 
chinuri, unii sfârşindu-şi viaţa în temniţele întunecoase ale Apusului. Toţi, cu 
creştinească vitejie înarmându-se, au îmbărbătat întreg poporul cel asuprit şi i-au 
îndemnat să stăruiască în dreapta credinţă ortodoxă. 


Cinstim odată cu aceştia ceata cuvioşilor părinţi şi cuvioaselor maici care, de pe 
meleagurile dobrogene şi până pe piscurile Munţilor Carpaţi s-au nevoit în post şi 
rugăciune, slujind lui Dumnezeu ziua şi noaptea şi împodobindu-se cu însutite 
nevoinţe duhovniceşti. 


Pomenim pe cuvioşii de la Basarabi, pe cuviosul loan Casian, Gherman din Dobro- 
gea şi Dionisie cel mic; care au dat mărturie despre monahismul românesc până în 
părțile Apusului: pe Nicodim cel sfinţit, organizatorul monahismului în Țara Ro- 
mânească; cuvioşii Vasile de la Moldoviţa, losif şi Chiriac de la Bisericani, Daniil, 
Simeon şi Amfilobie, sihaştrii renumiţi ai vremii, loan de la Prislop, Rafail de la 
Agapia, loan de la Râşca, Vasile de la Poiana Mărului, Paisie de la Neamţ, mari 
organizatori de mănăstiri, povăţuitori 1scusiţi în rugăciunea inimii şi neîntrecuți 
duhovnici pentru credincioşi; cuvioşii Antonie de la lezerul-Vâlcea şi Antipa de la 
Calapodeşti care a sihăstrit în Muntele Athos, loan Iacob care a pusnicit la Locurile 
Sfinte; pe cuvioasa maică Teodora de la Sihla, împreună cu şirul lung de cuvioşi 
părinţi şi cuvioase maici care au sfințit locurile tainice ale patriei noastre prin 
nevoinţele lor duhovniceşti şi, în desăvârşită smerenie trăindu-şi viaţa şi păstrându- 
ŞI în taină numele, au rămas necunoscuţi de noi, dar sunt cunoscuţi şi prea măriţi de 
Dumnezeu. 


Mulțimea Sfinţilor Români se împodobeşte cu bine credincioşii voievozi şi domni 
Ștefan cel mare, martirii Brâncoveni - Constantin Vodă cu cei patru fii ai săi şi alți 
voievozi, care au apărat poporul de asupriri nedrepte, au făcut scut de apărare 
pentru întreaga creştinătate împotriva invaziei otomane, Ortodoxia a întărit şi 
biruitori, cu puterea Sfintei Cruci, în numele lui Hristos s-au arătat. 


Lor se alătură Sfinţii ierarhi Antim Ivireanul şi Teodosie de la Brazi, Sfântul Cali- 
nic de la Cernica, Sfântul Grigorie Dascălu şi alți sfinţi, care cu sabia duhului şi cu 


tăria credinţei s-au arătat biruitori şi pe credincioşi i-au întărit în mărturisirea 
dreptei credințe. 


Şirul acestor sfinți este neîntrerupt până astăzi şi sporeşte neîncetat. De aceea la 
ziua prăznuirii lor, cu smerenie să ne plecăm genunchii înaintea Atotputernicului 
Dumnezeu şi cu stăruință să-L rugăm, ca prin mijlocirea sfinților odrăsliți din 
neamul nostru românesc, ale prea curatei Maicii Sale şi ale tuturor Sfinţilor să re- 
verse asupra ţării noastre, asupra poporului nostru cel bine credincios de pretu- 
tindeni şi a conducătorilor lui, asupra Bisericii noastre dreptmăritoare, toate daru- 
rile Sale cele bogate, păstrându-ne în dragoste, pace şi bună rânduială, ca într-un 
gând să mărturisim unitatea credinţei. 


Cu ale lor sfinte rugăciuni, Doamne lisuse Hristoase, mântuieşte-ne şi ne miluieşte 
pe noi. Amin! 


Cântarea a 7-a 


Ce laudă vom aduce vouă, Sfinților ierarhi, care cu fluierul teologiei, oile cuvân- 
tătoare la Păstorul cel Bun le-aţi chemat şi la staulul Bisericii celei una le-aţi 
călăuzit şi din izvorul cel curat al învățăturii dumnezeieşti le-aţi adăpat şi pe toţi i- 
aţi învăţat să cânte: Binecuvântat eşti Dumnezeul părinților noştri! 


Stih: Pe toţi Sfinţii români să-i cinstim ca pe cei ce se roagă pentru noi. 


Nu este nici o laudă vrednică de a cinsti cum se cuvine pe Sfinţii ierarhi: Irineu, 
Teotim, Niceta, împreună cu Ghelasie, Leontie, Nifon patriarhul, Iosif cel nou, Ilie 
şi Sava, Calinic de la Cernica, Antim Ivireanul, Grigorie Dascălu, Teodosie şi care 
toți, cu toiagul Crucii turma cuvântătoare de lupii cei răpitori au păzit şi cu împăr- 
tăşirea Sfintelor Taine i-au întărit pentru a cânta neîncetat: Binecuvântat eşti 
Dumnezeul părinţilor noştri! 


Slavă Tatălui şi Fiului şi Sfântului Duh. 


Ai Treimii laudă aţi fost voi Sfinţilor martiri şi mărturisitori care de la început şi 
până în zilele noastre, pe poporul nostru ca unii care din mijlocul lui aţi odrăslit, cu 
rugăciunile voastre îl întăriți şi pe calea mântuirii îl călăuziţi şi pe toţi învăţaţi să 
cânte: Binecuvântat eşti Dumnezeul părinţilor noştri! 


Și acum şi pururea şi în vecii vecilor. Amin (a Născătoarei de Dumnezeu) 


De toate primejdiile păzeşte pe robii tăi bine cuvântată Născătoare de Dumnezeu, 
că pe tine ocrotitoare te avem în necazurile noastre şi mijlocitori pentru noi aducem 
pe toți Sfinţii români, cu care cântăm: Binecuvântat eşti Dumnezeul părinţilor 
noştri! 


Catavasia: N-au slujit făpturii înţelepţii lui Dumnezeu, ci numai Făcătorului; şi 
groaza focului bărbăteşte înfruntând-o, se bucurau, cântând: Prea lăudate Dumne- 
zeul părinţilor noştri şi Doamne, bine eşti cuvântat. 


Cântarea a 8-a 


Bucură-te, pământ dobrogean, că tu primul ai primit sămânţa cea bună, Cuvântul 
lui Dumnezeu, şi udat cu sângele martirilor ai rodit însutit cete de sfinţi care au bi- 
ne plăcut lui Hristos şi ne-au învăţat să cântăm: Tineri, lăudaţi, preoţi, bine- 
cuvântaţi şi cu toţi prea înălțaţi pe Hristos, Dumnezeul nostru în veci! 


Stih: Pe toți Sfinţii români să-i cinstim ca pe cei ce se roagă pentru noi. 


Nu este o cunună mai de preţ, nici laudă mai mare adusă neamului nostru decât cu- 
nuna cetelor de Sfinți odrăsliți de aceste meleaguri pe care Hristos o aşează pe 
creştetul nostru, împărtăşindu-ne de slava cea nepieritoare de care şi ei se bucură în 
cer, chemându-ne pe toţi să cântăm: Tineri, lăudaţi, preoţi, binecuvântaţi şi cu toți 
prea înălțați pe Hristos, Dumnezeul nostru în veci! 


Binecuvântăm pe Tatăl, pe Fiul şi pe Sfântul Duh, Dumnezeu. 


Arătându-vă ca nişte luminători prea străluciți, Sfinţilor români, aţi luminat cerul 
Bisericii noastre ortodoxe, apărând ţara şi poporul de orice asuprire, ca în pace şi 
dreptate, în dragoste şi curăţie să cântăm: Tineri, lăudaţi, preoţi, binecuvântaţi şi cu 
toți prea înălţați pe Hristos, Dumnezeul nostru în veci! 


Şi acum şi pururea şi în vecii vecilor. Amin (a Născătoarei de Dumnezeu) 


Cu rugăciunile tale, Născătoare de Dumnezeu, să ne izbăvim de greşelile cele 
cumplite şi să dobândim, prea curată, dumnezeiasca binecuvântare a Fiului lui 
Dumnezeu, celui ce din tine, în chip negrăit S-a întrupat şi din robia păcatului ne-a 
mântuit. 


Să lăudăm, bine să cuvântăm şi să ne închinăm Domnului cântăndu-l şi prea înăl- 
țându-L pe Dânsul întru toţi vecii. 


Catavasia: Pe tinerii cei bine credincioşi în cuptor, naşterea Născătoarei de Dum- 
nezeu i-a mântuit, atunci fiind închipuită, iar acum plinită; pe toată lumea ridică să- 
Ți cânte Ţie: pe Domnul, lucrurile, lăudaţi-L şi-L prea înălţaţi întru toţi vecii. 


Cântarea a 9-a 


Întru Domnul punând nădejdea luptei voastre pentru apărarea dreptei credinţe, aţi 
biruit şi aţi surpat uneltirile asupritorilor pornite asupra noastră, pentru care voi 
înşivă aţi avut de pătimit. Pentru aceasta, Sfânta Biserică dreptmăritoare, căreia 
drum spre biruinţă i-aţi deschis, cu cântări cinsteşte astăzi sfântă pomenirea voa- 
stră. 


Stih: Pe toți Sfinţii români să-i cinstim ca pe cei ce se roagă pentru noi. 


Jertfă deplină şi bine primită v-aţi adus pe voi înşivă, Sfinților români, Celui ce S-a 
jertfit pentru noi şi, după vrednicie, aţi primit cununa biruinţei celei neveştejite, din 
dreapta cea purtătoare de viaţă, înaintea căruia stând, rugaţi-vă să reverse asupra 
noastră darul păcii şi sufletelor noastre mare milă. 


Slavă Tatălui şi Fiului şi Sfântului Duh. 

Singuri, nevrednici suntem nu numai a ne ruga dar şi a ne apropia de Tine, o, Prea- 
Sfântă Treime! Insă, aducând Ție spre mijlocire pentru noi nevoinţele, ostenelile şi 
lacrimile tuturor Sfinţilor români, care peste veacuri au bine plăcut Ție, pe care pri- 


mindu-le întru Jertfelnicul cel mai presus de ceruri, nu ne lepăda pe noi, cei lipsiţi. 


Şi acum şi pururea şi în vecii vecilor. Amin (a Născătoarei de Dumnezeu) 


Doamne, pentru rugăciunile prea curatei Maicii Tale şi ale tuturor Sfinţilor ro- 
mâni, pacea Ta dă-ne-o nouă şi ne miluieşte pe noi, ca un îndurat şi de oameni 
iubitor. 


Stih: Prea Sfântă Născătoare de Dumnezeu miluieşte-ne pe noi! 


Catavasie: Tot neamul pământesc să salte, cu Duhul fiind luminat şi să prăznu- 
iască firea minţilor celor fără de trup, cinstind sfinţita prăznuire a Maicii lui Dum- 
nezeu şi să strige: Bucură-te, prea fericită Născătoare de Dumnezeu, curată, pu- 
rurea Fecioară. 


[Preotul: Ectenia mică. Strana: Sfânt este Domnul Dumnezeul nostru. ] 


Luminânda a 2-a: Piatra văzând-o răsturnată, mironosiţele se bucurau că au văzut 
pe un tânăr şezând în mormânt şi acela le-a zis lor: lată Hristos S-a sculat, spuneţi 
ucenicilor, împreună şi lui Petru: Mergeţi mai înainte în Muntele Galileii; acolo Se 
va arăta vouă, precum a spus mai înainte prietenilor. 


Slavă Tatălui şi Fiului şi Sfântului Duh. 


Veniţi, iubitorilor de prăznuire, să lăudăm pe apărătorii şi sprijinitorii noştri, pe 
Sfinţii români, cei ce, pe pământ fiind s-au arătat plini de Duhul Sfânt şi din iubire 
față de Fiul lui Dumnezeu, prin însutite osteneli, pământul ţării noastre, grădina 
Maicii Domnului l-au făcut. lar acum, stând înaintea Sfintei Treimi, neîncetat se 
roagă zicând: 


Și acum şi pururea şi în vecii vecilor. (a Născătoarei de Dumnezeu) 

Un înger a spus Fecioarei: Bucură-te, mai înainte de zămislirea Ta, Hristoase; şi tot 
un înger a răsturnat piatra mormântului Tău. Căci acela, în locul întristării, semne 
de negrăită bucurie a adus; iar acesta, în locul morţii, pe Tine, Dătătorul de viaţă, 
propovăduindu-te şi mărindu-te, a vestit femeilor şi prietenilor învierea. 


Laudele 


Se pun pe (8) glas; din care patru ale Învierii pe glas 1 şi patru ale Sfinţilor români. 


Stih: Ca să facă între dânşii judecată scrisă; slava aceasta este a tuturor cuvioşilor 
Lui. 


Lăudăm Hristoase, patima Ta cea mântuitoare şi slăvim Învierea Ta. 
Stih: Lăudaţi pe Domnul întru sfinţii Lui, lăudaţi-L pe EI întru tăria puterii Lui. 


Cela ce răstignire ai răbdat şi moartea ai stricat şi ai înviat din morţi, împacă viaţa 
noastră, Doamne, precum cel singur atotputernic. 


Stih: Lăudaţi pe Domnul întru puterile, lăudaţi-L pe EI după mulţimea slavei Lui. 


Cel ce iadul ai prădat şi pe om l-ai înviat cu Invierea Ta, Hristoase, învredniceşte- 
ne pe noi cu inimă curată să Te lăudăm şi să Te slăvim. 


Stih: Lăudaţi-L pe EI în glas de trâmbiţă, lăudaţi-L pe EI în psaltire şi-n alăută. 


Pogorârea Ta cea cu dumnezeiască cuviinţă slăvind-o, Te lăudăm pe Tine, Hris- 
toase, învredniceşte-ne pe noi cu inimă curată să te lăudăm şi Te slăvim. 


Stihirile Sfinților români, glasul 1: 
Stih: Lăudaţi-L pe EI în timpane şi în hore, lăudaţi-L pe EI în strune şi-n organe. 


Luptele nevoinţelor săvârşind şi zdrobind meşteşugirile nevăzuţilor vrăjmaşi, aţi 
rămas necunoscuţi oamenilor dar cunoscuţi lui Dumnezeu, cel ce v-a proslăvit pe 
voi, Sfinților români. Ca unii ce aveţi îndrăzneală către Hristos şi bine v-aţi luptat, 
tuturor ne dăruiţi, prin rugăciunile voastre, curăţire de păcate şi mare milă. 


Stih: Lăudaţi-L pe EI în chimvale bine răsunătoare, lăudaţi-L pe EI în chimvale de 
strigare. Toată suflarea să laude pe Domnul. 


Arătatu-v-aţi Bisericii noi stele luminoase, Sfinţilor români, prin arătarea darurilor 
care întru voi erau ascunse şi pe care le daţi celor ce laudă pomenirea voastră, într- 
un glas strigând: 


Bucuraţi-vă, ostaşi ai lui Hristos, care aţi dus cu nevoinţă lupta bunei credinţe! 
Bucuraţi-vă, arhierei şi preoţi, cei ce la lumina cunoştinţei de Dumnezeu pe popo- 
rul nostru aţi călăuzit; 

Bucuraţi-vă, cei ce în nevoinţe pustniceşti viaţa aţi trăit; 

Bucuraţi-vă, toţi Sfinţii români, lauda şi bucuria Cetelor cerești. 


Stih: Strigat-au drepţii şi Domnul i-a auzit pe dânşii. 


Lăudăm nevoinţele voastre, care pentru Hristos le-aţi răbdat, şi cu vitejie sufletea- 
scă, pe începătorul întunericului aţi biruit. Pentru aceasta, adunându-ne astăzi în 
sfintele lăcaşuri zidite şi apărate de voi, aducem slavă lui Dumnezeu, cel ce v-a în- 
tărit în luptele muceniceşti, iar către voi cu veselie strigăm: Bucuraţi-vă, Sfinţilor 
români, lauda purtătorilor de chinuri, întărirea Bisericii, frumuseţea şi cinstea nea- 
mului nostru. 


Stih: Minunat este Dumnezeu, întru Sfinţi Săi, Dumnezeul lui Israel. 
Zburând cu aripile dumnezeieştii credinţe, în toată lumea aţi dus vestea despre 


drept credincioasa Românie: în lerusalim prin loan lacob de la Neamţ; în Constan- 
tinopol loan Valahul şi mucenicii Brâncoveni; în vestita Romă loan Casian, povă- 


țuitorul călugărilor, iar Muntele Athos împodobit a fost de Paisie de la Neamţ şi 
Antipa de la Calapodeşti ce împreună cu Pimen şi cu Gheorghe de la Cernica nu- 
mele Domnului au chemat. Pentru aceasta cu ei împreună să rugăm pe Domnul, 
pace şi milă ţării noastre să dăruiască. 


Slavă Tatălui şi Fiului şi Sfântului Duh, glasul al 2-lea 

Cu miresme venind femeile cele ce au fost cu Maria şi, nepricepându-se cum le va 
fi ca să-şi împlinească dorirea, li s-a arătat piatra răsturnată şi un dumnezeiesc tâ- 
năr potolind tulburarea sufletelor lor. Că a zis: S-a sculat lisus Domnul. Pentru 
aceasta, vestiți propovăduitorilor Lui ucenici să meargă în Galileea şi-L vor vedea 
pe EI înviat din morţi, ca pe Dătătorul de viaţă şi Domnul. 

Și acum şi pururea şi în vecii vecilor. (a Născătoarei de Dumnezeu) 


[Prea binecuvântată eşti... Doxologia mare Ecteniile şi Otpustul. ] 


La Liturghie 


La Fericiri se pun Fericirile Învierii glas 1, pe patru, iar din Canonul tuturor Sfin- 


ilor români Stihirile Cântării a 4-a, pe patru. 


Apostolul: Din epistola către Evrei: cap. II, vers. 33 (vezi la Duminica tuturor Sfin- 
ilor) 


Evanghelia: De la Matei: cap. V, 14-16 şi X, 32-33; X, 17, 18,22. 


Chinonicul: Lăudaţi pe Domnul din Ceruri, şi: Bucuraţi-vă, drepţilor, întru Dom- 
nul, drepţilor se cuvine laudă. Aliluia, Aliluia, Aliluia! 


(Slujbă alcătuită de Pr. prof. Florian Boitan, revizuită de P.S. Irineu Slătinea- 
nul, arhiereu vicar al Episcopiei Râmnicului şi aprobată de Comisia Sinodală 
pentru Canonizarea Sfinţilor români în şedinţa de lucru din 20-21 octombrie 
2005) 


Canonul tuturor Sfinţilor români 


Rugăciunile începătoare 
În numele Tatălui și al Fiului şi al Sfântului Duh, Amin. 


Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne miluieşte (de 3 ori) 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Tatăl nostru, care eşti în ceruri, sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. 


[Dacă este preot de faţă, zice: Că a Ta este împărăţia şi puterea şi slava, a Tatălui 
şi a Fiului şi a Sfântului Duh, acum şi pururea şi în vecii vecilor.] 


Strana: Amin. 
Dacă nu este preot de faţă, diaconul, monahul sau mireanul rosteşte: Pentru ru- 
găciunile Sfinţilor părinților noştri, Doamne lisuse Hristoase, Fiul lui Dumne-zeu, 


miluieşte-ne pe noi. Amin. 


Apoi troparele de umilinţă, glasul 6: 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem ie, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Veniţi să ne închinăm Împăratului nostru Dumnezeu. 

Veniţi să ne închinăm, şi să cădem la Hristos Împăratul nostru Dumnezeu. 

Veniţi să ne închinăm, şi să cădem la însuşi Hristos Împăratul şi Dumnezeul 
nostru. (cu trei închinăciuni) 


Apoi: Psalmul 142 

1. Doamne, auzi rugăciunea mea, ascultă cererea mea, întru credincioşia Ta, 
auzi-mă, întru dreptatea Ta. 

2, Să nu intri la judecată cu robul Tău, că nimeni din cei vii nu-i drept înaintea 
Ta. 

3. Vrăjmaşul prigoneşte sufletul meu şi viaţa mea o calcă în picioare; făcutu-m-a 
să locuiesc în întuneric ca morţii cei din veacuri. 

4. Mâhnit e duhul în mine şi inima mea încremenită înlăuntrul meu. 

5. Adusu-mi-am aminte de zilele cele de demult; cugetat-am la toate lucrurile 
Tale, la faptele mâinilor Tale m-am gândit. 

6. Întins-am către Tine mâinile mele, sufletul meu ca un pământ însetoşat. 

7. Degrab auzi-mă, Doamne, că a slăbit duhul meu. Nu-ţi întoarce faţa Ta de la 
mine, ca Să nu mă asemăn celor ce se coboară în mormânt. 

8. Fă să aud dimineaţa mila Ta, că la Tine îmi este nădejdea. Arată-mi calea pe 
care voi merge, că la Tine am ridicat sufletul meu. 

9. Scapă-mă de vrăjmaşii mei, că la Tine alerg, Doamne. 

10. Învaţă-mă să fac voia Ta, că Tu eşti Dumnezeul meu. Duhul Tău cel bun să 
mă povăţuiască la pământul dreptăţii. 

11. Pentru numele Tău, Doamne, dăruieşte-mi viaţă. Întru dreptatea Ta scoa-te 
din necaz sufletul meu. 

12. Fă bunătate de stârpeşte pe vrăjmaşii mei şi pierde pe toţi cei ce necăjesc 
sufletul meu, că eu sunt robul Tău. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Aliluia, Aliluia, Aliluia, Slavă Ţie Dumnezeule. 
Aliluia, Aliluia, Aliluia, Slavă Ţie Dumnezeule 
Aliluia, Aliluia, Aliluia, Slavă Ţie Dumnezeul nostru, Slavă Ţie 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Şi întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Și 
S-a întrupat de la Duhul Sfânt şi din Maria Fecioara Şi S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a îngropat. 
Şi a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morților şi viaţa veacului ce va să fie. Amin ! 


Cântarea | 


Doamne, cel ce dai înţelepciune celui ce cere, luminează mintea mea şi deschide- 
mi buzele mele ca să înalţ slujbă de laudă celor ce s-au făcut vase alese ale Sfântu- 
lui Duh şi neîncetat se roagă pentru sufletele noastre. 


Stih: Pe toţi Sfinţii români să-i cinstim ca pe cei ce se roagă pentru noi. 


Pe calea vieţii celei vremelnice, în vremurile de grele încercări şi asupriri, noi po- 
porul Tău am aflat izbăvire prin mijlocirea sfinţilor care s-au ridicat din neamul 
nostru şi pe care cu dragoste îi cinstim. 


Slavă Tatălui şi Fiului şi Sfântului Duh. 


Pentru Tine, cel ce ai pătimit pentru mântuirea lumii, toți Sfinţii români au primit 
patimile cu bucurie şi prin acestea se arată următori Ţie, iubindu-Te pe Tine, cel ce 
ne-ai iubit pe noi şi viaţă veşnică ne-ai dăruit. 

Şi acum şi pururea şi în vecii vecilor. Amin (a Născătoarei de Dumnezeu) 


Fecioară de Dumnezeu aleasă, ceea ce ai născut cu puterea PreaSfântului Duh, pe 
Fiul cel de o fiinţă cu Tatăl şi cu Duhul Sfânt, pe Acela roagă-L să mântuiască su- 
fletele noastre. 


Catavasie: Deschide-voi gura mea şi se va umplea de Duhul, şi cuvânt răspunde- 
voi Împărătesei Maici şi mă voi arăta luminat prăznuind şi voi cânta minunile ei 
bucurându-mă. 


Cântarea a 3-a 


Văzând acum cu duhul întristarea noastră pentru dezbinarea dintre fraţi, voi, care 
pentru unitatea credinţei, fiind în viaţa aceasta aţi luptat suferind chinuri, rugaţi-vă 
Mântuitorului Hristos să sădească în sufletele noastre dragostea unuia faţă de altul 
şi a tuturor faţă de Biserica Sa cea sfântă şi de neamul nostru românesc. 


Stih: Pe toţi Sfinţii români să-i cinstim ca pe cei ce se roagă pentru noi. 


Îmbrăcându-vă cu puterea Celui ce a purtat pe Cruce neputinţele noastre, întru tot 
lăudaţilor mucenici: Ermil şi Stratonic, Nicandru şi Marcian, Dasie şi Emilian, 
împreună cu preoții Montanus şi Romul, cu diaconii Silvan şi Donat, cu Sava de la 
Buzău, loan Valahul, loan cel nou de la Suceava, cu cuvioşii Visarion şi Sofronie, 
preoţii loan şi Moise din Sibiel, cu Oprea şi cu toţi Sfinţii mărturisitori, voi aţi stri- 
cat trufia celor ce caută să strice dreapta credinţă, de Dumnezeu fericiţilor. 


Slavă Tatălui şi Fiului şi Sfântului Duh. 

Cu pavăza dreptei credinţe într-armându-vă, vitejeşte aţi sfărâmat toate asupririle 
tiranilor; şi pe fraţii voştri întru dreapta mărturisire i-aţi îmbărbătat şi a rămâne în 
sânul Bisericii Ortodoxe i-aţi îndemnat, unde să cânte neîncetat: Sfânt eşti, Doa- 


mne! 


Şi acum şi pururea şi în vecii vecilor. Amin (a Născătoarei de Dumnezeu) 


Nu înceta a te ruga pentru noi şi pentru ţara noastră, PreaSfântă Fecioară şi cu a ta 
mijlocire, izbăveşte-ne de toate nevoile. 


Catavasie: Pe ai tăi cântăreţi, Născătoare de Dumnezeu, ceea ce eşti izvor viu şi 
îndestulat, care s-au împreunat ceată duhovnicească, întăreşte-i, în dumnezeiască 
mărirea ta, de cununile măririi învrednicindu-i. 


[Ectenia mica. Ecfonisul: Că Tu eşti...] 


Sedealna: Să ne bucurăm şi să ne veselim, astăzi, în ziua prăznuirii Sfinţilor ro- 
mâni, că drepteredincioasa Românie printr-înşii se prea măreşte şi în toate laturile 
lumii numele ei se vestește. lar în ceruri, odată cu voi, Sfinţilor, înaintea PreaSfin- 
tei Treimi, se pomeneşte şi de nesfârşite daruri cereşti şi pământeşti se împărtă- 
şeşte. 


Slavă Tatălui şi Fiului şi Sfântului Duh. 


Pe cei ce pe Hristos, jertfelnic L-au iubit, dreapta credinţă au păzit, învăţătura lui 
neschimbată au mărturisit, Biserica au întărit şi pe poporul nostru de tot felul de 
asupriri l-au apărat, pe Sfinţii români, adunându-ne, cu evlavie cinstindu-i, să-i 
prea mărim. 


Şi acum şi pururea şi în vecii vecilor. Amin (a Născătoarei de Dumnezeu) 


Mogştenirea ta suntem, prea curată Maică şi Fecioară Maria şi ţie ne rugăm cu sme- 
renie şi la tine alergăm în încercările care vin asupra noastră. Caută cu osârdie spre 
neputinţele noastre şi fii lângă noi în pătimirile noastre, miluind pe cei ce neîncetat 
te prea măresc pe tine. 


Cântarea a 4-a 

Doamne, tu în grădina dumnezeieştii Tale Biserici, flori cu bună mireasmă ai arătat 
pe Sfinţii ce s-au ridicat din neamul nostru şi cu apele înţelepciunii tale 1-ai adăpat 
pe ei. Pentru aceasta au odrăslit roadele cunoştinţei de Dumnezeu, întărind în drea- 


pta credinţă pe cei ce cu laude Te slăvesc pe Tine. 


Stih: Pe toți Sfinţii români să-i cinstim ca pe cei ce se roagă pentru noi. 


Nu aţi murit, voi Sfinţilor, căci trăind cineva pentru Dumnezeu, izvorul vieţii nu 
moare niciodată, ci trece de aici la viaţa cea veşnică. Pentru aceasta, pe noi, fraţii 
voştri, nu ne uitaţi, ci, prin rugăciunile voastre, învredniciţi-ne pe noi toţi a do- 
bândi viaţa cea veşnică. 


Slavă Tatălui şi Fiului şi Sfântului Duh. 


De pe toate „gurile de rai” ale plaiurilor noastre, cuvioşilor părinţi şi cuvioase mai- 
ci aţi privit spre Raiul cel ceresc, pe care l-aţi dobândit cu însutite nevoinţe duhov- 


niceşti. Şi pe noi, fiii voştri sufleteşti ne învredniciţi să-l dobândim, cu rugăciunile 
voastre cele bine primite de Dumnezeu. 


Şi acum şi pururea şi în vecii vecilor. Amin (a Născătoarei de Dumnezeu) 


Nu trece cu vederea cererile celor ce se roagă ţie cu credinţă, ceea ce eşti cu totul 
lăudată. Ci, pentru rugăciunile tuturor Sfinților români, le primeşte şi le du la 
picioarele Fiului tău şi Dumnezeului nostru, rugându-L să ne ajute nouă, că pe tine 
ocrotitoare te-am câştigat. 


Catavasie: Sfatul cel neurmat şi dumnezeiesc, al Întrupării Tale celei de sus, celei 
din Fecioară, proorocul Avacum avându-l în minte, a strigat: Slavă puterii Tale, 
Doamne. 


Cântarea a 5-a 


Pe cei ce Dumnezeului celui Viu au slujit, ţara şi poporul de asupriri au apărat, Bi- 
serica şi credinţa au întărit, învăţătura drept măritoare au proslăvit: pe bine credin- 
CIoşii voievozi şi domni, pe arhierei, preoţi şi diaconi, cuvioşii părinți şi cuvioa- 
sele maici şi pe toți martirii neamului nostru, cu cântări duhovniceşti să-i prea 
mărim. 


Stih: Pe toți Sfinţii români să-i cinstim ca pe cei ce se roagă pentru noi. 


Pe cuvioşii părinţi: Daniil Sihastrul, Paisie de la Neamţ, losif şi Chiriac de la Bise- 
ricani, Vasile de la Poiana Mărului, loan lacob de la Neamţ, împreună cu cuvioasa 
Parascheva de la Iaşi şi Teodora de la Sihla împreună cu alţi desăvârşiţi nevoitori 
întocmai cu marii cuvioşi: Antonie cel mare, Sava cel sfințit, Eftimie şi Macarie, 
Onufrie şi Teodosie cel mare, să-i cinstim. 


Slavă Tatălui şi Fiului şi Sfântului Duh. 

Ca slujitori ai lui Dumnezeu fiind, în dragostea Sfintei Treimi aţi intrat şi pe pă- 
mânt cu glas de trâmbiţă aţi îndemnat: să ne iubim unii pe alţii ca într-un gând să 
mărturisim: pe Tatăl, pe Fiul şi pe Sfântul Duh, Treimea cea de o ființă şi nede- 


spărțită. 


Şi acum şi pururea şi în vecii vecilor. Amin (a Născătoarei de Dumnezeu) 


Fă-te turn de apărare, de îngrădire şi întărire nouă, celor ce viaţa cea pământească o 
petrecem în ţara aceasta, numită „grădina” ta, Preacurată, ca să te lăudăm şi să te 
slăvim, ceea ce eşti cu totul fără de prihană, 


Catavasie: Spăimântatu-s-a de aceasta cerul şi marginile pământului s-au minu- 
nat, că Dumnezeu S-a arătat oamenilor trupeşte şi pântecele tău s-a făcut mai des- 
fătat decât cerurile. Pentru aceasta, pe tine, Născătoare de Dumnezeu, începătoriile 
Cetelor îngereşti şi omeneşti, te măresc. 


Cântarea a 6-a 

Moldova, cea de Dumnezeu binecuvântată de Ştefan cel sfânt apărător şi sub ocro- 
tirea Sfântului mucenic Gheorghe, purtătorul de biruinţă aşezată, cu măreţe mă- 
năstiri şi biserici împodobită arătatu-s-a loc de înălțare duhovnicească pentru 
Sfinţii români care împodobesc cerul şi se roagă pentru mântuirea sufletelor noa- 
stre. 


Stih: Pe toţi Sfinţii români să-i cinstim ca pe cei ce se roagă pentru noi. 


Ca ocrotitor al Ţării Româneşti, Sfinte mare mucenice Dimitrie, izvorâtorul de mir, 


roagă-te Mântuitorului Hristos, împreună cu Sfântul Grigorie Decapolitul, cu Sfân- 
tul Nicodim de la Tismana, cu părintele nostru Nifon patriarhul, cu cuviosul Di- 
mitrie cel nou, cu Sfântul cuvios Gheorghe de la Cernica, cu Sfinţii ierarhi Calinic 
de la Cernica, şi Grigorie Dascălu, cu Sfintele muceniţe Filofteia şi Tatiana, ca să 
reverse asupra noastră mila Sa cea nemărginită, deşi nevrednici suntem de aceasta. 


Slavă Tatălui şi Fiului şi Sfântului Duh. 


Transilvania, ca cea de a treia provincie românească după numărul Sfintei Treimi, 
chinuri a pătimit împreună cu fiii săi de la neamurile care s-au ridicat cu răutate 
asupra credinţei ortodoxe şi au prigonit pe cei ce lăudau pe Dumnezeu după ne- 
stricata predanie. Dar, Dumnezeu a dat tărie fiilor săi şi a ridicat apărători pe Sfinţii 
ierarhi Ilie lorest şi Sava, pe Iosif mărturisitorul, pe cuvioşii Visarion şi Sofronie, 
pe preoţii loan şi Moise din Sibiel, pe Oprea mucenicul şi pe alți mulți mărtu- 
risitori, pe care nici sabia, nici temniţa, nici frica nu i-au putut opri a apăra şi a în- 
tări pe fraţii lor în păstrarea dreptei credinţe. 

Şi acum şi pururea şi în vecii vecilor. Amin (a Născătoarei de Dumnezeu) 


Gavriil zicându-ţi „Bucură-te!”, bucurie neamului omenesc a binevestit. Căci din- 
tru tine a răsărit Hristos Mântuitorul sufletelor noastre, pe care roagă-l ca totdea- 
una, în pace şi în dragoste să petrecem viaţa noastră. 


Catavasie: Inţelepţii de Dumnezeu, care faceţi acest praznic dumnezeiesc şi cu to- 
tul cinstit, al Maicii lui Dumnezeu, veniţi să batem din palme, slăvind pe Dumne- 
zeu, cel ce S-a născut dintr-însa. 


Condac, glasul al 8-lea: Ca pe o pârgă a firii, Ție, Săditorul făpturi, Biserica noa- 
stră drept măritoare îţi aducem pe toţi sfinţii care au odrăslit din neamul nostru şi 
toate laturile ţării le-au sfinţit prin însutite osteneli şi nevoinţe duhovniceşti şi, ca 
pe o cunună cu nestemate împodobită la tronul PreaSfintei Treimi o aşează, ca să 
se roage pururea pentru pacea a toată lumea şi pentru mântuirea sufletelor noastre. 


Icos: Veniţi toţi credincioşii să ne veselim duhovniceşte, că ne-a sosit astăzi zi de 
aleasă prăznuire în cinstea tuturor Sfinţilor români şi care împreună cu toţi Sfinții 
din toată lumea se roagă lui Dumnezeu să reverse asupra noastră darurile Sale cele 
mântuitoare. Pentru aceasta, cu glas de bucurie şi cu cuget curat să strigăm, zicând: 
Bucuraţi-vă, voievozi şi domni, care cu puterea Crucii aţi biruit pe vrăjmaşi, popo- 
rul din robie l-aţi scăpat, credinţa dreptmăritoare aţi apărat şi biserici spre slava lui 


Dumnezeu aţi înălțat; 

Bucuraţi-vă, arhierei sfinţiţi, care drept învățând cuvântul adevărului, credinţa aţi 
păzit şi cu sabia Duhului împotriva ereticilor aţi stat neclintiţi; 

Bucuraţi-vă, Sfinților mucenici, nebiruiţi ostaşi ai lui Hristos, ce împreună cu noii 
mucenici din zilele noastre, pentru Hristos chinuri aţi răbdat; 

Bucuraţi-vă, mărturisitori ai dreptei credinţe, care cu neînfricată mărturisire a cre- 
dinţei până la jertfă, în închisori şi temnițe v-aţi sfârşit viaţa pentru apărarea legii 
strămoşeşti; 

Bucuraţi-vă, cuvioşi părinţi şi cuvioase maici, care de lume v-aţi lepădat şi lui 
Hristos aţi urmat, nevoindu-vă în peşterile de la Basarabi, în Carpaţi şi în tot locul 
patriei noastre; 

Bucuraţi-vă, voi, toți Sfinţii români, prin care Dumnezeu cel slăvit în Sfânta Trei- 
me S-a prea slăvit, credinţa s-a întărit, Biserica s-a împodobit şi ţara noastră în lu- 
me s-a vestit. 


Cântarea a 7-a 


Ce laudă vom aduce vouă, Sfinţilor ierarhi, care cu fluierul teologiei, oile cuvân- 
tătoare la Păstorul cel Bun le-aţi chemat şi la staulul Bisericii celei una le-aţi 


călăuzit şi din izvorul cel curat al învăţăturii dumnezeieşti le-aţi adăpat şi pe toţi 1- 
ați învăţat să cânte: Binecuvântat eşti Dumnezeul părinţilor noştri! 


Stih: Pe toți Sfinţii români să-i cinstim ca pe cei ce se roagă pentru noi. 


Nu este nici o laudă vrednică de a cinsti cum se cuvine pe Sfinţii ierarhi: Irineu, 
Teotim, Niceta, împreună cu Ghelasie, Leontie, Nifon patriarhul, losif cel nou, Ilie 
şi Sava, Calinic de la Cernica, Antim Ivireanul, Grigorie Dascălu, Teodosie şi care 
toţi, cu toiagul Crucii turma cuvântătoare de lupii cei răpitori au păzit şi cu împăr- 
tăşirea Sfintelor Taine i-au întărit pentru a cânta neîncetat: Binecuvântat eşti Dum- 
nezeul părinţilor noştri! 


Slavă Tatălui şi Fiului şi Sfântului Duh. 

Ai Treimii laudă aţi fost voi Sfinţilor martiri şi mărturisitori care de la început şi 
până în zilele noastre, pe poporul nostru ca unii care din mijlocul lui aţi odrăslit, cu 
rugăciunile voastre îl întăriți şi pe calea mântuirii îl călăuziţi şi pe toţi învăţaţi să 


cânte: Binecuvântat eşti Dumnezeul părinților noştri! 


Şi acum şi pururea şi în vecii vecilor. Amin (a Născătoarei de Dumnezeu) 


De toate primejdiile păzeşte pe robii tăi bine cuvântată Născătoare de Dumnezeu, 
că pe tine ocrotitoare te avem în necazurile noastre şi mijlocitori pentru noi aducem 
pe toţi Sfinţii români, cu care cântăm: Binecuvântat eşti Dumnezeul părinţilor no- 
ştri! 


Catavasia: N-au slujit făpturi înţelepţii lui Dumnezeu, ci numai Făcătorului; şi 
groaza focului bărbăteşte înfruntând-o, se bucurau, cântând: Prea lăudate Dumne- 
zeul părinţilor noştri şi Doamne, bine eşti cuvântat. 


Cântarea a 8-a 


Bucură-te, pământ dobrogean, că tu primul ai primit sămânţa cea bună, Cuvântul 
lui Dumnezeu, şi udat cu sângele martirilor ai rodit însutit cete de sfinţi care au bi- 
ne plăcut lui Hristos şi ne-au învăţat să cântăm: Tineri, lăudaţi, preoţi, binecu- 
vântaţi şi cu toţi prea înălțaţi pe Hristos, Dumnezeul nostru în veci! 


Stih: Pe toţi Sfinţii români să-i cinstim ca pe cei ce se roagă pentru noi. 
Nu este o cunună mai de preţ, nici laudă mai mare adusă neamului nostru decât cu- 
nuna cetelor de Sfinţi odrăsliţi de aceste meleaguri pe care Hristos o aşează pe cre- 


ştetul nostru, împărtăşindu-ne de slava cea nepieritoare de care şi ei se bucură în 
cer, chemându-ne pe toți să cântăm: Tineri, lăudaţi, preoţi, binecuvântaţi şi cu toți 
prea înălțați pe Hristos, Dumnezeul nostru în veci! 


Binecuvântăm pe Tatăl, pe Fiul şi pe Sfântul Duh, Dumnezeu. 


Arătându-vă ca nişte luminători prea străluciți, Sfinţilor români, aţi luminat cerul 
Bisericii noastre ortodoxe, apărând ţara şi poporul de orice asuprire, ca în pace şi 
dreptate, în dragoste şi curăţie să cântăm: Tineri, lăudaţi, preoţi, binecuvântaţi şi cu 
toți prea înălţați pe Hristos, Dumnezeul nostru în veci! 


Şi acum şi pururea şi în vecii vecilor. Amin (a Născătoarei de Dumnezeu) 


Cu rugăciunile tale, Născătoare de Dumnezeu, să ne izbăvim de greşelile cele cum- 
plite şi să dobândim, prea curată, dumnezeiasca binecuvântare a Fiului lui Dum- 
nezeu, celui ce din tine, în chip negrăit S-a întrupat şi din robia păcatului ne-a mân- 
tuit. 


Să lăudăm, bine să cuvântăm şi să ne închinăm Domnului cântăndu-l şi prea înăl- 
țându-L pe Dânsul întru toţi vecii. 


Catavasia: Pe tinerii cei bine credincioşi în cuptor, naşterea Născătoarei de Dum- 
nezeu i-a mântuit, atunci fiind închipuită, iar acum plinită; pe toată lumea ridică să- 


Ți cânte Ţie: pe Domnul, lucrurile, lăudaţi-L şi-L prea înălţaţi întru toţi vecii. 


Cântarea a 9-a 


Întru Domnul punând nădejdea luptei voastre pentru apărarea dreptei credinţe, aţi 
biruit şi aţi surpat uneltirile asupritorilor pornite asupra noastră, pentru care voi în- 
şivă aţi avut de pătimit. Pentru aceasta, Sfânta Biserică dreptmăritoare, căreia drum 
spre biruinţă i-aţi deschis, cu cântări cinsteşte astăzi sfântă pomenirea voastră. 


Stih: Pe toți Sfinţii români să-i cinstim ca pe cei ce se roagă pentru noi. 


Jertfă deplină şi bine primită v-aţi adus pe voi înşivă, Sfinţilor români, Celui ce S-a 
jertfit pentru noi şi, după vrednicie, aţi primit cununa biruinţei celei neveştejite, din 
dreapta cea purtătoare de viaţă, înaintea căruia stând, rugaţi-vă să reverse asupra 
noastră darul păcii şi sufletelor noastre mare milă. 

Slavă Tatălui şi Fiului şi Sfântului Duh. 


Singuri, nevrednici suntem nu numai a ne ruga dar şi a ne apropia de Tine, o, Prea- 
Sfântă Treime! Însă, aducând Ție spre mijlocire pentru noi nevoinţele, ostenelile şi 
lacrimile tuturor Sfinţilor români, care peste veacuri au bine plăcut Ţie, pe care pri- 
mindu-le întru Jertfelnicul cel mai presus de ceruri, nu ne lepăda pe noi, cei lipsiţi. 


Şi acum şi pururea şi în vecii vecilor. Amin (a Născătoarei de Dumnezeu) 


Doamne, pentru rugăciunile prea curatei Maicii Tale şi ale tuturor Sfinţilor româ- 
ni, pacea Ta dă-ne-o nouă şi ne miluieşte pe noi, ca un îndurat şi de oameni iubitor. 


Stih: Prea Sfântă Născătoare de Dumnezeu miluieşte-ne pe noi! 


Catavasie: Tot neamul pământesc să salte, cu Duhul fiind luminat şi să prăznuia- 
scă firea minţilor celor fără de trup, cinstind sfințita prăznuire a Maicii lui Dumne- 
zeu şi să strige: Bucură-te, prea fericită Născătoare de Dumnezeu, curată, pururea 
Fecioară. 


Acatistul Sfinţilor români 


SLUJBA 
ŞI 
ACATISTUL 
SFINȚILOR ROMÂNI 


[Preotul, după ce îşi pune epitrahilul şi felonul, deschide dvera și dă obișnuita bine- 
cuvântare din faţa Sfintei Mese, zicând: Binecuvântat este Dumnezeul nostru, tot- 
deauna, acum şi puru rea şi în vecii vecilor. 

Strana: Amin.] 


Dacă nu este preot de față, în locul binecuvântării de mai sus, diaconul, monahul 
sau mireanul, va rosti: Pentru rugăciunile Sfinților părinților noştri, Doamne Iisuse 
Hristoase, Dumnezeul nostru, miluieşte-ne pe noi. Amin. 


Apoi se rostesc rugăciunile începătoare: 


Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le împlineşti, Vistierul bunătăţilor şi Dătătorule de viaţă, vino şi te sălă- 
şluieşte întru noi, şi ne curăţeşte pe noi de toată intinăciunea, şi mântuieşte, Bu- 
nule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Și ne iartă nouă greşalele noastre, precum şi noi iertăm gre- 
şiților noştri. Şi nu ne duce pe noi în ispită, ci ne izbăveşte de cel rău. 


[Dacă este preot de faţă, zice: Că a Ta este Împărăţia, şi puterea, şi slava: a 
Tatălui şi a Fiului şi a Sfântului Duh, acum şi pururea şi în vecii vecilor. Strana: 
Amin. ] 


Dacă nu va fi preot de faţă, diaconul, monahul sau mireanul, va rosti: Pentru rugă- 
ciunile Sfinţilor părinţilor noştri, Doamne Iisuse Hristoase, Dumnezeul nostru, mi- 
luieşte-ne pe noi. Amin. 


Apoi se zic troparele de umilinţă: 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem ie, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Simbolul credinţei 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Și 
S-a întrupat de la Duhul Sfânt şi din Maria Fecioara Şi S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a îngropat. 
Şi a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morților şi viaţa veacului ce va să fie. Amin ! 


Doamne, miluieşte ! (de 12 ori) 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Veniţi să ne închinăm Împăratului nostru Dumnezeu. 

Veniţi să ne închinăm, şi să cădem la Hristos Împăratul nostru Dumnezeu. 

Veniţi să ne închinăm, şi să cădem la însuşi Hristos Împăratul şi Dumnezeul 
nostru. 


Apoi: Psalmul 142 
1. Doamne, auzi rugăciunea mea, ascultă cererea mea, întru credincioşia Ta, 
auzi-mă, întru dreptatea Ta. 


2, Să nu intri la judecată cu robul Tău, că nimeni din cei vii nu-i drept înaintea 
Ta. 

3. Vrăjmaşul prigoneşte sufletul meu şi viaţa mea o calcă în picioare; făcutu-m-a 
să locuiesc în întuneric ca morţii cei din veacuri. 

4. Mâhnit e duhul în mine şi inima mea încremenită înlăuntrul meu. 

5. Adusu-mi-am aminte de zilele cele de demult; cugetat-am la toate lucrurile 
Tale, la faptele mâinilor Tale m-am gândit. 

6. Întins-am către Tine mâinile mele, sufletul meu ca un pământ însetoşat. 

7. Degrab auzi-mă, Doamne, că a slăbit duhul meu. Nu-ţi întoarce faţa Ta de la 
mine, ca să nu mă asemăn celor ce se coboară în mormânt. 

8. Fă să aud dimineaţa mila Ta, că la Tine îmi este nădejdea. Arată-mi calea pe 
care voi merge, că la Tine am ridicat sufletul meu. 

9. Scapă-mă de vrăjmaşii mei, că la Tine alerg, Doamne. 

10. Învaţă-mă să fac voia Ta, că Tu eşti Dumnezeul meu. Duhul Tău cel bun să 
mă povăţuiască la pământul dreptăţii. 

11. Pentru numele Tău, Doamne, dăruieşte-mi viaţă. Întru dreptatea Ta scoate 
din necaz sufletul meu. 

12. Fă bunătate de stârpeşte pe vrăjmaşii mei şi pierde pe toți cei ce necăjesc 
sufletul meu, că eu sunt robul Tău. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Aliluia, aliluia, aliluia, slavă Ție, Dumnezeule! (de 3 ori). 


Şi îndată se cântă, pe glasul al 3-lea: Dumnezeu este Domnul şi S-a arătat nouă. 
Bine este cuvântat Cel ce vine întru numele Domnului. (de 3 ori), apoi: 


Troparul Sfinților români, glas 3: Cuvântul Dumnezeiesc pe pământul românesc a 
odrăslit ; iar Biserica străbună cu sfinţi a împodobit; vrednici luptători s-au arătat 
mucenicii şi mărturisitorii, care pentru Hristos viaţa şi-au jertfit; iar cuvioşii şi pus- 
tnicii întru nevoinţe urmând Calea Domnului, chipuri îngereşti au dobândit; arhie- 
reii şi preoţii neîncetat vestind Cuvântul Evangheliei au mărturisit; iar bine credin- 
cioşii voievozi, Biserici au înălțat şi cu dreptslăvitorii creştini, cu râvnă şi jertfel- 
nicie, credinţa ortodoxă şi ţara au apărat. Toate cetele Sfinţilor împreună rugaţi pe 
Milostivul Dumnezeu să mântuiască sufletele noastre! 


Slavă Tatălui şi Fiului şi Sfântului Duh! 


Condacul Sfinților români, glas 8: Sfinţilor prea slăviţi care pe pământul româ- 
nesc aţi vieţuit şi pretutindeni credinţa ortodoxă aţi mărturisit, purtaţi rugăciunile şi 
cântările drepteredincioşilor creştini către Hristos, Domnul nostru. Pomenirea voa- 
stră cu laude astăzi cinstindu-o, înălțăm neîncetată cântare şi laudă. Bucuraţi-vă 
toate cetele Sfinţilor români împreună cu toţi Sfinţii! 


Şi acum şi pururea şi în vecii vecilor! 


Nu vom tăcea, Născătoare de Dumnezeu, pururea a spune puterile tale, noi, ne- 
vrednicii. Că de nu ai fi stat tu înainte rugându-te, cine ne-ar fi izbăvit dintru atâtea 
nevoi ? Sau cine ne-ar fi păzit până acum slobozi? Nu ne vom depărta de la tine, 
Stăpână, că tu izbăveşti pe robii tăi pururea din toate nevoile. 


Apoi: Doamne, miluieşte ! (de 3 ori) 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


1. Miluieşte-mă, Dumnezeule, după mare mila Ta 

2. Şi după mulțimea îndurărilor Tale, şterge fărădelegea mea. 

3. Mai vârtos mă spală de fărădelegea mea şi de păcatul meu mă curăţeşte. 

4, Că fărădelegea mea eu o cunosc şi păcatul meu înaintea mea este pururea. 

5. Ție unuia am greşit şi rău înaintea Ta am făcut, aşa încât drept eşti Tu întru 
cuvintele Tale şi biruitor când vei judeca Tu. 

6. Că iată întru fărădelegi m-am zămislit şi în păcate m-a născut maica mea. 

7. Că iată adevărul ai iubit; cele nearătate şi cele ascunse ale înţelepciunii Tale 
mi-ai arătat mie. 

8. Stropi-mă-vei cu isop şi mă voi curăţi; spăla-mă-vei şi mai vârtos decât zăpada 
mă voi albi. 

9. Auzului meu vei da bucurie şi veselie; bucura-se-vor oasele mele cele smerite. 
10. Întoarce faţa Ta de la păcatele mele şi toate fărădelegile mele şterge-le. 

11. Inimă curată zideşte întru mine, Dumnezeule, şi duh drept înnoieşte întru 
cele dinlăuntru ale mele. 

12. Nu mă lepăda de la faţa Ta şi Duhul Tău cel sfânt nu-l lua de la mine. 

13. Dă-mi mie bucuria mântuirii Tale şi cu duh stăpânitor mă întăreşte. 

14. Învăţa-voi pe cei fărădelege căile Tale şi cei necredincioşi la Tine se vor 
întoarce. 

15. Izbăveşte-mă de vărsarea de sânge, Dumnezeule, Dumnezeul mântuirii mele; 
bucura-se-va limba mea de dreptatea Ta. 


16. Doamne, buzele mele vei deschide şi gura mea va vesti lauda Ta. 

17. Că de ai fi voit jertfă, Ţi-aş fi dat; arderile de tot nu le vei binevoi. 

18. Jertfa lui Dumnezeu: duhul umilit; inima înfrântă şi smerită Dumnezeu nu o 
va urgisi. 

19. Fă bine, Doamne, întru bună voirea Ta, Sionului şi să se zidească zidurile 
Ierusalimului. 

20. Atunci vei binevoi jertfa dreptăţii, prinosul şi arderile de tot; atunci vor pune 
pe altarul Tău viței. 


sase 
Acatistul Învierii Domnului şi Acatistul tuturor Sfinţilor români, oficiate de IPS 
Teodosie: 

https://www.youtube.com/watch?v=1zdugzBZdFk 


Acatistul Sfinților români - Arad Catedrala - Fluxul live al utilizatorului Atanasiu 
Iulian: 
https://www.youtube.com/watch?y=2GyjJInrtI0 


Acatistul Sfintilor romani - Textul acatistului este alcătuit de P.S. Ioachim Ba- 
cauanul, arhiereu vicar al Episcopiei Romanului şi aprobat de Comisia Sinodala 


pentru Canonizarea Sfinţilor români: 
https://www.youtube.com/watch?y=ehFaHRwwxil 


&&& 
Condacele şi icoasele 


Condacul 1 

Pe vasele Sfântului Duh şi făcliile cele strălucitoare ale Bisericii lui Hristos, pe 
aleşii lui Dumnezeu, toţi Sfinţii români, cei ce s-au învrednicit a lumina pământul 
ţării noastre şi poporul cel bine credincios cu lumina cea întreit strălucitoare a 
PreaSfintei Treimi, să-i lăudăm după cuviinţă noi, fiii neamului românesc, cei ce 
cu credinţă şi cu dragoste săvârşim pomenirea lor, cântând: Bucuraţi-vă, Sfinţilor 
români, rugători fierbinţi pentru sufletele noastre! 


Icosul 1 

Veniţi toţi credincioşii să prăznuim duhovniceşte pomenirea tuturor Sfinţilor 
români şi să cântăm laude celor aleşi de Dumnezeu să fie stâlpi neclintiţi ai Bise- 
ricii strămoşeşti: pe Andrei, apostolul lui Hristos, cel întâi chemat şi cel ce a semă- 
nat cuvântul Evangheliei în pământul străbun al ţării noastre, pe toţi mucenicii 


neamului, pe ierarhi şi învăţători, pe cuvioşi şi cuvioase, pe pustnici şi rugători şi 
toată ceata cea minunată a drepţilor din toate veacurile şi cu cinste fericindu-i, într- 
un glas să le cântăm: 

Bucuraţi-vă, odrasle sfinte, ieşite din viţa moşilor şi strămoşilor noştri; 

Bucuraţi-vă, cei aleşi şi trimişi de Hristos să înţelepţiți pe fiii neamului; 
Bucuraţi-vă, stele strălucitoare care aţi răsărit încă din zorii naşterii poporului ro- 
mânesc; 

Bucuraţi-vă, slujitori credincioşi ai Domnului care voia Lui aţi împlinit; 
Bucuraţi-vă, icoane vii prin care toţi românii văd faţa lui Hristos; 

Bucuraţi-vă, buchet bine mirositor prin care înrâureşte mireasma Duhului Sfânt; 
Bucuraţi-vă, raze luminoase care v-aţi aprins din Soarele Hristos; 

Bucuraţi-vă, semănători ai credinţei adevărate şi risipitori ai întunericului păgâ- 
nătățu; 

Bucuraţi-vă, apărători nemitarnici ai Bisericii lui Hristos; 

Bucuraţi-vă, stâlpi neclintiți ai adevărului şi ai dreptăţii; 

Bucuraţi-vă, pietre vii pe care s-a clădit Biserica neamului nostru; 

Bucuraţi-vă, potire în care se păstrează apa vieţii; 

Bucuraţi-vă, Sfinţilor români, rugători fierbinţi pentru sufletele noastre! 


Condacul al 2-lea 


Dacă a fost semănat cuvântul lui Hristos prin Sfântul apostol Andrei în țarina nea- 
mului nostru, acesta udat fiind de apa vieţii, a răsărit în sufletele multora şi a făcut 
rod însutit. Îndată pământul Dobrogei s-a umplut de florile mirositoare a credinţei 
creştine, iar cei aleşi să fie luminători pe pământul străbunilor noştri au mulţumit 
lui Dumnezeu, cântând: Aliluia! 


Icosul al 2-lea 

Într-armaţi fiind cu puterea lui Hristos, primii creştini ai neamului au înfruntat 
dintru început prigonirile şi ispitirile vrăjmaşilor văzuţi şi nevăzuţi, nelepădându-se 
de credinţa cea adevărată a apostolilor şi devenind mărturie vie pentru toţi cei ce 
au urmat după dânşii. Pentru aceasta să fericim pe martirii noştri din toate tim- 
purile şi din toate locurile, zicând: 

Bucuraţi-vă, Sfinţi dobrogeni, pârga martirilor neamului românesc; 

Bucuraţi-vă, Sfinţilor Zotic, Atal, Camasis şi Filip, podoaba Niculiţelului şi a Do- 
brogei întregi; 

Bucuraţi-vă, Sfinţilor Montanus şi Maxima, pătimitori pentru Hristos; 

Bucuraţi-vă, Emiliane din Durostorum, cu Hermes şi Dasius, lauda Axiopolisului; 
Bucuraţi-vă, Sfinților Epitect şi Astion, predicatori ai lui Hristos şi mucenici în ce- 
tatea Halmyrisului; 


Bucuraţi-vă, Pasicrat şi Marcian, Valentin şi Isichie, Nicandru şi Iuliu, ostaşi mar- 
tiri pentru Hristos; 

Bucuraţi-vă, toţi martirii, ştiuţi şi neştiuţi, din pământul străbun al Dobrogei; 
Bucuraţi-vă, că sămânţa martiriului vostru s-a răspândit în tot ţinutul carpato-danu- 
bian; 

Bucuraţi-vă, Sfinţilor mucenici de pe întreg pământul românesc; 

Bucuraţi-vă, că sfintele voastre moaşte ocrotesc glia neamului nostru; 

Bucuraţi-vă, că sângele vostru a udat arborele credinţei noastre; 

Bucuraţi-vă, că pe mormintele voastre s-au ridicat mulțime de biserici; 
Bucuraţi-vă, Sfinţilor români, rugători fierbinţi pentru sufletele noastre! 


Condacul al 3-lea 

Puterea Celui de sus a umbrit în toate veacurile pe toţi fiii poporului nostru. Că 
deşi au fost aşezaţi de Dumnezeu în calea răutăților şi a primejdiilor, având atâţia 
Sfinţi martiri, ierarhi, cuvioşi, rugători şi trăitori ai credinţei, s-au dovedit a fi preo- 
ție sfântă şi neam ales lui Dumnezeu, iar acum se roagă în ceruri, cântând neîn- 
cetat: Aliluia! 


Icosul al 3-lea 

Veniţi credincioşilor să lăudăm ceata Sfinţilor ierarhi români, care de la Hristos, 
prin Sfântul Andrei, apostolul românilor, au primit harul de a învăţa, conduce şi 
sfinţi turma cea cuvântătoare, botezându-o în numele Sfintei Treimi şi înde- 
mnându-o să păstreze toate sfintele predanii şi tradiții ale neamului. Pentru aceasta 
să cântăm sfinților noştri ierarhi unele ca acestea: 

Bucuraţi-vă, Sfinţilor ierarhi, păstrători ai harului lui Hristos din neam în neam; 
Bucuraţi-vă, aleşii PreaSfintei Treimi şi flori mirositoare a grădinii Maicii Domnu- 
lui; 

Bucuraţi-vă, arhiereilor, care aţi luminat glia străbună cu învăţăturile voastre; 
Bucuraţi-vă, mărgăritare strălucitoare ale Bisericii lui Hristos; 

Bucuraţi-vă, apărători ai dreptei credinţe în vremea prigonirilor; 

Bucuraţi-vă, surpătorii eresurilor şi îndreptătorii adevăratelor învățături; 
Bucuraţi-vă, Sfinţilor Bretanion şi Teotim, care aţi înfruntat pe arieni; 

Bucuraţi-vă, Niceta al Remesianei şi ceilalți ierarhi daco-romani; 

Bucuraţi-vă, Antim, ivireanul şi Calinic de la Cernica, Grigorie Dascălu cu toţi 
sfinţi ierarhi ai Ţării Româneşti; 

Bucuraţi-vă, Teodosie de la Brazi cu Dosoftei viersuitorul şi toţi ierarhii mol- 
doveni; 

Bucuraţi-vă, Ilie loreste, Sava Brancovici, cu toţi ierarhii martiri transilvăneni; 
Bucuraţi-vă, soborul ierarhilor români din toate timpurile şi din toate ţinuturile 
româneşti; 


Bucuraţi-vă, Sfinţilor români, rugători fierbinţi pentru sufletele noastre! 


Condacul al 4-lea 

Pe ceata cuvioşilor părinţi ai neamului românesc să-i lăudăm după cuviinţă, căci 
aceştia, ascultând cuvântul Evangheliei, au părăsit cele vremelnice şi au urmat lui 
Hristos luând crucea pe umerii lor. Şi nevoindu-se în felurite chipuri prin mănăstiri 
sau pustietăți, au sfințit tot pământul românesc de la o margine la cealaltă, dând 
laudă lui Dumnezeu, cântând: Aliluia! 


Icosul al 4-lea 

Voind Prea Bunul Dumnezeu să arate lumii că în tot pământul românesc a fost 
semănat de timpuriu cuvântul Evangheliei lui Hristos, a făcut să răsară mulțime de 
Sfinţi cuvioşi. Drept aceea, în toate veacurile, cete de călugări îmbunătățiți s-au 
arătat adevăraţi trăitori şi lucrători ai virtuţilor, luminându-ne calea cea întunecată 
a vieţii acesteia ca să nu rătăcim în pustiul păcatelor şi al eresurilor celor de suflet 
pierzătoare. Pentru aceasta cu bucurie le cântăm: 

Bucuraţi-vă, cuvioşilor părinţi care pentru dragostea lui Hristos, aţi părăsit cele 
lumești; 

Bucuraţi-vă, pustnicilor retraşi în peşterile munţilor Carpaţi; 

Bucuraţi-vă, loan Casian şi Gherman din Dobrogea, făuritori de reguli călugărești; 
Bucuraţi-vă, Nicodim de la Tismana şi Daniil al Voroneţului cu toţi sihaştrii 
ținuturilor Moldovei; 

Bucuraţi-vă, Dimitrie cel mare şi Gheorghe al Cernicăi, şi căldăruşanilor rugători 
fierbinţi pentru cetatea Bucureştiului; 

Bucuraţi-vă, Paisie de la Neamţ, Onufrie de la Vorona şi toţi cuvioşii isihaşti; 
Bucuraţi-vă, Visarion Sarai împreună cu Ghelasie de la Râmeţ, apărători ai credin- 
ței strămoşeşti; 

Bucuraţi-vă, Antipa, cuvioase cu Vasile de la Poiana Mărului, luminători ai călu- 
gărilor moldoveni; 

Bucuraţi-vă, loan de la Prislop şi Antonie de la Vâlcea, întemeietori de obşti călu- 
găreşti,; 

Bucuraţi-vă, mulțimile călugărilor, care aţi sfințit prin trăirea voastră sfântă toate 
plaiurile româneşti; 

Bucuraţi-vă, că nevoinţele voastre prin mănăstiri sau pustietăţi s-au făcut scară 
către cer; 

Bucuraţi-vă, că sfintele voastre moaşte sunt purtătoare de har dumnezeiesc; 
Bucuraţi-vă, Sfinţilor români, rugători fierbinţi pentru sufletele noastre! 


Condacul al 5-lea 


Privind icoana PreaSfintei Fecioare, mulțime de fiice ale neamului nostru au ales a 
urma lui Hristos cu înţelepciune; căci luându-și candelele au ţinut aprinsă flacăra 
credinţei în inima lor şi a poporului din care au ieşit. Toată viaţa au aşteptat întru 
răbdare venirea Mirelui, turnând în vasele sufletelor lor din untdelemnul faptelor 
bune şi din lacrimile pocăinţei, cântând neîncetat: Aliluia! 


Icosul al 5-lea 

Cine va putea ferici după cuviinţă pe fiicele neamului românesc care au lepădat 
dulceţile lumii acesteia înşelătoare retrăgându-se în mănăstiri sau în pustietăți, 
unde s-au rugat neîncetat, împlinind voia lui Dumnezeu. Cinstim bărbăţia Sfintelor 
fecioare alese să slujească lui Hristos, cântându-le unele ca acestea: 

Bucuraţi-vă, Sfinte cuvioase maici, care aţi împlinit asemănarea cu Dumnezeu în 
chipurile voastre; 

Bucuraţi-vă, fecioarelor, care fecioria aţi păzit şi lui Hristos, Mielul cel fără pri- 
hană, aţi urmat; 

Bucuraţi-vă, sfintelor, care v-aţi logodit cu Mirele Hristos născut fără prihană din 
Sfânta Fecioară; 

Bucuraţi-vă, flori prea frumoase, care aţi împodobit grădina Maicii Domnului; 
Bucuraţi-vă, Sfântă Parascheva mult milostivă şi tu fecioară Filofteia, dulceaţa 
românilor; 

Bucuraţi-vă, Sfintelor Teodora de la Sihla şi Mavra, flori înmiresmate a munţilor 
Carpaţi; 

Bucuraţi-vă, Tatiana a Craiovei şi Chiriachi, fecioare prea înțelepte; 

Bucuraţi-vă, stele înţelegătoare prin ale căror raze faţa lui Hristos ca soarele vi se 
arată; 

Bucuraţi-vă, mieluşele fără de răutate, rugătoare pentru neamul românesc; 
Bucuraţi-vă, că aţi fost ocrotite în nevoinţele voastre de omoforul Maicii lui 
Dumnezeu; 

Bucuraţi-vă, că aţi iubit pe Hristos cel ce v-a întărit pe voi; 

Bucuraţi-vă, că ale voastre sfinte moaşte izvorăsc tămăduiri celor credincioşi; 
Bucuraţi-vă, Sfinţilor români, rugători fierbinţi pentru sufletele noastre! 


Condacul al 6-lea 

Binecuvântat fie Dumnezeu că a trimis poporului Său bine credincios, la vreme 
potrivită, bărbaţi înţelepţi şi sfinţi voievozi, ctitori de ţară şi de locaşuri sfinte, care 
au apărat credinţa cea dreaptă în faţa asupritorilor, cântând lui Dumnezeu: Aliluia! 


Icosul al 6 lea 
Pe bine credincioşii voievozi şi pe toţi bărbaţii cucernici ai neamului românesc 
care s-au învrednicit de la Dumnezeu a fi apărători ai credinţei celei drepte pe pă- 


mântul străbun, să-i pomenim după vrednicie; căci aceştia, în vremuri de răstrişte, 
s-au arătat a fi vrednici luptători pentru neam şi ţara lor, iar în ceruri rugători fier- 
binţi pentru sufletele noastre. Pentru aceasta să le înălțăm imn de laudă, zicând: 
Bucuraţi-vă, Sfinţi voievozi apărători ai pământului străbun; 

Bucuraţi-vă, mărturisitori ai dreptei credinţe şi slujitorii adevărului; 

Bucuraţi-vă, ctitori de ţară şi de locaşuri sfinte pe tot pământul românesc; 
Bucuraţi-vă, întemeitorii Ţărilor Româneşti ca o triadă sfântă; 

Bucuraţi-vă, Constantine voievod cu fiii tăi, martiri pentru credinţa ortodoxă; 
Bucuraţi-vă, Ştefane cel mare al Moldovei cu toţi oștenii eroi ai neamului; 
Bucuraţi-vă, Oprea Miclăuş, loan de Galeş, Moise Măcinic, martiri pentru credinţa 
ortodoxă din Ardeal; 

Bucuraţi-vă, apărători ai Ortodoxiei din toate provinciile româneşti; 

Bucuraţi-vă, cei ce v-aţi dat viaţa pentru a apăra valorile evlaviei ortodoxe; 
Bucuraţi-vă, cei ce aţi murit în temnițe pentru dreapta credinţă; 

Bucuraţi-vă, făuritorilor de tradiţii şi de cultură românească; 

Bucuraţi-vă, toţi cei ce aţi luptat pentru neatârnarea şi identitatea noastră; 
Bucuraţi-vă, Sfinţilor români, rugători fierbinţi pentru sufletele noastre! 


Condacul al 7-lea 
Sfinţilor, cei din neamul românesc, minunat s-a împlinit voia lui Dumnezeu în 


sufletele voastre; căci, plăcuţi PreaSfintei Treimi fiind, cu slavă se încununează tot 
poporul român, avându-vă pe voi rugători. Mintea noastră nu poate să cuprindă 
mulţimea faptelor care au împodobit viaţa voastră, sfinților. De aceea, doar, minu- 
nându-ne de felul cum v-aţi petrecut viaţa, cântăm, cu mulţumită lui Dumnezeu: 
Aliluia! 


Icosul al 7-lea 

Simţind mireasma buchetului cel înmiresmat al darurilor Sfântului Duh, săvârşim 
cu bucurie pomenirea Sfinţilor români, cinstind mulţimea mucenicilor, a ierarhilor, 
a cuvioşilor şi drepţilor, dar şi ceata tuturor celor care nu le ştim nici numele, nici 
locurile unde şi-au sfârşit viaţa. Însă, ştiind că în puterea Duhului Sfânt au fost şi 
alți luminători ai Ortodoxiei şi trăitori adevăraţi ai poruncilor lui Hristos, să zicem, 
celor neştiuţi de noi, unele ca acestea: 

Bucuraţi-vă, toţi cei ce aţi înmulţit talanţii dăruiți vouă de Dumnezeu; 

Bucuraţi-vă, păstrătoru sfintelor predanii şi a obiceiurilor strămoşeşti; 

Bucuraţi-vă, toţi fui neamului românesc ale căror nume au fost scrise în cartea 
Cerului; 

Bucuraţi-vă, mame ale Sfinților părinți ai poporului român; 

Bucuraţi-vă, copii ştiuţi şi neştiuţi, care v-aţi învrednicit a păzi nepătată haina bote- 
zului; 


Bucuraţi-vă, tineri cu dreaptă socoteală, care nu v-aţi întinat sufletele cu plăcerile 
deşarte; 

Bucuraţi-vă, eroi ai credinţei şi apărători ai pământului străbun; 

Bucuraţi-vă, bătrâni înţelepţi şi trăitori ai Evangheliei; 

Bucuraţi-vă, părinţi bine credincioşi, care aţi continuat fiinţa neamului; 
Bucuraţi-vă, preoţi cucernici, vrednici slujitori ai Bisericii lui Hristos; 

Bucuraţi-vă, doctori fără de arginţi, care aţi înmulțit talanţii dăruiți de Dumnezeu; 
Bucuraţi-vă, pelerini, doritori să vă adăpaţi la izvoarele credinţei; 

Bucuraţi-vă, Sfinţilor români, rugători fierbinţi pentru sufletele noastre! 


Condacul al 8-lea 

Toate le dă Duhul Sfânt: din pescari face apostoli, din păgâni mucenici, din ne-căr- 
turari înţelepţi, toată rânduiala Bisericii plinindu-o. Aceste lucrări minunate le-a 
făcut Dumnezeu dintru început poporului nostru românesc din care a ales vase prea 
cinstite în care a turnat din puterea Sa dumnezeiască pentru ca să devină luminători 
pe pământ, iar în ceruri, să cânte PreaSfintei Treimi: Aliluia! 


Icosul al 8-lea 

Atunci când s-a însămânţat în glia strămoşească cuvântul lui Hristos, s-a schimbat 
firea oamenilor, care au început să vorbească graiul Duhului Sfânt. lar, de atunci, 
s-a revărsat, din neam în neam, peste fiii acestui pământ harul Duhului Sfânt şi a 
îndumnezeit pe cei ce s-au învrednicit a fi vase ale luminii celei întreit strălucitoare 
ale PreaSfintei Treimi. Pentru aceasta, adunându-ne astăzi, să mulţumim lui Dum- 
nezeu pentru toate şi să cântăm, sfinților noştri, unele ca acestea: 

Bucuraţi-vă, bărbaţi şi femei de toată vârsta, care, după chemarea voastră, aţi plă- 
cut lui Dumnezeu; 

Bucuraţi-vă, cei ce aţi rămas altoiți pe viţa care este Hristos; 

Bucuraţi-vă, cei cărora Dumnezeu a turnat în sufletele voastre daruri alese; 
Bucuraţi-vă, cei aleşi din cei chemaţi să fiți prieteni şi casnici ai lui Dumnezeu; 
Bucuraţi-vă, oameni care aţi înduhovnicit firea cea slăbănogită de păcat; 
Bucuraţi-vă, cei ce nu v-aţi lipit inima de lucrurile cele trecătoare ale acestei lumi; 
Bucuraţi-vă, Sfinţilor români, scăldaţi în dragostea lui Dumnezeu; 

Bucuraţi-vă, cei rămaşi permanent sub pronia divină; 

Bucuraţi-vă, slujitori şi apărători ai Bisericii strămoşeşti; 

Bucuraţi-vă, că în tot pământul românesc se cinstesc numele voastre; 

Bucuraţi-vă, că sfintele voastre moaşte ocrotesc glia străbună; 

Bucuraţi-vă, că rugăciunile voastre pentru neamul din care faceți parte sunt ascul- 
tate de Dumnezeu; 

Bucuraţi-vă, Sfinţilor români, rugători fierbinţi pentru sufletele noastre! 


Condacul al 9-lea 

În fiecare din cele nouă cete de sfinţi ale cerului vă sălăşluiţi, sfinţi ai neamului, 
potrivit misiunii voastre care ați avut-o aici pe pământul românesc. Acolo vă 
veseliți de comuniunea sfinţilor şi vă rugaţi pentru sufletele noastre, cântând îm- 
preună cu îngerii lui Dumnezeu: Aliluia! 


Icosul al 9-lea 

Veniţi toţi fiii neamului să ne bucurăm duhovniceşte la pomenirea cea de peste an 
a Sfinţilor români ieşiţi din sângiuirile acestui popor binecuvântat. Căci, iată, după 
prăznuirea tuturor Sfinţilor în lumina Cincizecimii, a fost rânduită şi ziua prăznuirii 
voastre, revărsându-ne nouă daruri aducătoare de câştig duhovnicesc. Pentru acea- 
sta cu cuget luminat şi inimă curată vă cântăm, zicând: 

Bucuraţi-vă, cetele apostolilor cu Andrei cel întâi chemat şi botezătorul neamului 
românesc; 

Bucuraţi-vă, mulțimea mucenicilor din toate timpurile şi din toate locurile, jertfiți 
pentru Hristos în tot pământul românesc; 

Bucuraţi-vă, ierarhi prea sfinţiți, luminători ai lumii şi dascăli ai teologiei româ- 
neşti; 

Bucuraţi-vă, mulţimea cuvioşilor şi cuvioaselor, care aţi luat crucea şi aţi urmat lui 
Hristos; 

Bucuraţi-vă, ceata Sfinţilor tămăduitori şi ajutători ai neamului în prigoane şi 
supărări; 

Bucuraţi-vă, părinţi dreptmăritori şi cunoscători ai tainelor lui Dumnezeu; 
Bucuraţi-vă, voievozi şi dregători cucernici, ziditori de lăcaşuri sfinte; 

Bucuraţi-vă, mulţimea drepţilor, plăcuţi lui Dumnezeu, ieşiţi din viţa poporului 
românesc; 

Bucuraţi-vă, eroi ai credinţei şi făcători de pace pe pământ; 

Bucuraţi-vă, toţi Sfinţii români, cu Născătoarea de Dumnezeu împreună locuitori; 
Bucuraţi-vă, că aţi completat locul îngerilor celor căzuţi prin trufie; 

Bucuraţi-vă, că vedeţi pururea faţa lui Hristos; 

Bucuraţi-vă, Sfinţilor români, rugători fierbinţi pentru sufletele noastre! 


Condacul al 10-lea 

Întru lumina cea pururea fiitoare, care străluceşte ca una singură din trei ipostasuri 
ale PreaSfintei Treimi, vă sălăşluiţi Sfinţilor români. Împreună cu prea curata 
Maică a lui Dumnezeu, cu ceilalți Sfinţi ai neamurilor creştine şi cu toţi Sfinţii în- 
geri cântaţi lui Dumnezeu: Aliluia! 


Icosul al 10-lea 


De strălucirea cea mai presus de minte bucurându-vă, Sfinților români, şi de 
dumnezeiasca veselie umplându-vă, v-aţi îndumnezeit prin apropierea de Hristos. 
lar dacă, în ceruri, v-aţi împărtăşit de dumnezeiasca desfătare şi prea măriţi pe 
Dumnezeu, cel ce v-a prea mărit, minunaţilor, rugaţi-vă pentru sufletele noastre, 
cei ce vă lăudăm, zicând: 

Bucuraţi-vă, Sfinţilor care vedeţi pururea faţa lui Hristos; 

Bucuraţi-vă, buchete prea frumoase, înmiresmate de harul Duhului Sfânt; 
Bucuraţi-vă, stupina părinţilor din care iese dulceaţa tămăduirilor; 

Bucuraţi-vă, stâlpii cei neclintiţi ai Bisericii; 

Bucuraţi-vă, făclii aprinse din focul dumnezeirii; 

Bucuraţi-vă, râuri de har revărsate peste pământul din care aţi ieşit; 

Bucuraţi-vă, candele aprinse din lumina lui Hristos; 

Bucuraţi-vă, punți trainice peste prăpastia ispitelor; 

Bucuraţi-vă, izvoare din care ţâşneşte apa vindecărilor; 

Bucuraţi-vă, piscuri semeţe din grădina Edenului; 

Bucuraţi-vă, stânci neclintite în faţa furtunilor; 

Bucuraţi-vă, Sfinţilor români, rugători fierbinţi pentru sufletele noastre! 


Condacul al 11-lea 

Fericim ceata Sfinților părinţi ai Bisericii noastre dreptmăritoare, pe dascălii teo- 
logiei româneşti, cei ce ne-au lăsat învățături şi ne-au arătat calea cea sfântă a 
mântuirii. Drept aceea, cu cântări să-i lăudăm, căci în ceruri se roagă pentru sufle- 
tele noastre şi cântă lui Dumnezeu: Aliluia! 


Icosul al 11-lea 

Cine va putea număra mulţimea binefacerilor şi a minunilor care le-aţi săvârşit 
pentru fiii Bisericii din care faceţi parte, Sfinţilor români? Sfintele voastre moaşte, 
purtătoare de har dumnezeiesc, străjuiesc hotarele ţării noastre, iar rugăciunile 
voastre în ceruri, ne ocrotesc şi ne acoperă de rătăcire şi de primejdii. Ca mulţu- 
mită pentru darurile voastre, primiţi de la noi nevrednicii această smerită cântare: 
Bucuraţi-vă, prieteni şi casnici ai lui Dumnezeu; 

Bucuraţi-vă, cetăţeni ai Raiului şi slujitori ai Cuvântului vieţii; 

Bucuraţi-vă, icoane ale credinţei şi podoabe a Bisericii dreptmăritoare; 
Bucuraţi-vă, snopi care poartă Pâinea vieţii; 

Bucuraţi-vă, hambare pline cu roadele Duhului Sfânt; 

Bucuraţi-vă, tămăduitori ai bolnavilor; 

Bucuraţi-vă, sfințitori ai sufletelor noastre; 

Bucuraţi-vă, îndreptătorii credinţei şi chipuri ale blândeţii; 

Bucuraţi-vă, apărători ai Bisericii dreptmăritoare; 

Bucuraţi-vă, ocrotitori ai săracilor şi văduvelor; 


Bucuraţi-vă, sprijinitori ai bătrânilor şi oropsiţilor; 
Bucuraţi-vă, părinți ai orfanilor şi ajutători ai celor lipsiți; 
Bucuraţi-vă, Sfinţilor români, rugători fierbinţi pentru sufletele noastre! 


Condacul al 12-lea 

Din stricăciunea cea de demult şi din prăpastia păcatelor şi a fărădelegilor, vrând 
Hristos să ne îndrepteze, ne-a rânduit şi nouă, în toate veacurile, pilde de pocăință 
şi îndreptare, pe Sfinţii cei de un neam cu noi. Aceştia ne-au învăţat a cânta: Ali- 
luia! 


Icosul al 12-lea 

Izbăviţi-ne pe noi, Sfinţilor, de boli, de ciumă şi de primejdii; izbăviţi-ne pe noi 
de foc, de grindină, de războiul cel dintre noi, dăruind pace sufletelor noastre. 
Păziţi Sfintele Biserici în care se pomenesc numele voastre, ocrotiți ţara de vrăj- 
maşii văzuţi şi nevăzuţi, ajutaţi-ne să ne mântuim, iar în ziua judecății lui Hristos 
să ne fiți sprijinitori ca să intrăm în comuniuea voastră şi să vă mulțumim zicând: 
Bucuraţi-vă, alăute duhovniceşti şi temple ale Duhului Sfânt; 

Bucuraţi-vă, făclii purtătoare de Lumină necreată; 

Bucuraţi-vă, comori nepreţuite ale neamului românesc; 

Bucuraţi-vă, risipitorii întunericului diavolesc; 

Bucuraţi-vă, mijlocitorii înaintea tronului PreaSfintei Treimi pentru mântuirea nea- 
mului românesc; 

Bucuraţi-vă, trepte de urcuş spre grădina Raiului; 

Bucuraţi-vă, aducători de belşug în pământul strămoşesc; 

Bucuraţi-vă, străjeri ai hotarelor patriei noastre; 

Bucuraţi-vă, mărgăritare nepreţuite ale Bisericii Ortodoxe; 

Bucuraţi-vă, că sunteţi încoronați de Hristos în ceruri; 

Bucuraţi-vă, nădejdea noastră în ziua judecății; 

Bucuraţi-vă, mijlocitori pentru mântuirea noastră; 

Bucuraţi-vă, Sfinţilor români, rugători fierbinţi pentru sufletele noastre! 


Condacul al 13-lea (de 3 ori) 

O, prea lăudaţilor şi purtătorilor de Dumnezeu, Sfinţilor români, ca cei ce aţi primit 
cununile cele neveştejite ale slavei şi v-aţi învrednicit de desfătarea Raiului, primiţi 
aceste rugăciuni ale noastre, rostite cu inimă curată şi smerită şi fiți mijlocitori 
către înduratul Dumnezeu ca să ne izbăvească de osânda cea veşnică, iertându-ne 
păcatele, ca împreună cu voi să petrecem acolo unde nu este nici durere, nici în- 
tristare, nici suspin şi unde se cântă neîncetat: Aliluia! 


Apoi iarăşi se zice: 


Icosul 1 

Veniţi toţi credincioşii să prăznuim duhovniceşte pomenirea tuturor Sfinţilor ro- 
mâni şi să cântăm laude celor aleşi de Dumnezeu să fie stâlpi neclintiți ai Bisericii 
strămoşeşti: pe Andrei, apostolul lui Hristos, cel întâi chemat şi cel ce a semănat 
cuvântul Evangheliei în pământul străbun al ţării noastre, pe toţi mucenicii 
neamului, pe ierarhi şi învăţători, pe cuvioşi şi cuvioase, pe pustnici şi rugători şi 
toată ceata cea minunată a drepţilor din toate veacurile şi, cu cinste fericindu-i, 
într-un glas să le cântăm: 

Bucuraţi-vă, odrasle sfinte, ieşite din viţa moşilor şi strămoşilor noştri; 

Bucuraţi-vă, cei aleşi şi trimişi de Hristos să înţelepţiți pe fiii neamului; 
Bucuraţi-vă, stele strălucitoare care aţi răsărit încă din zorii naşterii poporului ro- 
mânesc; 

Bucuraţi-vă, slujitori credincioşi ai Domnului care voia Lui aţi împlinit; 
Bucuraţi-vă, icoane vii prin care toţi românii văd faţa lui Hristos; 

Bucuraţi-vă, buchet bine mirositor prin care înrâureşte mireasma Duhului Sfânt; 
Bucuraţi-vă, raze luminoase care v-aţi aprins din Soarele Hristos; 

Bucuraţi-vă, semănători ai credinţei adevărate şi risipitori ai întunericului păgâ- 
nătățu; 

Bucuraţi-vă, apărători nemitarnici ai Biserici lui Hristos; 

Bucuraţi-vă, stâlpi neclintiţi ai adevărului şi ai dreptăţii; 


Bucuraţi-vă, pietre vii pe care s-a clădit Biserica neamului nostru; 
Bucuraţi-vă, potire în care se păstrează apa vieţii; 
Bucuraţi-vă, Sfinţilor români, rugători fierbinţi pentru sufletele noastre! 


Condacul 1 

Pe vasele Sfântului Duh şi făcliile cele strălucitoare ale Bisericii lui Hristos, pe ale- 
şii lui Dumnezeu, toţi Sfinţii români, cei ce s-au învrednicit a lumina pământul ţării 
noastre şi poporul cel bine credincios cu lumina cea întreit strălucitoare a Prea- 
Sfintei Treimi, să-i lăudăm după cuviinţă noi, fiii neamului românesc, cei ce cu 
credinţă şi cu dragoste săvârşim pomenirea lor, cântând: Bucuraţi-vă, Sfinţilor ro- 
mâni, rugători fierbinţi pentru sufletele noastre! 


Se zice apoi, această: 

Rugăciune către Sfinţii români 
Sfinților români, plăcuţi ai lui Dumnezeu, podoaba neamului nostru şi rodirea lui 
cea mai de preţ: mucenici, care v-aţi dat viaţa pentru Stăpânul Hristos; ierarhi, care 


ne-aţi păstorit cu sfinţenie; cuvioşi, care v-aţi nevoit ca nişte îngeri în trup; măr- 
turisitori, care aţi mărturisit dreapta credinţă; voievozi, care aţi apărat Biserica şi 


neamul, toţi acum staţi înaintea tronului Preasfintei Treimi; rugaţi-vă să fim iertaţi 
de păcate şi să ne întoarcem la lucrarea faptelor bune. 


Credem şi mărturisim că voi, Sfinţilor români, care aţi odrăslit din neamul nostru, 
sau aţi venit pe plaiurile ţării noastre pentru a ne lumina viaţa şi a întări credinţa cu 
moaştele voastre, împreună cu Sfinţii apostoli Andrei şi Filip, care ne-au vestit no- 
uă cuvântul Evangheliei Domnului, vă rugaţi pentru noi cu dragoste şi sunteţi aju- 
tători şi buni mijlocitori ai noştri înaintea lui Dumnezeu. Luaţi întărire de nădejde 
şi împreună rugătoare pe Maica Domnului, la toate greutăţile şi încercările care se 
abat asupra noastră; nu cerem să fim păziţi de cele îngăduite spre pocăință şi spre 
întoarcere la Dumnezeu, ci păziţi-ne de răutatea şi invidia vrăjmaşilor văzuţi şi ne- 
văzuţi. Izbăviţi-ne cu rugăciunile şi mijlocirile voastre de venirea altor neamuri 
asupra noastră şi de războiul dintre noi, de secetă şi de cutremur, de potop şi de 
foc, de boală şi de orice necaz care strică aşezarea noastră sufletească. 


Iată, Îl mâhnim pe milostivul Dumnezeu cu nenumărate păcate: cu uciderea de 
prunci, cu desfrânarea ruşinoasă, cu furturi şi viclenii, cu minciuni şi orice faptă 
rea. Ne-am îndepărtat de Dumnezeu şi de Biserica Sa, de aceea vă rugăm să cereţi 
pentru noi iertare de păcate, vreme de pocăință şi râvnă pentru orice faptă bună. Să 
ne abateţi de la răutăţi şi să ne întoarceţi la dragoste de Dumnezeu, de Sfânta Sa 
Maică şi de Biserica Ortodoxă strămoşească. Să nu fie hulit Dumnezeu printre 
neamuri din pricina noastră, ci mai ales să se slăvească Preasfânt numele Său prin 
vieţuirea şi faptele noastre aşa cum voi, Sfinţilor români, aţi slăvit pe Dumnezeu 
prin vieţuirea şi faptele bune săvârşite în viaţa pământească. 


Astfel, ridicându-ne la cinstea dintâi, să vă aducem mulţumiri şi laude vouă, iubiții 
noştri Sfinţi români, slăvind pe Dumnezeu cel Unul în Treime, Tatăl şi Fiul şi 
Duhul Sfânt, acum şi pururea şi în vecii vecilor. Amin. 


Și apoi se face Otpustul: Doamne, lisuse Hristoase, Fiul lui Dumnezeu pentru ru- 
găciunile prea curatei Maicii Tale şi ale tuturor Sfinţilor români, miluieşte-ne şi ne 
mântuieşte pe noi. Amin! 


(Acest text a fost alcătuit, în Duminica Sfinţilor români a anului 2006, de IPS 
arhiepiscop Ioachim, diortosit şi completat de Arhim. Clement Haralam, Mănă- 
stirea Antim, Bucureşti, Duminica Sfinţilor români, 2013) 


Acatistul tuturor Sfinţilor români 


Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 


Doamne, curăţeşte păcatele noastre; 
Stăpâne, iartă fărădelegile noastre; 
Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Tatăl nostru, care eşti în ceruri, sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem ie, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 


Și acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 


adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Şi 
S-a întrupat de la Duhul Sfânt şi din Maria Fecioara Şi S-a făcut om. 

Şi S-a răstignit pentru noi în zilele lui Pilat din Pont, Şi a pătimit şi S-a îngropat. 
Şi a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morților şi viaţa veacului ce va să fie. Amin ! 


Condacul 1 

Celor ce din neamul nostru s-au învrednicit a dobândi, prin nevoinţele şi sângele 
lor, darul sfinţeniei, fiind astfel slava neamului nostru înaintea lui Dumnezeu şi a 
oamenilor, acestora şi noi, ca unora ce pururea mijlocesc înaintea tronului lui 
Dumnezeu pentru mântuirea noastră, să le strigăm cu bucurie: Bucuraţi-vă, 


Sfinţilor toţi, care aţi strălucit pe pământul ţării noastre! 


Icosul 1 

Începutul mântuirii neamului nostru s-a arătat a fi cel dintâi chemat dintre apostoli, 
slăvitul Andrei. Ca el din bezna neştiinţei scoţându-ne, ne-a învăţat a ne închina 
Treimii celei de viaţă făcătoare. Cântăm, aşadar, lui şi tuturor celor ce i-au urmat în 
credinţă, unele ca acestea: 

Bucură-te, Andreie, că tu ai binevestit mântuirea neamului omenesc în părțile noa- 
stre; 

Bucură-te, că strămoşii noştri după vrednicie te-au cinstit; 

Bucură-te, că mereu te-ai arătat apărător al nostru înaintea lui Hristos şi a Maicii 
Sale; 

Bucură-te, că prin tine putem cânta tuturor Sfinților neamului nostru laude, zicând: 
Bucuraţi-vă, toţi cei ce împodobiţi binecuvântatul pământ al ţării cu florile sfin- 
țeniei; 

Bucuraţi-vă, că lacrimile voastre cad fără oprire înaintea lui Dumnezeu, cerând ier- 
tare nenumăratelor noastre păcate; 

Bucuraţi-vă, că voi sunteţi măsura neamului nostru şi binecuvântarea lui cea nepie- 
ritoare; 

Bucuraţi-vă, că doar întru voi putem să ne lăudăm cu adevărat; 


Bucuraţi-vă, că fără ajutorul vostru demult am fi fost în ghearele morţii; 
Bucuraţi-vă, că doar pentru suspinele voastre ne mai îngăduie Dumnezeu răutatea; 
Bucuraţi-vă, că împreună cu Maica Domnului sunteţi singura noastră nădejde de 
mântuire; 

Bucuraţi-vă, Sfinţilor toţi, care aţi strălucit pe pământul ţării noastre! 


Condacul al 2-lea 

Prin Andrei, apostolul nostru, s-a luminat pământul ţării de lumina cea dulce a În- 
vierii şi neamul românesc a început a-i naşte pe cei mai buni dintre fiii săi, sfinţi în 
cer; care pururea ne izbăvesc pe noi în chip tainic din toată ispita. Cinstindu-i pe ei 
după cuviinţă, cu bucurie să-l mulțumim Celui ce ni i-a dat, cântând: Aliluia! 


Icosul al 2-lea: 

Sângele mucenicilor este sămânță pentru alți creştini. lar sângele vostru, primilor 
mucenici care v-aţi jertfit pe pământurile noastre, a fost temelia cea neclintită pe 
care a luat ființă neamul nostru, deodată român şi creştin. Pentru aceasta, vouă 
tuturor, vă cântăm aşa: 

Bucură-te, Sfinte Montan, preotul lui Hristos, că împreună cu soția ta Maxima ne- 
înfricaţi L-ai mărturisit pe Stăpânul; 

Bucură-te, că pentru aceasta aţi primit cununa muceniciei prin înecare; 

Bucură-te, Nichita, cel ce ai stat împotriva goților celor păgâni; 

Bucură-te, că pentru aceasta ai pătimit moarte prin foc, învrednicindu-te de slava 
cea veşnică; 

Bucură-te, Sfinte Sava, mare mucenice, că apa Buzăului s-a învrednicit a primi 
prea cinstitul tău trup; 

Bucură-te, că moaştelor tale şi marele Vasile s-a închinat cu evlavie; 

Bucuraţi-vă, Zotic, Atal, Camasie şi Filip, că sângele vostru ca pe o comoară de 
mare preţ l-aţi adus lui Hristos; 

Bucuraţi-vă, că aţi umplut de veselie inimile creştinilor prin minunata arătare a cin- 
stitelor voastre moaşte; 

Bucuraţi-vă, că Dumnezeu prin ele ne-a arătat că încă ne mai aşteaptă pocăinţa; 
Bucuraţi-vă şi voi, Sfinților Epictet şi Astion, care cu darul facerii de minuni aţi 
adus pe mulți strămoşi de-ai noştri la credinţă; 

Bucuraţi-vă, că mai apoi înfricoşătoarele chinuri le-aţi socotit, pentru Hristos, a fi 
dulceaţă cerească; 

Bucuraţi-vă, că şi moaştele voastre împodobesc Dobrogea cu daruri de la Dum- 
nezcu; 

Bucuraţi-vă, Sfinţilor toţi, care aţi strălucit pe pământul ţării noastre! 


Condacul al 3-lea 


Sfinţit-au pământul ţării noastre cu sângele lor mucenicii. Că ei pe toate le-au so- 
cotit deşertăciune, şi prin pătimiri de puţină vreme au câştigat bucuria cea veşnică. 
Pentru aceasta pot şi nouă, celor ce ne închinăm lor cu dragoste, să ne ajute în toată 
greutatea. lar noi, cei ce suntem urmaşi nevrednici ai lor, să ne străduim a cânta 
împreună cu ei, Dumnezeului tuturor: Aliluia! 


Icosul al 3-lea 

Învrednicitu-s-au, în vremurile cele dintâi, străbunii noştri, de păstori desăvârşiţi, 
care prin viaţa lor sfântă i-au povăţuit pe calea cea strâmtă a mântuirii. Că unii şi 
mucenicie au răbdat, iar alții L-au mărturisit pe Hristos cu tărie. Pentru aceasta şi 
noi, ca unor părinţi ai noştri, să le cântăm cu credinţă: 

Bucură-te, Sfinte Irineu, episcop al Sirmiumului, că tu cu vitejie sângele ţi-ai vărsat 
pentru Hristos; 

Bucură-te, că diaconul Dimitrie ţi-a urmat în răbdare; 

Bucură-te, cinstite Efrem, că pe mulți pregătindu-i pentru mucenicie, şi tu te-ai jer- 
tfit împreună cu ei; 

Bucură-te, Vetranioane, episcop al Tomisului, că te-ai înflăcărat de râvna pentru 
credinţa cea ortodoxă; 

Bucură-te, că pentru aceasta, pe împăratul cel pământesc l-ai înfruntat din dragoste 
pentru Împăratul ceresc; 

Bucură-te, Teotime, care prin minunile tale L-ai propovăduit pe Hristos şi hunilor 
celor barbari; 

Bucură-te, că tu pe loan cel cu Gură de Aur l-ai apărat cu neînfricare; 

Bucură-te, Niceta, că pe mulţi dintre daci i-ai botezat în numele Sfintei Treimi; 
Bucură-te, că scrierile tale luminate de Duhul Sfânt, au apărat dreapta credinţă; 
Bucuraţi-vă, loan Casian şi Gherman, cei odrăsliți din pământul Dobrogei şi înflo- 
riți în ținuturile apusene; 

Bucuraţi-vă, că voi pe toţi Sfinţii i-aţi cercetat, adunând ca nişte albine nectarul 
duhovnicesc de la fiecare; 

Bucuraţi-vă, că după ce v-aţi desăvârşit în sfinţenie aţi întemeiat viaţa monahală în 
Apus; 

Bucuraţi-vă, Sfinţilor toţi, care aţi strălucit pe pământul ţării noastre! 


Condacul al 4-lea 

Cel ce va face şi va învăţa, acela mare se va chema în Împărăţia lui Dumnezeu, 
zice Domnul. lar voi, măriţilor ierarhi, turma cea cuvântătoare încredinţată vouă aţi 
scos-o dintru neştiință, cu fapta şi cu cuvântul învățând pe strămoşii noştri a-L 
lăuda pe Dumnezeu cel Unul în Treime, cântând: Aliluia! 


Icosul al 4-lea 


Prin munţi, prin peşteri sau prin păduri vieţuind cuvioşii, au umplut întreg pă- 
mântul ţării noastre de nevoinţe sfinte. Că ei de toate s-au lepădat pentru a-l urma 
lui Hristos; pentru care Acela, după făgăduinţă, i-a făcut moşteni ai vieţii celei 
veşnice. Să le cântăm şi noi, aşadar, cu glas de bucurie: 

Bucură-te, Sfinte Nicodim, că prin aspre nevoinţe în Muntele cel sfânt al Athosului 
viaţa ţi-ai sfințit; 

Bucură-te, că în pământul nostru venind, te-ai arătat începător al vieţii de obşte; 
Bucură-te, că multe mănăstiri ai întemeiat, adăpându-ne din lumina cea curată a 
Ortodoxiei; 

Bucură-te, Sfinte ierarhe Leontie, cel ce pustia ai făcut-o să înflorească prin luptele 
tale; 

Bucură-te, că darul facerii de minuni luând, ai ajuns păstor al Rădăuţilor; 
Bucură-te, că după moartea ta, Dumnezeu S-a slăvit prin moaştele tale cele izvo- 
râtoare de tămăduiri şi bună mireasmă; 

Bucură-te, loane, minunatule arhiepiscop, care la Râşca ai trăit în înfrânare şi sfin- 
țenic; 

Bucură-te, Daniile, mare sihastru, că din pruncie viaţa ţi-ai împodobit cu toată vir- 
tutea; 

Bucură-te, că ai ajuns povăţuitor al lui Ştefan, domnul cel sfânt al Moldovei; 
Bucură-te, că moartea ta a arătat poporului că eşti viu în cer prin minunile izvorâte 
din mormântul tău; 

Bucură-te, Ghelasie, ierarhe, care te-ai arătat călugăr desăvârşit şi păstor al moţilor; 
Bucură-te, că tu şi azi ne mângâi cu minunile tale, rugându-te cu durere pentru pă- 
mântul cel chinuit al apusenilor; 

Bucuraţi-vă, Sfinţilor toţi, care aţi strălucit pe pământul ţării noastre! 


Condacul al 5-lea 

Și neamul nostru s-a învrednicit a aduce lui Hristos jertfă curată, mulţime de cu- 
vioşi. Dar aşa a bineplăcut lor, că neştiuţi de oameni să-şi sfinţească viaţa prin 
pustii şi-n singurătate. Că numele lor, doar Dumnezeu îl ştie. Dar noi, încredinţaţi 
fuind că ei umplu cerurile de rugători neclintiţi pentru mântuirea noastră, slăvim pe 
Dumnezeu, cântând: Aliluia! 


Icosul al 5-lea 

Biruinţa voastră, cinstiților mucenici, s-a arătat a fi însăşi moartea. Că prin aceasta 
v-aţi făcut vii în cer, unde staţi de-a dreapta tronului lui Hristos, neîncetat sus- 
pinând pentru noi. Rugându-vă să nu ne lepădaţi pentru păcatele noastre, vă cin- 
stim cu nevrednicie, zicând: 

Bucură-te, Vodă Constantin, mucenice, că te-ai arătat a fi mai darnic decât toţi do- 
mnii; 


Bucură-te, că pentru aceasta şi Hristos te-a răsplătit cu cununa muceniciei, pe care 
şi fiii tăi, Constantin, Ştefan, Radu şi Matei au primit-o împreună cu tine; 
Bucură-te, că nici pe ei şi nici pe sfetnicul lanache nu i-ai cruțat, îndemnându-i să 
rabde patima cu bucurie; 

Bucură-te, că ne spăimântăm toţi de vitejia ta cea mucenicească, cu care moartea ai 
înfruntat; 

Bucuraţi-vă dar, Sfinţilor Brâncoveni, că întru totul v-aţi asemănat mucenicilor ce- 
lor din vechime, slavă făcând neamului şi lui Dumnezeu; 

Bucură-te şi tu, Sfinte Antim, că din pământul Iviriei ai ajuns păstor al Ţării Ro- 
mâneşti; 

Bucură-te, că împreună cu Sfântul domn Constantin aţi ridicat poporul din ne- 
ştiinţă, prin cărţile cele cu folos sufletesc; 

Bucură-te, că în dulce grai românesc ai rânduit a se sluji în Biserici, spre slava lui 
Dumnezeu şi folosul oamenilor; 

Bucură-te, că mai apoi de turci fiind omorât, ai ajuns şi mucenic al lui Hristos; 
Bucură-te, viteazule Ioane, cel ce te-ai arătat vlăstar binecuvântat al pământului 
nostru; 

Bucură-te, că deşi tânăr fiind cu vârsta, ai biruit atât pofta trupească cât şi moartea; 
Bucură-te, că ai fost înjunghiat ca un miel nevinovat de turcii cei fără de lege; 
Bucuraţi-vă, Sfinţilor toţi, care aţi strălucit pe pământul ţării noastre! 


Condacul al 6-lea 

Prin răbdarea lor în chinuri, prin dragostea pentru Mântuitorul Hristos, prin cre- 
dinţa în viaţa cea veşnică, prin bărbăţia lor în faţa morţii, mucenicii ne sunt siguri 
îndrumători spre mântuire. Să-L slăvim pe Dumnezeu, cel ce i-a întărit întru toate, 
cântând: Aliluia! 


Icosul al 6-lea 

Înfrânându-se întru cunoştinţă cuvioşii, trupul şi sufletul şi-au sfinţit, umplându-se 
de Duh Sfânt; iar pentru aceasta au şi rămas după moarte nestricaţi. După cuviinţă 
dar, ca unora care ne ocrotesc prin rugăciunile lor, cu dragoste să le cântăm: 
Bucură-te, Paraschiva noastră cea iubită, care viaţa desăvârşit ţi-ai închinat-o lui 
Hristos; 

Bucură-te, că pe Acesta dorindu-L neîncetat, cu toată virtutea sufletul ţi-ai împo- 
dobit; 

Bucură-te, că tu eşti ocrotitoarea întregii Moldove prin moaştele tale cele prea do- 
rite; 

Bucură-te, că toţi românii vin la tine ca la o grabnică izbăvitoare din nevoi; 
Bucură-te, Grigorie cel din Decapole, apărătorule al Sfintelor icoane, că ai dobân- 
dit darul facerii de minuni; 


Bucură-te, că prin rânduială dumnezeiască cinstitele tale moaşte au ajuns în Olte- 
nia, de unde dăruiesc vindecări tuturor; 

Bucură-te, Dimitrie, bouarule din Basarabi, că în deplină smerenie viaţa şi moartea 
ţi-ai trecut; 

Bucură-te, că Dumnezeu moaştele tale minunat le-a descoperit, făcându-te apără- 
tor al Bucureştiului; 

Bucură-te, Sfinte Ioane, care în mănăstirea Prislop prin aspre nevoinţe te-ai sfinţit; 
Bucură-te, că întreagă Ţara Hațegului te cinsteşte cu dragoste ca pe un fiu al ei; 
Bucură-te şi tu, Antonie de la lezeru, că în Carpaţi pustniceşte ai trăit; 

Bucură-te, că pe oamenii cei ce te căutau cu credinţă, i-ai povăţuit pe calea mân- 
tuirii; 

Bucuraţi-vă, Sfinţilor toţi, care aţi strălucit pe pământul ţării noastre! 


Condacul al 7-lea 

Sfinţi a1 noştri şi ajutători nouă s-au arătat cei ce cu moaştele lor au binecuvântat 
ţara, cuvioşi şi mucenici, deşi odrăsliţi din alte pământuri. Pentru aceasta Îi mulţu- 
mim lui Dumnezeu, Cel ce neamurile le ţine în dragoste unul pentru altul, toți 
împreună cântând: Aliluia! 


Icosul al 7-lea 

Pe apărătorii dreptei credinţe şi ai neamului strămoşesc, pe cei ce în faţa prigoa- 
nelor şi a duşmanilor L-au mărturisit neclintit pe Hristos şi Biserica Sa au păzit-o 
cu neînfricare, pe aceştia după dreptate să îi lăudăm zicând: 

Bucură-te, Ştefan cel mare, spaima păgânilor şi apărătorul întregii creştinătăţi; 
Bucură-te, că tu eşti pavăză neamului nostru până la sfârşitul vremurilor; 
Bucură-te, că pentru slava dreptei credinţe ai umplut pământul ţării de mănăstiri şi 
biserici; 

Bucură-te, că în timpul vieţii cu sabia ai luptat pentru neam şi pentru credinţă, iar 
acum cu rugăciunea te lupţi pentru noi; 

Bucură-te, Petru Movilă, mitropolitule al Kievului, că în bun chip te-ai nevoit pen- 
tru slava Ortodoxiei; 

Bucură-te, Iosif mărturisitorule, ierarhe al Maramureşului, că nedreptatea şi batjo- 
curile cu vitejie le-ai răbdat; 

Bucură-te, că pe maramureşeni întru bună credinţă şi evlavie i-ai păstorit; 
Bucuraţi-vă, Sfinților mitropoliți lorest şi Sava, care pe poporul cel încredinţat vo- 
uă l-aţi păzit de prigoana calvinilor; 

Bucuraţi-vă, că pentru aceasta şi temniţă şi bătăi aţi pătimit, mărturisind dreapta 
credință; 

Bucuraţi-vă, Visarion şi Sofronie, cei ce cu neînfricare aţi luptat pentru legea cea 
strămoşească; 


Bucuraţi-vă, că în temniţi bătuţi şi chinuiţi fiind, pururea v-aţi rugat pentru poporul 
cel greu prigonit al Ardealului; 

Bucuraţi-vă, că prin predica voastră cea înflăcărată, românii s-au întors într-un cu- 
get la credinţă; 

Bucuraţi-vă, Sfinţilor toţi, care aţi strălucit pe pământul ţării noastre! 


Condacul al 8-lea 

Pentru credinţă au pătimit mărturisitorii, şi pentru neam. Că palme, scuipări, bătăi, 
închisori şi încă multe altele răbdând, ne-au arătat cum se cade a apăra credinţa 
strămoşească. lar noi, nici cu mintea putându-ne ridica la a lor virtute, să ne ală- 
turăm lor în neîncetata cântare adusă lui Dumnezeu, zicând: Aliluia! 


Icosul al 8-lea 

Cuvioşilor ce din pământul Moldovei au răsărit, şi care viaţa întreagă în munţi şi-n 
peşteri şi-au petrecut, în posturi şi-n privegheri de toată noaptea, şi care dobândind 
dragostea cea adevărată, s-au rugat cu lacrimi pentru întreaga lume, acestora şi noi, 
închinându-ne acum, cu evlavie să le cântăm: 

Bucură-te, Sfinte Chiriac, cel ce în muntele Bisericani gol ai petrecut vreme de 60 
de ani, îndurând arşiţa şi gerul; 

Bucură-te, că prin luptele tale ai ajuns la măsurile nevoitorilor celor din vechime; 
Bucură-te şi tu, Sfinte Chiriac de la Tazlău, care ai fost povăţuitorul sihaştrilor; 
Bucură-te, că prin nevoinţele şi smerenia ta cea adâncă ai sporit în rugăciune, bi- 
ruind cu totul pe diavoli; 

Bucură-te, Sfinte Rafaile din Agapia, că întru deplină ascultare trăind, darul înai- 
nte-vederii ai primit; 

Bucură-te, că şi după moarte demonii i-ai izgonit prin moaştele tale cele minunate; 
Bucură-te, Partenie, egumen al Agapiei, că te-ai îmbrăcat în toată fapta cea bună; 
Bucură-te, Sfinte Inochentie, că în Mănăstirea Probota prin simplitate şi sărăcie ai 
dobândit Împărăţia cea cerească; 

Bucură-te, că pentru dragostea ta, Dumnezeu ţi-a dat darul facerii de minuni; 
Bucură-te şi tu, Eustatie, cuvioase, cel ce vrednic următor Sfântului Inochentie te- 
ai făcut; 

Bucură-te, Sfinte Vasile, că intrând în obştea Moldoviței în scurtă vreme ai ajuns 
egumen vestit; 

Bucură-te, că te-ai învrednicit a fi sfetnicul lui Alexandru cel bun; 

Bucură-te, că moaştele tale până acum ne sunt de grabnic ajutor în nevoi; 
Bucură-te, Epifanie, că în Voroneţ trăind, ai fost urmaş cinstit al Sfântului Daniil 
Sihastrul; 

Bucuraţi-vă, Sfinţilor toţi, care aţi strălucit pe pământul ţării noastre! 


Condacul al 9-lea 

Pildă vrednică de urmat ne-au arătat cuvioşii. Că ei prin posturile îndelungi cu care 
trupul şi-au potolit, prin lacrimile neîncetate cu care ochii şi-au luminat şi prin 
privegherile cele de toată noaptea în care au petrecut în rugăciune, ne-au învăţat 
cum să dobândim Împărăţia cea veşnică. Să-l mulțumim lui Dumnezeu, aşadar, 
pentru ei şi pentru toate, cântând: Aliluia! 


Icosul al 9-lea 

Întru mucenicie aţi primit cununa cea neveştejită şi mai presus de minte de la 
Însuşi Hristos, Stăpânul nostru. Cu vitejie neplecându-vă în faţa celor ce vă chi- 
nuiau, prin pătimuiri şi prin moarte aţi răpit Raiul. Pentru care vă şi cântăm, muce- 
nicilor, unele ca acestea: 

Bucură-te, Teodosie, mitropolitule al Moldovei, că din pricina dragostei ce o purtai 
păstoriţilor tăi ai fost prigonit de domnul cel nelegiuit; 

Bucură-te, că după moartea ta cea mucenicească, Sfântul Antipa s-a făcut părtaş 
minunatei descoperiri a moaştelor tale; 

Bucură-te, loane, mare mucenice al lui Hristos, că toată viclenia celui rău s-a do- 
vedit a fi spre slava ta mai mare; 

Bucură-te, că ajungând trupul tău prea iubit la Suceava, ai vindecat toate rănile 
moldovenilor; 

Bucură-te, că de atunci prin multe minuni ne-ai încredinţat de dragostea pe care ne- 
o porţi nouă tuturor; 

Bucură-te, nevinovată Filofteie, că milostenia ta a deschis cerurile; 

Bucură-te, că securea care ţi-a fost spre moarte, te-a făcut mireasă a lui Hristos; 
Bucură-te, că moaştele tale păzesc cu străşnicie pământul ţării şi pe cei ce locuiesc 
într-însa; 

Bucură-te, Oprea, cioban minunat, care cu vitejie ai înfruntat stăpânirea străină, ce- 
rând libertate pentru românii dreptslăvitori; 

Bucură-te, că pentru această temniță până la moarte ai răbdat, mucenic al lui Hri- 
stos învrednicindu-te a fi; 

Bucuraţi-vă, loane şi Moise, preoţi neînfricaţi, că nu aţi vrut cu nici un chip să vă 
lepădaţi de credinţa strămoşească; 

Bucuraţi-vă, adevăraţilor apărători ai Ortodoxiei, că aţi fost băgaţi în închisoare şi 
aţi îndurat multe chinuri, dobândind moarte pentru credinţa cea dreaptă; 
Bucuraţi-vă, Sfinţilor toţi, care aţi strălucit pe pământul ţării noastre! 


Condacul al 10-lea 

Ajutor nebiruit ne-am câştigat noi în ceruri, pe Sfinţii mucenici. Că ei de dragoste 
arzând pentru Stăpânul, şi pe toate lepădându-le pentru EI, pe toate le-au şi 
câştigat. lar acum se roagă pentru noi, ne întăresc în credinţă, ne apără neamul şi 


ne păzesc de toată răutatea. Lui Hristos, aşadar, care prin ei şi prin Maica Sa ne 
trimite harurile Lui cele bogate, să-l mulţumim, cântând: Aliluia! 


Icosul al 10-lea 

Să se bucure neamul nostru cu desăvâşită şi duhovnicească bucurie. Că a dobândit 
în cer Sfinţi cuvioşi, care plăcând lui Dumnezeu în viaţa aceasta, şi-au agonisit 
veşnica răsplată, pe care ne-o pot da şi nouă, celor ce le cântăm cu evlavie: 
Bucură-te, Vasile cel din Poiana Mărului, că părăsindu-ţi ţara ai venit în pămân- 
turile Vrancei, pe care le-ai luminat cu viaţa ta cea desăvârşită; 

Bucură-te, că sporind în rugăciunea inimii, te-ai învrednicit a fi stareţ al cuviosului 
Paisie, cel ce ţi-a urmat întru totul în virtute; 

Bucură-te, Sfinte Paisie, că în Moldova şi-n Athos te-ai întărit întru toată virtutea, 
ajungând părinte al părinților; 

Bucură-te, că te-ai făcut mare dascăl al rugăciunii celei neîncetate a inimii; 
Bucură-te, că sub oblăduirea ta ai strâns părinţi de multe neamuri, lăsând mulțime 
de ucenici care au umplut toată Ortodoxia de lumina duhovnicească; 

Bucură-te, minunate Antipa, care din Moldova ieşind şi-n Sfântul Munte desăvâr- 
şindu-te, ai rodit în îndepărtatul Valaam; 

Bucură-te, că ai strălucit cu sfinţenia ta din Athos până în Rusia, cinste făcând 
neamului tău, pentru care te şi rogi neîncetat; 

Bucură-te, loane, române, că rămânând de mic orfan, Dumnezeu ţi-a purtat de grijă 
ca unui adevărat copil al Său; 

Bucură-te, că EI ţi-a călăuzit paşii spre pustiile Iordanului, unde şihăstreşte în aspră 
nevoinţă ai trăit; 

Bucură-te, că au săltat inimile noastre de bucurie la aflarea moaştelor tale iubite, 
prin care ne-am încredinţat că avem un nou mijlocitor pentru noi; 

Bucură-te, Teodora, pustnico, care femeie fiind după fire ai întrecut cu nevoinţele 
pe mulţi dintre bărbaţi; 

Bucură-te, că în singurătate întreaga viaţă ai petrecut, punându-ţi toată nădejdea în 
Dumnezeu, care te-a şi slăvit cu trup nestricăcios; 

Bucuraţi-vă, Sfinţilor toţi, care aţi strălucit pe pământul ţării noastre! 


Condacul al 11-lea 

Să ne plecăm înaintea celor ce prin luptele lor au biruit cele ale firii şi s-au făcut 
îngeri în trup, surpând pe surpătorul mântuirii noastre; iar lui Dumnezeu, care le-a 
arătat lor calea cea strâmtă şi cu chinuri, să-l cântăm, zicând: Aliluia! 


Icosul al 11-lea 
Și în vremurile mai noi au strălucit pe pământul ţării păstori desăvârşiţi în sfin- 
țţenie. Că ei sufletul şi-au pus pentru noi în faţa lui Dumnezeu, străduindu-se cu 


timp şi fără timp a ne face vrednici de Împărăţia Cerurilor. Ca unora ce fără zăbavă 
s-au nevoit pentru binele nostru, şi încă se mai nevoiesc, să le cântăm zicând: 
Bucură-te, Calinic, netrupescule păstor, că nu ştim de unde să începem a lăuda vir- 
tuțile talc; 

Bucură-te, că deşi ai fost egumen şi ierarh cu multe griji, nevoinţele cele călu- 
găreşti nu le-ai lepădat, ci mai vârtos te-ai întărit întru ele; 

Bucură-te, că prin negrăita ta milostenie te-ai urcat până la cer, fiind până azi pă- 
rinte al săracilor; 

Bucură-te, că în fel şi chip te-ai nevoit pentru binele păstoriţilor tăi, luptând pentru 
unirea tuturor românilor întru dragoste de Dumnezeu şi de neam; 

Bucură-te, că ai luminat poporul cel drepteredincios, tipărind cărţi cu folos sufle- 
tesc şi zidind nenumărate Biserici; 

Bucură-te, că şi după moarte românilor tăi iubiţi le împarți mulţime de daruri prin 
moaştele tale cele prea cinstite; 

Bucură-te, losif de la Partoş, mitropolitule al Timişoarei, care în Sfântul Munte 
Athos ai urcat pe calea cea dumnezeiască a virtuţilor; 

Bucură-te, că deşi bătrân fiind, ai venit să păstoreşti poporul Banatului; 

Bucură-te, că de darul facerii de minuni învrednicindu-te, prin moaştele tale ne stai 
şi azi întru ajutor; 

Bucură-te, Sfinte Nifon, că şi tu în Grădina Maicii Domnului te-ai nevoit întru sfin- 
țenic; 

Bucură-te, că ai fost ales patriarh al Constantinopolului, iar mai apoi ai ajuns păstor 
al Ţării Româneşti; 

Bucură-te, că pe binecredinciosul şi înțeleptul voievod Neagoe Basarab l-ai povă- 
țuit pe căile sfinţeniei; 

Bucuraţi-vă, Sfinţilor toţi, care aţi strălucit pe pământul ţării noastre! 


Condacul al 12-lea 

Pe vrednicii noştri ierarhi şi stăpâni, care întru frica Domnului s-au nevoit a scoate 
poporul din mâinile vrăjmaşilor văzuţi şi nevăzuţi, îndrumându-l întru toate 
poruncile Mântuitorului, pe aceştia, dar, lăudându-i, lui Dumnezeu, celui ce i-a 
înţelepţit cu lumina Sa cea bogată, să-l cântăm cu bucurie, strigând: Aliluia! 


Icosul al 12-lea: 

Din mormânt a ieşit mântuirea neamului omenesc, prin slăvita Înviere. Iar mu- 
cenicii şi mărturisitorii vremurilor de pe urmă, locuind în temniți ca-n nişte mor- 
minte, au adus, prin jertfa lor, învierea neamului românesc. Să cântăm, aşadar, 
tuturor celor care neştiuţi au pătimit pentru credința sub prigoana celor fără de 
Dumnezeu, unele ca acestea: 


Bucuraţi-vă, arhierei şi preoţi, călugări şi credincioşi, care ați umplut temniţele 
comuniste; 

Bucuraţi-vă, toţi cei ce v-aţi stins în vremea cruntei prigoane, ştiuţi doar de Dum- 
nezcu; 

Bucuraţi-vă, că în iertare şi nevoinţă desăvârşindu-vă, aţi făcut închisoarea prilej de 
sfințire; 

Bucuraţi-vă, toţi cei ce închişi la Piteşti L-aţi mărturisit pe Hristos, îndurând bi- 
ruitori chinurile cele mai presus de minte; 

Bucuraţi-vă, Aiudule şi Jilava, că sângele mulțimilor de mucenici v-au făcut locuri 
de închinare; 

Bucuraţi-vă, Gherla şi Periprava, că în voi a strălucit lumina rugăciunii celei din 
suferinţă; 

Bucuraţi-vă, toate temniţele comuniste, că v-aţi făcut scară spre cer pentru nenu- 
măraţi mucenici; 

Bucuraţi-vă, că fără să vrea călăii cei nemiloşi au lucrat spre slava lui Dumnezeu şi 
a Bisericii Sale; 

Bucuraţi-vă, că prin ei floarea neamului românesc a umplut cerul, pururea mij- 
locind pentru noi înaintea lui Dumnezeu; 

Bucuraţi-vă dar, noilor mucenici, că vitejia şi răbdarea voastră v-au agonisit cunu- 
na cea veşnică; 


Bucuraţi-vă, că întru bucuria Raiului sălăşluind acum, sunteţi nădejdea cea tare a 
neamului nostru; 

Bucuraţi-vă, că prin jertfa voastră, Dumnezeu ne trimite în dar binecuvântările Lui 
cele bogate; 

Bucuraţi-vă, Sfinţilor toţi, care aţi strălucit pe pământul ţării noastre! 


Condacul al 13-lea (de trei ori) 

Tuturor Sfinţilor neamului nostru, mucenici, ierarhi, cuvioşi, mărturisitori şi voie- 
vozi, ştiuţi sau neştiuţi, să le aducem cinstirea noastră şi dragostea şi evlavia. Şi să 
le mulțumim ca unora care plâng pentru noi şi pentru păcatele noastre, aducând 
binecuvântarea lui Dumnezeu peste pământul ţării. lar lui Dumnezeu, celui ce până 
acum nu a lepădat neamul nostru cel drepteredincios, să-l cântăm din inimă, în 
veşnică şi dulce cântare zicând: Aliluia! 


Apoi se zice iarăşi: 
Icosul 1 


Începutul mântuirii neamului nostru s-a arătat a fi cel dintâi chemat dintre apo- 
stoli, slăvitul Andrei. Ca el din bezna neştiinţei scoţându-ne, ne-a învăţat a ne în- 


china Treimii celei de viaţă făcătoare. Cântăm, aşadar, lui şi tuturor celor ce i-au 
urmat în credinţă, unele ca acestea: 

Bucură-te, Andreie, că tu ai binevestit mântuirea neamului omenesc în părțile noa- 
stre; 

Bucură-te, că strămoşii noştri după vrednicie te-au cinstit; 

Bucură-te, că mereu te-ai arătat apărător al nostru înaintea lui Hristos şi a Maicii 
Sale; 

Bucură-te, că prin tine putem cânta tuturor Sfinţilor neamului nostru laude, zicând: 
Bucuraţi-vă, toţi cei ce împodobiţi binecuvântatul pământ al ţării cu florile sfin- 
țeniei; 

Bucuraţi-vă, că lacrimile voastre cad fără oprire înaintea lui Dumnezeu, cerând ier- 
tare nenumăratelor noastre păcate; 

Bucuraţi-vă, că voi sunteţi măsura neamului nostru şi binecuvântarea lui cea nepie- 
ritoare; 

Bucuraţi-vă, că doar întru voi putem să ne lăudăm cu adevărat; 

Bucuraţi-vă, că fără ajutorul vostru demult am fi fost în ghearele morţii; 
Bucuraţi-vă, că doar pentru suspinele voastre ne mai îngăduie Dumnezeu răutatea; 
Bucuraţi-vă, că împreună cu Maica Domnului sunteţi singura noastră nădejde de 
mântuire; 

Bucuraţi-vă, Sfinţilor toţi, care aţi strălucit pe pământul ţării noastre! 


Condacul 1 

Celor ce din neamul nostru s-au învrednicit a dobândi, prin nevoinţele şi sângele 
lor, darul sfinţeniei, fiind astfel slava neamului nostru înaintea lui Dumnezeu şi a 
oamenilor, acestora şi noi, ca unora ce pururea mijlocesc înaintea tronului lui 
Dumnezeu pentru mântuirea noastră, să le strigăm cu bucurie: Bucuraţi-vă, Sfin- 
ților toţi, care aţi strălucit pe pământul ţării noastre! 


ŞI apoi se citeşte această 


Rugăciune către Sfinţii români 


Sfinților români, voi care sunteţi podoaba neamului nostru şi roada lui cea mai de 
preţ: mucenici, care aţi murit pentru Stăpânul Hristos; ierarhi, care ne-aţi păstorit 
cu sfinţenie; cuvioşi, care v-aţi nevoit ca nişte îngeri în trup; mărturisitori, care aţi 
păzit dreapta credinţă şi voievozi, care ne-aţi apărat Biserica şi neamul, staţi tari, 
precum aţi şi stat, înaintea tronului lui Dumnezeu, rugându-vă cu lacrimi să ne ierte 
păcatele şi să ne întoarcă spre toată fapta cea bună. 


Noi credem şi mărturisim că voi, Sfinţilor care aţi odrăslit din neamul nostru sau 
care aţi venit în aceste părţi pentru a ne lumina cu viaţa sau cu moaştele voastre, vă 
rugaţi cu dragoste pentru noi şi ne sunteţi cel dintâi ajutor în faţa lui Dumnezeu şi 
pentru aceasta ne şi rugăm vouă cu evlavie: păziţi-ne, împreună cu Maica Dom- 


nului, de toate greutăţile şi încercările care se abat asupra noastră; nu de cele ce 
sunt îngăduite spre pocăință şi spre întoarcere la Dumnezeu să ne păziţi, Sfinţilor, 
ci de cele care sunt din răutatea şi invidia vrăjmaşilor noştri văzuţi şi nevăzuţi şi 
care sunt mai presus de puterea noastră. 


Izbăviţi-ne, aşadar, cu rugăciunile şi îndurările voastre, de venirea altor neamuri 
asupra noastră, de războiul cel dintre noi, de secetă, de cutremur, de foc, de potop, 
de boală şi de toate necazurile pe care din cauza răutăţii noastre le pătimim. Că, 
iată, cu nenumărate păcate Îl mâhnim pe milostivul Dumnezeu: cu uciderea de 
prunci cea cumplită, cu desfrânarea cea ruşinoasă, cu hoţii şi viclenii şi minciuni şi 
îndeobşte cu toată fapta cea rea. 


Ne-am îndepărtat Sfinţilor, întru totul de Dumnezeu şi de Biserica Sa şi vă rugăm 
acum să cereţi pentru noi iertare de păcate, chip de pocăință şi râvnă pentru toată 
fapta cea bună. Şi să ne întoarceţi la dragoste pentru Dumnezeu şi pentru Maica Sa 
şi pentru Biserica cea strămoşească. Ca nu cumva din pricina noastră să fie hulit 
Dumnezeu printre neamuri, ci mai degrabă să fim un neam întru care să se slă- 
vească sfânt numele Lui. 


Ca astfel, ridicându-ne la cinstea cea dintâi, să ne închinăm vouă, iubiţi ai noştri 


Sfinți români şi să slăvim pe Dumnezeu cel Unul în Treime: Tatăl, Fiul şi Duhul 
Sfânt, acum şi pururea şi în vecii vecilor. 


Amin. 
Sursa: 


http://www.sfintiromani.ro/ro/pagina/186/iunie_duminica_sf_romani_acatistul.html 


https://www.dervent.ro/rugaciuni.php?cID=cat-rugaciuni-acatiste&r1D=00069- 
ACATISTUL _ TUTUROR SFINTILOR ROMANI 


http://www.manastireapiatracraiului.ro/acatistul-tuturor-sfintilor-romani/ 


Ghelasie Gheorghe şi Valerian Pâslaru - Acatistul tuturor Sfinţilor români 

Prăznuire în Duminica a doua după Pogorârea Sfântului Duh (Rusalii) 


Sfinții români sunt toţi care au trăit pe locurile româneşti, care au fost ctitori de 
cele sfinte şi s-au făcut „fii şi părinţi” ai „moştenirii neamului”. 


Un neam este în chipul sfintei sale moşteniri; este viu în icoanele sfinților şi în 
relicvele lor, altar al Liturghiei veşnice. 


Sunt mulți sfinți mai puţin cunoscuţi sau ascunşi, dar care cu darurile lor sfinte 
ocrotesc şi apără acest neam de vrăjmăşiile şi răutăţile vremurilor. Cei mai cuno- 


scuţi sunt cei mai „jertfelnici”, preţ ce se cere de lumea noastră tot mai stricăcioa- 
să şi mai ucigaşă. 


Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem ie, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pămă- 
ntului, al tuturor celor văzute şi nevăzute. 

Şi întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Şi 
S-a întrupat de la Duhul Sfânt şi din Maria Fecioara Şi S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a îngropat. 
Și a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, Să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morților şi viaţa veacului ce va să fie. Amin ! 


După obişnuitul început, se zice: 


Troparul, glasul 3: Ca pe nişte sfeşnice înţelegătoare ale Soarelui celui neapus, în 
cântări vă lăudăm, că luminători sunteţi nouă, celor din întunericul necunoștinţei, 
ca prin rugăciunile voastre necontenite să se mântuiască şi sufletele noastre. 


Troparul Invierii, al Născătoarei de Dumnezeu: „Pe tine, ceea ce ai mijlocit mân- 
tuirea neamului nostru, te lăudăm...” 


Doamne miluieşte (de 3 ori) 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


1. Miluieşte-mă, Dumnezeule, după mare mila Ta 

2. Şi după mulțimea îndurărilor Tale, şterge fărădelegea mea. 

3. Mai vârtos mă spală de fărădelegea mea şi de păcatul meu mă curăţeşte. 

4, Că fărădelegea mea eu o cunosc şi păcatul meu înaintea mea este pururea. 

5. Ție unuia am greşit şi rău înaintea Ta am făcut, aşa încât drept eşti Tu întru 
cuvintele Tale şi biruitor când vei judeca Tu. 

6. Că iată întru fărădelegi m-am zămislit şi în păcate m-a născut maica mea. 

7. Că iată adevărul ai iubit; cele nearătate şi cele ascunse ale înţelepciunii Tale 
mi-ai arătat mie. 

8. Stropi-mă-vei cu isop şi mă voi curăţi; spăla-mă-vei şi mai vârtos decât zăpada 
mă voi albi. 

9. Auzului meu vei da bucurie şi veselie; bucura-se-vor oasele mele cele smerite. 
10. Întoarce faţa Ta de la păcatele mele şi toate fărădelegile mele şterge-le. 

11. Inimă curată zideşte întru mine, Dumnezeule, şi duh drept înnoieşte întru 
cele dinlăuntru ale mele. 

12. Nu mă lepăda de la faţa Ta şi Duhul Tău cel sfânt nu-l lua de la mine. 

13. Dă-mi mie bucuria mântuirii Tale şi cu duh stăpânitor mă întăreşte. 

14. Învăţa-voi pe cei fărădelege căile Tale şi cei necredincioşi la Tine se vor 
întoarce. 

15. Izbăveşte-mă de vărsarea de sânge, Dumnezeule, Dumnezeul mântuirii mele; 
bucura-se-va limba mea de dreptatea Ta. 

16. Doamne, buzele mele vei deschide şi gura mea va vesti lauda Ta. 

17. Că de ai fi voit jertfă, Ţi-aş fi dat; arderile de tot nu le vei binevoi. 

16. Jertfa lui Dumnezeu: duhul umilit; inima înfrântă şi smerită Dumnezeu nu o 
va urgisi. 

19. Fă bine, Doamne, întru bună voirea Ta, Sionului şi să se zidească zidurile 
Ierusalimului. 


20. Atunci vei binevoi jertfa dreptăţii, prinosul şi arderile de tot; atunci vor pune 
pe altarul Tău viței. 


Condacul 1 

Taina moştenirii din părinţi şi neam este taina menirii ce fiecare o are în propriul 
său chip şi fericiţi sunteţi voi, sfinţilor care cu împodobire aceasta aţi împlinit şi 
aşa v-aţi făcut sfinţenia pământului şi neamului: Bucuraţi-vă, Sfinţilor, altarele şi 
închinarea de neam şi pământ românesc! 


Icosul 1 

Altarele lumii sunt locurile şi moaştele celor ce au fost cu adevărat închinători, 
sfinți ai lui Dumnezeu şi aşa au rămas înrudirea cu un neam şi un pământ, într-o 
unire ce nu se mai poate despărți. 

Bucuraţi-vă, Sfinţilor, altarele vii de închinare; 

Bucuraţi-vă, Sfinţilor, care şi locurile aţi sfinţit; 

Bucuraţi-vă, Sfinţilor, care şi pe pământ locaş v-aţi făcut; 

Bucuraţi-vă, lauda de cinste a unei meniri; 

Bucuraţi-vă, lucrarea de taină a unei moşteniri; 

Bucuraţi-vă, talanţii unui anume chip; 

Bucuraţi-vă, seminţe pentru o anumită țarină; 


Bucuraţi-vă, cei aleşi cu o legătură sfântă; 

Bucuraţi-vă, legământ de veşnică unire; 

Bucuraţi-vă, unire ce nu se mai poate despărți; 

Bucuraţi-vă, Sfinţilor, în pomenirea din neam în neam; 

Bucuraţi-vă, Sfinţilor, altarele şi închinarea de neam şi pământ românesc! 


Condacul 2 
Ce minunat este să te naşti din Sfinţi părinţi, să moşteneşti virtuțile lor, să vie- 
țuieşti unde au osemintele sfinte, să duci mai departe închinarea de: Aliluia! 


Icosul 2 

Lumea nu este împărţită de taina părinţilor şi neamului şi nici de un anume pământ 
strămoşesc, ci de stăpânirile pătimaşe, ce distrug tocmai altarele cele sfinte. 
Bucuraţi-vă, Sfinţilor părinţi, taină dumnezeiască; 

Bucuraţi-vă, părinţi, naştere de viaţă; 

Bucuraţi-vă, părinţi, arătarea chipului lui Dumnezeu; 

Bucuraţi-vă, părinţi, locaş de altar; 

Bucuraţi-vă, părinţi, închinarea dumnezeiască; 

Bucuraţi-vă, aleşii pământului; 

Bucuraţi-vă, legământul făgăduinţei; 


Bucuraţi-vă, înrudirea făpturilor; 

Bucuraţi-vă, înrudirea şi temelia vieţii; 

Bucuraţi-vă, înrudirea ce preface firea; 

Bucuraţi-vă, taina însăşi a Veşniciei; 

Bucuraţi-vă, Sfinţilor, altarele şi închinarea de neam şi pământ românesc! 


Condacul 3 

Aşa, Sfinţilor ai acestui neam şi pământ românesc, cu cinstirea cuvenită vă sărbă- 
torim Şi în pomenirea voastră şi noi ne oglindim, în închinarea cea mare de: Ali- 
luia! 


Icosul 3 

Din vremurile cele de demult, de la primul părinte al acestui neam, vouă, tuturor 
celor ce aţi sfințit acest pământ, vă aducem şi noi mulțumirea cea binecuvântată. 
Bucuraţi-vă, Sfinţilor, de la începuturile acestui neam; 

Bucuraţi-vă, Sfinţilor, de pe acest pământ; 

Bucuraţi-vă, Sfinţilor, înrudiţi cu plămădirea lui; 

Bucuraţi-vă, cei născuţi pe aceste meleaguri; 

Bucuraţi-vă, cinstiţi moşi şi strămoşi; 

Bucuraţi-vă, părtaşii sfintei moşteniri a locului; 

Bucuraţi-vă, cei înscrişi cu menirea acestuia; 

Bucuraţi-vă, cei ce aţi luat jugul acestei ţări; 

Bucuraţi-vă, cei ce aţi luat crucea anume însemnată; 

Bucuraţi-vă, cei ce aţi trecut pe drumurile noastre; 

Bucuraţi-vă, lucrătorii mântuirii neamului românesc; 

Bucuraţi-vă, Sfinţilor, altarele şi închinarea de neam şi pământ românesc! 


Condacul 4 
Pământ bun al seminţelor bune fiind acest neam, a crescut pe mulți plăcuţi ai lui 
Dumnezeu, ca să fie făclii nestinse, în cântarea de: Aliluia! 


Icosul 4 

Încă şi din alte părţi mulţi aţi venit, sfinţilor, să vă odihniţi sfintele voastre moaşte 
în acest pământ binecuvântat, făcându-vă comori de mare preţ. 

Bucuraţi-vă, Sfinţilor de la început de veacuri; 

Bucuraţi-vă, Sfinţilor daco-romani; 

Bucuraţi-vă, Sfinţilor români; 

Bucuraţi-vă, Sfinţilor de prin peşteri şi sihăstrii,; 

Bucuraţi-vă, Sfinţilor din sate şi cetăţi; 

Bucuraţi-vă, Sfinţilor, slujitori împărăteşti; 


Bucuraţi-vă, Sfinţilor, slujitori la altare; 

Bucuraţi-vă, Sfinţilor, ostaşi şi căpetenii de oşti; 

Bucuraţi-vă, Sfinţilor din dregătorii şi cinste; 

Bucuraţi-vă, Sfinţilor în smerenie de taină; 

Bucuraţi-vă, Sfinţilor, plăcuţii de inimă ai lui Dumnezeu; 

Bucuraţi-vă, Sfinţilor, altarele şi închinarea de neam şi pământ românesc! 


Condacul 5 
Cum să vă numim pe voi, o, sfinţilor ai acestui pământ şi neam, cum să vă aducem 
cinstirea noastră şi mulţumirea care vi se cuvine, decât prin cântarea de: Aliluia! 


Icosul 5 

Pomenirea noastră să fie fără micşorarea vreunuia; vouă, celor rămaşi în amintire, 
sau încă tăinuiţi, ori sub negurile vremurilor, tuturor vă aducem sărbătorirea noa- 
stră. 

Bucuraţi-vă, cinstitorilor de Dumnezeu din vechime; 

Bucuraţi-vă, drepţilor de demult; 

Bucuraţi-vă, primilor propovăduitori apostoleşti; 

Bucuraţi-vă, primilor mucenici; 

Bucuraţi-vă, primilor sihaştri doritori de marea duhovnicie; 

Bucuraţi-vă, primilor monahi, stareţi şi duhovnici iscusiţi; 

Bucuraţi-vă, primilor arhierei şi preoţi ai Bisericii; 

Bucuraţi-vă, ctitori de mănăstiri şi biserici; 

Bucuraţi-vă, apărători şi luptători cu stăpânirile vrăjmaşe; 

Bucuraţi-vă, domnitori încununaţi cu sfinţenia; 

Bucuraţi-vă, toţi Sfinţii înscrişi pe acest pământ; 

Bucuraţi-vă, Sfinţilor, altarele şi închinarea de neam şi pământ românesc! 
Condacul 6 

Nici unul, numiţi sau tăinuiţi, de la cel mai de jos până la cel mai de sus, nu sunteţi 
în uitare, ci cu toţii în cântarea de: Aliluia! 


Icosul 6 

Și aşa, sărbătorirea noastră să fie deodată pentru toţi, cu fiecare în parte şi a celor- 
lalţi, ca o prea sfântă adunare a iubirii dumnezeieşti. 

Bucuraţi-vă, mucenicii din Tomis; 

Bucuraţi-vă, Macrobiu, Lucian şi Dasius; 

Bucuraţi-vă, Argeu, Narcis, Marcelin şi Filius, episcopul; 

Bucuraţi-vă, Niceta ierarhul, Ermil şi diaconul Stratonic; 

Bucuraţi-vă, Bretanion, Casian şi Gherman; 

Bucuraţi-vă, Efrem, Montanus preotul şi soţia sa, Maxima; 


Bucuraţi-vă, Irineu, Lupus şi Silvan; 

Bucuraţi-vă, Chiril, Chindeas, Tasius şi Sava; 

Bucuraţi-vă, Dadas, Pasicrate şi Valentin din Durostorum; 

Bucuraţi-vă, lulian, Nicandru, Isihie, Emilian şi Secundus; 

Bucuraţi-vă, Atalos, Kamasis, Filip şi Zoticos; 

Bucuraţi-vă, Sfinţilor, altarele şi închinarea de neam şi pământ românesc! 


Condacul 7 
Pomelnicul cel sfânt străluceşte încă cu cei ce ați rămas mai jertfelnici, pentru 
grabnicul ajutor în nevoile noastre, ale celor ce cântăm: Aliluia! 


Icosul 7 

Chiar veniţi de peste hotare, v-aţi înrudit cu neamul de aici şi v-aţi unit cu menirea 
de taină de pe acest pământ. 

Bucuraţi-vă, apostole Andrei şi următorilor apostoleşti; 

Bucuraţi-vă, cuvioasă Paraschiva, muceniţă Filofteea şi Teodora; 

Bucuraţi-vă, martirilor din Ardeal: Visarion, Sofronie şi Oprea; 

Bucuraţi-vă, arhiereilor lorest şi Sava şi losif, maramureşeanul; 

Bucuraţi-vă, loan de la Suceava şi neînfricaţilor Brâncoveni; 

Bucuraţi-vă, domnitorilor Matei Basarab şi Ştefan cel mare; 

Bucuraţi-vă, Dimitrie cel nou şi Nicodim cel blând; 

Bucuraţi-vă, loan de la Prislop, Paisie şi loan de la Neamţ; 

Bucuraţi-vă, Antonie de la Iezer, Neofit din Stânişoara şi Daniil sihastrul,; 
Bucuraţi-vă, arhiereilor Leontie, Nifon, Calinic, Ghelasie şi Antim Ivireanul; 
Bucuraţi-vă, toţi cei ştiuţi şi neştiuţi; 

Bucuraţi-vă, Sfinţilor, altarele şi închinarea de neam şi pământ românesc! 
Condacul 8 

Cinstirea noastră adusă vouă, sfinților plăcuţi ai lui Dumnezeu, să nu fie umbrită de 
rugăminţile noastre, ale celor aflaţi în necazuri şi nevoi, şi aşa împreună să cântăm: 
Aliluia! 


Icosul 8 

O, voi, sfinților iubitori de Dumnezeu, aţi rămas înscrişi în acest neam şi pământ şi 
aşa aţi unit pământul cu cerul, plinind marea taină a Întrupării lui Hristos. 
Bucuraţi-vă, împlinirea tainei celei dumnezeieşti; 

Bucuraţi-vă, stâlpii ce sprijină Cerul; 

Bucuraţi-vă, mărgăritarele din țarină; 

Bucuraţi-vă, comorile cele nestricate; 

Bucuraţi-vă, izvoarele de apă vie; 


Bucuraţi-vă, hrana Cuvântului dumnezeiesc; 

Bucuraţi-vă, băutura Preasfântului Duh; 

Bucuraţi-vă, grăirea cea binecuvântată; 

Bucuraţi-vă, sfatul de mare înţelepciune; 

Bucuraţi-vă, povăţuirea iscusită; 

Bucuraţi-vă, alegerea doar a celor bune; 

Bucuraţi-vă, Sfinţilor, altarele şi închinarea de neam şi pământ românesc! 


Condacul 9 
Știindu-vă pe voi temelia de piatră a acestui neam, şi noi, deşi nevrednici, moş- 
tenitorii tainelor voastre suntem, prin care cântăm: Aliluia! 


Icosul 9 

Este mare bucuria noastră, avându-vă pe voi apărători şi ajutători în toate nevoile, 
că necontenit la Hristos mijlociţi şi mântuirea noastră. 

Bucuraţi-vă, cei binecuvântaţi de Dumnezeu; 

Bucuraţi-vă, aleşii dintre fiii oamenilor; 

Bucuraţi-vă, cei mai curaţi cu sufletul; 

Bucuraţi-vă, cei mai curățiți cu trupul; 

Bucuraţi-vă, cei mai înţelegători cu mintea; 

Bucuraţi-vă, cei mai simţitori cu inima; 

Bucuraţi-vă, cei mai înţelepţi cu duhul; 

Bucuraţi-vă, cei mai plini de cuvântul Evangheliei; 

Bucuraţi-vă, cei mai râvnitori de cele bune; 

Bucuraţi-vă, cei mai lucrători ai duhovniciei; 

Bucuraţi-vă, cei mai iubitori de Dumnezeu; 

Bucuraţi-vă, Sfinţilor, altarele şi închinarea de neam şi pământ românesc! 


Condacul 10 
Prin icoanele voastre cele sfinte şi noi ne descoperim propriul chip, şi ne oglindim 
atât virtuțile, cât şi slăbiciunile, şi aşa cântăm: Aliluia! 


Icosul 10 

Fericiţi sunteţi cu adevărat că vă avem rugători către Dumnezeu şi grabnici milui- 
tori în toate nevoile şi necazurile, ce adesea ne copleşesc. 

Bucuraţi-vă, Sfinţilor, întăritori în credinţă; 

Bucuraţi-vă, povăţuitori în toate căile vieţii; 

Bucuraţi-vă, părinţi cu braţe prea iubitoare; 

Bucuraţi-vă, mucenicie cu mărturisire neînfricată; 


Bucuraţi-vă, cuvioşie de îngeri trupeşti; 

Bucuraţi-vă, smerenie ascultătoare; 

Bucuraţi-vă, smerenie iubitoare; 

Bucuraţi-vă, luarea greutăților peste fire; 

Bucuraţi-vă, ducerea poverilor celor slabi; 

Bucuraţi-vă, tămăduirea de boli şi neputinţe; 

Bucuraţi-vă, îmblânzirea tuturor răutăţilor; 

Bucuraţi-vă, Sfinţilor, altarele şi închinarea de neam şi pământ românesc! 


Condacul 11 

Pomenirea voastră, sărbătorile praznicelor cuvenite, locurile unde v-aţi nevoit şi aţi 
lucrat, unde acum vă odihniţi sfintele moaşte, toate sunt şi cântarea noastră de: Ali- 
luia! 


Icosul 11 

Comori de mare preţ ne sunteţi, moşteniri prea sfinte din neam în neam, frumuseți 
de mare podoabă ale Bisericii noastre româneşti. 

Bucuraţi-vă, comorile pământului românesc; 

Bucuraţi-vă, luceferi ai luminii lui Hristos; 

Bucuraţi-vă, pomi cu roadele vieţii nemuritoare; 

Bucuraţi-vă, râuri cu ape tămăduitoare; 

Bucuraţi-vă, uşile pământului spre cer; 

Bucuraţi-vă, porțile Cerului spre pământ; 

Bucuraţi-vă, altarele pe care a coborât Dumnezeu; 

Bucuraţi-vă, altarele pe care mereu coboară Hristos; 

Bucuraţi-vă, rugăciuni neîncetate; 

Bucuraţi-vă, mijlociri nenumărate; 

Bucuraţi-vă, Sfinţii noştri cei mai de aproape; 

Bucuraţi-vă, Sfinţilor, altarele şi închinarea de neam şi pământ românesc! 


Condacul 12 
Biserică luptătoare aţi rămas şi Biserică biruitoare în cer v-aţi făcut, iar prin voi şi 
noi, fiii de jos, ne naştem, creştem şi ne împlinim, în cântarea de: Aliluia! 


Icosul 12 

Aşa, nădejdea mântuirii noastre ne-o păstrăm şi prin voi credinţa ne-o întărim şi cu 
îndrăznire spre Hristos alergăm, unde sunteţi acum adunaţi cu toţii. 

Bucuraţi-vă, Sfinţilor noştri de neam şi rudenie; 

Bucuraţi-vă, moşilor şi strămoşilor sfinţi; 


Bucuraţi-vă, pomenirea mărturiilor străbune; 

Bucuraţi-vă, chipuri neşterse de vremi; 

Bucuraţi-vă, nume păstrate cu grijă; 

Bucuraţi-vă, icoane de pururea închinare; 

Bucuraţi-vă, sfinte moaşte, altare vii; 

Bucuraţi-vă, morminte, biserici de suflet; 

Bucuraţi-vă, morminte, inimi ce bat în odihnă; 

Bucuraţi-vă, întipărirea veşniciei în pământ; 

Bucuraţi-vă, nemurirea din neam în neam; 

Bucuraţi-vă, Sfinţilor, altarele şi închinarea de neam şi pământ românesc! 


Condacul 13 (de trei ori) 

Sfinților toţi, de neam şi pământ românesc, pomenirea voastră ne este sărbătoare şi 
bucurie, dar şi rugăminţi pentru ţara aceasta şi pentru noi, cei în nevoi, ca să cân- 
tăm cu glas mare: Aliluia! 


Se citeşte apoi din nou: 


Icosul 1 

Altarele lumii sunt locurile şi moaştele celor ce au fost cu adevărat închinători, 
sfinți ai lui Dumnezeu şi aşa au rămas înrudirea cu un neam şi un pământ, într-o 
unire ce nu se mai poate despărți. 

Bucuraţi-vă, Sfinţilor, altarele vii de închinare; 

Bucuraţi-vă, Sfinţilor, care şi locurile aţi sfinţit; 

Bucuraţi-vă, Sfinţilor, care şi pe pământ locaş v-aţi făcut; 

Bucuraţi-vă, lauda de cinste a unei meniri; 

Bucuraţi-vă, lucrarea de taină a unei moşteniri; 

Bucuraţi-vă, talanţii unui anume chip; 

Bucuraţi-vă, seminţe pentru o anumită țarină; 

Bucuraţi-vă, cei aleşi cu o legătură sfântă; 

Bucuraţi-vă, legământ de veşnică unire; 

Bucuraţi-vă, unire ce nu se mai poate despărți; 

Bucuraţi-vă, Sfinţilor, în pomenirea din neam în neam; 

Bucuraţi-vă, Sfinţilor, altarele şi închinarea de neam şi pământ românesc! 


(Alcătuit de prea cuviosul Ghelasie Gheorghe şi fratele Valerian Dragoş Pâs- 
laru de la Sfânta Mănăstire Frăsinei, tipărit cu binecuvântarea Inalt Prea 
Sfinţitului Serafim, mitropolitul Germaniei) 


Rugăciune pentru Neamul românesc 


Binecuvântat este Dumnezeul nostru, Dumnezeul neamului românesc şi al tuturor 
neamurilor pământului, totdeauna şi acum şi pururea şi în vecii vecilor, Amin. 


Stăpâne Doamne, Dumnezeul neamului nostru românesc şi al tuturor neamurilor, 
venim la Tine cu pocăință şi durere în inimi să ne rugăm pentru fiii neamului no- 
stru de pretutindeni. 


Vino Doamne, ca un Dumnezeu Mântuitor, în ţara noastră şi în neamul nostru şi-l 
scapă, lisuse, de uneltirile vrăjmaşilor văzuţi şi nevăzuţi; că prigoneşte vrăjmaşul 
sufletul neamului românesc şi viaţa lui o calcă în picioare. Făcutu-l-a să locuiască 
în întuneric ca morţii cei din veacuri şi sufletul său este mâhnit de moarte: că l-au 
trădat cei orânduiţi de Tine să-l conducă şi au uitat că Tu, Doamne ai spus, că cel 
ce vrea să fie întâiul, să slujească tuturor. Și ei au ştiut acest lucru, dar s-au trufit, 
au uitat de poporul Tău, l-au asuprit şi l-au jefuit, l-au vândut altor neamuri şi au 
călcat poruncile Tale, iar pământul acesta, pe care l-ai dat pe veci ca moştenire 
neamului românesc, l-au vândut. 


Dar poporul român Te slăveşte Doamne, nu numai cu buzele, ci şi cu inima. Adu- 


ti aminte de el pentru cei care Te cunosc pe Tine, credincioşii români, care zilnic se 
roagă pentru acest neam greu încercat şi pentru rugăciunea noastră de astăzi, chiar 
dacă suntem nevrednici de mila Ta; pentru că toţi ne-am abătut, toţi am făcut nele- 
giuiri Si ierarhii şi preoţii şi credincioşii. Nu mai este nici unul să facă dreptate, nu 
mai este nici unul. Ci încetează Doamne mânia Ta împotriva poporului român; 
adu-ţi aminte de bunătatea Ta şi-l miluieşte pe el. 


Adu-ţi aminte, lisuse, de fraţii noştri care sunt în afara ţării, în exil, pentru a câştiga 
o pâine pentru familia lor; adu-ţi aminte de fraţii noştri vânduți odată cu teritoriile 
cedate, şi-i miluieşte pe ei. 


Reuneşte neamul Tău. Aşează neamul românesc în cinstea pe care a avut-o la Tine, 
mai înainte, iartă-i păcatele săvârşite cu voia sau fără voia lui. 


Rugători aducem pentru noi pe Preasfânta Născătoare de Dumnezeu, pe Sfântul 
loan Botezătorul şi Înaintemergătorul, puterile cereşti şi Sfinţii Tăi apostoli, pe 
martirii neamului nostru românesc şi pe toti sfinţii şi cuvioşii români, care au slujit 
Ție, cu dragoste de neam şi credinţă curată. 


Adu-ţi aminte Stăpâne, de toţi cei care s-au jerfit pentru Sfânta Cruce, Sfânta Bise- 
rică, Ţară şi neam; adu-Ţi aminte de sângele tuturor martirilor neamului şi adună-l 
în potirul iertării. 


Redă poporului nostru pământul binecuvântat pe care l-a păzit cu trudă şi credință 
prin multe veacuri, redă-i pacea văzduhului şi conducători creştini buni si cinstiţi, 
neasupritori, nemincinoşi şi nelacomi; redă Bisericii Tale arhierei vrednici de Tine, 
lisuse Marele Arhiereu, preoţi slujitori devotați Bisericii şi neamului credincioşi 
misiunii lor; adevăraţi secerători aşa cum îi vrei Tu, Multmilostive. 


Auzi-ne Doamne, întru îndurarea Ta! Nu intra Stăpâne la judecată cu robii Tăi, ci 
întoarce-Ți iar privirea spre noi şi ne ridică din păcat cu dreapta Ta cea mântul- 
toare. 


Și trecând peste toate necazurile, curăţaţi prin suferinţă să ajungem şi la Sfânta Ta 
înviere lisuse Doamne slăvindu-Te pe Tine, împreună cu Tatăl şi cu Duhul Sfânt, 
Dumnezeul tuturor neamurilor pământului; iar la dreapta şi înfricoşătoarea Ta 
judecată, învredniceşte- ne să fim în ceata aleşilor Tăi. Amin! 


(Sursa: Preot lustin Pârvu - „, Testament pentru Neam ”, pag. 45-46) 


Români! Rugaţi-vă zilnic pentru Neamul românesc, căci numai la Dumnezeu este 
izbăvirea noastră. 


Comentarii patristice la Duminica a 2-a după Rusalii (Matei 4, 18-23) 

Binecuvântaţi sunt acei pescari pe care Mântuitorul i-a ales dintre atât de mulţi 
învăţaţi ai Legii şi scriitori, dintre atât de mulți înţelepţi din lume, pentru lucrarea 
predicării şi pentru harul apostolici! Vrednic de Domnul nostru, într-adevăr şi 
potrivită învăţăturii Sale a fost acea alegere, ca în predicarea numelui Său cu atât 
mai mare să fie lauda ca cei smeriţi şi de vârstă mică Să-i predice cuvântul. 


Matei 4,19 
(Mt. 4, 18) Pe când umbla pe lângă Marea Galileii, a văzut pe doi fraţi, pe Simon 


ce se numeşte Petru şi pe Andrei, fratele lui, care aruncau mreaja în mare, căci 
erau pescari. 


Unii poate s-au întrebat: La chemarea Domnului, ce sau cât de mult au lăsat în 
urmă aceşti doi pescari care abia dacă aveau ceva? 


La aceasta, iubitul meu, trebuie să luăm în calcul mai degrabă intenția cuiva, decât 
observarea averii sale. Acea persoană care a lăsat în urmă foarte mult, este cea care 
nu păstrează nimic pentru el, cea care, cu toate că are puţin, renunţă la tot. Noi 
tindem să ne ataşăm de acele lucruri personale şi de acele lucruri pe care abia le 
deţinem, purtând o mare atenţie asupra lor. 


Aşadar, Petru şi Andrei au lăsat foarte mult în urmă când au renunţat la lăcomia şi 
la dorinţa de a le deţine. Lasă mult în urmă acea persoană care renunţă la lucrurile 
obținute râvnite foarte mult. Aşadar acei săraci care l-au urmat pe lisus au lăsat în 
urmă atât cât alți săraci nu l-au urmat, dar erau capabili să o dorească. 


Deci atunci când remarci că cineva a lăsat mult în urmă, nu trebuie să-ţi spui însuţi: 
vreau să fac acelaşi lucru şi să imit pe cei care dispreţuiesc această lume, dar îmi 
pare foarte rău că nu am nimic ce să las în urmă. Veţi lăsa mult în urmă, fraţii mei, 
dacă renunţaţi la dorinţele pământeşti. 

Aspectele pământeşti, oricât de mici pot fi, sunt suficiente pentru Domnul, din 
moment ce El se uită la inimă şi nu la lucrurile materiale. Nici nu judecă după cât 
de mult este sacrificat, ci după cât de mult am dorit să facem aceasta. Pentru că, 
dacă judecăm după bunurile exterioare, sfinţii pescari au negociat în mrejele şi în 
corăbiile lor pentru viaţa veşnică a îngerilor. 


(Sfântul Grigorie cel mare, Patruzeci de Omilii la Evanghelie 5, 2, traducere 
pentru Doxologia.ro de Alexandra Zurba) 


Matei 4,19 
(Mt. 4, 19) Şi le-a zis: Veniţi după Mine şi vă voi face pescari de oameni. 


Și au lăsat mrejele şi l-au urmat (Matei 4, 20). 


În plus, loan (Evanghelistul) spune că au fost chemaţi în mod diferit (Evanghelia 
după loan relatează chemarea primului apostol într-un fel diferit (loan 1, 35-40). 


Sfântul loan Gură de Aur îmbină cele două chemări, acceptând, din două chemări 
distincte, pe prima, care este descrisă în loan). Prin aceasta, se evidențiază faptul că 
este o a doua chemare. Se poate conchide aceasta din nenumărate dovezi. Pentru că 
s-a spus că au venit la El când loan nu a fost aruncat încă în temniţă (loan 3, 24); 
dar aici se spune după ce a fost închis în temniţă. Şi acolo Andrei îl cheamă pe 
Petru, dar aici lisus îi cheamă pe amândoi. Pe de o parte, loan (Evanghelistul) 
spune: lisus l-a văzut pe Simon venind şi i-a spus: Tu eşti Simon, Fiul lui lona şi 
te vei numi Cheja, care se numeşte Petru (loan 1, 42). Pe de altă parte, Matei 
spune că el deja avea acel nume, pentru că spune: „văzându-l pe Simon, care se 
numea Petru... 


În alt loc, Andrei este văzut venind în casa Lui şi aude multe lucruri. Dar aici, 
auzind doar o scurtă chemare, ambii L-au urmat imediat. Când mai devreme au 
văzut că loan era în temniţă şi că lisus se retrăsese (în pustie), nu era nefiresc să se 
întoarcă la corăbiile lor să pescuiască, după ce L-au urmat la început şi mai târziu 
L-au lăsat singur să pescuiască. Prin urmare, observi că lisus îi găseşte pescuind. 
Dar nici El nu a opus rezistenţă la început când ei au dorit să se retragă de la EI, 
nici după ce se retrag nu îi lasă să plece cu totul. EI s-a dat la o parte când ei s-au 
retras de la EI şi a venit din nou ca să-l câştige înapoi. Aceasta, la urma urmelor, 
este exact ceea ce înseamnă pescuitul. 


(Sfântul loan Gură de Aur, Evanghelia după Matei, Omilia 14, traducere pentru 
Doxologia.ro de Alexandra Zurba) 


(Mt. 4, 19) Şi le-a zis: Veniţi după Mine şi vă voi face pescari de oameni. 


Aici au demonstrat că erau cu adevărat fii ai lui Avraam pentru că, printr-un 
exemplu similar, L-au urmărit pe Mântuitorul la auzul glasului lui Dumnezeu. Căci 
ei au renunţat imediat la nădejdea în lucrurile materiale ca să poată căuta cununa 
veşnică. Ei au lăsat în urmă pe tatăl lor pământesc pentru a putea avea un Tată 
ceresc şi aşadar, nu au fost aleşi pe nedrept. Deci, Domnul a ales pescari care, 
printr-un bun exercițiu al comerţului cu peşti, au fost preschimbaţi din pământeşti 
în pescari duhovniceşti, pentru a putea prinde umanitatea spre mântuire, precum 
peştii din adâncurile mărilor pierdute, aşa cum se adevereşte ceea ce le-a spus 
Mântuitorul: Veniţi după Mine şi vă voi face pescari de oameni. 


Este acelaşi lucru pe care l-a promis prin leremia profetul: „Jară, voi trimite 
mulțime de pescari şi îi vor pescui şi apoi voi trimite mulţime de vânători şi îi vor 
vâna” (leremia 16, 16). 


Deci, vedem că apostolii nu sunt chemaţi doar ca pescari, ci şi ca vânători: pescari, 
pentru că în mrejele predicării evangheliei îi prind pe toţi credincioşii care sunt ca 
peştii în lume; vânători, pentru că ei îi prind pentru mântuire prin vânătoare 
duhovnicească pe acei care rătăcesc în lume precum în pădurile rătăcirii şi trăiesc 
ca animalele sălbatice. 


(Cromaţius, Tratat la Matei 16, 2, traducere pentru Doxologia.ro de Alexandra 
Zurba) 


(Mt. 4, 19) Și le-a zis: Veniţi după Mine şi vă voi face pescari de oameni. 


„ȘI le-a spus: Veniţi, urmaţi-Mă, şi vă voi face pescari de oameni”. Aceasta 
înseamnă că vă voi face învățători. Adică, cu ajutorul mrejei Cuvântului lui 
Dumnezeu, să prindeţi oameni din această lume amăgitoare (simbolismul mare- 
lume este de o utilizare generală şi frecventă în exegeza scripturistică antică), o 
lume oscilantă şi frenetică, instabilă, înşelătoare şi mereu periculoasă, niciodată 
sigură pentru nimeni, unde oamenii nu merg, ci sunt purtaţi înainte, parcă 
împotriva dorinţei lor. 


Mânia diavolului s-a folosit în mod viclean de instabilitatea dorinţei puternice a 
lumii. l-a minţit că dorinţa lor va fi îndeplinită. S-a bucurat să-l îndemne la fapte 
păcătoase, astfel ca ei să se mănânce unii pe alții, aşa cum peştii mari îi mănâncă 
pe cei mai neputincioşi, ca nu cumva să fie luaţi din apă și să trăiască pe pământul 
fertil și rodnic al trupului lui Hristos. Altfel, făcându-se membre ale trupului lui 
Hristos, ei ar fi trăit pe pământ rodnic, pe cel mai dulce şi liniştit pământ, unde nu 
este nici furtună care să provoace distrugeri, exceptând poate încercarea credinţei şi 
înmulţirea răbdării lor. În acel Trup, oamenii trăiesc în siguranţă, nefiind 
constrânşi. Ei nu se mănâncă unul pe altul, ci se susţin, se sprijină fiecare în parte. 

lată, nu vă dau o nouă evanghelie. Nu este ca altă mreajă, ţesută cu numeroase 
povestiri agitate încoace şi încolo precum valuri ale unor opinii variate şi parabole 
indispensabile, virtuţi admirabile şi învățături diverse şi legată prin ameninţări şi 


promisiuni de fericire. Nu este făcută din legături rigide sau evidenţiate de 
preziceri sau cunoașterea unei gândiri oculte sau din mărturisiri ale demonilor şi 
învieri ale morților pentru a-i ţine pe oamenii raționali captivi şi pentru a-i preveni 
să iasă afară, prin orice mijloace. 


(Autor necunoscut, Opere incomplete la Matei, Omilia 8, traducere pentru 
Doxologia.ro de Alexandra Zurba) 


Matei 4,20 
(Mt. 4, 20) lar ei, îndată lăsând mrejele, au mers după EL. 


Cineva se poate întreba: „Deci nu pot iubi bogăţia şi în acelaşi timp să-l fiu 
bineplăcut lui Hristos?” Apostolii ne-au dat o lecţie prin lăsarea imediată în urmă a 
mrejelor, pentru că nimeni nu poate deţine lucruri pământeşti şi în acelaşi timp să 
fie complet ataşat de lucrurile cereşti. Remarcaţi că între pământ şi cer este o 
prăpastie care separă ambele părți. Aceasta arată că între trupul ceresc şi cel 
pământesc nu poate fi amestecare. Trupurile cereşti sunt luminoase şi spiritualizate 
şi fireşte, mereu tind spre cele de sus. Trupurile pământeşti sunt greoaie şi mereu 
sunt aplecate spre cele de jos. Deci, dacă tinzi către lucrurile cereşti, ele te vor 


ridica, dacă tinzi către cele pământeşti, te vor afunda. De aceea, ei au lăsat în urmă 
mrejele, de teamă ca aceste lucruri să nu devină mai degrabă un obstacol pentru ei, 
decât un folos. 


(Autor necunoscut, Opere incomplete la Matei, Omilia 7, traducere pentru 
Doxologia.ro de Alexandra Zurba) 


(Mt. 4, 20) Iar ei, îndată lăsând mrejele, au mers după El. 


Înainte să spună sau să facă ceva, EI cheamă apostolii, pentru ca nimic să nu fie 
ascuns pentru de ei în ceea ce priveşte cuvintele lui Hristos sau lucrările Sale, ca 
mai apoi să spună cu convingere: Pentru că nu putem decât să vorbim de ceea ce 
am văzut şi am auzit (Faptele Apostolilor 4, 20). EI îi vede spiritualizaţi şi nu 
pământeşti, uitându-se nu la faţa lor, ci la inima lor. Şi îi alege pe aceştia nu pentru 
ceea ce sunt, ci pentru ceea ce pot deveni. Precum un artist care vede pietre 
prețioase şi nu pietre necioplite, le alege — nu pentru ceea ce sunt, ci pentru ceea ce 
pot deveni. Precum artistul sensibil care nu dispreţuieşte bunul lipsit de formă, la 
fel şi Mântuitorul, văzându-i în profunzime, nu alege munca lor, ci inimile lor. 


(Autor necunoscut, Opere incomplete la Matei, Omilia 7, traducere pentru 
Doxologia.ro de Alexandra Zurba) 


Matei 4,21 


(Mt. 4, 21) Şi de acolo, mergând mai departe, a văzut alţi doi fraţi, pe Iacov al lui 
Zevedeu şi pe loan fratele lui, în corabie cu Zevedeu, tatăl lor, dregându-şi 
mrejele şi i-a chemat. 


O, binecuvântaţi sunt acei pescari pe care Mântuitorul 1-a ales dintre atât de mulți 
învăţaţi ai Legii şi scriitori, dintre atât de mulţi înţelepţi din lume, pentru lucrarea 
predicării şi pentru harul apostoliei! Vrednic de Domnul nostru, într-adevăr şi 
potrivită învăţăturii Sale a fost acea alegere, ca în predicarea numelui Său cu atât 
mai mare să fie lauda ca cei smeriţi şi de vârstă mică Să-i predice cuvântul — nu 
pentru că ar fi putut capta lumea prin înţelepciunea cuvântului, ci pentru a elibera 
natura umană din moarte, prin simpla predicare a credinţei, aşa cum spun apostolii: 
Pentru ca credinţa voastră să nu fie în înţelepciunea omenească, ci în puterea 
lui Dumnezeu (I Corinteni 2, 5). Şi în alt loc: Ci Dumnezeu Și-a ales pe cele 
nebune ale lumii, ca să ruşineze pe cei înţelepţi; Dumnezeu Și-a ales pe cele 
slabe ale lumii, ca să le ruşineze pe cele tari, Dumnezeu Și-a ales pe cele de 
neam jos ale lumii, pe cele nebăgate în seamă, pe cele ce nu Sunt, ca să 


nimicească pe cele ce sunt (1 Corinteni 1, 27-28). De aceea, nu a ales pe cei nobili 
şi bogaţi ai lumii, ca să nu fie învăţătura lor îndoielnică, nici pe cei înţelepţi ai 
lumii, ca să nu creadă lumea că au convins-o cu înţelepciunea lor, ci i-a ales pe cei 
necunoscători, nepricepuţi şi pe cei mai neînvăţaţi pescari, ca Harul Mântuitorului 
să se descopere. 


(Cromaţius, Tratat la Matei 16, 1, traducere pentru Doxologia.ro de Alexandra 
Zurba) 


Matei 4,22 
(Mt. 4, 22) Iar ei îndată, lăsând corabia şi pe tatăl lor, au mers după El. 


Remarcaţi credinţa şi ascultarea lor. Pentru că, deşi erau în mijlocul lucrului 
meseriei lor (şi ştiţi cât de mult timp ia pescuitul), când au auzit glasul Lui, nu au 
amânat îndeplinirea ei sau şi nici nu au întârziat. Ei nu au spus: Lasă-ne să ne 
întoarcem acasă, să vorbim despre aceasta cu familia. În schimb, au lăsat totul în 
urmă şi L-au urmat, aşa cum Elisei a făcut când l-a urmat pe Ilie (| Regi 19, 20- 
21). Căci Hristos caută acest fel de ascultare din partea noastră ca noi să nu 
întârziem nici un moment, chiar şi dacă ne presează în mod insistent un lucru 
absolut necesar. 


(Sfântul loan Gură de Aur, Evanghelia după Matei, Omilia 14, 2, traducere 
pentru Doxologia.ro de Alexandra Zurba) 


(Mt. 4, 22) lar ei îndată, lăsând corabia şi pe tatăl lor, au mers după EL. 


Împărăţia Cerurilor nu are nici un preţ. Valorează atât cât ai. Pentru Zaheu a 
valorat jumătate din ce avea, pentru că cealaltă jumătate pe care o avea, adunată pe 
nedrept, a promis că o va înapoia împătrit (Luca 19, 8). 


Pentru Petru şi Andrei a constat în mrejele şi corăbiile pe care le-au lăsat în urmă, 
pentru femeia văduvă a valorat doi bani (Matei 12, 42); pentru altul a valorat un 
pahar cu apă rece (Matei 10, 42). 


Deci, aşa cum am spus, Împărăţia Cerurilor valorează atât cât avem. 


(Sfântul Grigorie cel mare,Patruzeci de Omilii la Evanghelie 5, 2, traducere 
pentru Doxologia.ro de Alexandra Zurba) 


(Mt. 4, 22) Iar ei îndată, lăsând corabia şi pe tatăl lor, au mers după EL. 


Remarcaţi că Petru şi Andrei sunt cunoscuţi că au lăsat mrejele, pe când Iacob şi 
Ioan pe tatăl lor şi o corabie. În general, sunt trei lucruri pe care fiecare persoană 
care vrea să Îl urmeze pe Hristos trebuie să le lase: legea trupului, bunurile 
materiale şi părinţii trupeşti. 


Prin lăsarea mrejelor se înţelege lăsarea trebuinţelor trupului, prin corăbu, bunurile 
materiale, iar prin lăsarea tatălui înţelegem lăsarea părinţilor. Și remarcaţi că prima 
dată au lăsat mrejele, apoi corăbiile şi în al treilea rând, pe tatăl lor. 


Este mai la îndemână să laşi în urmă prima dată legea firii, pentru că este 
dăunătoare în special urcuşului duhovnicesc. În al doilea rând, bunurile pământeşti, 
pentru că nu este atât de dăunător să ai ceva în lume, ca decât să păcătuieşti, cu 
toate acestea şi a avea ceva este ispititor. În final, părinţii, pentru că şi aceştia pot 
încetini urcuşul duhovnicesc, însă mai puţin periculoşi decât bogăţia şi păcatele 
trupului. 


Deci, au lăsat în urmă corăbiile pentru a deveni cârmaci ai vaselor Bisericii, au 
lăsat mrejele pentru a nu mai prinde peşti pe pământul acesta, ci oameni pentru 
lumea de dincolo şi au lăsat un tată în urmă, pentru a deveni părinţi ale tuturor 
fapturilor înduhovnicite. 


(Autor necunoscut, Opere incomplete la Matei, Omilia 7, traducere pentru 
Doxologia.ro de Alexandra Zurba) 


Matei 4,23 


(Mt. 4, 23) Şi a străbătut lisus toată Galileea, învățând în sinagogile lor şi 
propovăduind Evanghelia împărăției şi tămăduind toată boala şi toată neputinţa 
în popor. 


Isaia a proorocit că acestea se vor întâmpla când a zis: „EI a luat bolile noastre şi 
neputinţele noastre le-a purtat”. La acestea, Învățătorul şi Doctorul sufletelor, 
Hristos Domnul, a venit ca prin cuvintele Sale să poată învăţa lumea spre viaţă şi 
cu leacurile Sale cereşti să vindece bolile trupului şi ale sufletului, să poată elibera 
trupurile asediate de diavol şi să readucă persoanele afectate de numeroase 
infirmităţi, la sănătate adevărată şi deplină. 


Prin cuvântul puterii dumnezeieşti, El a vindecat neputințele trupului, dar prin 
leacul învăţăturii duhovniceşti a vindecat rănile sufletului. 


David a remarcat în mod clar că rănile sufletului sunt tămăduite de Domnul, când 
spune: Binecuvântează suflete al meu pe Domnul şi nu uita toate răsplătirile Lui, 
la care a adăugat: pe Cel ce iartă toate nedreptăţile tale, pe Cel ce vindecă toate 
bolile tale (Psalmul 102, 2-3). 


Prin urmare, El este Adevăratul şi Doctorul desăvârşit care tămăduieşte trupul şi 
restaurează sufletul spre vindecare: Domnul şi Mântuitorul nostru. 


(Cromaţius, Tratat la Matei 16, 4, traducere pentru Doxologia.ro de Alexandra 
Zurba) 


(Mt. 4, 23) Și a străbătut lisus toată Galileea, învățând în sinagogile lor şi 
propovăduind Evanghelia împărăției şi tămăduind toată boala şi toată neputinţa 
în popor. 


EI călătorea prin Galileea, ca un Doctor iubitor. EI îngrijea pe cei bolnavi dându-le 
leacuri potrivite fiecărei boli, pentru că toţi acei oameni neputincioşi şi suferinzi nu 
reuşeau să vină la doctor. 


(Autor necunoscut, Opere incomplete la Matei, Omilia 8, traducere pentru 
Doxologia.ro de Alexandra Zurba) 


Duminica Sfinţilor români 


ZA RA INI 


| 
ACATISTUL 

Editura Institutului Biblic și de Misiune Ortodoxă 

Sfinţii părinți şi dascăli ai Bisericii Ortodoxe au înscris în calendar, îndată după 
Duminica în care prăznuim Pogorârea Duhului Sfânt, amintirea și cinstirea tuturor 
Sfinților, dând în acest fel mărturie peste timp despre evlavia credincioşilor față de 
Sfinţii Bisericii ştiuţi şi, mai ales, cei neştiuţi, care au bine plăcut înaintea lui 
Dumnezeu. 


Drept aceea, multe Biserici Ortodoxe, ca să întărească mai mult amintirea şi cin- 
stirea Sfinților ştiuți după numele lor, dar mai ales pe aceea a mulţimii fără de 
număr a Sfinților neştiuţi, au rânduit o anumită zi pentru prăznuirea Sfinţilor din 
acele neamuri. 


Văzând că acest lucru este de mult folos pentru zidirea duhovnicească și întărirea 
în credinţă a dreptmăritorilor creștini, precum şi spre slava Bisericii, Sfântul Sinod 
al Bisericii Ortodoxe Române, cu puterea lui Dumnezeu Celui în Treime lăudat şi 
închinat, a rânduit, în anul 1992, ca, în a doua Duminică după Pogorârea Duhului 
Sfânt, să prăznuim Duminica Sfinţilor români, în care să cinstim pe aceia dintre fiii 
neamului nostru, ştiuți numai de Bunul Dumnezeu şi care prin vieţuirea, pătimirea 
şi mărturia lor pentru Hristos, au ajuns prieteni şi casnici ai lui Dumnezeu. 


In această Duminică, în chip evlavios cinstim cu cântări de laudă şi cereri duhov- 
niceşti pe toți Sfinţii ierarhi, preoți şi diaconi slujitori ai Bisericii Ortodoxe 


Române care s-au săvârșit muceniceşte sau au mărturisit şi apărat cu jertfelnicie 
credinţa cea dreaptă, neamul şi ţara. 


Chemăm în ajutorul nostru pe toţi Sfinţii cuvioşi şi cuvioase care prin rugăciune, 
post şi lacrimi s-au nevoit, luând chip îngeresc şi care, prin pilda vieţii lor, hrănesc 
duhovniceşte sufletele noastre. 


Cerem întărire în credință şi răbdare de la toți Sfinţii martiri, care, prin sângele și 
pătimirile lor, au primit cununa sfinţeniei. 


Ne într-armăm cu rugăciunile tuturor Sfinților români ucişi de oștile păgâne sau ale 
altor asupritori. 


Ne întărim în lupta duhovnicească prin rugăciunile celor căzuți în amară robie sau 
ale celor jertfiți pe câmpurile de luptă, în lagăre şi în închisori, pentru credinţa stră- 
bună, Biserică şi neam, din vechime şi până în vremea prigoanei ateiste. 


Invățăm şi mărturisim dreapta credinţă din lumina scrierilor Sfinţilor, care, luptând 
cu arma cuvântului, au apărat Evanghelia lui Hristos şi Biserica Sa. 


Plecăm cu smerenie genunchii noştri şi ne rugăm Sfinţilor odrăsliți de neamul 
nostru care au sporit în dragostea pentru Hristos Domnul, cu fapta, cu rugăciunea și 
cu virtutea creștină, şi pe care Milostivul Dumnezeu i-a scris în cartea veşniciei. 


Şirul acestor Sfinţi este însă neîntrerupt în iconomia lui Dumnezeu până la sfârşitul 
veacurilor şi sporeşte neîncetat. Asemenea lor, şi nouă ne este adeverit, ca fii drept- 
credincioşi ai Bisericii, că fiecare dintre noi, ducând viaţă în sfinţenie, pe cât ne 
este cu putință, nădăjduim să avem părtășie cu Sfinţii la viaţa și fericirea veşnică de 
care să ne învrednicească Domnul şi Mântuitorul nostru lisus Hristos, pentru 
rugăciunile prea curatei Sale Maicii, ale Sfinților îngeri, ale Sfinților de neam ro- 
mân şi ale tuturor Sfinților. 


Sursa: 
https://www.librariacartilorbisericesti.ro/librarie/acatistul-sfintilor-romani/?cen-reloaded=1 


Părintele Ilie Cleopa - Predică la Duminica a II-a după Rusalii - Despre 
chemarea lui Dumnezeu 


Veniţi după Mine şi vă voi face pescari de oameni (Matei 4, 19) 


Iubiţi credincioşi, astăzi, când Sfânta Evanghelie vorbeşte de chemarea celor dintâi 
ucenici ai lui Hristos, am socotit de cuviinţă să vorbesc despre chemarea lui 
Dumnezeu adresată oamenilor. 


Să ştiţi că chemarea lui Dumnezeu este de multe feluri şi cu multe planuri 
dumnezeieşti. Uneori Dumnezeu cheamă la sine pe toţi când zice: Întoarceți-vă 
către Mine şi veţi fi mântuiţi, voi cei ce locuiţi cele mai îndepărtate meleaguri ale 
pământului. Eu sunt Dumnezeu tare şi nu este altul (Isaia 45, 22). În alt loc zice: 
Veniţi la Mine toţi cei osteniţi şi împovăraţi şi Eu vă voi odihni pe voi (Matei 11, 
28). larăşi vedem că chemarea lui Dumnezeu este adresată mai ales celor păcătoşi, 
după cuvântul care zice: N-am venit să chem pe drepți, ci pe păcătoşi la pocăință 
(Marcu 2, 17; Luca 5, 32). 


Mijloacele prin care Dumnezeu cheamă pe oameni la mântuire sunt felurite. 
Chemarea dumnezeiască cea mai mare şi mai aleasă s-a făcut prin lisus Hristos, 
după cum a proorocit Isaia, zicând: Neamurile care nu Te ştiau pe Tine Te vor 
chema şi popoarele care nu Te cunoşteau la Tine vor alerga (Isaia 55, 5). Sau 
când zice: Jar Eu, când Mă voi înălța de pe pământ, îi voi trage pe toţi la Mine 


(loan 12, 32). Zice şi marele Apostol Pavel: Prin Care am luat har şi apostolie, ca 
să aduc, în numele Său, la ascultarea credinţei, toate neamurile, între care 
sunteţi chemaţi şi voi ai lui lisus Hristos (Romani 1, 5-6). Chemarea oamenilor la 
mântuire se face prin Duhul Sfânt cu multă răbdare, după mărturia care zice: Și Tu 
i-ai îngăduit pe ei ani mulţi şi le-ai deşteptat luarea-aminte prin Duhul Tău şi 
prin proorocii Tăi, dar ei nu şi-au plecat urechea (Neemia 9, 30). 


Dumnezeu cheamă pe oameni la pocăință şi prin prezenţa zidirilor Sale căci zice: 
Cerurile spun Slava lui Dumnezeu şi facerea mâinilor Lui o vesteşte tăria (Psalm 
18, 1). 


Mulţi oameni înţelepţiţi de Dumnezeu, văzând frumuseţea şi armonia minunată 
a zidirilor, au ajuns la cunoaşterea Ziditorului a toate, căci întreaga creaţie 
mărturiseşte că este opera mâinilor lui. Aceasta o spune şi Sfântul Apostol Pavel 
zicând: Cele nevăzute ale Lui se văd de la facerea lumii, înţelegându-se din 
făpturi, adică veşnica Lui putere şi dumnezeire, aşa că ei să fie fără cuvânt de 
apărare (Romani 1, 20). lar Solomon zice: Căci din mărimea şi frumuseţea 
făpturilor poţi să cunoşti bine, socotindu-te, pe Cel ce le-a zidit (Înţelepciunea lui 
Solomon 13, 5). 


Este încă o chemare a lui Dumnezeu după alegere, cum spune Sfântul Pavel: Pe 
care i-a hotărât mai înainte, pe aceştia i-a şi chemat şi pe care i-a chemat, pe 
aceştia i-a şi îndreptat; iar pe care i-a îndreptat, pe aceştia i-a şi preaslăvit 
(Romani 8, 30). Dar să nu înţelegem greşit, că Dumnezeu pe care mai înainte i-a 
hotărât pe aceştia i-a chemat şi i-a îndreptat. Această chemare după alegere nu o 
face Dumnezeu fără voia omului. EI fiind Atotştiutor şi cunoscător de inimi, 
cheamă pe aceia care sunt vrednici de chemare, adică pe acei pe care mai 
înainte îi vede că vor voi să-l urmeze şi să facă poruncile Lui, pentru că 
Dumnezeu nu mântuieşte pe om fără de om, fără voinţa lui. Dumnezeu voieşte, 
ca toţi oamenii să se mântuiască şi la cunoştinţa adevărului să vină (| Timotei 2, 
4). 


Harul lui Dumnezeu nu sileşte pe nimeni. Oamenii au libertatea să-l primească şi 
să conlucreze cu Harul său să-l respingă. Cei dintâi se mântuiesc, ceilalți nu. Auzi 
ce zice: Iată Stau la uşă şi bat. De va auzi cineva glasul Meu şi va deschide uşa, 
voi intra la el şi voi cina cu el şi el cu Mine (Apocalipsa 3, 20). Aşadar, să 
înțelegem că deşi oamenii nu se pot mântui singuri, ci prin Har, totuşi mântuirea 
lor atârna de libertatea lor, ca să lase să pătrundă Harul lui Dumnezeu întru ei 
sau nu, şi Să se mântuiască sau nu. Deci, să se ştie clar că Dumnezeu mântuieşte 
sau osândeşte pe oameni, după faptele lor (Psalm 61, 11; Înţelepciunea lui Isus 


Sirah 35, 22; II Regi 3, 39; Ilona 4, 11; Pilde 24, 12; Ieremia 32, 19; lezechiel 33, 
20; Romani 2, 6). Vederea de mai înainte a lui Dumnezeu nu înrâureşte libertatea 
oamenilor. 


Am însemnat aceasta aici pentru a şti că chemarea şi alegerea oamenilor spre 
mântuire, nu se face de Dumnezeu fără voia lor, după cum afirmă unii. Marele 
Apostol Pavel ne spune: Rugaţi-vă să fiţi vrednici de chemarea voastră Ul 
Tesaloniceni 1, 11).Cu alte cuvinte ne spune să nu fim nepăsători faţă de 
chemarea lui Dumnezeu, ci să unim voia noastră cu voia Lui şi să lucrăm cu 
frică şi cutremur la mântuirea noastră, precum ne învaţă acelaşi mare Apostol 
(Filipeni 2, 12; 1 Corinteni 15, 10; Matei 5, 17). 


Dar la ce cheamă Dumnezeu?La această întrebare vom răspunde cu cuvintele 
dumnezeieştii Scripturi. 
> Dumnezeu ne cheamă la pocăință (Matei 9, 13; Marcu 2, 17; Luca 5, 31- 
32); 
> Dumnezeu ne cheamă la împăcare cu EI (Isaia 27, 5; II Corinteni 5, 20); 
> Dumnezeu ne cheamă la sfinţenie (Romani 1, 7; I Corinteni 1, 2; 1 
Tesaloniceni 4, 7; ] Petru 1, 15); 
> Dumnezeu ne cheamă de la întuneric la lumină (Fapte 26, 18; 1 Petru 2, 
9); 
> Dumnezeu ne cheamă din moarte la viaţă (loan 5, 24); 
> Dumnezeu ne cheamă la pace (1 Corinteni 7, 15; Coloseni 3, 15); 
> Dumnezeu ne cheamă la cuminecarea cu Hristos (1 Corinteni 1, 9); 
> Dumnezeu ne cheamă la slava cea veşnică a lui Hristos (Romani 8, 29-30; 
II Tesaloniceni 2, 14); 
> Dumnezeu ne cheamă la mântuirea de veci (Evrei 9, 15) 
> Dumnezeu ne cheamă la Împărăţia şi slava Lui (] Tesaloniceni 2, 12); 
> Dumnezeu ne cheamă la viaţa cea veşnică (I Timotei 6, 12). 


Iată, iubiți credincioşi, la câte fericiri şi bunătăţi veşnice ne cheamă pe noi Bunul 
nostru Dumnezeu. Oare câtă datorie avem noi păcătoşii, a-L iubi şi a-L asculta 
pentru a dobândi atâtea nenumărate bunătăţi şi fericiri, la care EI ne cheamă din 
a lui nemărginită milă şi bunătate fără de asemănare! 


În cele ce urmează să vedem ce rele îi aşteaptă pe acei care resping chemarea lui 
Dumnezeu. 
» Cei care resping chemarea lui Dumnezeu se depărtează de harul Lui 
(lezechiel 3, 27; 12, 2-5; Matei 10, 14; Luca 9, 5; 10, 10-14). 


» Cei ce resping chemarea lui Dumnezeu ajung la orbire duhovnicească 
(Fapte 28, 24-27; Romani 1, 21; 11, 7-10). 

» Cei ce nu ascultă şi resping chemarea lui Dumnezeu ajung la rătăcire 
(Isaia 66, 4; II Tesaloniceni 2, 10-11). 

» Cei ce resping chemarea lui Dumnezeu se vor pedepsi vremelnic (Isaia 65, 
12; Ieremia 6, 16); 

» cei ce resping chemarea lui Dumnezeu ajung la depărtare de El (Romani 
1, 24; 1, 32). 


Iubiţi credincioşi, până aici v-am vorbit despre chemarea, în general, pe care o face 
Dumnezeu către tot omul, 

Însăşi naşterea noastră trupească, adică chemarea din 
neexistenţă la viaţă este o chemare a lui Dumnezeu, căci nimeni nu se naşte fără 
voia şi pronia Lui. Apoi fiecare om este chemat sau rânduit de sus să aibă un rol, 
o menire în viața aceasta. Unul este chemat să fie tată sau mamă de copii. Altul 
este chemat să lucreze cu mâinile sau cu mintea, să îngrijească pe bolnavi, să 
învețe şi să educe pe oameni, să conducă popoare, să facă opere de binefacere, să 
slujească într-un fel societatea în care trăieşte. 


Pe lângă această chemare firească, Dumnezeu adresează fiecărui om şi o 
chemare duhovnicească, de a cărei împlinire sau respinsere depinde mântuirea 
sau osânda noastră. Astfel 


după cuvântul Sfântului Duh care zice: Fiţi Sfinţi, 
precum şi Eu Sunt Sfânt! Fiţi Sfinţi, că Eu, Domnul Dumnezeul vostru, sunt 
sfânt (Levitic 19, 2; 11,44). 


Dar Dumnezeu cheamă pe unii oameni cu viaţă sfântă la împlinirea unei misiuni 
dumnezeieşti speciale, mult mai înalte pe pământ. Așa au fost chemați şi aleşi în 
Vechiul Testament regii şi profeții, iar în Noul Testament apostolii, episcopii, 
preoții, mucenicii şi toţi sfinţii. 


În Sfânta Evanghelie de astăzi ni se vorbeşte despre chemarea primilor patru 
apostoli. Pe când umbla lisus pe lângă Marea Galileei a văzut doi fraţi, pe 
Simon ce se numeşte Petru şi pe Andrei, fratele lui, care aruncau mreaja în 
mare, căci erau pescari. Și le-a zis: Veniţi după Mine şi vă voi face pescari de 
oameni. lar ei, îndată lăsând mrejele au mers după El. De acolo mergând mai 
departe, a văzut alţi doi fraţi pe Iacob al lui Zevedeu, şi pe Ioan fratele lui, în 
corabie cu Zevedeu, tatăl lor, dregându-şi mrejele şi i-a chemat. lar ei, îndată 
lăsând corabia şi pe tatăl lor, au mers după EI (Matei 4, 18-22). 


Erau multe corăbii cu pescari galileeni pe mare, dar Hristos Mântuitorul lumii 
numai pe unii i-a chemat la Sine, pentru această chemare şi misiune dumnezeiască, 
de a-l fi martori ai Învierii, apostoli şi propovăduitori ai Sfintei Evanghelii până la 
marginile pământului. 


I-a chemat dintr-o corabie pescărească în altă corabie, duhovnicească. Din 
corabia grijilor pământeşti, 1 corabia Duhului Sfân, care este Biserica pe care 
avea s-o întemeieze Hristos. Până la această chemare, cei patru ucenici îşi 
împlineau chemarea cea dintâi, lucrând cu mâinile lor ca să trăiască. Acum însă au 
fost chemaţi şi aleşi de Fiul lui Dumnezeu ca să fie pescari ai lumii, "vânători de 
oameni", vestitori ai Sfintei Evanghelii, întemeitori ai Bisericii lui Hristos pe 
pământ. Aceasta este o chemare cu totul dumnezeiască, rânduită la anumite vremi 
şi adresată numai celor sfinţi şi aleşi, pentru a conlucra prin harul Duhului Sfânt 
la descoperirea voii lui Dumnezeu şi la mântuirea oamenilor. 


N-a chemat Hristos la apostolat, nici oameni bogaţi, nici învăţaţi, nici cunoscuţi 
şi cinstiţi. 

% A chemat pescari, oameni săraci şi fără învăţătură, oameni smeriţi şi 
curaţi la Suflet, ca să Ssmerească pe cei mândri, să mustre pe cei 
necredincioşi şi să ridice pe cei căzuţi în întunericul necunoştinţei de 
Dumnezeu. 

*% I-a chemat Hristos la sine goi, cerându-le să se lepede de cele pământeşti, 
de avere, de rude, de prieteni, de trufia acestei vieţi şi să-l fie ucenici, 
apostoli, mărturisitori şi împreună lucrători la înnoirea lumii. 

*% A chemat Hristos pe cei mai smeriţi şi curaţi la suflet, dezbrăcaţi de toate 
grijile trecătoare, ca să-i poată fi ucenici credincioşi gata să-şi dea viaţa 
pentru EL. 


Vedeţi pe cine cheamă şi alege Hristos? Vedeţi ce fel de chemare le face şi ce le 
promite? Vă voi face vânători de oameni! Nu le promite averi şi cinste pe pământ. 
Ci, dimpotrivă, le spune cu alt prilej că veţi fi urâţi de toţi oamenii pentru numele 
Meu. lar cei patru ucenici galileeni nu se tem, nu se împotrivesc Duhului Sfânt, 
nici nu se duc mai întâi la ai lor să-şi ia rămas bun, ci îndată, lăsând corabia şi pe 
tatăl lor, au mers după EI (Matei 4, 22). Vedeţi ascultare fără condiţii? Vedeţi 
credinţă simplă şi curată la cei de jos? Vedeţi lepădare de sine la apostoli? 
Părăsesc hotărâți toate şi intră cu curaj în şcoala lui Hristos, cea mai înaltă 
şcoală din toată lumea şi din toate timpurile. 


V Aici aveau să înveţe Petru şi Andrei, lacob şi loan şi ceilalți ucenici, 
episcopi şi preoți, 


4ici aveau să înveţe 


Căci nimic nu este mai greu decât să câştigi suflete pentru împărăţia cerurilor. 
Nimic nu este mai greu pentru Slujitorii Bisericii lui Hristos, decât să transforme 
sufletele oamenilor. Adică să facă din râi, buni; din necredincioşi creştini 
adevăraţi; din desfrânaţi şi beţivi, oameni pocăiți; din pescari, ucenici şi din 
fricoşi, mărturisitori şi mucenici. 


Apoi vedeţi că apostolii şi slujitorii Evangheliei nu se cheamă şi nu se aleg singuri. 
Ci Domnul îi cheamă, îi alege, îi învaţă, îi întăreşte suflă peste ei Duhul Sfânt şi 
numai după aceea îi trimite să vestească cuvântul mântuirii în toată lumea. Fără 
o asemenea chemare, fără vocaţie pentru preoție, fără o viaţă sfântă, curată şi 
plăcută lui Dumnezeu, nimeni să nu îndrăznească să intre în preoţie şi să slujească 
cele sfinte în biserică, cu nevrednicie, ca nu cumva şi pe sine să se osândească şi pe 
credincioşi să-i smintească şi să-i piardă. Jar chemarea pentru preoţie o poate 
descoperi numai duhovnicul în scaunul de spovedanie. 


Din Evanghelia de astăzi vedem că nici predicatorii sectelor şi a tot felul de grupări 
religioase nu au chemare şi o alegere specială. Căci nimeni nu i-a chemat, nimeni 
nu i-a sfinţit suflând peste ei harul Duhului Sfânt, nimeni nu 1-a trimis în lume să 


lubiţi credincioşi, dacă toți avem o chemare şi o misiune de la Dumnezeu pe 
pământ, să vedem ce chemare anume avem fiecare dintre noi şi dacă ne-o 
împlinim cum trebuie cu adevărat. Cei mai mulţi credincioşi sunteţi căsătoriţi şi 
aveţi familie şi copii. 


> Vă împliniţi cum se cuvine datoria de creştini ortodocşi şi cea de părinţi? 
» Veniţi regulat în sărbători la biserică? 

>» Vă rugaţi acasă cu copiii dumneavoastră? 

» Vă spovediţi regulat în sfintele posturi? 

> Iertaţi pe cei ce v-au supărat? 

> Aveţi smerenie, credinţă tare în Dumnezeu şi răbdare în necazurile vieţii? 


>» Vă împliniţi datoria de soţi, născând copii, aşa cum aţi făgăduit-o la 
cununie, nu îi ucideţi? 
» Vă creşteţi copiii în frică de Dumnezeu, sau îi lăsaţi de capul lor? 
lată câte întrebări se pun celor căsătoriţi, de la care Dumnezeu aşteaptă tot atâtea 
răspunsuri. La fel şi cei necăsătoriți, văduvele şi bătrânii sunt întrebaţi de Hristos 
dacă merg regulat la biserică, dacă duc viaţă curată, dacă se roagă şi citesc cărţi 
sfinte, dacă se spovedesc şi se împărtăşesc cu Trupul şi Sângele Domnului. 


Astăzi, mai mult ca oricând, ne cheamă Hristos la pocăință, la biserică, la faptele 
bune care ne aduc bucuria mântuirii. Fiecare dintre noi să ne deschidem inima, 
pentru Dumnezeu, pentru Evanghelie, pentru o viaţă creştinească mai înaltă, 
mai curată, cât mai sfântă. Apoi să ne cercetăm dacă am făcut, sau nu, măcar o 
parte din sfintele noastre datorii creştineşti, dacă ne-am împlinit menirea pentru 
care am fost creaţi. 


Părintele Cleopa, despre Sfinţii români şi despre pustnicii din timpul său 


„Mai erau douăzeci şi şapte de maici, printre care şi Maica Zenovia, care era fiică 
de ministru de la Bucureşti şi avea acte de la Regele Carol I, ca să poată sta în toate 
pădurile statului. A stat şaizeci de ani în pustie." 


00:01 — Toţi Sfinţii naţionali români, care s-au sfințit pe pământul românesc, în 
Dobrogea, în Ardeal, în Muntenia, în Oltenia, în Moldova, în nordul Moldovei, în 
Bucovina, toţi aceştia au fost de mare folos pe vremea lor, în îmbărbătarea 
poporului, în credinţă, în timpul războaielor şi nu numai. Au luptat cu credinţă să 
păzească sfânta noastră ţară şi Biserica naţională şi tot poporul român. Ei au reuşit 
acestea nu numai cu cuvântul, ci şi cu viaţa şi cu trăirea lor. Aţi văzut ce făcea 
Ştefan cel Mare? Nu făcea nimic până nu-l întreba pe Daniil Sihastrul, pe 
duhovnicul lui. Pentru că, atunci era multă credință şi multă apropiere între 
conducătorii țării şi între Sfinții Români, sihaştri şi stareţi şi teologi ai ţării. Puteţi 
să verificaţi acestea. Toţi voievozii noştri cei mai vestiți, care au intrat în istoria 
naţională, au făcut la fel: avem pe Mircea cel mare, cel Bătrân, care se odihneşte la 
Mănăstirea Cozia şi a făcut mănăstire la anul 1388. Lângă dânsul este un mormânt 
pe care scrie: „Aici odihneşte monahia Teofana, mama lui Mihai Viteazul”. EI a 
unit cele trei Ţări Române. Și mama lui a fost călugăriță. 


01:46 — Ştefan cel Mare a domnit patruzeci şi şapte de ani şi mama lui, Doamna 
Maria Oltea, a murit tot călugăriță la Mănăstirea Probota, înmormântată lângă 
Petru Rareş. Aţi văzut? Alexandru cel Bun, cu doamna Ana, au făcut Mănăstirea 
Bistriţa, acolo unde este ctitor şi Ştefan cel Mare şi Petru Rareş şi Alexandru 
Lăpuşneanu. Patru ctitori sunt acolo. Fiecare îşi făcea mormântul într-o mănăstire 
cu gândul: „Dacă mor, apărând ţara, să pot fi pomenit la mănăstire sute de an'”. 


După cum îi pomenim până în prezent, de sute de ani, pentru că sunt ctitori mari. 
Aici a trăit paisprezece ani Daniil Sihastrul, înainte de a pleca în pustia Putnei. Aici 
au vieţuit Sfinţi mari: stareţul Voroneţului, care a trăit la Secu şi Zosima, care a 
făcut prima sihăstrie la 1514. Acesta a venit cu treizeci de călugări de Mănăstirea 
Neamţ şi a pus temelie pentru Mănăstirea Secu. Prin aceste locuri, atunci când am 
venit eu aici, în pustie, în munţi, erau cincizeci de sihaştri. Atunci când te duceai la 
el, îţi spunea pe nume, cum te cheamă. Şi mai erau douăzeci şi şapte de maici, 
printre care şi Maica Zenovia, care era fiică de ministru de la Bucureşti şi avea acte 
de la Regele Carol I, ca să poată sta în toate pădurile statului. A stat şaizeci de ani 
în pustie. Avea zece ucenici şi avea obrazul ca o cămaşă albă. Mă întreba: „Ştii 
Psaltirea pe de rost?”. Dar eu eram cu oile mănăstirii, pe aici prin munţi. 


03:34 —Dacă veţi merge în munţi, veţi vedea câte urme de bordeie şi de peşteri 
sunt, pe unde au stat sfinții. Câţi pustnici am găsit noi prin peşteri! Era o călugăriță 
Magdalena, care avea zece ucenici şi erau aici la muntele Pârlitura. Mai era o 
maică în pustie de cincizeci de ani, maica Zenovia, Maica Cleomida, erau foarte 
multe maici. Nu mai vorbesc de călugări. Câţi pustnici erau! Am întâlnit un 
episcop rus, pe nume Ion, însoţit de un ierodiacon basarabean bătrân. A stat drept 
şi s-a uitat la mine. Era pe vremea când era prigoană mare prin Rusia. Oile s-au 
uitat şi câinii nu au lătrat la el. Şi mi-a zis pe nume. Şi i-a zis fratelui meu Vasile: 
„Frate Vasile, te pregăteşti, că la primăvară pleci la Domnul”. Şi fratele meu în 
luna mai a murit. Aşa sfinți au trăit prin aceste zone. 


04:27 — Ştiţi ce spune Sfântul loan Scărarul? „Puterea împăratului stă întru multa 
oştire şi puterea celui din pustie întru multa rugăciune”. Căderea celui din obşte 
este prin neascultare şi căderea celui din linişte este în măsura în care împuţinează 
pravila şi acestea pentru că te rugai zi şi noapte şi credeai că eşti un sfânt al 
sfinţilor. Îţi ajungea un cartof şi puţine urzici făcute cu apă şi te întăreai cu puterea 
Lui Dumnezeu şi a Maicii sănătăţii şi dobândeai lungimea vieţii. „Mânca-v-ar 
Raiul!”. 


(Transcriere şi adaptare: Diac. Marian Pătraşcu) 


Arhimandrit Cleopa Ilie - Călăuză în credinţa ortodoxă - Despre cinstirea 
Sfintelor Moaşte 


Sfintele moaşte sunt rămăşiţele pământeşti făcătoare de minuni, ale unora dintre 
sfinți. Noi le cinstim ca pe nişte obiecte în care Dumnezeu îşi arată puterea 
minunată a harului Său. Cât au fost pe pământ, Sfinţii au avut în ei harul Duhului 
Sfânt într-o măsură foarte mare, făcând - prin el - adeseori minuni, harul acesta 
avându-l în sufletele lor şi în viaţa cerească la care s-au dus, într-o măsură mai 
mare. Dar precum sfântul poate sta în legătură cu oamenii care se roagă lui, 
ajutându-i în chip minunat, cu atât mai mult păstrează el însuşi o anumită legătură 
cu trupul său, care a fost şi el lăcaşul Duhului Sfânt, precum spune Apostolul: Au 
nu Ştiţi că trupul vostru este lăcaşul Duhului Sfânt care locuieşte în voi? (I Cor. 
6, 19). 


Sfânta Scriptură ne spune despre minuni făcute prin trupurile sfinților în vremea 
vieţuirii lor pământeşti, mărturisind despre puterea ce era în ele. O femeie s-a 
vindecat de curgerea sângelui ei numai prin atingere de haina Mântuitorului (Matei 
9, 21; Marcu 5, 28; Luca 8, 43-44; Matei 14, 36), şi mulţi oameni se vindecau 
numai atingându-se de ştergarele şi de trupul Apostolului Pavel (Fapte 19, 11-12), 
iar alții, numai prin trecerea umbrei trupului Apostolului Petru peste ei (Fapte 5, 
115); 


Sectarul: Dar trupurile sfinţilor şi al Mântuitorului au făcut minuni cât erau în 
viață, fiindcă erau în ele sufletele care aveau credinţă; dar după moarte, ce 
putere are un trup mort ca Să facă minuni? 


Preotul: i-am arătat că trupurile oamenilor credincioşi sunt lăcaşuri ale Duhului 
Sfânt care locuieşte în ele, apoi că acelaşi Duh Sfânt prin trupurile sfinţilor face 
minuni, atât cât sfinţii sunt în viaţă, cât şi după moarte. O dovadă că trupurile 
sfinților şi după moarte au putere de la Dumnezeu de a face minuni ne-o dă Sfânta 
Scriptură, arătându-ne că oasele Proorocului Elisei învie un mort (IV Regi 13,21). 


Sectarul: Închinarea la moaşte înseamnă idolatrie, iar aceasta este oprită 
răspicat de porunca I şi a II-a din Decalog. Aceste porunci sunt categorice: Eu 
sunt Domnul Dumnezeul tău... să nu ai alţi dumnezei afară de Mine. Să nu-ţi 
faci ţie chip cioplit şi nici un fel de asemănare a nici unui lucru din câte sunt Sus 
în Cer şi jos pe pământ... Să nu te închini lor şi nici să le slujeşti (Ieş. 20, 2-5; 
Deut. 5, 6-9). Trupurile venerate sunt tocmai «asemănări» din cele oprite în 
aceste porunci. 


Preotul: Nici sfintele moaşte nu sunt idoli sau zei ori asemănări ale lui Dumnezeu, 
şi nici închinarea la ele nu este idolatrie. Căci dacă Însuşi Dumnezeu le proslăveşte 


prin puterea minunată ce le-o dă, şi noi trebuie să le cinstim, deoarece prin aceasta 
cinstim pe Dumnezeu, Care le-a dat putere, şi suntem datori să cinstim puterea 
dumnezeiască din ele, iar nu pe ele însele ca atare. Noi nu le ridicăm sfintelor 
moaşte biserici, cum făceau păgânii zeilor şi idolilor lor, ci pe locul descoperirii lor 
ridicăm biserici lui Dumnezeu şi proslăvim pe Dumnezeu prin ele. Porunca I şi a 
II-a înlătură cinstirea idolilor, dar nu şi pe a sfintelor moaşte, căci prin sfintele 
moaşte noi nu înlocuim pe Dumnezeu, aşa cum Îl înlocuiesc păgânii idolatri, prin 
idolii lor. 


Sectarul: Cei ce se ating de cadavre devin necuraţi timp de şapte zile. Deci 
atingerea de moaşte, sărutarea lor, nu aduce sfințire, întărire etc, ci necurăţie, 
prin care - chiar şi indirect - cineva poate să necurăţească însăşi Biserica. Aşa ni 
se spune şi în Sfânta Scriptură: Cel ce se atinge de trupul mort al unui om, 
necurat Să fie şapte zile. Acesta să se curețe cu această apă în ziua a treia şi în 
ziua a şaptea şi va fi curat; iar de nu se va curăţi... nu va fi curat... Tot cel ce se 
va atinge de trupul mort al unui om şi nu se va curăţi, acela va întina lăcaşul 
Domnului... (Num. 19, 11-13; Lev. 21, 10-11; Num. 9, 6-11). 


Preotul: Numai cadavrele din Vechiul Testament spurcau pe cei ce se atingeau de 
ele, pentru că erau sub păcat şi sub blestem. Totuşi, nici chiar acelea nu erau toate 


spurcate; căci trupul mort al lui Iosif n-a spurcat pe Moise când acela l-a luat la 
sine în Egipt (leş. 13, 19); cadavrul lui Elisei proorocul n-a spurcat pe cel care a 
fost aşezat în mormânt peste el, ci l-a înviat (IV Regi 13, 20-21 ş.a.). În Noul 
Testament, trupurile (cadavrele) creştinilor nu mai sunt spurcate, pentru că ele sunt 
biserici sau lăcaşuri ale Sfântului Duh (1 Cor. 6, 19-20; 3, 16-17) şi astfel ele sunt 
curăţite de blestemul care era asupra lor. Prin urmare, ele nu mai spurcă pe cei ce 
se ating de ele. 


Dar să ştii că toate cazurile de neatingere a anumitor lucruri socotite ca spurcate, au 
alcătuit o învățătură aparţinând numai Vechiului Testament, care în Testamentul 
Nou nu mai are valoare. Apostolul scrie: Dacă deci aţi murit împreună cu Hristos 
pentru stihiile lumii, pentru ce atunci, ca şi cum aţi fi vieţuind în lume, răbdaţi 
porunci ca acestea: Nu lua! Nu gusta! Nu te atinge! - Toate lucruri menite să piară 
prin întrebuințare - potrivit unor rânduieli şi învățături omeneşti? (Col. 2, 20-22). 


În Vechiul Testament erau şi alte Iucruri «necurate» care necurățeau pe om prin 
atingerea de ele. Aşa erau, de pildă, hainele şi patul celor care aveau curgere de 
sânge (Lev. cap. 15) sau animalele socotite în Vechiul Testament ca necurate (Lev. 
11, 24-25 ş.a.). Sectarii voştri însăşi se ating adesea de ele, dar niciodată nu se 
socotesc spurcaţi şi nu se curăţesc după prescrierile Vechiului Testament. 


Sectarul: Menirea trupurilor moarte este de a fi îngropate şi de a se preface, prin 
putrezire, în pământul din care au fost luate, iar nu de a fi sustrase acestei legi a 
naturii. Căci scris este: Întru sudoarea feţei tale vei mânca pâinea ta, până când 
te vei întoarce în pământul din care ai fost luat; căci pământ eşti şi în pământ te 
vei întoarce (Fac. 3, 19). Pulberea să se întoarcă în pământ precum a fost, iar 
sufletul să se întoarcă la Dumnezeu, Care l-a dat (Eccl. 12, 7). Atunci, de ce 
tocmai trupurile sfinţilor să le sustragem de la această menire a lor şi de la legile 
naturii care le privesc şi pe ele ca şi pe orice altă materie? 


Preotul: Într-adevăr, legea stricăciunii trupurilor moarte este o lege generală, dar, 
ca orice lege, ea este în primul rând pentru cei păcătoşi (1 Tim. 1, 9). Neputrezirea 
trupurilor sfinților este o dovadă că şi legea aceasta - prin excepţiile ce le face - 
priveşte mai mult pe cei păcătoşi. De altfel, însăşi Biblia ne mărturiseşte că 
excepţii de la această lege au mai fost şi că Dumnezeu, în anumite cazuri, ridică 
puterea ei. Aşa, de pildă, prin voia şi puterea lui Dumnezeu, trupul lui Enoh şi al 
lui Ilie n-au fost îngropate în pământ spre a putrezi, ci au fost luate la cer, căci zice 
Cartea Sfântă: Şi a bineplăcut Enoh lui Dumnezeu, apoi nu s-a mai aflat, pentru că 
l-a mutat Dumnezeu (Fac. 5, 24) şi iarăşi: Nici unul nu s-a făcut ca Enoh pe 
pământ, pentru că şi el a fost răpit de pe pământ (Sir. 49, 16). 


ŞI Apostolul Pavel grăieşte, de asemenea: Prin credinţă, Enoh a fost luat de pe 
pământ ca să nu vadă moartea, şi nu s-a mai aflat, pentru că Dumnezeu îl 
strămutase - dar mai înainte de a-l strămuta, el a avut mărturie că a bineplăcut lui 
Dumnezeu (Evrei 11, 5). Tot aşa şi despre Ilie ni se spune: Pe când mergeau ei (Ilie 
şi Elisei) aşa pe drum şi grăiau, deodată s-a ivit o căruţă de foc şi cai de foc şi 
despărțindu-i pe ei unul de altul, şi s-a înălțat Ilie în vifor mare la cer (IV Regi 2, 
11; Sir. 46, 12). 


Despre Melchisedec, apoi, nu avem nici un indiciu în Biblie că ar fi fost îngropat 
vreodată, căci era fără tată, fără mamă, fără spiţă de neam, neavând nici început 
zilelor, nici sfârşit al vieţii (Evrei 7, 3; Fac. 14, 18). Dar peste toate, însuşi trupul 
Mântuitorului, care a fost întru totul asemenea trupurilor noastre, în afară de păcat 
(Evrei 2, 17; 4, 15 ş.a.), n-a suferit putrezire în pământ şi totuşi s-a înălțat la cer. 
Prin urmare, Dumnezeu a făcut şi face, cu trupurile sfinţilor, excepţie de la legea 
generală - pe care tot El a dat-o - a îngropării şi a putreziriui în pământ. Istoria 
creştinismului încă e bogată în mărturii asemănătoare celor din Biblie în această 
privinţă. 

Sectarul: Trupurile moarte, dacă nu putrezesc mai întâi în pământ, nu vor putea 
învia. De aceea, împiedicând procesul descompunerii lor, se înlătură 
posibilitatea învierii lor, căci zice Sfântul Apostol: Dar va zice cineva: Cum 
înviază morţii? Și cu ce trup au să vină? Nebun ce eşti! Tu ce semeni nu dă 
viață, dacă nu va fi murit. Şi ceea ce semeni, nu este trupul ce va să fie, ci 
grăunte gol, poate de grâu, sau de altceva din celelalte; iar Dumnezeu îi dă un 
trup, precum a voit, şi fiecărei seminţe, un trup al său... Aşa este şi învierea 
morţilor: se seamănă (trupul) întru Stricăciune, înviază întru nestricăciune; se 
seamănă întru necinste, înviază întru slavă; se seamănă întru slăbiciune, înviază 
întru putere; se seamănă trup firesc, înviază trup duhovnicesc (I Cor. 15, 35-44; 
Ioan 12, 24). Deci este absolut necesar ca trupurile să putrezească în pământ 
spre a putea învia. Atunci, dar, de ce să oprim de la putrezire, şi deci de la 
înviere, tocmai trupurile sfinţilor? 


Preotul: În citatul acesta este vorba de schimbarea pe care trebuie să o sufere toate 
trupurile pentru a putea trece, din timp, în eternitate, adică pentru a putea fi 
adaptate eternității. Schimbarea aceasta se face de obicei prin moarte. Totuşi, sunt 
şi excepţii de la această regulă (Enoh şi Ilie), după cum ţi-am spus mai sus, şi 
aceştia sunt schimbaţi la trup, fără să fi trecut prin moarte, precum apostolul zice: 
lată, taină vă spun vouă: Nu toţi vom muri, dar toţi vom fi schimbaţi, deodată, într- 
o clipeală de ochi, la trâmbiţa de apoi (1 Cor. 15, 51-52; 1 Tes. 4, 15-17). Astfel se 
vede că Dumnezeu poate găsi şi alte căi şi mijloace pentru schimbarea trupurilor 
noastre, fără ca să le treacă nu mai decât prin moarte şi putrezire. 


Sectarul: Toate trupurile moarte trebuie înmormântate, căci şi în Testamentul 
Vechi, toţi drepţii au fost înmormântați, iar uneori trupurile lor au fost chiar 
ascunse, tocmai pentru a nu fi venerate. Aşa de pildă, despre trupul lui Moise 
aflăm următoarele: Şi a murit Moise, robul lui Dumnezeu, acolo, în pământul 
Moabului, după cuvântul Domnului; şi a fost îngropat în vale în pământul 
Moabului, în faţa Bet-Peorului, dar nimeni nu ştie mormântul lui nici până în 
ziua de astăzi (Deut. 34, 5-6). Pe atunci iudeii erau înclinați spre idolatrie şi uşor 
ar fi putut cădea în această idolatrie a venerării trupului lui Moise, ştiut fiind cât 
de apreciat a fost Moise înaintea poporului. Deci, dacă i-au ascuns trupul, este 
tocmai ca nu cumva, avându-l înaintea ochilor, să-l venereze. 


Preotul: Şi după Testamentul Nou, trupurile sfinţilor sunt îngropate, ca şi ale 
tuturor creştinilor, şi numai acelea din ele care fac minuni sunt dezgropate şi li se 
dă o cinste deosebită, dar nu adorare, ca lui Dumnezeu. Prin această cinstire ele nu 
sunt idolatrizate, căci a venera nu este acelaşi lucru cu a idolatriza. În Testamentul 
Vechi au fost ascunse moaştele lui Moise şi poate şi ale altor drepţi, pentru că 
iudeii, într-adevăr - fiind înclinați spre idolatrie - avându-l, l-ar fi zeificat ca pe 
viţelul de aur (leş. 32, 1-35, Deut. 9, 16), sau ca pe şarpele de aramă (IV Regi 18, 
4). Pentru evitarea acestor rătăciri, era bine să rămână ascunse trupurile unor 
bărbaţi sfinţi şi drepţi, ca Moise, despre care, de altfel, ştim că însuşi Arhanghelul 
Mihail căuta să nu-l lase în stăpânirea diavolului (luda 1, 9). Pe atunci trupul mort 
era socotit ca necurat, căci încă nu sosise Hristos cu harul Său sfințitor şi deci 
trupul omenesc era încă nerăscumpărat de sub stăpânirea diavolului. Totuşi, iudeii 
cinsteau şi trupurile morţilor, fiindcă le îngrijeau mormintele (Matei 23, 29). 


Încă să ştii şi aceasta, că Biserica a cinstit din primele veacuri osemintele 
mucenicilor, adunându-le cu mare evlavie şi grijă şi zidind altarele bisericilor peste 
ele, iar mai târziu, îngrijindu-se ca în altarul fiecărei biserici, ca şi în Sfântul 
antimis de pe altar, să se pună o părticică din sfintele moaşte, ceea ce se face până 
azi. 


Epistola Bisericii din Smirna despre martiriul Sfântului Policarp, episcopul acelei 
cetăți (f 166), spune: „Noi am strâns oasele lui ca pe un odor mai scump decât 
aurul şi decât pietrele scumpe şi le-am aşezat unde se cuvine; aici ne vom aduna cu 
bucurie şi Domnul ne va da nouă să sărbătorim ziua naşterii sale muceniceşti, spre 
cinstirea biruinţei şi spre întărirea altor luptători”. 


Se înţelege că cinstirea sfintelor moaşte se îndreaptă tot spre Dumnezeu, a Cărui 
putere sălăşluieşte în ele. „Cinstim moaştele mucenicilor ca să adorăm 
dumnezeieşte pe Acela, ai Cărui ucenici sunt, şi cinstim pe slujitori în aşa fel, ca 


cinstea lor să treacă asupra Stăpânului Care a zis: Cel ce vă primeşte pe voi, pe 
Mine Mă primeşte”. 


Credinciosul: Aş vrea să-mi dovediţi mai clar cu mărturii din Sfânta Scriptură 
despre sfinţirea Sfintelor Moaşte. 


Preotul: Eu cred că ai înţeles destul de clar din cele ce ţi-am vorbit până aici. Dar 
pentru a completa pe cele de dinainte, îți mai spun şi acestea: Noi cinstim Sfintele 
moaşte (trupurile sfinților) care nu au putrezit şi au rămas, prin darul lui 
Dumnezeu, ca nişte daruri duhovniceşti Bisericii lui Hristos, pentru aceste motive: 


1. Că prin ele lucrează Dumnezeu diferite minuni şi semne (Marcu 16, 17-18; IV 
Regi 13,21); 

2. Că trupurile sfinţilor sunt biserici şi lăcaşuri ale Duhului Sfânt (| Cor. 6, 19; 3, 
16-17; Il Cor. 3, 17); 

3. Noi cinstim trupurile sfinţilor, deoarece chiar hainele de pe trupurile celor sfinți 
şi basmalele cu care se ştergeau ei de sudori, făceau minuni (Luca 8, 43-44; Matei 
14, 36; 9, 21; Fapte 19,11-12); 

4. Noi cinstim trupurile sfinților, căci ei şi numai cu umbra lor vindecau pe cei 
bolnavi (Fapte 5,15); 

5. Noi cinstim osemintele şi sfintele moaşte ale sfinţilor, fiindcă oasele lor chiar şi 
după moarte pot să facă minuni (IV Regi 13,21); 

6. Noi cinstim sfintele moaşte ale sfinților, fiindcă şi Dunezeu cinstește moartea 
sfinților săi (Ps. 115, 6); 

7. Noi cinstim sfintele moaşte ale sfinților ca pe nişte trupuri sfinte ale fiilor lui 
Dumnezeu (loan 1, 12); 

8. Noi cinstim sfintele moaşte ale sfinților ca trupurile unor fii ai lui Dumnezeu şi 
moştenitori ai lui Dumnezeu prin lisus Hristos (Gal. 4, 7; Rom. 8, 17); 

9. Noi cinstim trupurile şi sfintele moaşte ale sfinților ca pe nişte trupuri ale 
prietenilor lui lisus Hristos (loan 15, 14); 

10. Noi cinstim trupurile sfinților ca trupurile unor dumnezei după harul lui 
Dumnezeu, deoarece sfinţii sunt şi ei dumnezei puşi de Dumnezeu pe acest pământ 
(les. 7, |); 

11. Noi cinstim moaştele sfinţilor deoarece Dumnezeu a locuit întru ele (II Cor. 6, 
16; Lev. 26, 12-13); 

12. Noi cinstim moaştele sfinților, pentru că sufletele lor sunt în mâna lui 
Dumnezeu şi nu se va atinge de ele moartea (Înţel. 3, 1); 


13. Noi cinstim moaştele sfinţilor, pentru că ei s-au ostenit în veacul de acum şi vor 
trăi până la sfârşit (Ps. 47, 13; 83, 5); 


lată, frate, puţine din cele prea multe mărturii din Sfânta Scriptură care ne arată că 
suntem datori a cinsti sfintele moaşte şi osemintele sfinților lui Dumnezeu. 


(Sursa: Arhimandrit Cleopa Ilie - Călăuză în credinţa ortodoxă (Capitolul VII- 
Despre cinstirea Sfintelor Moaşte, pag. 192-188), Editura Episcopiei Romanului 
2003) 


Sfântul Nicolae Velimirovici - Predică la duminica a doua după Rusalii - 
Evanghelia chemării Apostolilor 


De ce se grăbesc atât de mult oamenii în zilele noastre? Ca să-şi vadă cât mai 
repede strădaniile încununate de succes! lar succesul vine, şi se duce, şi lasă în 
urmă o umbră de tristețe. 


De ce se grăbesc atât de mult fiii oamenilor în zilele noastre? Ca să culeagă cât 
mai repede roadele muncii lor. lar roadele vin, trec, şi în urma lor rămâne o 
umbră de amărăciune. 


Vine moartea, şi oamenii noştri mor cu ochii la trecut: la succesul lor pe care 
lumea l-a uitat, la recolta de roade care au putrezit. Mor, şi odată cu ei moare şi 
ultima urmă a strădaniilor şi a împlinirilor lor. Vin alţii care, la fel, seamănă şi ei în 
mare grabă; la fel strâng roadele şi le mănâncă, şi ies cu mâinile goale din acesta 
lume. 


Aşa stau lucrurile cu oamenii. Dar la Dumnezeu e altfel. Văzând ce deosebire este 
între lucrul lor şi al lui Dumnezeu, oamenii spun: "La moara lui Dumnezeu macini 
încet, dar bine". Dar poate că Dumnezeu lucrează încet într-o generaţie, în întregul 
istoriei însă nu lucrează încet. Adesea seamănă într-o generaţie şi culege în alta; 
generaţia în care Dumnezeu seamănă zice că Dumnezeu lucrează foarte încet, pe 


când cea în care Dumnezeu culege zice că lucrează foarte repede. La noi oamenii, 
recolta se strânge repede, mult mai repede decât ţine anevoioasa arare, semănare, 
plivire, aşteptare, îngrijorare. Dar la Dumnezeu nu este nici repede, nici încet. EI 
îşi are pasul Lui, şi nu se abate de la el. Furnica se uită şi nu vede decât numai 
muşuroiul său; gospodarul se uită şi vede tot câmpul. 


Dacă Hristos ar fi lucrat în felul oamenilor, n-ar fi ales drept apostoli doisprezece 
pescari; Şi-ar fi luat doisprezece regi. Să fi vrut să-Şi vadă la repezeală efortul 
încununat de succes, ar fi convertit doisprezece puternici ai acestei lumi ca să-i 
facă apostoli şi următori ai Săi. Gândiţi-vă numai, cum s-ar fi dus vestea despre 
Hristos pe toată faţa pământului, cum ar fi fost răsturnaţi toţi idolii prin decret 
imperial, cât de repede s-ar fi răspândit învăţătura Lui! Templele păgâneşti la 
iuţeală s-ar fi preschimbat în biserici ale creştinilor, jertfele sângeroase de animale 
aduse zeilor ar fi încetat în loc de fum de carne arsă am fi avut doar fum de tămâie! 
Uşor şi cu spor ar fi fost să se aşeze Biserica între toţi oamenii deopotrivă. Fără să 
mai trebuiască să sufere, Hristos ar fi fost luat şi pus pe un singur tron împărătesc 
de unde ar fi stăpânit glorios prin doisprezece regi vasali, reprezentanţii Săi, peste 
toate popoarele pământului, de la răsărit la apus şi de la miazănoapte la miazăzi! 
Încăpăţânaţii evrei L-ar fi recunoscut şi ei drept Mesia cel aşteptat, şi fără să-L 
mai răstignească l-ar fi făcut plecăciune până la pământ. 


Acum gândiți-vă ce s-ar fi ales, până la urmă, de un asemenea rege, înălțat în pripă 
de puterea şi mintea omenească. S-ar fi ales ce s-a ales de toate împărăţiile 
pământului, de dinainte şi de după Hristos. S-ar fi risipit aşa cum s-au risipit 
acestea, cu întemeietorii lor cu tot, şi lumea ar fi rămas în urmă cum a fost şi 
înainte. Dacă vreţi o pildă, e ca şi cum un gigant ar smulge din munţi un stejar 
falnic şi l-ar planta în vale. Câtă vreme uriaşul stă lângă el şi-l propteşte cu mâna sa 
cea tare, stă şi stejarul. Dar când se îndepărtează sprijinitorul, la prima suflare de 
vânt se prăbuşeşte ca o surcică. Vin oamenii, se uită şi se minunează cum de a 
căzut asemenea mândreţe de copac, pe când în jur tufele pipernicite n-au pățit 
nimic. Clătină din cap şi zic. "Cu adevărat tufele crescând încet din sămânţa lor, 
se țin mai bine decât cel mai straşnic stejar scos din rădăcină. Cu cât mai bine îi 
sunt rădăcinile înfipte în pământ, cu atât mai bine se ţine pomul şi e greu să-l 
dobori.! 


Ce înţelept a fost Hristos, pornind de jos, şi nu din vârf! Ce înţelept a fost să 
purceadă la clădirea împărăției, nu cu prinți, ci cu pescari! Și ce bine de noi, 
care trăim după două mii de ani de la viaţa Sa pământească, că nu Și-a văzut în 
vremea vieţii Sale pământeşti desăvârşita încoronare a lucrului Său, că n-a cules 
atunci toate roadele muncii Sale ! Nu a vrut Hristos să mute, ca un gigant, un 


copac uriaş îndată pe pământ ci a vrut, ca un gospodar chibzuit să îngroape 
sămânţa adânc în întunecimea pământului şi să meargă liniştit acasă. Şi aşa a şi 


făcut. 


A îngropat Domnul sămânţa , nu doar în întunecimea unor simpli pescari, ci în 
chiar bezna iadului - şi S-a dus în drumul Său. Şi copacul a crescut încet, foarte 
încet. Vânturi sălbatice l-au zguduit căutând să-l frângă, dar nimic nu au izbândit. 
Duşmanii l-au retezat, dar rădăcină a dat noi şi noi vlăstare; cu cât mai mult a fost 
lovit, cu atât mai hotărât şi mai drept a crescut. Armatele vrăjmaşului au săpat 
adânc, adânc, mai adânc decât în catacombe, căutând să pătrundă la rădăcină; dar 
cu cât au vrut s-o smintească din loc, cu atât ea s-a întărit şi a scos mai puternice 
mlădiţe. Deci pomul lui Hristos - sădit în felul lui Dumnezeu, nu al omului - 
înfloreşte şi e verde şi astăzi, după trecerea a două mii de ani, şi dă roade dulci 
oamenilor şi îngerilor, şi străluceşte viu şi preafrumos de parcă de-abia 
generaţia dinainte l-a plantat. 


Dacă lisus Domnul ar fi lucrat în felul oamenilor, S-ar fi slăvit, adevărat este, mult 
mai repede între oameni, dar noi nu ne-am fi mântuit. Dar El nu umblă după slavă 
de la oameni, nu umblă după sunetul fluierelor păstoreşti care astăzi îți cântă, iar 
mâine se aruncă în foc. Nu slavă caută EI la oameni, ci mântuirea lor. N-a venit 
între oameni ca un cogeamite uriaş de la circ care-şi arată muşchii şi iscusinţă, ca 
să culeagă aplauzele lui gură-cască, ci a venit ca un prieten şi ca un doctor în 
bolnița noastră, ca să ne cerceteze, să stea de vorbă cu noi, cu fiecare, de la suflet 
la suflet, să ne întrebe ce ne doare şi să ne vindece. Bine este pentru oameni, 
pentru oamenii de la începutul şi până la sfârşitul veacurilor, că Domnul a lucrat în 
felul lui Dumnezeu, alegându-Şi apostolii, nu doisprezece prinți mari, ci 
doisprezece pescari mici. 


Iar lisus, umblând pe lângă marea Galileii, a văzut doi fraţi, pe Simon ce se 
numeşte şi pe Andrei, fratele lui, care aruncau mreaja în mare căci erau pescari. 
Cum a venit Domnul la Marea Galileii ne spun versetele precedente ale 
Evangheliei. Auzind că loan Botezătorul e în temniţă, a plecat din ludeea şi a 
venit în Galileea, în ţinutul cel disprețuit al lui Israel. Inaintevăzând sângerosul 
sfârşit al marelui Său înaintemergător şi ostaş, Hristos, părând că se retrage 
dinaintea duşmanului, îşi pregătea de fapt biruinţa. 


Fiind în Galileea, n-ar fi fost mai potrivit să rămână în Nazaret unde petrecuse 
cea mai mare parte din viaţa-l pământească ? Dar ce prooroc e iubit în ţara lui ? 
În Nazaret mai fusese, şi cei de acolo voiseră să-L arunce din vârful muntelui 
(Luca 4,29). Întorcându-se încă o dată de către răutatea omenească, Domnul S-a 


oprit în cele din urmă lângă marea Galileii, în hotarele lui Zabulon şi Neftali, 
printre oamenii cei mai dispreţuiţi, printre cei aflaţi în întuneric şi în umbra 
morţii (Isaia 9, 2). În acest mare întuneric avea să semene sămânța arborelui cel 
rodnic al Evangheliei. 


Evanghelistul loan ne spune că cel dintâi venit la Domnul a fost Andrei, fusese 
întâi ucenic al lui loan Botezătorul, dar când loan L-a arătat pe Hristos drept 
Unul mai mare decât el, a lăsat pe învățătorul cel mai dinainte şi L-a urmat pe 
Hristos. Îndată după aceea, Andrei l-a găsit pe Simon, fratele său, şi i-a spus: 
Am aflat pe Mesia, ce se tâlcuieşte Hristos; şi l-a adus la lisus. Atunci i-a dat 
Hristos lui Simon numele "Petru", "Piatra", de la piatra cea tare a credinţei 
(loan 1, 35-42). Să fie o nepotrivire între ce scrie loan Evanghelistul aici, şi ce 
spune Matei în Evanghelia de astăzi, anume că Hristos i-a chemat pe aceşti doi 
fraţi lângă marea Galileii? După loan, Andrei cel dintâi a venit după Hristos, şi 
apoi Petru, pe când din Evanghelia de la Matei se pare că Hristos i-a găsit şi i-a 
chemat pe amândoi împreună, iar Petru e pomenit înaintea lui Andrei. Cum se 
poate ? Nu, nu-i nici o contradicţie. 


E limpede însă că, aşa cum arată , sunt descrise două întâmplări deosebite: una s-a 
petrecut în ludeea pe când loan Botezătorul nu fusese încă închis, iar alta mai 
târziu, în Galileea, când Botezătorul era în temniţă şi lisus stătea în Capernaum, 
pe țărmul Mării Galileii. loan povesteşte prima întâlnire a lui Hristos cu Petru şi 
cu Andrei, iar Matei pe cea de mai târziu. Acest lucru se vede din faptul că Matei 
zice: "Simon numit Petru", ceea ce înseamnă că Simon îşi şi primise numele 
"Petru" de la Domnul. Întâlnirea mai veche, prima dintre Petru şi Hristos, avusese 
loc în ludeea, când Andrei l-a adus pe fratele său la Hristos. lată cum descrie 
Evanghelistul loan această întâlnire: şi l-a adus la lisus. Iisus, privind la el, i-a 
zis: Tu eşti Simon, fiul lui Iona; tu te vei numi Chifa, ce se tâlcuieşte: Petru 
(loan 1, 42). Cunoscând aceasta, Evanghelistul Matei descrie acum o întâlnire între 
fiii lui lona şi Domnul ce a avut loc după aceea, pentru care şi spune: Simon numit 
Petru. ÎL pomeneşte întâi pe Petru deoarece acesta, cu firea lui însufleţită, făcea o 
impresie puternică. Oricine care citeşte Evanghelia vede că e vorba de două 
întâmplări deosebite. În vreme ce Matei înfăţişează chemarea hotărâtoare a 
apostolilor: Veniţi după Mine!, loan descrie altă întâlnire a celor doi frați cu 
Hristos, din vremea când înainte-mergătorul a spus: Jară Mielul lui Dumnezeu ! 
Se vede că, după această întâlnire, ei s-au despărţit de Hristos, şi au venit mai 
târziu în Galileea, unde i-a aflat Domnul îndeletnicindu-se cu lucrul lor pescăresc. 


Şi le-a zis: WVeniţi după Mine şi vă voi face pescari de oameni. lar ei, îndată 


lăsând mrejele, au mers după EL. Hristos le cunoştea inima; pescarii aceştia 


credeau în Dumnezeu ca nişte copii şi ascultau poruncilor Lui. Nu erau 


obişnuiţi să aibă putere peste alţii şi să poruncească, ci să muncească şi să asculte. 
Inima le era plină de smerenie. Erau nişte simpli pescari, dar sufletele lor însetau 
de adevăr şi dreptate. lată-l pe Andrei, cel care şi-a şi lăsat odată mrejele ca să-l 
urmeze pe loan Botezătorul. Când Ioan l-a arătat pe Hristos, Andrei l-a lăsat pe 
loan şi a mers după Hristos. Erau suflete arzătoare, care căutau dreptatea lui 
Dumnezeu şi împărăţia Lui. De aceea le-a spus Hristos atât de hotărât: Veniți după 
Mine ! 


Aşa Se poartă Dumnezeu cu noi. Nu ne constrânge să mergem pe calea 
mântuirii, ci ne lasă să alegem de bunăvoie între calea mântuirii şi cea a 
pierzaniei. Dar când Dumnezeu, cunoscătorul de inimii, S-a îngrijit de aşezarea 
inimii nostre pe calea cea dreaptă, ne atrage cu putere pe această cale a 
mântuirii. Dar dacă vede că ne-am întors cu totul inima pe calea pierzării şi a 
răului, Dumnezeu ne lasă şi ajunge stăpân peste noi Satana. Aşa a fost cu 
vânzătorul. Când inima i s-a întors cu totul şi cu totul spre rău şi a ales calea 
întunecată a pierzaniei, Hristos n-a mai căutat să-l abată ci, văzând că în luda şi 
intrase Satana, Domnul i-a spus: Ceea ce faci, fă curând (loan 13, 27). Nici pe 
Petru şi pe Andrei, nici pe luda constrânge Domnul, ci El vorbeşte unor inimi care 
au şi ales. Lui Petru îi spune: Veniţi după Mine!, iar lui luda: Ceea ce faci, fă 
curând. 


Vă voi face pescari de oameni. Adică: întrucât până acum aţi scos peşte din 
adâncurile întunecate ale mării, de acum înainte vor prinde, cu Mine şi cu 
Evanghelia mea, oameni din adâncurile întunecate ale răutăţii lumii acesteia. La 
chemarea lui Hristos, Petru şi Andrei îndată lăsând mrejele mers după El. 
Vedeţi cum inimile acestor doi fraţi au şi ales binele? Ei n-au întrebat: "Dar de 
ce ne chemi? Din ce-o să trăim? Cine are să-i hrănească pe ai noştri?” Parcă 
toată viaţa lor nu făcuseră decât să aştepte această chemare ! Ca nişte copii au lăsat 
toată grija în seama lui Hristos. Au lăsat totul şi au răspuns chemării Lui. 


De acolo, mergând mai departe, a văzut alţi doi fraţi, pe Iacov al lui Zevedeu şi 
pe loan fratele lui, în corabie cu Zevedeu, tatăl lor, dregându-şi mrejele şi i-a 
chemat. lar ei îndată, lăsând corabia şi pe tatăl lor, au mers după El. larăşi doi 
pescari! Nu purtau pe frunte coroane împărăteşti, dar în pieptul lor băteau inimi 
împărăteşti. Aşa îşi strânge Domnul perle în întuneric. El alege pe cei mărunți şi 
neînvăţaţi, ca să ruşineze printrinşii pe cei mari şi înţelepţi. Alege pe săraci, ca să 
ruşineze pe bogaţi. Iacov şi loan erau foarte săraci. Îşi dregeau cu mâinile lor 
mrejele rupte, împreună cu tatăl lor. Dar sufletele le erau bogate, pline de foame şi 
sete de Dumnezeu; inimile le erau întoarse spre bine. Şi ei erau în aşteptare. De 


aceea, îndată ce i-a chemat Hristos, şi-au lăsat lucrul, corabia, năvoadele şi pe tatăl 
lor, şi au mers după EI. 


Înţelesul ascuns acesta este: 
+ pescari înseamnă aceia care caută binecuvântări duhovniceşti, 
4 mreaja înseamnă sufletul, 
+ marea este lumea, 
+ corabia este trupul. 


Că aceşti pescari aruncau mreaja în mare înseamnă că ei căutau binecuvântări 
cufundându-şi sufletele în adâncimile lumii ca să 


prindă în orice chip aceste binecuvântări. 


Dregându-şi mrejele înseamnă EI 


Lăsând mrejele, au mers după EI 
Și mai înseamnă că, de acum încolo, 
Iar ceilalţi doi lăsând corabia şi 


Și a străbătut lisus toată Galileea, învățând în sinagogile lor şi propovăduind 
Evanghelia împărăției şi tămăduind toată boala şi toată neputinţa în popor. 
După ce a vieţuit ascuns vreme de treizeci de ani, Mântuitorul începe acum cu 
putere lucrul Său dumnezeiesc. A străbătut lisus toată Galileea. EI tâlcuieşte cele 
vechi, propovăduieşte cele noi, şi pe amândouă, şi vechi şi noi, le întăreşte prin 
minunile tămăduirilor. Legea a fost dată prin Moise şi prin profeţi, şi a fost 
adeverită prin multe minuni, pentru ca oamenii să creadă că Legea aceasta este de 
la Dumnezeu. Dar învățătorii Legii, cei cu sufletele negre de păcate, au întunecat 
cu totul înţelesul Legii. De aceea Legea veche era moartă, şi era ca şi când n-ar fi 
fost niciodată. Iar lisus Domnul Cel prea curat şi fără de pată vine ca Singurul 
care înţelege şi poate să tâlcuiască această Lege dintâi. EI îi arătă înţelesul, 
descuie duhul ei cel zăvorât minţii păcătoşilor. El este acum tălmaciul Duhului, 
aşa cum mai târziu Duhul îi va fi tălmăci Lui. 


EI nu leapădă Legea veche a lui Dumnezeu. Cum să o lepede Cel ce a dat-o ? Dar, 
pe temeiul înţelesului adevărat şi profetic al acestei Legi vechi, Dumnezeu dă acum 
o Lege nouă a mântuirii, propovăduind Evanghelia împărăției. Legea veche este 
asemenea unui pământ bun şi roditor lăsat de izbelişte, năpădit de spini şi de 
buruieni aruncate de oameni, adică de învăţători rătăciți. Deci ochii tuturor se 
întorc de la acest pământ părăsit. lar Domnul îl ară şi seamănă sămânţa nouă, iar 
oamenii se uită la El cu teamă şi uimire. Și precum Legea cea veche a fost întărită 
cu multe minuni dumnezeieşti, şi lisus Domnul, dătătorul Legii, întăreşte Legea 
cea nouă cu multe minuni. lar minunile acestea nu sunt lucrate ca să ia ochii cu 
strălucirea puterii, ci numai spre binele oamenilor. Sunt minuni de tămăduire a 
trupului şi a minţii, şi a slăbiciunii omeneşti. Pentru că Domnul a venit la noi nu 
ca un vrăjitor, ci ca un prieten şi ca un doctor al nostru. 


Toţi care flămânzim şi însetăm după dreptatea şi dragostea lui Dumnezeu şi care 
pescuim zadarnic în marea acestei lumi, aruncându-ne în ea sufletele ca nişte 
mreje, să auzim glasul Mântuitorului, pentru că iată, şi pe noi ne cheamă aşa 
cum i-a chemat odinioară pe pescarii de lângă marea Galileii: Veniţi după 
Mine! 


Auzind acest glas, să nu şovăim nici o clipă, ci îndată să lăsăm toate lucrurile 
noastre şi iubirile noastre vechi, şi să mergem după El. 


Toţi ceilalți care stau departe de EI, sunt fie nebuni, fie şarlatani. Și nu ne cheamă 
ca pe nişte prinți sau păstori, bogaţi sau săraci, învăţaţi sau de carte neştiutori, ci ca 
pe nişte bolnavi şi slăbănogiţi ce suntem. lar boala şi neputinţa noastră vin din 
păcat. De aceea să cădem înaintea Domnului, şi să plângem cum plângeau bolnavii 
şi nefericiţii acelor zile: 


Fie Domnul Slăvit întru tăria sufletelor noastre şi întru curăţia trupurilor 
noastre, împreună cu Tatăl şi cu Sfântul Duh, Treimea cea de o fiinţă şi 


nedespărţită, acum şi pururea şi în vecii vecilor. 


Sfântul Teofan Zăvorâtul —Tâlcuiri 


[Rom. 2, 10-16; Mt. 4, 15-23]. 


Domnul i-a chemat pe Petru şi pe Andrei, iar aceştia, lăsând totul, au mers după 
EI. I-a chemat pe lacov şi pe loan şi aceştia, de asemenea, au lăsat de îndată totul şi 
au mers după Domnul. Dar de ce L-au urmat cu atâta grabă şi bucurie? Pentru că 
au văzut ceea ce este mai bun. Aceasta este deja o lege a sufletului nostru: că 
îndată ce cunoaşte şi gustă ceea ce este mai bun, se întoarce de către ceea ce este 
mai rău şi se leapădă de acesta. 


Cu Apostolii s-a săvârşit ceea ce Domnul avea să zugrăvească mai apoi în pilda 
comorii ascunse în țarină şi în cea despre mărgăritarul cel de mult preţ. Aceasră 
comoară şi acest mărgăritar Sunt credinţa în Domnul şi împărtăşirea cu El prin 
puterea credinţei, iar noi le căpătăm încă de la botez. 


Pentru ce, dar, prețuim atât de puţin această comoară încât o dăm pe nimicuri? 
Pentru că nu Suntem învăţaţi prin educaţie să deprindem gustul ei, iar ea devine 
străină inimii noastre. Inima noastră nu are cunoştinţă acestui lucru care este mai 
bun decât orice altceva. Ea ştie doar ce e mai rău şi mai puţin rău între cele rele şi 
pe această cunoştinţă îşi întemeiază vederile. Aceasta este şi pricina pentru care pe 
alții îi cheamă Domnul şi vin, iar noi, deşi chemaţi, fugim de EI. 


Mitropolitul Augustin de Florina — Predică la duminica a doua după Rusalii: 
Marea şi “Pescarii de oameni” 


“În vremea aceea lisus umbla pe lângă Marea Galileei...” (Matei 4 .18) 


Iubiţii mei, aţi auzit Evanghelia? Întreb, pentru că mulţi au urechi, dar nu numai 
că nu vor să asculte Evanghelia, ci îşi bat şi joc de ea. Zic: Evanghelia s-a învechit, 
astăzi nu mai este valabilă... 


Acestea le zic oamenii aşa-numiţi cultivați. Au învăţat ceva carte, să scrie şi să 
citească, au primit o hârtie şi-şi închipuie că au rezolvat toate problemele şi că 
numai mai au nevoie de acum de Dumnezeu. Și în zilele noastre aceştia s-au 
înmulţit. Evanghelia a fost pentru „în vremea aceea”, — zic ei cu ironie. Ce le 
vom răspunde? 


Odată, pe când eram în Tesalonic, păşind pe drum am văzut pe cineva 
cățărându-se pe un stâlp de telegraf, şi de acolo scuipând continuu. 

- Ce faci acolo? i-au strigat. 

- Voi stinge soarele! zice. 


Nu era în toate minţile. Aşadar, dacă e nebun, cel ce va crede că prin nebunia lui va 
stinge până şi soarele — care desigur că odată se va stinge singur, ca şi candela -, 
incomparabil mai nebuni sunt cei care cred că prin cuvintele lor vor putea să 
stingă Evanghelia lui Hristos, care este Soarele cel Neapus. 


Despre Domnul nostru lisus Hristos zicem “acum şi pururea şi în vecii vecilor. 
Amin”. 


Şi, într-adevăr, au trecut atâtea veacuri, dar cuvintele pe care le-a spus Hristos 
sunt valabile, au putere, se referă şi la noi, sunt aplicabile, toate au fos rostite 
pentru toți oamenii fără excepție. 


În Palestina, la Sfintele Locuri, există un lac, care se numeşte Lacul Galileii sau al 
Tiberiadei sau, pentru că este întins, îi zic şi mare. De sus, din avion, crezi că are 
formă de harpă — chitară; cei care au fost la Sfintele Locuri l-au văzut. Apele lui 
sunt foarte curate; provin din izvoarele munţilor înalţi acoperiţi de zăpadă. De 
acolo coboară gârlițe şi râuleţe şi ajung în el. Acolo vine şi râul Iordan. Apele lui 
se varsă în lac, şi toate apele care prisosesc pleacă din cealaltă parte a ei şi 
continuă. Binecuvântat râu, binecuvântat lac. 


Sunt frumoase lacurile. Ia, închipuiţi-vă pământul să fi fost în întregime uscat, 
secetos, fără nici un strop de apă, cum este Luna. Închipuiţi-vă această uscăciune, 
ca în Sahara. Gârliţele, râuleţele, lacurile, mările dau o frumuseţe şi un har deosebit 
planetei noastre, unică în univers. Însă va veni o zi — o spune Apocalipsa — când — 
ce se va întâmpla? — apele cele curate în care trăiesc peştii, pe care i-a zidit 
Dumnezeu pentru om, vor deveni amare şi din cauza apelor amare vor muri 
mulți oameni (vezi Apocalipsa 8:11). Şi lucrul acesta deja îl vedem. 


Mitropolia Florinei are multe lacuri. Eu o numesc Mitropolia cu cele cinci lacuri. 
Unul din acestea este Vegoritida sau Lacul Sfântului Pantelimon. 


Am mers deci acolo şi am văzut nişte pescari trişti. 

- Nu e peşte, mi-au spus. 

- De ce? 

- Pentru că apele au devenit amare... 

- Cum S-au făcut amare? 

- De la canalizările fabricilor care se varsă aici. Pleacă peştii! 


Imi spunea un bătrân pescar din Vegoritida că bunicul lui prindea mai demult 
acolo un peşte care se numeşte somn. Era de 40 kg şi mâncau în casă o 
săptămână din el. 


Acum... Şi nu doar în lacurile mici. Un lac mare este şi Marea Mediterană, lacul 
marilor state: Spania, Franţa, Italia, Elada, Turcia, Cipru, Egipt, Libia, Maroc, toate 


în ea privesc. În acest mare lighean, cad murdăriile de canal a cca. 70 mari oraşe. 
Și deja oamenii de ştiinţă sună clopoţelul pentru poluare; peste puţin timp nu va 
mai exista peştişorul. 


Dar ce-am păţit de vorbesc despre lacuri şi mări? Evanghelia mi-a oferit prilejul. 
Am auzit astăzi spunându-se că Hristos „mergea pe lângă Marea Galileii” (Matei 
4, 18). Acolo s-a dus Hristos, Care iubeşte cele frumoase, făpturile pe care El 
însuşi le-a plăsmuit. Se plimba pe lângă acel lac fermecător. De ce S-a dus acolo? 
Oare ca să respire aer curat? S-a dus pentru un scop mult mai înalt. S-a dus, ca să- 
şi aleagă pe ucenicii Lui, personalul prin care avea să înoiască lumea. Nu s-a dus 
nici la Roma, nici la Atena, nici în vreun alt loc din centrele culte. S-a dus la mare, 
lângă pescari. 


A văzut acolo două bărci. Într-una, doi fraţi, Petru şi Andrei, aruncau mreaja Să 
pescuiască. În cealaltă, alţi doi fraţi, loan şi Iacov împreună cu tatăl lor 
Zevedeu, dregându-şi şi aranjându-şi mrejele lor. Şi i-a chemat. Lăsaţi, zice, 
aceste mreje, urmaţi-Mă şi Eu vă voi da Har; vă voi face , veţi pescui suflete. Și 
ei? „Îndată” L-au urmat (Matei 4, 19-22). Acest cuvânt „îndată” cântăreşte 
mult. Ce vrea să însemneze „îndată”? „Imediat”, fără ezitare. N-au spus 


mâine, poimâine, după o lună, după un an. Imediat au spus „prezent”, cum face 


soldatul faţă de ofiţer. Au lăsat bărci, mreje, rude, şi-au venit lângă Hristos. 


Iubiţii mei, dacă ar veni astăzi Hristos şi ar spune “Veniţi cu Mine, lăsaţi toate şi 
urmaţi-Mă!”, cine L-ar urma? Unul va zice: Ce zici acum, sunt nebun să las 
toate?... Altul va zice: Cât îmi vei da?... Vor bani. Dacă Hristos ar fi rânduit un 
profit, mulți ar fi acceptat; aşa..., nici unul. 


Din alte neamuri, (Italia, Franţa, Germania şi altele), pornesc misionari pentru 
Africa şi Asia şi muncesc, punându-și viaţa în primejdie. Din Elada? Trei milioane 
au plecat în afară; însă nu pentru misiune, ci ca să muncească şi să facă bani. Odată 
plecau şi de la noi şi se duceau în altă parte, ca să propovăduiască Evanghelia. 
Dacă, de pildă, în Rusia, în Bulgaria, în Serbia sunt astăzi creştini ortodocşi, 
aceasta se datorează faptului că nişte tineri minunaţi au plecat din Constantinopol 
şi din Tesalonic şi s-au dus acolo şi i-au făcut creştini. Acum, rar se mai găseşte 
vreun misionar. Un asemenea om a fost pururea pomenitul loan Aslanidis, un 
copil harismatic şi minunat, inteligent, foarte înzestrat. Acesta m-a ajutat şi am 
înălțat la 1020 m de Florina, crucea aceea mare de 30 m, lucrare la care altul nu 
s-ar fi angajat. 


Îi spuneau atunci unii: Câţi bani îţi dă episcopul? Şi când au aflat că nu e plătit, îi 
spuneau: Tu eşti prost? Dacă nu primeşti bani, de ce stai lângă episcop?... S-a 
scârbit de mentalitatea lor şi a plecat. S-a dus jos în Africa, a devenit misionar cu 
numele de Cosma (a luat numele Sfântului Cosma Etolianul), şi a adus pe mulţi la 
Hristos. 


Rari sunt astfel de oameni în vremurile noastre. Biserica cheamă la misiune şi 
“creştinii de apă dulce” zic: Eu nu mă fac misionar, este un lucru greu. Cheamă la 
preoţie, dar părinţii nu-şi dau nici măcar un copil să slujească Bisericii ca 
cleric. Un copil bun îi spune tatălui său că vrea să se facă preot. Şi acesta, mai-mai 
să-l omoare! 


Deci, misionar nu te faci, preot nu te faci. Fi, atunci îți cer altceva, cel mai uşor 
lucru. Nu-ţi spun să ridici un munte; te pun să ridici o pietricică. Ce pietricică? 
Mersul la biserică. Auzi clopotul că bate? Te cheamă Hristos. Du-te la biserică. 
Du-te să te închini şi să-L adori pe Dumnezeu. Du-te să-l spui un mulțumesc. 


durează Dumnezeiasca Liturghie de la  “Binecuvântată este împărăţia 
Tatălui...” până la “Pentru rugăciunile... ”, 


Intră în biserică, adu-ţi aminte că eşti om, spune un “Slavă Ție, Dumnezeule”, un 
“Dumnezeule, milostiv fi mie păcătosului”, un “Pomeneşte-mă Doamne”. 


Altfel? Asta n-o facem, cealaltă n-o facem, iar la sfărşit ne va pedepsi Dumnezeu. 
Şi vin zile rele şi viclene... 


lubiţii mei, vedeţi ce prilejuri şi ce teme de discuţie ne oferă Evanghelia, despre 
care unii cred că s-a învechit? Şi nu am trecut la tâlcuire. Doar ne-am atins de 
versetul, care zice: “Iisus mergea pe lângă mare”. 


Preot prof. dr. Dumitru Stăniloae - Duminica Sfinţilor români 


Creştinismul românesc a rodit şi el din sine mulţi şi minunaţi sfinţi, chiar dacă 
smerenia caracteristică poporului nostru sau alte împrejurări istorice nefavorabile 
în care a avut de trăit au făcut ca Biserica noastră să nu canonizeze decât un mic 
număr dintre ei şi aceasta de-abia în 1955. 


Sfinţii români au existat însă în mod real şi au fost recunoscuţi ca atare de evlavia 
populară, cu toate că Biserica nu i-a canonizat formal şi nu le-a dedicat anumite 
zile în calendar şi de aceea faptele lor nu au fost lăudate prin imne bisericeşti 
închinate lor. 


De altfel, timp îndelungat sfinţii s-au făcut cunoscuţi ca atare prin cinstirea pe care 
şi-au câştigat-o în evlavia populară. De-abia de la un timp încoace Biserica a 
început să purceadă şi la o canonizare formală a sfinților de mai târziu, confirmând 
venerarea lor de către cercuri largi ale credincioşilor. [...] 


Toţi sfinţii, cu excepţia apostolilor şi a misionarilor, şi-au câştigat această calitate 
lucrând pentru credincioşi sau remarcându-se prin viaţa lor de curăţie şi jertfelnicie 
între credincioşii dintr-un anumit loc sau ţinut. Cinstirea lor a început încă în 
timpul vieţii sau după moarte, între credincioşii din acel loc, pentru ca treptat ea să 
se întindă tot mai departe. Astfel, din sfinți locali ei au devenit sfinţi universal. 
Dar au ajuns la această cinstire pentru curăția dobândită de ei într-un anumit loc 


sau mucenicia lor sau faptele lor de ajutorare pentru dreapta credință mărturisită 
pretutindeni, putând fi imitate de credincioşii din orice loc. Fi aplicau într-un 
anume loc sau ţinut învăţăturile dreptei credinţe universale. Ei slujeau şi ilustrau 
credinţa universală în locul în care vieţuiau. 


Astfel, toți sfinţii sunt locali prin faptul că lucrează într-un anumit loc, dar sunt 
universali pentru credinţa universală pe care o slujesc în acel loc. Din acest punct 
de vedere nu există sfinţi locali şi universali. Toţi sunt locali pentru oamenii dintr- 
un anumit loc cărora le slujesc în cursul vieţii prin faptele şi pilda lor, dar toţi sunt 
universali pentru că această pildă e valabilă pentru credincioşii de pretutindeni şi 
ea se impune spre unitate tuturor celor care ajung să-i cunoască. Toţi se umplu de 
Acelaşi Hristos care străluceşte prin funţa lor şi toți sunt purtătorii Aceluiaşi Duh 
Sfânt, chiar dacă Duhul Sfânt Care li se comunică lor a fost comunicat de ei prin 
altă limbă. Toţi aparțin prin Acelaşi Duh Sfânt Bisericii universale, care a început 
la Cincizecime şi continuă de-a lungul secolelor, cuprinzând diferite neamuri 
(Fapte 2, 3). Limbile sunt diferite, dar sufletele sunt umplute de Acelaşi Duh şi 
simt în Acelaşi Hristos. 

Astfel şi sfinţii români, fie că au fost mucenici ai dreptei credinţe în secolul al IV- 
lea sau în secolul al XVIII-lea, fie că au fost ierarhi care au luminat poporul cu 
cuvântul şi l-au ajutat cu fapta, fie că au fost sihaştri ajunşi la cea mai mare înălțare 
a fiinţei lor în Dumnezeu, prin rugăciune pentru ei şi pentru credincioşi, au înălțat 
prestigiul dreptei credinţe şi chipul de om care o trăieşte cu seriozitate la o treaptă 
care îi îndeamnă pe credincioşii de pretutindeni, când ajung să fie cunoscuţi, să o 
trăiască cu cât mai multă convingere şi să le urmeze pilda. 


Cu cât mai mult se impun prin viaţa lor excepțională în locul în care trăiesc, cu atât 
chipul lor iradiază cu mai multă putere în Biserica universală. Dar unirea între 
slujirea lor locală şi importanţa sobornicească mai poate fi pusă în evidenţă şi 
altfel. 


Un sfânt, chiar dacă ridică la cel mai înalt grad nişte însuşiri prin care se remarcă 
un anumit popor, înălțimea la care se ridică îl face să îmbrăţişeze cu o iubire 
cuprinzătoare toţi oamenii. În sfinţi nu mai e nici un pic de egoism individual sau 
de exclusivism naţional. Prin aceasta ei sunt adevărate punți de înfrățire între 
oameni şi popoare. Prin sfinţi se adânceşte mai mult decât prin toţi credincioşii 
sobornicitatea Bisericii, chiar dacă aceasta nu înseamnă ştergerea deosebirilor între 
popoarele ce fac parte din ea. Sobornicitatea se întăreşte prin ei şi din partea 
drepteredincioşilor din alte popoare pe măsură ce ei devin cunoscuţi acelora. Căci 
credincioşii aceia îşi îndreaptă rugăciunile către ei cu convingerea că aceşti sfinţi se 
roagă lui Dumnezeu şi pentru ei, cum de fapt se şi întâmplă. De aceea ar fi bine ca 


diferitele Biserici ortodoxe să-şi însuşească prin acte oficiale, cunoscute popoarelor 
lor, canonizările de sfinți făcute de fiecare Biserică soră, pentru a contribui cât mai 
mult la unirea popoarelor lor în evlavia închinată reciproc sfinților lor. 


E bine că credincioşii Bisericii din orice loc să aibă cunoştinţa de sfinții de 
pretutindeni, pentru că fiecare sfânt aduce prin faptele lui săvârşite în alte 
împrejurări model de fapte pentru orice fel de împrejurări din viaţa lor. Căci faptele 
sfinților şi vieţuirea lor străluminată de prezenţa lui Dumnezeu în ei depăşesc 
determinările locale, ridicându-se la ceea ce poate fi model şi întărire pentru 
credincioşii din orice loc. De aceea ar fi recomandabil ca vieţile sfinţilor din orice 
neam să fie făcute cunoscute prin traduceri în limbile tuturor celorlalte popoare 
ortodoxe. S-ar face prin aceasta ceea ce s-a făcut în secolele mai vechi ale Bisericii, 
ajungându-se la universalizarea şi unificarea evlaviei tuturor popoarelor ortodoxe 
în jurul tuturor sfinţilor. Ar fi un mod practic prin care Biserica ar contribui la cât 
mai marea înfrățire a popoarelor din sânul ei. Un model în această privinţă s-a dat 
prin traducerea şi publicarea de către monahii din Sfântul Munte Athos a 
„Patericului românesc“, al Cuviosului Părinte Ierom. Ioanichie Bălan. 

După ce în secolul al XIX-lea s-a subliniat cu putere, în cadrul Bisericii ortodoxe, 
conştiinţa naţională a popoarelor, socotim că timpul nostru cere o subliniere a 
faptului unității lor ca popoare conştiente de ele, dar unite în valorile care le sunt 
comune şi în primul rând în conştiinţa că trăiesc în aceeaşi credinţă în Dumnezeu 
lucrător mai ales prin Tainele (Sfinte) şi prin sfinţii lor. [...] 


Preot prof. dr. Dumitru Stăniloae 


(Epilog, în IPS Nestor Vornicescu, Arhiepiscop al Craiovei şi Mitropolit al 
Olteniei, Sfinţi români şi apărători ai legii strămoşeşti, EIBMBOR, Bucureşti, 
1987) 


Pr. prof. dr. Mircea Păcurariu - Predică la Duminica Sfinţilor români 


Biserica ortodoxă română a rânduit, prin hotărârea Sfântului Sinod din anul 1992, 
ca în a doua Duminică după Pogorârea Duhului Sfânt să se sărbătorească Duminica 
Sfinţilor Români. 


În această Duminică, în chip evlavios cinstim cu cântări de laudă şi cereri 
duhovniceşti pe toți Sfinţii ierarhi, preoţi şi diaconi slujitori ai Bisericii ortodoxe 
române care s-au săvârşit muceniceşte sau au mărturisit şi apărat cu jertfelnicie 
credința cea dreaptă, neamul şi ţara. Chemăm în ajutorul nostru pe toți Sfinţii 
Cuvioşi şi Cuvioase care prin rugăciune, post şi lacrimi s-au nevoit, luând chip 
îngeresc şi care prin pilda vieţii lor, hrănesc duhovniceşte sufletele noastre. 


Cerem întărire în credinţă şi răbdare de la toți Sfinţii Martiri, care, prin sângele şi 
pătimirile lor, au primit cununa sfinţeniei. 


Ne într-armăm cu rugăciunile tuturor Sfinţilor români ucişi de oştile păgâne sau ale 
altor asupritori. 


Ne întărim în lupta duhovnicească prin rugăciunile celor căzuţi în amară robie sau 
ale celor jertfiți pe câmpurile de luptă, în lagăre şi în închisori, pentru credinţa 
străbună, Biserică şi neam, din vechime şi până în vremea prigoanei ateiste. 


Invăţăm şi mărturisim dreapta credinţă din lumina scrierilor Sfinţilor, care, luptând 
cu arma cuvântului, au apărat Evanghelia lui Hristos şi Biserica Sa. 


Plecăm cu smerenie genunchii noştri şi ne rugăm Sfinţilor odrăsliţi de neamul 
nostru care au sporit în dragostea pentru Hristos Domnul, cu fapta, cu rugăciunea şi 
cu virtutea creştină şi pe care Milostivul Dumnezeu i-a scris în cartea veşniciei. 


"Multe biserici dreptmăritoare în decursul veacurilor au aşezat în ceata sfinţilor şi 
cinstesc după cuviință pe unii dintre fiii lor, care au bineplăcut înaintea lui 
Dumnezeu prin vieţuirea în Hristos şi prin mărturia dată despre aceasta, rânduind 
în acelaşi timp o zi de prăznuire pentru toţi sfinții ştiuţi şi neştiuţi, pe care 
Dumnezeu i-a înscris în cartea aleşilor Săi. 


Biserica ortodoxă română şi-a cinstit după vrednicie pe toţi fiii ei, sfinți plămădiți 
de evlavia neamului românesc din care au răsărit martiri, mărturisitori, apărători al 
dreptei credinţe şi mari trăitori din rândurile credincioşilor, cuvioşilor, preoţilor şi 
ierarhilor care dintotdeauna au strălucit în cununa Bisericii strămoşeşti, iar în cer 
sunt împodobiţi cu slavă" (Actul sinodal din 20 iunie 1992). 


Actul sinodal din 20 iunie 1992, unul dintre cele mai frumoase documente ale 
Bisericii noastre, spune că prin acest gest se arată "lucrarea Sfântului Duh în 
Biserica noastră de-a lungul veacurilor”, amintind astfel vorbele mitropolitului 
Dosoftei, gest iarăşi care ne leagă pe noi cei de azi de jertfa duhovnicească a 
înaintaşilor. Din 1992, multe nume de sfinţi români au mai intrat în sinaxare şi 
multe îşi aşteaptă rândul. 


În continuare, prezentăm predica Pr. Prof. Dr. Mircea Păcurariu la Duminica 
Sfinților Români, publicată în volumul Predici apărut la Editura Institului Biblic și 
de Misiune Ortodoxă, București - 2010, al cărui autor este. 


Predică la Duminica a II-a după Rusalii (a Sfinţilor români) 


"Şi lisus le-a zis: Veniţi după Mine şi vă voi face pescari de oameni! lar ei, 
îndată lăsându-şi mrejele, au mers după EI” (Matei 4, 19-20) 


lubiţi credincioşi, minunatele cântări pe care le auzim la slujbele Vecerniei şi 
Utreniei din fiecare zi liturgică fac elogiul sau caracterizarea acelora care, prin 
gând şi mai ales prin faptă, prin întreaga lor viaţă, au devenit următori ai 
Mântuitorului lisus Hristos şi care pot sluji drept pildă de urmat şi pentru alții. 
Aceste cântări duhovniceşti ne poartă cu gândul spre sfinţii care reprezintă culmile 


desăvârşirii creştine, culmi din care se coboară către noi glasuri tainice, cu 
îndemnuri la o vieţuire cu adevărat creştină, culmi de pe care se înalță rugăciuni 
pentru noi către tronul Tatălui ceresc. 


Într-adevăr, prin viaţa şi faptele lor, sfinţii au pus în lumină adevărata frumuseţe şi 
strălucire a sufletului creştin, împodobit cu cele mai alese virtuţi: credinţă, nădejde, 
dragoste de Dumnezeu şi de aproapele. Prin viaţa lor de rugăciune, prin felul în 
care au îndurat chinuri şi suferinţe pentru adevăr şi dreptate, mergând uneori până 
la jertfa vieţii, ei au urcat pe cele mai înalte trepte ale desăvârşirii, au devenit 
adevărate "temple ale Duhului Sfânt" (cf. 1 Cor. 6, 19). 


Dacă cercetăm slujbele închinate sfinţilor, cuprinse în cele 12 cărți de cult numite 
"Mineie" ori în cartea de aleasă lectură duhovnicească intitulată "Vieţile Sfinților”, 
constatăm că majoritatea acestor sfinți au fost martirizaţi în primele veacuri 
creştine, mai cu seamă în Imperiul roman păgân de altădată, cu capitala la Roma, 
dar şi în viitorul Imperiu bizantin creştin, cu capitala la Constantinopol, care 
cuprindea însă şi câteva ţări din Orientul Apropiat, ca Siria, Palestina şi Egiptul, în 
care au trăit atâţia cuvioşi călugări cu viaţă aleasă. Cu timpul, pe măsură ce s-au 
format state şi Biserici ortodoxe "naţionale", fiecare dintre acestea şi-a înscris - în 
diferite perioade istorice - în calendar sau sinaxar anumiţi sfinți proprii sau 
"naționali", care se bucură de o cinstire "locală" în cadrul Bisericii respective. Aşa 
se face că şi poporul român, care a cunoscut - prin strămoşii săi daco-romani - 
învăţătura creştină chiar de la formarea sa ca popor în secolele II-IV, îşi are propriii 
săi sfinţi. Unii dintre ei au fost introduşi în sinaxarele noastre la date pe care nu le 
cunoaştem, poate curând după trecerea la cele veşnice a unora dintre ei. Alţii au 
fost trecuţi oficial în calendarele româneşti prin hotărâri sinodale şi slujbe speciale 
între anii 1950-1955 şi apoi în 1992 şi în anii care au urmat. Au fost canonizaţi 
atunci, adică aşezaţi în ceata sfinţilor, o seamă de ierarhi, călugări, preoți sau 
credincioşi de neam român ori de alte neamuri care au trăit la noi şi care, prin viaţa 
şi lucrarea lor duhovnicească, misionară sau culturală, au contribuit la sporirea 
patrimoniului spiritual sau cultural al românilor. 


Au fost canonizaţi un număr de martiri daco-romani, care au pătimit mai cu seamă 
în cursul persecuției împăratului Dioclețian, în jurul anului 300; câțiva episcopi de 
la Tomis (Constanţa de azi) sau din alte regiuni în care trăiau daco-romani, care s- 
au remarcat prin lucrările lor teologice de apărare a dreptei credinţe şi prin râvna 
lor misionară; apoi un număr însemnat de cuvioşi călugări şi călugărițe din 
mănăstirile din Ţara Românească, Moldova şi Transilvania, care au rămas în 
amintirea credincioşilor din zonele geografice respective, ca Nicodim de la 
Tismana, Daniil Sihastrul sau Teodora de la Sihla; câţiva ierarhi cu viaţă aleasă şi 


cu o bogată activitate culturală, cum au fost mitropolitul Antim Ivireanul şi 
Grigorie Dascălul ai Ţării Româneşti, Varlaam şi Dosoftei ai Moldovei sau 
episcopul Calinic de la Râmnic; doi ierarhi ardeleni care au îndurat mari suferinţe 
în lupta pe care au purtat-o împotriva acţiunilor desfăşurate de anumiţi dregători 
urmărind calvinizarea şi înstrăinarea românilor ardeleni; apoi, călugării Visarion 
Sarai şi Sofronie de la Cioara, preoţii Moise Măcinic şi loan din Galeş, precum şi 
credinciosul Oprea din Sălişte, toţi din Ardeal, care s-au împotrivit fățiş uniaţiei, în 
secolul al XVIII-lea şi în sfârşit, mari domnitori români, Ștefan cel Mare şi 
Constantin Brâncoveanu, ctitori de biserici şi ocrotitori ai Bisericii ortodoxe de 
pretutindeni, ultimul fiind chiar martirizat de turci, dar şi Neagoe Basarab. 


Dar pe lângă aceşti sfinți daco-romani şi români, cunoscuţi cu numele, aproximativ 
o sută la număr şi care au zile speciale de cinstire în cursul anului bisericesc, mai 
există şi un număr impresionant de mucenici şi mărturisitori de neam român, 
necunoscuţi cu numele. Din aceste motive, în 1992, la 20 iunie, Sfântul Sinod al 
Bisericii noastre a hotărât să se instituie o zi specială pentru pomenirea lor, sub 
numele de "Duminica Sfinților Români", care se va prăznui în fiecare an în a doua 
Duminică după Pogorârea Sfântului Duh (prima fiind "a Tuturor Sfinţilor”). în 
această Duminică sunt cinstiţi: 

- "Sfinţii ierarhi, preoţi şi diaconi care s-au săvârşit muceniceşte şi au mărturisit şi 
au apărat cu jertfelnicie credinţa ortodoxă, neamul şi ţara noastră", dar şi 
credincioşii care au primit cununa sfinţeniei "prin patimile şi sângele lor”; 

"Sfinţii cuvioşi şi cuvioase care s-au săvârşit trăind deplin viaţa călugărească şi 
care, prin pilda vieţii lor şi prin rugăciune, au hrănit duhovniceşte pe toți 
credincioşii"; 

- "Sfinţii români ucişi de oștile păgâne sau ale altor asupritori de-a lungul 
veacurilor, precum şi cei care au căzut în luptă cu aceştia sau în amară robie pentru 
credinţă, Biserică şi neam"; 

- "Şi toţi ceilalți, sfinți creştini ortodocşi români din toate timpurile şi de 
pretutindeni, ştiuţi şi neştiuţi, care au sporit în dragostea pentru Hristos, a faptei 
bune, a rugăciunii şi a virtuţilor creştine, pe care Dumnezeu 1-a înscris în Cartea 
Vieţii”. 


lubiţi credincioşi, din această simplă înşirare a "sfinţilor" care sunt cinstiți de 
credincioşii români în a doua Duminică după Rusalii, ne dăm seama că este vorba 
atât de "eroii credinţei”: ierarhi, călugări şi călugăriţe, preoți şi diaconi, deci 
slujitori ai Bisericii, cât şi de "eroii neamului": ostaşi care s-au jertfit pe câmpurile 
de luptă pentru apărarea pământului strămoşesc, dar şi clerici şi mireni care au 
murit în închisori şi în deportare, în perioada regimului comunist, ca şi fraţi ai 
noştri din Basarabia şi din Bucovina, care au îndurat aceleaşi suferinţe din partea 


regimului sovietic ateu, alături de atâtea popoare subjugate şi oprimate. Fără 
îndoială că mulți dintre înaintaşii noştri s-au numărat printre aceşti "eroi ai 
credinţei şi ai neamului", care au urmat lui Hristos, întocmai ca Apostolii pomeniţi 
în pericopa evanghelică de astăzi. Din aceste motive, avem o sfântă îndatorire: de 
a-l cinsti după cuviinţă, ca pe nişte vrednici fii ai Bisericii şi ai poporului 
drepteredincios şi a păstra neîncetat legătura cu ei prin rugăciune. 


Avem însă şi îndatorirea de a le urma pilda vieţii, de dăruire pentru Biserică şi 
neam, după cuvântul Sfântului Apostol Pavel, care ne îndeamnă: "Aduceţi-vă 
aminte de mai marii voştri care v-au grăit vouă cuvântul lui Dumnezeu; priviţi 
cu luare aminte cum şi-au săvârşit viaţa şi urmaţi-le credinţa” (Evr. 13, 7). 


lerodiacon Visarion lugulescu - Predică la Duminica a II-a după Rusalii - 
Alegerea apostolilor 


Şi le-a zis: „Veniţi după Mine şi vă voi face pescari de oameni” (Matei IV, 19). 


Fraţi creştini,convertirea lumii la credinţa creştină ne-o înfăţişează Sfânta 
Evanghelie de astăzi, prin imaginea unei pescuiri minunate. Două corăbioare erau 
legate la ţărmul lacului Ghenizaret sau Marea Galileii. Pescarii ieşiseră din ele şi se 
ocupau acum cu spălatul şi dresul mrejelor. Mântuitorul a chemat pe aceşti pescari 
şi le-a făgăduit că-i va face pescari de oameni; adică ei vor merge să cucerească 
lumea în chip moral şi intelectual. 


Această mare este lumea, lumea ca o mare furtunoasă, tulburată şi înfuriată de 
viforul ispitelor în care oamenii plutesc duşi de grijile acestei vieţi. Inţelegem 
acum de ce 


spre a ne face să înţelegem că totdeauna trebuie să ne gândim la 
acest liman lin al mântuirii. Biserica creştină însă pluteşte pe apele cele 
furtunoase, pe oceanul vremurilor, unde toate vânturile, patimile şi învăţăturile 
străine, toate voinţele răzvrătite se ridică necontenit împotriva el. 


„care ne cheamă cum a 
chemat şi pe cei patru ucenici de care ne-a vorbit Sfânta Evanghelie de astăzi. Să 
ascultăm dar cu luare aminte, mai întâi diferitele împrejurări ce au însoţit această 
minune şi să medităm asupra învățăturilor mântuitoare pe care le desprindem din 
Sfânta Evanghelie de astăzi. 


Domnul nostru lisus Hristos fusese izgonit din Nazareth de către farisei şi cărturari 
din pricina invidiei şi mândriei lor, de care erau stăpâniți, voind chiar să-L omoare. 
Astfel a fost nevoit Domnul să se despartă de locul Său natal Nazareth, unde trăise 
30 de ani şi lucrase ca dulgher lângă bătrânul Iosif, ca să se împlinească cele spuse 
în Scripturi: „Că ai Săi pe Dânsul nu L-au primit”. S-a dus atunci în Capernaum 
şi s-a aşezat acolo, făcând din acest oraş cetatea Sa, după cum spune Sfânta 
Evanghelie. 


Acest oraş era locuit în mare parte de pescari, căci apele erau bogate în peşte mult, 
iar pământul producea fructe şi cereale. Oraşul era închis cu un zid fortificat şi 
avea o vamă precum şi o garnizoană romană. În locurile acestea Mântuitorul era de 
altfel bine cunoscut căci vindecase în chip minunat pe fiul unui ofiţer al lui Irod. 
Cea dintâi grijă a Mântuitorului, după ce a sosit în Capernaum, a fost să pună 
temeliile Împărăției sale prin alegerea acestor patru ucenici de care vorbeşte 
Sfânta Evanghelie de astăzi, care vor lucra şi vor dezvolta lucrarea lui lisus, 
după Înălţarea la cer. 


Domnul Hristos, ieşind într-o dimineaţă şi umblând pe lângă lacul Ghenizaret, 
văzu pe ţărmul acestuia o mare mişcare, corăbii multe erau trase la țărm. Pescarii 
coborâseră din ele şi îşi spălau şi dregeau mrejele. Era o zi frumoasă, noaptea însă 
fusese grea, iar marea care a fost tulburată de vântul ce bătuse cu furie, nu oferise 
nici un peşte bieţilor pescari. lisus se opreşte şi începe a învăţa poporul care se 
îngrămădeşte în jurul Său, ca să-L asculte. Toţi vor să-L vadă. 


lisus zări două corăbii goale lângă țărm care erau corăbiile lui Simon şi Andrei. S-a 
suit în corabia lui Simon şi l-a rugat s-o depărteze puţin de la țărm şi începu să 
înveţe poporul care-L asculta cu mare atenție. După ce sfârşi cuvântul de 
învăţătură, lisus a voit să dea poporului o dovadă vie de încredințare prin minunea 
ce urma s-o facă. Zise deci lui Petru: „Depărtează corabia mai în larg şi aruncaţi 
mrejele voastre”. Petru i-a zis: „Doamne, toată noaptea ne-am trudit, ne-am 
ostenit şi n-am prins nimic, dar după cuvântul Tău voi arunca mreaja”. Petru 
făcând ascultare a prins aşa de mult peşte încât stau să se rupă mrejele. 


Simon Petru a făcut atunci semn tovarășilor săi, lui lacob şi loan fiii lui Zevedei, să 
vină să le ajute. La vederea acestei minuni toţi au fost cuprinşi de mare frică. Dar 
Mântuitorul i-a îmbrăţişat zicându-le: „Veniţi după Mine şi de acum vă voi face 
pescari de oameni.” Ei lăsând toate au mers după Dânsul. 


lumii întregi şi că toate se supun Lui. Dintre toate vietăţile care sunt pe faţa 


pământului cei care nu s-au supus stăpânirii omului şi în număr atât de mare, au 
fost peştii. Dar Domnul nostru lisus Hristos — Adam cel nou — ia în mână sceptrul 
de rege şi porunceşte acestor vietăţi şi vedem cum peştii se supun pe dată, aşa cum 
de dovedeşte Sfânta Evanghelie. Fapta este minunată şi sfinții apostoli rămân 
uimiţi şi înfricoşaţi iar Petru chiar zice: „Doamne, ieşi de la mine că om păcătos 
sunt. 


Apostolii au cunoscut şi S-au încredinţat că lisus nu este un om Simplu, un 
muritor de rând, ci recunosc în El pe Mesia, pe Fiul lui Dumnezeu care trebuia 
să vină. Sfinţii apostoli ştiau prea bine ca orice iudeu, că Mesia va întemeia o 
Împărăţie mare asupra lumii întregi. De aceea când le zise Mântuitorul că-i va face 
vânători de oameni, ei înțeleseră că lisus îi cheamă să-i facă ucenici ai Săi şi să-L 
ajute la întemeierea Împărăției Sale. 


Această Împărăţie era toată nădejdea evreilor. Sosirea ei însemna împlinirea 
proorocirilor care o vestiseră. Pentru un evreu a intra în această împărăție era un 
lucru de căpetenie, era cinstea cea mai mare. Apostolii aceştia, Petru, Andrei, lacob 
şi loan erau mai de mult ucenici ai lui lisus; ei L-au auzit vorbind şi mai văzuseră 
şi alte minuni ale Lui până atunci. Dar nu renunţaseră la tot, încă îşi mai aveau casa 
lor, barca şi mrejele lor. 


Deodată însă, după săvârşirea acestei minuni, a pescuirii peştilor, aceşti apostoli 
au fost luminaţi de Harul lui Dumnezeu şi şi-au adus aminte de prooroci şi de 
Mesia lăsând toate: corăbii, mreje, părinţi, familie, hotărâți să nu se mai despartă 
de lisus. Pescuirea minunată i-a făcut să părăsească lacul Ghenizaret ca să umble 
pe marea lumii, să trăiască într-o muncă şi tulburare neîntreruptă, pe valurile 
acestei lumi. Minunea la care au fost martori Sfinţii apostoli — pescuirea 
minunată — era icoana unei pescuiri mult mai minunate pe care aveau s-o facă 
apostolii în Biserica creştină. 


ostenit mult în acea noapte fără să prindă nimic, la fel şi filozofi şi învățații lumii 
se străduiseră timp de 5000 de ani până atunci şi nu prinseră nimic, deşi ca să 
atragă lumea avuseseră multe momeli: „averi imense, geniu, ştiinţă şi banr”. Dar n- 
au putut prinde în noaptea aceasta de 5000 de ani sufletele oamenilor ca să le 
schimbe într-o viață mai bună. Jată minunea cea mai mare care s-a făcut pe 
pământ cu aceşti pescari simpli; cum aruncă ei mrejele ca să pescuiască oameni, 
din cetăţi, din palate şi colibe şi cum prind în ele învăţaţi şi neînvăţaţi, pe împărați 


şi Ssupuşii lor, aşa de repede cum se prinseseră în mrejele lor peştii din lacul 
Ghenizaretului. 


Părinţii noştri bisericeşti fac o deosebire între vânătoarea de animale şi pescuirea 
de peşti. Vânătoarea este opera forţei; vânătorii dau ocol, închid drumurile, bat 
tufişurile şi crângurile, silesc vânatul, pricinuiesc fiori, pretutindeni nu e decât 
vărsare de sânge, groază şi ucidere. 

Pescarul nu prinde decât peştii care sunt atraşi sau care de bună voie 
se lasă a fi prinşi, aruncându-se în mrejele şi undiţele lor. EI nu-I sileşte, nu 
caută să-l îngrozească. 


Sfânta Evanghelie de astăzi e plină de învăţăminte şi de pilde folositoare pentru 
noi. Sfântul Apostol Petru zice: „Doamne, toată noaptea ne-am trudit şi n-am 
prins nimic, dar după cuvântul Tău, voi arunca mreaja”. De multe ori şi noi 
suntem în situaţia apostolului amintit, pentru că în lucrările noastre nu ne 
conducem după învăţăturile cele mântuitoare ale Domnului Hristos, lipsindu-ne 
astfel de sfinţenia Harului Său. 


lată de ce trebuie să lucrăm după cuvântul Domnului dacă vrem ca munca 
noastră să nu fie zadarnică, iar Dumnezeu să fie călăuza paşilor noştri, căci 
altfel vom fi asemenea unor călători care umblând noaptea printr-o pădure fără 
drumuri, fără stele, s-ar găsi dimineaţa în revărsatul zilei după atâta trudă tot acolo 
de unde au plecat. Şi într-adevăr câţi creştini nu sunt care în loc să urmeze 
învăţătura Bisericii noastre Ortodoxe şi să asculte glasul apostolilor, umblă după 
mincinoasa lumină a lumii acesteia, trăind în toată vremea vieţii lor într-o noapte 
lungă. 


Se trudesc şi priveghează zi şi noapte; se istovesc, dar până la urmă nu prind nimic, 
sau cel mult unii, dar şi aceştia foarte puţini, prind ceva bogății, ceva onoruri 
trecătoare, ceva plăceri deşarte, adică tot nimic. Ajung astfel la tribunalul lui 
Dumnezeu cu mâinile goale, căci acestea pe care le strânge omul pe aici nu-l pot 
însoţi dincolo de mormânt. Ce le-au rămas de pildă celor vestiți cuceritori ai lumii, 
care au vărsat atâta sânge? Ce le-a rămas? Un mormânt şi cel mult un nume pe care 
mulți îl compătimesc. 


Ce-a rămas desfrânatului din viaţa plină de plăceri, atunci când sună pentru el 
ceasul de pe urmă? Ceea ce rămâne dintr-un vis când te deştepţi dintr-un somn. 
Câţi părinți nu şi-au cheltuit averea şi sănătatea ca să facă oameni mari pe copiii lor 
şi într-adevăr ieşind de prin facultăţi au ocupat locuri bune; dar pentru că au trăit în 


noaptea necunoştinţei de Dumnezeu, încetul cu încetul n-au mai putut suporta viaţa 
aceasta cu noaptea ei neagră şi s-au prăbuşit împrăştiindu-se cu toţii în toate 
părțile. 


Sunt o mulţime de cazuri în lume, care de care mai dureroase, având o singură 
cauză: lipsa cunoştinţei de Dumnezeu. 


Aşa era într-un Sat un om bogat dar necredincios. Acesta din cauza supărărilor 
din partea copiilor s-a îmbolnăvit rău şi aceasta pentru că unul din copii s-a 
spânzurat, altul a căzut în patima beţiei şi şi-a stricat casa, iar altul a făcut o 
crimă şi trebuia să zacă în puşcărie pe viaţă la fel două fete pe care le avea, din 
cauza avorturilor, una s-a îmbolnăvit de cancer şi a murit, iar alta zăcea într-un 
spital de nebuni. Singurul copil, cel mai mic, rămase lângă tatăl, suferind şi el 
pentru toate acestea. 


Apropiindu-i-se sfârşitul, tatăl acestor copii nenorociţi îi strigă pe toţi pe nume 
ca să le spune că el pleacă în cealaltă lume. Dar nu se apropie de patul lui decât 
copilul cel mic, care nu pricepea ce spune tatăl său despre cealaltă lume, căci el 
nu auzise nimic până atunci, aşa cum fac de altfel mulți părinţi, care nu spun 
copiilor că există o viaţă veşnică a sufletului, pe lângă viaţa aceasta vremelnică a 
trupului. 


Atunci copilul acesta îi zise: „Tăticule, dar unde te duci acum? Ai tu acolo casă, 
ai avere tată?” Întrebarea copilului străpunse inima tatălui şi în clipa acea îşi 
văzu zădărnicia vieţii şi osânda ce-l aştepta în iad. Acum însă era prea târziu, 
prea târziu. Peste câteva clipe îşi dădu sufletul şi plecă într-o lume unde nu avea 
nimic, căci cele strânse le lăsa aici pentru totdeauna. În zadar cheltuise cu aceşti 
copii ca Să-i facă oameni mari, în zadar le-a dat toate cele pământeşti dacă nu le- 
a dat averea cea mai scumpă, credinţa în Dumnezeu. 


În zadar trăieşte omul în această lume, dacă nu-L cunoaşte pe Dumnezeu. Cel 
care trăieşte departe de Cuvântul lui Dumnezeu, de Biserica lui Hristos şi de 
învăţătura Lui, acela e un om pierdut. Trimiterea apostolilor în lume ca să 
propovăduiască Evanghelia lui Hristos a fost de cea mai mare importanţă pentru 
mântuirea noastră. Apostolii şi mai pe urmă urmaşii lor, arhiereii, preoții şi 
diaconii au fost trâmbiţele ce au răsunat în toate veacurile, Cuvântul 
Evangheliei păcii. 


Pace nu este pe fața pământului, pentru că lumea s-a abătut de la învăţătura 
Evangheliei Păcii. Nici în casă nu e pace între copii şi părinţi, pentru că părinţii nu 


le-au propovăduit copiilor Evanghelia Păcii. În Vechiul Testament avem pilde vii 
care închipuie această propovăduire a apostolilor până la sfârşitul veacurilor. 
Preoţii care ţineau pe umeri Chivotul legii au înconjurat cetatea Ierusalimului şi 
când au început să sune din trâmbiţele lor s-au dărâmat zidurile şi a căzut cetatea în 
stăpânirea evreilor. 


Aşa a dat şi Domnul Hristos poruncă ucenicilor Săi: „Iară, vă trimit să biruiţi toată 
lumea; mergeţi şi propovăduiţi Evanghelia la toată zidirea”. Această poruncă au 
îndeplinit-o ucenicii şi urmaşii lor. Singura putere pe care a întrebuinţat-o 
Dumnezeu pentru distrugerea păgânismului şi întemeierea Bisericii a fost 
predicarea Evangheliei. 


Această 


putere nemărginită a Cuvântului dumnezeiesc a arătat-o Dumnezeu proorocului 
lezechil când i-a zis: „Du-te afară la câmp şi acolo vei vedea câmpia plină de 
oasele morţilor. Şi Duhul Domnului m-a dus în mijlocul câmpului şi câmpul era 
plin de oase omeneşti. Ca să înţelegi puterea Cuvântului dumnezeiesc — a zis 
Domnul — propovăduieşte şi învaţă şi vei vedea oasele cele uscate îmbrăcându-se 
în trup, luând duh şi făcându-se oameni vii. Prooroceşte peste oasele acelea 
zicându-le lor: o, oase uscate, ascultați Cuvântul lui Dumnezeu”. 


O, ce minune, oasele cele moarte şi fără simţire în ele îndată au luat viaţă şi au 
înviat. Aceasta înseamnă că Cuvântul lui Dumnezeu este viaţă, este suflet, este 
învierea celor ce-L ascultă. „Adevăr grăiesc vouă — zice Domnul — că va veni 
ceasul şi acum este când morţii vor auzi glasul Fiului lui Dumnezeu şi cei ce-L 
vor auzi vor învia”. Aşa spune Domnul Hristos, iar Apostolul Pavel zice: 
„Cuvântul lui Dumnezeu este viu şi lucrător". 


Deci Cuvântul Evangheliei este viu şi lucrător, astfel că EI pe cel mort îl înviază, 


pe cel rătăcit îl întoarce la calea cea dreaptă, pe cel întunecat îl luminează, pe cel 
bolnav îl tămăduieşte şi pe cel împietrit la inimă îl înmoaie. Deci fraţi creştini, 
veniţi să ascultați Cuvântul lui Dumnezeu; primiţi-L cei bolnavi şi vă veţi tămădui, 
primitţi-L cei învrăjbiţi şi veţi primi pace, primiţi-L şi hrăniți-vă cu EL. 


Creştinii trăitori în Biserică trebuie să se hrănească cu Cuvântul cerului aşa cum 
evreii s-au hrănit cu mană din cer. 


Nu este o altă pedeapsă mai mare decât 
aceea să fim înfometați de Cuvântul lui Dumnezeu. Dacă în Biserică nu se aude 


Cuvântul lui Dumnezeu, dacă nu se găseşte această mană a cerului, sufletele 
tânjesc, flămânzesc şi mor. Această moarte distruge şi sufletul şi trupul; aceasta 
este munca iadului, pedeapsa pe care ne-o trimite Dumnezeu pentru păcatele 
noastre. Urgie mare şi pierdere de suflete. 


Mântuitorul Hristos, în grija Sa pământească, a voit ca acest lucru mântuitor să se 
săvârşească mereu pe pământ. De aceea a rânduit lisus în Biserica Sa mai întâi pe 
apostoli, apoi pe urmaşii lor, episcopii şi preoţii ca să continue întreita Sa lucrare 
între oameni. Aşa că numai slujitorii Bisericii sunt înzestrați cu puterea de a învăţa. 
De altfel această autoritate a întărit-o Mântuitorul când a zis: „Drept aceea, 
mergând învăţaţi toate neamurile ... cine vă ascultă pe voi, pe Mine Mă ascultă, 
şi cine se leapădă de voi, de Mine se leapădă”. 


lată clar, răspicat, toţi cei ce se leapădă de Biserică, de preoţie, aceia se leapădă de 
Dumnezeu. Toţi sectanţii cărora nu le trebuie preot, nu le trebuie Biserică şi 
Sfintele Taine, s-au lepădat de Dumnezeu; diavolul i-a luat în primire. Păziţi-vă de 
aceştia, fugiţi şi îmbrăţişaţi Biserica şi pe ucenicii Domnului, preoţii. 


Darul preoţiei pe pământ este foarte mare, căci Domnul Hristos a dat preoţiei 
puterea de a lega şi dezlega păcatele omeneşti şi a făcut aceasta pentru că 
Dumnezeu a ştiut că omul este neputincios şi va cădea în păcate. A dat astfel 
posibilitatea de îndreptare şi de iertare pentru cei care vin cu lacrimi şi cu căinţă 
la spovedanie, căci a zis Domnul: „Luaţi Duh Sfânt, cărora veţi ierta păcatele, 
iertate vor fi, iar cărora le veţi ţine, vor fi ţinute”. 


Să te ferească Dumnezeu să mori blestemat de preot, căci acest blestem e mai mare 
decât cel de părinţi. Să te ferească Dumnezeu să mori neiertat prin spovedanie, prin 
spovedanie la preot, nu aşa cum fac sectanţii spunând păcatele unii altora şi 
crezând că sunt iertaţi. Nu! E greşită această înţelegere a lor. lată iubiţi creştini, am 
văzut care sunt păstorii de care trebuie să ascultăm. lată cei care au Darul Duhului 
Sfânt de a propovădui şi a săvârşi Sfintele Taine, având puterea de a ierta păcatele. 
Nu oricine se poate numi păstor, căci oile sunt oi, iar păstorii sunt păstori. 


Păstorii — arhiereii, preoţii şi diaconii — au primit darul Duhului Sfânt prin 
hirotonie. Ei trebuie ascultați şi urmaţi în credinţa cea dreaptă, pentru că sunt 
locțiitorii Domnului pe pământ. Ştim însă foarte bine că mulţi creştini s-au smintit 
din pricina scăderii unor preoţi şi de aici au ajuns să dispreţuiască şi să urască toată 
tagma preoțească. Unii s-au înstrăinat chiar şi de Biserică. Acesta este un lucru 
foarte trist şi ştim că din nenorocire este adevărat, unii preoți ajungând să 


rătăcească şi să cadă de la înălțimea chemării lor. S-au amestecat cu pământul şi cu 
toate plăcerile lumeşti, umbrind grozav religia creştină ortodoxă. 


Trebuie însă să ţinem seama de un lucru important; că şi între îngeri a fost o parte 
care a căzut — Lucifer cu toată ceata lui — din mândrie. Aşa s-a întâmplat şi cu unii 
preoţi care după ce s-au văzut împresuraţi cu prea multe onoruri, cu prea mulți 
bani, au căzut în mândrie şi din mândrie 1-a aruncat Dumnezeu însuşi pentru 
nevrednicia lor. Mai ştim apoi că şi între apostoli s-a găsit un Iuda care a trădat pe 
Domnul Hristos. Aşa şi în tagma preoțească sunt unii care au căzut de la înălțimea 
chemării lor, alunecând în patimi. 


Dar pentru aceasta nu trebuie ca toată preoțimea să fie socotită la fel; nu toţi preoţii 
trebuie puşi într-o oală. Nu e aceasta un motiv ca să te lipseşti de slujbe, de Sfintele 
Taine, de spovedanie şi de împărtăşanie, căci cine va dispreţui oştirea pentru că 
uneori se află şi dezertori în rândul ei? Poţi să zici că toţi sunt dezertori? Nu! Sau 
cine-şi pierde încrederea în ştiinţa medicală pentru că se îmbolnăvesc doctorii şi 
mor? 


Preoţii slabi, care cad din cinstea lor, sunt de plâns şi nu de disprețuit şi să fiţi 
siguri că Biserica îi plânge cu lacrimi amare necontenit. 


Pentru a putea fi înţeleşi mai bine vom spune cum o mamă, deşi prin înşelăciune, a 
căzut în păcatul desfrânării, totuşi ea prin naştere aduce pe lume copii cu pecetea 
fecioriei întregi. Deşi ea a fost o desfrânată, copiii se nasc însă feciorelnici. Aşa şi 
cu preotul nostru cel căzut, poate să aibă orice păcate, dar un lucru să ştiţi şi să fiţi 
convinşi că toate tainele sunt pecetluite cu Duhul Sfânt şi deci valabile. 


Preotul nu este decât un vas prin care harurile Duhului Sfânt se pogoară în lume şi 
se împart lumii; dacă vasul e de aur, de argint, de aramă, asta are mai puţină 
importanţă. Important este ceea ce creştinii primesc din vas. Deci, chiar dacă un 
slujitor al altarului e nevrednic, lucrarea pe care o săvârşeşte el are valoare, e 
sfântă. 


caută pe cine să înghită. Păzitorii turmei sfinte a creştinilor sunt dascălii, preoții, 
predicatorii Evangheliei, care alungă lupii şi nu îi lasă să se apropie de turmă. 


Sfântul Vasile cel Mare, spune că iepurele nu se teme atât de trăsnet, cum se teme 
satana de predicatorii Evangheliei. Satana când aude că de predică Cuvântul lui 
Dumnezeu, tremură, fuge departe şi piere. EI însă se sileşte prin toate mijloacele ca 
să facă să înceteze propovăduirea Cuvântului lui Dumnezeu, ca astfel oamenii să se 
îmbolnăvească şi slăbind mereu în credință să moară în neştiinţă şi în păcat. Când 
un om s-a îmbolnăvit, ştim că acesta are nevoie de un tratament pentru refacere şi 
de hrană bună. Pentru creştini, tratamentul şi hrana le constituie Cuvântul lui 
Dumnezeu. Să ne hrănim zi de zi şi vom scăpa de orice boală sufletească şi 
trupească şi vom fi vii pentru Împărăţia cerurilor. 


Rugăciune 


O, Unule născut Fiule şi Cuvântul lui Dumnezeu, Tu care Te-ai pogorât de la 
Părintele ceresc şi ai primit a Te face om ca să aduni oile cele pierdute şi să le 
aduci în Biserica Ta cea Sfântă. 


Tu cel ce Ţi-ai vărsat sângele pentru răscumpărarea oilor Tale cele cuvântătoare 
caută din cer spre această turmă şi cercetează Doamne oile Tale, nu îngădui 
Doamne ca să rămână fără păzitori, fără preoți, fără predicatori ai Evangheliei 
Tale. 


Păzeşte-o de toate cursele diavolului, că Tu eşti păzitorul şi Mântuitorul nostru şi 
noi vrem Să fim ai Tăi în vecii vecilor. 
Amin. 


Părintele Ion Cârciuleanu - Urmarea lui Hristos 


Părăsind lordanul, lisus s-a întors în Galileea, iar mai târziu părăseşte Nazaretul 


pentru a locui în Capernaum, în preajma lacului Ghenizaret. Aici, pe ţărmul 
“mării”, s-a petrecut, în împrejurări cu totul deosebite, evenimentul pe care ni-l 
istoriseşte Sfânta Evanghelie de astăzi: chemarea la Apostolat a celor dintâi 
ucenici. 


Ucenicii despre care ne vorbeşte Sfânta Evanghelie de astăzi că au fost chemaţi de 
Mântuitorul la apostolat sunt frații Simon-Petru şi Andrei, fiii lui lona şi lacob şi 
loan, fiii lui Zevedeu. Ei auziseră şi înainte despre lisus, căci fuseseră ucenici ai 
Sfântului loan Botezătorul, cel care mărturisea despre El că este “Mielul lui 
Dumnezeu”, că este Mesia cel prezis de prooroci. “Veniţi după Mine şi vă voi face 
pescari de oameni” — sunt cuvintele cu care lisus i-a chemat la slujirea apostoliei. 
Ei au răspuns îndată la această chemare “/ăsând îndată luntrea şi pe tatăl lor şi au 
mers după dânsul” (Mat. 4, 22). 


Cuvântul “îndată” din cele două întâmplări de mai sus, cuprinde întreaga taină a 
biruinţei creştine. Prefacerile săvârşite în ordinea pământească, răsturnarea 
păgânismului adânc şi puternic înfipt în inima societății de atunci, precum şi 
propăşirea înfăptuită veac după veac, de Biserica creştină, îşi găsesc lămurire în 
acest cuvânt, care cuprinde în el suma însuşirilor sufleteşti a celor aleşi pentru 
propovăduirea Evangheliei. Mai înainte de a fi Apostoli, au fost pescari. Iisus a 


făcut din ei pescuitori de suflete pentru împărăţia lui Dumnezeu. Slujba lor a 
cuprins trei elemente: mai întâi chemarea, apoi pregătirea şi, în Sfârşit, 
trimiterea. 


Pentru ei, era primul lor contact cu Cuvântul vieţii, cu “Lumina cea adevărată 
care luminează pe tot omul ce vine în lume” (Ioan 1, 9). În noaptea aşteptărilor 
şi-n umbra căutărilor, le-a pătruns în suflet o rază de lumină, o dumnezeiască 
scânteie. S-au ataşat de Domnul şi L-au însoţit în călătorie spre Galileea. Au 
participat la nunta din Cana Galileei, unde a făcut Domnul începutul minunilor ” şi 
şi-a arătat slava Sa”, iar ei au crezut într-Însul (loan 2, 11). L-au urmat apoi, în 
Capernaum (loan 2, 12), iar de Paşti, la Ierusalim, unde Domnul şi-a arătat puterea 
de Fiu al Tatălui ceresc, izgonind pe vânzători din Templu şi prevestindu-Şi 
moartea şi învierea (loan 2, 14-20). 


Înainte de a se înălța la cer, lisus le-a grăit multe, în pilde şi direct. Le-a încredințat 
multe taine şi învățături, unele nescrise în Evanghelii şi păstrate doar în tradiţia 
sfântă a Bisericii. După înviere, timp de patruzeci de zile, a vorbit cu ei despre 
împărăția lui Dumnezeu (F. Ap. 1, 3). La doi dintre ucenici, Luca şi Cleopa, 
călători spre Emaus, în ziua Învierii, mergând cu ei fără ca aceştia să-L cunoască, 
lisus “Je-a tâlcuit, începând de la Moise şi de la toţi proorocii, toate pasajele din 
Scripturi (despre ED” (Luca 24, 27). Nici faptele, nici cuvintele lui lisus nu sunt 
cuprinse toate în Sfintele Evanghelii (loan 20, 30). Le-a păstrat cu grijă tradiția 
sfântă a Bisericii, aşa cum le-a primit din gura acestor martori credincioşi şi 
Apostoli ai lui lisus. 


Întreg acest interval de timp, cu toate faptele văzute cu proprii ochi (I loan 1, 1) şi 
cuvintele auzite din gura Celui care a vorbit ca nimeni altul (loan 7, 46), a fost 
pentru Apostoli o şcoală aleasă, un mijloc de pregătire pentru chemarea despre care 
ne istoriseşte Sfânta Evanghelie de azi. 


Intrarea Apostolilor în misiunea pentru care au fost pregătiți de Domnul, a vesti 
în lume Evanghelia împărăției lui Dumnezeu şi de a conduce Biserica cea “una 
sfântă, sobornicească şi apostolească”, a avut loc abia în ziua Cincizecimii, când 
au primit puterea Duhului Sfânt, făgăduit lor de Mântuitorul, de a-l fi “martori 
în Ierusalim şi în toată ludeia şi în Samaria şi până la marginile pământului” 
(F.Ap. 1, 8). Mulţimi nenumărate au intrat în mreaja cuvântului lor, care vestea 
învierea şi legea Noului Aşezământ, adusă în lume de Fiul lui Dumnezeu. Legea 
Noului Aşezământ se cuprindea în “porunca nouă” (loan 13, 34), a dragostei de 
aproapele, pe care a aşezat-o Hristos ca principiu suprem la temelia vieţii creştine. 
Dumnezeu, fiind “lumină” (| loan 1, 5) şi “dragoste” (| loan 4, 8), cere la cei ce-L 


numesc “Tată” şi au primit harul de a se numi “fii ai lui Dumnezeu”, să umble în 
lumină, adică să iubească pe aproapele, căci, după cum spune Sfântul Evanghelist 
Ioan, “cine iubeşte pe fratele său rămâne în lumină, iar cel ce urăşte pe fratele 
Său este în întuneric şi nu ştie încotro se duce, pentru că întunericul a orbit ochii 
lui” ( loan 2, 10). 


Pe temeiul legii celei noi, Sfinţii Apostoli au propovăduit popoarelor dreptatea, 
dragostea, libertatea, egalitatea, frăţia, într-ajutorarea, ospitalitatea, pacea, 
bucuria, cumpătarea, bunătatea, mila faţă de suferinţa altuia, duhul de jertfă 
pentru apărarea înaltelor idealuri, formând, în lumina acestor înalte principii 
morale, trăsături specifice şi caractere vrednice de admirat şi urmat. 
Răspândirea Evangheliei este lucrul Apostolilor de atunci şi a celor ce le-au 
urmat, dar darul Duhului Sfânt este acela care a lucrat prin ei. 


Chemarea lui lisus nu avea în sine nimic din chemarea dulceagă şi ispititoare a 
chemărilor la câştiguri ieftine şi plăceri trecătoare ale vieţii. Ea era o chemare 
sfântă la o muncă grea, de mari răspunderi, o chemare la supunere, la privaţiuni, la 
suferinţe şi jertfe, în vederea dobândirii bucuriilor veşnice (Mat. 24, 9; loan 16, 
33). 


Coborârea Sfântului Duh peste pescari i-a întărit cu putere de sus, le-a dat 
înţelepciune şi plini de curaj ne mai întâlnit, pornesc să propovăduiască Evanghelia 
la toate popoarele, în nişte condiţii care îi depăşeau total. 


Faptele Sfinţilor Apostoli ne vorbesc despre râwvna, elanul, ostenelile şi 
necazurile pe care le-au avut de întâmpinat în propovăduirea Evangheliei. Prin 
puterea şi lucrarea Sfântului Duh ei au devenit cu adevărat ceea ce le spusese 
mai înainte Dumnezeiescul Mântuitor: “sare a pământului”, “lumina lumii” şi 
“aluatul cel nou” care dospea o frământătură nouă, o viaţă nouă şi necunoscută 
până atunci — de sfinţenie, de iubire, pace, iertare şi slujire devotată a lui 
Dumnezeu şi a semenilor. În fiecare pagină din Faptele Apostolilor răzbate duhul 
apostolului şi misiunii creştine, exprimat de Sfântul Apostol Pavel: “Cine ne va 
despărţi pe noi de dragostea lui Hristos? Oare necazul sau strâmtoarea sau 
prigoana Sau foametea sau golătatea sau nevoia sau sabia?” (Rom. 8, 35). 
“Pentru că Sunt încredinţat că nici moartea, nici viaţa, nici îngerii, nici 
căpeteniile, nici puterile, nici cele de acum, nici cele viitoare... nu pot Să ne 
despartă de dragostea lui Dumnezeu cea întru Hristos lisus, Dumnezeul nostru” 
(Rom. 38-39). 


Misiunea Sfinților Apostoli pentru întemeierea, existenţa şi dezvoltarea Bisericii 
este atât de importantă, încât una din însuşirile fiinţei Bisericii este apostolitatea. 
De aceea noi mărturisim: “Cred într-una Sfântă, sobornicească şi apostolească 
Biserică”, condusă de lisus Hristos, capul ei nevăzut, dar prezent în ea prin toate 
lucrările Duhului Sfânt. Biserica stă pe temelia Apostolilor (Efes 2, 20), piatra cea 
din capul unghiului fiind lisus Hristos. Chemarea la slujba apostoliei au preluat-o 


de la Sfinţi Apostoli urmaşii lor legitimi — episcopi şi preoţii. 


În faţa obiecţiilor unor creştini rupţi de Biserică, care susţin că taina preoţiei nu are 
temeiuri dumnezeieşti şi că toţi pot fi preoţi, noi mărturisim adevărul constatat la 
chemarea Apostolilor, că Mântuitorul a ales din mulțimea de ucenici pe cei 12, 
cărora le-a zis: “Precum m-a trimis pe mine Tatăl şi eu vă trimit pe voi. Şi grăind 
aceasta, a suflat asupra lor şi le-a zis: luaţi Duh Sfânt; cărora veți ierta păcatele, 
le vor fi iertate şi cărora la veţi ţine, vor fi ţinute” (loan 20, 21-23). Sfinţi 
Apostoli au transmis această putere primită prin darul Sfântului Duh episcopilor şi 
preoţilor, încât darul şi Taina preoţiei este ca un “fir de aur” care leagă preoția 
apostolică de preoţia creştină până la sfârşitul veacurilor. 


Chemarea: “Veniţi după mine şi vă voi face pe voi pescari de oameni” a avut 
ecouri în sufletele Apostolilor şi ale urmaşilor acestora. Calendarul Bisericii 
noastre este plin de nume care au răspuns cu toată fiinţa şi viaţa lor la chemarea 
apostolatului creştin, devenind exemple şi pilde vii de dragoste slujitoare faţă de 
Dumnezeu, față de Biserică şi faţă de oameni. 


Să ne păstrăm în deplină unire sfânta noastră credinţă ortodoxă, pe care strămoşii 
noştri au primit-o prin gura Apostolului celui “întâi chemat” Andrei, 
încredințându-ne-o ca pe o moştenire de mare preţ. Ea ne-a fost putere, cheag de 
unire în trecut şi odrăslitoare de strălucire în înfăptuiri. S-o păstrăm curată, vie şi 
sfântă, pentru desăvârşirea noastră, pentru mântuirea noastră. 


Fireşte, urmarea lui Hristos nu-i sarcină uşoară. Trebuie jertfă, lepădare de sine, 
răbdare, dorinţă de mântuire. Dar nimic să nu ne oprească de a face lucrurile lui 
Dumnezeu. Valoarea nu stă în a găsi ceva uşor, ci de a apuca drumul care duce la 
mântuire, la comuniune cu Cel care ne-a răscumpărat şi ne-a chemat: “Veniţi la 
mine”. Şi atunci, vom putea spune, ca şi sfinţii, care L-au urmat pe lisus: O, ce 
minunată este viaţa pe care ne-o dă lisus! Singura viață adevărată nu este decât în 
slujba lui lisus! Aceasta este chemarea lui lisus pe care ne-o face Sfântul 
Evanghelist de astăzi. Amin. 


Pr. lon Cârciuleanu - Predică la Duminica a II-a după Rusalii - a Sfinţilor 
români 

Duminica a II-a după Rusalii - a Sfinţilor români - Sfinţii neamului nostru au 
urmat pe Hristos 


Dreptmăritori creştini, în pericopa evanghelică de astăzi, Îl vedem pe Hristos 
Domnul umblând pe lângă Marea Galileei. Având nevoie de lucrători pentru 
Împărăţia veşnică, S-a adresat unor pescari, zicându-le: „Veniţi după Mine şi vă 
voi face pescari de oameni” (Mt. 4, 19). Aceştia, lăsând corabia, mrejele şi familia 
lor, au mers după Domnul, care a făcut din ei solii mântuirii, în timp şi spaţiu. 


Acest Hristos străbate de două mii de ani Galileea lumii noastre, cerându-ne să-L 
urmăm spre a găsi în El sens superior şi demnitate adevărată. Mântuitorul nostru 
este „Calea, Adevărul şi Viaţa” (In. 14, 6), încât, urmându-L, ne dovedim îm- 
preună-lucrători cu EI la zidirea Trupului tainic, a Bisericii. 


Aşa devenim ucenici şi sfinţi, asemenea înaintaşilor din neamul nostru, pe care îi 
pomenim în această zi, numită Duminica Sfinților români. 


lubiţi credincioşi, există un cuvânt preferat al lui Dumnezeu, există un cuvânt care 
adesea era pe buzele Mântuitorului nostru lisus Hristos. Există un cuvânt care este 
înscris cu litere de aur pe poarta cerului. Acesta este cuvântul „Vino!”. În Sfânta 
Scriptură sunt porunci şi judecăţi, căci Dumnezeu este un Dumnezeu al dreptăţii şi 
al adevărului, dar deasupra tuturor vocilor răsună ca un refren chemarea „Vino!” 
(Mt. 11, 25516. 5, 90: ln. 21,22). 


Y „Vino”, a zis Hristos lui Petru, care s-a lepădat de El de trei ori. Petru a 
venit cu lacrimi de pocăință şi a devenit unul dintre cei mai credincioşi 
apostoli. 

„Vino ”, a zis Hristos lui luda. Tragedia lui luda a fost că el n-a venit. Dacă 
venea, ar fi fost iertat. În disperare, el s-a dus şi s-a spânzurat. 

„Vino”, a zis Hristos tâlharilor, criminalilor şi desfrânaţilor, tuturor fiilor 
şi fiicelor, rătăciţi în lume. Ei au venit şi în Hristos au găsit ce căutau, ba 
chiar mai mult. 

„Vino, ne zice Hristos, iar noi spunem: „Doamne, la cine ne vom duce? Tu 
ai cuvintele vieţii veşnice” (In. 6, 68). Unde mai putem găsi o astfel de 
iertare, o astfel de iubire, o astfel de putere, o astfel de viaţă nesfârşită? 


Pe cruce, braţele lui Hristos stau întinse, ca şi cum ar vrea să ne cuprindă pe toţi la 
EI cu cuvântul „Vino!”... . 


Întreaga Biblie poate fi rezumată în acest cuvânt, atât de frumos, atât de delicat, 
plin de iubire şi compasiune, cuvântul preferat al lui Dumnezeu, adresat omului: 
„Vino!” 


Dumnezeu este gata să ne îndumnezeiască. Dar noi fugim ca nişte laşi, respingând 
această fericire. Ce prostie! Ce absurditate! Ce nebunie! Atât de mult doreşte 
Dumnezeu acest lucru, adică să ne facă asemenea Lui, încât a venit pe pământ, S-a 
întrupat în scopul acesta (In. 3, 16). 


Fiecare dintre noi este chemat de Dumnezeu la mântuire prin diferite căi şi mij- 
loace. La apelul iubirii lui Dumnezeu trebuie să răspundem „Da” prin credinţa şi 
virtuțile noastre. Prin darurile cu care suntem înzestrați de Dumnezeu, suntem che- 
maţi la mântuire. Cu succesele sau insuccesele pe care le avem în viaţă, Dumnezeu 
ne cheamă la mântuire. Cu bucuriile şi necazurile ce vin asupra noastră, Dumnezeu 


ne cheamă la desăvârşire, fiindcă „voieşte ca toţi oamenii să se mântuiască” (| Tim. 
2, 4). 


„Spre a ne duce la mântuire, Dumnezeu - zice Fericitul Augustin - transformă 
durerea în învăţătură şi loveşte ca să vindece, nu ca să ucidă”. 


Cu oamenii pe care ni-i scoate în cale, Dumnezeu ne cheamă la mântuire. Sfântul 
spune: „Dumnezeu ne ocroteşte şi ne împinge în aşa fel încât, 
uneori, chiar fără voia noastră, ne duce la mântuire”, 


Dumnezeu ne cheamă la mântuire prin visele noastre. Scriitorul bisericesc 'Ter- 
tulian afirmă, în acest sens, că „o mare parte dintre oameni află pe Dumnezeu 
datorită viselor”. 


Printr-un vis, mamei Fericitului Augustin i se aduce la cunoştinţă că fiul ei se va 
converti. În vis, un tânăr strălucitor, vesel şi surâzând, o întreabă pe Sfânta Monica 
de ce este aşa tristă şi mistuită de jale. lar Sfânta Monica îi răspunde că datorită 
pierderii lui Augustin. Tânărul îi porunceşte să fie fără teamă şi să privească atent, 
pentru că în locul unde se afla ea, era şi fiul ei Augustin. 


Dumnezeu ne cheamă la mântuire prin conştiinţa noastră. Prin conştiinţă, Dumne- 
zeu ne mustră pentru relele ce le-am făcut. Prin conştiinţă, Dumnezeu ne îndeamnă 
spre tot lucrul bun. 


Sfântul Talasie Libianul spune: „Conştiinţa este un învăţător sincer; cine 


ascultă de ea, petrece fără de greşeală”. 


Suntem purtaţi spre mântuire şi de cărțile bune pe care le citim. Au fost multe 
cazuri în care unii oameni, în urma citirii Sfintei Scripturi, s-au convertit la creş- 
tinism, deoarece în cuprinsul acestei cărți au descoperit căile adevărate spre ilu- 
minare şi desăvârşire. 


Sfântul Efrem Sirul zice: „Frate al meu, trezeşte-te şi te sârguieşte de-a pururea 
a te lipi de citirea Sfintelor Scripturi, ca să te înveţe pe tine cum se cade a fugi de 


cursele vrăjmaşului şi a dobândi viaţa veşnică”. 


lată, deci, că Dumnezeu lucrează în multe chipuri, ca noi să ajungem la mântuire. 
Dumnezeu vrea să Se dăruiască El Însuşi mic, ţie şi fiecărui om. 


Dacă ne lăsăm „cuprinşi” de Dumnezeu, El Însuşi este Acela care ni Se descoperă 
ŞI ni Se comunică, în măsura în care noi ÎL primim: „ŞI, tuturor celor care L-au 
primit, le-a dat putere să devină fii ai lui Dumnezeu şi din plinătatea Lui noi toți 
am luat har peste har” (In. 1, 12 şi 16). 


Dacă deschidem uşa, dacă spunem „Da”, EI intră şi ne face pe noi locuinţa Lui, 
chivotul Lui. Intrând în fiinţa noastră, cinează cu noi şi noi cu EI (cf. Apoc. 3, 20). 
Pe Domnul Hristos L-au urmat şi L-au primit în viaţa lor nu numai pescarii 
Galileei, ci şi fiii şi fiicele acestui neam. Ei şi-au predat fiinţa lor Mântuitorului, ca 
să ne lase nouă moştenire o credinţă puternică şi adevărată. 


Sfântul Sinod a hotărât, la 20 iunie 1992, ca de acum şi până la sfârşitul veacurilor, 
în întreaga Biserică Ortodoxă Română, să se numere cu Sfinţii şi să se cinstească 
după pravilă cu slujbă specială şi cu acatist toţi Sfinţii din neamul nostru, ştiuţi şi 
neştiuţi. 


Pentru cinstirea acestora, s-a instituit atunci „Duminica Sfinţilor români”, care este 
aşezată în Calendarul Bisericii noastre în fiecare an, în a doua Duminică după 
Rusalii. Îi cinstim astăzi pe cuvioşii pustnici care, după spusa mitropolitului 
Dosoftei, au dus o viaţă tot aşa de ascetică precum cea a Sfinţilor din Tebaida. 


Între cei care au trăit deplin viaţa călugărească, se numără Sfântul Nicodim de la 
Tismana, Sfântul Daniil Sihastrul, Sfânta Teodora de la Sihla şi Sfântul Calinic de 
la Cernica. Îi cinstim astăzi şi pe acei martiri români care au ţinut sus stindardul 
Crucii în vreme de prigoană, pecetluind cu sângele lor propria mărturie, precum 
Sfinţii mucenici de la Niculiţel, din veacul al IV-lea; apoi pe Sfântul loan Valahul 
(71662) şi pe binecredinciosul voievod Constantin Brâncoveanu cu fiii săi: Con- 
stantin, Ștefan, Radu, Matei şi sfetnicul lanache, martirizaţi de turci, în ziua de 15 
august 1714. Toţi aceştia, prin rugăciune şi evlavie sau prin suferință şi jertfă 
pentru adevăr şi dreptate, au atins culmea desăvârşirii, au devenit „temple ale 
Duhului Sfânt” (cf. 1 Cor. 6, 19). 


În această Duminică, îi pomenim pe cei ce au apărat „legea strămoşească”, înfrun- 
tând cu bărbăţie pe otomani şi habsburgi sau pe alţi asupritori şi cotropitori. Pildă 
în această privinţă avem, în secolul al XV-lea, pe Ştefan cel mare şi sfânt, apă- 
rătorul pământului românesc în faţa primejdiei Semilunei, cel mai de seamă ctitor 
de locaşuri sfinte şi sprijinitor al Bisericilor Ortodoxe de pretutindeni. 


De asemenea, avem pildă, în secolul al XVIII-lea, pe preoți mărturisitori loan din 
Galeş şi Moise Măcinic din Sibiel, pe călugării Visarion şi Sofronie şi pe cre- 


dinciosul Oprea din Săliştea Sibiului, toţi din Ardeal, care s-au împotrivit făţiş 
uniaţiei. 


Îi pomenim, în această Duminică, pe toţi ceilalți Sfinți ai Bisericii străbune, din 
toate timpurile şi locurile, care au apărat credinţa, glia, nevoile şi neamul, ară- 
tându-ne cum putem sluji pe Dumnezeu şi pe semeni în acest spaţiu geografic şi 
etnic. Între aceştia, un loc de cinste îl au şi ostaşii care s-au jertfit pentru apărarea 
țării, dar şi clericii şi credincioşii care au murit în închisori şi în deportare, în 
timpul regimului comunist ateu. 


lubiţii mei, glasul Mântuitorului, care i-a chemat pe cei patru pescari, ne cheamă şi 
pe noi. Celui ce ne-a arătat iubirea Sa se cade să-l răspundem cu iubirea noastră. 
Pentru aceasta este nevoie să ne desprindem de „mrejele” unor preocupări mărunte, 
să alungăm din suflet noroiul păcatelor şi să auzim chemarea de dincolo de veac a 
Mântuitorului: „Veniţi după Mine!”. 


În casă, pe stradă, la locul de muncă şi oriunde ne aflăm, trebuie ca fiecare dintre 
noi să fie un apostol, adică un trimis al Domnului. Medicul la masa de operaţie, 
profesorul la catedră, funcţionarul la birou, muncitorul în fabrică, plugarul pe 
ogoare, savantul în laborator, scriitorul la masa lui de lucru, pot şi trebuie să fie 
apostoli ai binelui, adevărului şi iubirii, în lume. 


Implinindu-ne rostul şi datoria noastră cu conştiinţă şi răspundere, păstrăm şi 
mărturisim aceeaşi dreaptă credinţă pe care au mărturisit-o Sfinţii autohtoni pome- 
niţi astăzi. 


Curăţindu-ne inimile de pofta cea rea, detaşându-ne de toate deşertăciunile pă- 
mânteşti, ne dovedim fii vrednici ai Bisericii noastre dreptmăritoare şi ţinem mereu 
aprinsă candela spiritualităţii româneşti. 


In acest fel, urmăm pe apostoli Domnului şi pe Sfinţi neamului nostru şi avem, 
totodată, convingerea că pentru urmarea lui Hristos vom ajunge în corturile drep- 
ilor unde ne vom bucura împreună cu toţi cei mântuiţi. 


La aceasta ne îndeamnă Sfântul român loan Iacob de la Hozeva (1960) când zice: 
„Urmează, deci, pe cale dreaptă,/Strămoşilor celor iubiţi,/Căci iată duhul lor te- 
aşteaptă/In ţara celor fericiţi”. Amin. 


Părintele Dorin Picioruş - Predică la Duminica Sfinţilor români 


Iubiţi fraţi şi surori întru Domnul, a doua duminică după Rusalii, începând cu data 
de 20 iunie 1992, prin aprobarea Sfântului Sinod al Bisericii Ortodoxe Române, a 
primit supra numele de Duminica Sfinţilor Români. Şi aceasta pentru a sublinia 
faptul că acest pământ al nostru a fost binecuvântat de Dumnezeu cu repere de 
dreaptă credinţă şi vieţuire de-a lungul secolelor, adică cu Sfinţi. 


Pentru că Sfinţii lui Dumnezeu sunt una în Împărăția lui Dumnezeu dar ei sunt de 
diverse naţionalităţi. Fiindcă credinţa nu e incompatibilă cu apartenenţa națională 
ci o presupune. 


Și prin aceasta arătăm că ceea ce ne uneşte, adică dreapta credinţă şi vieţuire 
apostolică, pe noi, ortodocşii, nu trebuie să ne despartă, dacă unii suntem greci, 
alții români sau alții ruşi. 


Pentru că trebuie să depăşim, în viaţă şi în teologia noastră, în modul nostru de a 
vedea lucrurile, perspectiva particulară a credinţei şi a vieţuirii ortodoxe existentă 
în tradiția naţiei noastre, spre a putea vedea specificitatea altor neamuri ortodoxe 
dar şi experienţa unitară a vieţii bisericeşti. 


Niciodată Ortodoxia nu a aneantizat specificul național dar nici nu l-a exacerbat. 


Sfinţii Apostoli şi urmaşii lor au propovăduit dreapta credinţă în limbile 
națiunilor, înglobând-o în mod organic în modul lor de a fi. 


De aceea nu s-a pus problema traducerii Scripturii şi a Părinților doar într-o singură 
limbă ci fiecare popor a avut traducerile lui la izvoarele Tradiţiei. 


Insă orice popor poate să trăiască ortodox şi în unire de gândire şi de acţiune cu 
celelalte popoare ortodoxe dacă trăiesc în acelaşi har al Treimii, în aceleaşi dogme, 
în aceleaşi slujbe, în aceeaşi perspectivă frăţească de a vedea lucrurile. 


Numai că în momentul de faţă trebuie să gândim şi mai profund responsabilitatea 
noastră, ca ortodocşi, faţă de neamurile neortodoxe. 


Cum putem noi Să-i ajutăm? Cum poate lumina credinţei şi a vieţii noastre să 
pătrundă şi în viaţa lor? 


Și în această lume unită de mijloacele media dar şi de problemele comune ale 
umanităţii, fiecare dintre noi trebuie să îşi găsească vocaţia de a ajuta şi pe cel care 
nu cunoaşte, cu adevărat, adevărata închinare şi vieţuire după Dumnezeu. 


lar dacă stăm să ne gândim bine la potenţialul misionar al poporului român, acum 
prezent, prin reprezentanţii lui, în diverse colţuri ale lumii, cred că fiecare dintre 
noi poate contribui la luminarea altora într-un mod comunional, liturgic şi dialogic, 
fără stridente. 


Dar dacă imaginea noastră reală se răsfrânge mediatic foarte uşor pe 
mapamond...aceasta are şi consecințe dezavantajoase...când lumina din noi e 
întuneric... 


lar creaţia noastră online, fie că e un blog sau un canal de comunicare, trebuie să 
exprime frumuseţea din noi pentru ca să fim un exemplu de vieţuire ortodoxă. 


E adevărat: există în noi şi tendinţa de a vrea să îi ajutăm pe alții mai înainte de 
a ne fi ajutat, vindecat în mod real pe noi înşine. Şi în această situaţie, 
juvenilismul Sau ipocrizia noastră oferă un contra exemplu altora. 


lar cum media vehiculează cu multă nonşalantă contra exemplele, de aceea 
Ortodoxia poate avea o imagine proastă în mod nedrept, numai din cauza unor 
exemple neconcludente. 


Și acest lucru vrea să ne spună duminica de astăzi: adevăratele exemple de 
Ortodoxie sunt Sfinţii şi în relaţie cu ei se judecă profunzimea unei credinţe şi a 
unui mod de existenţă generat de credinţă. 


Dacă luăm, în mod aleatoriu, persoane mai mult sau mai puţin şcolite, mai mult sau 
mai puţin virtuoase din Ortodoxie şi le observăm comportamentul şi cerem de la 
ele împlinirea exigenţelor Ortodoxiei putem să tragem concluzia că Ortodoxia e 
neîntrupabilă. Sau că nimeni nu mai trăieşte ortodox... 


Insă în cei care întrupează/ personalizează Ortodoxia în ei înşişi, la cote înalte, se 
observă cât de relevantă e tradiţia Bisericii, cu tot ce reprezintă ea şi cum sunt 
aceştia purtători vii ai Tradiţiei. 


Și cei care întrupează Ortodoxia, pe măsura lor, sunt Sfinţii. De diverse vârste şi de 
diverse naţionalităţi. Dar care au în comun aceeaşi gândire şi viaţă a Bisericii lui 
Hristos verbalizată în limbă proprie. 


Şi tocmai în faptul că unul e român şi altul e grec şi altul sârb constă toată 
frumuseţea. Pentru că diversitatea unităţii Bisericii e plină de frumuseţe. 


lar pentru un Sfânt, ca să îl traduci, îi înveţi limba iar dacă vrei să îl vezi, traversezi 
o întreagă lume. Şi vorbind cu el găseşti dragostea lui pentru toți Sfinţii, adică 
dragostea lui pentru unitatea Bisericii universale. 


Pentru că de la un capăt la altul al Bisericii lui Hristos din întreaga lume, Sfinţii 
sunt expresia unităţii de credinţă şi de viaţa duhovnicească a Bisericii. Motiv 
pentru care, fiecare dintre noi, Suntem chemaţi la unitatea credinţei de către 
Domnul, adică la unirea, prin viaţa de sfinţenie, cu toţi Sfinţii care ne precedă, 
pentru ca Să fim una întru El. Pentru că una întru El înseamnă aceeaşi grijă 
iubitoare şi plină de sfială faţă de fiecare detaliu al moştenirii tradiţionale a 
Bisericii. 


Din care cauză, noi, ortodocşii, nu ne negăm Sfinţii, nu ne negăm slujbele, nu 
negăm unitatea duhovnicească a tuturor generaţiilor Bisericii, nu ne uităm 
responsabilitatea față de mântuirea tuturor, pentru că trăim în credința că toată 
istoria umanităţii are un sens dumnezeiesc, are sensul ei de la Dumnezeu, adică pe 
acela de a se transfigura prin slava Sa. 


Şi acesta e motivul, iubiții mei, pentru care Biserica noastră ne aminteşte de Sfinţii 
români: pentru ca Să trăim şi azi Sfânt, pentru că e acelaşi Dumnezeu şi sunt 
aceleaşi condiţii de mântuire ca şi pentru Sfinţii noştri din trecut. 


Căci, fără doar şi poate, cea mai mare bucurie a Sfinţilor români din orice secol e 
tocmai aceasta: viaţa noastră sfântă, curată, frumoasă, ortodoxă... Pentru că Sfinţii 
se bucură întru bucuria lui Dumnezeu, bucurie care ne vrea pe toţi Sfinţi, pe toţi 
ai Lui. 


Şi fie ca să auzim chemarea Lui faţă de noi, chemarea cu care ne cheamă pe fiecare 
în parte, la timpul şi la momentul potrivit, când suntem apți pentru întâlnirea cu 
Domnul, ca bucuria noastră să fie fără margini. Amin! 


Părintele dr. Dorin Octavian Picioruş - Predică la Duminica a 2-a după Rusalii 
(2014) 

Iubiţii mei, în ultimii ani, în calendarele noastre, Sfinţii români au fost scrişi cu 
albastru. Sărbătorile cu roşu şi Sfinţii români cu albastru. 


Numai că sub titulatura Sfinţii români sunt subliniaţi cu albastru Sfinţii canonizaţi 
de către Biserica Ortodoxă Română, care nu sunt cu toţii români...sau care au 
Sfintele Moaşte, de mult timp, pe pământ românesc. 


De aceea, noi o considerăm româncă pe Sfânta Filoteea [Filofteia] deşi ea vine din 
Bulgaria. Ca şi Sfântul Dimitrie Basarabov, care e tot bulgar. Sau pe Sfântul Paisie 
de la Neamţ îl considerăm român, pentru că s-a nevoit la noi, deşi el e ucrainean. 
Ca şi Sfântul Vasile de la Poiana Mărului. Sau îi considerăm români pe Sfinţii 
primelor veacuri, pe care îi numim siprotoromâni, ca spre exemplu pe Sfinţii 
Mucenici Epictet şi Astion, Sfântul Mucenic Emilian de la Durostorum sau Sfântul 
Mucenic Dasie, deşi nu ştim prea multe despre neamul lor. 


Și asta pentru că, noi considerăm Biserica românească drept una apostolică, Sfântul 
Apostol Andrei, cel Întâi chemat, fiind numit „Ocrotitorul României”, pentru că 
este Apostolul neamului românesc. 


De aceea, toți Sfinţii Bisericii, care s-au născut aici sau au venit şi au trăit şi au 
adormit aici sunt consideraţi Sfinţi români, chiar dacă ei nu sunt români. Pentru că 
românitatea se înţelege nu numai ca naştere directă din români ci şi ca înrudire 
duhovnicească cu românii. lar dacă Sfânta Filoteea a vrut să vină, după 
martirizarea sa, la Curtea de Argeş sau Sfântul Vasile din Poltava a venit şi a trăit 
isihast la Poiana Mărului, ei s-au românizat, s-au înfrățit duhovniceşte cu românii 
şi i-au ajutat şi îi ajută pe români cu dragoste părintească. 


Sfinţii Mucenici Zoticos, Attalos, Camasis şi Filippos au nume greceşti. Cripta lor 
a fost descoperită în 1971 şi noi îi pomenim pe 4 iunie. Nu ştim de ce neam 
sunt...dar pentru că i-am găsit pe pământ românesc îi cinstim ca pe unii de-ai 
noştri. 


Sfântul Nifon al II-lea al Constantinopolului e şi el grec. A fost Arhiepiscop al 
Tesalonicului, Patriarh al Constantinopolului dar şi Mitropolitul Tării Româneşti. 
Deşi a fost alungat, în mod nedrept, din Țara Românească şi s-a întors la Athos, 
noi îl pomenim ca pe un Sfânt român...pentru că şi-a pus amprenta şi asupra 
noastră. 


Pe de altă parte, avem şi Sfinţi români...născuţi din neamul românesc şi pe 
pământ românesc. 


= Sfântul Gheorghe de la Cernica e din Săliștea Sibiului, 

— Sfântul Grigorie Dascălul s-a născut la Bucureşti în 1765, 

= Sfântul Daniil Sihastrul e dintr-un sat din apropierea Rădăuților, 

— Sfântul Dosoftei al Moldovei s-a născut la Suceava în 1624, 

=> Sfântul loan lacob Hozevitul s-a născut pe 23 iulie 1913 în satul Crâiniceni 
din județul Botoşani. 

— Sfântul Calinic de la Cernica e bucureştean. S-a născut la Bucureşti în 7 
octombrie 1787. 

= În sursa de aici, la viaţa Sfântului Iosif cel nou de la Partoş, se spune că 
Sfântul Iosif, deşi „născut în 1568 în oraşul Raguza din Dalmația, pe malul 
Mării Adriatice ” a fost „vlah de origine ca şi Sfinţii Nicodim cel Sfinţit de la 
Tismana, Dimitrie cel Nou Basarabov, Cuvioasa Paraschiva de la laşi şi 
Sfânta Muceniţă Filofteia de la Curtea de Argeş”. 


Și dacă vlahii de peste tot...sunt cu toţii consideraţi români, atunci aria romanităţii 
se extinde cu mult faţă de graniţele României actuale. 


Da, numărul Sfinţilor români canonizaţi e foarte mic în comparaţie cu numărul 
Sfinţilor români cunoscuţi cu numele! Alături de cei cunoscuţi, canonizaţi sau nu, 
sunt Sfinţii români necunoscuţi, care nici ei nu sunt puţini. 


Și de la Sfinţii români, pe care Biserica noastră i-a canonizat, adică le-a recunoscut 
sfinţenia vieţii, noi avem de învăţat foarte multe lucruri particulare. Pentru că 
intimizându-ne/ împrietenindu-ne cu ei, prin rugăciune, putem să fim învăţaţi de 
către Părinţii noştri cei Sfinți cum să ne comportăm, în mod propriu ortodox, 
potrivit specificului nostru românesc. 


lar românii ortodocşi, în mod fundamental, au simţul echilibrului. Sunt paşnici în 
relaţii dar pătrunzători în ceea ce priveşte dogmele credinţei. Sunt ospitalieri şi 
muncitori, smeriţi şi realişti în faţa istoriei. 


De aceea, Sfântul Ştefan cel Mare s-a comportat ca un voievod responsabil, care a 
apărat ţara cu arma în mână dar a şi împodobit-o cu focare de viaţă ortodoxă, adică 
cu Mănăstiri şi Biserici. Sfântul Constantin Brâncoveanu şi-a acceptat martiriul cu 
demnitate. Sfintele sale Moaşte au fost scoase din mormânt luna trecută şi puse 
spre închinare. 

Sfântul Sfinţit Mucenic Teodosie de la Brazi a fost martirizat de către tătari prin 


tăierea capului. Sfântul Sfinţit Mucenic Antim Ivireanul, românizat şi el prin 
iubirea sa faţă de neamul nostru, a fost ucis de turci. Sfântul Ierarh Andrei Şaguna 
s-a născut în Ungaria dar din părinţi aromâni. Sfântul Bretanion al Tomisului a 
participat la Sinodul I Ecumenic.Sfântul Onufrie de la Vorona s-a născut în Rusia 
ŞI s-a nevoit în secolul al 18-lea în Moldova. 


Sfântul Chiriac de la Bisericani se nevoieşte 60 de ani într-o peşteră. „Vara şi iarna 
petrecea pe munte cu trupul gol, în rugăciune curată, biruind, cu puterea lui 
Hristos, neputinţele firii şi ispitele diavolului”. Din 13 iunie 1641 Sfintele Moaşte 
ale Sfintei Parascheva sunt la Iaşi. Sfântul Simeon de la Pângăraţi era un isihast. A 
avut harisma vindecărilor şi pe cea a înainte-vederii şi a adormit în anul 1476. 


Sfântul Varlaam al Moldovei a tipărit prima carte românească din Moldova. Sfânta 
Teodora de la Sihla a trăit în pustnicie viaţa isihastă. „Rugându-se neîncetat lui 
Dumnezeu cu rugăciunea cea de taină a inimii, faţa i se lumina, iar trupul i se 
ridica de la pământ, asemenea Sfintei Maria Egipteanca”. 


Sfântul Visarion, mărturisitorul suferă pentru că se opune catolicizării în forța a 
Transilvaniei. Sfântul loan Românul este spânzurat de turci pe 12 mai 1662. In zi 
de vineri, înaintea praznicului Inălţarea Domnului. Era adolescent. Avea 17-18 ani. 


Sfânta Muceniţa Filoteca a fost martirizată de tatăl ei la vârsta de 12 ani. Motivul: 
pentru că a dat de mâncare la săraci. Sfântul Mucenic Sava de la Buzău a fost 
înecat. 


Prima canonizare făcută în Biserica Ortodoxă Română a fost cea din ziua de 28 
februarie 1950. lar pe 20 iunie 1992, când s-a stabilit sinodal Duminica Sfinţilor 
Români, s-a precizat că în această duminică trebuie „să se numere cu Sfinţii şi să 
se cinstească după pravilă cu slujbă specială şi cu acatist toţi Sfinţii din neamul 
românesc, ştiuţi şi neştiuţi”. Lucru care atestă faptul că această duminică a fost 
gândită ca o prelungire a Duminicii Tuturor Sfinţilor dar cu specific românesc. 


Pentru că în duminica anterioară i-am cinstit pe toţi Sfinţii cunoscuţi şi necunoscuţi 
de noi, oamenii, dar care sunt Sfinţi la Dumnezeu. lar astăzi îi cinstim pe toți 
Sfinţii români cunoscuţi şi necunoscuţi de către noi, adică şi pe cei care nu sunt 
specificaţi cu albastru în calendarul nostru...dar sunt Sfinţi români, născuţi pe 
acest pământ. 


Și prin aceasta noi ne exprimăm, deopotrivă, neştiinţa şi recunoştinţa în faţa lui 
Dumnezeu. Admitem că nu îi cunoaştem pe toţi Sfinţii neamului românesc dar că 
suntem recunoscători pentru cei pe care îi cunoaştem şi care ne ajută în viaţa 
noastră eclesială. 


Iar cei care ne ajută pe noi sunt întotdeauna cu noi. 


lar noi trebuie să strigăm mereu către Sfinţii români, către Părinţii care ne-au 
precedat pe noi, pentru ca să ne înveţe să ne legăm de ei în mod viu, ca harul lor să 
treacă şi la noi. 


Rugaţi-vă pentru noi, Sfinţilor români, necunoscuţi şi cunoscuţi, pentru ca să ne 
facem vrednici de Împărăţia lui Dumnezeu!  Luminaţi-ne în toate zilele vieţii 
noastre. Călăuziţi-ne spre tot adevărul şi spre toată pacea duhovnicească. Pentru 
că dorim Să fim împreună cu voi pentru toți vecii. 


Nu ne lăsaţi în greutăţile, în ispitele şi în căderile noastre! Nu ne lăsaţi singuri! 
Fiţi cu noi în toate zilele, pentru ca să lăudăm pe Dumnezeul mântuirii noastre, 
pe Tatăl, pe Fiul şi pe Sfântul Duh, acum şi în vecii vecilor. Amin! 


Părintele lect univ. dr. Constantin Necula - Predică la Duminica Sfinţilor 
Români 


"Ale Tale dintru ale Tale...” 


Impodobită-i astăzi ortodoxia românească. În multe chipuri şi cu alese veşminte. 
Căci deşi praznicul Rusaliilor a trecut, roada Rusaliilor în mijlocul neamului nostru 
astăzi prăznuim. Se deschide cerul de deasupra României şi-n alcătuire de duh se- 
arată Raiul împodobit şi cu râvnă românească. Şi cu dragoste şi cu credinţă şi cu 
nădejde, rostuite şi rostite pe dulcele grai românesc. Şi-n faţa dezagregării de-acum 
a românismului prin falsă europenizare, parcă nimic n-ar fi mai de preţ decât 
reaşezarea în rânduiala Liturghiei româneşti, dinaintea Altarului ceresc. 


Neam de sate şi preoţi - cum spunea Nicolae Iorga - românii îşi ţin astăzi hramul 
cu sfinții lor. Mulţi, mulți şi mare parte neştiuţi. Pentru că, dacă în timp, canonizări 
mai vechi (1956) sau mai noi (ultimele chiar în 2003, Sfântul Vasile de la Poiana 
Mărului sau Theodosie II al Moldovei) au pus oarece rânduială în sinaxar, n-au 
epuizat nici pe departe "norul de martori" care a făcut ca România să reziste 
veacurilor în alcătuirea ei de pământ şi mai ales, aceea de "cer ortodox”. Căci în 
sinaxarul de Sfinţi români pe care-l prăznuim astăzi intră Andrei Apostolul, cel 
dintâi chemat, ucenicii lui, episcopi tomitani, intră martirii Dobrogei sau 
învățații ei (Sfântul loan Casian şi Sfântul Gherman), călugării reuniți dintâi 


sub toiagul stăreţiei lui Nicodim la Tismana, dar şi toţi ceilalţi care, asemeni lor, 
au aprins cerul credinţei noastre strămoşeşti cu stelele credinţei împlinite. Şi 
când spun aceasta spun nu doar despre martirii pentru unitate teritorială sau 
ecclesială a românilor, ci şi despre mamele lor, aşteptându-şi pruncii-bărbaţi să se- 
ntoarcă acasă, iubitele lor, căci neamul întreg e un neam de maici şi mirese 
îndoliate, ai căror eroi, de pe pomelnicele familiilor româneşti, martire unele, s-au 
strămutat în pomelnicul Neamului. 


Toată ţara este astăzi un chivot de moaşte uriaş, căci nu-i loc pe pământul 
românesc şi nu numai, în care să nu străluce oasele albite de ploi şi vreme ale 
tinerilor şi bărbaţilor care au purtat râvna unei biserici româneşti pe un teritoriu 
românesc. Într-atât încât ne-au descuiat trecătorile din munţi, temeinice pronaosuri 
întru care s-a botezat în sânge de voinic viitorimea. 


Mame şi mirese îndoliate... Ale unui neam care încă-şi aşteaptă izbăvirea. Căci 
vremurile comunismului au adăugat calendarului vrednic de cinste al martirilor 
nume noi dătătoare de sensuri: morții Aiudului şi Gherlei, umiliții ucişi ai 
Piteştiului şi ai Târgşorului, răstigniţii Canalului, îngropaţii din minele 
Maramureşului şi că ei, toţi cei care, încrezându-se în Domnul, n-au îngăduit ca 
lanţul lor să cadă prin trădare, prin vinovată cedare. 


Un "imn acatist pentru crucea purtată" (Virgil Maxim) s-ar cuveni înălțat şi pentru 
ei sau mai ales pentru ei. Moaştele cele noi ale devenirii noastre intru ființă 
națională. Pomenirea lor ar putea fi şi prilejul de a rosti răspicat răspunsul la 
întrebarea: "Unde a fost Biserica?" din toate sufletele noastre: "Pe cruce!" 
Răstignită laolaltă cu răstigniţii ei. 


Astăzi este, în aceeaşi vreme, o duminică eroică. În care, laolaltă, se cuvine să 
pomenim pe toţi cei care au mărturisit pe Hristos sub presiunea otravei roşii, care 
este comunismul. Unii din ei, în viaţă, printre noi... Mărturie că sfinţii sunt mai 
întâi oameni asemeni nouă, care prin râvnă şi har, trec dincolo de orizont, în 
Sus, spre cerul împărăției. Sunt cei care răbdat-au să fie îmbrăcaţi în veşmânt de 
batjocură mai înainte de a pătimi până în sfârşit laolaltă cu Hristos, Cel Care dintâi 
ne-a învăţat ce înseamnă Patima. 


Sunt cei care şi-au pus vieţile lor arvună românească la neîmbătrânirea Neamului, 
cum Hristos S-a făcut arvuna neîmbătrânirii firii omeneşti. Noi, românii, nu 
suntem dintre acele neamuri care au ridicat praful Europei în copitele cailor. 
Bornele de hotar nu le-am purtat legate de şa, aşezându-le unde ne-a fost mai la 
îndemână uciderea, asuprirea şi jecmănirea altora. Din bornele de oase sfinte şi din 


Crucile de pe turlele de Biserici ne-am zămislit puncte de reper întru viaţa veşnică, 
iar mormintele alor noştri şed cuminţi, îmbrăţişate cu duioşie de cei dinaintea lor. 


Această fidelitate o prăznuim astăzi. Laolaltă cu Hristos, Cel atât de iubit în 
neamul nostru, că până astăzi soţul îi spune soţiei "creştină", iar ea lui "creştin"; că 
până astăzi botezurile şi nunțile şi praznicele pentru cei plecați rămân zile înscrise 
cu foc în calendarul de inimă al fiecărei familii, al fiecărui sat. lar celor care ne 
spun că n-avem monumente reprezentative pentru cultura universală ar trebui să le 
arătăm valul lui Traian, tranşeeele Oituzului şi Mărăştiului, ranițele culmi ale 
Topliţei sau ale Caraimanului. Mausoleele cu oase ascunse în câmpia Satmarului 
şi-n buza de apă a Dunării... 


Toate, semne ale sfinţeniei şi ale biruinţei Crucii, împotriva semilunii, zvasticii 
secerii şi ciocanului... împotriva nebuniei lui Antihrist! 


Părintele conf. univ. dr. Constantin Necula - Predică la Duminica a II-a după 
Rusalii 

Pr. Dr. Constantin Necula 


Iubiţi credincioşi, iată-ne ajunşi în a Il-a Duminică după Rusalii, după Pogorârea 
Sfântului Duh şi îngăduiți-mi să vă pun înaintea ochilor inimii şi ai sufletului 
Evanghelia zilei, cuprinsă în Evanghelia de la Matei 4, 18-23: 


«In vremea aceea, pe când umbla lisus pe lângă Marea Galileii, a văzut doi 
fraţi, pe Simon ce se numeşte Petru şi pe Andrei, fratele lui, care aruncau 
mreaja în mare, căci erau pescari. 


Şi le-a zis: Veniţi după Mine şi vă voi face pescari de oameni. lar ei, îndată 
lăsând mrejele, au mers după El. 


De acolo, mergând mai departe, a văzut alți doi fraţi, pe Iacov al lui Zevedeu şi 
pe loan, fratele lui, în corabie cu Zevedeu, tatăl lor, dregându-şi mrejele şi i-a 
chemat. lar ei îndată, lăsând corabia şi pe tatăl lor, au mers după EL. 


Și a străbătut lisus toată Galileea, învățând în sinagogile lor şi propovăduind 
Evanghelia Impărăţiei şi tămăduind toată boala şi toată neputinţa în popor.» 


Neputinţa dintâi pe care, iată, Evanghelia ne arată că Domnul o tămăduieşte în 
popor, este acea boală numită frica de responsabilitate, ascunderea de Dumnezeu 
de teama de a nu fi responsabil pentru faptele pe care le faci. 

Hristos Domnul astăzi Îşi alege ucenicii cu strigare divină: „Vino după Mine!”, pe 
cei care vor fi sămânţa Bisericii, pe cei care cu Hristos şi în Hristos, vor mări până 
la marginile pământului şi până dincolo de ceruri ceea ce, în modul cel mai 
minunat cu putinţă, noi numim noua Împărăţie a lui Dumnezeu, ce ne cuprinde pe 
fiecare dintre noi în parte: preoți sau mireni deodată, sfinţi sau păcătoşi în aceeaşi 
vreme, cu condiţia ca fiecare dintre noi, mai ales cei păcătoşi, să ne venim de 
fiecare dată în fire şi să strigăm Domnului: Dumnezeule, milostiv fii nouă, 
păcătoşilor! 


În general, Evangheliile care vorbesc despre alegerea Apostolilor îi înşiră pe toţi 
doisprezece, inclusiv pe Iuda, cel prin care se face vânzarea. Şi aşa cum spuneam şi 
în Duminica Pogorârii Duhului Sfânt, de îndată, după ce luda s-a spânzurat şi 
Biserica a primit harul Duhului Sfânt, mai înainte de a primi Duhul Sfânt însă, 
ucenicii au purces la alegerea celui de-al doisprezecelea, prin tragere la sorți, prin 
alegere la sorți şi sorții au căzut pe Matia, cum ne spun Faptele Apostolilor. Iată că 
la alegerea lui Dumnezeu — acest strigăt: „Vino după Mine” — se adaugă tot o 
alegere a lui Dumnezeu, dar de data aceasta ceva mai ascunsă, prin această tragere 
la sorţi între doi candidați la apostolie. 


Îngăduiţi-mi însă astăzi să vă vorbesc despre un alt apostol, despre alt mesager al 
Împărăției lui Dumnezeu, care ne va dărui fiecăruia dintre noi bucuria deplină a 
cunoaşterii Împărăției lui Dumnezeu. Este vorba despre Sfântul Apostol Pavel, cel 
care se adaugă numelor celor doisprezece Apostoli, nume care sunt acestea, ne 
spune tot Evanghelia de la Matei: „Întâi Simon, cel numit Petru şi Andrei, fratele 
lui; Iacov al lui Zevedeu şi loan, fratele lui; Filip şi Vartolomeu, Toma şi Matei 
vameşul, Iacov al lui Alfeu şi Levi ce se zice Tadeu; Simon Cananeul şi luda 
Iscarioteanul, cel care L-a vândut”. 


Lor li se adaugă deci Matia, prin tragere la sorți să-i spunem şi Saul din Tarsul 
Ciliciei, cel ce avea să devină Pavel, Apostolul neamurilor. 


Realizarea convertirii lui Saul din Tars nu porneşte din ceea ce am numi noi 
făcătură de mână omenească. La întrebarea dacă Saul din Tars L-ar fi cunoscut pe 
Domnul în mod direct, bazându-ne pe observaţiile unui pofesor de Teologie de la 
Sibiu, de acum câţiva ani, părintele Grigorie Marcu, putem argumenta împotriva 
ideii că L-ar fi cunoscut, astfel: Saul din Tars n-a putut fi la Ierusalim în vremea 


când Mântuitorul propovăduia Împărăţia Cerurilor. Dacă ar fi fost, era cu neputinţă 
să asiste ca un indiferent la drama de pe Golgota. Cu firea sa înflăcărată, el nu 
putea fi decât prigonitor, victimă sau călău, căci Saul din Tars nu era unul dintre 
acele suflete slabe despre care Dante spunea că cerul le respinge şi infernul nu le 
primeşte. 


Dacă Saul din Tars L-ar fi cunoscut pe Mântuitorul în trup, atunci ar fi trebuit să-L 
recunoască, fireşte, când i S-a arătat pe drumul Damascului. Ori noi citim în 
Faptele Apostolilor 9, 5 întrebarea pe care i-o pune Pavel-Saul arătăriui luminoase: 
„Cine eşti, Doamne?”. Ori aceasta ne dovedeşte că Saul nu L-a cunoscut în trup pe 
Mântuitorul. 


Pe prigonitorul creştinilor, Saul, îl găsim părtaş la lapidarea Sfântului Arhidiacon 
Ştefan, în Faptele Apostolilor, capitolele 6 şi 7, unde, chiar dacă nu aruncă laolaltă 
cu ceilalți cu pietre, nu beneficiază de circumstanţe atenuante. Dimpotrivă, aşa 
cum va scrie în Epistola Romani 1, 32, el este tot atât de culpabil ca şi ucigaşii, 
pentru că a încuviinţat faptele lor: uciderea întâiului martir, Ştefan arhidiaconul. 


Unealtă a oficialităţii iudaice în prigoana ce se porneşte împotriva creştinilor, Saul 
devine eroul zilei, suflând mereu cu ameninţare şi prăpăd împotriva Domnului, al 
Cărui trup se pare că-l credea ascuns, iar nu înviat. Am mai spus aceasta când, o 
dată cu Gala Galaction, am afirmat că se pare că Sfântul Apostol Pavel, mă rog, 
Saul din Tarsul Ciliciei, avea convingerea fermă că Domnul n-ar fi înviat şi că 
Apostolii ar fi furat trupul Acestuia şi l-ar fi ascuns. 


De aceea prigoana porneşte mai întâi împotriva Ierusalimului, locul cel mai lesne 
pentru ascuns, pentru moment, trupul lui Hristos. lar mai apoi, pentru că nu găsise 
trupul, acesta plecase în Damasc, unde, cu scrisori din partea iudeilor, ar fi trebuit 
să cerceteze casele evreilor de acolo, în căutarea trupului lui Hristos, Damascul 
beneficiind la acea dată de o puternică diasporă evreiască, în care se afla şi o 
puternică diasporă creştină. Prigoana ce o porneşte este rememorată de Sfântul 
Apostol Pavel astfel: „Eu, unul, am gândit în mintea mea că faţă cu numele lui 
lisus Nazarineanul trebuie să fac tot ceea ce e potrivit, ceea ce am şi făcut în 
Ierusalim, căci pe mulţi Sfinţi i-am închis în temnițe cu puterea pe care o luasem 
de la arhierei. lar, când erau daţi la moarte, întăream şi eu cu glasul meu. Şi îi 
pedepseam adesea prin toate sinagogile şi-i sileam să hulească şi mult 
înfuriindu-mă împotriva lor, îi urmăream până şi prin cetăţile de dinafară”. 

Textele nu sunt cuprinse numai în Faptele Apostolilor, ci şi în Epistola 1 Corinteni 
sau în Epistola Galateni, către Filipeni sau în 1 Timotei. Prigoana aceasta va fi avut 
martirii săi, ale căror nume nu le ştim, dar judecând după cuvintele dure cu care-şi 


descrie acțiunea din această perioadă, în Faptele Apostolilor 8, 4 şi Faptele 
Apostolilor 9,1-2, putem presupune că numărul celor care au pătimit nu a fost mic. 


Că groaza numelui său ajunsese departe ne-o dovedeşte faptul că Anania, creştinul 
din Damasc ce avea să-i redea, cu voia lui Dumnezeu, vederea Saulului devenit 
Pavel, auzise de la mulţi câte rele a făcut sfinților din Ierusalim, mai înainte de a da 
față cu prigonitorul. Pentru condamnarea creştinilor din Damasc, Sinedriul 
ierusalimitean i-a dat puteri depline şi o mână de oameni înarmaţi; o gardă care era 
în solda templului, asemeni celor care luaseră parte la arestarea Domnului în 
Grădina Ghetsimani. 


Convertirea lui Saul şi-a găsit astfel o descriere pe care putem s-o redăm cu aceste 
cuvinte: Ajuns în preajma porților Damascului, se întâmplă minunea care-i frânge 
viaţa în două. Saul învaţă aici articolul fundamental al teologiei sale, pe care-l va 
valorifica de nenumărate ori în impresionanta moştenire scripturistică ce-a lăsat-o 
Bisericii lui Dumnezeu: Hristos şi credincioşii Săi sunt una. 


Aceştia formează Trupul Bisericii, iar Hristos este Capul Trupului. Cum este 
posibilă această împreunare mistică dintre Hristos şi mădularele Bisericii Sale, 
Apostolul nu ne va lămuri nicicând. Esenţial este că ea există. Domnul 1-a dovedit 
magnifica ei realitate când i-a zis: „Saule, Saule, pentru ce Mă prigoneşti?” 
(Fapte 9, 4). Ce se va fi petrecut în mintea lui la auzul acestor cuvinte venite de 
dincolo de lume e lesne de bănuit, pentru că Saul nu-L cunoştea pe Domnul şi nu 
ştia să-L fi târât în temniţă şi să-L fi maltratat sau să-L fi dat Sinedriului pentru 
judecată sau cum o spune el, să ridice glasul la condamnarea Lui la moarte. Iar 
dacă dumnezeiasca arătare 1-a grăit totuşi, aşa cum am auzit: „Saule, pentru ce Mă 
prigoneşti?” Saul a trebuit să-şi dea seama, măcar la această răscruce a vieţii Sale, 
că toate loviturile care au căzut peste trupurile prigoniților din Ierusalim şi din 
cetăţile din afară au nimerit în coasta străpunsă a Dumnezeu-Omului, pentru că 
Hristos şi aleşii Săi sunt una. Adevărul acesta va răsuna de pe buzele sale mai 
fierbinte şi mai cuceritor decât de pe oricare altă gură de misionar creştin, pentru că 
nu l-a primit de la oameni, nici din om, ci Hristos Însuşi i l-a împărtăşit. 


Din pulberea în care dumnezeiasca arătare i-a îmbrâncit semeţia, se scoală un om 
nou. Saul din Tars şi-a încheiat aici zbuciumata-i curgere întru fariseismul lui de 
toate zilele. Din scrumul prigonitorului Său, Hristos Dumnezeu va face să crească 
neîntrerupt Pavel, Apostolul neamurilor. În clipa aceea, istoria lumii a luat alt curs: 
„ţepuşa” din Faptele Apostolilor 9, 5 s-a prefăcut în vas ales al lui Dumnezeu, cum 
ne spune acelaşi capitol 9 al Faptelor Apostolilor la versetul 15 (cf. Părintele 
Grigorie Marcu). 


Din momentul Damascului, Sfântul Apostol Pavel devine o personalitate 
echilibrată, un aliaj duhovnicesc de reală valoare, care va transplanta creştinismul 
din Răsărit în Europa. Natură de elită, personalitate de stil nobil şi cu posibilităţi 
geniale, el va trudi, se va smeri şi va conduce cu forța convertirea. Spusa lui va 
face întotdeauna să răzbată până la marginile pământului şi dincolo de ele adevărul 
Evangheliei lui Hristos. lar ceea ce el identifică în drumul Damascului, toţi cei care 
vor mărturisi pe Hristos până la sfârşitul veacurilor o vor face, ştiind că este real. 
Pentru fiecare prigonit în numele lui Hristos se aude glasul: Pentru ce Mă 
prigoneşti? Deoarece cu fiecare prigonit al tuturor timpurilor, în numele lui 
Hristos, Cel care a acceptat să ia crucea şi să-l urmeze Lui, în numele lui 
Hristos aşadar, durerea este şi a lui Hristos, patima este şi a lui Hristos, rana 
este şi a lui Hristos. 


Fără îndoială că Pavel, fără să vrea, răspundea, prin activităţile sale ce vor urma 
după acest moment al Damascului, la strigătul dintâi al Evangheliei de la Marcu: 
„Pocăiţi-vă, convertiţi-vă şi credeţi în Evanghelie”. Şi Mântuitorul ştia că lucrurile 
acestea se vor împlini, iată, prin acest al treisprezecelea Apostol, necitat de 
Evanghelii, dar citat în Evanghelia pururi deschisă a Împărăției lui Dumnezeu, Saul 
cel din Tarsul Ciliciei, fariseul cel până în măduva oaselor — şi nu am spus-o în 
sensul peiorativ al cuvântului, ci prin voia Sa, — i-a ales să fie începători ai 
credinţei. Minunat lucru pentru aceia care nu s-au rupt de apostolie, pentru 
aceia care poartă în sufletul lor Taina Sfintei Împărtăşanii, Taina Botezului, 
Taina Spovedaniei, Taina Preoţiei, Taina Cununiei, Taina Sfântului Maslu şi 
celelalte taine mari ale Bisericii, pentru că le primesc din mâna Apostolilor, prin 
episcopii lor şi prin preoții lor. 


lată-ne, aşadar, la o săptămână după Pogorârea Duhului Sfânt, văzându-ne cum ne 
creşte Biserica prin martiri şi iată-ne astăzi văzând cum a început să crească 
Biserica prin Apostoli. Baza Bisericii, măduva ei cea mai de taină, picior al Sfintei 
Mese, dacă vreţi, sunt întotdeauna Apostolii şi Mucenicii noştri de la începutul 
veacului. Ei se continuă şi îşi continuă lucrarea lor până astăzi: Apostolii prin 
episcopi Şi preoţi şi diaconi, iar martirii prin cei care cu credinţă în suflet au 
mărturisit pe Domnul şi Dumnezeul nostru, indiferent de condiţiile sociale sau 
politice în care şi-au desfăşurat creştinismul lor. 


Ce mare lucru e să înţelegi că dragostea nu se bucură de nedreptate, ci se 
bucură de adevăr şi mai cu seamă să pricepi că dragostea toate le suferă, toate le 
crede, toate le nădăjduieşte, toate le rabdă şi că ea nu cade niciodată. 


Dragostea nu cade niciodată pentru că având bază în acest: „Vino după Mine” al 
Mântuitorului şi-a primit răspunsul prin martiriul Apostolilor şi prin moartea 
martirilor, cei care au înţeles, aşa cum am văzut Duminica trecută, că nu ei, ci 
Hristos din ei pătimeşte, că în dinţii fiarelor trupurile lor se vor face făină aleasă 
pentru prescura cea mare a Bisericii lui Hristos. 


lată-ne, aşadar, încă o dată înaintea chipului luminos al Apostolilor. Să luăm 
seama, dar, să nu-l întunecăm cu păcatul nostru, cu necuviinţa noastră că fără de 
apostol şi fără de episcop şi fără de preot şi fără de diacon n-avem cum să fim 
Biserica Dragostei care nu cade. Amin. 


(Pr. conf. univ. dr. Constantin Necula, din "Cântare de biruinţă cântând” - 


Predici şi meditații duhovniceşti radiodifuzate , Editura «Oastea Domnului» — 
Sibiu, 2012) 


Pr. Constantin Necula - Lăsând mrejele, au mers după El... (Matei 4. 20) 


Odoxologia.ro 


Este Duminica Sfinților români. Adică a pescarilor de oameni cu cetăţenie ca a 
noastră. Oameni ca noi. Care ne cheamă spre Împărăţie. Şi ne încurajează în limba 
noastră cea română din stalul de lumină al Împărăției Cerurilor. O galerie 
nesfârşită. Deschisă completării. Deschisă inclusiv vieților noastre. 


Duminica aceasta aduce aminte de harul lui Dumnezeu peste Neamul românesc. Și 
nu. Nu e semn de filetism, de altfel condamnat de Biserică în dese rânduri chiar în 
documente oficiale, ci de motivarea comunității de limbă și credinţă în traducerea 
în fapte bune a credinţei. În fapte luminate a nădejdii. În fapte dospite în veșnicie, 
ca rod al dragostei. De ani buni aud în spaţiul public tot soiul de comentarii, unele 
de o indecență vecină cu iadul culturii, care încearcă să anuleze rodirea de Duh a 
Țării. Ca şi cum numai vedetismele ar conta. Nu şi fibra voievodală din care ne 
hrănim prezentul. Din care izbucneşte limpezimea de jar cosmic a baladei ori a 
cântului liturgic ce ne apropie de Cer. Din care au izbucnit limpezimile de filozofie 
clasică ale poemelor ce încă mai mişcă osiile axiologiei românești. 


Plecând din luncile Dunării (Sfinţii dobrogeni) şi până în văile Museosului (Buzăul 
de altădată, Sfântul mucenic Sava), colindând în sărătura de Duh a cetăților romane 
ori în umbra de codru a sihăstriilor, trecând prin grozăvia câmpurilor de luptă ori 
apocalipsa drăcească a temniţelor comuniste - şi nu numai - spiritul sfinţeniei ro- 
mânești s-a desăvârșit mereu prin mila lui Dumnezeu. Nu. Nu avem sfinți ambi- 
țioşi. Care să fi visat să schimbe teologii ori culturi. Dacă au făcut-o, au făcut-o 
pentru că Însuși Hristos le-a îngăduit. Nu întâmplător, ci proniator, zic eu, textul 


prim al Duminicii acesteia este legat de chemarea apostolilor. De acel „vino după 
Mine” (Matei 4, 19). Unii lasă mrejele, alţii corăbiile, alţii pe taţii şi mamele lor... 
Iar răsplata este Hristos. Cu Patima, moartea şi Învierea Sa. De unde cabotinismul 
moral al celor care susțin că promisiunea Cerului pentru creștini este o utopie din 
care se hrănesc manipulările Bisericii. 


Nicidecum. Ştefan - primul martir - vede cerurile deschizându-se şi pe Dumnezeu- 
Treime primindu-l (Fapte cap. 7). Şi prin el fiecare dintre cei care aleg mărturisirea 
lui Hristos se pot aştepta la răsplata ome-nească a pietrelor. Fie zvârlite către el fie 
construite de jur împrejur. Ziduri ce sufocă libertatea. Care afundă în mlaştina 
disperării oameni tocmai pentru a-i dezu-maniza. 


De aceea, cred, Duminica aceasta poate fi numită şi Duminica Rezistenței Naţio- 
nale la tot ceea ce înseamnă abuzul ideologicului împotriva libertăţii de conştiinţă 
mărturisitoare. E Duminica în care foştii şi pururea deținuții politici din România 
bat obrazul - ori lipsa de obraz - a tuturor celor care au uitat cu ce sânge s-a plătit 
libertatea de acum. 


E Duminica Voievozilor ce au ţinut Crucea potrivnică oricărui însemn de înrobire 
a Ţării. Voievozilor care şi-au făcut din coroană Cunună. Uneori cu pruncii. 


Alteori fără să fie deplin conştienţi, pierzându-și vieţile în răutățile celor cărora nu 
le-au îngăduit jefuirea darurilor prin care Hristos a înnobilat săraca ţară bogată. 


E Duminica cioplitorilor în piatră ce au urcat altare la cer. A pictorilor de biserici 
ce ne-au ținut vii chipurile neamurilor noastre de odinioară de care au uitat şi ma- 
nualele de istorie şi istoricii de propagandă. 


E Duminica maicilor şi călugărilor ce au făcut din privegherea lor rodire de Duh și 
de Liturghie într-un neam care și-a pierdut uneori pita, dar nu şi prescura din care 
şi-a adus Dumnezeul Intrupat în miezul de lumină al satului. 


E Duminica palmelor bătucite de arat şi arse de soarele aspru ale secetei, al buzelor 
ce-şi sărau aşteptarea cu lacrima răbdării. 


E Duminica mamelor ce-şi aşteptau pruncii să crească şi să lumineze casa. A 
mireselor niciodată măritate ai căror miri s-au stins în fronturile prea multe şi prea 
sterpe de rod ale războaielor. Care le-au lăsat moștenire cămaşa de nuntă peste care 
prohodea preotul satului şi plângea fecioara rănită de moarte. 


E Duminica celor ce şi-au pierdut viețile în tulnicul gropilor de obuz dușman ori în 
al nevertebratelor tranșee, monștrii în care ne-au murit și filozofii şi poeţii și 
medicii și copilandrii îndrăgostiți. 


E Duminica celor stinși înfometați de statele ajunse la noi doar prin ministerele 
groazei care azi dau lecţii de geopolitică şi democraţie, a celor sufocați de nepu- 
tinţa de a rosti Tatăl Nostru. Pre limbă română. A celor care au murit ucişi pentru 
ca noi să vorbim şi să scriem româneşte. 


E în fond Duminica uitaţilor noştri Sfinţi din care ne-am hrănit aşezarea în naosul 
de har al Bisericii Ortodoxe Universale, dăruind lumii cărți şi slujebnice, volume 
de măiestrie ştiinţifică despre care astăzi nu mai învăţăm la şcoală. 


E Duminica uitatului ţăran român care a ţinut Țara cu sărăcia lui acoperită de paie 
de care astăzi ne ruşinăm (deși plătim salarii pe ani buni pentru a vizita casele aco- 
perite cu paie a cine-ştie-cărui alt neam) culegător de mere şi stele deopotrivă. Care 
horea, iubea și lupta cu o adâncă încredințare că e nemuritor. Care-şi trimitea copiii 
la stână şi şcoală, la câmp şi în luptă cu seninătatea omului care ştie că nimic, dar 
absolut nimic nu se face fără jertfă de sine. 


„A. fi liber în Hristos 
înseamnă a dărui 
cu zâmbetul pe huze, 
iubire!” 


Pr. prof. Constantin Necula 


E Duminica celor care au răspuns din Neamul nostru la chemarea lui lisus Hristos. 
Unii au lăsat mrejele, alţii corăbiile, alții părinții, lumea în care stăpâneau. Răs- 
plata, dese ori, a fost moartea. Şi uneori moartea cumplită, asemeni celei suferite 
de Acela pe care-L urmau. Nu. Nu gândeau sinucigaş - asta așa, doar ca să încerc 
memoria unui filozof - şi nici unul nu intra în tunelul morţii din drag de moarte. Ci 
din drag de Înviere şi iubire pentru Înviat. 


Mărturiile din temniţele comuniste, din lagărele sovietice ori din degradantele 
ocoale ale domiciliilor forțate ne aduc aminte cât de mult iubeau oamenii aceia 
familia lor şi cultura vieții. Şi totuşi, pentru mărturia lor, au lăsat în urmă huzurul şi 
au refuzat belfăreala de partid din nevoia de a rămâne de partea lui Hristos. Puțin 
lucru? Mântuitor. Mereu Neamul românesc a avut vremuri de cerneri şi discerneri. 


Azi suntem în Duminica lor, a celor care l-au ales pe Hristos. Rodul lucrării Du- 
hului Sfânt printre noi. Grijă, rogu-vă, când călcaţi prin câmpiile ori văile ţării, pe 
firul apelor ori prin înaltul munţilor... Sub picioarele noastre trufașe stau gleznele 
de duh ale celor ce ne sunt Ţara. Şi Biserica. Nădejdea Împărăției Cerurilor. 


Sursa: tribuna.ro 


Părintele Iosif Trifa - Despre pescuirea cea sufletească 


Evanghelia acestei duminici ne arată cum i-a chemat lisus la apostolie pe patru 
dintre Apostoli. Din pescuitori de peşti i-a făcut pescuitori de suflete. „Veniți după 
Mine, le-a zis Domnul, la o pescuire mai minunată decât cea pe care o faceți... Eu 
vă chem în marea cea largă a vieții, unde veţi pescui suflete pentru Împărăţia lui 
Dumnezeu; în Numele Meu veţi arunca mrejele şi multe suflete veţi scoate din 
adâncul pierzării... Cei patru pescari au ascultat chemarea Domnului. Mai târziu, 
Domnul a alăturat la ei încă opt „pescuitori“ de suflete. Minunată pescuire 
sufletească au făcut aceşti doisprezece „vânători“. În istoria lumii nu se cunoaşte o 
altă aşa minune ca doisprezece pescari simpli să cucerească o lume întreagă pentru 
Evanghelie. 


Alexandru Macedon a pornit odinioară cu o uriaşă armată, ce întuneca soarele, să 
cuprindă lumea; şi n a putut răzbi. Şi, iată, doisprezece pescari au cuprins-o fără să 
aibă nici putere şi nici ştiinţă lumească... 


Taina acestei biruinţe este, înainte de toate, darul şi lucrarea Duhului Sfânt. Prin 
cei doisprezece Apostoli a lucrat puterea Duhului Sfânt; a lucrat prin ei lisus 
Mântuitorul, prin darul şi harul Duhului Sfânt. 


În al doilea rând, vine râvna Apostolilor. Iar în al treilea rând, această biruinţă a 
fost ajutată şi de râvna celor care au primit Evanghelia mântuirii. La începutul 


creştinismului, fiecare creştin era un mic apostol şi vestitor al Evangheliei. 
Evanghelia s-a vestit şi s-a dus de la om la om, de la suflet la suflet. 


Minunată chemare şi groaznică răspundere sufletească au urmaşii Apostolilor: 
episcopii şi preoţii. Dar vestirea Domnului — între anumite margini — aparţine şi 
credincioşilor. În cadrul aşa-numitului „apostolat laic“ (apostolatul mirenilor), 
fiecare adevărat creştin trebuie să fie şi el un vestitor al Domnului. În cartea 
despre Oastea Domnului am arătat pe larg acest lucru. Aici voi spune, pe scurt, că 
oricine L-a aflat cu adevărat pe Mântuitorul şi mântuirea se face — şi trebuie să se 
facă — şi el un vestitor al mântuirii sufleteşti. Oricine trăieşte cu adevărat 
Evanghelia se face şi el un vestitor al Evangheliei Mântuitorului. Trebuie să se facă 
şi el un pescuitor de suflete. Se face chiar şi neştiind el. Se face prin viaţa lui, prin 
pilda vieţii sale. Un creştin care trăieşte cu adevărat Evanghelia este o sare 
binecuvântată care „sărează“ şi pe alţii; este un aluat care „dospeşte“ şi pe alții; 
este o lumină care luminează şi altora calea mântuirii. 


Un astfel de creştin este un predicator vestit; este un mare predicator chiar dacă n- 
ar grăi nici o vorbă despre tainele mântuirii. El predică prin faptele sale, prin pilda 
vieţii sale, şi aceasta este cea mai puternică predică şi apostolie pentru Domnul. /n 
multe chipuri şi feluri poate pescui suflete pentru Împărăţia lui Dumnezeu un 
creştin care-a aflat pe Domnul şi trăieşte o viaţă nouă cu EL 


Amintesc câteva pilde: 


Un ostaş al Domnului a făcut pierdută, în tren, o carte cu oglinda inimii omului. 
S-a nimerit Să o afle tocmai un pătimaş beţiv. A citit-o, s-a cutremurat şi S a 
îndreptat, zicându-şi în sine: „Această carte mi-a venit ca o chemare trimisă de 
la Dumnezeu “. 


Un alt ostaş îmi spunea că s-a gândit mult cum ar putea să îndrepte pe un morar 
care avea năravul de a înjura cumplit. A trimis la moară un Sac cu grâu, iar 
înăuntru a băgat o predică de la Oastea Domnului, despre păcatul cel groaznic 
al sudalmelor. Împreună cu predica a mai pus şi o ţidulă pe care era scris: 
Precum piatra zdrobeşte grâul acesta, aşa se va zdrobi şi sufletul celor care 
înjură pe Făcătorul“. În decursul măcinatului, morarul a dat peste scrisori, le-a 
citit, s-a îngrozit şi S a lăsat de înjurături. 


Alta: 
Un tânăr din Oastea Domnului, intrând în armată, şi-a făcut mai departe, şi la 
cazarmă, rugăciunile lui, îngenunchind seara şi dimineaţa lângă patul său. 


Camarazii l-au râs, l-au batjocorit, dar el a răbdat şi s-a rugat. Peste câteva luni, 
mai îngenuncheau cu el încă cinci inşi, iar ceilalţi au încetat cu batjocurile. li 
biruise puterea credinţei celui care se ruga. 


Duhul Sfânt este şi aici Marele nostru Invăţător, Care ne învaţă cum trebuie să 
lucrăm. Trebuie însă, şi din partea noastră, râvnă, răbdare şi stăruinţă. 


Ca preot la ţară, eu locuiam într-o comună prin care curgea un râu. Am învăţat 
pescuitul şi îmi plăcea grozav. Dar mult timp mi-a trebuit până am învăţat acest 
meşteşug. 

— Cum trebuie să încep? l-am întrebat pe un pescuitor. 

— Ține întinsă undiţa până va sări peştele. 

— Dar peştele nu mai sare... 

— Stai, Stai, domnule părinte, la treaba asta trebuie răbdare! Întinde undiţa şi azi 
şi mâine, până va sări peştele şi vei învăţa meşteşugul... 


Pe urmă mi-am câştigat răbdarea; o răbdare extraordinară, dar o răbdare însoțită de 
plăcere, de o plăcere ce mă ţinea toată ziua cu undiţa întinsă pe marginea apei. De 
când Domnul m-a trimis aici, la Sibiu, să fac o altfel de pescuire, observ că acelaşi 
lucru se cere şi la pescuirea cea sufletească: răbdare, stăruință şi plăcere. La 
pescuirea cea sufletească trebuie, înainte de toate, o extraordinară răbdare şi 
stăruinţă, dar o răbdare împreunată cu plăcere — cu plăcerea sufletească de a vedea 
scoțând un suflet din adâncul fărădelegilor. Şi, pe lângă asta, mai trebuie şi 
meşteşug şi deprindere. Trebuie să ştii la fiecare fel de „peşte“ ce fel de râmă să 
pui. Trebuie să ştii cum şi când să arunci undiţa. Şi, mai presus de toate, nu trebuie 
să descurajezi când se întâmplă de nu poţi prinde nimic. Se nimereşte să umbli ziua 
întreagă; umbli zile întregi, umbli o lună întreagă şi nu poţi „pescui“ nici un suflet 
pentru Domnul. Dar asta nu înseamnă să arunci „undița“ şi să părăseşti lucrul, ci 
trebuie să stărui înainte. A sărit undeva un „peşte“, dute acolo şi azi, şi mâine, şi 
poimâine şi întinde mereu undiţa. Nu-l slăbi până nu se prinde în undiţa 
Evangheliei. Nu alerga cu undiţa de ici-colo, ci pune-ţi ochii pe un „peşte“ şi stai 
de el. 


Să lucrăm cu râvnă, răbdare şi stăruinţă, şi Domnul va binecuvânta lucrul nostru. 
Aici vom spune că şi Oastea Domnului se ocupă în special cu pescuirea cea 
sufletească. Şi voi spune că n-am descurajat când am slobozit această mreajă. Un 
an de zile am stat cu zece „peşti“, dar n-am descurajat. Ştiam că aruncasem mreaja 
în numele Domnului, şi, pe urmă, a venit binecuvântarea Domnului şi mreaja s-a 
umplut de mulțime mare de peşti. 


Azi, Oastea Domnului pescuieşte şi cu „sacul“, cu mreaja cea mare: cu „ofensive“, 
serbări, sfinţiri de steaguri... Voi spune însă că pescuirea cea mai sigură e tot cu 
undiţa şi tot pescuirea în parte. „Pescuiţi“ în parte pe fiecare suflet, staţi de el, 
interesaţi-vă de-aproape de el şi de întărirea lui cea sufletească. 


Fiecare ostaş trebuie să fie un mic pescuitor de suflete. Fiecare creştin adevărat 
trebuie să fie un aducător de suflete la Mântuitorul. Creştinismul nu este un azil de 
odihnă pentru cei care L-am aflat pe Domnul. E frumos când cineva Îl află pe 
Domnul, e minunată odihna şi liniştea pe care o dă Domnul celor ce-L află pe EI. 
Dar Domnul nu vrea să ne retragem în această odihnă. EI are lhpsă de pescuitori şi 
de secerători. 


Nu vedeţi cum vuiesc valurile fărădelegilor? Şi nu vedeţi pe cei care se îneacă în 
ele? Un creştin adevărat nu poate fi o barcă legată la țărm în vreme ce alții se 
îneacă. El trebuie să fie o barcă salvatoare, o barcă plutitoare peste valurile 
fărădelegilor şi pescuitoare de suflete ce se îneacă. 


Pescuitori, ieşiţi la lucru! Nu vedeţi undiţele diavolului? Nu vedeţi pescuirea lui 
cea grozavă? Nu vedeţi ce de argaţi are diavolul şi ce mulțime de peşti prinde? E 
plină lumea de undiţele şi de mrejele diavolului. E plină lumea de cei care ajută 


pescuirea diavolului şi pescuiesc pentru el. 


Să-i atragem pe oameni din această pierzare. Să-i scoatem din undiţa lui satan şi 
să-i aducem la Domnul. O, ce lucru minunat este când un suflet păcătos ÎI află pe 
Domnul! Dintr-un pescuitor al diavolului se face un pescuitor al Domnului. 
Scumpii mei frați din Oastea Domnului! Aruncaţi undiţele pe tot locul în numele 
Domnului. Pândiţi, pe tot locul şi în toată vremea, să prindeţi atare suflet în „cursa“ 
unei cărți bune, a citirii unei foi religioase etc... 


Lucraţi cu râvnă şi Domnul va răsplăti bogat ostenelile voastre. Amin. 


Pr. Anthony M. Coniaris - Duminica a II-a după Rusalii - Veniţi după mine! 


“Veniţi după Mine.” 


Acestea au fost primele cuvinte spuse de lisus lui Petru. Ele sunt de asemenea 
ultimele cuvinte pe care i le adresează în Evanghelia lui loan (21,22). Puţine alte 


cuvinte mai cuprind semnificaţia faptului de a fi creştin mai bine decât aceste trei 
cuvinte cu care lisus şi-a chemat apostolii: “Veniţi după Mine”. lisus şi-a ales 12 
oameni să îl urmeze ca cercul apropiat de lucrători cu El. Numărul 12 are 
semnificația sa. lisus a dorit ca oamenii Săi să reprezinte cele 12 triburi ale 
Poporului lui Dumnezeu, pentru a fi, în spirit, “noul Israel” care va răspândi 
mesajul lui Dumnezeu până la capătul pământului. 


Semnificația chemării discipolilor este aceea că nu doar ei au fost chemaţi. Aşa 
după cum Dumnezeu l-a ales pe Israel, aşa cum i-a ales pe cei 12, aşa ne-a ales pe 
noi. El ne-a ales să fim poporul Său, discipolii Săi, lucrătorii Săi, urmaşii Săi. “Nu 
voi M-aţi ales pe Mine, ci Eu v-am ales pe voi şi v-am rânduit să mergeţi şi roadă 
să aduceţi şi roada voastră să rămână, ca Tatăl să vă dea orice-l veţi cere în 
numele Meu” (loan 15,16). Dumnezeu ne alege înainte să îl alegem noi pe El. El 
ne alege în Botez înainte ca noi să fim conştienţi de El. Vine însă un timp când 
trebuie să răspundem faptului că El ne-a ales. Nu suntem păpuşi de teatru cu 
Dumnezeu trăgând de sfori pentru a ne conduce în Rai sau în iad. Noi trebuie să 
alegem. Aşa că El ne spune astăzi: “Veniţi după Mine”. Cea mai importantă 
alegere pe care o vom face vreodată în viaţă este răspunsul nostru la chemarea Sa. 


“Oile mele îmi cunosc glasul” 


Pe o păşune din Ţara Sfântă, trei păstori şi-au adus turmele la acelaşi bazin de 
apă. Cele trei turme de oi beau din acelaşi loc. După ce oile şi-au potolit setea, 
p 


unul dintre păstori a strigat: “Men-ah”, care în arabă înseamnă “veniţi după 
mine”. Oile lui s-au întors ascultătoare spre el şi l-au urmat peste deal. 


Al doilea păstor a făcut la fel, iar oile l-au urmat. Nici măcar nu s-a obosit să îşi 
numere oile. 


Un turist Străin a văzut scena şi era foarte uimit. S-a dus la ultimul păstor şi i-a 

spus: “Daţi-mi cojocul şi bâta Dvs. Să vedem dacă mă vor urma aşa cum vă 

urmează pe voi, păstorii. * 

Şi-a luat cojocul pe el şi le-a strigat oilor: “Men-ah”. Nici o oaie nu s-a clintit. 
» 


Nu cunoşteau vocea străinului. “Oile nu merg niciodată decât după Dvs?”, a 
întrebat turistul. 


Acesta i-a răspuns: “Doar uneori se întâmplă, dacă o oaie este bolnavă, să 
meargă după altcineva decât după mine.” 


Există multe voci care îl cheamă pe creştin, dar el recunoaşte şi urmează doar 
vocea Păstorului său, Hristos. Când nu o face, este pentru că din punct de vedere 
spiritual este bolnav: de păcat. “Oile Mele ascultă de glasul Meu ... şi ele vin 
după Mine” (loan 10,27). 

O chemare personală 


Chemarea lui Isus este personală şi solicită un răspuns personal. lisus nu a venit să 
cheme lumea în general, ci pe fiecare dintre noi în mod personal. Aşa după cum 
Marta i-a spus Mariei: “Învățătorul este aici şi te cheamă” (Ioan 11,28). Pentru tine 
Dumnezeu a devenit om în Hristos. Pentru tine Iisus a venit aici. Pe tine te cheamă. 
Tu eşti scopul vizitei Lui. Tu eşti cel pe care îl iubeşte, cel pentru care a murit şi a 
înviat. 


Un creştin este cineva care răspunde chemării personale a lui Hristos cu 
angajamentul personal al vieţii lui. Spre deosebire de alte religii, creştinismul nu 
înseamnă supunerea la un cod de prescripţii etice sau filozofice, ci loialitatea şi 
ascultarea faţă de o Persoană: Domnul lisus Hristos. Creştinul este cel care îl 
urmează pe lisus şi îşi modelează viaţa după EI. Dacă alegem să îl urmăm, lisus ne 
introduce în cea mai profundă relaţie personală cu El. “De acum”, spune lisus, “nu 


vă mai zic Slugi, că Sluga nu ştie ce face stăpânul său, ci v-am numit pe voi 
prieteni” (loan 15,15). 


Adresată păcătoşilor 


Isus nu şi-a ales discipolii pe care i-a ales pentru că ar fi fost perfecţi. Petru, de 
exemplu, era impulsiv şi şovăitor. La un moment dat spunea: “Sunt gata să mor 
pentru tine”, iar după câteva minute: “Nu îl cunosc pe acest om”. lacob şi loan erau 
ambiţioşi, cu vise mari. Prin mama lor ei i-au cerut lui lisus să aibă locurile cele 
mai bune în împărăție. lar când sătenii nu l-au primit bine pe lisus, i-au cerut 
Acestuia să arunce foc din ceruri şi să îi distrugă. Matei, vameş, era un trădător în 
ochii evreilor. lisus l-a ales chiar şi pe Iuda ca discipol. Totuşi, cel mai mare mister 
nu este de ce l-a ales pe Iuda, ci de ce m-a ales pe mine. Dumnezeu alege 
imperfectul, păcătosul. Îi alege pe cei mai nepotriviţi oameni. 

Sfântul Pavel spunea: “Ci Dumnezeu Și-a ales pe cele nebune ale lumii, ca să 
ruşineze pe cei înţelepţi; Dumnezeu Și-a ales pe cele slabe ale lumii, ca să le 
ruşineze pe cele tari” (1 Corinteni 1,27). Şi Pavel a considerat că este straniu că 
Dumnezeu l-a chemat; nu era un candidat potrivit pentru a deveni un apostol; 
dimpotrivă, el a persecutat creştinii înainte. Dar Dumnezeu nu ne cheamă pentru ce 
suntem. Noi toţi suntem nevrednici. EI ne alege aşa cum suntem. El ne alege pentru 
ceea ce poate să ne facă. Aşa după cum spunea cineva odată: “Dumnezeu nu îi 
alege pe cei potriviţi; îi face potriviţi pe cei pe care îl alege.” 


În al doilea secol exista un filozof roman pe nume Celsus, care îi ridiculiza pe 
creştini pentru că aceştia erau de regulă proscrişi şi oameni fără mare importanţă 
pentru societate. “Acest Hristos”, spunea el, “a venit în lume pentru a găsi o 
societate teribilă — EI nu a venit să îi cheme pe cei drepţi sau pe cei deştepţi, ci pe 
păcătoşi, pe cei bătuţi, frânţi, învinşi.” 


Origene, învăţat creştin, i-a răspuns: “Este adevărat. Hristos îi cheamă pe cei 
învinşi, dar nu îi lasă aşa. El ne înnoieşte. Venim la EI lacomi şi avari; El ne face 
generoşi. Venim la El murdari; El ne curăță. Venim la El neciopliţi; El ne face 
domni. Venim la El fără de Dumnezeu; iar El ne umple cu prezenţa lui 
Dumnezeu.” 

De ce să mergem după lisus? 


Mergem după lisus deoarece El este Dumnezeu adevărat. “Eu sunt Calea, Adevărul 
şi Viaţa. Nimeni nu vine la Tatăl Meu decât prin Mine”. “Tatăl şi cu Mine una 
suntem”, mai spune El. “Cel care mă vede pe Mine îl vede pe Tatăl.” “Inainte de 


Avraam am fost Eu.” “Tu eşti Hristosul, Fiul lui Dumnezeu Celui viu”, a spus 
Petru. 


= “Veniţi după Mine”, a spus lisus. “Eu sunt Lumina lumii; cel ce Îmi 
urmează Mie nu va umbla în întuneric, ci va avea lumina vieții.” 

= “Veniţi după Mine”, a spus lisus. “Eu sunt pâinea vieții; cel ce vine la 
Mine nu va flămânzi şi cel ce crede în Mine nu va înseta niciodată. ” 

=> “Veniţi după Mine”, a spus lisus. “Eu sunt învierea şi viaţa, cel ce crede în 
Mine, chiar dacă va muri, va trăi.” 


Mergeţi după EI! Poarta este îngustă iar drumul greu, dar este singura cale spre 
satisfacţie, pace, bucurie şi viaţă eternă. De ce să urmăm pe altcineva? Cine s-ar 
putea compara cu lisus? 


Îi aparținem Lui 


Îl urmăm pe lisus deoarece îi aparţinem Lui. EI este Domnul şi Dumnezeul nostru, 
Creatorul şi Răscumpărătorul nostru. El ne-a făcut şi ne-a mântuit. Alegem să îl 
urmăm deoarece suntem turma Sa; El este Păstorul nostru. Îi cunoaştem glasul şi îl 
urmăm când ne cheamă. Ştim cine suntem şi ai cui suntem, aşa că îl urmăm pe EI. 


Împliniţi-vă potenţialul 


Mergem după lisus deoarece doar El ne poate ajuta să ne împlinim potenţialul. 


O poveste ne spune despre un băiat de la o fermă care a găsit un ou în deşert. L-a 
luat acasă şi l-a pus sub o găină care l-a clocit. Pasărea a crescut şi era evident 
diferită de suratele găini, dar se comporta ca ele. Nu era totuşi o găină: era un 
vultur. Ce jalnic să vezi un rege al cerului scurmând în pământ după seminţe. Într- 
o zi băiatul l-a luat, a mers sus pe munte şi de pe o stâncă i-a dat drumul. Vulturul 
s-a speriat de hăul de sub el. Şi-a întins aripile iar vântul a început să îl sufle. 
Căderea s-a oprit, transformându-se în înălțare. Pe curenţii de aer vulturul zbura 
tot mai sus. A mai făcut un cerc deasupra băiatului şi apoi a dispărut la linia 
orizontului. 


Omul nu a fost făcut să trăiască asemenea animalelor. El a fost făcut să se ridice 
spre înălțimi, să ia parte la însăşi viaţa lui Dumnezeu. 


Socrate l-a întrebat odată pe Xenofon dacă ştie despre anumite vase unde au fost 
făcute. Xenofon i-a spus unde. 


Iar Socrate l-a întrebat: “Ştii unde sunt făcuţi oamenii buni şi virtuoşi?” 
“Nu”, i-a spus tânărul Xenofon. 
“Atunci”, a spus Socrate, “urmează-mă şi învaţă. ” 


Doar urmându-l pe Hristos putem să ne împlinim şi să devenim ceea ce Dumnezeu 
vrea să fim. 


“Pescari de oameni” 


lisus ne cheamă să îl urmăm pentru a fi “pescari de oameni”. Dumnezeu are mult 
de lucru în lumea de astăzi şi aceasta trebuie să se facă prin noi, poporul Său, 
apostolii Săi. 

Cuvântul “apostol” înseamnă “cel care este trimis”. Fiecare creştin este chemat să 
fie un apostol, unul trimis de Hristos să facă lucrarea lui Dumnezeu în lumea de 
astăzi. 


J. Arthur Rank, faimos producător britanic de film, i-a spus unui prieten că la un 


moment dat visa să producă câte un film religios extraordinar în fiecare an. “Şi de 
ce nu ai făcut aşa?”, l-a întrebat prietenul. “Deoarece pentru a produce un film 
religios bun trebuie să existe scenarişti creştini, actori creştini, cameramani 
creştini.” Trist a adăugat: “Din păcate nu prea găsesc suficienţi din aceştia.” 


“Veniţi după mine”, spune lisus. Am nevoie de voi pentru a face din împărăţia 
lui Dumnezeu o realitate pe pământ. Am nevoie de voi să fiţi slujitorii Mei, 
mărturisitorii Mei, între oamenii cu care lucraţi, lângă care trăiţi. Am nevoie de 
voi Să duceţi iertarea acolo unde a fost o nedreptate, să ajutaţi ca îndoiala să se 
transforme în credinţă, să duceţi bucurie în vieţile consumate de tristeţe, să 
reflectaţi lumina Mea în întuneric. “Veniţi după Mine.” Nu am Să vă trimit 
singuri. Voi fi cu voi, să vă conduc, să vă călăuzesc, să vă întăresc, să vă susţin. 


Discutând despre subiectul urmării lui lisus, trebuie să nu uităm că dincolo de ce 
putem face noi pentru lisus, ca apostoli ai Săi în lumea de astăzi, este şi ce poate 
face EI pentru noi. 


Odată un preot a mers la casa unei bătrâne doamne pentru a o ajuta cu o sumă de 
bani să îşi plătească nişte datorii. A bătut de câteva ori la uşă, dar nu i-a răspuns 


nimeni. În final a plecat înapoi cu banii la el. A aflat apoi că doamna fusese acasă 
atunci. 


Ea i-a explicat: “Am auzit că bate cineva la uşă, dar am crezut că sunt creditorii, 
venind să îmi ceară banii datoraţi.” 


Nu bate vreun creditor la uşa inimii noastre. Este Prietenul nostru, care vine să ne 
aducă nu doar o misiune, “Veniţi după Mine”, ci şi un dar. Ca Fiul întrupat al lui 
Dumnezeu, El ne aduce puterea lui Dumnezeu spre mântuirea noastră. 


Adevărata libertate 


Urmarea lui Hristos nu ne aduce doar o misiune, nici doar mântuirea — ne aduce şi 
adevărata libertate. 


Înainte de începerea unui concert, fiecare muzician îşi acordează instrumentul 
cântând la el. Dacă îi auzi te crezi la casa de nebuni. Aceasta este libertatea: fiecare 
face ce vrea el. Dar nu este muzică. În clipa în care soseşte dirijorul, începe 
simfonia. Muzicienii nu mai sunt liberi să cânte ce vor ei. Acum sunt conduşi de un 
mare dirijor. Toţi cântă aceeaşi partitură într-o sincronizare perfectă. Care este 
diferenţa între spitalul de nebuni de la început şi frumuseţea simfoniei? Fiecare 
muzician, că este la violină, clarinet sau alt instrument, are acum un stăpân. Fiecare 
îşi găseşte adevărata libertate încredinţându-i-se lui. 


Prima sarcină a fiecărui suflet nu este să îşi găsească libertatea, ci Stăpânul. lar 
când îşi va găsi Stăpânul, va găsi şi adevărata libertate. 


Oameni neobişnuiţi 


Lumea a avut mereu nevoie de oameni neobişnuiţi. lisus este Cel care face astfel 
de oameni. EI a chemat pescari obişnuiţi şi i-a făcut cei mai neobişnuiţi oameni de 
pe pământ. Neobişnuit de integri. Neobişnuiţi în iubirea lor pentru Dumnezeu. 
Neobişnuiţi în iubirea lor pentru omenire. Neobişnuiţi în disponibilitatea lor de 
slujire. 


Un băiat creştin era odată angajat într-un magazin. Într-o zi, angajatorul său a 
plecat şi l-a lăsat pe băiat să aibă grijă de magazin. În curând a venit un client 
pentru a comanda nişte haine. În timp ce băiatul îi lua măsurile, bărbatul s-a 
aplecat spre el şi i-a şoptit: “O să îmi iei bine măsurile, nu? Stăpânul tău nu este 
aici. ” Băiatul a răspuns: “Nu, dar celălalt Stăpân este. ” Neobişnuită integritate! 


“Veniţi după Mine”, ne spune Neobişnuitul Stăpân şi vă voi face oameni 
neobişnuiţi. “Tu eşti lumina lumii”, spune EI. “Tu eşti sarea pământului.” 


Nu este uşor 


Urmarea lui lisus ne face oameni neobişnuiţi. Dar nu este mereu uşor să îl urmăm. 
Pentru că Cel care ne invită spunându-ne “Veniţi după Mine” poartă crucea şi ne 
spune: “Oricine voieşte să vină după Mine să se lepede de sine, să-şi ia crucea şi 
să-Mi urmeze Mie. Căci cine va voi să-şi scape sufletul îl va pierde, iar cine va 
pierde sufletul Său pentru Mine şi pentru Evanghelie, acela îl va scăpa” (Matei 
8,34-35). 


Nimic nu este uşor în această lume. Nu trebuie să ne intereseze ceea ce este uşor ci 
ceea ce ne dă adevărata pace, ceva pentru care merită să trăim, ceva pentru care 
merită să murim. Şi doar Hristos ne poate da aşa ceva. Ne va costa ceva, pentru că 
pe EI îl costă totul. Dar ne-ar costa şi mai mult să ne facem drumul prin această 
lume fără EI şi apoi, la sfârşit, când am ajuns la capătul drumului, să constatăm că 
nu avem nimic. 


Dacă nu îl urmăm pe Hristos 
Dacă nu îl urmăm pe Hristos, vom ceda fiecărei ispite pe care o întâlnim. 


Un psihiatru a făcut un studiu despre motivele care îi fac pe tineri să ia droguri. El 
a descoperit că cu toţii au avut conflicte personale intense. Aceşti tineri au căutat să 
renască, o cale de a scăpa de vinovăţie, ceva care să le umple vidul moral şi 
spiritual, o cale de a avea o părere mai bună despre sine, o filozofie care să dea 
sens vieţii lor. Şi cum ar putea drogurile să nu deziluzioneze? Cine altcineva decât 
Hristos poate să împlinească toate aceste nevoi? Prin harul lui Dumnezeu numeroşi 
tineri au întors spatele drogurilor şi faţa lui Hristos, găsind calea eliberării şi a 
împlinirii totale. “Veniţi după Mine”, spune lisus. Pe cine altcineva să urmăm? 


Nu există discipoli perfecţi 
Creştinul este o persoană care încearcă să îi urmeze lui Hristos. Spunem “încearcă” 
pentru că nimeni nu reuşeşte perfect. Chiar şi Sfântul Pavel a mărturisit aceasta: 
“Fraţilor, eu încă nu socotesc că am reuşit.” “Dar”, adaugă el, “tind către cele 
dinainte”. 


Urmându-ne Stăpânul vom cădea de multe ori, dar nu vom rămâne la pământ. Prin 
părere de rău şi prin harul lui Dumnezeu ne vom ridica de fiecare dată şi vom 
continua să mergem cu Hristos. Trebuie să tindem mereu spre cele dinainte, 
urmându-ne chemarea înaltă. 


Arhiepiscopul William Temple spunea odată: ““Veniţi după Mine”: aceasta este 
datoria creștinului. “Unde sunt Eu, acolo va fi şi slujitorul Meu”: aceasta este 
răsplata creştinilor.” Există o sarcină mai înaltă? Poate fi pe lumea aceasta o 
recompensă mai mare? 


Traducere: Oana Capan 


Pr. George Dimopoulos - Duminica a II-a după Rusalii - Munca şi ascultarea 


lată credinţa şi ascultarea acestor primi doi apostoli, Petru şi Andrei. lisus i-a 
chemat în timp ce ei îşi îndeplineau munca seculară. Şi totuşi nu au căutat să 
amâne chemarea; nu au venit cu scuze. Nu au spus: “Dă-ne câteva zile să ne mai 
gândim”. Au lăsat totul şi l-au urmat pe Iisus. 


Sfântul loan Gură de Aur, comentând Evanghelia de astăzi, scrie că atunci când s-a 
împlinit timpul pentru lisus să îşi înceapă slujirea publică, EI şi-a ales doisprezece 
apostoli; după învierea Sa, i-a trimis în întreaga lume să predice Evanghelia, 
Vestea cea Bună a împăcării omului cu Dumnezeu prin moartea lui Hristos şi să 
mărturisească Numele Lui înaintea regilor şi a mai marilor neamurilor. Această 
sarcină de o importanță monumentală lisus nu a încredinţat-o unor oameni 
puternici sau educați. Mai degrabă, El a căutat oameni simpli şi i-a invitat să 
devină discipolii Săi. De ce? Pentru că Evanghelia în sine este înţelepciunea şi 
puterea lui Dumnezeu şi nu are nevoie de susținere umană. 


Astăzi avem mare nevoie de această înţelepciune şi putere a lui Dumnezeu — 
Evanghelia - de ceva (de fapt de Cineva) căruia să îi putem oferi credinţa noastră, 
iubirea noastră şi dedicarea noastră din toată inima. Două lucruri, iubiţi frați 
creştini, mă impresionează în pericopa evanghelică de astăzi. Primul este sârguinţa, 
al doilea este ascultarea. 


Să vorbim despre primul. Hristos i-a găsit pe Petru şi pe Andrei, pe lacob şi pe 
loan angajaţi în munca lor: doi dintre ei aruncau plasele de prins peşte în mare, în 
timp ce ceilalți doi reparau plasele. Erau oameni care trăiau de pe urma muncii 
manuale — prin truda propriilor lor mâini — şi nu a fost o întâmplare faptul că lisus 
a chemat astfel de oameni să îl urmeze. 


În decursul istoriei, mulţi oameni ignoranţi au stigmatizat creştinismul ca fiind o 
religie care nu recunoaşte valoarea muncii grele, ca o religie care cere recitarea 
constantă a rugăciunilor şi meditarea neîncetată asupra unor scrieri spirituale. 
Nimic nu poate fi mai departe de adevăr. Există un timp pentru muncă şi de 
asemenea un timp pentru rugăciune. Un principiu de bază al creştinismului este 
acela exprimat de Pavel în Epistola către creştinii din Tesalonic: “Căci şi când ne 
aflam la voi, v-am dat porunca aceasta: Dacă cineva nu vrea să lucreze, acela 
nici Să nu mănânce. Pentru că auzim că unii de la voi umblă fără rânduială, 
nelucrând nimic, ci iscodind. Dar unora ca aceştia le poruncim şi îi rugăm, în 
Domnul lisus Hristos, ca să muncească în linişte şi să-şi mănânce pâinea lor” 
(2 Tesaloniceni 3,10-12). 


Învățătura creştină este aceea că orice muncă cinstită este binecuvântată de 
Dumnezeu. Hristos, El însuşi Dumnezeu, a lucrat aici pe pământ şi a spus: “Tatăl 
Meu până acum lucrează şi Eu lucrez” (loan 5,17). Mulţi consideră munca un fel 
de pedeapsă; ei consideră ruşinoase anumite feluri de muncă şi astfel evită total să 
lucreze. Alţii leneşi susţin că trebuie să schimbăm sistemul pentru a asigura plată 
maximă pentru muncă minimă. Creştinii, însă înţeleg că fiecare fel de muncă 
cinstită aduce cu sine o binecuvântare particulară. Trebuie să lucrăm pentru a ne 
susține nu doar pe noi înşine, ci şi pe cei săraci şi aflaţi în nevoi, urmând exemplul 


Domnului nostru şi al apostolilor Săi. 


Al doilea lucru pe care îl remarcăm din pericopa evanghelică din această zi este 
acela că apostolii aveau un spirit de ascultare din iubire. Aceasta este o mare 
virtute şi de asemenea o necesitate în viaţă — ascultarea celor tineri de cei mai 
bătrâni, a creştinilor de Biserica lor — ascultarea tuturor oamenilor faţă de chemarea 
lui Dumnezeu. De îndată ce apostolii au auzit chemarea lui Hristos, ei au lăsat totul 
şi l-au urmat. De ce? Pentru că există în viaţă un sistem de valori. Numărul 4 este 
mai mare decât numărul 3. 100 de dolari au o mai mare putere comercială decât 50 
de dolari. Unii vor spune: “În regulă, Hristos i-a chemat pe apostolii Săi şi ei l-au 
urmat, plini de credinţă şi încredere. Dacă Hristos ar fi aici acum pe pământ şi m-ar 
chema şi el l-aş urma”. 


lubiţi fraţi, Hristos vă cheamă acum, chiar dacă nu este prezent cu trupul pe 
pământ. Evanghelia pe care o predicăm este Vestea cea Bună a lui Hristos. Biserica 
noastră care ne învaţă este Biserica lui Hristos. Şi Biserica nu ne cere să ne 
abandonăm munca, părinţii, soțiile sau copiii pentru a-l urma pe Hristos. 
Dimpotrivă, Biserica ne îndeamnă să lucrăm cu sârguinţă la locul nostru de muncă, 
să avem grijă de părinţii noştri, să ne iubim soțiile şi copiii. Dar noi nu băgăm în 
seamă glasul Bisericii. Mai degrabă i-am asculta pe demagogii acestei epoci, pe cei 


care cu limbajul lor dulce şi cu cuvintele lor viclene caută să ne despartă de 
Mântuitorul nostru şi de Biserica Lui. În loc să băgăm în seamă chemarea 
păstorului la Liturghia de duminică, îi ascultăm pe aceia care ne cheamă la un 
weekend de senzaţie — şi uneori de moarte. 


lubiţi fraţi, munca şi ascultarea sunt două virtuţi minunate. Trebuie să lucrăm 
pentru a face binele şi să ascultăm de bine. Și celor care ne vor întreba “Ce este 
binele?”, le răspundem că nu avem un bine personal, că bine este ceea ce Hristos 
cere de la noi, vorbind prin conştiinţa noastră, prin Biblie, prin predicatorii 
dedicați, prin Biserică. Această bunătate o vedem exemplificată pentru noi în 
viețile sfinților. Munca şi ascultarea au fost calităţi ale apostolilor. Ei au lucrat 
pentru şi au ascultat de Dumnezeu. Aşadar voinţa lui Dumnezeu este pentru noi 
munca onestă şi ascultarea. Să trăim aceste două virtuți. 


Traducere: Oana Capan 


Pr. Gheorghe Neamţiu - Duminica a II-a după Rusalii - Despre preoţie 


“Veniţi după Mine şi vă voi face pescari de oameni. ” (Matei 1V,19) 


Prin aceste cuvinte, simple dar de o forță irezistibilă, lisus şi-i alege pe cei 
doisprezece apostoli, dintre nişte oameni neînvăţaţi şi nebăgaţi în seamă, ca să facă 
din ei, după mai bine de trei ani de ucenicie, evanghelizatori înflăcăraţi, părtaşi ai 
preoţiei Sale veşnice, învestiţi, după Înviere, cu o întreită putere dumnezeiască: de 
a învăţa pe oameni cuvântul Evangheliei mântuirii, de a-i sfinți prin Sfintele 
Sacramente şi de a-i conduce la mântuire prin porunci. “Și îndată, lăsând mrejele - 
notează evanghelistul Matei - s-au dus după Dânsul”. 


Această putere preoțească primită de la Hristos, apostolii au deprins-o începând 
chiar din ziua Pogorârii Spiritului Sfânt peste ei, luând astfel ființă, cum am văzut, 
primul nucleu al Bisericii, iar mai târziu ei au transmis această putere urmaşilor lor, 
care sunt episcopii ŞI preoţii. 


Dar fiindcă există printre noi foarte mulţi care, din ignoranță sau din rea-credinţă, 
contestă instituția preoţiei, ba chiar printre cei care se pretind a fi “buni 
credincioşi” sunt unii care zic că ei nu au nevoie de nici un mijlocitor între ei şi 
Dumnezeu, deci nici de Biserică, nici de Spovedanie, nici de Jertfa liturgică — cu 
un cuvânt n-au nevoie de preoţi — deoarece, spun ei, Dumnezeu le poate da harurile 
direct, fără mijlocirea preotului - pentru acest motiv socotesc necesar să răspundem 
la două întrebări: 


1. Oare Domnul nostru lisus Hristos a instituit într-adevăr preoţia Testamentului 
Nou? Şi, dacă da, 
2. Cât de mare este demnitatea slujbei preoţeşti? 


1. Sprijiniți pe învăţătura limpede a Evangheliei, afirmăm că lisus nu a voit să le 
comunice sufletelor harul Său, Sfinţenia Sa, direct, fără un mijlocitor între ele şi 


Dumnezeu, ci indirect, creând preoţia ca o mare “centrală telefonică”, prin care 
oamenii să fie puşi în comunicare cu linia Cerului. 


Astfel, în Evanghelia după loan, cap. XV,15-16, lisus le adresează apostolilor, 
adică acelora pe care 1-a ales în mod deosebit, următoarele cuvinte memorabile: 
“De acum nu vă mai numesc Slugi, pentru că Sluga nu ştie ce face Domnul său; 
ci v-am numit prieteni, pentru că tot ce am auzit de la Tatăl Meu v-am spus 
vouă. Nu voi M-aţi ales pe Mine, ci Eu v-am ales pe voi şi v-am pus ca Să mergeţi 
şi să aduceţi rod şi rodul vostru să rămână”. Aici este vorba deci de o alegere şi o 
trimitere, de o misiune rodnică. Dar ce fel de misiune? O spune răspicat tot lisus, 
după Înviere, în Galileea, când le porunceşte celor doisprezece apostoli, zicându-le: 
“Datu-Mi-s-a toată puterea în cer şi pe pământ. Aşadar, mergând învăţaţi toate 
popoarele, botezându-le în numele Tatălui şi al Fiului şi al Spiritului Sfânt; 
învățându-le să păzească toate câte vi le-am poruncit: şi iată Eu sunt cu voi în 
toate zilele până la sfârşitul lumii” (Matei XĂVIII, 18,20). E limpede că lisus îi 
trimite pe cei doisprezece aleşi de EI ca să înveţe, să-i boteze pe oameni şi să le 
impună păzirea poruncilor date de EI. 


Dar, deoarece după Botez omul rămâne expus căderilor în păcat, el are nevoie de 
iertare; această iertare însă el nu o primeşte direct, ci tot prin mijlocirea apostolilor, 
căci lor — şi numai lor — le-a zis lisus, după Înviere: “Luaţi Spirit Sfânt; cărora le 
veți ierta păcatele li se vor ierta şi cărora le veţi ţinea vor fi ținute” (loan XĂ,21). 


lisus ne-a răscumpărat prin jertfa morţii Sale pe Cruce. La Cina cea de taină însă, 
EI a anticipat în mod mistic, nesângeros, dar real, această Jertfă, oferindu-Se 
Tatălui, sub forma pâinii şi a vinului, ca victimă de laudă, mulţumire, împăcare, 
ispăşire şi cerere; totodată El a dispus ca această Jertfă săvârşită de EI să fie 
reînnoită de apostoli. De aceea, îndată după consacrarea celor două specii, făcută 
de EI, le porunceşte: “Aceasta s-o faceţi întru pomenirea Mea”. lată aici 
întemeierea Sfintei Jertfe liturghice, a Sfintei Cuminecături, Jertfa şi Pâinea vieţii 
spirituale a creştinului, Jertfă ce se perpetuează până la sfârşitul veacurilor prin 
mâinile urmaşilor apostolilor: a episcopilor şi a preoţilor, deoarece jertfa trebuie să 
dăinuie cât omenirea. 


Aşadar, Mântuitorul nu ne sfinţeşte direct, ci El însuşi a orânduit în scopul sfințirii 
şi al mântuirii, Sfânta Preoţie, sacramentul care conferă celor ce-l primesc puterea 
de a vesti oamenilor cuvântul lui lisus, de a le ierta păcatele prin Sfântul Botez şi 
prin Sfânta Pocăinţă, de a-i nutri cu trupul şi sângele lui lisus din Sfânta 


Cuminecătură şi de a-i conduce la mântuire, impunându-le păzirea poruncilor date 
de EI şi de Biserica Sa; căci ceea ce lisus le-a spus apostolilor se referă la toţi 
urmaşii lor legitimi: “Cel ce vă ascultă pe voi pe Mine Mă ascultă, cel ce se 
leapădă de voi se leapădă de Mine, cel ce se leapădă de Mine se leapădă de Cel 
ce M-a trimis pe Mine” (Luca X,16). 


2. Ar fi de ajuns să medităm fie şi numai asupra Sfintei Taine a Pocăinţei şi asupra 
Sfintei Jertfe liturgice, ca să ne dăm seama de caracterul sublim unic al demnităţii 
preoțești. Un om ca toţi oamenii, supus şi el slăbiciunilor şi păcatului, este ales să 
facă ceea ce singur Dumnezeu poate face: să ierte păcatele, adică să-l împace pe 
om cu Dumnezeu şi să săvârşească Jertfa Sfintei Liturghii, adică să transforme 
substanţele pâinii şi a vinului în trupul şi sângele Mântuitorului, coborându-L astfel 
pe altar; să facă deci ceea ce a făcut EI la Cina de taină, oferindu-L pe EI ca 
mâncare şi băutură spirituală sufletelor curate. Toate acestea preotul le face cu 
puterea dată lui de către Hristos. Prin consacrarea celor două specii, putem spune 
că preotul Îl naşte din nou în mod mistic, dar real, pe lisus Dumnezeu şi Om, aşa 
cum El S-a născut din sânul feciorelnic al Mariei. Este ideea atât de frumos 
formulată de Sfântul Augustin când zice: “O, venerabilă demnitate a preoților, 
în ale căror mâini Fiul lui Dumnezeu se întrupează ca în sânul Fecioarei. * 


Toţi sfinţii, luminaţi în mod deosebit de harul divin, s-au cutremurat în faţa 
măreției demnităţii preoţeşti, exprimându-și uluirea şi admiraţia față de Taina 
Preoţiei, prin cuvinte ce par scandaloase. Astfel, zice: 
“După Dumnezeu, preotul este dumnezeul de pe pământ”. lar 
nu se sfieşte să exclame: “O, preotule, tu nu mai eşti om, căci eşti Dumnezeu”. 
Un alt sfânt, DER ZISEOI ERE spune: “Divinorum omnium divinissimum 
cooperare Deo in salutem animarum ” (Dintre toate lucrurile divine cel mai divin 
este a conlucra cu Dumnezeu la mântuirea sufletelor). 

care din respect pentru Taina Sfintei Preoţii nu a acceptat să fie 
hirotonisit preot, oprindu-se la treapta diaconatului, spunea: “Dacă m-aş întâlni 
cu un înger şi cu un preot, mai întâi l-aş saluta pe preot şi apoi pe înger, căci 
îngerului nu i S-a dat puterea ce i s-a dat preotului”. 


La prima vedere, aceste expresii ce merg până la identificarea preotului cu 
Dumnezeu ni se par exagerate, ba chiar — cum spuneam — scandaloase, căci oricât 
de sfânt ar fi un preot, distanţa între Dumnezeu şi el rămâne infinită, ca între orice 
creatură şi Creatorul ei, dar dacă ne gândim că sfinţii se refereau nu la preot ca om, 
ci la puterile divine cu care el este învestit prin hirotonisire, atunci nu trebuie să ne 
mirăm că ei întrebuinţează cuvinte atât de îndrăzneţe, ci mai degrabă trebuie să-L 
proslăvim pe Dumnezeu şi să-l mulţumim că a rânduit această mare Taină prin 


care lisus se coboară din nou printre noi şi-Şi reînnoieşte Jertfa Crucii, revărsându- 
şi peste noi harurile Sale; iar preotul trebuie să se cutremure gândindu-se mereu la 
extraordinara răspundere de a fi colaboratorul intim al lui Dumnezeu în opera de 
mântuire a sufletelor, distribuitorul harurilor izvorâte din coasta lui Hristos, 
ministrul, ambasadorul lui Hristos pe pământ, al lui Hristos care îi va cere 
socoteală de fiecare suflet încredinţat, de felul cum a administrat Sfintele Taine şi 
în mod cu totul deosebit, de felul cum el însuşi s-a folosit de acestea pentru propria 
sa sfințire, spre a se face, nu zic vrednic în sensul propriu al cuvântului, ci mai 
puţin nevrednic de harul atât de sublim al slujbei ce i s-a încredinţat. 


lată de ce preotul trebuie să vegheze mereu, să se roage şi să se înfrâneze, după 
pilda Sfântului Pavel care zicea despre sine: “Îmi muncesc trupul şi îl supun 
robiei, ca nu cumva, predicând altora, să mă aflu eu însumi netrebnic”. Numai 
astfel va ajunge să spună şi el, cu acelaşi Apostol, nu cu vorba, ci cu pilda propriei 
vieţi: “Fiţi-mi următori precum sunt eu lui Hristos”. 


Aşadar, dat fiind faptul că Mântuitorul Însuşi a întemeiat preoţia ca instituţie care 
să perpetueze şi să desăvârşească opera mântuirii oamenilor, până la sfârşitul lumii, 
instituţie prin care El este prezent între oameni prin preoţii Săi, datoria pe care o 
are creştinul este de a acorda preotului ascultare față de cuvântul Evangheliei vestit 
de el în numele lui lisus, care l-a ales şi l-a trimis, de a se adăpa la izvoarele 
harului care sunt Sfintele Sacramente şi de a păzi poruncile, în convingerea că prin 
preoţie lucrează Hristos şi că acela ce ascultă de Biserică ascultă de Întemeietorul 
ei. 


De asemenea, creştinul nu trebuie să uite că oricât de păcătoasă s-ar întâmpla să fie 
conduita unui preot, aceasta nu atinge întru nimic puterea preoțească cu care a fost 
învestit prin hirotonisire; el rămâne preot în veci; sigiliul ce s-a întipărit în sufletul 
său nu poate fi şters prin nici o crimă. De aceea, fie că vrea, fie că nu vrea, el va 
compărea la judecată în calitatea lui de preot al Celui Preaînalt. Ce zguduitoare 
realitate! lată de ce atitudinea ce trebuie s-o adopte un adevărat creştin în faţa unui 
preot decăzut nu este disprețul, ci compătimirea pentru grava ofensă şi durere 
adusă Mântuitorului de slujitorul Său, rugăciuni şi fapte de penitenţă pentru 
întoarcerea lui şi pentru repararea durerii pricinuite lui Hristos Marele Preot. 


Aşa fac fiii adevărați față de părinții lor spirituali. Aceasta este şi dorinţa 
Mântuitorului adresată Sfintei Margareta Alacoue, căreia în una din apariţii i-a 
cerut să răspândească devoţiunea cuminecării în prima vinere din fiecare lună, 
însoțită de acte de penitență pentru repararea ofenselor pricinuite Inimii Sale 
Preasfinte, în mod deosebit de către persoanele consacrate preoţi, precum şi de 


călugări şi de călugăriţe. Căci dacă păcatul unui laic provoacă o rană nespus de 
dureroasă Inimii Preasfite a lui lisus, ce putem spune despre durerea ce l-o 
pricinuieşte păcatul unui preot? 


lată de ce, iubiții mei, în rugăciunile noastre, îi vom cere Preasfintei Inimi iertarea 
şi întoarcerea preoţilor nevrednici; Îl vom ruga pe Mântuitor să ne dea preoţi 
curaţi, pătrunşi de râvna apostoliei, care să fie sarea ce fereşte sufletele de corupţie; 
lumina lumii, care să le arate calea spre lisus Mântuitorul; făclia ce să se irosească 
luminând pe cei din jur cu cuvântul şi cu pilda; cetatea întărită de pe vârful 
muntelui unde sufletele să-şi găsească refugiul în primejdii, în încercări şi în lupte 
cu ispitele. Vom cere preoţi a căror inimă să bată la unison cu Inima Aceluia care i- 
a făcut părtaşi preoţiei Sale veşnice. Amin. 


Pr. Mihai Tegzeş - Duminica a II-a după Rusalii - Convertirea inimii 


lisus urcă la Capernaum şi în acel ţinut — răscruce de drumuri, situat pe malul 
lacului 'Tiberiadei, de-a lungul străzii care de la Damasc se îndrepta către Marea 
Mediteraneană — începe să predice Evanghelia. 


Matei îşi exercita meseria în acest oraş care făcea parte din ţinutul lui Zabulon şi al 
lui Neftalin: zonă locuită de omonimele triburi ale poporului Israel, printre cele 
dintâi ocupate de duşmani în 733 î. Cr. Acest ţinut de graniţă era desconsiderat de 
cei din Ierusalim, deoarece aici se împleteau credinţe şi rituri, culturi şi limbi 


diferite. In acest loc “străin”, lisus îşi începe misiunea şi predicile Sale cu 
propunerea: “Convertiţi-vă!”, deoarece se apropie Împărăţia Cerurilor. 


La Capernaum, zonă de graniţă, lisus arată că se interesează şi de străini. Nu 
rămâne blocat între graniţele unui popor sau a unei culturi... El este Dumnezeul 
tuturor, deoarece îi iubeşte pe toţi şi doreşte să-i mântuiască pe toţi oamenii. Aşa 
este Domnul, îi invită pe cei “curaţi” să nu-i desconsidere pe păgâni, ci să predice 
în ţinuturile lor. 


Dumnezeu începe misiunea Sa acolo unde nimeni nu-L aşteaptă sau doreşte şi la 
fel trebuie să facă şi preoţii şi creştinii din timpul nostru: să iasă din Biserici şi să-L 
restituie oamenilor pe Dumnezeu. 


Observăm că lisus locuieşte cu ei, împărtăşeşte cu ei toate aspectele vieţii, 
dăruindu-le predicile şi lumina adevărului. Prin urmare, credinţa trebuie să se vadă 
în fapte. Nu este îndeajuns o oră de rugăciune pe săptămână urmată de o viaţă 
trăită în dezbinare! Dumnezeu nu doreşte să fie venerat numai în biserică, dar apoi 
alungat din viaţa politică, economică, sportivă... în numele unui “progres sălbatic”. 


Omul a primit darul vieţii pentru a-şi construi fericirea veşnică şi nu pentru a se 
opri la realizările sale pământeşti, oricât de minunate ar fi acestea. 


Un alt aspect important al Evangheliei de astăzi îl constituie momentul începerii 
predicării: “imediat după moartea Botezătorului” lisus merge de la Nazaret la 
Capenaum. Domnul este în mişcare, predică, cheamă cei dintâi ucenici... Moartea 
Botezătorului nu-L înspăimântă sau blochează... Lor le spune: “urmaţi-Mă”, nu 
staţi pe loc, veniţi după Mine... lisus nu se opreşte. Merge mai departe, trecând 
dincolo de durerea pierderii celor dragi. Apostolii îl urmează. 


Prin comportamentul şi prin cuvintele Sale, lisus ne spune că adevărul stă în 
“schimbare”, mişcare, căutarea continuă a adevărului! Fiind “în mişcare”, lisus 
cere convertire, adică o mişcare sufletească, o schimbare a inimii, a modului de a 
gândi. 


Oamenii şi convertirea 


Mesajul predicii lui lisus este hotărât: “Convertiţi-vă căci s-a apropiat Împărăţia 
cerurilor!” Prin glasul lui Matei, lisus ne vesteşte că Dumnezeu s-a apropiat de noi. 
Iniţiativa actualizării mântuirii porneşte de la EI. Noi trebuie numai să înţelegem 
acest lucru şi să ne comportăm ca atare, să-L urmăm. 


Dumnezeu nu începe predicarea prin a critica, acuza sau condamna omul, ci prin a- 
invita la o viaţă curată în vederea rezultatului maxim: “Împărăţia Cerurilor”. lisus 
ne cere să privim la EI şi să înţelegem că este cel dintâi care ni se dăruieşte, iar 
relaţia se împlineşte numai când noi răspundem, dăruindu-ne lui Dumnezeu. 


“Metanoia”, convertirea, înseamnă “schimbarea mentalități” şi nu o schimbare 
exterioară bazată doar pe a surâde mai des sau pe a fi mai cordial faţă de alţii; nu 
este vorba de a te ruga mai mult şi de a depune orice efort pentru a fi mai bun. 
Trebuie să te schimbi în inimă, în suflet, în modul de a gândi, de a trăi. Nu trebuie 
să faci mai multe lucruri, ci să fu diferit. Altfel nu se poate vorbi de o schimbare. 
Nu este vorba de a vopsi zidul cu o culoare diferită, ci de a-l reconstrui. Este 
nevoie de schimbarea mentalității pentru a înţelege o viaţă (realitate) diferită faţă 
de cea cunoscută aici pe pământ, viaţa veşnică. 


Convertirea nu implică latura moralistă, ci schimbarea radicală a vieţii. Cine 
înțelege că Împărăţia este aproape, nu mai poate trăi ca înainte. Iată motivul pentru 
care călugării îşi schimbau numele: după ce l-au întâlnit pe Hristos, nu mai trăiau 
el, nu mai erau ei, ci “Hristos trăia în ei”. 


“Convertirea” depinde de libera hotărâre a lui Dumnezeu de-a arăta iubirea Sa față 
de noi, chemându-ne la o viaţă nouă, plină şi arătându-ne calea adevărată pentru a 
o moşteni. Putem să apucăm pe calea către Dumnezeu, numai în măsura în care 
suntem conştienţi că El este aproape de noi; numai acum putem abandona faptele 
rele, pentru a le împlini pe cele bune. 


lisus a venit să predice apropierea Împărăției, care apare în inima omului, când 
acesta începe să se convertească. “A te converti” înseamnă a recunoaşte că umblai 
pe o cale greşită, dar acum ai luat hotărârea să o abandonezi şi să apuci pe calea 
cea dreaptă; “a te converti” înseamnă a privi în trecut, a vedea ce nu a funcţionat şi 
a te hotărî să treci de la rău la bine. Este o schimbare care are în vedere apropierea 
omului de adevăr, de lumină... de Dumnezeu, la urma urmei. Acest lucru se face 
prin cunoaşterea şi împlinirea voii lui Dumnezeu, prezentată nouă de lisus în 
Evanghelie. 


Convertirea este realizabilă dacă privim la sfinţii Bisericii, conştienţi de învăţătura 
apostolului Pavel adresată corintenilor, care spune: convertirea este trăirea în unire, 
unitate, nu legându-ne de cine ştie ce persoană, ci de Hristos. Tot odată nu trebuie 
uitat faptul că “urmarea lui Hristos” are un început şi se termină la sfârşitul vieţii 
fiecărei persoane. Este un proces lung şi continuu, pe care creştinul trebuie să-l 


aprofundeze tot mai mult, cu trecerea timpului, nefiind scutit de încercări şi căderi 
în păcat. 


Deoarece toţi oamenii au nevoie de convertire, lisus îi cheamă pe toţi să-şi schimbe 
viaţa, începând de la cei mai nevoiaşi: oamenii din ţinuturile Zabulonului şi ale lui 
Neftalim. 


Ştiind lisus, că pe pământ va rămâne o perioadă mai scurtă, iar apoi se va 
reîntoarce la Tatăl, îşi alege ucenicii, pentru ca să poată vesti convertirea tuturor 
oamenilor. 


Domnul nu doreşte să reuşească de unul singur. El arată că are nevoie de 
colaborarea oamenilor. Noi ar trebui să fim onorați că putem face parte din 
“echipa” lui lisus, că ne numărăm printre colaboratorii Săi. Sincer vorbind, suntem 
colaboratorii lui lisus în vestirea Împărăției? Suntem conştienţi de această 
responsabilitate? 


lisus a avut încredere în oameni. Noi avem încredere, îi implicăm? Numai 
colaborând şi slujindu-i pe alții, putem construi unitatea! 


Pescari de oameni 


Observăm că primii patru apostoli s-au convertit: au încheiat cu trecutul şi au 
început o viaţă nouă, intrând în Împărăţia dăruită lor de Iisus. Pentru ei acest fapt a 
însemnat implicare, misiune, muncă pentru “câştigarea” însuşirii destinului lui 
lisus. Acest proces nu s-a petrecut în grabă, lucru confirmat şi de cuvintele lui lisus 
la timpul viitor: “Vă voi face pescari de oameni”. Înainte de ocuparea “postului” au 
trebuit să-L urmeze pe Domnul şi să înveţe arta misiunii de a vesti Împărăţia, de la 
EI, în cele trei aspecte: a învăţa, a predica, a vindeca. Cele trei verbe ne arată felul 
în care Iisus răspândea Împărăţia. Învăţând şi predicând, lisus explică realitatea 
Împărăției; vindecând, arată prin semne, că învăţătura Sa este adevărată. 

Pescuitul era ocupaţia care le permitea celor din Capernaum să supraviețuiască şi 
cei mai mulţi dintre locuitorii oraşului munceau în acest sens. Era o îndeletnicire 
de familie: bărbaţii pescuiau pe timpul nopţii, copilaşii ajutau la curăţitul mrejelor 
şi sortarea peştelui, în timp ce mamelor le revenea comercializarea peştelui. Era o 
muncă grea şi puţin profitabilă, lipsită de satisfacţii, fiind o apăsare amară pe 
umărul locuitorilor din zonă. 


Un predicator se prezintă şi manifestă o rază de lumină in inima acelor oameni. Nu 
promite o nouă tehnică de pescuit, nici nu vesteşte că prin apropiere ar fi o piaţă 
mai profitabilă, ci predică numai “convertirea inimii”, o schimbare în viaţa 
interioară a lor, pentru a începe un trai nou pe care EI îl numeşte “Împărăţia 
Cerurilor”. lisus nu ameninţă, ci invită personal. Se coboară din cer, apropiindu-se 
de noi şi spunându-ne că este posibil să ne mântuim, să devenim “cetăţeni ai 
Raiului”. De fapt, în lisus, Dumnezeu ne arată că doreşte să-l ducă şi să-l treacă pe 
om, de la păcat la bucuria deplină şi veşnică! 


Este vorba de o trecerea într-o “Impărăţie” care se construieşte cu inima şi nu cu 
“lovituri de stat” sau cu strategii politice. O “Impărăție” care este “personală” şi nu 
a majorităţii; caracterizată de disponibilitatea de ajutor faţă de altul şi nu de 


comoditate; de implicare, nu de indiferenţă. 


Privind la reacţia lor, notăm că imediat acei oameni lasă totul şi-L urmează. Poate 
aveau alte proiecte, dar auzul vocii lui lisus le-a anulat pe toate. Ei au înţeles că 
planurile, proiectele umane sunt supuse riscului, incertitudinu, schimbării sau 
falimentului, în timp ce planul lui Dumnezeu este sigur şi nu dezamăgeşte. 


Astfel, peste noapte s-au trezit că muncesc acolo unde nu au visat niciodată, în via 
Domnului, pentru simplul fapt că EI i-a chemat. Prin urmare, a înţelege că Domnul 


s-a apropiat de mine, implică a lăsa totul, ca şi Petru, Andrei şi ceilalţi, pentru a 
investi viaţa în singurul lucru esenţial: a-L urma pe Domnul pe calea către Cer. 


În sfârşit, apostolii devin pescari de oameni. Din clipa întâlnirii cu Domnul, 
“hrana” lor constă în primirea şi dăruirea iubirii semenilor, conştienţi de faptul că 
Dumnezeu este cu ei şi îi întăreşte în facerea de bine. De fapt, “Împărăţia” este 
acolo unde Dumnezeu “împărăţeşte”, unde poruncile Sale sunt respectate şi 
practicate, unde este EI în centrul atenţiei. 


Sunt mulţi creştinii implicaţi în aspectul social al vieţii acolo unde sărăcia, boala şi 
singurătatea apasă pe umerii semenilor lor. Prin munca lor, Împărăţia se apropie şi 
de acei sărmani, fraţi ai lui lisus. Munca noastră trebuie să o facem cu conştiinţa că 
nu noi trebuie să mântuim lumea, deoarece a fost mântuită de jertfa lui lisus. Prin 
urmare, aceste aspecte “negative” ale vieţii pământeşti — care vor avea un sfârşit 
fericit, dacă vor fi trăite cu credinţa şi speranţa în Domnul — nu trebuie să ne sperie 
sau să ne determine să ne pierdem nădejdea şi răbdarea. Noi trebuie doar să 
acceptăm să fim instrumentele smerite — asemenea apostolilor — prin care Domnul 
răspândeşte tuturor iubirea şi binefacerile sale. Cu alte cuvinte, trebuie să trăim ca 
şi “fu ai luminii”... într-o lume dominată de întuneric. 


Concluzie 


Din cuprinsul pericopei de astăzi nu ştim cum au reacţionat locuitorii 
Capernaumului, dar pornind de la textul din Mt 11, 23: “Şi tu Caparnaume până la 
Iad te vei coborî. Deoarece dacă în Sodoma s-ar fi făcut minunile făcute în tine, 
până astăzi ar exista“, înţelegem că apostolul Matei subliniază amărăciunea, 
întristarea lui lisus, pentru că a fost urmat şi ascultat numai de unii locuitori ai 
oraşului. Unii primesc mesajul Său, alţii, nu. Unii îşi fac un scop al vieţii din 
Evanghelie, alţii o refuză; o parte din noi crede, alta, nu. Dacă nu te converteşti, 
dacă nu te schimbi, mori. Dacă nu-ţi pare rău de greşelile din trecut, dacă nu le 
vezi, le vei repeta. Amin. 


Pr. Vasile Rob - Duminica a Il-a după Rusalii - Chemarea ucenicilor 


._— 


isTos GHOMĂND Pe VOCNISI 


Sfânta Scriptură ne spune că, primul care a răspuns “da” chemării lui Dumnezeu a 
fost Avraam, pe când a fost scos din ţara sa şi dus într-un pământ ales de către 
Dumnezeu; apoi profetul Isaia, când Dumnezeu întreabă: “Pe cine voi trimite? 
Cine va merge pentru noi?” Îs. 6,8. 


În Noul Testament răspunsul dat de Maria la vestea alegeri sale de către Dumnezeu 
ca să fie mama Fiului său, spune: “lată, roaba Domnului, fie mie după Cuvântul 
tău!” Lc. 1,38. 


După cum vedem din puţinele exemple extrase şi prezentate aici, iniţiativa 
chemării este întotdeauna a lui Dumnezeu. El cheamă pe nume, direct sau prin 
alții, pe fiecare dintre noi, însă auzirea chemării şi răspunsul dat acestei chemări ne 
aparţine în totalitate nouă, oamenilor. 


Sfântul apostol Pavel ne spune că aceste chemări dumnezeesti nu sunt 
întâmplătoare, pentru că: “Pe care i-a hotărât, mai înainte, pe aceea 1-a chemat.” 
Ro. 4,30. Iar sfânta Evanghelie pe care am auzit-o astăzi ne arată că primii care au 
auzit aceasta chemare de la lisus, au fost: fraţii Simon şi Andrei; lacob şi loan. 
Patru anonimi, chemaţi să se împărtăşească din vestea bună pentru a-l predica pe 
cel care o aduce, lisus Hristos, prin vorba şi prin fapta, dar şi pentru ca să fie 
“martori în Ierusalim, în toată Iudeea şi Samaria, până la marginile pământului.” 
Fă. 1,8. Aceşti anonimi pe care lisus îi face “pescari de oameni” prin transformarea 
lor, după cum le va spune şi sfântul Pavel romanilor: “Nu vă conformaţi acestei 
lumi, ci vă schimbaţi prin înoirea minţi, ca să înţelegeţi voinţa lui Dumnezeu.” Ro 
12,2, au devenit “sarea pământului” şi arători cu pluguri de aur pe câmpul fertil, 
dar încă neînsemânţat, a lui Dumnezeu. 


Atât chemarea “veniți după mine” cât şi spontaneitatea răspunsului afirmativ, al 
celor patru, are un caracter solemn şi o invitaţie exemplară pentru toți creştinii, 
deoarece fiecare creştin este chemat pentru predicare, pentru îndeplinirea unei 
anumite misiuni, în cadrul profesiei sale şi în mijlocul societăţii în care trăieşte 
acolo unde; înveţi, lucrezi, în casă sau afară, oriunde, în viaţa ta. Predicare ce se 
face, cu mult folos, atât prin vorbe cât şi prin fapte. 


Prin chemarea celor patru Dumnezeu îi scoate din lumea păcătoasă, îi “îndreaptă” 
pentru ca, plini de Spirit Sfânt, să-i arunce, din nou, cu noi arme, ca să 
construiască, adevărata “corabie” a lui Hristos — Biserica sa. Şi în acest contest 
creştinul deprinde oferirea de sine Creatorului, pentru şi prin, aproapele său; 
conştientizarea că fiecare creştin este unul din mădularele Bisericii lui Hristos şi că 
este chemat la marele plan de mântuire, universală. Situaţie în care fiecare dintre 
noi avem datoria de a răspunde “da” acestei divine chemări, deoarece, de felul în 
care, cei născuţi în Hristos, dau răspuns acestei invitaţii depinde locul pe care vom 
fi aşezaţi în Împărăţia cerului. 


Astăzi, multora le vine greu a da curs favorabil chemării divine, în contestul în care 
ochii le sunt orbiți cu atâtea “viței de aur” ce le sunt oferiţi prin comerţ şi mass 
media sau de către “profeţi” mincinoşi ce asaltează sufletul celor slabi în încercarea 
de a-l popula cu demoni şi idoli. 


În răspunsul pe care-l dăm chemării lui Dumnezeu, un rol important îl au: părinţii, 
cateheţii, preoţii, învăţători, profesori şi toţi modelatorii de suflete, care trebuie să-l 
arate pe Hristos şi nu doar să indice strada. Să păşească ei înşişi pe urmele trasate 
de către lisus, trăind ca adevăraţi discipoli, indiferent de starea în care se află. 


Când Iisus i-a chemat, pe ucenicii săi să-l urmeze nu le-a promis nimic din ceea ce 
atâtea lume promite astăzi: bani, bogăţie, plăceri, funcții privilegiate, mărire, putere 
sau un alt “vițel de aur”. Din contră, le-a oferit: disprețul semenilor, excluderea din 
comunitate, batjocură, lipsuri nenumărate, închisoarea, chinurile şi bătaia şi în 
viitor făgăduinţa vieţii veşnice, speranţa mântuirii şi dragostea lui Dumnezeu, chiar 
dacă acestea, uneori, au însemnat sau pot să însemne şi azi, în unele părți ale 
pământului; foamea, sete şi chiar moarte. 


Îmi vine în minte, cu această ocazie, declaraţia generalului Garibaldi, după atacarea 
Romei, adresată ostaşilor săi: “Nu am nimic să vă ofer în afară de foame, sete, 
privaţiuni de tot felul şi moarte. Toţi cei care-şi iubesc ţara, să mă urmeze! 
“Aşadar, toţi care-l iubiţi pe Dumnezeu urmaţi-l pe Hristos! 


Şi astăzi, ca şi atunci, sunt oameni care răspund chemării, perpetue, a lui 
Dumnezeu de a-l urma şi de a-şi consacra vieţile Lui, care, prin această oferire, 
aduc o schimbare în bine a acestei lumi. 


Sigur că, pe calea pe care lisus şi-a chemat primii ucenici şi pe care ne cheamă şi 
pe noi, urmaşii lor de azi, nu este uşor de umblat, dar aceasta este calea dreptăţi, a 
smereniei, a dragostei, a faptelor bune, a iubirii lui Dumnezeu, a virtuților — calea 
adevăratului creștin. 


lisus ne cheamă mereu la el şi ne-a transmis aceasta în multe locuri ale Evangheliei 
sale. Iată ce stă scris în Apocalipsă cap. 3,20: “...Eu stau la uşă şi bat! Dacă va 
auzi cineva glasul meu şi va deschide, voi intra!” 


Hotărârea de a auzi şi de a deschide uşa sufletului tău, îți aparţine ţie, frate creştine. 


Amin. 


Pr. loan Abadi şi Pr. Alexandru Buzalic - Duminica a II-a după Rusalii - 
Chemarea primilor apostoli 


Evanghelia din această duminică ne face cunoscută chemarea Apostolilor spre a-L 
urma pe Hristos, chemare adresată peste timp şi nouă. 


Ca şi creştini, cu toții am primit această chemare în momentul primirii 
Sacramentului Sfântului Botez. Ne-am îmbrăcat în Hristos prin Botez şi suntem 
chemaţi să devenim asemenea Lui. Hristos este exemplul vieţii noastre. Suntem 
datori să ne trăim viaţa în sfinţenie. De aceea El S-a oferit ca model. Prin venirea 
Fiului lui Dumnezeu pe pământ, ni s-a făcut cunoscut cum se poate apropia omul, 
de perfecţiune — de sfinţenie, în această lume după exemplul Fiului Omului. 
Revelându-ne sfinţenia lui Dumnezeu prin acţiunile Sale, ne-a prezentat în mod 
practic imitarea perfecțiunii divine: «Fiţi, dar, voi desăvârşiţi, precum Tatăl 
vostru Cel ceresc desăvârşit este» (Matei 5, 48). 


Acest model de perfecţiune a fost oferit tuturor creştinilor, spre a fi urmat în lisus 
Hristos, Fiul lui Dumnezeu. În cadrul Botezului şi a Schimbării la Faţă, 
Dumnezeu-Tatăl a mărturisit: «Acesta este Fiul Meu Cel iubit, în Care am 
binevoit» (Matei 17, 5). Creştinismul nu trebuie să fie altceva decât imitarea lui 
Hristos. EI este perfecțiunea tuturor virtuţilor care pot fi practicate de fiecare dintre 
noi. Hristos le-a practicat în gradul cel mai înalt posibil. Calea arătată a fost iubirea 
lui Dumnezeu şi a aproapelui, oroarea totală faţă de păcat şi de tot ceea ce implică 
acesta. Numai un astfel de model poate să fie imitat de noi, pentru că EI, este 
universal, inexprimabil, atractiv şi plin de putere. 


Toţi oamenii pot să-L imite pe Hristos. EI, a dorit să ia asupra Sa toate mizeriile şi 
slăbiciunile noastre; a dorit să se asemene cu noi în toate lucrurile în afară de păcat. 


Timp de treizeci de ani a trăit o viaţă retrasă. A trăit în casa lui Iosif şi a Mariei, 
lucrând asemenea unui învățăcel, ca un fiu de tâmplar (Matei 13, 55). Acesta L-a 
făcut să fie şi cel mai bun Exemplu de urmat pentru toţi acei oameni care prestează 
muncile aparent lipsite de importanţă, monotone, cu satisfacţii ascunse ochilor 
celor mulți, care vin din afara ambientului muncitoresc. 


Toată viaţa publică a fost plină de zel. Şi-a petrecut-o în osteneli şi oboseli pentru 
a-1 face pe cei sărmani fericiţi şi sănătoşi, împărțindu-le bucuria Sa. Prin suportarea 
patimilor ne-a oferit cel mai înălțător exemplu de răbdare în faţa chinurilor morale, 
terminând suferinţele acestei vieţi cu o rugăciune pentru persecutorii Săi. Acest 
lucru L-a făcut nu pentru că a fost Dumnezeu şi nu a cunoscut suferinţa, ci pentru 
că a fost şi Om adevărat. Astfel, ca Om, a suferit cea mai mare ingratitudine din 
partea semenilor, părăsirea prietenilor Săi, trădarea lui luda. Dacă n-ar fi fost aşa, 
nu s-ar fi rugat ca să poată bea paharul patimilor Sale, nu ar fi simţit după 
răstignirea Lui părăsirea din partea lui Dumnezeu — pe care o simt toţi cei care prin 
păcat se îndepărtează de Dumnezeu, exprimată prin cuvintele: «Dumnezeul Meu, 
Dumnezeul Meu, pentru ce M-ai părăsit!» (Matei 27, 46). 


Un model Universal nu poate fi decât unul plin de atracţie. lisus Hristos i-a atras pe 
toți la EI: «Când Mă voi înălța de pe pământ, Li voi atrage pe toți la Mine» (loan 


12, 32). Această profeție a Lui a fost înfăptuită prin Biserica Sa. Câţi sfinți, martiri 
şi mărturisitori, nu au căutat sfințenia şi nu s-au asemănat cu El. Această căutare 
este legată de puterea harului care izvoreşte din Inima Sa străpunsă de suliță. Este 
de ajuns să ne amintim de umilinţa, sărăcia, mortificarea şi toată viaţa Lui, pentru a 
fi atraşi de puterea exemplului Său, care conferă putere şi siguranță deplină în 
urmarea Lui. Aceasta este singura cale prin care putem dobândi Cerul, la care nu 
de puţine ori a făcut referire în învăţăturile Sale. 


Misterul răstignirii lui lisus Hristos ne-a dobândit victorie asupra slăbiciunilor şi 
înclinațiilor noastre păcătoase, harul de a evita orice fel de păcat şi tăria în ispite. 
Acest adevăr incontestabil poate fi realizat în măsura înţelegerii perfecte, că lisus 
este capul Corpului Său Mistic ale cărui membre suntem noi. 


Sfântul Epipod fiind dus înaintea judecătorilor pentru credinţa sa, a fost schingiuit 
prin fel de fel de torturi. În timpul procesului său a fost bătut crunt peste obraz. Cu 
faţa plină de sânge a strigat: “Mărturisesc că lisus Hristos este împreună cu Tatăl şi 
cu Spiritul Sfânt, un singur Dumnezeu. Şi se cuvine ca să-mi sacrific viaţa pentru 
Acela care este în acelaşi timp Creatorul şi Răscumpărătorul meu”. Și de fapt, 
Epipod şi-a dat viaţa pentru Răscumpărătorul său, mărturisind cu preţul sângelui 
credinţa sa. 


Suntem chemaţi şi noi, asemenea Apostolilor, fiecare în parte, pe numele său, să-L 
urmăm pe Hristos, care ne dăruieşte această chemare încă din momentul în care am 
fost aduşi la viaţă prin puterea lui Dumnezeu. Urmarea lui Hristos este pe măsura 
noastră, pentru că El s-a făcut pentru noi totul în toate, a fost copil ascultător 
familiei şi îndatoririlor Sale, dar şi ascultător Tatălui Ceresc, a fost un muncitor în 
umbra existenţei de zi cu zi din atelierul lui Iosif, a fost Învățător, Martir şi Model 
de sfinţenie. 


Dacă ne îndeplinim misiunea pe care am primit-o prin viaţa noastră, de părinţi, de 
copii, de oameni care-şi îndeplinesc îndatoririle de serviciu sau cele legate de viaţa 
socială, dând tuturor mărturie că suntem creştini, suntem pe calea care merge pe 
urmele Mântuitorului. 


Ori de câte ori citim despre chemarea Apostolilor să nu uităm că acest: “Vino 
după Mine” se adresează şi nouă celor de azi. Suntem chemaţi să devenim 
Apostoli ai timpurilor noastre, urmând modelul perfecțiunii — sfinţeniei. 


A fi Sfânt astăzi, este mai greu ca niciodată; nu suntem chemaţi să ne dăm viaţa 
pentru credinţă — chiar dacă atunci când Domnul ne-o cere, trebuie să dăm şi 
această mărturie de credinţă — nici Să facem fapte mari, ci suntem invitaţi Să 
trăim în Sfinţenie zi de zi, în intimitatea familiei, în relaţiile cu aproapele, fie că 
ne este prieten sau duşman, vecin Sau străin. Suntem chemaţi să ducem viaţa 
ascunsă a lui Hristos în Nazaret şi să fim mărturie vie a existenţei creştinismului 
şi a valorilor sale mereu actuale. Dacă greutăţile vieţii ne apasă şi problemele 
materiale ne fac să cădem pe drum, să privim spre Cer, să ascultăm şoapta 
Domnului care spune — “Vino!” — să ne ridicăm şi... să mergem mai departe. 


Rugăciune 


Doamne, venim înaintea Ta fiind atât de departe de Tine. Grijile şi preocupările 
noastre de zi cu zi ne-au făcut să uităm de chemarea pe care am primit-o la Sfântul 
Botez, când am acceptat să urmăm calea Ta. Ascultăm vocea lumii, ce zic alții 
despre noi, dar glasul Tău nu-l lăsăm să ajungă în sufletul şi în inima noastră. 
Uneori ne este chiar foarte greu să ne ridicăm în picioare sau să stăm în genunchi, 
atunci când Tu Te cobori pe altar, lăsându-ne împresuraţi de îndoiala pe care 
Satan încearcă să o strecoare în ființa noastră. Ce-Ți vom spune despre chemarea 
pe care am primit-o de la Tine? Nimic altceva, decât că lăsându-ne cuprinși de 
spiritul lumesc am transformat-o în ceva simbolic, omițând să o trăim zilnic după 
exemplul Tău, aşa cum am promis la primirea Sfântului Botez. 


Cât de departe suntem de exemplul Tău lisuse. Pentru noi chemarea înseamnă 
doar grija faţă de propria persoană şi propriile interese, căci pentru orice lucru pe 
care-l facem aşteptăm recompense, ori dacă nu, îl facem fără tragere de inimă. O, 
Doamne, cât de departe suntem de exemplul Tău! 


Fă, lisuse, ca învăţătura şi harul Tău să pătrundă prin toate mădularele noastre, 
să mişte fiinţa noastră, dovedindu- i că într-adevăr ne trăim chemarea pe care am 
primit-o la Botez, făcându-Te cunoscut lumii întregi. Amin. 


Pr. Alexandru - Predică la Duminica a 2-a după Rusalii - chemarea celor 
dintâi ucenici la apostolate 


VOMA ea PRIMIBOR APOS ORI 


Iubiţi credincioşi, citirea pe care am făcut-o în această Duminică din Evanghelia lui 
Matei, este foarte scurtă şi de aceea vă rog să îmi daţi voie să o mai citesc o dată: 


16. Pe când umbla pe lângă Marea Galileii, a văzut doi fraţi, pe Simon ce se 
numeşte Petru şi pe Andrei, fratele lui, care aruncau mreaja în mare, pentru că 
erau pescari. 

19. Și le-a zis: Veniţi după Mine şi vă voi face pescari de oameni. 

20. Iar ei îndată lăsând mrejele, au mers după El. 

21. Şi de acolo, mergând mai departe, a văzut alți doi fraţi, pe Iacov al lui 
Zevedeu şi pe loan, fratele lui, în corabie cu Zevedeu, tatăl lor, dregându-şi 
mrejele şi i-a chemat. 

22. Iar ei îndată, lăsând corabia şi pe tatăl lor, au mers după EL. 

23. Şi a străbătut lisus toată Galileea, învățând în sinagogile lor şi propovăduind 
Evanghelia împărăției şi tămăduind toată boala şi toată neputinţa din popor. 


Iubiţi credincioşi, Evanghelia lui Matei ne spune cum chemarea primilor ucenici 
s-a petrecut după ce lisus a fost dus de Duhul în deşert, unde a postit patruzeci 
de zile şi unde a fost ispitit de cel viclean. 


Întorcându-se lisus din deşert, şi auzind că loan Botezătorul a fost întemnițat, EI s- 
a hotărât să meargă în Galileea, unde a început vestirea Evangheliei Împărăției lui 
Dumnezeu, iar astfel s-a adeverit proorocia lui Isaia, că poporul din Galileea, care 
se afla în întuneric, va vedea lumină mare. 


În capitolul 1 al Evangheliei lui Marcu, aceste evenimente sunt relatate în mod 
identic ca în Matei, iar în Evanghelia lui Luca, chemarea apostolilor este relatată în 
capitolul 5 imediat după "Pescuirea Minunată”, când Petru, văzând minunea 
săvârşită de Domnul, a căzut în faţa Lui şi i-a zis "Jeşi de la mine Doamne, că 
sunt om păcătos", iar acolo se aflau Iacov şi loan. 


În capitolul 1 al Evangheliei lui Ioan, se spune cum doi ucenici de-ai lui loan 
Botezătorul au mers după lisus şi L-au întrebat: "Rabi, unde locuieşti?" 

Unul dintre ei era Andrei, care apoi l-a adus la lisus şi pe fratele său Petru. Astăzi, 
când numim pe Sf. Andrei, cel dintâi chemat, o facem tocmai pe baza acestui verset 
din Evanghelia lui loan. 

Aparent S-ar zice că este o contradicţie între Evanghelii, în relatarea chemării 
ucenicilor, dar în realitate nu este, pentru că aşa cum ne explică Sf. loan Gură 
de Aur în cea de a XIV a omilie, Evanghelia lui loan vorbeşte despre prima 
întâlnire dintre lisus şi ucenici, când Sf. loan Botezătorul nu fusese încă 
întemnițat, pe când celelalte trei evanghelii, vorbesc de a doua chemare care s-a 
petrecut după întemnițarea lui. Alt argument este faptul că în relatarea lui loan, 
lisus îi spune lui Simon: "tu eşti Simon, fiul lui lona; tu te vei numi Chifa (ce se 
tâlcuieşte: Petru)", iar în Evanghelia lui Matei se spune că lisus "a văzut doi 
fraţi, pe Simon ce se numeşte Petru şi pe Andrei", deci Domnul mai văzuse 
înainte pe Simon şi îi schimbase deja numele în Chifa sau Petru. 


Dar nu ordinea în care i-a chemat lisus pe ucenici este învățătura acestei citiri, ci 
faptul că ei, de îndată ce L-au văzut şi i-au auzit cuvintele, şi-au dat seama că El 
este păstorul cel bun, şi îndată L-au urmat, lăsând în urmă tot ce agonisiseră, casele 
şi pe părinţii lor. 


Iubiţi credincioşi, să observăm încă o dată că singura promisiune pe care a făcut- 
0 lisus acestor oameni a fost aceea că-i va face "pescari de oameni”, şi abia 
mult mai târziu, după ce i-a învăţat, după ce a făcut minuni în faţa lor şi le-a dat 
şi lor putere să facă minuni, abia după aceea le-a dezvăluit ce vor ajunge ei şi le- 
a vorbit de cele douăsprezece "tronuri" pe care îi va aşeza pe ei în Împărăţia lui 
Dumnezeu. 


Incă o dată vedem deci, cum 


Pe astfel de oameni Domnul sprijineste şi îi ridică, iar pe cei lacomi şi vicleni, 
chiar dacă se ridică ei pentru moment, până la urmă ei tot se scufundă sub povara 
păcatelor, după cum spune Psalmistul: 


"Tânăr am fost şi am îmbătrânit şi n-am văzut pe cel drept părăsit, nici urmaşii 
lui cerşind pâine. 

Că Domnul iubeşte judecata şi nu va părăsi pe cei cuvioşi ai Săi; în veac vor fi 
păziți 

Iar cei fără de lege vor fi izgoniți şi seminţia necredincioşilor va fi stârpită". 


Iubiţi credincioşi, 


Pr. Constantin Sturzu - Sfinţilor lui Dumnezeu din România 


Duminica de mâine este numită în calendar a "Sfinţilor români”. Evident, cu 
referire la cei care, trecuţi deja în veşnicie (făcând parte din Biserică triumfătoare), 
au primit de la Dumnezeu cununa sfinţeniei. 


Dar mai există o categorie a Sfinţilor români: este vorba de cei care nu au trecut la 
Domnul şi sunt pe pământ, în ceea ce numim a fi Biserica luptătoare. Îmi veţi 
spune că nimeni nu poate primi apelativul de sfânt cât este încă în viaţă, indiferent 
de gradul de desăvârşire atins. Aşa este. Şi aşa a fost dintotdeauna. Chiar dacă au 
trăit oameni cu viaţă de sfinţenie, prin care Dumnezeu a lucrat multe şi mari 
minuni, abia după trecerea la cele veşnice ei au fost proclamaţi drept sfinți. Ca 
atare, nici o persoană care trăieşte nu primeşte atributul de sfânt/ă. Nici măcar 
apostolii nu au fost numiţi aşa în timpul vieţii lor. 


Dar există în numeroase epistole din Noul Testament caracterizarea unor 
comunităţi întregi (biserici) ca fiind de sfinți: "sfinţilor din Colose", "celor numiţi 
sfinţi" din Corint, "sfinţilor care sunt în Efes", creştinilor dintre evrei numiţi "fraţi 


sfinți", "tuturor sfinților” din Filipi, celor "chemaţi şi sfinţi” din Roma, "sfinților 
frați" din Tesalonic şi nu în ultimul rând, se vorbeşte şi despre "sfinţii de la 
Ierusalim". Aşadar, nimeni nu este numit sfânt, dar membrii comunităţii sunt sfinți, 
întrucât sunt mădulare ale Trupului lui Hristos, Cel Unul Sfânt. 


Dacă Apostolul Andrei ar fi adresat o epistolă către cei de pe teritoriul românesc 
(în speţă dobrogean) cărora le-a binevestit pe Domnul acum aproximativ două mii 
de ani, cu siguranţă ar fi conţinut apelativul "sfinților din...". Aşa că nu greşim prea 
mult, sper, dacă încercăm să facem un mic exerciţiu de conştientizare a statutului 
nostru, a celor din Biserica ortodoxă română de azi, ca fiind sfinţi ai lui Dumnezeu; 
mai ales pentru a ne cutremura şi a ne trezi cu adevărat la o viaţă sfântă, depăşind 
stadiul declarativ, al apartenenţei formale la Biserică... 


Dar dacă ne-ar scrie Sfântul Apostol Andrei azi, oare ce ne-ar putea spune, văzând 
starea Bisericii lui Dumnezeu din România? Încercând să-mi formulez un răspuns, 
în continuarea micului nostru exerciţiu de trezvie, am selectat de prin epistolele 
pauline şi cele soborniceşti o serie de pasaje care, cred, s-ar potrivi cel mai bine cu 
starea actuală a comunităţilor noastre bisericeşti. Nu am dat trimiteri spre a nu 
îngreuna lectura, dar versetele sunt uşor de identificat, printr-o simplă căutare pe 
internet. Cu siguranță se poate face o selecție mai adecvată, mai de folos, încât 


textul de mai jos îl puteţi lua ca pe o provocare. Aştept şi alte variante "epistolare”. 


O posibilă Epistolă către români 


Binecuvântat este Dumnezeu şi Tatăl Domnului nostru lisus Hristos, Părintele 
îndurărilor şi Dumnezeul a toată mângâierea, Cel ce ne mângâie pe noi în tot 
necazul nostru, ca să putem să mângâiem şi noi pe cei care se află în tot necazul, 
prin mângâierea cu care noi înşine Suntem mângâiaţi de Dumnezeu. 


Vă îndemn, fraţilor, pentru numele Domnului nostru lisus Hristos, ca toţi să vorbiţi 
la fel şi să nu fie dezbinări între voi; ci să fiţi cu totul uniți în acelaşi cuget şi în 
aceeaşi înțelegere. De unde vin războaiele şi de unde certurile dintre voi? Oare, 
nu de aici: din poftele voastre care se luptă în mădularele voastre? Poftiţi şi nu 
aveți; ucideţi şi pizmuiţi şi nu puteţi dobândi ce doriţi; vă sfătuiţi şi vă războiţi şi 
nu aveți, pentru că nu cereţi. Cereţi şi nu primiţi, pentru că cereți rău, ca voi să 
risipiţi în plăceri. 


Fraţii mei, nu căutând la fața omului să aveţi credința în Domnul nostru Iisus 
Hristos, Domnul slavei. Căci, dacă va intra în adunarea voastră un om cu inele de 
aur în degete, în haină strălucită şi va intra şi un sărac, în haina murdară, iar voi 


puneţi ochii pe cel care poartă haină strălucită şi-i ziceţi: Tu şezi bine aici, pe 
când săracului îi ziceți: Tu stai acolo, în picioare sau: şezi jos, la picioarele mele, 
n-aţi făcut voi, oare, în gândul vostru, deosebire între unul şi altul şi nu v-aţi făcut 
judecători cu socoteli viclene? 


Și îndrăzneşte, oare, cineva dintre voi, având vreo pâră împotriva altuia, să se 
judece înaintea celor nedrepţi şi nu înaintea celor sfinţi? Deci dacă aveți judecăţi 
lumeşti, puneţi pe cei nebăgaţi în seamă din Biserică, ca să vă judece. O spun spre 
ruşinea voastră. Nu este, oare, între voi nici un om înţelept, care să poată judeca 
între frate şi frate? Ci frate cu frate se judecă şi aceasta înaintea necredincioşilor? 
Negreşit şi aceasta este o scădere pentru voi, că aveți judecăţi unii cu alții. Pentru 
ce nu suferiţi mai bine strâmbătatea? Pentru ce nu răbdaţi mai bine paguba? 


Veniţi acum cei care ziceţi: astăzi sau mâine vom merge în cutare cetate, vom sta 
acolo un an şi vom face negoț şi vom câştiga, voi, care nu ştiţi ce se va întâmpla 
mâine, că ce este viața voastră? Abur sunteţi, care se arată o clipă, apoi piere. În 
loc ca voi să ziceţi: Dacă Domnul voieşte, vom trăi şi vom face aceasta sau aceea. 
Și acum vă lăudaţi în trufia voastră. Orice laudă de acest fel este rea. 


Luaţi aminte să nu vă fure minţile cineva cu filozofia şi cu deşarta înşelăciune din 


predania omenească, după înțelesurile cele slabe ale lumii şi nu după Hristos. 
Aduceți-vă aminte de mai-marii voştri, care v-au grăit vouă cuvântul lui 
Dumnezeu; priviţi cu luare aminte cum şi-au încheiat viaţa şi urmaţi-le credinţa. 
Nu vă lăsaţi furaţi de învăţăturile străine cele de multe feluri; căci bine este să vă 
întăriți prin har inima voastră, nu cu mâncăruri, de la care n-au avut nici un folos 
cei ce au umblat cu ele. Ascultaţi pe mai-marii voştri şi vă supuneţi lor, fiindcă ei 
priveghează pentru sufletele voastre, având să dea de ele seama, ca să facă 
aceasta cu bucurie şi nu suspinând, căci aceasta nu v-ar fi de folos. 


Pe preoții cei dintre voi îi rog ca unul ce sunt împreună-preot şi martor al 
patimilor lui Hristos şi părtaş al slavei celei ce va să se descopere: păstoriţi turma 
lui Dumnezeu, dată în paza voastră, cercetând-o, nu cu silnicie, ci cu voie bună, 
după Dumnezeu, nu pentru câştig urât, ci din dragoste; nu ca şi cum aţi fi stăpâni 
peste Biserici, ci pilde făcându-vă turmei. lar când Se va arăta Mai-marele 
păstorilor, veţi lua cununa cea neveştejită a măririi. Tot aşa şi voi, fiilor 
duhovniceşti, supuneţi-vă preoților şi toţi, unii faţă de alții, îmbrăcaţi-vă întru 
smerenie, pentru că Dumnezeu celor mândri le stă împotrivă, iar celor smeriţi le 
dă har. 


În privința venirii Domnului nostru lisus Hristos şi a adunării noastre împreună cu 
EL, vă rugăm, fraţilor, să nu vă clintiţi degrabă cu mintea, nici să vă spăimântaţi - 
nici de vreun duh, nici de vreun cuvânt, nici de vreo scrisoare ca pornită de la noi, 
cum că ziua Domnului a şi sosit. Să nu vă amăgească nimeni, cu nici un chip; căci 
ziua Domnului nu va sosi până ce mai întâi nu va veni lepădarea de credinţă şi nu 
se va da pe față omul nelegiuirii, fiul pierzării, potrivnicul, care se înalță mai 
presus de tot ce se numeşte Dumnezeu sau se cinsteşte cu închinare, aşa încât să se 
aşeze el în templul lui Dumnezeu, dându-se pe sine drept dumnezeu. 


Trăiţi ca oamenii liberi, dar nu ca şi cum aţi avea libertatea drept acoperământ al 
răutăţii, ci ca robi ai lui Dumnezeu. De sunteţi ocăraţi pentru numele lui Hristos, 
fericiţi sunteţi, căci Duhul slavei şi al lui Dumnezeu Se odihneşte peste voi; de 
către unii EI se huleşte, iar de voi se prea slăveşte. Nimeni dintre voi să nu sufere 
ca ucigaş sau fur sau făcător de rele sau ca un râvnitor de lucruri străine. lar de 
suferă ca creştin, să nu se ruşineze, ci să prea mărească pe Dumnezeu, pentru 
numele acesta. Căci vremea este ca să înceapă judecata de la casa lui Dumnezeu 
şi dacă începe întâi de la noi, care va fi sfârşitul celor care nu ascultă de 
Evanghelia lui Dumnezeu? 


Deci, fraţilor, bucuraţi-vă! Desăvârşiţi-vă, mângâiaţi-vă, fiți uniţi în cuget, trăiţi în 


pace şi Dumnezeul dragostei şi al păcii va fi cu voi. Să vă întărească în orice lucru 
bun, ca să faceţi voia Lui şi să lucreze în noi ceea ce este bine plăcut în faţa Lui, 
prin lisus Hristos, Căruia fie slava în vecii vecilor. Amin! 


Doxologia [arhim. Mihail Daniliuc]: Mai poate poporul român să rodească 
sfinţi? 

În anul 1992, Sfântul Sinod al Bisericii ortodoxe române, în chip sobornicesc a 
hotărât ca în fiecare an, în a doua duminică după Rusalii, să cinstim pe toți Sfinţii 
acestui neam, odrăsliți în Biserica noastră străbună, încă de la revărsatul zorilor 
Evangheliei lui Hristos pe teritoriul actual al României, scăldat în partea de sud de 
apele dunărene, grăbite parcă să se întâlnească cu marea cea mare, apoi străjuit de 
falnicii Carpaţi, de dealuri molcume şi roditoare, de şesuri întinse şi mănoase. 


Nu această hotărâre sinodală a pricinuit mulțimea Sfinților români trecuţi în 
calendarele noastre şi sărbătoriţi cu atâta evlavie, ci mulţimea Sfinţilor români 
cunoscuţi şi necunoscuţi a determinat forul suprem al Bisericii noastre ortodoxe să 
le acorde o duminică din an în care să fie cinstiţi împreună deoarece în Împărăţia 
Cerurilor ei se află în deplină comuniune. O astfel de sărbătoare există şi în alte 
Biserici ortodoxe, aceasta arătând încă o dată că Dumnezeu este minunat întru 
sfinții Săi în unitatea iubirii Preasfintei Treimi, dar în diversitatea popoarelor din 
care provin. 


Această Duminică a Sfinţilor români este, aşadar, un memorial viu al prezenţei şi 
lucrării Duhului Sfânt pe pământ românesc de la apariţia creştinismului şi din mila 
Celui Preaînalt la sfârşitul veacului. O decizie luată într-un anumit moment istoric, 
are, iată, consecințe veşnice căci la sfârşitul veacurilor, ne spune Sfântul 
Evanghelist loan, în cartea Apocalipsei (cap. 21), fiecare neam, fiecare popor îşi va 
aduce slava în faţa tronului Preasfintei Treimi, în Împărăţia Cerurilor. Or, tocmai 
Sfinţii unui neam reprezintă frumuseţea cea veşnică a măreției lui în faţa unicului 
izvor al sfinţeniei, Dumnezeu, din care oamenii se împărtăşesc în măsura în care ei 
ÎI caută pe Dumnezeu, dar nu din simplă curiozitate, nu printr-un concurs de 
împrejurări, ci Îl caută ca să se adape din apele acestuia precum cerbii din psalmii 
davidici, în izvoarele cele mult dorite. 


Aşadar, căutarea sfințeniei nu este apanajul vreunei categorii sociale sau 
profesionale, nu este rezervată doar cinului monahal şi nici vreunui ins în chip 
individualist. Chemarea la sfințenie nu este adresată doar unui singur popor, ci 
indiferent de naţiune, etnie, de apartenenţă socială și profesională, independent de 
situația economică și culturală, sfinţenia este de fapt sensul deplin al vieţii omului 
pe pământ, este după cum afirma unul din marii noştri teologi, împlinirea 
umanului. 


O succintă şi lucidă privire în trecutul tumultuos al poporului român ne 
învederează o realitate de netăgăduit, Dumnezeu a lucrat cu totul minunat de-a 
lungul istoriei acestui neam, chemând la sfinţenie de la „vlădică până la opincă”. 


Probabil la aceasta s-a gândit marele nostru istoric Nicolae Iorga când a afirmat că 
în istoria poporului românesc se aud trosnind paşii lui Dumnezeu. O fi având 
dreptate cărturarul căci din istoria Sfintei noastre ortodoxii românești, aflăm că 
într-adevăr poporul român a născut sfinţi, dovedindu-şi astfel vocaţie cerească. 
Dacă mai sunt unele voci rătăcite care contestă această realitate le invit să 
privească cu luare aminte în sinaxarele Sfinţilor români. 


Toate categoriile sociale au dat născut sfinți. Lista o deschide ceata martirilor 
daco-romani pe care îi putem considera lumini din zorii Ortodoxiei din spațiul 
românesc. 


La aceştia se adaugă Sfinţii cuvioşi, ierarhi, voievozi, mame creştine, bărbaţi 
evlavioşi şi credincioşi, eroi jertfiți pentru apărarea credinţei şi a demnităţii acestui 
neam, călugări şi călugărițe retraşi din frământarea acestei lumi, pentru a o 
binecuvânta prin rugăciune dintre zidurile mănăstirilor şi schiturilor, veritabile 


porţi către Cer, unde au numărat timpul în boabe de metanie și nesfârșite rugăciuni. 
Dar poporul român are şi foarte mulți Sfinţi anonimi pe care Dumnezeu îi 
descoperă potrivit unui plan al Său, numit de multe ori de noi „întâmplare”. 


Să ne amintim doar de minunea petrecută la Mănăstirea Neamţ acum 25 de ani 
când s-au descoperit relicvele unui sfânt necunoscut chiar sub aleea care duce spre 
măreaţa ctitorie ştefaniană. 


Primul „sinod” care i-a canonizat pe aceşti frați de credință şi de simţire 
românească a fost cel infailibil al poporului şi după aceea ei au fost confirmaţi de 
forul suprem al Bisericii noastre, arătând astfel că Duhul Sfânt lucrează în oameni 
şi îi face să recunoască sfinţenia unui înaintaş sau chiar a unui contemporan. 


Bunăoară în romanul Vremuri de bejenie, Sadoveanu face un portret remarcabil 
călugărului cu viaţă sfântă de la Mănăstirea Râșca, starețul loan, care mai târziu a 
fost hirotonit arhiereu în scaunul episcopiei Hușilor. Sinodul Bisericii noastre l-a 
trecut în rândul sfinților pe loan de la Râșca și Secu abia în 2008. De unde știa 
Sadoveanu de viaţa vrednică de filele patericului a acestui monah? Desigur din 
tradiția populară, dar și dintr-o serie de consemnări mai vechi. 


Astăzi culegem roadele unei credinţe milenare, unei pietăţi cu totul speciale a unui 
popor care a fost răstignit de mai multe ori în istoria sa şi a înviat datorită 
rugăciunilor sfinţilor — pentru că Sfinţii sunt rugători la Dumnezeu mai ales pentru 
cei din neamul care au răsărit. 


Dar tot astăzi simţim tot mai mult cum secularizarea, înstrăinarea şi însingurarea de 
Dumnezeu dă târcoale acestui tezaur de credinţă şi evlavie românească. Să facem 
un exercițiu de imaginaţie; să ne închipuim cum va fi peste 500 de ani, dacă din 
mila Domnului va mai fi viaţă pe pământ: Biserica mai va avea de unde să culeagă 
roade ale lucrării Sfântului Duh pe pământ românesc? 


Vor mai fi slujbe măreţe de canonizare a unor Sfinţi români care să adune mii şi 
mii de români care să cinstească viaţa şi înfăptuirile lor? 


Vor mai fi oameni de stat paradigmatici în credinţă, evlavie şi milostenie precum 
vrednicii voievozi de odinioară? 


Vor mai fi vlădici, preoţi, vieţuitori ai Sfintelor mănăstiri, buni creştini şi creştine 
cu viaţă bineplăcută lui Dumnezeu care să determine această autoritate a conştiinţei 
vii a Bisericii să recunoască sfințenia lor? 


Sunt întrebări la care vă invit să medităm cu speranța că răspunsurile vor fi 
favorabile dacă vom urma îndemnul dumnezeiescului părinte loan Gură de Aur: 
„Să alergăm la mijlocirea Sfinţilor, dar să nu ne mărginim la aceasta, ci să lucrăm 
şi noi cum se cuvine, după pilda pe care ne-au dat-o ei”. 

Arhimandritul Mihail Daniliuc - Sfinţii români, expresia unităţii de credinţă 

Din 1992, în a doua duminică după Rusalii îi proslăvim pe toți sfinții - știuți și 
neştiuți - plămădiţi pe pământul românesc, în sânul Bisericii noastre Ortodoxe. 
Dacă până la acea dată pe conaţionalii deveniți locatari ai Cereșştii Împărăţii nu îi 
cinsteam în vreo zi specială, iată că Dumnezeu a rânduit să ne bucurăm de o aşa 
sărbătoare, care ar trebui să ne facă sufletele să vibreze, ştiind că înaintea tronului 
Preasfintei Treimi avem rugători români, născuţi şi crescuţi în duhul credinței şi al 
evlaviei străbune. 


Desigur, nu o simplă hotărâre sinodală a generat mulțimea Sfinţilor români trecuţi 
în calendar şi sărbătoriţi cu atâta evlavie, ci mulţimea sfinţilor români cunoscuţi şi 
necunoscuţi a determinat forul suprem al Bisericii noastre Ortodoxe să le acorde o 
duminică din an spre a-i cinsti pe toţi împreună, deoarece în Împărăţia Cerurilor ei 
se află în deplină comuniune. O astfel de sărbătoare există şi în alte Biserici 
Ortodoxe, arătând încă o dată că Dumnezeu este minunat întru sfinţii Săi, în 
unitatea iubirii Preasfintei Treimi, dar şi în diversitatea popoarelor. 


Duminica Sfinților români constituie, aşadar, un memorial viu al prezenţei şi lucră- 
rii Duhului Sfânt pe pământ românesc, de la apariţia creştinismului şi, din mila 
Celui Preaînalt, până la sfârşitul veacului. 


Citind adesea cuvântul psalmistului David: „Minunat este Dumnezeu întru sfinții 
Să” (Psalmi 67, 36), ne amintim de înţelesul profund așezat de inspiratul stihuitor 
în versetul cu pricina: Dumnezeu, unicul izvor al Sfinţeniei, împărtășește, revarsă 
din acest nesecat izvor şi oamenilor care-L caută şi trăiesc mistuiți de dorul după 
Cer. Aşa înţelegem de ce Sfântul apostol Pavel ne îndeamnă: „Căutaţi pacea cu toți 
şi sfințenia, fără de care nimeni nu va vedea pe Domnul” (Evrei 12, 14). 


Privind calendarul Bisericii noastre strămoşeşti, constatăm că Dumnezeu a lucrat şi 
încă lucrează minunat în istoria umanității, chemând la sfinţenie neamurile şi 
oamenii, indiferent de etnie, profesie, cultură, vârstă, căci El „voiește ca toți 
oamenii să se mântuiască şi la cunoştinţa adevărului să vină” (| Timotei 2, 4). 


Sinaxarul, „lista” sfinților proslăviți în decursul anului bisericesc, ne mai înve- 
derează ceva: existenţa Sfinţilor daco-români și români odrăsliți în Biserica noastră 
străbună, încă de la revărsatul zorilor Evangheliei lui Hristos pe teritoriul actual al 
României și până în contemporaneitate, înscrişi de ceva vreme cu albastru. Această 
binecuvântată realitate nu are o tradiţie foarte veche: în secolul trecut, Ortodoxia 
românească nu se putea bucura de aşa ceva, deoarece Biserica românească nu 
înscrisese până-n anul 1950 în calendarul şi cultul ei nici un sfânt național. 


Organizându-se sub directa dependenţă a Patriarhiei Ecumenice din Constan- 
tinopol, ea a preluat din cultul, sinaxarul şi calendarul Bisericii grecești sfinți din 
epoca anterioară despărțirii Bisericilor, proslăviţi de altfel în toată Ortodoxia, sfinți 
naționali și neomartiri greci adăugaţi după marea Schismă din 1054, dar şi o parte 
dintre sfinţii de origine bulgară, sârbă ori rusă. Se ajunsese la o nedreaptă şi 
dureroasă situație: un popor creştin bimilenar să nu se bucure de dreptul de a-i 
cinsti pe sfinții odrăsliți din neamul său. 


Desigur că Sfinți daco-români şi români au existat încă de la ivirea zorilor 
Creștinismului pe pământ românesc. Doar că, din pricina hățişșurilor canonice şi 
disciplinare impuse de Patriarhia de Constantinopol, precum şi din cauza drumului 
anevoios şi îndelungat prin care Biserica Ortodoxă Română şi-a dobândit auto- 
cefalia, inserarea Sfinţilor naționali în Sinaxar a început odată cu primele cano- 
nizări făcute de Biserica Ortodoxă Română în anii 1950, continuând prin cele de 
după 1990, până în prezent. 


Deşi acest fapt s-a săvârşit oficial abia în secolul al XX-lea, Dumnezeu a rânduit de 
mult timp o lucrare minunată: conştiinţa vie a Bisericii românești nu şi-a uitat 
vlăstarele hăruite de Dumnezeu cu darul sfinţeniei; „sinodul infailibil” al poporului 
evlavios şi credincios i-a proclamat şi 1-a cinstit ca sfinți pe mulți dintre fiii şi 


fiicele Bisericii noastre naționale. Şi aceasta nu s-a întâmplat recent, ci din bătrâne 
veleaturi. Să ne amintim doar de „canonizarea” spontană a cuviosului Daniil 
Sihastrul sau a bine credinciosului voievod Ștefan cel mare de către evlavia popu- 
lară, sau a altor călugări, preoţi, mireni ori chiar domnitori. Se mai putea îndoi 
cineva de sfinţenia lui Constantin Brâncoveanu, care a preferat să fie decapitat, 
decât să-şi lepede credinţa? 


Formal, prima canonizare pe pământ românesc s-a petrecut în 1517, când un sinod 
de ierarhi întruniți pentru a sfinți biserica Mănăstirii Argeș l-a recunoscut și cinstit 
drept sfânt pe Nifon, mult încercatul patriarh al Constantinopolului. Cam în aceeași 
perioadă, Biserica Rusă îşi proclama primii 22 de sfinţi naționali, după doar cinci 
secole de creştinism. Biserica bulgară şi cea sârbă au urmat exemplul celei rusești, 
proslăvindu-şi sfinții naționali. 


Și la noi evlavia poporului credincios a reținut viaţa şi lucrarea pline de Duhul 
Sfânt ale mai multor fu şi fiice ale neamului românesc. 


Bunăoară, Sfântul mitropolit Dosoftei, în scrierea Viaţa şi petrecerea Sfinţilor, 
amintea numeroase nume de cuvioşi cu viaţă sfântă din secolele XVI-XVII. Dacă 
ne gândim la primii martiri de pe pământ românesc, la cuvioşii și ierarhii dobro- 
geni din secolele IV-V, putem afirma că nu a existat perioadă din istoria neamului 
românesc în care să nu fi trăit oameni cu viaţă aleasă. Chiar şi în perioadele istorice 
fără prea multe mărturii documentare sau arheologice, strămoşii noştri au căutat cu 
necurmată râvnă Împărăţia lui Dumnezeu. 


Este important de remarcat că, prin viaţa şi lucrarea lor, Sfinţii români trăitori în 
vremurile în care unitatea statală părea un ideal greu de atins au contribuit la 
întărirea unităţii de credinţă şi de neam a locuitorilor celor trei Ţări Române. Unii, 
originari din Ţara Românească, Transilvania sau Maramureș, se călugăreau şi 
viețuiau în Moldova, sau invers, câțiva ajungând chiar episcopi sau stareți. Alții au 
scris, tradus ori tipărit cărți de cult şi de învăţătură pentru „întreaga seminţie 
românească”, punându-se astfel bazele limbii române literare, care a consolidat 
conştiinţa unităţii de neam, circulând în toate provinciile româneşti, afirmând fără 
echivoc în predosloviile lor unitatea bisericească şi naţională a românilor. 


Prin cinstirea tuturor Sfinților români culegem roadele unei credinţe milenare, ale 
unei pietăţi deosebite a unui popor răstignit adeseori în istoria sa, dar înviat datorită 
rugăciunilor sfinţilor. Să-l mulțumim lui Dumnezeu pentru aceste daruri neprețuite 
făcute neamului românesc şi să-L rugăm să ne lumineze și să ne binecuvânteze 
existenţa ca popor, pentru ca şi de acum înainte să rodim vlăstare de sfinţenie. 


Arhimandritul Mihail Daniliuc - „Sfinţii -prietenii noştri adevăraţi”, o carte 
ziditoare de suflet şi trebuincioasă spiritualităţii româneşti, semnată de 
Preasfinţitul părinte Calinic Botoşăneanul 

SFINȚII — PRIETENII NOȘTRI ADEVĂRAȚI 


Cartea „Sfinţii - prietenii noştri adevăraţi”, apărută la începutul lunii aprilie a.c. la 
Editura Doxologia, cu binecuvântarea Înaltpreasfinţitului părinte mitropolit Teo- 
fan, este o amplă lucrare de peste 454 de pagini dedicată în totalitate unor bine 
structurate „portrete în cuvinte”, realizate cu distins simţ liturgic și literar de autor, 
ce expun cu toată acrivia viaţa şi petrecerea celor aproape 140 de sfinți bineplăcuţi 
lui Dumnezeu, atât din panteonul Ortodoxiei universale, cât mai cu seamă din 
spațiul românesc. 


2% ae 2 
De aproape trei decenii, Sfântul Sinod al Bisericii Ortodoxe Române a hotărât ca în 
fiecare an, în a doua duminică după Rusalii, să-i cinstim pe toţi sfinţii acestui neam 
odrăsliţi în Biserica noastră străbună. Dacă în prima duminică de după Rusalii i-am 


proslăvit pe toţi sfinţii, ca semn vădit şi rod al prezenţei şi lucrării Duhului Sfânt în 
Biserica lui Hristos cea una şi nedespărțită, în duminica ce va urma îi vom cinsti, 
aşadar, în chip sobornicesc, pe toţi „casnicii lui Dumnezeu” de neam românesc, 
realizându-se astfel un memorial viu al prezenţei şi lucrării Preasfântului Duh pe 
pământ străbun, de la apariţia creştinismului până în contemporaneitate şi, cu 
vrerea Celui Preaînalt, până la sfârşitul veacului. Privind în această cheie săp- 
tămâna în curs - punte de legătură între cele două duminici - am putea-o considera 
drept timp al așteptării şi rodirii bogate a seminţelor credinţei așezate în sufletele 
strămoșilor noştri de către primii misionari, începând cu Sfântul apostol Andrei, 
dar şi armonia în care trăiesc sfinții naționali cu cei din întreaga Ortodoxie: 
Dumnezeu este minunat întru sfinţii Săi în unitatea iubirii Preasfintei Treimi, dar și 
în diversitatea popoarelor lor de provenienţă. 


Preasfinţitul părinte Calinic Botoşăneanul, episcop-vicar al Arhiepiscopiei Iaşilor, 
autorul volumului „Sfinţi - prietenu noştri adevăraţi”, la care voi face referire în 
cele ce urmează, cu mult zel misionar a luat decizia de a prezenta în paginile 
recentei sale cărți tocmai armonia anterior pomenită. Scrierea, recent scoasă de sub 
„teascurile” tiparului, se adaugă unei impresionante liste de peste 70 de volume de 
autor, lucrări coordonate, traduceri ori monografii de un real folos duhovnicesc, 
teologic, pastoral-misionar și liturgic oferite teologiei şi culturii româneşti, cu 


trudnic şi inspirat condei de către vlădicul Calinic; slujind lângă cei doi chiriarhi ai 
Mitropoliei Moldovei şi Bucovinei în cei aproape 30 de ani de când Dumnezeu l-a 
chemat la arhierie, prea sfinția sa găseşte timp şi pentru a aşterne pe hârtie pagini 
însemnate. 


Apărută la începutul lunii aprilie a.c. la Editura Doxologia, cu binecuvântarea 
Înaltpreasfinţitului părinte mitropolit Teofan, ampla lucrare de peste 454 de pagini 
este dedicată în totalitate unor bine structurate „portrete în cuvinte”, realizate cu 
distins simţ liturgic şi literar de autor, ce expun cu toată acribia viaţa şi petrecerea 
celor aproape 140 de sfinți bineplăcuţi lui Dumnezeu, atât din panteonul Orto- 
doxiei universale, cât mai cu seamă din spaţiul românesc: găsim inserate numele a 
80 de sfinți daco-români şi români, urcați din istorie şi legendă în sinaxare prin 
canonizările proclamate de-a lungul timpului de Biserica românească. 


Din această perspectivă, volumul capătă un aspect inedit, acela de a tipări în 
paginile unei singure cărți o bună parte a sinaxarelor româneşti; inițiativa poate 
prefigura o nouă şi utilă scriere liturgică, în care să se includă toate slujbele 
sfinților români, precum şi acatistele lor. Dacă informaţiile din „portretele în 
cuvinte” ale celor aproximativ 60 de sfinți din Ortodoxia universală se pot regăsi şi 
în alte surse, menţionate de autor în bogata bibliografie consultată, aş insista mai 


curând pe lăudabila inițiativă a ierarhului condeier de a strânge cu multă tenacitate 
sinaxarele româneşti, de a le trece prin filtrul simțirii sale liturgice și literare, 
înfățişându-le apoi în mod unitar, sintetic, într-o impresionantă anamneză a pre- 
zenţei și lucrării Duhului Sfânt în spaţiul românesc. 


De altfel, într-un consistent studiu de la finalul cărții, Preasfinţitul părinte Calinic 
realizează o analiză istorico-liturgică a canonizărilor în Ortodoxia românească, 
precizând că numeroși sfinți din primele veacuri creştine „au fost canonizaţi de 
evlavia poporului, dar şi de alte Biserici Ortodoxe surori (de exemplu Sfinții 
mucenici Dasius, Emilian, Montanus și Maxima, Sfânta Teofana Basarab, Sfântul 
loan Valahul, Sfântul cuvios Antipa de la Calapodești)”. De aceea, conchide 
autorul, recunoaşterea acestor sfinţi români, precum şi canonizarea celor pe care 
sinodul infailhbil al evlavie: populare şi memoria vie a Ortodoxiei românești, care 
deja i-a proslăvit, devenea o necesitate şi o prioritate pentru Biserica Ortodoxă 
Română, arătând astfel că Dumnezeu a lucrat cu totul minunat de-a lungul istoriei 
neamului nostru, chemând la sfinţenie de la „vlădică până la opincă”. 


Valoarea prezentului volum constă nu doar în numărul mare de „portrete în 
cuvinte” ale celor îmbogățițţi de Duhul Sfânt, transfiguraţi şi îmbrăcaţi în haine de 
lumină prin lucrarea harului dumnezeiesc, ci şi în minuţioasa analiză a izvoarelor 
istorice şi teologice realizată în vederea redactării nu doar a unei cărți ziditoare de 
suflet, ci şi a unui florilegiu istorico-liturgic neprețuit. Se observă cu ușurință 
faptul că autorul a scris cu inima, dar şi cu mintea, într-un limbaj îngrijit, aca- 
demic, plin de vibraţiile sufletului şi de luminile unei minţi veghetoare, cultivate și 
însuflețite de cele mai înalte idealuri ale Sfintei noastre Ortodoxil. 


Lăsându-vă bucuria de a descoperi noi şi ziditoare informaţii, dar şi modele de 
urmat prin lecturarea „portretelor în cuvinte” ale „prietenilor noştri adevărați”, 
sfinții, să nu uităm nicicând, după cum ne îndeamnă şi autorul lucrării, că 
„sfinţenia reprezintă maximul la care poate ajunge omul în viaţă, graţie Întrupării 
Mântuitorului lisus Hristos. Sfinţenia este revelarea lui Dumnezeu în făptura Sa, 
iar sfinţii sunt oameni prin naștere, pe când oamenii sunt sfinți prin devenire. De 
aceea Mântuitorul Hristos ne-a chemat pe toţi la desăvârşire, la asemănarea cu 
Dumnezeu”. Să urmăm, aşadar, dumnezeiasca chemare şi să rostim cu bucurie 
celebra cugetare argheziană: „Carte frumoasă, cinste cui te-a scris!” 


Părintele Constantin Coman - Chemarea primilor apostoli şi Duminica 
Sfinţilor români - Chemarea şi lucrarea tainică a duhului şi care sunt 
criteriile canonizării unui Sfânt? 


Sfinţenie şi Simplitate 


“R. Rădulescu: Duminica Sfinţilor români, o zi care vine după duminica 
Rusaliilor şi după duminica tuturor Sfinţilor, închinată Sfinţeniei izvorâtă sau 
crescută din neamul nostru românesc. Se aude în biserică în această duminică, 
părinte Constantin Coman, episodul evanghelic în care Hristos îi cheamă la 
apostolat, la misiune, pe primii ucenici. Primii Sunt Simon Petru şi Andrei, apoi 
Iacob şi loan. Lor le spune foarte simplu: „Veniţi după Mine şi vă voi face 
pescari de oameni!”, ei fiind de meserie pescari. Nu le spune nimic altceva. 
Pescarii răspund afirmativ, adică merg după Hristos. Părinte profesor, ce-i 
convinge să-L urmeze? Ce se întâmplă cu ei în momentul chemării? Vă întreb 
lucrul acesta, pentru că pe drumul sfinţeniei se porneşte cu o chemare. Ce se 
întâmplă în momentul acela cu pescarii, care sunt invitaţi să fie nu pescari de 


peşti, ci pescari de oameni? 


Pr. Coman: Nu este simplu să ne explicăm. De aceea, mergem în zona tainicelor 
lucrări ale lui Dumnezeu. lisus Hristos este Dumnezeu. Ce înseamnă Dumnezeu? 
Dumnezeu este o prezenţă duhovnicească care iradiază puternic în zona duhului şi 
a sufletului. El determină şi mişcă, dincolo de percepția şi de explicaţiile pe care 


noi le putem avea şi le putem da. Aşa se întâmplă şi cu aceşti oameni simpli. Am 
putea remarca faptul că simplitatea este un avantaj în astfel de situaţii. Simplitatea 
omului, simplitatea sufletului, îl face pe om mult mai sensibil la această chemare 
tainică, mai spontan la răspuns, mai direct. Omul simplu nu face analize, nu 
evaluează, nu calculează, ci se încrede. Această încredere place lui Dumnezeu. În 
fond, ei răspund unei chemări fizice adresate prin glas, dar ceea ce îi determină să 
răspundă fără nici un fel de ezitare, este cealaltă chemare, din adânc, a duhului. 
Simt o mişcare căreia nu se pot împotrivi. Lucrul acesta îl avem, peste veacuri, 
mărturie la toţi cei care au răspuns unei astfel de chemări, începând cu Sfântul 
Apostol Pavel, pe drumul Damascului şi în continuare, până în veacul nostru, până 
la Cuviosul Siluan sau Gheron Iosif, isihastul. Acest lucru este extraordinar şi pe 
acesta trebuie să-l avem în vedere. Nu numai chemarea exterioară, ci şi această 
chemare interioară, de care beneficiem toţi. Dumnezeu ni se adresează tuturor şi 
celor care am pierdut simplitatea, care este sinonimă şi cu oarecare curăţenie a 
minţii, a sufletului, cu lipsa de complicaţii, cu lipsa de sofisme... 


R. Rădulescu: Ce complică viața sufletească a unui om? 


Pr. Coman: Omul se încurcă foarte mult când, amăgindu-se, încearcă să rezolve 
singur, numai cu propriile sale forţe, gânduri şi judecăţi, problemele cu care se 
confruntă. Atunci încep dilemele, atunci apar soluţiile duble sau multiple între care 
trebuie să alegem, atunci încep calculele noastre nesfârşite, înlănțuirile de 
raționamente şi cântărirea avantajelor şi dezavantajelor, atunci intervin, în egală 
măsură, presiunile propriilor noastre imbolduri mai curate sau mai puţin curate, 
plăcerile noastre, bucuriile noastre vinovate. Atunci sunt în jurul nostru, după 
mărturiile celor care simt mai bine decât noi acest lucru şi ispititorii şi vrăjmaşii şi 
diavolii. Toate acestea creează o situaţie complexă, în care noi ne prindem ca într-o 
pânză de păianjen. De aceea suntem, deseori, în postura de a nu şti ce să facem, de 
a nu discerne, de a nu înţelege ce ni se întâmplă. 


La polul opus sunt oamenii care nu caută soluţii în ei înşişi, în mintea lor sau a 
semenilor lor, ci la Dumnezeu. Gheron Iosif, un mare isihast athonit al veacului al 
XX-lea, spune că nu lua nici o decizie până nu avea înştiinţare de la Dumnezeu. 
„Roagă-te lui Dumnezeu până primeşti înştiinţare ce să faci”, spunea 

Dumnezeu ne înştiinţează, dar într-un limbaj duhovnicesc pe care nu-l putem 
recepta şi nici descifra dacă nu avem dezvoltat acest simţ duhovnicesc. (...) 


S-ar părea că o contribuţie majoră la această încâlcire a propriei noastre existenţe şi 
mai ales a modului nostru de gândire o are informaţia ca atare, ştiinţa să spunem, 
fără să demonizez în vreun fel anume ştiinţa. Fa, însă, poate deveni demonică 


atunci când se autonomizează, când se propune în locul lui Dumnezeu, adică se 
propune ca suficientă sieşi. Ştiinţa, atât cât o deţinem noi, deşi extraordinar de 
dezvoltată, îşi recunoaşte limitele, dar aceste limite le percep mai curând cei care 
sunt foarte adânciţi în ştiinţe. Ceilalţi, care beneficiază numai de imaginea ştiinţei, 
sunt amăgiţi de atotputernicia ei. De acolo ne vin foarte multe ispite. Suficienţa de 
sine a ştiinţei omeneşti ne aşează într-o amăgire, ne aşează într-o oarecare rătăcire. 
Aceasta este echivalentă cu ignorarea lui Dumnezeu, cu scoaterea din ecuaţie a 
principiului, a cauzei, a finalităţii absolute a propriei noastre existenţe. 


R. Rădulescu: Aşadar, ajungi la acest stadiu, de a-L elimina pe Dumnezeu din 
viața sufletească, în momentul în care te încrezi prea mult în ceea ce poți tu, în 
ceea ce ai tu, în mijloacele pe care ţi le pune la îndemână lumea de aici. Nu laşi 
loc unor intervenţii, unor posibile intervenţii de dincolo. 


Pr. Coman: Nu numai unor posibile intervenţii, ci unei continue prezenţe şi unui 
continuu suport din partea lui Dumnezeu. Dumnezeu nu intervine din când în când 
în existenţa noastră. Dumnezeu este o continuă prezenţă. Este o ofertă perpetuă, să 
vorbesc în termeni mai prozaici, în care viaţa noastră se întemeiază. 


R. Rădulescu: Să zrecem, părinte profesor, la cinstirea Sfinţilor români.Suntem 


tentaţi să-i vedem pe sfinţi foarte îndepărtați în timp faţă de noi. Au trăit cândva, 
în alte condiţii, credem noi, mai propice pentru a ajunge la sfinţenie. AStăzi, 
probabil că există sfinţi, probabil că unii dintre noi se întâlnesc cu ei în anumite 
condiţii. Dar nu ştim, poate nu percepem, nu avem un Simţ al percepţiei acestei 
înălțimi a trăirii omeneşti. Vă întreb: cum îl identificăm pe omul sfânt? 


Pr. Coman: întâi de toate, trebuie să consemnăm o extrem de înţeleaptă şi cuminte 
atitudine a Bisericii şi când spun Biserică, spun întreg poporul lui Dumnezeu, 
poporul simplu, poporul mai cultivat şi clerul împreună cu episcopii. O atitudine şi 
o raportare extrem de înţeleaptă a Bisericii a fost aceea de a nu recunoaşte drept 
sfânt pe cineva, decât după ce şi-a încheiat existența pământească. Biserica nu 
recunoaşte pe cineva sfânt decât după moartea lui. Până atunci, nimeni nu poate 
nici să recunoască, nici să arate înspre cineva, indicând sfinţenia, pentru că există 
riscul ca acel cineva, într-o ultimă clipă a vieţii sale, să piardă darul acesta al lui 
Dumnezeu. Dar putem vorbi despre oameni sfinţi în viaţă, despre oameni în care 
Duhul lui Dumnezeu, harul dumnezeiesc, lucrarea dumnezeiască sunt foarte 
prezente, datorită, desigur, premizelor pe care ei înşişi şi le-au creat, printr-o viaţă 
înfrânată, plină de nevoinţă, printr-o viaţă de lepădare de patimi, de griji, de 
gânduri, de judecăţi, de ispite ale acestei lumi. Astfel de oameni există, îi 
cunoaştem şi noi! Fiecare dintre noi poate să mărturisească. Ei nu ţin de o anumită 


categorie socială, ci aparţin tuturor categoriilor sociale, începând cu cel mai simplu 
om. 


Fiecare, în satul său, având experienţa satului, putem identifica astfel de persoane. 
Și eu, din copilăria mea, dar şi acum, pot să trimit, cu mintea, la personaje dintre 
vecinii mei, dintre bătrânii mei, care cred că se aşează, aproape cu certitudine, în 
această postură a sfinţeniei: smeriţi, simpli, cuminţi, nerăutăcioşi, blânzi, lucrători, 
curaţi, nejudecători. Aceşti oameni, toată ziua, sunt în treaba lor, se închină lui 
Dumnezeu smeriţi, plini de sfinţenie. 


Sunt astfel de oameni şi în păturile mai emancipate şi mai luminate ale societăţii. 
Acum avem experienţa parohiei de oraş. La noi în biserică sunt mulți medici, 
ingineri, primari, notari, profesori universitari şi aşa mai departe. În scaunul 
spovedaniei noastre întâlnim astfel de oameni dăruiţi, care împlinesc aceleaşi 
calități pe care le-am enumerate mai devreme la omul simplu de la ţară. 


Ce trebuie să mai înţelegem noi, este că respectiva persoană înţelege mult mai clar 
decât noi, că tot binele care pulsează înlăuntrul său este şi vine de la Dumnezeu, de 
la harul dumnezeiesc, dintr-o împărtăşire foarte tainică de cele dumnezeieşti. Totul 
este un dar. Singurul merit al persoanei, dacă este să vorbim de merite, este acela 


că se deschide sufleteşte şi trupeşte acestei dăruiri, acestei infuzii de har 
dumnezeiesc. Atât! Și ei mărturisesc acest fapt. Niciodată nu vor spune că 
blândeţea sau răbdarea lor le aparţin, că se datorează exerciţiilor lor îndelungate. Ci 
vor spune, mulțumesc lui Dumnezeu! Mila lui Dumnezeu! Există foarte multă 
sfinţenie. 


Sfinţenia este, cum spuneam şi aş vrea să rămân la acest cuvânt, asociată 
simplităţii. Este foarte important! lar simplitatea este asociată smereniei, un cuvânt 
magic, aproape, pentru zona noastră bisericească şi duhovnicească, cuvânt care 
deseori este răstălmăcit. Smerit este omul foarte neîncrezător în sine, dar foarte 
încrezător în Dumnezeu, foarte neîncrezător în sine, dar foarte încrezător în ceilalți. 
Are conştiinţa că el este neputincios, în ciuda faptului, probabil, că el este dăruit, 
cum spuneam, cu foarte multe daruri. 


Dar să revenim la Sfinţii români. Eu am spus de multe ori că neamul nostru este un 
neam smerit. Drama este că, deseori, nu-şi asumă această smerenie şi trăieşte mai 
curând reversul ei şi o oarecare duplicitate, slugărnicie. Nu are nimic de-a face 
smerenia cu slugărnicia. Smerenia neamului nostru este evidentă prin faptul că noi, 
ca Biserică, până în veacul al XX-lea, nu am proclamat Sfinți români. Lucrul 
acesta este demn de observat şi cred că este bine plăcut lui Dumnezeu. Este un 


lucru îmbucurător că acum, cu voia lui Dumnezeu,şi prin hotărârea Sfântului 
nostru Sinod au început să fie proclamaţi Sfinţi dintre ierarhii, domnitorii, cuvioşii 
şi martirii acestui neam. Se recunoaşte sfințenia neamului nostru, care nu putea să 
lipsească, dar asupra căreia s-a păstrat tăcerea secole de-a rândul. Numărul lor este 
mult mai extins decât numărul celor care au fost trecuţi în calendar, în ultimii ani. 
Este, indiscutabil, mult mai extinsă sfințenia la români. Sunt nevoitori în 
mănăstirile noastre, sunt anonimi pe care nu-i cunoaşte nimeni, sunt oameni 
smeriţi, despre care vorbeam. 


Desigur, noi trăim într-o lume a publicității care nu este interesată de astfel de 
chipuri şi slavă Domnului că nu este, pentru că ar strica sfinţenia din popor. Slavă 
Domnului că presa este preocupată de cei trufaşi, de cei puternici, de cei bogaţi, de 
cei culţi şi nu de sfinţi! 


R. Rădulescu: Uneori este preocupată, totuşi şi de oameni buni! Vreau să vă 
întreb un lucru mai tehnic: atunci când un sfânt este rânduit în calendar, se 
spune canonizat, recunoscut de Biserică cu statut de sfânt, pe ce criterii se face 
aceasta? Care sunt principalele condiţii sau criterii, pentru ca un om Sfinţit Să 
ajungă în calendar? 


Pr. Coman: Cel mai important lucru este ca respectiva persoană să fi pătruns, 
deja, în conştiinţa poporului binecredincios al Bisericii ca atare, ca om sfânt. 
Trebuie să facem menţiunea, pe care am mai fâcut-o şi altă dată, că pentru noi sfânt 
înseamnă om cercetat de Dumnezeu, om care s-a împărtăşit de sfințenia lui 
Dumnezeu, nu om cu merite deosebite, cu performanțe morale, profesionale, 
intelectuale, etc. Sigur, pot fi şi acelea, dar ca o consecinţă a faptului că omul 
respectiv a fost dăruit de Dumnezeu cu mult har dumnezeiesc. Acesta este cel mai 
important criteriu: corpul eclesial şi poporul drept-credincios să-l cinstească deja. 


Este o anume presiune ce se formează la nivelul conştiinţei eclesiale. Putem da un 
exemplu actual: presiunea care vine din anumite cercuri de credincioşi ai Bisericii 
noastre în legătură cu martirii epocii comuniste. Sfântul Sinod receptează acest 
curent din ce în ce mai puternic. Poate că este nevoie ca el să se mai amplifice. 
După aceea urmează o cercetare canonică, adică o comisie constituită de Sfântul 
Sinod va cerceta viaţa respectivului în toate aspectele ei, dar şi urmările trecerii lui 
prin viaţă. Noi nu „afectăm” lumea numai în timpul vieţii, o afectăm şi după ce 
murim, prin ceea ce lăsăm în urma noastră: moşteniri lăsate propriilor noastre 
familii, profesiuni, operă, decizii, etc. Cu cât ai un rang mai mare şi iei decizii mai 
importante, care afectează pe termen lung un popor, cu atât responsabilităţile sunt 
mai mari. Există, desigur şi elemente formale, care nu sunt întotdeauna obligatorii: 


se cercetează mormântul, să se constate dacă osemintele sunt sfinte moaşte, adică 
dacă au anumite calităţi; se cercetează, apoi, dacă respectivul cuvios, domnitor sau 
om simplu, în timpul vieţii şi mai ales după trecerea la cele veşnice, a săvârşit 
minuni, nu numai în sens lumesc şi material, ci în zona duhovnicească. 


lată un exemplu de minune săvârşită de Sfântul necunoscut de la Mănăstirea 
Neamţ. În 1986, dacă nu mă înşel, a crăpat pământul pe cărarea ce duce de la 
poarta mănăstirii la biserica mare. A crăpat atât de tare încât părinţii au fost nevoiţi 
să sape acolo şi săpând, au descoperit, la o adâncime de aproximativ doi metri, 
osemintele unui călugăr. Aceasta este o minune extraordinară! încă nu se cunoaşte 
numele sfântului descoperit. EI este român, bineînţeles, pentru că a ieşit din 
splahna pământului nostru. Aşadar, se face o cercetare, este o comisie care face un 
dosar, dosarul respectiv este adus în discuţie Sfântului Sinod şi acesta decide. 


La noi lucrurile funcționează eclesial, adică este importantă cu adevărat voinţa 
poporului binecredincios. Aceasta ar părea, la o primă vedere, să nu conteze prea 
mult, deoarece poporul nu are acces direct la pârghiile decizionale. Dar în toate 
deciziile Sfântului Sinod contează mult ecoul care vine dinspre corpul eclesial, cler 
şi popor! Sfântul nostru Sinod funcționează eclesial. Nu decide izolat de corpul 
eclesial în întregimea lui. Lucrul acesta mi se pare fundamental. 


Aşa s-a întâmplat în cazul Sfântului Ştefan cel mare, pe care, de veacuri, poporul I- 
a cinstit şi cântat. Tot poporul a fost acela care a operat cu foarte mult curaj 
eliminarea micilor sau mai marilor căderi sau imoralităţi pe care unii istorici le trec 
în dreptul Sfântului domnitor Ştefan cel mare şi le invocă atunci când vine vorba 
despre sfinţenia lui. Poporul a eliminat lucrurile mai puţin bune şi a reţinut ceea ce 
a fost frumos şi bun, observând mai ales lucrarea lui Dumnezeu prin acest 
domnitor. Poporul l-a cinstit ca pe un sfânt. Candela de la mormântul său nu s-a 
stins niciodată, de 500 de ani. Sfântul Sinod nu a făcut decât să recepteze această 
atitudine a poporului binecredincios, a poporului simplu. Judecata lui este mai 
puţin afectată de mintea trufaşă şi pătimaşă, care se slujeşte mai curând pe sine, 
propriul egoism şi propria mândrie, decât adevărul. 


Este simptomatică atitudinea unor intelectuali de prestigiu din România care-şi 
făceau titluri de glorie din a se poziționa critic la adresa deciziei Sfântului Sinod, 
invocând documente istorice pe care ştiinţa dânşilor de carte le pusese la dispoziţie 
şi care incrirninau moralitatea domnitorului. Erau atât de siguri că dreptatea este de 
partea lor! Dacă ar fi putut, în faţa unei astfel de atitudini, poporul acesta neînvăţat 
ar fi exclamat: O! Sancta simplicitas! Prea siguri pe ei, le scăpa din vedere că se 


aşezau de partea celor care murmurau şi cârteau la adresa Mântuitorului care cina 
cu vameşii şi cu păcătoşii!” 


(din: Pr. Constantin Coman, “Dreptatea lui Dumnezeu şi dreptatea oamenilor”, 
Editura Bizantină, Bucureşti, 2010) 


Părintele Ciprian Negreanu (Cluj-Napoca) - Predică la Duminica Sfinţilor 
Români şi a chemării Sfinţilor apostoli (2012) 


 SUBUENI, SFĂNTĂLOR — Pani 

“În numele Tatălui şi al Fiului şi al Sfântului Duh. Amin. 


Suntem în a doua duminică după Rusalii. Prima duminică s-au prăznuit toți Sfinţii, 
ca roadă a lucrării Duhului Sfânt şi a Treimii în lume. Astăzi, în a doua duminică 
după Pogorârea Duhului Sfânt, majoritatea ţărilor ortodoxe prăznuiesc sfinţii lor, ai 
acelei ţări. Ruşii prăznuiesc azi pe toţi sfinţii ruşi, bulgarii la fel, grecii la fel, 
georgienii la fel. Noi, românii, avem astăzi duminica tuturor Sfinţilor români, 
cunoscuți şi necunoscuţi, foarte mulţi necunoscuţi, pentru că nici n-a fost cine să 
întocmească, să scrie, ca la greci, cu mare atenţie, viaţa lor; poate şi din multă 
smerenie. Foarte mulţi din Sfinţii români, din multă, multă smerenie, nu şi-au scris 
nici ei autobiografia, nici altora nu le-au îngăduit să o scrie. Să ne gândim numai la 
Anastasie Crimca, mitropolitul Moldovei, al cărui dosar este înaintat pentru 
canonizare şi care cred că este sfânt al lui Dumnezeu şi care nu a lăsat nici măcar 
să i se scrie numele pe mormânt. Atâta smerenie avea. Asta la un mitropolit, dar la 
alții şi alţii, neştiuţi şi necunoscuţi, mulți în casele şi în familiile lor, mulţi pustnici 


şi trăitori singuratici, oameni de care, cum zicea Dimitrie Cantemir, ca un stup 
zumzăia Ceahlăul de sihaştri şi alţi munţi de-ai României, care au rămas neştiuţi şi 
necunoscuţi, iar dacă încă ne mai dă Dumnezeu vreme şi timp, cu siguranţă este şi 
datorită acestor sfinţi, care sunt sarea pământului. 


A doua Evanghelie pe care aţi auzit-o citită este din Evanghelia pentru Sfinții 
români, care mai cuprindea două versete, nu e citită toată pentru că încă n-a apărut 
în Evangheliarele noastre, adică nu au apărut încă Evangheliare în care să fie scrisă 
şi sunt bucăţi din mai multe capitole de la Matei şi două versete din capitolul 5 de 
la Matei, versetele 16 şi 17, din Predica de pe munte, în care se zice: Voi sunteţi 
sarea pământului. Dacă sarea se va strica, cu ce se va mai săra? Și nu mai e 
bună de nimic şi se aruncă afară şi o calcă oamenii în picioare. lar în continuare 
se zice: Voi sunteţi lumina lumii. 


Și să ştiţi că nu întâmplător Mântuitorul vorbeşte despre sare şi despre lumină. În 
vechime, în bazinul mediteranean, lumea elenistică şi cea romană şi în general 
toată lumea din jurul bazinului Mediteranei, care era lumea cunoscută pe vremea 
aceea, socotea două lucruri mai importante decât orice pe pământ. Pliniu, de 
exemplu, un mare învăţa roman, spunea: „Două lucruri sunt utile şi mai valorase ca 
toate celelalte în lume: sarea (sale în latină) şi soarele (sole).” 


Făcea şi un fel de proverb el din asta. Acum noi nu avem probleme cu sarea, mai 
avem încă rămăşiţe din importanţa pe care oamenii o dădeau sării în basmele 
noastre ca Sarea în bucate şi celelalte. Dar acum noi nu mai înţelegem de ce, însă 
atunci greu se găsea sarea, aproape devenise monedă de schimb. De multe ori, ca şi 
consfințire a păcii dintre două ţări, se presăra peste mâinile unite sare, atât de 
valoroasă era socotită. Copilul, când se năştea, era frecat cu sare. Era socotită 
purificatoare pentru că nu se strica şi de aceea pare atât de puternic cuvântul acesta, 
dacă sarea se va strica, că sarea nu se strică. Traducerea exactă a cuvântului se va 
strica este dacă sarea va înnebuni, adică o va lua razna, îşi va pierde firea ei, 
rânduiala ei şi nu va mai fi bună de nimic. Ce vrea să spună Mântuitorul? Că 
aceşti creştini, aceşti aleşi din fiecare neam, atunci cei 12 Apostoli şi apoi toţi 
Sfinţii din fiecare neam, cei pe care-i prăznuim astăzi - că ne-a ales Dumnezeu şi 
în neamul acesta ca să cunoaştem adevărul, lumina Evangheliei, să primim 
Împărăţia Cerurilor, că pentru asta cunoaştem [aceştia sunt sarea pământului]. 


În sine, cunoaşterea nu are nici un folos, ci folosul absolut este cunoaşterea lui 
Dumnezeu şi moştenirea Împărăției Cerurilor, cea neclătită, cum zice părintele 
Sofronie, cea neclintită, care nu trece şi nu va trece, n-are sfârşit. Acea moştenire, 
şi mai ales moştenirea împreună cu Fiul lui Dumnezeu în Împărăţia Cerurilor, este 


cea pe care o doreşte orice suflet şi de aceea şi noi, neamul nostru, a fost ales să 
cunoască adevărul acesta şi să moştenească Impărăţia Cerurilor şi să-l cunoască pe 
Dumnezeu. 


Și aşa cum în vechime soarele, lumina în general şi sarea erau cele mai valoroase şi 
fără acestea nu făceai nimic nici unde, Mântuitorul zice: Voi sunteţi sarea. Voi 
sunteţi lumina, adică dacă veţi crede în tot ceea ce vă spun, aveţi tot ceea ce vă 
trebuie în voi înşivă, exact ceea ce spune mai târziu, adică nu mai umblaţi ca 
nişte speriaţi, ca nişte deznădăjduiţi să câştigaţi ceva, că nu vă este de ajuns, că 
sunteţi puţini, că nu sunteţi de neam bun Sau învăţaţi, căci esenţialul este în voi: 
sarea şi lumina: Dacă vei bea din apa pe care ţi-o dau Eu, aceasta se va face în 
tine izvor de apă care va curge şi va adăpa şi pe alții, va curge necontenit, nu vei 
mai înseta — tot despre asta vorbea. 


Aşa cum oamenii alergau după lucrurile esenţiale, sarea şi lumina, aşa şi sufletul 
caută ceva neîncetat şi dacă-L găseşte pe Dumnezeu, găseşte lucrurile esențiale în 
sine, i le dă Dumnezeu, îl hrăneşte neîncetat. Se întâmplă în sufletul omului care-L 
găseşte pe Dumnezeu la fel ca în casa femeii din Sarepta Sidonului în care a intrat 
Ilie şi în care untdelemnul din vas nu mai scădea şi făina nu se împuţina, timp de 3 
ani jumătate, până ce s-a sfârşit seceta. 


Aşa hrăneşte Dumnezeu sufletul fiecărui “prooroc” dintre noi, pentru că Dumnezeu 
ne-a împodobit şi cu această putere a proorociei, dar nu în sensul de a spune ce va 
urma, Ci de a cunoaşte. 

— aşa spuneau Părinţii atunci când ziceau că 
Dumnezeu ne-a redat tuturor cele trei demnități împărăteşti pe care omul le 
pierduse, adică: demnitatea împărăției — împărat peste făptură, demnitatea 
preoţiei — a puterii de a-L auzi pe Dumnezeu şi de a fi auziţi de Dumnezeu, de a 
mijloci la Dumnezeu şi demnitatea proorociei. 


Proorocia cea mare despre care vorbesc Părinţii, mai mare decât orice proorocie, 
este de a şti de unde venim, pentru ce şi unde trebuie să ne întoarcem, rotunjind 
cercul, cum zicea părintele Arsenie Boca şi cui trebuie să slujim şi pentru ce e 
folositor sufletul în lumea aceasta. Şi acestea sunt sarea pământului, aceasta este 
apa, acesta este soarele. 


Întorcându-ne la Evanghelia dintâi, cea a chemării apostolilor, pe care aţi auzit-o, 
din cap. 4 de la Matei, în care Mântuitorul îi cheamă pe Andrei şi pe Petru, apoi pe 
loan şi pe Iacov şi le zice: Vino după Mine! şi ei vin după EI, pare simplă această 
Evanghelie, dar ascunde în sine mai multe părți foarte importante şi interesante. 


Până acum am explicat că Dumnezeu parcă ne cheamă mai cu grăbire atunci când 
lucrăm, atunci când nu lenevim. 


E una dintre marile explicaţii teologice ale Sfântului loan Gură de Aur. EI 


spune: „lată că i-a chemat Dumnezeu pe Apostoli... ”, 
„Iată că l-a chemat Dumnezeu pe Moise în timp ce păştea oile...”, 


„Iată că l-a chemat Dumnezeu pe David atunci când era în câmp păscând oile şi 
caprele tatălui său... ”, 


„Iată că l-a chemat Dumnezeu pe Saul atunci când fugea să găsească asinele 
pierdute...” 


şi vedem că întotdeauna Dumnezeu cheamă pe cineva să-l facă omul Lui atunci 
când acesta lucra ceva, făcea ceva, nu când dormea sau stătea degeaba. 


Şi Sfântul loan Gură de Aur spune: „lată ce valoroasă e munca! Atunci când 
omul face ceva, se osteneşte, se străduieşte şi pentru sine şi pentru ceilalți, 
Dumnezeu mai cu grăbire îl va ajuta.” 


Părinţii spuneau: „Când lucrezi, te munceşte un singur drac, iar când nu faci 
nimic şi te leneveşti te muncesc o mie.” şi ştiau ce spuneau. 


Aşa, părintele Teofil Pârâianu, când a mers cineva la el şi i-a spus: „Ce mare 


) 


mănăstire aveţi aici! Cât muncesc monahii!'”, părintele a spus: „Păi Să 
muncească, altfel îi munceşte dracul!” 


şi omul acela a crezut că părintele a zis şi el un proverb care sună frumos, dar de 
fapt era un adevăr, pe care părintele l-a tot repetat, că atunci când munceşti ceva, 
când faci ceva, când te osteneşti pentru ceva, nici Dumnezeu şi nici tu nu îngădui 
minţii tale să se piardă într-o legătură neîncetată cu gândurile tale, pe care, de cele 
mai multe ori, le aruncă diavolul. EI cu asta se ocupă, cu bârfa din mintea noastră, 
ca un bârfitor care tot încearcă să te prindă de vorbă şi dacă nu faci ceva, foarte rar 
se întâmplă ca cineva să reuşească să-l biruiască şi numai prin rugăciune şi 
osteneală îndelungă, dar şi atunci, fără de muncă, nu poate. 


De aceea Dumnezeu i s-a descoperit lui Antonie cel Mare şi i-a zis: Roagă-te şi 
munceşte! 


Deci o primă învăţătură a acestei Evanghelii este că Dumnezeu i-a ales în timp ce 
munceau. Alţi Părinţi merg mai departe şi se întreabă care este exact momentul în 
care Hristos vine să le vorbească, căci e un moment de trecere, un moment de 
pregătire, că nu S-a dus chiar pe mare la ei, să-i ia când munceau, ci în momentul 
de trecere, când unii urmau să plece pe mare, iar alții se întorceau de la pescuitul 
de noapte. Şi poate că mai greu îi răspundem lui Dumnezeu în momentele în care 
ne pregătim de ceva decât în alte momente. 


De exemplu, dacă ne pregătim de un examen, să zicem că un prieten are nevoie de 
ceva atunci, e necăjit atunci, trebuie să-l ajuţi atunci; ei, atunci e poate cel mai 
nepropice moment pentru tine să-i faci bine, că ai treabă. Ca şi samarineanul, el nu 
făcea ceva anume, dar se ducea spre ceva, spre o treabă, era în drum şi atunci omul 
îşi pleacă cel mai greu mintea spre celălalt şi atunci poate Îl vede cel mai greu pe 
Dumnezeu şi pe altul. Și parcă chiar atunci Dumnezeu te încearcă, îţi pune în 
cale o situaţie la care ar trebui să răspunzi, ca şi cum ai şti foarte bine o lecţie la 
care aştepţi să răspunzi, dar când eşti luat pe nepregătite oare mai ştii? Ei, dacă 
Ştii şi atunci, cu adevărat eşti pregătit. Dumnezeu ne mai încearcă sufletele şi 
când noi Suntem pregătiți pentru altceva, vrem altceva. 


Totuşi, apostolii, chemaţi fiind din drumul lor spre altceva, s-au oprit şi nu numai 
că s-au oprit, dar au ascultat şi cuvântul Lui. Greu este acest moment şi mi se pare 
interesantă această explicaţie şi adevărată. Şi în cazul nostru este aşa, viaţa întreagă 
ne este o pregătire pentru cele ale lumii acesteia, inclusiv în faptul că unii se 
pregătesc ani întregi de şcoală, 12, 16 şi mai mulţi, pentru viaţa aceasta. 


Suntem într-o continuă pregătire, iar la sfârşitul vieţii suntem bolnavi şi ne 
pregătim să vedem ce vom face când vom şi mai bolnavi. Dumnezeu nu 
dispreţuieşte această pregătire, ştie că omul trebuie să-şi facă şi aici pe pământ 
rânduiala lui, dar El poate veni în orice moment. Şi te cheamă Dumnezeu, dar 
chemarea asta nu o face în persoană, gen “lată, Eu sunt Hristos şi te chem!”, cum 
nici ei n-au ştiut Cine e El atunci. Au bănuit! În primul rând, să nu uităm de 
chemările lui Dumnezeu foarte clare: duminicile şi sărbătorile, în care te 
cheamă Dumnezeu, conştiinţa îţi spune că Dumnezeu te cheamă la casa Lui. 
După aceea sunt chemările de la începutul şi sfârşitul zilei, să ne aducem un pic 
aminte de Dumnezeu, cât de puţin, deşi ar trebui să-l dăm mult mai mult, dar 
măcar puţinul acela să I-l dăm. După aceea, orice imagine sau chemare a unui 
om necăjit, orice întâmplare când trebuie să ajuţi pe cineva sau cineva e într-un 
necaz sau poţi să faci un bine. 


Și dacă omul lasă puţin din ale lui, continuându-și după aceea treaba şi răspunde 
lui Dumnezeu şi răspunde măcar puţin în fiecare zi la fiecare chemare din aceasta, 
cu siguranță să păstrează în inima omului sarea pământului. Nu se aruncă afară 
sarea, nu se strică, nu înnebuneşte. Adică Dumnezeu ne spune că noi, creştinii, 
suntem sarea pământului şi lumina lumii. Deci dacă cineva făcea legământ şi 
jurământ cu cineva, se aducea sare acolo şi se săra peste mâinile lor împreunate. 
Deci creştinii, fiind sarea pământului, prin ei se face legământul dintre om şi 
Dumnezeu. Atâta timp că ne întoarcem şi Îl urmăm, încă este o legătură între om şi 
Dumnezeu. 


Aşa sunt Sfinţii neamului, prin ei se face legătura noastră cu Dumnezeu. Dacă 
sarea se va strica, adică dacă nu vor mai fi aceşti oameni care leagă pământul cu 
cerul, care fac acest legământ sfânt între om şi Dumnezeu, cu ce se va mai săra? 
Atunci parcă îşi pierde întregul neam rostul, atunci când păcatele trec peste margini 
şi nu mai sunt aceşti oameni sfinți şi nu mai rămân nici măcar clipele şi zilele 
sfinte de legătură cu Dumnezeu, în care Îi dăm lui Dumnezeu ce este al lui 
Dumnezeu şi oamenilor ce este al oamenilor, atunci acest legământ dintre noi şi 
Dumnezeu cade şi tot neamul nostru va fi aruncat afară şi călcat în picioare de 
oameni, adică Dumnezeu nu va mai proteja şi nu va mai ocroti neamul acesta, cum 
a făcut-o sute şi sute de ani, că, iată, suntem întregi şi uniţi, ceea ce n-au nădăjduit 
mii de ani strămoşii noştri şi ne-a adus la măsurile acestea şi ne-a lăsat să nu fim 
nici sub călcâiul turcului, nici al altor neamuri. 

Cred că, dacă neamul acesta şi orice neam, îşi va uita rostul lui şi această sare şi a 
legăturii noastre personale cu Dumnezeu şi aceşti oameni sfinţi nu se vor mai naşte 
şi noi îi vom scoate din mijlocul nostru, prin păcatele noastre şi prin batjocura 
noastră, poate şi prin crime şi prin lucruri urâte pe care le putem face împotriva 
acestor oameni ai lui Dumnezeu, Dumnezeu atunci poate lăsa acest neam să piară, 
cum au pierit babilonienii şi egiptenii şi alte neamuri, ale căror ruine sunt 
dezgropate acum de alţii. Aşa se va întâmpla cu neamul care pierde această 
legătură sfântă cu Dumnezeu şi nu mai este nici sarea pământului, nici lumina 
lumii, ci caută alte rosturi şi alte treburi în lumea aceasta şi alte necazuri îl tulbură, 
fără să-şi mai aducă aminte de legătura lui cu Dumnezeu. Amin”. 


Ierom. Teofan Popescu — Mănăstirea Putna (26 iunie 2011) - Predică la 
Duminica a II-a după Rusalii (a Sfinţilor români): Despre nevoia de ajutor al 
Sfinţilor români pentru vremurile grele prin care trecem şi despre modelul 
Sfinţilor închisorilor 


“Fraţi creştini, după cum ştim cu toţii, în această Duminică îi sărbătorim pe Sfinţii 
români. Aşa a hotărât Sfântul Sinod al Bisericii noastre în anul 1992, ca în a doua 
duminică după Pogorârea Sfântului Duh să îi sărbătorim pe Sfinţii români. Şi se 
spune în documentul de atunci, din iunie 1992, că prin această duminică se arată 
lucrarea Sfântului Duh în Biserica noastră de-a lungul veacurilor. 


Este binevenită această sărbătoare, dacă ne gândim şi la faptul că au fost în ultimii 
100-150 de ani tot felul de discuţii legate de români. Cei care nu prea ne iubeau pe 
Noi, românii, spuneau că românii nu au sfinți. Pentru că, după cum ştiţi, 
canonizările în Biserica noastră au început, practic, din 1950. Asta neînsemnând, 
desigur, că noi nu am avut sfinţi, dar nu au fost canonizaţi oficial de Biserica 
noastră, întrucât nu au existat condiţiile sociale, politice şi bisericeşti ca să se 
pretindă acest demers al canonizării. Şi iată că începând cu 1950 s-au canonizat 


zeci şi zeci de sfinţi din intervalul secolelor IV-XX. Prin aceasta s-a arătat că pe 
aceste pământuri au existat, într-adevăr, sfinţi şi trebuie să ne intereseze foarte mult 
această sărbătoare întrucât sfinţii sunt oamenii cei mai aleşi ai unui ncam. Ei 
mijlocesc pentru noi în faţa lui Dumnezeu. 


Aţi auzit în Sfânta Evanghelie de astăzi cum Mântuitorul îi cheamă pe Petru şi pe 
Andrei şi le spune: Veniţi după Mine, că vă voi face pescari de oameni. 


Desigur, este o chemare specială aceasta, adresată apostolilor, adresată preoților în 
special, dar se poate spune că Dumnezeu adresează o chemare fiecărui om, 
spunându-le: Veniţi după Mine şi vă voi dărui viaţa cea veşnică, întrucât fiecare 
om este făcut după chipul lui Dumnezeu şi poate merge în asemănarea cu 
Dumnezeu. 


Sfântul Apostol Pavel ne arată, pe de o parte, ce înseamnă sfinţii, că ei sunt 
mijlocitori pentru noi în faţa lui Dumnezeu, pe de altă parte spune în epistola a 
doua către Tesaloniceni: Pentru aceasta ne şi rugăm pururi pentru voi, ca 
Dumnezeul nostru să vă facă vrednici de chemarea Sa. 


Iată, deci, Sfântul Pavel se ruga ca Dumnezeu să-i facă vrednici pe tesaloniceni de 


chemarea pe care Dumnezeu o adresează fiecărui om şi anume de a dobândi viaţa 
veşnică, de a fi asemenea cu Dumnezeu. 


Am putea spune şi noi, împreună cu psalmistul: Minunat este Dumnezeu întru 
Sfinții Săi, fiindcă, într-adevăr, de-a lungul timpului au existat sfinţi pe aceste 
pământuri din cele mai diferite categorii, de la sfinți mucenici la sfinți cuvioşi, 
sfinți militari, sfinţi domnitori, oameni simpli. 


Și în situaţia aceasta foarte grea în care ne aflăm astăzi, cu atât mai mult trebuie să 
ne îndreptăm rugăciunile către Sfinţii români, ca să se roage pentru ţara şi pentru 
neamul acesta. Chiar vă îndemnăm ca în această duminică a Sfinţilor români să 
faceţi trei metanii şi să vă rugaţi Sfinților români să mijlocească în faţa lui 
Dumnezeu pentru noi. 


— Vă spuneam că din 1950 au început oficial canonizările în Biserica noastră, 
atunci au fost canonizaţi: Sfinţii Calinic de la Cernica, Ilie lorest, care are 
mormântul aici, la Putna şi Sava, mitropoliţii Transilvaniei. 

— O altă etapă a fost în 1992, când au fost canonizaţi iarăşi mai mulţi Sfinţi 
români, printre care: Sfântul Ştefan cel mare, ctitorul mănăstirii noastre, 


Sfântul Cuvios Daniil Sihastrul, Sfântul Leontie de la Rădăuţi, Sfântul Antim 
Ivireanul, Sfântul loan lacob Hozevitul. 

În 2003 s-au canonizat, printre alţii, Sfântul Vasile de la Poiana mărului, 
Sfântul lerarh Mucenic Teodosie de la Brazi. 

În 2005 — Sfântul Onufrie de la Vorona, Sfântul Dosoftei, mitropolitul 
Moldovei, Gheorghe de la Cernica, mitropolitul Țării Româneşti, Grigorie 
Dascălul. 

Unul dintre ultimii sfinţi canonizaţi, în anul 2008, este Sfântul domnitor 
Neagoe Basarab. 


Sfinţii sunt prieteni ai lui Dumnezeu, mijlocitori în faţa tronului dumnezeiesc 
pentru noi, ceilalţi. Lor li se cuvine cinstire, lui Dumnezeu 1 Se cuvine adorare, 
iar Maicii Domnului prea cinstire. 


Desigur, din ceea ce v-am spus, înțelegem mai bine cântările din slujbele 
bisericeşti de astăzi. Se spune la un moment dat: Biserica străbună cu sfinţi s-a 
împodobit. 


Există, cu siguranţă, şi mulţi alți sfinţi despre care nu ştim nimic, Sfinţi români. Să 
ne gândim ce spune părintele Cleopa când vine în mănăstire: că acolo, pe dealul 


din jurul mănăstirii, erau în jur de 50 de sihaştri şi cei mai mulţi dintre ei, când te 
duceai să vorbeşti cu ei, îţi spuneau imediat pe nume şi îţi spuneau toate 
problemele tale. Cine ştie câţi sfinţi necunoscuţi au fost pe aceste meleaguri de-a 
lungul veacurilor. 


Și mănăstirea Putna doreşte să inițieze nişte demersuri pentru canonizarea unor 
vieţuitori, ai unor ctitori ai mănăstirii Putna, ne gândim la mitropolitul Teoctist, cel 
care l-a uns domn pe Sfântul Ştefan, apoi în secolul XVIII la mitropolitul Iacob 
Putneanul, al doilea ctitor al Putnei, după Sfântul Ştefan cel Mare, un monah 
Arsenie, o parte din ale cărui moaşte se păstrează în mănăstire acum, Sila, Paisie şi 
Natan. lată că pot fi canonizaţi încă mulţi alți sfinţi, numai de la Putna pot să plece 
unele propuneri, iar din toată ţara încă mai pot apărea multe propuneri pentru 
canonizarea Sfinţilor români. 


Să ne gândim, aproape de zilele noastre, la sfinţii care au pătimit în timpul 
perioadei comuniste. Nu putem neglija acest fenomen, vedem cum în zilele noastre 
părticele din moaştele unor sfinți necunoscuţi, care au pătimit în zilele noastre, 
ajung prin diferite colţuri ale lumii şi fac minuni. Au fost unii dintre ei care au 
pătimit în închisori, alţii nu au fost în închisori, dar au avut lucrarea lor în lume, 
clerici şi mireni. lată câteva nume care, cu siguranţă, la un moment dat vor ajunge, 


trebuie şi este firesc să ajungă în calendarul Bisericii noastre, măcar dacă s-ar reuşi 
o zi închinată tuturor pătimitorilor din perioada comunistă, aşa cum este şi firesc. 


Părinţi care au fost foarte îmbunătăţiţi, ne gândim şi la părintele Iachint de aici, de 
la Putna, părintele Cleopa, părintele Sofian Boghiu, care a şi realizat o icoană 
foarte frumoasă a Sfinților români, o să vedeţi o copie a acestei icoane aici, pe 
tetrapod, când vă închinaţi la sfârşit, părintele Paisie Olaru, părintele Ilie Lăcătuşu, 
părintele Dumitru Stăniloae; dar nu numai clerici, ci şi mireni care au murit în 
închisorile comuniste: Valeriu Gafencu, Mircea Vulcănescu, Gheorghe Jimboiu. 
Despre acesta din urmă se povesteşte cum deprinsese rugăciunea inimii în 
condiţiile acelea foarte grele ale închisorii şi cum, prin sfaturile sale, prin 
rugăciunile sale, a izbăvit un îndrăcit din închisoare de acolo, o persoană care 
făcuse compromisuri pentru a supravieţui şi practic, se cam îndrăcise, simţea pur şi 
simplu cum diavolul nu-l lăsa să se roage şi povesteşte că, atunci când s-a întâlnit 
cu acel tânăr, se uita tânărul acela la el şi nu putea să-i sufere privirea. El încerca 
să-l ajute, dar demonul din el nu putea să sufere nici privirea acestui tânăr care se 
ruga foarte mult. Și atunci, acesta cu dragoste l-a luat deoparte, au început să 
vorbească, au început să se roage şi încetul cu încetul şi-a revenit şi spune că, la un 
moment dat, a simţit efectiv cum a ieşit puterea necurată din el şi îi mulțumea 
acestuia, că spunea că datorită rugăciunilor şi cuvintelor pline de dragoste pe care i 
le-a adresat, a reuşit să se izbăvească de demon. 


Iată, iubiți credincioşi, foarte interesant acest capitol al celor care au pătimit în 
temniţele comuniste, ne referim aici îndeosebi la cei care nu au vrut să facă nici cel 
mai mic compromis. Să ştiţi că era foarte greu, gândiţi-vă cât de uşor facem noi un 
compromis, fără să fim prea mult obligaţi, ci ca să ne fie puţin mai bine, să avem o 
imagine mai bună în faţa celorlalţi; gândiţi-vă că în închisori, acolo, erau probleme 
de viaţă şi de moarte şi cu adevărat cei care au reuşit să reziste fără să facă nici un 
compromis, nu poate fi explicat lucrul acesta decât prin ajutorul lui Dumnezeu, 
fiindcă omeneşte nu aveai cum să rezişti la chinurile extraordinar de dure care erau 
atunci în închisorile comuniste. 


De aceea să-i avem model şi pe aceşti încă necanonizaţi sfinți din perioada 
comunistă şi pe toți Sfinții români, să-i avem modele pentru timpurile acestea 
foarte grele pe care le străbatem şi să fim conştienţi că Dumnezeu îngăduie aceste 
timpuri grele pentru păcatele noastre, să ne smerim, să nu cădem în deznădejde, să- 
i avem ca model pe aceşti sfinţi care cu toată tăria s-au agăţat de Dumnezeu, de 
rugăciunea inimii, de rugăciuni în general şi până la urmă, au reuşit să iasă la 
lumină. Unii dintre ei, chiar dacă au murit în temnițe, iată că până astăzi se face 


într-un fel pomenirea lor şi îi putem şi noi pomeni în rugăciunile noastre 
particulare, chiar dacă nu sunt încă oficial trecuţi în calendar. 


Vă spuneam la început că această Duminică a Sfinţilor români a fost rânduită de 
Biserica noastră în a doua duminică după Pogorârea Duhului Sfânt. După cum ştiţi, 
în prima duminică sunt sărbătoriți la modul general toţi Sfinţii, iar în a doua 
duminică Sfinţii români. De ce? Pentru că Sfinţii sunt rod al Pogorârii Duhului 
Sfânt în lume. Dumnezeu adresează, desigur, tuturor chemarea spre viaţa cea 
veşnică, însă cei care răspund cu cea mai multă râvnă, cu cea mai multă putere sunt 
sfinţii, care prin puterea Duhului Sfânt, reuşesc să depăşească lumescul, patimile, 
şi să se apropie de Dumnezeu. Să ne învrednicească Dumnezeu şi pe noi să urmăm 
calea aceasta a mântuirii pentru dobândirea vieţii veşnice. 


Pentru rugăciunile Sfinților români, Doamne lisuse Hristoase, Dumnezeul nostru, 
miluieşte-ne şi ne mântuieşte pe noi. Amin”. 


Ierom. Grigorie Sandu: Predică la Duminica Sfinţilor români 


Nu voi M-aţi ales pe Mine, ci Eu v-am ales pe voi”, 


Iubiţi credincioşi! „Jar ei, îndată lăsând mrejele, au mers după El”. lată, aceştia, 
îndată lăsând toate, au mers după EI şi s-au făcut vrednici de EI, căci au răspuns la 
chemare fără să stea pe gânduri. Atenţie însă că ni se spune şi că „mulţi sunt 
chemaţi, dar puţini aleşi”. Dar celor puţini care au putut fi aleşi li se spune: „Nu fe 
teme, turmă mică, că a binevoit Tatăl Cel din Ceruri să vă dea vouă Împărăţia “. 


Iar cei ce au intrat în Împărăţie sunt sfinţi. Iată astăzi prăznuim Sfinţii români. 
Ce bucurie pentru neamul românesc că are în cer şi mijlocitori ieşiţi din mijlocul 
lui. Sigur că Sfinţii se roagă şi pentru toată lumea, dar Dumnezeu îi face mai 
îndrăzneţi pentru neamul lor, căci Sfinţii fac ce îi îndeamnă Duhul Sfânt care se 
odihneşte în ei. De ce? Pentru că există şi o mântuire ca neam. 


lar Dumnezeu creează prilejuri pentru a ne sări în ajutor. Cum? lată cum! 
Dumnezeu cunoaşte toate nu pentru că ar vedea ca la un televizor tot ce se 
întâmplă în lume, ci pentru că toate se întâmplă prin EI, este participant la toate şi 
este normal să le ştie pe toate, iar Sfinţii nu pot cunoaşte decât ceea ce le descoperă 
Duhul Sfânt. Dumnezeu vrea să ne scoată dintr-o nevoie, uneori şi fără să-i 
cerem noi şi atunci, prin Duhul Sfânt, descoperă nevoile în care ne aflăm unor 
Sfinți, cu prioritate celor de acelaşi neam. Ei având dragoste pentru întreaga 
lume, prin Duhul Sfânt care se odihneşte în ei, se roagă pentru noi; atunci 
Dumnezeu face un pretext din rugăciunea lor, pe care tot EI le-a insuflat-o, şi 


zice „pentru că mă rugaţi voi le voi face binele acesta”. Vedeţi ce Dumnezeu bun 
şi iubitor de oameni avem, cum creează El toate în favoarea noastră?! 


Aşadar, Sfinţii fiecărui neam se roagă pentru toată lumea, dar Dumnezeu le 
îngăduie să o facă cu prioritate pentru poporul lor. Căci la Judecata de obşte care 
urmează judecății particulare a fiecărui suflet după moarte vor fi judecate şi 
popoarele ca întreg, cu şanse diferenţiate de răspuns bun. Din mijlocul fiecărui 
popor se ridică rugăciunile multora, dar desigur că Sfinţii fiecărui neam se fac mai 
auziţi. 


[...] 


Deci, avem un înger care se va lupta pentru mântuirea noastră ca neam. Şi noi 
avem responsabilităţi şi pentru ce face neamul românesc în economia mântuirii 
tuturor neamurilor, căci am votat, în zilele noastre, ale votului universal cu care ne- 
a amăgit masoneria mondială, cu anumiţi lideri, iar în trecut sprijineau pe alte căi 
decât votul, ajungerea la putere a unor persoane care au făcut bine sau rău pentru 
mântuirea neamului, de exemplu sprijinirea avorturilor sau a homosexualității sau 
întregii omeniri, de exemplu prin provocarea unor războaie etc. 


Un nor este însă pe cerul sărbătoririi Sfinţilor Români: nu vrem să-i recunoaştem 
pe toți şi cum vom mai îndrăzni să zicem „pentru rugăciunile sfinților Tăi, 
Doamne, miluieşte-ne pe nor”?! 


Ştiţi cu toți că mă refer la Sfinţii martiri din temniţele regimului comunist. După 
atâta vreme, nici măcar unul nu a fost canonizat. Subestimăm astfel jertfa lor şi 
implicit harul lui Dumnezeu care i-a învrednicit să facă o asemenea jertfă. 
Refuzând recunoaşterea acestui har se face o hulă la adresa Duhului Sfânt. Au fost 
canonizaţi pe bună dreptate şi bine este şi slava lui Dumnezeu pentru aceasta, zic 
au fost canonizaţi câţiva cuvioşi care au trăit în post şi priveghere. 


Dar oare postul celor din închisori a fost mai uşor de ţinut şi a fost mai puţin 
plăcut înaintea lui Dumnezeu, mai ales că era fără de voie aşa de aspru!? 


Oare, privegherile lor de la zarca, unde nu aveau voie să se aşeze, dar nu se 
prăbuşeau pentru că Scurtau timpul prin rugăciune, nu Sunt la fel de primite ca 
privigherile cuvioşilor?! 


Oare, milostenia lor făcută din ceea ce aveau nevoie pentru existenţa lor, dându- 
şi de la gură puţina pâine a lor unuia mai bolnav, nu atârnă mai mult decât 
milostenia făcută, de regulă, din surplusul nostru?! 


Oare osteneala făcută în locul cuiva care nu-şi mai putea face norma şi risca nu 
numai Să nu mai primească sărăcăcioasa hrană, dar şi să fie pedepsit, nu ţine 
locul ajutorului pe care noi îl dăm cu atâta zgârcenie celui ce nu mai poate, ca 
nu cumva Să dăm în greu şi să ne epuizăm şi noi?! 


Sunt sigur că în câţiva ani de închisoare s-au lăsat în mâna lui Dumnezeu şi şi-au 
curățit sufletele mai mult decât o putem face noi într-o viaţă de nevoinţă asumată 
de voie. Numai rugăciunea i-a putut ţine vii acolo, de aceea cred că au ajuns să 
aibă o rugăciune mai bineprimită ca a noastră. 


Cei care s-au pocăit, indiferent pentru motivele pentru care au intrat acolo, au ajuns 
să facă o pocăință mai adevărată decât a noastră. lubim noi pe aproapele mai mult 
decât aceia care şi-au iertat torționarii?! 


Dacă nu canonizăm măcar un sfânt care a trecut prin temniţele comuniste şi prin 
oroarea reeducării înseamnă că acceptăm că nu a făcut comunismul nici un abuz, 
că nimeni nu a avut de suferit prigoana de pe urma lui mărturisind ataşamentul faţă 
de neamul românesc, implicit faţă de Biserică, faţă de ortodoxie, căci poporul 
român s-a născut ortodox. Este trist, dar adevărat: nu mai suntem la înălțimea 
înaintaşilor noştri. Să ne facem măcar datoria faţă de ei, ca măcar prin rugăciunile 


lor să sporim şansa de mântuire a celor ce aparținem neamului românesc. 


Societatea civilă şi-a făcut datoria față de supraviețuitorii acestei terori şi i-a 
legitimat ca deţinuţi politici, i-a decorat, le-a creat şi alte drepturi compensatoare 
ale suferințelor îndurate. Biserica însă nu şi-a făcut datoria faţă de eroii săi care au 
murit mărturisind pe Hristos, Care i-a şi încununat, desigur, în ceruri cu sfinţenia 
pe care noi nu vrem să le-o recunoaştem pe pământ. Este atât de trist că nu mai pot 
adăuga decât acest strigăt în numele vostru: Vrem să ne fie daţi Sfinţii martiri ai 
neamului românesc! Avem nevoie de sfinţii noştri! Măcar un Singur Sfânt martir 
al neamului! Prin comuniunea Sfinţilor în el vor fi toți. 


Dumnezeu să ne ajute! Amin. 
(Predică rostită în anul 2011) 


(Din: leromonah Grigorie Sandu, „Hrana pentru cei ce iubesc numele Domnu- 
lui: Predici duminicale”, Editura Coral Sanivet, 2012) 


Protos. Hrisostom (Măn. Putna) - Predică la Duminica Sfinţilor români (2013) 


“Multe sunt modurile, iubiţi credincioşi, în care Dumnezeu intră în viaţa noastră, 
modurile în care noi ne întâlnim cu El. 


EI, de cele mai multe ori, Se arată aşa cum i-a arătat şi Sfântului Prooroc Ilie, cum 
citim în Vechiul Testament, asemenea unui vânt cu adiere subţire, Se arată într-un 
mod foarte delicat, foarte gingaş. De multe ori, dacă nu suntem atenţi, dacă nu 
suntem concentrați, trece pe lângă noi fără ca noi să ne dăm seama măcar că a fost 
pe acolo. 


Alteori, însă, Se arată în viaţa noastră ca o furtună. Se arată în viaţa noastră şi ca 
mângâiere, dar şi ca suferinţă. 


Noi ne punem mereu întrebarea: cum Să-L întâlnim noi pe Dumnezeu? Şi ce 
vom face când ne vom întâlni cu el? Dar, oare, ne punem noi întrebarea: 
Dumnezeu ce face când se întâlneşte cu noi, când se întâlneşte cu ceea ce 


suntem noi? Căci El vine, mai întâi de toate, smerit, blând, vine bătând la uşa 
inimii noastre şi aşteptând ca noi să-i deschidem, pentru ca apoi să poată intra şi 
Să cineze împreună cu noi. Și intră Mântuitorul nostru ca lumină, intră ca pace, 
intră ca înnoire a vieţii. Dar vine vremea când această Lumină Lină se 
transformă în foc mistuitor: atunci când Dumnezeu este pus faţă în faţă cu 
necredincioşia noastră, cu încăpăţânarea noastră, cu îndreptăţirea noastră de 
sine; este pus faţă în faţă cu răul cu care noi nu vrem să ne luptăm, cu răul pe 
care l-am lăsat să intre în noi, cu răul căruia i-am oferit locul ce i-ar fi fost pe 
drept al lui Dumnezeu. Şi atunci, Dumnezeu se transformă în foc mistuitor, un 
foc pregătit să ardă tot ceea ce este rău, ce este nedemn, tot ceea ce stă între noi 
şi Dumnezeu, tot ceea ce ne împiedică pe noi să ne mântuim. 


Căci mântuirea, iubiţi credincioşi, nu este altceva decât şederea veşnică în preajma 
lui Dumnezeu. Dumnezeu, când vine astfel, de cele mai multe ori întâlneşte reacția 
noastră de respingere. Noi putem să-L acceptăm, putem să-L respingem, însă un 
lucru nu putem: să-L ignorăm. Chemarea lui Dumnezeu nu este adresată nimănui, 
nu este aruncată în vânt. Chemarea lui Dumnezeu este, ca şi EI, personală, intimă, 
familiară. La această chemare suntem chemaţi noi să dăm răspunsul cuviincios. 


Sfinţii pe care astăzi îi prăznuim, Sfinţii români, sfinţii acestui neam, ştiu prea bine 
lucrul acesta despre care v-am spus mai înainte. Ei sunt cei care nu numai că au 
răspuns acestei chemări, dar şi-au şi deschis inimile ca să primească focul acela 
curăţitor. Şi ei s-au curăţit mai mult decât aurul, s-au curăţit de tot trecutul lor, care 
era poate mai pătat sau mai puţin pătat, dar care, cu siguranţă, avea şi ceva nedemn 
în el, care cu siguranţă, nu era străbătut numai de Dumnezeu. Au primit în ei focul 
acesta curăţitor şi s-au transformat în lumină. 


A două duminică după pogorârea Duhului Sfânt este închinată cinstirii Sfinţilor 
români, sfinților pe care neamul acesta, pe care pământul acesta i-a dat. Dacă 
duminica trecută i-am cinstit pe toți Sfinţii, fără deosebire de neam, astăzi îi 
sărbătorim pe sfinţii noştri, cum am spune. 


Desigur, unii din dumneavoastră vă puteţi întreba: dar de ce este nevoie ca un 
neam să-şi prăznuiască sfinţii lui? De ce nu se poate să intre toţi în aceeaşi 
categorie? De ce, dacă s-au cinstit într-o duminică sfinţii, de ce este nevoie de o 
cinstire specială? Oare nu suntem toţi fraţi? Oare la Dumnezeu este părtinire? Oare 
la Dumnezeu contează atât de mult mântuirea unui neam mai mult decât mântuirea 
unui suflet? Contează! Şi, în zilele acestea în care globalizarea este pe buzele 
tuturor, se pare că oamenii înţeleg din ce în ce mai puţin lucrul acesta. Nu este 
vorba de o părtinire, nu este vorba de o concurenţă, nu este vorba că neamul acesta 


va fi mai sus decât neamul acela, că dacă fac parte dintr-un neam care s-a format 
ortodox sunt mult înaintea acelora care n-au cunoscut ortodoxia decât mult mai 
târziu. Nu este vorba de acest lucru. 


Dumnezeu, când ne-a făcut pe noi, oamenii, ne-a făcut ca prelungire a iubirii 
intratrinitare, a iubirii Lui familiale. Dumnezeu ne-a făcut pe noi ca noi să ne 
bucurăm de EI ca tată şi EI să se bucure de noi ca fii. Ne-a propus Dumnezeu o 
iubire ca în sânul unei familii. Şi dintre cele nouă cete îngereşti, una, anume ceata 
care se numeşte domnii are încredințare de la Dumnezeu, are ascultare să păzească 
granițele neamurilor, să păzească ordinea în care aceste neamuri se prezintă 
înaintea lui Dumnezeu, fiecare aducând ceea ce este propriu, fiecare venind cu 
frumuseţea lui unică. 


Şi dacă Dumnezeu a hotărât ca una din cetele îngereşti să se ocupe de acest 
lucru, oare de ce oamenii încearcă să desființeze aceste granițe? Nu mă refer la 
granițele acestea lumeşti, mă refer la distrugerea rădăcinilor. Prea uşor ne lăsăm 
copiii să plece în străinătate pentru a munci, prea uşor îi lăsăm să plece, ştiind că, 
poate, acolo ei îşi vor pierde rădăcinile, îşi vor pierde ceea ce este propriu lor. Nu 
vreau să mă înţelegeţi greşit, nu este vorba de a opri pe cineva să muncească, nu 
este vorba că slujim altor neamuri, nicidecum; toţi suntem fraţi. Dar este foarte 
dureros când un tânăr plecat în străinătate, care se întoarce după un timp, nu prea 
mult, nu mai ştie să grăiască în limba maternă. Când acest tânăr, întorcându-se 
acasă, primul lucru nu este acela de a se duce la mormântul mamei sau al 
strămoşilor, ci este acela de a-şi denigra neamul. 


Este foarte trist când părinții pleacă în străinătate, lăsându-și copiii în grija 
străinilor, lăsându-și copiii fără rădăcină, rădăcină pe care ei ar fi trebuit s-o 
perpetueze. Dacă vă uitaţi în Jur, să nu credeţi că sinuciderile din rândul copiilor — 
nu al tinerilor, al copiilor! — au altă cauză decât faptul că au fost lăsaţi singuri şi că 
părinţii au plecat în străinătate. Marea majoritate, prea marea majoritate a cazurilor 
au această durere. 


Am întrebat multe persoane şi oameni de ştiinţă şi oameni politici şi aşa mai 
departe, ce bun ar aduce globalizarea? Şi nu mi-au adus ca argumente decât cauze 
economice. Dar hai să fim oneşti, n-am fost noi, oare, păcăliți de aceste cauze? 
Suntem noi mai bogaţi ca înainte, suntem noi mai fericiţi ca înainte, primim noi 
mai mult decât dăm? Economia noastră este, oare, mai puternică decât înainte? 


Mai sunt, oare, tinerii noştri la fel de preţuiţi la concursurile internaționale, aşa 
cum erau odată? Nu! Am renunţat la graniţe, dar, de fapt, am renunţat la firea 


neamului nostru; neamul nostru care este ortodox, neamul nostru care a ştiut mereu 
să-şi cinstească înaintaşii, neamul nostru care a ştiut ce înseamnă mormântul 
mamei. Acest neam îşi sărbătoreşte astăzi Sfinţii. 


Mai este un motiv pentru care Dumnezeu ne vrea adunaţi şi ne vrea aşa cum 
suntem, deosebiți. Uniţi, dar fiecare diferit. Motivul este că vrea ca noi să ne 
comportăm ca nişte fraţi. Ca noi să arătăm o dragoste ca într-o familie. lar neamul 
nu este altceva decât o familie lărgită. 


Cum să ne iubim noi aproapele când nu-l considerăm deloc a fi lângă noi? E uşor 
să spui: Îl iert şi îl iubesc pe acela care este departe. Dar să-l iert, să-l trec cu 
vederea, să-l iubesc pe vecinul meu, pe cel de lângă mine, pe cel cu care îmi 
mănânc pâinea, cu cel cu care îmi împart şi durerea şi bucuria, este mai greu. Dar, 
dacă reuşesc aceasta, iubirea mea este mult mai statornică. 


Cu o astfel de iubire s-au sfințit şi aceşti oameni ca noi, oameni dintre noi pe care îi 
cinstim astăzi. Sfinţii noştri români ne-au iubit şi ne iubesc ca pe propriile lor 
rudenii. Ne-au iubit în vremuri crâncene, în vremuri foarte grele, căci poporul 
nostru român nu a fost niciodată lipsit de aceste necazuri. Poporul nostru român, 
fiind la graniţă, la intersecția atâtor influenţe şi puteri străine, nu a avut parte de 
linişte niciodată. Şi, în aceste vremuri, oamenii aceştia dintre noi, oamenii aceştia 
ca noi s-au sfințit iubindu-i pe cei de lângă ei şi pe noi, după ei, ca pe propriile lor 
rudenii. 


Zice o rugăciune a Bisericii că mult poate rugăciunea Maicii pentru îmblânzirea 
Fiului. Când avem atâţia părinţi, atâtea maici care se roagă pentru noi ca pentru 
proprii lor copii, de ce, atunci, să fim deznădăjduiţi? Dar de ce să nu răspundem 
noi cu acelaşi fel de iubire? De ce să nu ne rugăm către ei ca şi către propriile 
noastre rudenii? Duminica de astăzi nu invită la altceva, nu cheamă la altceva 
decât la o astfel de rugăciune, la o astfel de chemare, căci noi suntem şi fii, dar şi 
moştenitori ai lor. Ei sunt răspunsul neamului nostru la chemarea lui Dumnezeu. 


Ei sunt slava acestui pământ. Însă, în acelaşi timp, ei sunt şi o provocare a acestui 
pământ. O provocare pe care ei ne-o fac. Şi provocarea este acesta: lată, noi 
aceasta am făcut, aceasta facem. Dar voi, urmaşii urmaşilor urmaşilor noştri, ce 
faceți? Cum spune psalmistul: dar dreptul ce-a făcut? Şi ne păzim noi familia 
noastră? Ne păzim noi pământul nostru, neamul nostru, ţara noastră, ca apoi să 
putem lupta şi pentru celelalte neamuri? 


Sfântul Ştefan, care-şi are aici locaş, a trebuit să înfrunte o durere extraordinar de 
mare, o durere pe care numai un părinte, un conducător adevărat o poate înţelege, 
şi anume aceea de a lupta împotriva propriilor lui fii. Căci ienicerii care veneau 
peste el, care veneau să subjuge patria noastră, nu erau decât fiii acestui neam, fii 
pe care musulmanii îi luaseră în robie şi îi transformaseră în unii asemenea lor. 
lenicerii nu erau altceva decât cei care-şi vânduseră credinţa pe nimic, cei care nu 
trăiau decât din jefuirea propriului neam. Şi Sfântul Ştefan a trebuit să lupte 
împotriva fiilor lui. 


Cum credeţi că se uită Sfântul Ştefan acum la noi, noi care ne vindem ţara, noi care 
suntem alţi ieniceri? Uitaţi-vă în jur şi nu departe de aici, ci foarte aproape şi o să 
vedeţi cum aceşti fii ai neamului românesc, se grăbesc să vândă nu numai 
pământul, ci şi ceea ce este sub el. Dacă ar putea, ar vinde şi cerul. Dar Dumnezeu 
nu îngăduie aşa ceva. 


Noi, părinţii acestor fii, cum de-i lăsăm? Cum de nu-i întrebăm: Tu fiul cui eşti? 
Unde este mama ta şi moşul tău şi strămoşul tău? Şi ce-au făcut ei pentru acest 
neam? Și cum tu, acum, pentru un salariu, o vinzi pe mama? 


lubiţi credincioşi, când este vorba de pieirea sufletului şi de vindecarea lui, de 
pieirea unui neam, atunci dragostea devine necruțătoare. Nu trebuie să mai tăcem. 
Nu trebuie să închidem ochii, nu trebuie să le mai aducem şi noi argumente şi 
îndreptăţiri, că este greu, că nu avem un ban, că străinii plătesc mai bine... Oare? 
Cât costă un suflet în ziua de azi? V-aţi pus întrebarea? Oare aţi uitat ce-a spus 
Hristos, că bogăţia unui pământ, cu tot pământul, nu fac cât un suflet? Şi noi ne 
vindem credinţa şi neamul şi ţara pe câţiva euro. 


Sfinţii acestui neam au trăit în condiţii mult mai grele decât am trăit noi. Sfântul 
Calinic de la Cernica a rămas într-un timp singurul episcop canonic, singurul care a 
trebuit să lupte cu secularizarea, secularizare care şi astăzi are urmări. Ceilalţi sfinți 
n-au făcut altceva decât să slujească aceluiaşi ideal: ca toţi să fim una. 


ÎL vedem pe Sfântul Paisie Velicikovski, care nu era de neam român, însă pe acest 
pământ s-a comportat aşa cum Dumnezeu i-a poruncit, ţinând neamurile care erau 
sub stăpânirea Lui, fiecare păstrându-şi deosebirea, demnitatea şi caracteristica. Nu 
veţi vedea nici un Sfânt român crescut în palate, nu veţi vedea nici un Sfânt român 
care să nu ştie ce înseamnă mormântul mamei şi care să nu fi crescut la umbra 
crucii din cimitir. N-o să găsiți nici un Sfânt român care să fi zis că românii sunt 
cel mai de disprețuit popor şi neam şi mai bine să-mi schimb credinţa şi limba şi 
neamul decât să mai fiu aici, că îmi este scârbă să mă întorc în ţara mea, cum 


auzim pe cei care s-au întors după o scurtă perioadă petrecută în alte ţări. N-o să 
vedem nici un astfel de sfânt. 


Sfinţii aceştia sunt sfinţii noştri, sfinţii aceştia sunt cei care strigă lui Dumnezeu: 
„Doamne, uită-te la el, uită-te la ea, vezi cât riscă, vezi că-şi fac singuri rău. Dacă 
mie îmi este aşa milă de ei, Ţie, cu siguranţă, Îţi este mai milă. Nu-i lăsa, Doamne. 
Ajută-i! Adu-i aici, lângă noi! Adu-i, după cuvântul Tău, ca toţi să fie una.” 


Aceşti sfinţi ne cheamă, iubiţi credincioşi. Aceşti sfinţi ne îndeamnă să nu ne 
pierdem demnitatea,să nu ne ruşinăm cu părinţii noştri care sunt de la ţară sau cu 
bunicii noştri care au fost ţărani şi n-au avut carte sau cine ştie ce acuză li se mai 
aduce. Aceşti sfinţi vin astăzi să ne aducă aminte că ei sunt fii ai aceluiaşi neam ca 
şi noi, că ei sunt rudeniile noastre şi că aşteaptă de la noi aceeaşi legătură pe care ei 
au împlinit-o. Aşteaptă de la noi să ne rugăm lor cu aceeaşi familiaritate cu care ei 
s-au rugat pentru noi. Aşteaptă de la noi să se aprindă în noi dorul acela de a fi mai 
repede împreună cu ei. Aşteaptă de la noi, într-un cuvânt, să ne trezim, să ne 
aducem aminte cine suntem. 


Smerenia nu înseamnă a te socoti pe tine nimic. Dar ce, Dumnezeu a făcut 
nimic? Duhul Sfânt, când a grăit prin Sfântul Prooroc David, zicând: Te voi 
lăuda, Doamne, că m-ai făcut o făptură aşa de minunată, s-a mândrit? Sau a 
făcut-o spre a ne mândri? Nu! E adevărat, suntem răi, suntem leneşi, suntem 
trândavi, suntem un neam desfrânat, cum spunea Mântuitorul şi prin desfrânat 
dici înţeleg trădător. Însă nu asta ne caracterizează. Asta am ajuns. Dar tot 
suntem ceva: suntem lucrul mâinilor lui Dumnezeu, suntem fiii Lui. Și ca fii ai 
Lui ne putem întoarce la ceva, căci nu suntem Singuri, nu Suntem orfani. Chiar 
dacă am rătăcit pe pământuri Străine, avem întotdeauna o casă la care să ne 
întoarcem. Avem întotdeauna un Părinte care-și va ţine mâna pururi streaşină 
la ochi, uitându-Se după noi. Avem atâtea şi atâtea generaţii înaintea noastră, 
care S-au jertfit şi s-au rugat şi pentru noi. Avem generaţii care vin după noi şi 
faţă de care avem responsabilităţi. Nu suntem orfani! 


Și încă o dată spun: sfinţii de astăzi, Sfinţii români, nu aduc alt cuvânt înaintea 
noastră decât acesta: că noi suntem ai lor şi ei sunt ai noştri. Şi această rugăciune o 
aşteaptă de la noi: aşteaptă să-i urmăm, iubiţi credincioşi. Să-i urmăm şi să nu ne 
ruşinăm de ei. 


Dacă ne vom ruga lui Dumnezeu ca unui tată, dacă ne vom ruga Maicii lui 
Dumnezeu ca unei mame şi dacă în rugăciunea noastră vom aduce pe aceste 
rudenii ale noastre, pe Sfinţii pe care astăzi îi pomenim, Dumnezeu nu va putea să- 


Şi întoarcă faţa de la noi. Şi dacă ne vom ruga aşa, cu acest duh liniştit şi încrezător 
că nu suntem orfani, atunci viaţa veşnică o să înceapă aici şi acum. Amin”. 


Părintele Nichifor Horia (laşi) - Predică la Duminica a doua după Rusalii (a 
chemării primilor apostoli şi a Sfinţilor români) — 2013 


“În numele Tatălui şi al Fiului şi al Sfântului Duh. Amin. 


lubiţi credincioşi, am ascultat în această zi pericopă evanghelică de la Matei, a 
chemării de către Mântuitorul Hristos a chemării Apostolilor: “Pe când umbla pe 
lângă Marea Galileii, a văzut pe doi fraţi, pe Simon ce se numeşte Petru şi pe 
Andrei, fratele lui, care aruncau mreaja în mare, căci erau pescari. Şi le-a zis: 
Veniţi după Mine şi vă voi face pescari de oameni. lar ei, îndată lăsând mrejele, au 
mers după El. Şi de acolo, mergând mai departe, a văzut alți doi fraţi, pe Iacov al 
lui Zevedeu şi pe loan, fratele lui, în corabie cu Zevedeu, tatăl lor, dregându-şi 
mrejele şi i-a chemat. Iar ei îndată, lăsând corabia şi pe tatăl lor, au mers după EI. 
Și a străbătut lisus toată Galileea, învățând în sinagogile lor şi propovăduind 
Evanghelia împărăției şi tămăduind toată boala şi toată neputinţa în popor”. 


lată, Evanghelia ne pune înainte răspunsul dat de către Apostolii chemaţi de 
Mântuitorul — Andrei, cel întâi chemat şi Simon, fratele lui, dar şi ceilalți Apostoli 
— şi Evanghelistul Matei subliniază acest: îndată ce au auzit glasul Mântuitorului 
au urmat, lăsând toate. Desigur, acestei chemări îi preced altele. 

Ştim că Mântuitorul Se face descoperit lui Petru în acea pescuire minunată şi o 
duminică este consacrată pentru a înţelege o altă chemare, acolo, la pescuirea 


minunată. Important este să înţelegem că şi Andrei şi fratele său, Simon, erau întru 
aşteptare, erau pregătiţi, într-o anumită măsură, prin aşteptarea lor să cunoască pe 
Domnul şi Domnul li Se face descoperit. 


Pentru că erau ucenici ai Sfântului loan Botezătorul şi atunci când Filip îl cheamă 
pe Natanail să-L cunoască pe Domnul, îi spune: lată, am auzit de Mesia Cel din 
Nazaret, Natanail se minunează şi spune: Din Nazaret poate fi ceva bun?, iar Filip 
îi spune: Vino şi vezi! Înţelegem că şi Natanail, ca şi Andrei şi Simon, erau într-o 
aşteptare a Mântuitorului, a lui Mesia Cel propovăduit de prooroci. 


lată, erau iudei, şi iudeii cunoscuseră dreapta credinţă şi prin prooroci, cunoscuseră 
această veste pe care Dumnezeul Cel Viu o dăduse în popor, că avea să vină Mesia 
Care să le vestească lor toate. 


Insăşi femeia samarineancă — şi ştim că samarinenii aveau amestecate, împreună cu 
adevărurile revelate de Dumnezeu şi multe rătăciri din popoare păgâne — spune: 
Ştim că va veni Mesia şi Acela ne va vesti nouă toate. 


Aşadar, ne minunăm de răspunsul acesta de îndată, dar să înţelegem şi aceasta, că 
Apostolii erau deja într-o aşteptare, într-o înţelegere că Mesia va să vină. Mai mult 
decât atât, ştim că Mântuitorul le-a spus mai târziu Apostolilor: Nu voi M-aţi ales 
pe Mine, ci Eu v-am ales pe voi. 


Ei sunt aleşi de către Mântuitorul Hristos pentru că inima lor era în această 
aşteptare. Ne minunăm, pe de o parte, de răspunsul lor total şi imediat, dar şi 
această minunare trebuie s-o avem drept în inima noastră, căci Mântuitorul li Se 
face cunoscut atât de firesc, atât de adânc, încât aceşti oameni simpli, legaţi de 
pământ prin meseria pe care o aveau — Petru era om căsătorit, fii lui Zevedeu erau 
însoţiţi de tatăl lor şi în popor era cultivată o adâncă legătură între om şi lucrarea sa 
şi familia sa, erau îndemnați cu toţii să aibă copii şi să aibă mulţi copii — ne 
minunăm cum oamenii aceştia au puterea nu doar să Îl urmeze pe Hristos, ci să-L 
recunoască, să înţeleagă că Cel ce le vorbea nu era un om obişnuit, ci era Însuşi 
Fiul lui Dumnezeu Cel Viu, trimisul lui Dumnezeu. 


Ne aducem aminte de Zaheu vameșul. Acesta, om învăţat cu corupția, învăţat să 
sfideze orice dreptate, învăţat să viclenească, doar-doar grosul banilor vor intra în 
punga lui prin viclenie şi prin minciună şi-şi va lărgi avuţia şi dorinţa de stăpânire 
şi de chivernisire şi de respect, pe care, şi în lumea în care trăim, îl avem pentru cei 
înstăriți şi pentru cei ce au un cuvânt de spus în plan social. lată, şi Zaheu vameşul, 
auzind de Mântuitorul Hristos, Îl aşteaptă într-un fel inedit: fiind mic de statură, se 


urcă într-un copac, ştiind că pe acolo avea să treacă. Și înţelegem, din ceea ce a 
urmat, că Zaheu nu s-a suit într-un copac şi nu a vrut atât de mult să-L vadă pe 
Mântuitorul aşa cum vrem noi de multe ori să vedem spectacole sau lucruri inedite, 
dar nicidecum să schimbăm ceva adânc în noi, să înţelegem un semn al lui 
Dumnezeu. Zaheu se suise cu un gând bun şi de aceea, când lisus S-a apropiat de 
el şi i-a spus: Grăbeşte-te de coboară, că astăzi trebuie să rămân în casa ta. 


Văd o asemănare între Zaheu şi Apostoli: şi unii şi alţii au vrut să-L cunoască drept 
pe Dumnezeu, au vrut să cunoască altceva decât siguranța şi plăcerile lumii 
acesteia, decât tot ceea ce agonisiseră până atunci, care nu le erau de ajuns, au 
înţeles că viaţa este mult mai mult, că lumea este mult mai mult, că sensul vieții 
noastre este mult mai mult. Au înţeles că Dumnezeu există şi că EI, Care ne-a 
creat, poate să Se apropie de inimile noastre aşa cum se apropie mama de copil, 
fără să-l sperie, fără să-l şocheze. 


În copilărie, şi mama şi tata se joacă cu copilul pe limbajul lui, prefăcându-se 
asemenea lui că nu înţelege anumite lucruri, utilizând diminutive şi apelative astfel 
încât copilul să poată să vină în ritmul lui către mamă. Tot astfel, Dumnezeu ştie 
măsura inimii noastre, dar şi dorul şi aşteptarea noastră, dacă ele sunt. 


Și Zaheu, când a auzit glasul Domnului, a pogorât cu cucernicie şi cu dragoste şi 
L-a chemat pe Mântuitorul Hristos în casa sa. Nu L-a chemat privind cumva de 
sus, cum că el Îl onorează pe Mântuitorul invitându-L în casa sa, care era, probabil, 
precum una din vilele acestei lumi, cu toate înlesnirile, care de multe ori te 
intimidează, nu ştii cum să calci ca să nu stânjeneşti, să nu spargi ceva. Zaheu nu a 
privit de sus la această întâlnire, ci a privit de Jos. Zaheu vedea în Hristos pe cel 
trimis de Dumnezeu. Poate că nu înţelegea că este Fiul Dumnezeului Celui Viu, 
dar, intrând Hristos în casa sa, el a înţeles mai mult. A înţeles sfinţenia şi a înţeles 
lucrarea lui Dumnezeu pe pământ, pe urmă a înţeles că Dumnezeu există, a înţeles 
că ceea ce făcuse el fusese nedrept, a înţeles că minciuna sălbăticeşte pe om şi 
minte chiar pe cel ce o cultivă şi atunci, din dorul lui de adevăr, crezând cuvântului 
lui Hristos, a putut să spună: lată, Doamne, tot ce am nedreptăţit întorc împătrit. 


Apostolii înşişi au recunoscut pe Mântuitorul Hristos în acelaşi gând, vrând să-şi 
schimbe viaţa lor şi să schimbe lumea întreagă pentru că au ştiut că acel cuvânt pe 
care-l auzeau nu era vreo filosofie mai dreaptă, vreun cuvânt mai înţelept, ci era 
cuvânt cu putere multă, era cuvânt dumnezeiesc. Şi au ştiut că acesta este adevărul. 
Pentru aceasta Apostolii au răspuns de îndată! Pentru că au înţeles că Cel ce le 
vorbea era Însuşi Dumnezeu şi cuvântul Său — adevărul. 


Apostolii au înţeles mai mult şi mai repede decât toţi ceilalți. Dar, repet, ceea ce ne 
uimeşte este că Dumnezeu Se apropie cu delicateţe de noi, cu gingăşie şi ştie să Se 
facă înţeles. Spune Proorocul David la un moment dat: Cel ce a zidit urechea, oare 
nu aude? Cel ce a făcut ochiul, oare nu priveşte? 


Dumnezeu ştie toate cele adânci ale noastre şi aşteaptă ca şi noi, asemenea 
Apostolilor, asemenea lui Simon şi lui Andrei, asemenea lui Zaheu, să vrem să 
cunoaştem mai drept pe Dumnezeu, să avem încredere în cuvântul Lui, să-l trăim şi 
să-l lucrăm. În tot ce înseamnă milostenia şi biruinţa poftei acestei lumi: Să nu 
curveşti, să nu ucizi, să nu furi, să cinsteşti pe tatăl tău şi pe mama ta - pentru câţi 
dintre noi acestea sunt într-adevăr norme de viaţă şi putem spune, precum tânărul 
ce căta viaţă veşnică: Toate acestea le-am păzit din tinerețile mele... — n-am ucis 
NICI copii în pântecele meu sau al soţiei mele, nu m-am făcut părtaş la ucidere şi la 
grăire de rău şi la bârfă, n-am clevetit şi n-am curvit şi nici n-am căutat cele ale 
curviei, n-am îngroşat sufletul căutând sporirea bogățiilor de orice fel, nu am căutat 
să fiu poticneală fratelui meu, mărturie mincinoasă sau orice alt chip. De aici 
pornind, într-adevăr, putem să auzim şi noi chemarea lui Dumnezeu, care este mult 
mai adâncă decât a păzi moralmente aceste prescripţii, dar, fără păzirea acestora, 
chemarea lui Dumnezeu nici n-o auzim, precum Zaheu vameşul n-o auzise până 
când nu s-a urcat în sicomor să-L cunoască pe Cel Care l-a făcut şi l-a chemat spre 
viaţă. 


Aşadar, înţelegem că Dumnezeu cunoaşte sufletul nostru şi ştie să Se apropie de 
sufletul nostru atunci când şi noi Îl aşteptăm şi Îl chemăm cu adevăr, adâncind în 
sufletele noastre rugăciunea dreaptă şi iubirea de Dumnezeu. Dumnezeu aşteaptă 
răspunsul nostru şi, de aceea, noi toţi cei ce am venit în biserică, crezând acestui 
cuvânt şi căutând pe Dumnezeu — căci pentru aceasta am venit aici — noi toți să 
punem acest cuvânt la inima noastră, hotărându-ne nu doar să răspundem de îndată 
chemării lui Dumnezeu, ci şi să păstrăm acest răspuns nemicşorat în toată viaţa 
noastră, căutând şi noi fericirea pe care Hristos a vestit-o: Fericiţi toţi cei ce ascultă 
cuvântul lui Dumnezeu şi-l păzesc pe el. 


Aşadar, să păzim cuvântul lui Dumnezeu şi vă îndemn pe toți să citiți în fiecare zi 
din Noul Testament, să cunoaşteţi cuvântul lui Dumnezeu şi să-l păziţi pe el. 
Pentru că în acest cuvânt şi noi vom avea lumina Apostolilor şi vom putea s-o 
arătăm şi celorlalți. Altminteri, bâjbâim şi rătăcim. Şi-i rătăcim şi pe cei din jurul 
nostru, ne chinuim noi înşine şi-i chinuim şi pe cei din jurul nostru. 


Astăzi, în Biserică, îi proslăvim pe Sfinţii Români, pentru că, pornind de la 
cuvântul Evangheliei, Sfântul Andrei cel întâi chemat, cunoscând puterea 


cuvântului lui Dumnezeu, cunoscând adevărul lui Dumnezeu, l-a mărturisit până 
pe teritoriul ţării noastre. Suntem popor creştin şi această creştinare n-a venit 
cândva, prin secolul X sau XV sau XVII, n-a venit o dată cu protestanții sau la 
porunca cuiva, ci a venit prin sămânţa cuvântului marelui Apostol Andrei, sămânță 
care a avut timp să crească şi să rodească. Şi rodul acestei seminţe sunt sfinții pe 
care-i cunoaştem şi pe care nu-i cunoaştem. 


Iată, o cinstim pe Sfânta Paraschiva, care face minuni şi îi ajută pe toţi cei ce cred 
în ea. Ştim cu toţii că la 14 octombrie Iaşiul devine neîncăpător pentru toţi cei ce 
vin să se închine moaştelor ei. Şi vor să se închine pentru că au înţeles puterea 
sfinților şi mărturia sfinţilor, care rămâne chiar şi după moarte, că Dumnezeu este 
viu, este adevărat şi este iubire. Şi sfinții înşişi în adevăr şi iubire ascultă 
rugăciunile noastre. Şi celor ce vor să urmeze vieţii lor, iată, le şi împlinesc. 


Pomenim pe cei pe care îi avem în Moldova, de Sfânta Teodora de la Sihla, de 
Sfântul Paisie de la Neamţ, dar să ne gândim şi la Sfântul necunoscut de la Neamţ, 
pentru că Duminica de astăzi îi cuprinde şi pe cei pe care nu-i cunoaştem, dar ale 
căror rugăciuni lucrează în viaţa noastră şi în Biserică. 


Ne-am născut pe pământ creştin şi rugăciunea Sfinţilor Români ne cheamă să 
înțelegem că această chemare pe care Mântuitorul a făcut-o Apostolilor şi lui 
Zaheu şi tuturor celor ce cred în EI este adâncă şi vie în mijlocul acestui popor. Să 
fim atenţi cui răspundem şi pe cine credem. Credem acestei chemări, credem 
mărturiei sfinților sau credem mai mult cuvintelor lumii acesteia: că avem drepturi, 
că oamenii au o grămadă de drepturi să nu asculte de Dumnezeu, să trăiască 
necununaţi, să curvească, nici să nu se gândească a trăi curat în familiile lor, 
crezând cuvântului lui Dumnezeu, ba poate chiar să se spurce în feluri de negândit 
în lumea aceasta, în toate păcatele necinstei trupeşti, după cum spune Sfântul 
Apostol Pavel în Epistola către romani, că pentru mândria inimii lor i-a dat 
neînţelepţiei, atrăgându-se unii pe alții, bărbaţi cu bărbaţi şi femei cu femei, 
săvârşind păcatul şi luând pentru aceasta plată nelegiuirii. 


Credem mai mult cuvântului lui Hristos sau cuvântului lumii acesteia, care pe toate 
le răstălmăceşte? Hoţul neprins, negustor cinstit — asta vedem în jurul nostru şi o 
ştim cu toții. Dar, cât timp rămâne hoţ neprins, rugăciunea lui nu este primită. 
Rugăciunea lui este minciună şi viaţa lui este minciună. Şi, din păcate, la moartea 
lui va afla deznădejde şi minciuna pe care a cultivat-o. 

Vedem oameni certaţi care nu-şi vorbesc, tată cu fiu sau soacră cu noră — 
rugăciunea lor nu este primită. Spune Sfântul Apostol Pavel: Nu vă amăgiţi, nici 
curvarii, nici hoţii, nici malahienii nu vor intra în Împărăţia Cerurilor şi 


Mântuitorul Hristos Insuşi spune că nimic necurat nu va intra în Împărăția 
Cerurilor. 


De aceea, dacă auzim aceste cuvinte şi credem lor, precum au crezut Apostolii, să 
curățim şi noi sufletele noastre de toată minciuna şi să credem cu adevărat lui 
Hristos şi să trăim asta în viaţă noastră! Nu să plecăm din biserică şi să avem o altă 
viaţă, paralelă, crezând toate cele ce le auzim în jur, poate la televizor sau la 
prieteni, crezând că putem trăi oricum, că ne putem spurca oricum şi ne putem 
minţi unii pe alții şi crezând că putem avea şi părtăşie cu Dumnezeu! Putem avea 
părtăşie cu EI doar atunci când răspundem, când recunoaştem chemarea Lui, dar o 
şi trăim, precum Apostolii sau Zaheu au trăit-o, îndreptând viaţa noastră şi sfinţind 
viaţa noastră. Şi sfinţenia înseamnă să căutăm adevărul cuvintelor Lui şi să trăim în 
adevăr şi iubire, precum Sfinţii Români au trăit şi au descoperit în minunile pe care 
le-au făcut că da, Dumnezeu există şi cuvântul Lui este adevărul. 


Acesta este mesajul Evangheliei de astăzi şi al Duminicii de astăzi: să ieşim din 
biserică mai întăriţi şi bucuroşi că ne-am născut popor creştin, că viaţa noastră se 
împărtăşeşte din nestricăciunea veşniciei, pentru că este scris: Aceasta este viaţa 
veşnică, să Te cunoască pe Tine Dumnezeu adevărat şi pe lisus Hristos, pe Care L- 
ai trimis. 


In măsura în care într-adevăr Îl cunoaştem pe Dumnezeu, noi deja trăim viaţa 
veşnică. 


Să ne umplem sufletele de bucurie şi să ne curățăm de toate delăsările şi 
necredinţele noastre, pentru ca şi noi, într-adevăr, să cunoaştem bucuria şi puterea 
Apostolilor de a trăi împreună cu Hristos. Amin”. 


Pr. Vasile Gordon - Predică la Duminica a II-a după Rusalii - a Sfinţilor 
români 


Pomenirea sfinților ne aduce întotdeauna în minte frumoasa şi inspirata exclamaţie 
a psalmistului David: „Minunat este Dumnezeu întru sfinţii Săi!" (Psalm 67, 36), 
totodată îndemnul liturgic al aceluiaşi: „Lăudaţi pe Dumnezeu întru Sfinți Lui!” 
(Ps. 150, 1). 


Acestui îndemn am urmat şi noi astăzi, iubiţi credincioşi şi în duminica aceasta, a 
Sfinţilor români. Cu dreaptă socotință părinţii Bisericii răsăritene au rânduit ca 
prima duminică după Rusalii să se numească Duminica tuturor Sfinților, sfinţenia 
fuind un dar al Duhului Sfânt, pogorât în creaţie în duminica Cincizecimii. 


Această rânduire datează cel puţin din sec. al IV-lea, de când se păstrează o predică 
a Sfântului loan Gură de Aur la toţi sfinţii martiri (P. G. tom. L, col. 705-712). 
Urmând acestui exemplu, Sfântul Sinod al Bisericii Ortodoxe Române a hotărât în 
anul 1992 ca pentru Sfinţii români să se facă pomenirea în duminica următoare, a 
2-a după Rusalii, tot ca o expresie a darului Sfântului Duh. 


Până nu demult în calendarul ortodox tipărit la noi erau trecuţi doar sfinții din alte 
ținuturi, fapt care a creat impresia, pentru creştinii mai puţin informaţi, că noi, 
românii, nu am fi avut sfinţi. 


Adevărul se cunoaşte bine acum: nu am avut sfinţi canonizaţi oficial şi trecuţi în 
calendar, dar în conştiinţa şi evlavia românilor ei au fost cinstiţi fără încetare. De 
aceea, canonizările din anii 1955 şi 1992 au avut menirea de a confirma oficial 
cinstirea neîntreruptă ce li s-a făcut... . 


Poporul nostru a avut şi are, desigur, eroii săi naţionali, alături de poeţi, scriitori, 
artişti etc., de mare valoare, dar trebuie să se ştie limpede că are un mare număr de 
sfinţi, cunoscuţi şi necunoscuţi, pe care noi i-am numi eroi naţionali, pentru viaţa şi 
misiunea lor exemplară. 


Despre mulţi dintre ei ştim puţine lucruri, pe alții nu-i cunoaştem încă, dar când 
Dumnezeu ne va învrednici să trecem pragul veşniciei îi vom întâlni, cu voia 
Domnului, pe toţi, vom vorbi cu ei şi ne vom bucura de vederea lor. 


Căci aceasta este una dintre cele mai mari bucurii ale Raiului: comunicarea cu 
Dumnezeu şi cu sfinţii (spre deosebire de tristețea iadului care constă, între altele, 
în necomunicare, sau comunicare doar cu duhurile respingătoare ale întunericului). 


Până când Dumnezeu ne va ferici cu vederea, faţă către faţă, a sfinţilor noştri, să ne 
bucurăm a-i vedea în duh, pomenindu-i cu evlavie, desigur pe cei cunoscuţi, dar 


neuitând să îndreptăm un gând cucernic şi către cei necunoscuţi. 


Spaţiul limitat, propus pentru a-i evoca nu ne îngăduie să înşirăm amănunte din 
viaţa şi faptele lor, ci doar să amintim ziua pomenirii, numele, vremea şi locul 
vieţuirii, totodată ceea ce credem că a fost dominant în slujirea lor. 


Ordinea pomenirii este conformă cu ordinea lunilor anului bisericesc: 


- 13 sept. - Cuviosul Ioan de la Prislop, sec. XV-XVI, Tara Hațegului (Prislop), 
care a dus o viaţă retrasă într-o chilie, numită şi azi „a sfântului”; 


- 15 sept. - Sfântul ierarh Iosif cel nou de la Partoş, ţ 1656, vieţuitor la Partoş- 
Banat, fost mitropolit de Timişoara, mare făcător de minuni; 


- 27 sept. - Sfântul ierarh Antim Ivireanul, ț 1716, mitropolit al Ţării Româneşti 
(1708-1716), martirizat de turci, mare predicator, tipograf, ctitor al Mt. Antim din 
Bucureşti; 


- 14 oct. - Cuvioasa Paraschiva de la Iaşi, sec. XI, n. Epivat, Tracia, viaţă retrasă în 
pustnicii; din 1641 sfintele ei moaşte sunt aduse la laşi de către domnitorul Vasile 
Lupu; 


- 21 oct. - Cuviosul Visarion Sarai, Sofronie de la Cioara, Nicolae Oprea Miclăuş, 
Preot Moise Măcinic din Sibiel şi Preot loan din Galeş, toţi mărturisitori şi 
apărători ai ortodoxiei în Ardeal, în sec. al XVIII-lea; în afară de Sofronie, care a 
murit nu se ştie pe unde prin Țara Românească, toţi ceilalți au murit în închisoarea 
Kufstein (Munţii Tirolului, Austria), aruncaţi din ordinul împărăției, unde se 
duseseră să ceară dreptate pentru români; 


- 15 nov. - Cuviosul Paisie de la Neamţ (Velicikovschi), originar din Poltava- 
Ucraina, vieţuitor la Athos, de unde a adus în Moldova rânduieli monastice severe, 
dar înțelepte, inclusiv rugăciunea inimii; stabilit la Mt. Neamţ, unde trece în veş- 
nicie, la 15 nov. 1794; 


- 23 nov. - Cuviosul Antonie de la Schitul lezer-Vâlcea, sec. XVII-XVIII, mare 
iubitor de pustnicie, cel mai renumit sihastru al Olteniei, renovator al Schitului 
Iezer; 


- 7 dec. - Sfânta muceniţă Filoteea de la Argeş, n. la Târnovo, sec. XIII, ucisă de 
tatăl ei cu securea, pentru că împărțea mâncare la săraci; sfintele ei moaşte se 
găsesc la Mânăstirea Curtea de Argeş; 


- 18 dec. - Cuviosul Daniil Sihastru, duhovnicul lui Ştefan cel mare, retras în 
chiliile de la Putna şi Voroneţ; înmormântat la Mt. Voroneţ; 


- 25 ian. - Sfântul ierarh Bretanion, episcop de Tomis (ţ 381), prieten cu Sfântului 
Vasile cel mare, cu care corespondează; îl înfruntă cu curaj pe împăratul arian 
Valens; 


- 28 feb. - Cuviosul Casian dobrogeanul - originar din Casimcea, n. Dobrogei, 
vieţuitor la Betleem, Egipt şi Constantinopol, unde va fi hirotonit diacon de Sfân- 
tului loan Gură de Aur, merge la Roma şi în Galia, la Marsilia, unde pune bazele 
monahismului apusean; aici moare, în 435; 


- 29 feb. - Cuviosul Gherman din Dobrogea - prieten şi consătean cu Casian, cu 
care va călători în Siria, Palestina, Egipt, Constantinopol - unde va fi şi el hirotonit 
de Sfântului loan Gura de Aur; merge la Roma, unde, alături de Casian, va lua 


apărarea Sfântului loan Gură de Aur, prigonit în acea vreme. Moare la Roma prin 
anii 405-415; 


- 26 martie - Sfântul mucenic Montanus preotul şi soția sa Maxima, înecaţi în râul 
Sava, la 26 martie 304, lângă Singidunum, Belgradul de azi (locuit în acele vre- 
muri de strămoşii noştri daco-romani), pe vremea persecuției lui Dioclețian şi 
Maximian Galeriu; 


- 11 aprilie - Sfântul ierarh Calinic de la Cernica, n. în Bucureşti, în suburbia Sfân- 
tului Visarion, călugărit la Mânăstirea Pasărea, vieţuitor la Cernica, lângă Bucu- 
reşti, episcop de Râmnic (1850-1867); ţ 1868; sfintele moaşte la Mânăstirea 
Cernica; vieţuitor smerit şi mare făcător de minuni; 


- 12 aprilie - Sfântul Sava de la Buzău, înecat în râul Mouseos (Buzău), în anul 
372, la vârsta de 38 de ani, pe vremea persecuției lui Atanaric; Sfintele lui moaşte 
sunt trimise Sfântului Vasile cel mare, de către lunius Soranus, guvernator al 
Dobrogei; 


- 20 aprilie - Sfântul Teotim, episcop de Tomis, prețuit pentru viaţa lui sfântă; are 
şi scrieri cu caracter moralizator; prin anii 400-403 ia apărarea Sfântului loan Gură 
de Aur; 


- 24 aprilie - Sfântul ierarh Ilie lorest, originar din Ardeal, călugăr la Putna, misio- 
nar în Ardeal, mitropolit de Alba-lulia (1641-1643), luptător împotriva calvi- 
nismului, închis de Gh. Rakoczy, pelerin în Rusia după ajutoare, retras la Putna 
unde moare la adânci bătrâneţi; 


- Sfântul ierarh Sava Brancovici, n. la Ineu-Arad, protopop de Ineu şi mitropolit de 
Ardeal (1656-1659), persecutat de calvini, pelerin în Rusia după ajutoare; va fi 
închis de Mihail Apaffi; moare, bolnav, în 1683; 


- Sfântul ierarh Iosif mărturisitorul din Maramureş, năsăudean de origine, episcop 
de Maramureş (sediul la Sfântului Mihail din Peri), 1690-1691; chemat la Viena 
pentru a părăsi Ortodoxia, refuză; închis, scos din scaun, ţ 1711; 


- 12 mai - Sfântul mucenic loan Valahul, rob la turci la 15 ani (1659), cumpărat de 
un „sodomit” pentru scopuri murdare, fapt pentru care loan îl ucide; ademenit de 
agareanca văduvă şi pentru că refuză „propunerea”, va fi închis şi spânzurat; 


- 27 mai - Sfântul mucenic Iuliu Veteranul (i se spune „veteranul” pentru că a 
participat la 6 războaie); i se taie capul cu sabia de către persecutorul Dioclețian, la 
Durostor; 


- 2 iunie - Sfântul mucenic loan cel nou de la Suceava, n. aprox. 1300 în Tra- 
pezunt, negustor; un dregător tătar îl persecuta pentru a-l trece la legea lui. Refuză. 
I se taie capul cu sabia. Alexandru cel bun îi cumpără sfintele moaşte (1402) şi le 
aşează în Bis. Mirăuţilor-Suceava; 


- 4 iunie - Sfinţii mucenici Zotic, Atal, Camasis şi Filip, nume de martiri desco- 
perite într-o grotă la Niculiţel-Tulcea; martirizați pe vremea lui Dioclețian sau 
Liciniu. Sfintele lor moaşte se găsesc azi la Mt. Cocoş-Tulcea; 


- 24 iunie - Sfântul Niceta de Remesiana (azi Niş, în Jugoslavia), daco-roman, în 
sec. 4-5 episcop de Remesiana, dar şi misionari la „besi”, strămoşi ai noştri din 
sudul şi nordul Dunării; are şi scrieri teologice, imne (între care cunoscutul „Pre 
Tine Dumnezeule Te lăudăm”); 


- 30 iunie - Sfântul ierarh Ghelasie de la Râmeţi (jud. Alba), sec. XIII-XIV, cel mai 
vechi nume de episcop cunoscut în Transilvania; 


- 1 iulie - Sfântul ierarh Leontie de la Rădăuţi, sec. XIV, călugăr la Mt. Bogdana, 
pe vremea lui Bogdan I; episcop de Rădăuţi, sub domnia lui Alexandru cel bun; se 
retrage în pustnicie la Schitul Laura; Sfintele moaşte au dispărut fără urmă; 


- 2 iulie - Sfântul voevod Ştefan cel mare (1457-1504), ale cărui fapte deosebite le 
ştiu şi copiii din clasele primare; canonizarea lui este contestată de către cei ce nu 
vor să vadă linia dominantă a vieţii lui: mare ctitor de biserici şi mânăstiri şi 
apărător al creştinătăţi şi graniţelor pământului strămoşesc. Sfintele lui moaşte se 
găsesc la Mt. Putna; 


- 8 iulie - Sfântul mucenic Epictet preotul şi Astion monahul, martirizaţi prin 
tăierea capului sub Dioclețian (aprox. 290) la Halmiris, pe malul lacului Razelm de 
azi; 


- 18 iulie - Sfântul mucenic Emilian de la Durostorum (Silistra de azi, Bulgaria), 
militar, martirizat prin aruncarea în foc, în 362, pe vremea lui Iulian apostatul; 


- 5 august - Cuviosul loan Iacob de la Neamţ, n. 1913 în Crăiniceni-Botoşani, 
orfan de mic, vieţuitor la Neamţ, Turnu, Sfântului Sava-Palestina (lângă Iordan), 


unde a fost şi stareţ (1947-1952); retras într-o peşteră din pustia Hozeva (1960); a 
lăsat frumoase poezii în manuscris; 


- 7 aug. - Cuvioasa Teodora de la Sihla, n. în Vânători-Neamţ (= 1650), căsătorită, 
dar pentru că n-a avut copii, în bună înţelegere cu soţul au îmbrăţişat amândoi 
haina îngerească, ea retrăgându-se, cu binecuvântarea stareţului Varsanufie de la 
Neamţ, în Munţii Sihlei (într-o peşteră, numită azi „a Sfintei Teodora”), el la Mt. 
Poiana Mărului. Sfintele ei moaşte se găsesc la Mt. Pecerska-Kiev, în aşteptarea 
repatrierii; 


- Sfântul mucenic Constantin Vodă Brâncoveanu, martirizat de turci, pentru că nu 
a vrut să se lepede de credinţa ortodoxă, alături de cei patru fii ai săi, Constantin, 
Ştefan, Radu şi Matei, şi de Sfetnicul lanache, la 16 aug. 1714, la Constantinopol. 


Aşa cum afirmam la începutul cuvântului, nu am pomenit decât Sfinţii români 
cunoscuți (şi nici dintre aceştia pe toţi). 


lată, aşadar, că ţinutul românesc a fost binecuvântat de Dumnezeu şi cu sfinţi, nu 
doar cu eroi, poeţi, academicieni etc., cu care, de altfel, ne mândrim fără rezerve. 


Sfinților români, cunoscuţi şi necunoscuţi (încă), rugaţi-vă lui Dumnezeu pentru 
noi! Amin. 


Pr. prof. dr. Vasile Gordon - Evanghelia de Duminică - Lumini ale lumii şi 
mărturisitori întru răbdare 


Duminica a 2-a după Rusalii (a Sfinţilor români) Matei 4, 18-23 


Cu dreaptă socotință, părinţii Bisericii răsăritene au rânduit ca prima duminică 
după Rusalii să se numească a „Tuturor Sfinților”, sfinţenia fiind un dar al Duhului 
Sfânt pogorât în creaţie în Duminica Cincizecimii. Aşa cum după o ploaie bine- 
făcătoare de primăvară grădinile rodesc şi oferă privirii noastre frumuseţea atât de 
plăcută a florilor, tot astfel, în urma ploii de har a Duhului Sfânt, în grădina 
Bisericii au răsărit florile sfinţeniei, pe întreg cuprinsul creştinătăţii. 


Urmând exemplul calendaristic al Duminicii tuturor Sfinților, Sfântul Sinod al 
Bisericii Ortodoxe Române a hotărât, în anul 1992, ca pentru Sfinţii români să se 
facă pomenirea în duminica următoare, a doua după Rusalii, tot ca o expresie a 
darurilor Sfântului Duh, care au rodit în ogorul binecuvântat al ţării noastre. Este 
vorba mai ales de sfinţii necunoscuţi, sau încă necanonizaţi, dar pomeniţi în 
conştiinţa şi evlavia dreptmăritorilor creştini în comuniune cu cei trecuţi deja în 
calendar. 


Două pericope evanghelice, un singur mesaj: misionarism creştin 


La Sfânta Liturghie sunt rânduite a se citi două pericope evanghelice, ambele de la 
evanghelistul Matei, iar mesajul lor este complementar: chemare la apostolat şi 
misiune creştină. În prima este vorba de alegerea specială a primilor apostoli, care, 
din pescari obişnuiţi, aveau să devină „pescari” de oameni; în a doua, despre 
chemarea generală a ucenicilor, dar şi a tuturor creştinilor să devină lumini ale 
lumii şi mărturisitori ai Evangheliei, înfruntând cu răbdare şi curaj bătăile şi 
prigonirile de tot felul din partea potrivnicilor credinţei. 


În această a doua categorie se înscriu şi Sfinţii români, cunoscuţi şi necunoscuţi, 
pomeniţi astăzi, între care mulți au suferit prigoane grele de-a lungul istoriei, iar 
unii au fost martirizați, mai ales în vremurile din urmă, în lagărele şi închisorile 
comuniste. Paradoxal, însă, în pofida atâtor persecuții şi martiraje, numărul 
creştinilor de pretutindeni şi din ţara noastră a crescut considerabil, încât şi 
martirilor noştri, la fel ca tuturor celor seceraţi din întreaga lume, li se potrivesc 
cunoscutele cuvinte ale scriitorului creştin, Tertulian (160-225): „Plures efficimur, 
quotiens metumur a vobis; semen est sanguis Christianorum” - „Ori de câte ori 
suntem secerați de voi, mai mult ne înmulțim; sângele creştinilor este/se fa- 
ce-sămânţă (creştinismului, n.n.)” (Apologeticum L, 13). 


Cete de mărturisitori şi martiri români 


Șirul Sfinților români este alcătuit din cete felurite, cărora părinţii Bisericii noastre 
le-au consemnat şi denumiri distincte în sinaxare: ierarhi, cuvioşi, cuvioase, mu- 
cenici, muceniţe ş.a. Odată cu cei canonizaţi şi înscrişi, deja, în calendar, în con- 
ştiinţa evlaviei poporului nostru sunt pomeniţi şi cei care aşteaptă rânduirea 
oficială în sinaxarele româneşti, ca sfinţi cunoscuţi cu numele, dar şi pe cei din 
şirul celor necunoscuţi. În anii de după căderea comunismului ateu, membrii 
Sfântului Sinod au hotărât canonizarea a zeci de sfinţi, pe diferitele trepte enu- 
merate, cum diferite le-au fost viaţa şi slujirea. Alte canonizări îşi aşteaptă rândul, 
desigur, din toate straturile sociale şi din toate categoriile sfinţeniei, şi trebuie să 
avem încredere şi răbdare în acest scop că toate se vor rândui la „plinirea vremii” 
fiecăruia, cu aceeaşi bună şi dreaptă socotinţă. 


O categorie aparte în şirul lor o constituie martirii şi mărturisitorii din lagărele şi 
închisorile din vremea dictaturilor, comunistă mai ales, dar şi din cea carlistă şi 
antonesciană. lar noi avem marea datorie de suflet să nu-i uităm. Nu au fost puţini! 
Între ei, mulţi şi-au dat viaţa, mărturisindu-L curajos pe Hristos şi încadrându-se, 
astfel, în cele auzite din Evanghelia a doua: „Oricine va mărturisi pentru Mine 
înaintea oamenilor, voi mărturisi şi Eu pentru el înaintea Tatălui Meu...”. Însă unii 


A 


dintre ei sunt pe nedrept uitaţi, dacă nu chiar „prigoniţi” în continuare, prin felurite 


răstălmăciri ale vieţii şi slujirii lor, fie din ignoranță, fie din interes ori din rea 
intenţie. 


Să ne fie îngăduit să exemplificăm câteva nume, dar să ne fie şi iertat că nu avem 
posibilitatea să-i pomenim aici pe toţi câţi ar merita: 

Y Părintele Ilarion Felea, profesor de teologie cu înaltă ţinută ştiinţifică şi 
morală, martir al închisorii din Aiud, în 1961, la 58 de ani; 

Y Mircea Vulcănescu, economist, filosof şi scriitor, martir la numai 48 de ani, 
tot în Aiud, în 1952. Rosteşte înainte de a muri cuvintele testamentare: „Nu 
ne răzbunaţi! ”; 

Valeriu Gafencu, numit de Nicolae Steinhardt „unul din sfinţii închisorilor ”, 
răpus de boală în temniţa din Târgu Ocna, în 1952, la 31 de ani; 

Părintele Daniil (Sandu Tudor), poet şi gazetar de mare conştiinţă, monah 
la Antim şi Rarău, martirizat la Aiud, în 1962, 66 de ani. Nu i se cunoaşte 
nici mormântul; 

Costache Oprişan, filosof (a studiat în Germania, cu Heidegger), mort la 
Jilava, în 1955, la doar 37 de ani; 

George Manu, fizician, membru corespondent al Academiei Române, figură 
deosebită în mişcarea naţională de rezistenţă anti-comunistă, martirizat la 
Aiud în 1961, 78 de ani; 

Y Monahia Mihaela Iordache, martiră la Miercurea Ciuc, în 1963, 49 de ani 
(a se vedea articolul impresionant din „Ziarul Lumina ” - 28 nov. 2010: O 
viață jertfită pe altarul credinţei); 

Pavel Grimalschi, fiu de preot, zidit de viu în pereţii de cărămidă dură ai 
nă-prasnicului „Fort 13” Jilava, în 1962 (mărturie, în cartea lui Marcel 
Petrişor, Fortul 13). 


Trebuie să amintim, totodată, şi de martirii din vremea dictaturii carliste, din anii 
1938-40. lată câteva exemple, din zecile ce se pot da: 

Y Nicoară Iordache, conferenţiar la Catedra de chimie, executat în lagărul de la 
Miercurea Ciuc (1939), aşezat în genunchi şi rostind „Tatăl nostru” (avea 33 
de ani); 

Y Nicoleta Nicolescu, bătută, violată şi arsă de vie în crematoriu, în 1939, la 
numai 27 de ani; 

Y Vasile Baciu, student din Tecuci, află că pe lista celor ce trebuiau executaţi 
în noaptea de 21/22 septembrie 1939 este un camarad, tată a trei copii. Cu 
lacrimi în ochi îl imploră pe jandarm să-i dea drumul camaradului cu copii şi 
familie şi să-l execute pe el. Aşa s-a şi întâmplat... 


Sfinţii - rodiri ale harului Sfântului Duh în ogorul creştinătăţii 


Am pomenit, iată, doar câţiva din mulțimea celor seceraţi de prigonitori. Paradoxal 
pentru unii, în pofida uciderilor înfricoşătoare, numărul creştinilor români nu a 
scăzut, nici în închisori, nici în „libertatea” oferită de perioada comunistă, confir- 
mându-se, astfel, cuvintele lui Tertulian. Propriu-zis, sângele creştinilor s-a pre- 
schimbat în sămânță pentru alţi noi creştini, mulţi dintre ei convertindu-se chiar în 
închisoare. 


De aceea, în această sfântă zi să nu-i uităm, aşadar, nici pe martirii închisorilor din 
România, pomenindu-i la un loc cu toţi Sfinții români, ştiuţi şi neştiuţi, aşa cum 
frumos glăsuieşte şi îndeamnă troparul ce le este dedicat: „Cuvântul dumnezeiesc 
pe pământul românesc a odrăslit, iar Biserica străbună cu Sfinţi s-a împodobit. 
Vrednici luptători s-au arătat mucenicii și mărturisitorii care pentru Hristos 
viața și-au jertfit, iar cuvioşii şi pustnicii întru nevoințe urmând calea Domnului, 
chipuri îngereşti au dobândit; arhiereii și preoții neîncetat vestind Cuvântul 
Evangheliei au mărturisit, iar binecredincioşii voievozi biserici au înălțat și cu 
dreptslăvitorii creștini cu râvnă și jertfelnicie credința ortodoxă și țara au apărat. 
Toate cetele sfinţilor, împreună rugați pe milostivul Dumnezeu să mântuiască 
sufletele noastre. ” Amin. 


Pr. Ciprian Florin Apetrei - Viaţa curată şi credinţa dreaptă, mărturii ale 
sfinţeniei 


După praznicul Pogorârii Duhului Sfânt, în prima duminică ce urmează Rusaliilor, 
Biserica sărbătoreşte pe toţi sfinţii ei, deoarece sfinţenia lor este rod al prezenţei 
Sfântului Duh în Biserică. În mod firesc, a doua duminică după Rusalii este 
închinată cinstirii sfinților care au strălucit prin vieţuirea lor pe teritoriul ţării 
noastre, de aceea această zi poartă numele de Duminica Sfinţilor români. Prăz- 
nuindu-i în această duminică pe toţi Sfinţii români, îi cinstim, alături de cei pe care 
îi cunoaştem, şi pe cei care vieţuind în ţara noastră au bineplăcut lui Dumnezeu 
prin virtuțile lor, dar, din cauze necunoscute, au rămas neştiuţi. 


Biserica recunoaște şi acceptă pe cineva ca sfânt având drept criterii credinţa orto- 
doxă, viaţa curată, minunile şi semnele pe care acela le săvârşea în vremea vieţii 
sale, dar şi după adormirea sa. Ea îi împarte pe sfinți în diferite categorii, după 
vrednicia şi în mod special după slujirea pe care au oferit-o acesteia. Astfel, în 
rugăciunea anaforalei din Liturghia Sfântului loan Gură de Aur, vedem enu- 
merându-se, în afară de Născătoarea de Dumnezeu şi de Sfântul loan Botezătorul, 
diferite cete de sfinți: „Strămoşi, părinți, patriarhi, proroci, apostoli, propo- 
văduitori, evanghelişti, mucenici, mărturisitori, pustnici şi tot sufletul cel drept care 
s-a săvârşit întru credinţă”. 


În calendarul Bisericii Ortodoxe Române sunt însemnați cu albastru sfinţii din 
neamul nostru şi vedem că avem mucenici care şi-au dat viaţa pentru Hristos; 
cuvioşi care provin dintre monahi; ierarhi cu viaţă sfântă; mărturisitori care au 
suferit persecuții şi chinuri pentru credinţă şi voievozi care au apărat creştinismul 
românesc. Toţi ne arată prin viaţa lor că sfinţenia nu este apanajul unei generaţii, al 
unui timp din istorie, ci este răspunsul permanent al creştinului autentic, plin de 


iubire, credinţă şi fapte bune la iubirea lui Dumnezeu, fiind permanent chemaţi la 
sfințenie şi viaţă veşnică în Împărăţia cerurilor. Şi aceasta deoarece scopul vieții 
noastre este sfințenia. 


Sfântul Grigorie de Nyssa, în scrierea sa, Despre desăvârşire către monahul Olim- 
piu, spunea: „Dacă auzim că Dumnezeu este sfinţenie, trebuie să mărturisim pute- 
rea sfinţeniei nu prin cuvânt, ci prin viaţa noastră, care trebuie să fie curată de orice 
faptă sau gând murdar”. 


Sfinţii, după cuvântul cuviosului Iustin Popovici, reprezintă Evanghelia împlinită 
de-a lungul veacurilor. Ei ne arată că virtuțile evanghelice sunt realizabile. Sfin- 
țenia înfloreşte în taină, în smerenie şi din bunătatea celui drept. 


Smerenia este trăsătura caracteristică a oamenilor sfinţi, pe care o regăsim la toţi 
sihaştrii care s-au desăvârşit duhovniceşte în munţii noştri. De aceea sunt 
definitorii pentru sfinţii de la noi cuvintele Sfântului Vasile cel mare din rugă- 
ciunea pe care o citeşte preotul în timpul Axionului la Liturghia lui: „Pomeneşte, 
Doamne, pe cei din pustie şi din munţi şi din peşteri şi din crăpăturile pământului. 
Pomeneşte, Doamne, pe cei ce în feciorie, în evlavie, în înfrânare şi viaţă cinstită 
viețuiesc”. Aceste cuvinte ale marelui Vasile, arhiepiscopul Cezareii Capadociei, 
ne arată că Dumnezeu ştie în orice loc din lumea aceasta pe cei care îşi închină 
viaţa slujirii Lui şi nu lasă nevădită sfinţenia lor dacă lumea are nevoie de vieţuirea 
lor ca reper moral, călăuzitor în urmarea Domnului şi Mântuitorului nostru lisus 
Hristos pe drumul pe care am fost înscrişi de părinţii noştri la Botez şi care are ca 
finalitate Împărăţia cerurilor. 


Arhim. conf. univ. dr. Teofan Mada - Evanghelia de Duminică - Sfinţii 
români, epifania lui Hristos în istoria acestui neam 


Duminica a 2-a după Rusalii (a Sfinţilor români) Matei 4, 18-23 


În Duminica a 2-a după Pogorârea Duhului Sfânt, Biserica pomeneşte Soborul 
Sfinţilor 12 apostoli, dar îi cinsteşte şi pe Sfinţii români, continuatori istorici şi 
ecleziali ai chemării primilor apostoli de către Domnul nostru lisus Hristos. 


Rămânând la relatarea biblică de la Matei, locul chemării primilor apostoli este 
lacul Galileei. Tabloul pericopei evanghelice se prezintă astfel: lisus Hristos a 
început de puţin timp predicarea Împărăției lui Dumnezeu, când privirea Sa s-a 
îndreptat asupra acelor fraţi: Simon şi Andrei, lacov şi loan. Sunt pescari, implicaţi 
în munca lor zilnică. Își aruncă plasele în mare, le trag înapoi. Însă îi aşteaptă un alt 
pescuit. lisus Hristos îi cheamă cu hotărâre și ei, fără să stea pe gânduri, Îl 
urmează: de-acum înainte vor fi „pescari de oameni”. În particular, pescuitul 


minunat constituie contextul imediat şi oferă simbolul misiunii de pescari de 
oameni încredințate lor. 


Menirea acestor „chemaţi”, de acum înainte, va fi legată în mod tainic cu aceea a 
lui lisus Hristos. Apostolul este un trimis, dar, înainte de aceasta, este un „cola- 
borator al lui Dumnezeu”, al cărui har necreat lucrează cu el. Cei chemaţi la apo- 
stolat nu se lasă înşelaţi de valorile lumești, ci privesc la Cuvântul lui Dumnezeu 
pentru a evalua ce este înțelept şi bun. Apostolii caută ființial să fie „sfinți şi fără 
de prihană înaintea Lui”. Zelul apostolic este acea tărie dumnezeiască care ne ţine 
verticală conştiinţa misiunii şi ne ocroteşte de cancerul dezamăgiri. 


Semănători ai binelui, apostoli ai nădejdii mântuitoare 


Duhul Sfânt devine continua nevoie a Bisericii apostolice şi a întregii Biserici 
pelerine în istorie. Duhul Sfânt vine acolo unde este iubit, acolo unde este chemat, 
acolo unde este invocat, acolo unde este așteptat, așa cum arată viaţa celor peste 
100 de sfinți străromâni şi români trecuți în calendarul Bisericii Ortodoxe Române, 
pomeniți câte unul sau mai mulți în fiecare lună din timpul anului liturgic. Duhul 
Sfânt transformă frica în încredere. Duhul Sfânt dăruiește bucuria învierii 
poporului român, tinereţea veşnică a inimii. Duhul Sfânt a fost şi este armonia 


noastră, cel care face din noi un singur trup, cel care revarsă pacea Sa în Biserică şi 
în lume. Duhul Sfânt ne face artizani ai înţelegerii, semănători ai binelui, apostoli 
al luminii şi ai nădejdii mântuitoare. De fapt, Biserica respiră întru Duhul Sfânt și 
prin invocarea, rugăciunea sau mijlocirea Sfinților români. 


Sfinţi români sunt cei care au mărturisit pentru Hristos înaintea oamenilor, ca apoi 
Hristos să mărturisească pentru ei înaintea lui Dumnezeu Tatăl, care este în Ceruri. 
Scrisoarea către Evrei defineşte această însoţire care ne înconjoară cu expresia „nor 
de mărturii” (Evrei 12, 1). Aşa sunt Sfinţii români: o mulţime de mărturisitori. În 
orice moment al vieţii ne asistă lucrarea proniatoare a Preasfintei Treimi, precum şi 
prezenţa mijlocitoare, tainică a tuturor Sfinţilor români care au mers înaintea 
noastră cu semnul credinţei în Crucea lui lisus Hristos, ca unii care şi-au asumat Și 
purtat Crucea şi 1-au urmat Lui. 


Existenţa şi mijlocirea Sfinţilor români, Evanghelie întrupată, ne spun înainte de 
toate că viaţa creştină nu este ceva abstract sau un ideal care nu se poate împlini. În 
același timp, viaţa Sfinților români ne întărește nouă că nu suntem singuri, Biserica 
adună nenumărați sfinţi care au mers înaintea noastră lăsând totul pentru Hristos şi 
care prin lucrarea Duhului Sfânt sunt implicaţi în evenimentele celor care încă 
trăiesc aici pe pământ, ca să moştenească viața veşnică. Mijlocirea sfinților se 


revarsă peste întreaga Biserică, iar ajutorul lor este aproape de orice preot şi 
creştin. Un om ar rămâne strivit sub greutatea misiunii preoțești care-i este 
încredințată, dar simțind că tot Raiul sfinților este în spatele său, că harul lui 
Dumnezeu nu va lipsi pentru că Domnul lisus rămâne mereu aproape și fidel, 
atunci se poate porni cu seninătate în slujire. Nu suntem singuri în această lume. 
Slabe sunt forțele noastre, dar puternică este tăria harului dumnezeiesc, necreat și 
ființial, care este prezent în viaţa creştinilor. 


Sfinţu, lumini în bezna lumii contemporane 


Domnul Iisus Hristos a încredinţat ucenicilor Săi și nouă tuturor o misiune mare, 
aşa cum ne spune textul din Evanghelia de la Matei aşezat spre cinstirea Sfinților 
români: „Voi sunteți lumina lumii”. Aceasta este o imagine care ne face să ne 
gândim la comportamentul nostru, pentru că lipsa de „lumină” ne împiedică să 
vedem. Cine poate cu adevărat să facă lumină care să lumineze lumea? Duhul lui 
Hristos! 


„Dumnezeu este Lumină”, ne aminteşte Sfântul apostol loan, rezumând nu o teorie 
gnostică, ci „vestea pe care am auzit-o de la EI” (1 loan 1, 5), de la lisus Hristos. În 
Evanghelie, el citează cuvintele primite din gura Mântuitorului: „Eu sunt Lumina 


lumii. Cine îmi urmează Mie nu va umbla în întuneric, ci va avea lumina vieţii” 
(loan 8, 12). Întrupându-se, Fiul lui Dumnezeu s-a manifestat ca lumină. O lumină 
prezentă nu numai în exterior, în istoria lumii, ci, de asemenea, în interiorul 
omului, în istoria sa personală. A devenit unul dintre noi, dând un sens şi o valoare 
reînnoită existenţei noastre pământeşti. Astfel, respectând libertatea umană, Hristos 
devine „lumina lumii”. Hristos este lumina care străluceşte în întuneric (cf. loan ], 
5) şi noi, dacă vom fi dispuşi să fim lumină, vom deveni ceea ce Domnul lisus 
Hristos vrea să fim, adică asemenea Lui. 


Mântuitorul Hristos ne cheamă să alegem între două căi, care se află în „com- 
petiție” pentru sufletele noastre. Decizia se referă la esenţa şi provocarea timpului 
prezent. Ca să spunem în inimile noastre: „Doamne, la cine ne vom duce? Tu ai 
cuvintele vieţii celei veşnice” (loan 6, 68). Domnul lisus Hristos are cuvintele 
vieţii veşnice. Lumea pe care cei de astăzi o moştenesc este o lume care are nevoie 
disperată de un nou sens autentic al comuniunii, dialogului și solidarității umane. 
Este o lume care are nevoie să fie atinsă şi vindecată de frumuseţea şi bogăția 
iubirii Preasfintei Treimi. Are nevoie de mărturisitori ai acestei iubiri, precum au 
fost Sfinţii români. 


Ca misionari ai Cuvântului în contemporaneitate, misiunea tinerilor, a familiilor 
este să păstreze conştiinţa vie a prezenței Mântuitorului nostru, îndeosebi prin 
participarea la celebrarea Sfintei Euharistii, memorial al morţii Sale mântuitoare și 
al Învierii Sale atotslăvite. Suntem chemaţi toţi, precum odinioară Sfinţii noştri 
români, să păstrăm vie memoria cuvintelor vieţii pe care Hristos le-a rostit, a 
faptelor minunate de milostivire şi bunătate pe care le-a săvârșit. Suntem chemaţi 
toți să amintim în mod constant lumii „puterea lui Dumnezeu spre mântuire” 
(Rom. 1, 16)! Suntem invitați să facem să strălucească frumuseţea Evangheliei, 
compendiu al iubirii dumnezeiești, în fața lumii secularizate şi indiferente, care 
trăieşte ca şi cum Dumnezeu nu ar exista. Suntem îndemnați să oferim întregului 
popor creștin o clară mărturie de sfinţenie. Să fim mereu epifania lui Hristos şi a 
iubirii Sale milostive şi nimic să nu ne împiedice să ducem la împlinire această 
vocaţie şi misiune. 


Maica Domnului, învăţătoare a desăvârşitei asemănări cu Fiul ei dumnezeiesc, 
împreună cu Sfinţii români, să ne sprijine şi să ne ocrotească în diferitele încercări 
pe care trebuie să le depăşim. 


Istoria sau contemporaneitatea noastră are nevoie de sfinți: de persoane care refuză 
orice dominare, care aspiră la dragoste, comuniune și la frățietate. Sfinții sunt 


persoane care trăiesc acceptând şi o anumită suferință, pentru că iau asupra lor 
truda celorlalți. Fără ei lumea n-ar avea nădejde. Domnul lisus Hristos să ne dă- 
ruiască nădejdea de a ne sfinți viețile. 


Ana Corina Săcrieru - Teologie şi spiritualitate - Plânsul Sfinţilor români 

Avem sfinți martiri, sfinţi voievozi, avem sfinți ierarhi, mulți cuvioși şi pustnici, 
avem sfinte femei nevoitoare - toți vor plânge pentru noi la Judecata neamului 
românesc. lar noi vom privi uimiți câți sfinți ne plâng nepregătirea, câți sfinți 
tânguie neamul, câți sfinți au apărat România din ceruri în locul celor vii, de pe 
pământ. 


Există în zona Hațegului (I. Conea, „Clopotiva, un sat din Haţeg”, I, p. 287, 1940) 
şi în Vrancea (C. Brăiloiu şi H.H. Stahl, „Nerej, un village archaique”, II, p. 293, 
1940), dar şi la românii din Macedonia, obiceiul manifestării bucuriei la 
înmormântare, obicei păstrat inclusiv în secolul XX. „Că omul a scăpat de pe 
pământ” este explicaţia acestui obicei. Înţelegem, așadar, inclusiv din acest obicei 
că există un timp în care creştem în pântecele mamelor noastre ca să ne pregătim 
pentru viaţa aceasta şi un timp al vieţii de acum ce ne este dat să ne pregătim - 
inclusiv prin suferință - pentru Veşnicie. Şi există într-adevăr acel moment de hotar 
în care nu mai putem face nimic pentru noi. Doar aşteptăm Judecata felului în care 
ne-am pregătit. Personal şi ca neam. Ca om pregătit ori ca neam nepregătit. 


„Nu plânge, maică Românie/ că am să mor neîmpărtăşit”, se tânguia tânărul român 
de acum un veac, care şi-a dat viața pentru România cea minunată, considerându- 
se nepregătit pentru Veşnicie, dar încredințat că maica Românie, pentru jertfa pe 


care el o făcuse de dragul ei, îi va tângui ea în fața lui Dumnezeu nepregătirea. 
Pentru că el punea - asemeni tuturor înaintaşilor lui - pe Dumnezeu înainte de toate 
şi toată ființa lui la temelia țării în care rânduise Dumnezeu să se nască. 


„lubitul meu fiu!”, îi spunea Sfântul voievod Neagoe Basarab parcă direct lui peste 
veacuri, nu fiului său, Teodosie: „Mai înainte de toate se cade să cinsteşti și să 
lauzi neîncetat pe Dumnezeu, cel mare şi bun și milostiv şi Ziditorul nostru cel 
înțelept şi ziua şi noaptea şi în tot ceasul și în tot locul...”, iar apoi să păstreze 
datoria și dreptatea pentru neamul din care face parte. Ca o litanie subțire, din tată 
în fiu, de la un sân de maică la altul, fiecare suflet născut pe acest pământ a primit 
această sfântă poruncă, de a pune pe Dumnezeu înainte de toate, iar neamul 
românesc să îl aşeze temei al propriei jertfe. 


Voievozii se identificau cu ţara 


Există un fel al mărturisiri pentru fiecare dintre sfinţi: cuvioşii români şi-au făcut 
fiinţa lacrimă de rugăciune, pustnicii şi-au scrijelit nevoinţele pe pereții peșterilor 
din Carpaţi ori şi le-au ascuns smerite prin crăpăturile bordeielor, ierarhii mucenici 
şi-au iubit poporul pe care îl păzeau mai mult decât orice, nedând din mână sufle- 
tele credincioşilor decât direct lui Hristos la Judecată. Cumplite nevoinţe pentru 
toți, grele mucenicii, înalte griji pentru neam, ţară, credinţă şi identitate. 


„Stă scris la cronica ţării pentru 10 ghenarie, anul de la Facerea Lumii 6893 (1475) 
că pe valea Bârladului era frig, ceață mare, vreme mocnită”, când Sfântul voievod 
Ştefan cel mare a înfrânt 120.000 de turci plus o oaste tătărască, care atacaseră 
Moldova. Adică, aruncându-se el însuşi în luptă (asemeni lui Mihai Viteazul mai 
târziu), a învins o oaste de aproape patru ori mai mare decât a lui, care abia număra 
40.000 de luptători, din care cea mai mare parte erau țărani. 


Ce a făcut sfântul voievod după aceasta? „Post şi rugăciune, din hotar până-n hotar. 
Nu s-a îngâmfat Ştefan în urma acestei biruinţe, spune cronicarul polon (n.n., loan 
Stricovskie), ci a postit 40 de zile cu apă şi pâine. Şi a dat poruncă în ţara întreagă, 
să nu cuteze cineva să pună pe seama lui acea biruinţă, ci numai pe a lui Dumne- 
zeu, măcar că toţi ştiau că izbânda din ziua aceea lui i se datora.” 


Cam aceasta era treapta apărării neamului de către sfinții voievozi. Şi aceasta 
pentru că, aşa cum ne spune Radu Rosetti, „vitejia era o condiţie a vieţii, sub pe- 
deapsa nimicirii” (R. Rosetti, „Gânduri despre vitejie în trecutul românesc”, în 
„Despre cultură şi judecata istoriei”, p. 107, 2018). 


Așadar, sfințenia voievozilor români era împletită cu vitejia, condiţie a vieţii înseși, 
iar, prin aceasta, temei al veșniciei. 


Avem modele de rezistenţă în faţa agresivităţii anticreştine 


cut 


In faţa nihilismului de azi, câți mărturisitori are neamul românesc? Asemeni nouă 
astăzi, mărturisitorii din temniţele comuniste s-au confruntat direct, față în față cu 
exclusiva, demonica anihilare a chipului lui Dumnezeu din om. 


Avem azi suflete confruntate cu diabolicul deconstructivism care visează că omul e 
o cutie de conservă, că, de la naștere, copilul nu are un sex predefinit sau că istoria 
neamului e un mit - care să mărturisească, oprind acest tăvălug? Răspunsul la 
întrebare se obţine numai prin comparare. Avem enumerați mai sus termenii de 
comparație. Dintre ei, demonicul, exclusivul demonic al anihilării omului din 
perioada comunistă seamănă cu desființarea aplicată azi omului ca persoană, chip 
al Creatorului său. De aceea, sfinții mărturisitori români sunt aceia care nu doar 
plânsul lor ni-l dau astăzi, ci şi modelul de făptuire în fața agresivităţii anticreştine. 


Însă, dacă vorbim de modele, trebuie să avem luciditatea și atenţia potrivitei 
măsuri, pentru că „nu poți altoi viţă de vie în boz fiindcă viţa de vie învie, iar cea 
de boz tot rogoz”, cum spunea Simion Mehedinţi, iar „geniul etic... este un dar din 
naştere, iar această constatare este adevărată nu numai pentru indivizi, ci şi pentru 
națiuni” (Simion Mehedinţi, „Creştinismul românesc”, p. 177, 2016). 


Aşadar, este esențial să avem luciditatea de a recunoaşte măsura geniului etic care 
mai există azi şi care, în cazul ultimilor sfinți români, a stat zid în fața scopului ree- 
ducării comuniste - „scoaterea lui Dumnezeu din inimile oamenilor si prăbuşirea 
lor în neant” (D. Bordeianu, „Mărturisiri din mlaștina disperării”, p. 256, 2014). 


Acest geniu etic al neamului din care făceau ei parte i-a ținut demni şi 1-a făcut vii 
pentru o veşnicie întreagă pe bătrânui de peste 70-80 de ani din închisoarea de la 
Capul Midia, pe deţinuţii de la Suceava, unde celulele din închisoare erau sub 
pământ „totdeauna în întuneric şi umede” (A. Bujoreanu, „Sfinți martiri şi măr- 
turisitori români din secolul XX”, p. 215, 2014), pe copiii cu vârste începând de la 
12 ani închişi şi schingiuiți în închisori speciale precum cea de la Târgșor ori în 
secțiile de copii ale închisorilor mari (Aiud, Mislea) ori în beciurile securităţilor 
din oraşe (Cluj). 


Viaţa e o problemă de dăruire 


Privindu-ne sfinţii, trebuie să avem luciditatea de a recunoaşte adevărul pre- 
zentului. Pentru că luciditatea este criteriul unic al adevăratei libertăţi. „M-am 
simțit tulburător de lucid, dar spăimântător de liber”, spunea Mircea Vulcănescu. 
În lipsa lucidităţii, omul nu se vede pe el aşa cum este în realitate şi ratează 
libertatea interioară. Miza ei este fundamentală: diferenţa dintre rob şi chip al lui 
Dumnezeu, după cuvântul filosofului - „libertatea este maturitatea omului, con- 
ştiinţa datoriei omului față de Dumnezeu, care constă în a se comporta ca o ființă 
liberă și nu ca un sclav” (N. Berdiaev, „Împărăţia spiritului şi împărăţia cezarului”, 
[e 137) 


Aşadar, libertatea este condiţia esenţială apriorică a sfințeniei. Dacă nu ar fi fost cu 
adevărat liberi, marii români enumeraţi mai sus nu ar fi fost sfinții noştri azi. ŞI nu 
am fi avut cine să mijlocească pentru neamul nostru la Judecată. În lipsa dăruirii, ei 
nu ar fi ajuns la jertfă, căci „viaţa e o problemă de dăruire, în care fiecare are 
sentimentul său propriu față de timp, vremea sa proprie... viaţa în noi nu își este 
sieşi de ajuns”, pentru că are nevoie de dăruirea totală către Celălalt şi pentru că 
„viaţa e un schimb perpetuu... dacă vrei numai să păstrezi, să ţii ascuns, nu ajungi 
la nimic. Zădărnicie. Duhul e subțire, pleacă, se pierde, ca o strălucire, ca o curgere 


de viaţă. Diferenţa dintre o baltă şi un izvor viu”, atrăgea atenţia într-unul dintre 
caietele sale (,„Dumnezeu-Dragoste”, pp. 119, 162-163, 2000) ieroschimonahul 
Daniil de la Rarău (Sandu Tudor), unul dintre mărturisitorii de la Aiud. 


De ziua lor, să ne dea Dumnezeu urechi să le auzim plânsul din cer şi lumină în 
suflet să ne privim cu luciditate starea în care suntem şi felul în care ne pregătim 
noi pentru hotarul cu Veşnicia. 


Părintele Visarion Alexa :.,Luaţi-vă un Sfânt român ocrotitor al casei, mergeţi 
să-L vizitaţi, citiţi-i viața!” 


Există sfinți care au împlinit lucrarea lui Dumnezeu pe pământ românesc: Sfântul 
Vasile de la Poiana Mărului, Sfântul Antim Ivireanu, Sfântul Paisie Velicicovski. 


S-a ridicat de multe ori problema aceasta: că noi, românii, nu avem şcoli duhov- 
niceşti, şcoli de ucenici, aşa cum există, de exemplu, în lumea greacă ortodoxă. ȘI- 
n Muntele Athos, şi-n lumea mirenescă din Grecia se practică ucenicia. Apare un 
părinte (de obicei în vârstă) care are o viaţă îmbunătăţită şi, în jurul lui încep să se 
strângă ucenici. Nu pentru că i-ar obliga în vreun fel, ci pentru că felul lui de a 
gândi, de a vieţui, de a privi lumea, viața lui sfântă îi atrage pe ceilalți și îi face să 
intre într-o rânduială de vieţuire ca într-o şcoală duhovnicească. 


Eu însumi sunt rodul unei astfel de școli. Păcatele sunt doar ale mele, însă felul de 
a gândi şi de a privi lucrurile, lucrarea pe care se bazează, de altfel, şi comunitatea 
din biserica în care slujesc, s-a născut într-o şcoală duhovnicească patronată de un 
mare părinte, un Avvă al Capitalei - părintele Sofian Boghiu. Eu îi spun cuviosul 
părinte Sofian. L-am așezat în altarul bisericii „mele” şi Îl rog de fiecare dată să 
mijlocească pentru noi înaintea lui Dumnezeu. 


Toate cele pe care vi le povestesc vin pe filiera aceasta paternă, a părintelui Sofian. 
Nu le-am visat peste noapte şi nici nu sunt rodul minţii mele. Le-am auzit, văzut şi 
învăţat de la bătrânul meu - un om de o delicateţe şi o gingăşie extraordinară, care 
a încercat să recupereze pe fiecare om. Nu prin forță, nu prin duritate, nu prin 


porunci, nu prin somarea ascultării, ci, mai ales, printr-o dragoste pe care a arătat-o 
oricărui om, indiferent de starea sa morală. Niciodată nu a repezit, nu a judecat, nu 
a alungat, nu a poruncit vreunui ucenic al său, tocmai în perspectiva aceasta că 
ucenicia în şcoala duhovnicească a creştinilor se face de bunăvoie şi nicidecum 
prin tensionare, prin forţare. 


Dacă vrei să urmezi un părinte, îl urmezi pentru că recunoşti în el gânduri, stări, 
viziuni de viaţă, pe care le simţi ca fiindu-ți proprii. Dacă, însă, nu-l mai poţi urma, 
este bine să te oprești şi să mergi să cauţi un alt preot, după măsura așteptărilor 
tale, pentru că altfel, viaţa ta se va transforma în cârcoteală, tulburare şi sminteală 
permanentă. 


De aceea, şcoala duhovnicească, spre deosebire de cea generală, se urmează de 
bunăvoie, intrând într-un fel de pedagogiei a buneivoiri. Astfel de şcoli au avut şi 
românii. Am prins cu toții marii duhovnici ai României. Există în lume mulți 
preoți, ucenici ai părintelui Sofian, care au făcut acolo comunități după rânduiala 
Sa. La fel şi ucenici ai părintelui Cleopa. Să nu uităm Şcoala de la Cernica a Sfân- 
tului Calinic sau Școala Rugului Aprins de la Antim, unde mari intelectuali ai Ro- 
mâniei au învăţat practica rugăciunii Inimii într-un mod organizat, ascetic. 


Şcoala duhovnicească este un fel de învăţare prin imitare. Stând lângă un om de 
bunăvoie, din dragoste, începi să semeni lui. Începi să gândeşti şi să simți ca el. 
Asemănarea este izbitoare. Uneori, chiar şi fizic. Am văzut asemănări ale uceni- 
cilor cu părinţii lor duhovniceşti, faptul acesta arătând că 1-au urmat fără cârcoteală 
şi fără judecare. 


Vă îndemn cu bucurie să mergeţi la Mănăstirea Antim din Bucureşti, la Neamţ - 
acolo unde 15.000 de ucenici l-au urmat pe părintele Paisie sau la Cernica, unde 
sunt moaştele Sfântului Calinic. Din păcate, am uitat aceste școli duhovniceşti, nu 
le mai practicăm, nu le mai cercetăm. Chiar dacă au trăit acum zeci sau poate chiar 
sute de ani, putem intra în ucenicia lor, pentru că toți au lăsat cărți în care au expri- 
mat învățătura lor duhovnicească. 


Cel care stă singur, se rătăceșşte! Cel care nu ia sfat, care nu se spovedeşte, se rătă- 
ceşte! Găsiţi un duhovnic şi intraţi într-o simfonie cu el. Suntem un popor credin- 
c1os şi, conform unor studii, suntem şi printre cei mai puţin depresivi din Europa, 
iar acest rezultat poate arăta că religiozitatea contribuie la starea noastră de sănătate 
psihică. 


Astăzi, în Duminica Sfinţilor români, Îi rugăm pe aceștia să ne ia în ucenicia Lor! 
Luaţi-vă un Sfânt român ocrotitor al casei, mergeţi să-L vizitaţi, citiți-i viaţa. În 
Bucureşti, la Popeşti Leordeni, avem un loc ctitorit de un mare părinte pe care L- 
am ucenicit şi eu pentru scurt timp - patriarhul Teoctist - o Mănăstire ce poartă 
Hramul tuturor Sfinților români. Este o frumuseţe de loc, pe care patriarhul 
Teoctist l-a făcut tocmai cu gândul la o Şcoală duhovnicească. Acum îşi aşteaptă 
Avva, „Lucrătorul” şi nădăjduim că Dumnezeu nu ne va lipsi de oameni sfinţi care 
să ne şcolească în şcoala Duhului Sfânt. 


Domnul să ne binecuvânteze şi Sfinții români să ne ocrotească! 


Ierom. Calinic - Chemarea primilor apostoli: Cum Il urmăm noi pe Hristos? 
Condiţiile bunului răspuns la chemarea lui Dumnezeu: smerenie, ascultare şi 


Urmează pe Hristos! 


„„Și trecând lisus de acolo, a văzut un om care şedea la vamă, cu numele Matei şi 
i-a zis: „Vino cu Mine!” şi ridicându-se, a mers după EL.” (Matei 9, 9) 


Mântuitorul ne cheamă şi pe noi cu aceste cuvinte: “Vino după Mine!” Ne găseşte, 
oriunde am fi, glasul Lui răsună până în străfundul conştiinţei noastre. Nu ne 
rămâne decât să răspundem la această chemare, să ne ridicăm şi să-L urmăm. 
Hristos ne spune: „Vino după Mine!” pe îngusta cale a smereniei şi deseori pe 
aceea a unor grele îndatoriri. Ridică-te şi răspunde la chemarea dumnezeiescului 
glas şi la glasul propriei tale conştiinţe, pentru a te consacra unui scop sfânt; caută 
să atingi acest scop, urmează-L pe Domnul! 


Mergi fără să dai uitării munca zilnică, urmează-L. pe Domnul cu supunere, 
smerenie şi dragoste, cu iubire pentru aproapele tău şi cu hotărârea de a-i sluji; 
mergi ferm, fără să te clatini, cu uitare de sine, dăruieşte-te întru totul dumne- 
zeieştii chemări. 


Nu te opri, nu privi în urmă, “nu te teme de cele ce ai să pătimeşti” (Apocalipsa 2, 
10). 


Să nu te tulbure nici lupta, nici obstacolele, nimeni să nu te împiedice, mergi mână- 
n mână cu cei dispreţuiți şi umiliţi, înaintează cu paşi siguri, răspândind în jurul tău 
nemuritoare sămânță a binelui, care se va coace la timpul său şi îi vei culege 
roadele în veşnicie. 


Urmează-l doar pe El, mergi “cu ochii la Cel ce începe credinţa şi o desăvârşeşte, 
la lisus” (Evrei 12, 2). 


2 5 e 


Îl urmăm oare pe Hristos? 
“Iar Petru L-a urmat de departe” (Matei 26, 58) 


Într-adevăr, Petru Îl urma [pe lisus, după arestarea Sa, n.n.], dar într-un chip care îl 
va face să-L renege pe Domnul, fiindcă Îl urma ”de departe”. Îndepărtându-se de 
Hristos, punea început răului. Îl părăsea, făcea să apară între el şi Învățătorul său o 
considerabilă distanţă. Continua să-L urmeze, simțind pentru El o anumită atracţie, 
dar rămânea tot departe. 


Astăzi, mulţi dintre noi Îl urmează pe Hristos într-un mod care nu se deosebeşte 
deloc de ceea ce făcea Petru atunci: nu-L părăsesc definitiv, nu trec în tabăra 
necredincioşilor, dar nu mai sunt strâns legaţi de EI, Îl urmează ”de departe”. Câţi 
oameni copleşiți de griji şi desfătări lumeşti pierd relaţia cu Hristos, preocupaţi de 
tot felul de treburi. Se apropie de Hristos, în virtutea inerţiei, doar duminica, 
pierzându-L din vedere în celelalte zile ale săptămânii. 


Rugăciunile lor devin tot mai reci şi mai scurte; încetează să mai înveţe cuvântul 
lui Dumnezeu, credinţa li se atrofiază, orice urmă de spiritualitate se transformă în 
literă moartă. Îl urmează pe Hristos numai în aparenţă, de fapt sunt foarte departe 
de EI, dar foarte aproape de a-L tăgădui. 


Să ne întrebăm, fraţilor, cum ÎL urmăm pe Hristos, în ce chip? Cu râvnă, cu 
dragoste sau căutând să rămânem în urma Lui, precum Petru, ocupându-ne de alte 
lucruri? O asemenea ”tactică” este întotdeauna primejdioasă. Asupra celui ce se 
îndepărtează astăzi de Hristos planează ameninţarea ca mâine să "renunţe” 


definitiv la Mântuitorul. Îşi va da seama, oare, cu câte lacrimi va plăti aceasta şi cât 
de rău va aduce sieşi şi altora? 


(din:“ Fiecare zi, un dar al lui Dumnezeu — 366 Cuvinte de folos pentru toate 
zilele anului“, Editura Sophia, 2008) 


Zelul şi smerenia apostolilor 


Este evident din Evanghelii că apostolii Îl cunoşteau pe Iisus înainte să fi fost 
chemaţi de El. Unii din ei Îl văzuseră pe Lisus împreună cu Ioan la Iordan. Alţii Îi 
ascultaseră predica. Dar când au fost chemaţi, apostolii L-au urmat de îndată. Nu s- 
au dus acasă să ceară permisiunea părinţilor, nu s-au sfătuit cu prietenii, nici n-au 
spus: “Sunt foarte onorat, lisuse, dar lasă-mă să mă mai gândesc”. Nici n-au spus: 
“Pot să te urmez nouă luni pe an şi să-mi păstrez deschisă afacerea cu peşti 
celelalte trei luni?” 


Ceva i-a condus pe aceşti bărbaţi să accepte o chemare radicală de a părăsi toate 
ocupațiile lumeşti ca să se dedice cu totul lui Hristos şi misiunii Lui. E o taină şi 


Evangheliile nu relatează neapărat totul în această privinţă. De exemplu, nu ne 
spun ce gândea Natanael sub smochin când lisus i-a spus: “Mai înainte de a te 
chema Filip, te-am văzut sub smochin”. 


Dar aceste cuvinte ale lui lisus îl fac pe Natanael să mărturisească: “Tu eşti Fiul 
lui Dumnezeu!” (În 1, 48-49). 


Tradiţia spune că Natanael se ruga să-L vadă pe Mesia. Evident că el avuse o 
foarte profundă întâlnire cu Dumnezeu în acel loc despre care nimeni nu ştia; 
faptul că lisus ştia asta l-a convins în adâncul inimii lui. 


Zelul cu care apostolii l-au urmat lui Hristos e un exemplu pentru toți creştinii. El 
ne cheamă pe fiecare din noi într-un fel esenţial pentru scopul Său. Aşa cum scrie 
Sfântul Pavel, El i-a chemat: „pe unii apostoli, pe alții proroci, pe alții 
evanghelişti, pe alţii păstori şi învăţători” (Ef 4, 11). Poate că nu fiecare e chemat 
să lase totul - pentru că creştinii trebuie să ia parte la orice parte a societăţii - dar 
fiecare e chemat să-L pună pe Dumnezeu pe primul loc şi să se folosească în mod 
corespunzător de darurile Lui. 


Chemarea lui Petru e deosebit de instructivă în această privință. În Evanghelia 
după Luca (5, 1-11) vedem că Petru îl cunoştea pe lisus înainte să fi fost chemat de 
E]. Petru era un om muncitor şi el L-a lăsat pe lisus să-i folosească barca - o 
componentă-cheie a meseriei sale - într-o situaţie în care o mulţime de nestăpânit îl 
înghesuia. După care lisus i-a poruncit lui Petru să se întoarcă pe mare şi să arunce 
năvoadele. Petru ştia să pescuiască. Ostenise deja toată noaptea cu tovarăşii săi şi 
nu prinseseră nimic. Nu ne putem imagina ce anume gândea Petru care chiar pune 
la îndoială buna judecată a lui lisus când i-a cerut asta. Caracteristic însă pentru 
smerenia lui Petru, el se supune lui lisus. 


Și Petru trage la mal o spectaculoasă captură de peşti. Cum anume? Pentru că 
atunci când Iisus 1-a cerut lui Petru să facă un lucru mic, care nu părea să aibă sens, 
Petru s-a supus. Tot aşa e şi cu noi: adeseori Dumnezeu ne cere să facem lucruri 
MICI care uneori par să nu aibă sens. Depinde de noi să ascultăm. Din mici acte de 
ascultare Dumnezeu face să se întâmple lucruri mari. Prin micul său act de 
ascultare Petru nu doar a prins peşte, dar a primit o chemare şi a devenit pescar de 
oameni, un apostol pentru întreaga lume. 


Ascultarea lui Petru a făcut cu putinţă chemarea sa. Smerenia sa a făcut cu putință 
ascultarea sa. Petru s-a supus lui lisus şi numai atunci şi-a dat seama că Dumnezeu 


conducea lucrurile. Eforturile sale de-a lungul nopţii nu aduseseră peştele dorit. 
Ascultarea sa i-a îngăduit lui Dumnezeu să-i aducă peştele. Smerenia lui Petru a 
fost evidentă şi după minune. EI n-a spus: “Gata, lisuse! Să ne înţelegem: dacă Te 
urmez, Tu să-mi binecuvântezi afacerea cu peşti.” Ci mai degrabă spune: “Jeşi de 
la mine, Doamne, că sunt om păcătos!” (Lc 5,8). 


Ca şi pe Petru, se poate ca Dumnezeu să nu ne cheme dintr-odată să facem lucruri 
mari. Ne cheamă mai întâi să fim smeriţi şi ascultători de El în lucruri mici ca să ne 
înveţe smerenia şi să ne descopere puterea Sa. 


A fi credincioşi înseamnă a fi fideli - “cel credincios în cele mici este credincios şi 
în cele mari“ (Lc 16,10) - unele lucruri nu sunt neapărat mai mult sau mai puţin 
importante decât altele atunci când e vorba să ascultăm, căutăm şi iubim pe 
Dumnezeu. Exemplul lui Petru ne învaţă că Dumnezeu acordă importanţă până şi 
unor Mici gesturi de ascultare. S-ar putea să nu credem că viețile noastre sunt 
importante, dar pentru Dumnezeu fiecare om este important. Petru era un umil 
pescar. Oricine e ascultător şi smerit e chemat de Dumnezeu să facă lucrul Lui, 
fiecare în felul său. 


O analogie în această privinţă ne dă Sfântul Grigorie Teologul. El compara lumea, 
universul şi toate lucrurile create din el cu o alăută. Când cineva o priveşte şi vede 
frumoasa asamblare a lemnului, admiră îndemânarea şi ştiinţa celui ce a făcut-o. 
Dumnezeu a creat alăuta. Dar El n-a creat pur şi simplu harfa şi a pus-o apoi 
deoparte, ci mai degrabă cânta la ea o cântare de o vastă complexitate şi frumuseţe 
(Cuvântarea 28,6). Întregul univers devine o simfonie dirijată de Dumnezeu Însuşi. 


Dar muzica lui depinde şi de noi. Dumnezeu ne cheamă pe fiecare din noi să 
cântăm în această simfonie. Face aceasta cerându-ne să cântăm o notă — o notă 
anume într-un moment anume, la un instrument anume, cel al vieţii noastre 
personale. Ne-am putea gândi: “Ce nevoie e să cânt această notă? La urma urmei, 
ce contează o singură notă?” Răspunsul este că într-adevăr contează. Dar înţelegem 
aceasta numai atunci când facem sacrificiul de a cânta mica noastră notă. Vedem 
atunci că ea face să apară nuanţa notei altuia. Sau poate că e o notă din vârful unui 
crescendo, un crescendo ieşit din jertfa şi ascultarea iubitoare a multor creştini 
dinaintea noastră. Dacă nu cântăm şi noi nota noastră, nu vom şti asta niciodată. 
Cântarea acestei mici note cere smerenie şi ascultare. Trebuie să fim atenţi la 
dirijor şi gata să-l urmăm porunca. Numai atunci ne poate El folosi ca să-Şi creeze 
muzica. Toate celelalte în viaţă vor cădea la locul lor, pentru că Dumnezeu a 
aranjat să fie cântate alte note odată ce intrăm în muzică Sa. 


Acesta e mesajul apostolilor: trebuie să-L punem pe Dumnezeu pe primul loc. 


» Căutaţi mai întâi Împărăţia lui Dumnezeu şi dreptatea Lui şi toate celelalte se 
vor adăuga vouă” (Mt 6,33). Dacă slujim lui Dumnezeu, El ne poate da din belşug 
cele de care avem nevoie, cum i-a dat peşti lui Petru. Dar, ca şi Petru, nu ne putem 
alipi de acel belşug mai presus de Acela care ni l-a dat. 


Mulţi citesc Evangheliile şi cred că Petru a fost conducătorul lor din pricina zelului 
său. În parte e adevărat: zelul e necesar şi Petru avea zelul şi flacăra care făceau din 
el un lider înnăscut. Dar nu din acest motiv a ajuns el liderul apostolilor; el a ajuns 
aceasta din pricina smereniei lui. De fiecare dată când Petru a încercat să iasă în 
faţa celorlalți prin zel, s-a împiedecat şi a căzut. L-a mărturisit pe lisus ca 
“Hristosul, Fiul Dumnezeului Celui viu“, dar o secundă mai târziu a încercat să-L 
oprească de la răstignire astfel că Iisus îi spune: “Înapoia Mea, Satana!” (Mt 16, 
23). Petru a cerut să meargă la lisus pe apă şi îndată a început să se scufunde (Mt 
14,28 sq.). A mărturisit înaintea ucenicilor că ÎL va urma pe lisus până la moarte, 
numai ca să-L nege puţin mai târziu în faţa unei umile slujnice, aflată la baza de jos 
a societăţii (Mt 26, 69-70). 


Dar în toate aceste lucruri Petru nu s-a luat atât de în serios, încât să nu mai poată 
cere iertare, atât iertând el însuşi, cât şi cerând iertare de la Hristos şi de la ceilalți. 
Și-a mărturisit păcătoşenia încă de la începutul activităţii sale. Se scufundă în timp 
ce umblă pe apă, dar a strigat: “Doamne, scapă-mă!“ L-a negat pe Hristos, dar apoi 
a plâns şi s-a împăcat cu Hristos, mărturisindu-şi păcatul şi dragostea fără rezerve 
faţă de lisus. Se împacă cu Pavel când a fost mustrat de el (Gal 2,11). 


Petru e pentru noi un exemplu de cutremurătoare smerenie. Nu suntem desăvârşiţi - 
avem slăbiciuni, defecte de personalitate, păcate. Acest lucru trebuie să ne facă să-l 
imităm pe Petru şi să-i iertăm pe ceilalți şi să nu ne luăm atât de în serios, încât 
greşelile noastre să ne descurajeze să-L urmăm pe Hristos. Poate că Dumnezeu nu 
ne cheamă la mari acte de evanghelizare, ascetism, minuni etc, cum l-a chemat pe 
Petru, dar El ne cheamă în chip statornic să fim ascultători în lucrurile mici cu 
iubire şi smerenie. În acest fel El continuă misiunea lui Hristos şi a apostolilor prin 
ascultarea tuturor. 


E mare lucru să fii zelos pentru Dumnezeu. Dar acest zel trebuie arătat în ascultare, 
mai ales atunci când EI ne cere să facem lucruri care nu se potrivesc cu noţiunile 
noastre lumeşti de „responsabilitate”. Avem nevoie şi de smerenie, atât în 
ascultarea, cât şi în căderile noastre. Acesta trebuie să fie idealul nostru şi el este 
frumos exprimat de cuvintele Sfântului Pavel: “slujind Domnului cu toată 
smerenia minţii” (FA 20,19). 


Cuvinte întrupate în exemplul Sfântului Petru, care ne învaţă că în toate faptele 
noastre avem nevoie întotdeauna de zel împletit cu smerenie. 


(în: Ierom. Calinic, Provocări ale gândirii şi vieţii ortodoxe astăzi, Editura 
Deisis, 2012) 


Duminica Sfinţilor români: Avem un Rai de sfinţi în cer... şi un iad de păcate 
pe pământ/ Boala necredinţei şi linguriţa euharistică/ Ce facem dacă faptele 
bune sunt amestecate cu păcatul ? / Dumnezeu şi valorile/ Crucea noastră cea 
de toate zilele 


Doxologia: Nicolae Pintilie: România - un Rai de sfinţi 


Cea mai importantă rugăciune a dumnezeieştii Liturghii - marea rugăciune euha- 
ristică, îl numeşte pe Dumnezeu „mai presus de gând şi de cuvânt”. Nu poate 
gândul omenesc, puterea minţii să îl cuprindă pe Dumnezeu. Nici măcar cuvântul 
nu cutează să pătrundă dincolo de limitarea sa. Şi, totuşi, vorbim despre Dumnezeu 
aşa, cu nepunticioasele noastre cuvinte... ne rugăm cu ajutorul lor. Cuvântul nostru 
trece dincolo, în Împărăţia lui Dumnezeu, când devine rugăciune. 


Întreba cineva odată, ce limbă se vorbeşte în Împărăţia lui Dumnezeu? Greu de 
răspuns, când noi îl numim pe Dumnezeu „mai presus de gând şi de cuvânt”. Cu 
toate acestea, un părinte a îndrăznit să răspundă astfel: „printre multele limbi din 
Rai, cel mai des se aude limba românească!”. Cutezător răspuns! Oare, la ce se 
gândise părintele? „Păi, să nu vă închipuiţi că în Rai e diferit de lumea noastră. 
Când te întâlneşti cu un vechi prieten, chiar în străinătate fiind, nu te bucuri? Şi nu 


vorbeşti româneşte, chiar dacă eşti la Paris, Barcelona ori Torino? Aşa şi în Rai, 
când se întâlnesc toţi ai noştri, limba românească sună în tot Raiul...” 


Părintele profesor Dumitru Stăniloae scria în una din cărțile sale despre ortodoxie 
şi naționalism. Între lucrurile cele mai interesante, se remarcă faptul că doar în 
limba română Dumnezeu este numit „drăguțu şi bunuţu”, iar Născătoarea de 
Dumnezeu este „Măicuţa Sfântă”. marele nostru duhovnic, 
când binecuvânta pe cineva aşa spunea: „Domnul şi Măicuţa Domnului să te 
binecuvânteze...”. Acestea sunte exemple din care ne dăm seama că limba română 
şi neamul nostru are ceva aparte pentru Dumnezeu. 


Situaţi într-o parte de lume în care vânturile istoriei au bătut haotic, românii în 
necazuri, în asupriri, slugi în propria lor ţară, l-au căutat pe Dumnezeu. Pe 
Dumnezeu, Cel care şi El a suferit. lar Dumnezeu drăguţu i-a mângâiat... cu mulți 
Sfinţi! 


Pământul românesc, poate mai mult decât altă parte de lume, a născut Sfinţi pentru 
Împărăţia lui Dumnezeu. De la Sfântul Andrei, care a lăsat o sămânță mică şi 
uscăcioasă, într-un pământ muştit de sângele eroilor şi al mucenicilor a răsărit un 
stejar de sfinți, la umbra cărora neamul românesc s-a plămădit şi încă se mai 


plămădeşte. 


Fiecare ramură atârnă sub greutatea unui sfânt al lui Dumnezeu... 

Y Sfântul Bretanion, episcopul Tomisului, 

Y Sfântul ierarh Iachint de Vicina, 

Y Sfinţii mucenici Claudiu, Castor, Sempronian şi Nicostrat, 

Y Sfinţii mucenici Epictet şi Astion din Halmyris, 

Y Sfântul mucenic Emilian de la Durostor, 

Y Sfinţii mucenici Zoticos, Attalos, Kamasis şi Filippos din Noviodunum, 
Sfinții mucenici Nichita şi Sava şi alți creştini martirizaţi de goți, 
Sfânta muceniță Filofteia, 

Sfântul mucenic Montanus, preotul şi soția sa, Maxima, 

Sfântul voievod Neagoe Basarab, 

Dreptcredinciosul voievod Ștefan cel mare şi sfânt, 

Sfinții martiri Brâncoveni, 

Sfântul ierarh Andrei Șaguna al Transilvaniei, 

Sfântul ierarh martir Antim Ivireanul, 

Sfântul ierarh Calinic de la Cernica, 

Sfântul ierarh Ghelasie de la Râmeţ, 

Sfântul ierarh Ilie lorest, Sfântul Iosif mărturisitorul din Maramureş, 

Sfântul ierarh Iosif cel nou de la Partoş, 
Sfântul ierarh Pahomie de la Gledin, 

Sfântul ierarh Sava Brancovici, 

Sfântul Niceta de Remesiana, 

Sfântul ierarh Leontie de la Rădăuţi, 

Preotul mărturisitor Moise Măcinic din Sibiel, 
Sfântul ierarh Nifon, patriarhul Constantinopolului, 
Sfântul ierarh Petru Movilă, mitropolitul Kievului, 
Sfântul ierarh Simion Ștefan al Transilvaniei, 
Sfântul ierarh Varlaam al Moldovei, 

Cuviosul Antipa de la Calapodeşti, 

Cuviosul Antonie de la lezeru- Vâlcea, 

Sfântul cuvios Gheorghe de la Cernica, 
Sfântul ierarh Grigorie Dascălul, 

Cuviosul Daniil Sihastrul, 

Cuviosul Dimitrie cel nou din Basarabi, 
Cuviosul Dionisie cel smerit, 

Sfântul ierarh Dosoftei, 

Sfântul cuvios Grigorie Decapolitul, 

Cuviosul Gherman din Dobrogea, 

Sfântul cuvios loan lacob Hozevitul, 

Cuviosul loan Casian Romanul, 

Sfântul cuvios loan de la Prislop, 

Sfântul cuvios Irodion de la Lainici, 

Cuviosul Nicodim de la Tismana, 

Sfântul cuvios Onufrie de la Vorona, 

Sfânta cuvioasă Paraschiva de la laşi, 

Sfântul cuvios Paisie de la Neamţ, 

Cuviosul mărturisitor Sofronie de la Cioara, 
Sfânta cuvioasă Teodora de la Sihla, 

Sfântul cuvios Vasile de la Poiana Mărului, 
Cuviosul Visarion mărturisitorul, 

Sfântul mucenic loan Valahul, 

Sfântul mare mucenic loan cel nou de la Suceava, 
Sfântul mucenic Sava de la Buzău, 

Sfinţii martiri năsăudeni, 

Sfinţii nemţeni... 

V-aţi plictisit citindu-i? Sunt doar o parte, o firimitură dintr-o mare pâine! Căci, 
restul pâinii stă lângă noi, smerită şi sfântă. Sfinţi despre care ştim mai mult sau 


mai puţin, în funcţie de evlavia fiecăruia. Cimitirele noastre sunt pline de Sfinţii lui 
Dumnezeu, neştiuţi de nimeni. Gropile comune de pe lângă marile lagăre şi 
închisori comuniste sunt pline de sfinți mărturisitori. Pădurile noastre ascund cruci 
pusniceşti încă necunoscute. Mănăstirile noastre, casele noastre sunt înconjurate de 
sfințenie. Numai să ne gândim la mitropolitul Iosif Naniescu „cel sfânt al Mol- 
dovei”, la părinții Vichentie Mălău şi loanichie Moroi, la părinţii Paisie de la Sihla 
şi Cleopa, la părintele Arsenie Boca, la mamele şi bunicile noastre sfinte... Nume 
la care sufletul nostru tresaltă! De ce oare, doar nu sunt încă în calendare?! Nu sunt 
încă pe perete... dar sunt în sufletul nostru! Sunt mijlocitorii noştri, prietenii şi 
sfătuitorii noştri... bunicii noştri întru sfinţenie. 


Duminica a doua după Pogorârea Duhului Sfânt este a lor, a Sfinților români. A 
celor trecuţi în calendare, dar mai ales a celor din sufletele noastre. O duminică în 
care ar trebui să fim mândri că suntem români, mândri că ne-am născut într-un Rai 
de sfinţi. O duminică în care graiul românesc răsună în Împărăţia lui Dumnezeu! 


„Avem o țară unde au stăpânit odată 
Vitejii daci, bărbaţi nemuritori. 


Şi unde stau de veacuri laolaltă, 
Izvoare, văi şi munţi cu fruntea-n Zări. 


Avem troițe sfinte, altare şi icoane 
Și candeli ard cu mii de pâlpâiri,; 
Avem atâtea lacrimi şi prigoane 
Că ne e plin pământul de martiri. 


Avem la Putna, Sfânt şi viu cu duhul 

Pe cel ce-a stat Ortodoxiei scut; 

Și azi de-l vom chema să-nfrâng-apusul, 
Va răsturna cinci veacuri de pământ. 


Avem pe Brâncoveanu pildă tare, 
Căci pruncii lui sub sabie-au căzut; 
Ca să păzească fără de schimbare 
Credinţa dreaptă-n care s-au născut. 


Avem Ardealul sfânt, pământul răstignirii, 
Cu tunuri Sfârtecat de cel viclean; 
Avem ierarhii Sfinţi, pe Iancu şi martirii, 


Pe Horia tras pe roată pentru neam. 


Azi iarăşi te-au Suit vrăjmaşii tăi pe cruce, 
Ardeal cu trei culori împodobit; 

Scriind deasupra vina ta cu sânge, 

Aceea că, ortodoxia ai iubit. 


Avem un Rai de sfinţi în temniţi daţi la moarte 
Și aruncați în groapă neştiuţi; 

Dar astăzi dând pământul la o parte 

les moaşte sfinte-n zeghe grea de deţinuţi. 


E jertfa lor de veacuri mărturia 
Ce strigă din morminte pân la noi: 
Să apărăm cu râvnă Ortodoxia 
Şi-acest pământ, de Sfinţi şi de eroi!” 
(Cu lisus în celulă, versuri de Radu Gyr) 


Nicolae Pintilie: Linguriţa euharistică — duşmanul poporului? 


„Eu cred în Dumnezeu, chiar merg şi aprind lumânări la Biserică. Dar, nu merg la 
împărtăşit... îmi este frică să nu mă îmbolnăvesc de la linguriţa cu care s-au 
împărtăşit şi alții! In rest... sunt o bună creştină!” 


Sunt cuvinte pe care le auzim, din ce în ce mai des. Într-o societate paralizată de 
frica de îmbolnăvire, într-o Românie în care, după fiecare colţ, te aşteaptă 
primitoare o farmacie, am putea spune că părerea doamnei de mai sus este 
încuviințată. Mai ales în mediul urban, unde participanţii la Sfânta Liturghie sunt 
atât de diferiţi, o astfel de problemă răsare în mintea multora dintre noi. Oare chiar 
putem contacta vreo boală dacă primim dumnezeiasca Euharistie cu aceeaşi 
linguriţă cu care s-au mai împărtăşit şi alţii? 


În acest an, un cotidian din ţară deschidea prima pagină cu un titlu de-o şchioapă: 
„Pericol! Ce nu ştiai despre Sfânta Împărtăşanie!”. Dincolo de strategia de a şoca 
prin titlu, autorul aducea la cunoştinţa publicului faptul că „medicii atrag atenția că 
normele de igienă sunt încălcate, prin folosirea unui singure linguriţe la 
administrarea Împărtăşaniei, iar oamenii pot contacta diferite boli, unele dintre ele 
foarte grave”. Într-un cuvânt, linguriţa euharistică poate deveni duşmanul numărul 
unu al poporului. Sistemul medical nu mai face faţă, din cauză că oamenii se 
împărtăşesc dintr-o singură linguriţă! Aşa o fi?... 


În primul secol creştin, Sfântul lustin martirul şi filosoful, un savant al epocii sale 
şi un om care a preferat să moară, decât să se lepede de Hristos, a numit Euharistia 
„medicament al nemurii”. Dincolo de privirea în veşnicie, Sfânta Împărtăşanie este 
numită „medicament”. Dumnezeiasca Euharistie vindecă! Vindecă sufletul, dar şi 
trupul! Aşa ne rugăm în canonul citit înainte de momentul împărtăşirii: „Să-mi fie 
Euharistia acesta spre sănătate, spre tămăduirea sufletului şi a trupului...”. 


De două mii de ani, aşa s-au rugat creştinii din toată lumea. Euharistia şi partici- 
parea la primirea ei au fost centrul Bisericii şi al cultului său. De mai bine de două 
mii de ani, în Euharistie creştinii au văzut marea întâlnire cu Dumnezeu - cel care 
în mod real se pogoară şi se face prezent, cu totul adevărat în Trupul şi Sângele 
Său! Nu există Biserică fără Sfânta Împărtăşanie, nimic nu are sens, nici învăţătura 
dogmatică, nici morală creştină, nici istorie bisericească, fără Euharistie. 


În primele secole creştine, numele de creştin era direct legat de împărtăşire! Nu te 
împărtăşeai, nu erai creştin. Aşa se explică termenul destul de des folosit astăzi şi 
care are conotaţii înfricoşătoare - „excomunicare”. În realitate, „excomunicatul” 
era cel care nu mai era primit la Euharistie, adică la marea întâlnire cu Hristos 
Dumnezeu. 


Din păcate, astăzi mulți dintre noi ne excomunicăm singuri. De frica unei boli, 


În limbajul societăţii contemporane, unde s-a pierdut sensul sacrului, al întâlnirii cu 
Dumnezeu în Euharistie, credinţa se limitează la a aprinde lumânări, atunci când te 
loveşte necazul. Cam atât. Poate mai spunem un Tatăl nostru în fuga maşinii, spre 
serviciu... lar dacă mai călcăm la Liturghie, ne înspăimântă o linguriţă! 


Totuşi, speranţa există! Avem în bisericile noastre credincioşi care se apropie de 
Sfântul Altar şi de Sfântul Potir, la chemarea preotului: „Cu credinţă şi cu dragoste, 
apropiaţi-vă!”. Mergeţi în oricare dintre bisericile din oraşe, în duminicile din 
Postul mare şi o să vă plictisiţi de mulţimea celor care nu se tem de... linguriţă! 


„Cred, Doamne şi mărturisesc că Tu eşti Hristos, Fiul lui Dumnezeu Celui viu, 
care ai venit în lume să mântuieşti pe cei păcătoşi, între care cel dintâi sunt cu”. 
Cred, Doamne, că nu păţesc nimic dacă mă împărtăşesc după fraţii mei! Cred că nu 
există cineva care să se fi îmbolnăvit după primirea Sfintei Euharistii. Nu pentru că 
linguriţa este de argint - sunt biserici care nu îşi permit o linguriţă prețioasă - ci 
pentru că eu am primit în ea pe Izvorul Vieţii. Şi nu am fost singur! Cu toţii, cei 
care ne-am împărtăşit, am fost împreună - popor al lui Dumnezeu! 


Pentru cei care încă se mai tem de linguriţă, am avea argumente destule. Însă, nici 
unul nu ar conta. Pentru că acela care se teme de îmbolnăvire la primirea Euha- 
ristiei nu a ajuns încă la măsura credinţei că acolo, în căuşul linguriţei, într-o 
firmitură de Pâine şi într-o picătură de Vin este Viaţa - Hristos, Dumnezeu, cel care 
a făcut cerul şi pământul, în a cărui mână se află toate, deci şi eventuala boală! 


„Într-o sfântă picătură, dulcea Cuminecătură”, cântă un colind strămoşesc. Aşa au 
crezut bunicii noştri, care au trăit în vremuri în care medicamentele erau o raritate 
şi normele igienice aveau alte valenţe. Şi, nici unul nu s-a îmbolnăvit de la 
primirea Euharistiei — ba, unii au ajuns vârste patriarhale, iubind Euharistia. 


Cel mai bun exemplu al faptului că nimic rău nu se întâmplă la primirea Sfintei 
Împărtăşanii sunt preoţii înşişi. Ce credeţi că se întâmplă cu Sfânta Euharistie care 
rămâne în Potir, după împărtăşirea credincioşilor? Este consumată de către preot! 
După ce a atins lingurița de fel de fel de oameni, preotul consumă totul! Ce 
păţeşte? 


Dacă mai vedeţi încă în linguriţă un duşman, gândiţi-vă la preoţii din spitale, la cei 
din leprozării sau din preajma bolnavilor cu TBC. După ce şi-au împărtăşit 
credincioşii suferinzi, ei consumă Sfintele Taine. De fiecare dată, la fiecare 
sărbătoare, zile după zile, ani după ani. Cu toate acestea, îşi păstrează sănătatea şi 
credinţa în — şi graţie medicamentului nemuririi. 


Arhim. Mihail Daniliuc: Cum e mai bine: să am duhovnic în vârstă sau tânăr? 


Ne aflăm, din nou, pe cărarea cea strâmtă a postului, când Biserica ne cheamă să 
ne apropiem şi mai mult de Hristos, luându-i ca modele pe cei doi Sfinţi Apostoli, 
Petru şi Pavel, care au purtat neputinţele noastre: s-au îndoit, la fel cu noi; au căzut, 
precum majoritatea pământenilor; au dovedit destule slăbiciuni ori scăderi dar, prin 
lacrimi şi mântuitoare pocăință, au risipit bezna păcatului din ei, făcându-se vase 
alese ale Sfântului Duh. 


Ca să le urmăm calea, avem nevoie de stăruitoare rugăciune, fapte de milostenie, 
spovedanie, împărtăşanie. Dacă tot veni vorba de taina Sfintei mărturisiri, cu toţii 
am asistat la discuţii sau chiar polemici pe o tema ce a stârnit adeseori controverse: 
Cum e mai bine să caut un duhovnic? În vârstă, experimentat, sever în canoane? 
Sau unul tânăr, indulgent, cunoscând îndeaproape problemele actuale ale societăţii, 
înțelegând nuanţat anumite situaţii ale vieţii cotidiene? 


Voi încerca un răspuns, ghidându-mă cu ajutorul învățăturilor Sfintei noastre 
Biserici Ortodoxe. Potrivit acestora, săvârşitorii Sfintei Taine a Pocăinţei sunt 
episcopii şi preoţii, hirotoniți valid, în baza împuternicirii date de Mântuitorul 
ucenicilor Săi prin cuvintele: „Oricâte veți lega pe pământ vor fi legate şi în cer şi 
oricâte veţi dezlega pe pământ vor fi dezlegate şi în cer” (Matei 18, 18; loan 20, 
22-23). 


Administrarea Tainei Mărturisirii creează săvârşitorului ei un statut aparte, de 
judecător al forului intern al faptelor umane. Bineînţeles că aceasta implică o 
responsabilitate deosebită. Aşa se explică de ce, încă de la începutul organizării ei, 
Biserica a purtat de grijă ca slujitorii săi să îndeplinească toate condiţiile cerute 
pentru hirotonie, inclusiv vârsta canonică. După rânduiala stabilită dintru început, 
în viaţa Bisericii creştine vârsta pentru hirotonie a fost lăsată la latitudinea 
întâistătătorilor Bisericii, ţinându-se seama de normele canonice şi de interesele 
comunității. Prima dispoziţie în legătură cu fixarea vârstei de hirotonie a prevăzut- 
o canonul 11 al sinodului de la Neocezareea: „prezbiterul mai înainte de 30 de ani 
să nu se hirotonească, de ar fi chiar bărbat vrednic întru toate”. Când vârsta 
hirotoniei a scăzut sub 30 de ani, s-a pus problema dacă un cleric poate fi şi 
duhovnic. Unora nu li s-a permis administrarea 'Tainei Pocăinţei, până nu au atins 
vârsta cerută de canoane sau până nu au dat dovada unei maturităţi ce-i îndreptăţea 
a fi duhovnici. După cum lesne se constată, împlinirea vârstei canonice a hirotoniei 
a reprezentat prima condiţie pentru obţinerea duhovniciei. 


Administrarea Pocăinţei de către un preot care nu are hirotesirea întru duhovnic îşi 
produce efectul canonic deplin, dar preotul respectiv se abate de la rânduiala 
stabilită de Biserică. În acest caz, nerespectarea rânduielii statornicite de Biserică 
se consideră neascultare şi nesupunere faţă de autoritatea bisericească, pedepsindu- 
se ca atare, potrivit dispoziţiilor canonice şi legale. Într-o împrejurare de necesitate 
— primejdie de moarte — mărturisirea săvârşită de un preot nehirotesit duhovnic este 
deplin valabilă. Preotul săvârşitor al acestei Sfinte Taine nu poate fi sancționat, 
într-o astfel de situaţie, nici pe cale disciplinară. 


În ceea ce priveşte episcopii, nu se aminteşte şi nu s-a practicat vreo rânduială 
asemănătoare, deoarece la instituirea în treapta de episcop s-a observat întotdeauna 
condiţia de vârstă stabilită cu timpul la minimum 30 de ani. Cum la vârsta de 30 de 
ani, slujitorul bisericesc era socotit deplin matur şi suficient de bine format, nu s-a 
mai simțit nevoia opririi sale temporare de la administrarea Tainei. 


Un loc aparte între săvârşitorii Sfintei Taine a Pocăinţei l-au jucat, în vechime, aşa- 
numiții preoţi penitenţiari, împuterniciţi de către episcop să administreze Sfânta 


Taină a Pocăinţei în cazuri deosebite, precum şi să împace la Liturghie, public, 
anumite categorii de penitenţi, primindu-i în Biserică (Canonul 1 Cartagina). 


Aşadar, ce-i de făcut, cum să alegem? În primul rând, să reținem că nu vârsta 
duhovnicului contează: tânăr ori bătrân, harul lucrează în aceeaşi măsură prin el. 
Credinciosul doritor de sporire duhovnicească îşi caută un duhovnic întărit, care, 
fie datontă anilor, fie cercării sale, fie prestigiului personal, ar putea exercita o 
influenţă binefăcătoare asupra celui ce se spovedeşte. Părintele duhovnic, 
indiferent de vârstă, nu trebuie să caute ale sale, ci să-i îndrume pe cei pe care îi 
creşte spiritual către Hristos, Desăvârşitul Duhovnic. 


Există situaţii în care alegerea unui duhovnic în funcție de vârstă se dovedeşte 
imposibilă. Bunăoară, dacă într-o parohie chiriarhul rânduieşte un preot tânăr, el 
devine călăuzitorul tuturor enoriaşilor lui, chiar atunci când aceştia se deprinseseră 
a se spovedi la un preot în etate ori ei înşişi au vârste patriarhale. Ce să facă 
vârstnicii? Să nu se mai mărturisească la cel ce le poate fi chiar nepot? Ba unde 
mai pui că nu toţi au posibilitatea de a se deplasa la unele mănăstiri sau biserici de 
enorie slujite de duhovnici îmbunătăţiţi, recunoscuţi ca fiind charismatici. lată 
situaţii ce se cer lămurite. 


Nu întotdeauna vârsta constituie o bună garanţie a iscusinţei unui duhovnic, dar 
nici studiile — căci el nu expune doar cunoştinţe din Scriptură ori de la Sfinţii 
Părinţi ci, în primul rând, se roagă pentru fiii lui duhovniceşti; îi conduce spre 
mântuire, ajutându-i să-L (re)descopere pe Dumnezeu, devenind deopotrivă doctor 
al sufletelor vătămate de păcate, dar şi un fidel martor al învierii lor din întuneric la 
lumină, din păcat la virtute, din moarte la viaţă. Când vârsta nu este patriarhală, 
când părul n-a încărunţit — semn al înţelepciunii — duhovnicul tânăr trebuie să dea 
dovadă de adâncă smerenie, să se roage mult, dar să se şi instruiască prin citiri din 
Dumnezeieştile slove ori din experienţa unor duhovnici experimentați. Nu toţi 
credincioşii au posibilitatea să cerceteze marii duhovnici ai Bisericii noastre. De 
aceea, fiecare preot împuternicit să săvârşească taina Spovedaniei are chemarea de 
a se face instrumentul prin care Duhul Sfânt oferă mângâiere, iertare şi împăcare 
credinciosului, de este nevârstnic, să devină „bătrânul tânăr” prin credinţă şi 
maturitate duhovnicească; cel în vârstă să se menţină mereu tânăr la suflet, prin 
prospeţimea şi zelul misionar, precum şi prin truda de a arăta că Ortodoxia 
înseamnă viaţă, bucurie, pace în Duhul Sfânt. 


Chipul Maicii Domnului este de nesuportat pentru diavol 


Sfinţii Părinţi ai Bisericii spun că dracii tremură auzind numele Maicii Domnului, 
căci Ea L-a născut pe Mântuitorul nostru, Fiul Unul Născut al lui Dumnezeu, Care 
a stricat şi va strica până la sfârşitul veacului lucrurile diavolului, care caută să ne 
depărteze de Hristos şi să ne piardă pentru totdeauna. 


Chipul Maicii Domnului este de nesuportat pentru draci. Diavolul urăşte numele 
Ei. Prin urmare, acest nume este mântuitor pentru noi. Este clar cât de necesar este 
mereu să alergăm la acoperământul şi mijlocirea rugăciunilor Preacuratei Maici a 
Domnului. Şi cu cât ne vom ruga Ei mai mult, cu atât mai mult vom simţi în viaţa 
noastră acoperământul Ei şi Ea va fi pentru noi Rugătoare neadormită înaintea 
Domnului nostru lisus Hristos. 


(Sfântul ierarh Serafim (Sobolev) făcătorul de minuni din Sofia, Predici, 
Editura Adormirea Maicii Domnului, Bucureşti, 2007, p. 51) 


Despre amestecul păcatului în faptele bune 


Atunci când pe un drum care străbate o câmpie întinsă stă un pom răcoros, care 
aruncă o umbră bogată, cu câtă bucurie se grăbesc spre el călătorii! Ei află 
desfătare odihnindu-se şi stând de vorbă prieteneşte sub umbra răcoroasă, deasă şi 
largă. Un astfel de adăpost, o astfel de mângâiere le dă celor ce merg pe calea vieţii 
pământeşti Sfânta cruce a lui Hristos, de trei ori fericitul pom pe care a înflorit 
rodul vieţii: Dumnezeu întrupat, Viaţa şi Dătătorul vieţii. Sub umbra crucii aflu 
acum plăcere stând de vorbă cu dumneavoastră. 


Ascultaţi următoarea istorisire sfințită. La Sfântul, Marele Pimen a venit un frate, 
plângându-se că vede amestecul păcatului în faptele sale bune. Bătrânul i-a 
povestit următoarea pildă: „Trăiau undeva doi lucrători de pământ. Unul dintre ei a 
semănat ceva grâu, deşi necurat, pe când celălalt, lăsându-se pradă leneviei, n-a 
semănat nimic. Când a venit vremea secerişului, cel dintâi a strâns destul grâu, deşi 
necurat, pe când cel de-al doilea n-a strâns nimic. Care dintre cei doi lucrători de 
pământ va avea ce să mănânce?” Fratele a răspuns: „Cel ce a semănat şi a strâns 
ceva grâu, chiar dacă necurat”. Bătrânul a zis: „Atunci, să semănăm şi noi câte 
puţin, chiar dacă necurat, ca să nu murim de foame!” 


Dumnezeu v-a dat să vedeţi fără greş în inima dumneavoastră atunci când, privind 
în ea, aţi văzut un amestec de sufletesc şi duhovnicesc. Povestirea de mai sus poate 
deja să vă mângâie îndeajuns: vedeţi de ce am citat-o aici? Ca să vă mângâiaţi şi 
mai mult, auziți lucrul următor: numai Dumnezeu poate dărui sfânta curăție inimii 
care crede în EI şi aleargă la EI prin pocăință. 


(Sfântul Ignatie Briancianinov, De la întristarea inimii la mângâierea lui 
Dumnezeu, Editura Sophia, 2012, pp. 114-115) 


Valorile 


Când cineva înlătură pe Dumnezeu ca valoare de căpetenie, atunci natura ajunge 
pentru el valoarea de căpetenie. Când cineva înlătură natura ca valoare de 
căpetenie, atunci cultura ajunge pentru el valoarea de căpetenie. Când cineva 
înlătură cultura ca valoare de căpetenie, atunci anumite grupuri de oameni sau de 
lucruri, ori anumiți oameni şi anumite lucruri ajung pentru el valoarea de 
căpetenie. 


Însă a înlătura pe Dumnezeu ca valoare de căpetenie şi a socoti apoi faptele lui 
Dumnezeu sau faptele oamenilor ca valori de căpetenie înseamnă a schimba un 
galben de aur cu un argint şi a iubi mai mult argintul decât aurul pierdut; mai 
înseamnă a schimba argintul cu arama şi a iubi mai mult arama decât argintul 
pierdut. 


(Sfântul Nicolae Velimirovici episcopul Ohridei şi Jicei, Gânduri despre bine şi 
rău, Editura Predania, Bucureşti, 2009, p. 34) 


Nu există patimă pe care să nu o distrugă iubirea 


Iubirea ne face blânzi, pentru că împiedică lăcomia, desfrâul, invidia şi alte patimi 
să ne stăpânească sufletele. În general nu există patimă, nu există păcat pe care să 
nu le distrugă iubirea. Mai lesne este să scape de flăcările sobei o creangă uscată, 
decât păcatul de focul iubirii. Aşadar, dacă sădim dragostea în inimile noastre vom 
deveni sfinţi. Da, fiindcă toţi sfinţii prin iubire s-au făcut plăcuţi lui Dumnezeu. 


Din ce motiv Abel a devenit victima crimei şi nu criminal? Pentru că avea iubire 
puternică pentru fratele său şi n-a putut să-i facă rău nici când acela l-a omorât. 


Din ce motiv Cain l-a invidiat pe Abel şi l-a ucis? Pentru că din inima lui a lipsit 
iubirea. 


Din ce motiv cei doi fii ai lui Noe, Sem şi lafet, au dobândit faimă bună? Pentru că 
îl iubeau mult pe tatăl lor şi n-au răbdat să-l vadă gol. Şi pe al treilea, Ham, de ce |- 
a blestemat Noe? Pentru că nu-l iubea pe tatăl său şi-l batjocorea. 


Dar marea faimă a lui Avraam cui se datorează? Iubirii pe care i-a arătat-o atât 
nepotului său Lot, cât şi sodomiţilor, pentru a căror izbăvire a mijlocit la 
Dumnezeu. 


(Sfântul loan Gură de Aur, Problemele vieţii, Editura Egumenita, Galaţi, pp. 
139-140) 


Crucea este puterea şi slava tuturor Sfinţilor din veac 


Zis-a tânăra Mavra tânărului său soţ Timotei, ce suferea cumplite munci şi o poftea 
să ia parte la mucenicie: „Mă tem, fratele meu, să nu mă înspăimânt când voi vedea 
cumplitele munci şi pe ighemonul mâniat, să nu slăbesc în răbdare din pricina 
tinereţii anilor me”. 


I-a răspuns mucenicul: „Nădăjduieşte în Domnul nostru lisus Hristos şi vor fi 
pentru tine muncile ca untdelemnul vărsat pe trupul tău şi suflare de rouă în oasele 
tale, care uşurează toate durerile tale”. 


(Sfântul Ignatie Briancianinov, Cuvinte către cei care vor să se mântuiască, 
Traducere de Adrian şi Xenia Tănăsescu- Vlas, Editura Sophia, Bucureşti, 2000, 
p. 35) 


Fiecare să-şi poarte crucea! 
Ce cruci sunt pregătite pentru cei mai mulţi dintre noi? Cruci simple - nu dintr- 


acelea pe care le-au dus mucenicii, nu dintr-acelea pe care până la sfârşitul vieţii 
le-au purtat nevoitorii din pustie. 


Viaţa noastră - viaţa tuturor oamenilor - este amar, întristare şi pătimire şi toate 
aceste amaruri, întristări şi pătimiri ale vieţii noastre lumegşti, sociale şi familiale, 
alcătuiesc crucea noastră. 


Oare puţine suferințe pricinuiesc căsnicia nereuşită, alegerea neinspirată a 
profesiei, bolile grave, înjosirea, confiscarea averii, clevetirile care ne urmăresc? 
Tot răul pe care ni-l fac oamenii, gelozia conjugală - oare nu sunt acestea crucea 
noastră? 


Toţi oamenii poartă şi sunt datori să poarte asemenea pătimiri, chiar dacă nu ar 
vrea deloc. 


(Sfântul Luca al Crimeii, La porţile Postului mare. Predici la Triod, Editura 
Biserica Ortodoxă, Bucureşti, 2004, p. 104) 


Mitropolitul Andrei - Sus în cer, cunoscuţi şi necunoscuţi, mulţime de Sfinţi 
români se roagă pentru noi 


În graiul vechilor cazanii, Sfântul mitropolit Dosoftei ne spune că „Dumnezeu, 
Sfinţia Sa” nici norodul românesc de pe pământ nu l-a lăsat nepartnic la darul 
Sfinţiei Sale. Sus în cer, cunoscuţi și necunoscuţi, mulțime de Sfinţi români se 
roagă pentru noi, păcătoşii. 


Un erudit intelectual din perioada interbelică, Simion Mehedinţi, a scris cuvintele 
următoare care trebuie memorate. De fapt, el a alcătuit o carte întreagă intitulată 
„Creştinismul românesc”. Și, ca motto la această carte, a scris aşa: „Un popor, ca 
şi orice om în parte, atâta preţuieşte, cât a înţeles din Evanghelie şi cât poate să 
urmeze învăţăturii lui lisus”. Deci, noi, fiecare în parte, atâta preţuim cât înţelegem 
şi cât punem în practică din Evanghelia Domnului nostru lisus Hristos. 


În ultimele decenii, încet, încet, unii dintre Sfinţii români încep să fie cunoscuţi. 
Începând cu anul 1992, Sfântul Sinod al Bisericii Ortodoxe Române i-a canonizat 
sau le-a recunoscut viaţa lor sfântă, pilduitoare pentru noi. Astfel, vedem că şi 
neamul românesc a dat mulţi sfinți. Pe unii îi ştim, pe alţii nu-i ştim, însă astăzi, în 
a doua Duminică după Rusalii, facem pomenire de toți Sfinţii români, cunoscuţi şi 
necunoscuți. 


Prin 1972, am ajuns prima dată la Mănăstirea Sihăstria, în chilia celui ce-a avut o 
viaţă sfântă. E vorba de părintele Paisie Olaru. Nu mă voi opri acum pe larg la 
viaţa lui, ci vă spun doar atât că, într-un rând, atunci când mi-a citit rugăciunea de 
dezlegare după spovedanie, am simțit aievea că harul lui Dumnezeu lucrează 


efectiv, chiar şi fi zic. Noi suntem convinși că, prin preotul duhovnic, Dumnezeu 
ne iartă toate păcatele, dar, în cazul părintelui Paisie, am simţit cum harul lui 
Dumnezeu lucrează chiar şi fizic. Nu este singurul om care a dus o viaţă sfântă. Au 
fost şi alţii, în vremurile mai de dincoace sau mai de demult. Cert este că ei, toţi 
împreună, acolo în cer, în faţa Tatălui celui ceresc, mijlocesc pentru noi, păcătoşii. 


Într-un sat foarte aproape de noi, în Topa Mică, s-a născut scriitorul loan Ale- 
xandru, cel care, referitor la viaţa curată, viaţa plină de evlavie a înaintaşilor noştri, 
a scris câteva eseuri admirabile, din care am luat două fraze: „Omul acestui pământ 
românesc, aici în Carpaţi, are faţa luminată de lacrima bucuriei şi a suferinţei 
deopotrivă. Este omul răbdării și al lucrării, omul privegherii și al îndelungii 
nădăjduiri, cel ce nu va pieri niciodată, cel ce nu se mândrește, nu se trufeşte, nu se 
bucură de nedreptate, nu cârteşte, nu bârfeşte răul altuia, este omul iubirii mai 
presus de înţeles. Este acest chip senin al purității, cu casa plină de copii. Lemnarul 
acesta al Transilvaniei, acest fiu al păcii şi al statorniciei”. Ce frumos spune! 


IPS Calinic Botoşăneanul: Sfinţii - Prietenii noştri adevărați 


Încă din anul 1992, Duminica a Il-a după Rusalii este afierosită, de Sfântul Sinod, 
tuturor Sfinților români, ca semn al lucrării Sfântului Duh în Biserica neamului 
nostru. 


Ştiut este faptul că, încă din primele secole, Bisericile ţineau evidenţele sfinților 
locali. În acest sens, se întocmeau liste pe care comunităţile creștine - Bisericile 
locale - le schimbau între ele pentru a-i sărbători liturgic. Pe lângă numele şi ziua 
adormirii lor, listele mai cuprindeau pe scurt viaţa lor, faptele prin care s-au distins, 
felul morţii și minunile săvârşite în timpul vieţii sau după moarte. Circulaţia de 
care s-au bucurat aceste liste - Sinaxare - a condus la generalizarea acestor evi- 
denţe, atât în Biserica de Răsărit, cât şi în cea de Apus. 


La început, aceste liste îi cuprindeau doar pe martiri. De aici şi numele de mar- 
tirologii. Însă cu timpul, în aceste martirologii au început să fie trecuţi: apostolii, 
mărturisitorii, profeții, ierarhii şi dascălii de seamă ai Bisericii, cuvioşii şi cu- 
vioasele pustiei, împărații şi dregătorii creştini etc. Crescând însă numărul sfinţilor 
înscrişi în martirologii, acestea au fost prescurtate sub forma calendarelor, pentru 
orientarea vieţii religioase a creştinilor. 


Inscrierea zilelor de pomenire a sfinților în calendare a echivalat cu o recunoaștere 
oficială a cultului sfinților respectivi. Ulterior, s-au redactat vieţile lor pe larg, 
precum şi slujbele, care au fost introduse în cărțile de cult ale Bisericii. Atunci, ca 


de altfel şi acum, Biserica a considerat pătimirea pentru Hristos - mucenicia - drept 
cea mai neîndoielnică dovadă a credinței şi sfinţeniei. Acesteia 1 se mai adaugă via- 
ţa aleasă, darul facerii de minuni, dreapta mărturisire a credinţei şi, nu în ultimul 
rând, nestricăciunea/ neputrezirea trupurilor. 


Neputrezirea este considerată o consecinţă a lucrării harului divin în viaţa omului. 


Actul trecerii mucenicilor și muceniţelor, precum şi a cuvioşilor şi cuvioaselor, 
ierarhilor, binecredincioșşilor, mărturisitorilor etc. în listele oficiale ale Bisericii 
poartă astăzi numele de canonizare, adică recunoaşterea sfinţeniei lor, dovedită în 
timp. 


De aceea, actul canonizării are loc numai după trecerea la cele veşnice. Cât pri- 
veşte procedura de canonizare a unui sfânt, în primele secole era foarte simplă. Pe 
baza semnelor recunoscute ale sfinţeniei, sfântul, la inițiativa poporului credincios 
- desigur, sub supravegherea Bisericii - era înscris în martirologiu. Proclamarea se 
făcea în cadrul Sfintei Liturghii, după care se comunica numele sfântului Bise- 
ricilor vecine. 


Mai târziu, înscrierea în martirologii era precedată de aflarea şi identificarea 
relicvelor, construirea de biserici etc. De remarcat este faptul că Biserica nu 
impunea canonizarea, ci aceasta avea doar rolul de a constata și însuşi, precum şi 
pe acela de a legaliza cultul sfântului canonizat. De aici şi caracterul ei declarativ, 
nu constitutiv. 


Condiţiile de fond ale canonizării, pe care le au în atenție comisiile liturgice acre- 
ditate în acest sens, sunt: Ortodoxia credinţei, proslăvirea de către Dumnezeu şi, nu 
în ultimul rând, răspândirea miresmei de sfințenie după moarte şi confirmarea ei 
prin cultul spontan. Semnele proslăvirii de către Dumnezeu sunt moartea martirică, 
suferirea diferitelor persecuții, acceptarea pustiei, săvârşirea de minuni, în viață sau 
după moarte, şi apărarea dreptei credinţe. 


Pentru canonizare sunt obligatorii prima şi a treia condiţie, precum şi una dintre 
cele ce ţin de proslăvirea de către Dumnezeu. Cea de-a treia condiţie poate lipsi 
numai în cazul martirilor. 


Prima slujbă oficială de canonizare la noi în ţară a fost cea a Sfântului ierarh Nifon 
al Constantinopolului, sărbătorit pe 16 august 1517. Ea s-a petrecut în timpul lui 
Neagoe Basarab, a doua zi după sfinţirea bisericii Mănăstirii Curtea de Argeş. 


Unii sfinți mucenici și sfinţi ierarhi daco-romani din primele secole creştine au fost 
canonizați de evlavia poporului, fiind înscrişi în calendarele locale, dar şi în 
calendarele celorlalte Biserici Ortodoxe surori. Dintre aceştia amintim pe Sfinţii 
mucenici Dasius şi Emilian Mărturisitorul de la Durostorum (Silistra de azi), Chiril 
din Axiopolis (Cernavodă de azi), preotul Montanus cu soția sa, Maxima, din 
Singidunum (Belgradul de azi), episcopul-misionar Niceta de Remesiana, muce- 
nicii Nichita Romanul şi Sava Gotul, episcopu Bretanion (Vetranion) și Teotim al 
Tomisului. Numele lor s-au păstrat și datorită înscrierii în Sinaxarul Bisericii Con- 
stantinopolului. 


Alţi Sfinţi români au fost proclamaţi mai întâi de alte Biserici Ortodoxe surori, 
după care au fost înscrişi şi în calendarul Bisericii Ortodoxe Române. 


Între aceştia amintim pe 
V Sfânta Teofana Basarab, fiica lui Basarab I al Ţării Romă-nești și soția 
țarului bulgar loan Alexandru (canonizată de Bisericile Bulgară și Sârbă); 
Y Sfântul loan Valahul, martirizat de turci la Constantinopol în ziua de 12 
mai 1622 (canonizat de Biserica Ortodoxă Greacă); 
Y Cuviosul Antipa de la Calapodești, adormit la 10 ianuarie 1882 în Mă- 
năstirea Valaam din Rusia (canonizat de Biserica Ortodoxă Rusă). 


Deşi nu au fost canonizaţi oficial şi alţii care au avut o viață duhovnicească aleasă, 
există numeroase mărturii documentare din secolele XV-XIX privind cinstirea 
poporului faţă de unele persoane cu viață sfântă, provenind cu predilecție din 
rândul monahilor. 


Dintre aceştia amintim pe 
Y Sfântul ierarh Leontie de la Rădăuţi, considerat făcător de minuni, ale cărui 
moaște se află în vechea Catedrală episcopală din Rădăuţi, care a trăit pe la 
începutul secolului al XVII-lea, 
Y Vasile făcătorul de minuni de la Mănăstirea Moldoviţa (secolele XV-XVI), 
Y egumenul loan de la Prislop (secolul al XVI-lea), 
Y Cuviosul Daniil Sihastrul de la Mănăstirea Voroneţ (secolul al XV-lea). 


Sfântul mitropolit Dosoftei al Moldovei enumera, în Vieţile Sfinţilor, volume 
tipărite în anii 1682-1686, numeroşi Sfinți români, care se bucurau de o aleasă 
cinstire în vremea lui, cum ar fi 

Y Cuviosul Rafail de la Agapia, 

Y Cuviosul Chiriac de la Bisericani, 

Y Cuviosul Chiriac de la Tazlău, 


Y Cuviosul Epifanie de la Voroneț, 

Y Cuviosul Partenie de la Agapia, 

Y Cuviosul loan de la Râșca, 

Y Cuvioşii Inochentie de la Probota şi Eustaţie. 


De regulă, mănăstirile în care au vieţuit au păstrat şi păstrează amintirea 

V Sfântului losif de la Bisericani (secolul al XV-lea), 

Y acuvioasei Teodora de la Sihla (secolul al XVIII-lea), 

Y a cuviosului Antonie de la lezerul Vâlcea (+ 1720), 

Y a cuviosului Onufrie de la Vorona (f 1789), 

Y acuviosului Paisie de la Neamţ ( 1794). 

Y Nu trebuie trecut cu vederea nici Sfântul mucenic loan de la Suceava, 
recunoscut ca sfânt imediat după martiriul său, în 1332, care s-a bucurat de 
o cinstire deosebită în rândul locuitorilor din Moldova - iar după Uniaţie 
(1701) şi în Maramureş și Ardeal - în special datorită numeroaselor minuni 
înfăptuite prin mijlocirea sa. Se ştie astfel că Sfântul loan avea două zile de 
prăznuire: pe 2 iunie (instituită de mitropolitul Anastasie Crimca în 1662) şi 
pe 24 iunie, când moaștele sale au fost mutate de domnitorul Petru Șchiopul 
de la biserica din Mirăuţi în vechea Catedrală mitropolitană din Suceava 
(1589) - Biserica „Sfântul Gheorghe ” - unde sunt şi astăzi. 


După dobândirea autocefaliei de către Biserica Ortodoxă Română (1885), a devenit 
tot mai imperioasă recunoaşterea sfinţilor români. În urma cererilor repetate, 
Sfântul Sinod a cerut eparhiilor întocmirea documentaţiei necesare, în vederea 
canonizării sfinților neamului. Marele pas a fost făcut în anul 1950, la 28 februarie, 
când, sub preşedinţia patriarhului Justinian Marina, au început lucrările privind 
canonizarea oficială a unor sfinţi români. 


Ele s-au finalizat în şedinţele solemne din 10-23 octombrie 1955, când au fost 
trecuţi în calendar opt noi sfinți: 
V Sfinţii ierarhi Calinic de la Cernica, Ilie Iorest şi Sava Brancovici din Tran- 
silvania şi loan de la Râșca; 
Y Cuvioşii Visarion Sarai şi Sofronie de la Cioara; 
Y Sfântul mucenic Oprea din Săliște şi Sfântul Iosif cel nou de la Partoş), 


Iar cultul altor şase sfinţi de alt neam, dar ale căror moaşte se află la noi în ţară a 
fost generalizat: 

Y Cuvioasa Parascheva - Epivata, 

Y Sfânta muceniţă Filofteia - Târnovo, 

Y Sfântul mucenic loan cel nou de la Suceava - Cetatea Albă, 


V 


Cuvioşii Grigorie Decapolitul, Dimitrie cel nou — Basarabi și Nicodim cel 
sfințit de la Tismana, de naţionalitate sârbă. 


În 1992, Sfântul Sinod al Bisericii Ortodoxe Române a proclamat canonizarea 
oficială a 19 noi sfinți: 


Cuvioşii loan de la Prislop, 

Antonie de la lezerul Vâlcea, 

Daniil Sihastrul, 

Gherman din Dobrogea, 

Ioan lacob Hozevitul de la Neamţ, 

Teodora de la Sihla, 

Sfinţii ierarhi Antim Ivireanul, Iosif din Maramureş, Ghelasie de la Râmeţ, 
Leontie de la Rădăuți, 

Sfinţii mărturisitori loan din Galeş, Moise Măcinic din Sibiel, 

Sfântul voievod Ștefan cel mare, 

Sfinţii martiri Constantin Brâncoveanu și fiii săi, Constantin, Ștefan, Radu şi 
Matei, şi sfetnicul lanache); 


Precum și generalizarea cultului celor opt sfinți canonizați în 1955 şi a altor 38 de 
sfinți autohtoni, care au trăit în ţara noastră sau au fost martirizaţi pe teritoriul de 


astăzi al țării noastre: 


SS... 


Sfinţii mucenici Claudiu, Castor, Sempronian și Nicostrat, 
Sfântul cuvios Paisie de la Neamţ, 

Sfântul mucenic Dasie, 

Sfântul mucenic Hermes, 

Sfântul cuvios Antipa de la Calapodești, 

Sfinţii mucenici Ermil şi Stratonic, 

Sfântul ierarh Bretanion de Tomis, 

Sfântul cuvios loan Casian, 

Sfântul mucenic Montanus preotul şi soția sa, Maxima, 
Sfântul ierarh Irineu de Sirmium, 

Sfântul mucenic Sava Gotul de la Buzău, 

Sfântul ierarh Teotim de la Tomis, 

Sfinţii mucenici Pasicrat și Valentin, 

Sfântul mucenic Iuliu Veteranul, 

Sfinţii mucenici Zotic, Atal, Kamasie şi Filip, 

Sfinţii mucenici Nicandru şi Marcian, 

Sfântul mucenic Isihie, 

Sfântul Niceta de Remesiana, 

Sfinţii muceinic Epictet și Astion, 


Y Sfântul mucenic Emilian de la Durostorum, 

Y Sfântul ierarh Nifon, patriarhul Constantinopolului, 
V Sfinţii mucenici Donat, Romul, Silvan şi Venust, 

Y Sfântul mucenic Lup. 


Sfântul Sinod al Bisericii Ortodoxe Române a proclamat canonizarea oficială: 
în 2002 a Sfântului ierarh Petru Movilă, 

în 2003 a Sfântului ierarh Teodosie de la Brazi şi 

a cuviosului Vasile de la Poiana Mărului, 

în 2005 a cuviosului Onufrie de la Sihăstria Voronei, 

în 2006 a Sfântului ierarh Grigorie Dascălu, 

a cuviosului Gheorghe de la Mănăstirea Cernica 

şi a Sfântului ierarh Dosoftei, mitropolitul Moldovei, 

în 2007 a Sfântului ierarh Pahomie de la Gledin, 

a Sfântului ierarh Varlaam, mitropolitul Moldovei, 

şi a Sfântului mucenic Atanasie Todoran din Ţara Năsăudului, 

în 2008 a Sfântului ierarh loan de la Râșca şi Secu, 

a Sfinţilor cuvioşi Simeon şi Amfilohie de la Pângăraţi, 

Rafael şi Partenie de la Agapia Veche, 

Iosif şi Chiriac de la Bisericani, 

Chiriac de la Tazlău, 

Iosif de la Văratec, 

a Sfântului ierarh Iachint de Vicina, 

a Sfântului cuvios Dionisie Exiguul și 

a Sfântului voievod Neagoe Basarab, 

în 2009 a Sfântul cuvios Ioanichie cel nou de la Muscel (Argeş), 

în 2010 a Sfântului cuvios Irodion de la Lainici, 

în 2011 a Sfinţilor mitropoliți Andrei Şaguna şi Simion Ștefan, 

în 2016 a Sfinţilor cuvioşi Neofit şi Meletie de la Mănăstirea Turnu, 
Daniil şi Misail de la Mănăstirea Stânişoara, 

a Sfântului ierarh lacob Putneanul, mitropolitul Moldovei şi a cuvioşilor 
Sila, Paisie şi Natan de la Mănăstirea Sihăstria Putnei, 

în 2017 a Sfântului cuvios Pafnutie - Pârvu Zugravul, 

a Sfântului ierarh Iosif cel milostiv, mitropolitul Moldovei şi 

a Sfântului Gheorghe Pelerinul, 

în 2018 a Sfântului ierarh Dionisie, episcopul Cetăţii Albe, 

iar din 2019 pe masa de lucru a Sfântului Sinod al Bisericii Ortodoxe 
Române se află Dosarul de canonizare a cuviosului Arsenie (Boca) de la 
Mănăstirile Sâmbăta de Sus şi Prislop. 

pia be hi ia 


Sigur, lista canonizărilor rămâne deschisă. 


Prin canonizările Sfinţilor români, spunea profesorul Teodor M. Popescu, unul din- 
tre mucenicii Bisericii noastre în timpul comunismului, Biserica „aduce Ortodoxiei 
cununa luminoasă a sfinților ei - ierarhi, monahi, preoţi şi credincioşi - buchet de 
virtuți care au rodit la noi în duhul credinţei şi al evlaviei ortodoxe”. 


În concluzie, în Duminica tuturor Sfinţilor Români sunt amintiţi şi cinstiţi cu 
evlavie 
=> sfinţii ierarhi, preoți și diaconi slujitori ai Bisericii Ortodoxe Române, care 
s-au săvârșit muceniceşte și au mărturisit dreapta credință, făcându-se 
apărători până la jertfelnicie ai credinţei noastre strămoșești, ai neamului şi 
ai țării noastre; 
> sfinții cuvioși și cuvioase, care s-au săvârșit trăind în deplină ascultare şi 
smerenie viața călugărească, fiind prin pilda vieţii lor și prin rugăciune cei 
care au hrănit duhovniceşte pe mulți drepteredincioşi,; 
= sfinții martiri din orice treaptă harică sau stare obştească și toți aceia care 
prin pătimirile şi sângele lor martiric au primit cununa sfințeniei,; 
=> sfinții români ucişi de oștile păgâne sau ale altor asupritori care au 
amenințat neatârnarea vetrei străbune de-a lungul veacurilor, precum și cei 
care au căzut în luptă cu aceștia sau în amara robie pentru credinţă, 
Biserică şi neam, 
= sfinţii care s-au săvârșit luptând cu arma cuvântului pentru apărarea cre- 
dinței, a Bisericii Ortodoxe și a binecredincioșilor ei fii. 


Dintre aceștia trebuie să-i considerăm şi pe cei morţi în închisorile comuniste 
pentru credință. Ei se adaugă celorlalți sfinți creștini ortodocşi români din toate 
timpurile și din toate locurile, știuți și neștiuţi, care i-au făcut pe fiii Bisericii noa- 
stre să sporească în dragostea pentru Hristos, a faptei bune, a rugăciunii şi a virtuţii 
creştine. 


PS Calinic Argatu, episcop al Argeşului şi Muscelului — Predică 
Li 
| 


0, bucureşteanul de neam românesc, a reuşit să facă cele mai mari 
posturi din Ortodoxie (la catolici e numai cu lapte postul!) şi ne-a lăsat nouă şi 
peste veacuri, cum se poate posti, cum se poate sfinți şi cum se poate ajunge sfânt 
proslăvit de Dumnezeu! 


. 


a 

(fragment) 


Starețul Gheorghe înaintaşul Sfântului Calinic la conducerea mănăstirii Cernica, 
de curând proclamat sfânt de Sfântul Sinod, s-a orânduit, din mila lui Dumnezeu, 
întru cinstire, ca şi Sfântul Cuvios, născut în Săliştea Sibiului, înflorit duhovniceşte 
în Moldova şi Athos şi cu rodire în Cernica, Căldăruşani, Pasărea şi Argeşul Țării 
Româneşti! 


Ce bucurie să se aşeze pe fruntea Ţării cunună celor patru sfinţi: 


Acest Neam românesc, aş zice Neam de sfinţi şi martiri din toate timpurile, a 
primit pe frunte cununa Sfinţilor şi o vor primi mereu că n-au cârtit şi n-au hulit 
pe Dumnezeu pentru cele care au fost şi care vor mai veni! 


Am mai spus-o şi-o repet pentru a nu se uita: Neamul acesta românesc şi-a dat 
mereu examene de absolută exigenţă şi anul acesta a fost la fel. Nici nu se poate să 
nu fim iubiți de Dumnezeu cu toată păcătoşenia noastră! Se vede ca zorile de ziuă, 
că ceea ce a spus lisus, rămâne veşnic de-a pururi: „Dumnezeu nu vrea moartea 
păcătosului ci să se întoarcă şi să fie viu!” 


Da, să fim vii şi să slăvim pe Dumnezeu întru Sfinţii Săi despre care Mitropolitul 
Moldovei şi Sucevei, PIN, spune în Vieţile Sfinţilor tipărită în 
1682, la fila 152: „Mulţi sfinţi se fac şi la Rusia şi până astăzi ... Dar încă şi la 
români mulţi sunt, a căror am văzut viaţa şi traiul lor, dar n-au fost căutaţi, fără 
numai Daniil de Voroneţ şi Rafael de Agapia, căruia i-am sărutat şi Sfintele 
Moaşte. Am apucat în zilele noastre Părinţi înalți întru bunătăţi şi în petrecere şi 
plecaţi la smerenie adâncă, pe părintele Chiriac din Bisericani, gol petrecând şi 
ticăloşit în munte 60 de ani. Şi pe Chiriac din Tazlău, Epifanie de Voroneţ, 
Partenie de Agapia, încă şi pre loan de Râşca, arhiepiscopul acela sfânt şi 
minunat. Pe Inochentie de la Probota şi pre Eustatie. S-au adăugat această 
înştiinţare aicea, că nu prin trecerea vremii, să se facă cu totul neştiuţi, aceşti 
cuvioşi părinţi, neamului acestuia mai de pe urmă, şi ca să se arate că dintre 
toate neamurile îşi alege Dumnezeu pe robii săi, cei ce urmează voii şi 
poruncilor Lui.” 


Sunt sigur că Daniel Patriarhul, după cum a şi spus-o, va aduce întru proclamare pe 
toți sfinţii pomeniţi de marele Dosoftei, care de curând s-a bucurat de proclamare 
sinodală. Nu se va uita nici de Sfântul Simeon preotul, ale cărui moaşte au fost 
permanent în casă şi apoi purtate, de câte ori a fost nevoie în războaiele de apărare 
a Neamului şi a Credinței de către Sfântul Voievod Ştefan cel Mare. 


O, Doamne, dar câte n-ar mai fi de spus, când ne gândim la Țara de Sfinţi şi 
martiri în care viețuim şi noi din mila Domnului Dumnezeu? 


PS Sebastian al Slatinei şi Romanaţilor — Predică la Duminica a doua după 
Rusalii — Sfinţii neamului nostru 


Dreptmăritori creştini, dacă acum două săptămâni am sărbătorit naşterea Bisericii 
- Cincizecimea - prin întemeierea primei comunităţi de credincioşi peste care S-a 
pogorât Duhul Sfânt, iar duminica trecută am prăznuit pe martorii sfinţeniei acestei 
Biserici - toţi Sfinţii - astăzi sărbătorim în chip deosebit pe aceia din neamul nostru 
care de-a lungul celor două milenii de creştinism au dovedit că vocaţia sfinţeniei 
este una universală şi ca atare, proprie şi nouă ca popor creştin din naşterea sa. 


Predica Sfântului Andrei, chemat la apostolie în evanghelia de astăzi împreună cu 
fratele său Petru, a pătruns adânc conştiinţa şi trăirea strămoşilor noştri, astfel încât 
sunt cunoscuţi o serie întreagă de sfinți la străromâni încă din secolele IV şi V: 


Sfântul mucenic Dasie (20 noiembrie), 

Sfântul mucenic Emilian din Durostor (15 iulie), 

Sfântul Niceta de Remesiana (24 iunie), 

Sfântul mucenic Nichita Romanul sau Gotul (15 septembrie), 

Sfinţi ierarhi Bretanion (25 ianuarie) şi Teotim (20 aprilie) ai Tomisului, 
Sfinții mucenici de la Niculiţel - Zotic, Atal, Camasie, Filip (4 iunie) 


şi mulți alţii cărora, cu timpul, li s-au mai adăugat şi unii sfinţi din epoca de după 
organizarea ţărilor şi mitropoliilor româneşti (sec. XIV ş.u.). 


— Este cazul Sfintei cuvioase Teofana, fiica domnitorului Țării Româneşti 
Basarab ], 

— Sfântul mucenic loan Valahul (12 mai), 

— Sfântul Antipa de la Calapodeşti (10 ianuarie) 


şi alții care până când Biserica noastră a devenit autocefală(1885), au fost trecuţi în 
rândul Sfinţilor fie de către Patriarhia Ecumenică, fie de alte Biserici surori care şi- 
au dobândit mai devreme decât noi dreptul de a canoniza sfinţi. 


Este, însă, de-a dreptul uimitor cum, în timpul regimului comunist, Sfântul Sinod 
al Bisericii noastre a smuls statului român ateu încuviințarea de a proceda la 
canonizarea a şapte Sfinţi, în februarie 1950, pe care i-a proclamat, ce-i drept, cu o 
întârziere de cinci ani. 


Este vorba despre: 
— Sfinţii ierarhi Iosif cel nou de la Partoş (15 septembrie) şi 
Calinic de la Cernica (11 aprilie), de 
Sfinţii ierarhi mărturisitori: Ilie Orest şi Sava Brancovici, mitropoliţii 
Ardealului (24 aprilie), de 
Sfinţii cuvioşi mărturisitori Visarion şi Sofronie de la Cioara şi de Sfântul 
mucenic Oprea (21 octombrie). 


Tot atunci, s-a hotărât şi generalizarea cinstirii, în toată Biserica ortodoxă română 
a unor sfinţi cu moaşte la noi în ţară: 

Sfânta muceniţă Filofteia (7 decembrie), 

Cuviosul Nicodim cel sfinţit de la Tismana (26 decembrie), 

Sfântul mucenic loan cel nou de la Suceava (2 iunie), 

Cuviosul Grigorie Decapolitul (20 noiembrie), 

Cuvioasa Parascheva de la Iaşi (14 octombrie) şi 

Cuviosul Dimitrie cel nou din Basarabi (27 octombrie). 


Odată eliberată de sub regimul dictatorial ateu, Biserica noastră s-a simţit datoare 
să acorde atenţia necesară şi altor înaintaşi de-ai noştri, rămaşi în conştiinţa 
poporului ca sfinți şi cinstiţi ca atare de secole întregi deja, chiar dacă oficial nu 
fuseseră canonizaţi. Aşa se face că, urmare pregătirii temeinice a documentelor 
privind viaţa şi faptele lor sfinte, s-a putut proceda, în iunie 1992, la canonizarea şi 
generalizarea cinstirii a încă 19 sfinţi care au slujit cu vrednicie neamului nostru. 


Este vorba despre: 


Sfântul cuvios loan de la Prislop (13 septembrie), 

Sfântul ierarh martir Antim Ivireanul (27 septembrie), 

Sfinţii preoți mărturisitori loan din Galeş şi Moise Măcinic din Sibiel (21 
octombrie), 

Sfântul cuvios Antonie de la lezerul, Vâlcea (23 noiembrie), 

Sfântul cuvios Daniil Sihastrul (18 decembrie), 

Sfântul cuvios Gherman din Dobrogea (29 februarie), 

Sfântul ierarh Iosif Mărturisitorul din Maramureş (24 aprilie), 

Sfântul ierarh Ghelasie de la Râmeţ (30 iunie), 

Sfântul ierarh Leontie de la Rădăuţi (1 iulie), 

Sfântul voievod Ștefan cel Mare ( iulie), 

Sfântul cuvios loan lacob Hozevitul (5 august), 

Sfânta cuvioasă Teodora de la Sihla (7 august) şi 

Sfinţii martiri Constantin Vodă Brâncoveanu cu cei patru fii: Constantin, 
Ștefan, Radu, Matei şi sfetnicul lanache (16 august). 


În aceiaşi şedinţă a Sfântului Sinod, din 20 iunie 1992, s-a mai hotărât şi gene- 
ralizarea cultului celor şapte Sfinţi români canonizaţi în 1950 şi proclamaţi în anul 
1955, precum şi a altor Sfinţi autohtoni care au vieţuit sau au fost martirizaţi în ţara 
noastră, ca: 

Sfinții mucenici Claudiu, Castor, Sempronian şi Nicostrat (9 noiembrie), 

Sfântul cuvios Paisie de la Neamţ (15 noiembrie), 

Sfântul mucenic Dasie (20 noiembrie), 

Sfântul mucenic Hermes (31 decembrie), 

Sfântul cuvios Antipa de la Calapodeşti (10 ianuarie), 

Sfinţii mucenici Ermil şi Stratonic (13 ianuarie), 

Sfântul ierarh Bretanion al Tomisului (25 ianuarie), 

Sfântul cuvios loan Casian (29 februarie), 

Sfântul mucenic Montanus şi soția sa Maxima (26 martie), 

Sfântul Irineu, episcop de Sirmium (6 aprilie), 

Sfântul mucenic Sava de la Buzău (12 aprilie), 

Sfântul ierarh Teotim al Tomisului (20 aprilie), 

Sfinţii mucenici Pasicrat şi Valentin (24 aprilie), 

Sfântul mucenic Iuliu Veteranul (27 mai), 

Sfinții mucenici Zotic, Atal, Camasie şi Filip de la Niculiţel (4 iunie), 

Sfinţii mucenici Nicandru şi Marcian (8 iunie), 

Sfântul mucenic Isihie (15 iunie), 

Sfântul Niceta de Remesiana (24 iunie), 


Sfinții mucenici Epictet şi Astion (8 iulie), 

Sfântul mucenic Emilian de Durostom (15 iulie), 

Sfântul Nifon, patriarhul Constantinopolului (11 iunie), 

Sfinții mucenici Donat diaconul, Romul preotul, Silvan diaconul şi Venust 
(21 august). 


Tot atunci s-a mai hotărât, dat fiind numărul mare de Sfinţi din neamul nostru şi 
instituirea „Duminicii Sfinţilor români”, în cea de a doua duminică după Rusalii, 
pentru aceasta Sfântul Sinod pregătind şi aprobând şi slujba specială de prăznuire. 


Canonizările însă nu s-au oprit aici. În anii următori, pe măsură ce au fost studiate 
viaţa şi faptele altor vrednici înaintaşi ai noştri şi li s-au pregătit documentele 
necesare trecerii lor în rândul Sfinţilor, aproape în fiecare an s-au mai făcut 
canonizări de sfinţi, fie că a fost vorba de ierarhi, fie că s-au avut în vedere 
domnitori, monahi ori simpli credincioşi . 


Astfel, au fost trecut în rândul Sfinţilor: 
Cuviosul Dionisie Exiguul (1 septembrie), 
Sfinţii cuvioşi Simeon şi Amfilofie de la Pângăraţi (7 septembrie) 
Cuvioşii Onufrie de la Verona şi Chiriac de la Tazlău (9 septembrie), 
Sfântul ierarh Teodosie de la Brazi (22 septembrie), 
Sfântul voievod Neagoe Basarab (26 septembrie), 
Sfinții cuvioşi Iosif şi Chiriac de la Bisericani (1 octombrie), 
Sfântul ierarh Iachint, mitropolitul Ţării Româneşti (28 octombrie), 
Sfinţii martiri şi Mărturisitori năusăudeni Atanasie Todoran din Bichigiu, 
Vasile din Mocod, Grigore din Zagra şi Vasile din Telciu (12 noiembrie), 
Sfântul cuvios Gheorghe de la Cenica (3 decembrie), 
Sfântul ierarh Dosoftei, mitropolitul Moldovei (13 decembrie), 
Sfântul cuvios lerarh Pahomie de la Gledin (14 aprilie), 
Sfântul cuvios Vasile de la Poiana Mărului (25 aprilie), 
Sfântul Grigorie Dascălul, mitropolitul Ţării Româneşti (22 iunie), 
Sfinţii cuvioşi Rafael şi Partenie de la Agapia (21 iulie), 
Sfântul cuvios Ioanichie cel nou de la Muscel (26 iulie), 
Sfântul ierarh Varlaam, mitropolitul Moldovei şi cuviosul loan de la Râşca 
şi Secu (30 august) 


ş.a. şi lista acestora se va tot mări de la un an la altul, pentru că, pe de o parte sunt 
foarte mulți fraţi de-ai noştri care aşteaptă să fie cunoscuţi şi cinstiți după 
vrednicie, iar pe de altă parte, prea multă vreme Sinodul Bisericii noastre nu a avut 


răgazul necesar ori determinarea corespunzătoare pentru a proceda la vremea 
cuvenită la canonizările ce se impuneau. 


De altfel, trebuie să spunem că nu Sinodul îi face pe sfinți, ci Dumnezeu şi Biserica 
în integralitatea ei, iar „lista” celor care-şi aşteaptă canonizarea nu este întocmită 
de Sfântul Sinod, ci de credinţa şi evlavia credincioşilor din popor, care au cinstit 
şi cinstesc ca atare anumite personalităţi ale vieţii noastre bisericeşti mai înainte ca 
acestea să fie canonizate şi proclamate în chip solemn ca sfinţi, la baza 
recunoaşterii lor stând o serie de criterii , ca: 


= jertfirea vieţii pentru credință (cazul martirilor); 

=> lupta pentru triumful adevărului creştin şi apărarea credinţei (cazul 
apostolilor, apologeţilor, mărturisitorilor, voievozilor etc.); 

= viaţa curată şi de asceză (cazul clericilor şi monahilor); 

= săvârşirea de minuni în viaţa sau după trecerea lor în veşnicie; 

=> păstrarea moaştelor lor nealterate şi având miros de bună mireasmă. 


Acum, în ultimii ani, tot mai multe voci cer canonizarea unor clerici sau simpli 
credincioşi care au pătimit sau chiar au fost ucişi în închisorile comuniste şi care, 
pe alocuri chiar sunt cinstiți deja ca sfinţi. Trebuie să ştiţi că Biserica nu a rămas 
insensibilă la această solicitare, privind perioada de prigoană ce cu adevărat i-a 
îmbogățit rândurile cu noi sfinţi şi de aceea a şi declanşat demersurile necesare 
pentru studierea vieţii şi faptelor jertfelnice ale unor fraţi ai noştri care au răbdat cu 
eroism sfânt chinurile şi persecuțiile atee. Aşa a apărut lucrarea de o importanţă 
fundamentală pentru canonizările ce vor urma, „Martiri pentru Hristos, din 
România, în perioada regimului comunist”, publicată la Editura Institutului Biblic 
şi de Misiune al Bisericii Ortodoxe Române în anul 2007, lucrare ce prezintă un 
număr de 207 martiri ortodocşi, dintre care 96 cu biografii mai mult sau mai puţin 
cuprinzătoare. Însă, după cum se poate lesne înţelege de către cei ce s-au aplecat 
câtuşi de puţin asupra cercetării vieţii şi petrecerii acestor mărturisitori ai 
adevărului în plin regim potrivnic ateu, lucrurile nu sunt chiar atât de simple şi de 
clare, drumul spre recunoaşterea oficială ca sfinți fiind îngreuiat de o serie de 
factori, ca: 
=> accesul, în continuare, destul de anevoios la arhivele poliţiei politice; 
= datele viciate de fals intenţionat din partea regimului, care îi demoniza 
sistematic pe deţinuţi, taxându-i de regulă drept legionari, delicvenţi de 
drept comun ori duşmani ai poporului; 


= probele pătimirii şi ale martiriului adesea distruse sau ridiculizate de regim, 
special pentru a crea confuzie, ceea ce suscită şi mai multă atenție şi 
răbdare pentru lămurirea lucrurilor în timp; 

= încă trăiesc delatorii, torționarii şi călâii lor, pe care, în contextul 
canonizării, Biserica s-ar vedea silită să-i condamne, în loc să lucreze la 
pocăința lor cât mai este vreme. 


Dragii mei, toate aceste lucruri pe care vi le-am spus până acum arată că şi poporul 
nostru românesc a avut vocaţia sfinţeniei. Mulțimea de Sfinţi odrăsliţi din sângele 
său demonstrează că şi aici învăţătura Domnului a rodit din plin în cele două 
milenii de creştinism de până acum, dar că şi prezentul viitor — prin canonizările de 
Sfinţi ce se fac şi se vor face continuu - constituie dovada unei Bisericii vii şi 
lucrătoare, în care jertfa Sfinților sporeşte credinţa şi evlavia credincioşilor săi. 


De aceea, la o zi sfântă ca aceasta, când ne prăznuim pe părinţii şi înaintaşii 
noştri Sfinţi, să ne şi împărtăşim din exemplul lor! Să urmăm viaţa lor! Toţi, 
cred, căutăm în viaţă modele şi repere. Să le luăm pe ale lor! Sunt modele 
nemuritoare! Sunt modele veşnice, pe care Hristos Domnul le-a prea mărit şi le- 
d înveşnicit pentru jertfa şi dragostea lor nețărmuită faţă de adevăr şi credinţă. 


Să-i cinstim, participând cu credinţă la slujbele lor de prăznuire, citindu-le cu 
evlavie acatistul, căutând să le cunoaştem cât mai bine viaţa şi petrecerea şi mai 
ales, luându-ni-i dreptare şi călăuze în viaţă şi astfel vom petrece şi noi viaţă 
sfântă. 


Dumnezeu să ne binecuvânteze şi Sfinţii noştri români de ajutor la tot lucrul cel 
bun. Amin. 


Preafericitul părinte patriarh Daniel - Predică la Duminica a Il-a după 
Rusalii 


Iisus formează apostoli pentru sfinţirea popoarelor 


Evanghelia din Duminica a doua după Rusalii ne vorbeşte despre chemarea la 
apostolat sau apostolie a ucenicilor Mântuitorului nostru lisus Hristos. 


Chemarea la apostolat a ucenicilor Domnului şi Mântuitorului nostru lisus Hristos 
este o etapă a unui plan de mântuire a lumii pe care Dumnezeu îl are şi voieşte ca 
acest plan să devină o împreună-lucrare a lui Dumnezeu cu oamenii. Prin 
chemarea ucenicilor la apostolat, Hristos Domnul pregăteşte taina Bisericii. Mai 
întâi El cheamă pentru misiune un grup restrâns de doisprezece ucenici care 
simbolizau cele doisprezece seminţii ale poporului evreu, iar apoi aceşti ucenici 
vor deveni Apostoli (trimişi sau misionari) ai lui Hristos şi vor forma nucleul 
conducător al Bisericii Sale. 


Biserica este viaţa lui Hristos cel răstignit, înviat şi înălţat la ceruri, 
împărtăşită oamenilor 


În această duminică, Sfânta Evanghelie ne arată primii paşi făcuţi de 
Mântuitorul lisus Hristos pentru întemeierea Bisericii. Desigur, taina Bisericii 
începe odată cu Întruparea sau Înomenirea Fiului lui Dumnezeu, când firii Lui 
omeneşti se comunică sau se împărtăşeşte viața Sa dumnezeiască. Dar ceea ce se 
realizează în Mântuitorul lisus Hristos ca împărtăşire a vieţii dumnezeieşti naturii 
Sale omeneşti se extinde apoi prin lucrarea Sfântului Duh în oamenii care vor 
crede în El. Această extindere a vieţii lui Hristos Dumnezeu-Omul în oameni este 
taina Bisericii. Biserica se întemeiază pe învăţătura Mântuitorului lisus Hristos 
şi pe legătura vie a oamenilor cu El. Prin urmare, Biserica nu este întemeiată 


numai pe învăţătura Mântuitorului Hristos, ci mai întâi pe Persoana Lui. De 
aceea s-a spus că 'Hristos este piatra cea din capul unghiului! (Efeseni 2, 20), 
adică temelia Bisericii Sale; dar şi Capul Bisericii (cf. Coloseni 1, 18), 


Aşadar, Biserica nu este o simplă instituție umană din lumea aceasta, înfiinţată prin 
acordul mai multor oameni, cum se înfiinţează o societate, o asociaţie sau un club, 
ci Biserica este întemeiată din iniţiativa şi prin lucrarea lui Dumnezeu pentru 
mântuirea oamenilor, pentru ca viaţa dumnezeiască să fie împărtăşită oamenilor 
prin harul Preasfintei Treimi. În acest sens, 


„ cum se vede din binecuvântarea pe care Sfântul 
Apostol Pavel o adresează creştinilor din Corint (cf. II Corinteni 13, 13). Această 
viaţă sfântă, în acelaşi timp dumnezeiască şi omenească, a Mântuitorului nostru 
lisus Hristos este temelia vieţii Bisericii. Dincolo de programe pastorale, de 
organizarea activității misionare şi social-filantropice a Bisericii, dincolo de tot 
ceea ce este instituţie, esenţială şi primordială în viaţa Bisericii este legătura vie şi 
sfințitoare a oamenilor cu Dumnezeu-Tatăl, descoperită lor de Mântuitorul lisus 
Hristos şi realizată prin Duhul Sfânt. 


Cine este Cel ce cheamă la Sine oameni şi le schimbă viaţa? 


Mai întâi, Mântuitorul lisus Hristos Se botează de către loan Botezătorul în 
Iordan, iar O dată cu botezul Său se descoperă taina Sfintei Treimi. După o 
vreme de pregătire spirituală prin post şi rugăciune în pustie (cf. Matei 4, 1-11; 
Luca 4, 1-13; Marcu 1, 12-13;), Hristos Domnul începe să cheme şi să formeze 
ucenici pentru apostolat sau misiune. Evanghelia de astăzi ne arată cum îi 
cheamă. 

'Veniţi după Mine şi vă voi face pescari de 
oameni" (cf. Matei 4, 19). Nu ştim cât de mult au înţeles chemarea Lui pescarii 
Petru şi Andrei, lacob şi loan, pe care îi menţionează Evanghelia de astăzi ca fund 
printre primii chemaţi de către Mântuitorul lisus Hristos să-l fie ucenici. Vedem 
însă că, fără să-şi mai facă vreun calcul, fără să mai pună vreo întrebare, fără să 
negocieze, fără să pună vreo condiţie, aceştia au lăsat toate ale lor şi au urmat Lui. 
În mod surprinzător vedem că lacob şi loan, fiii lui Zevedeu, care erau împreună 
cu tatăl lor, l-au lăsat singur pe acesta, ceea ce era un lucru neobişnuit şi au mers 
după lisus. 


Cine este acest lisus din Nazaret care cheamă sau alege ucenici şi schimbă vieţi? 
Cine este Acesta care, cu programul sau planul Lui, schimbă orice program al 


zilei şi al vieţii obişnuite a oamenilor? Desigur, cei care fuseseră chemaţi de EI să 
devină 'pescari de oameni' nu puteau înţelege toate acestea. Atunci se pune 
întrebarea: de ce au răspuns ei atât de prompt la chemarea Lui? Pentru că 
puterea dumnezeiască a iubirii nesfârşite a lui Dumnezeu care Se afla în lisus 
Hristos i-a făcut să răspundă imediat chemării, fără condiţii, fără întrebare, fără 
târguială sau negociere, fără ezitare. 


Acest adevăr al chemării la viaţă veşnică s-a confirmat mai târziu, când lisus a 
vorbit despre Euharistie şi a spus că dacă cineva nu mănâncă Trupul Său şi nu 
bea sângele Său nu poate primi viaţa veşnică (cf. Ioan 6, 53). Însă unii dintre cei 
care urmau pe lisus numai din curiozitate, nu cei doisprezece, au spus: 'Greu este 
cuvântul acesta! Cine poate să-l asculte?" (loan 6, 60) şi au plecat, L-au părăsit, 
adică nu L-au mai urmat pe lisus. Dar lisus a întrebat pe cei doisprezece ucenici 
aleşi sau chemaţi de EI: 'Nu vreţi şi voi să vă duceţi?” Atunci Sfântul Apostol 
Petru a răspuns: "Doamne, la cine ne vom duce? Tu ai cuvintele vieţii celei 
veşnice” (loan 6, 68). În acel moment s-a văzut, de fapt, ce simțeau cei doisprezece 
ucenici când i-a chemat lisus la apostolat. 

Numai harul vieţii veşnice pe care-L are lisus Hristos în 
Sine, EI fiind Izvorul vieţii veşnice, explică răspunsul imediat, fără condiţie şi 
fără ezitare, al celor chemaţi de EI să-i fie ucenici. Acest adevăr se confirmă şi 
când Mântuitorul lisus Hristos spune Martei, sora prietenului Său Lazăr: 'Eu sunt 
învierea şi viaţa; cel ce crede în Mine, chiar dacă va muri, va trăi' (loan 11, 25). 
Va trăi veşnic cu sufletul, chiar dacă va muri cu trupul. Aşadar, întrucât Hristos 
este Cuvântul vieţii Care împărtăşeşte oamenilor cuvintele vieţii veşnice şi tot EI 
este Pâinea coborâtă din ceruri ca hrană pentru ca oamenii să dobândească 
Învierea şi viaţa veşnică, cei chemaţi de EI la o misiune sau lucrare sfântă ÎI 
urmează imediat. 


Predica Evangheliei Domnului era însoțită 
de faptele milostivirii Sale 


Evanghelia ne mai spune că lisus, după ce a ales primii ucenici, i-a luat cu EI şi 
a început a binevesti Evanghelia Împărăției, nu a unei împărăţii lumeşti, 
ământeşti, trecătoare, ci 


Iar deodată cu predicarea 
Evangheliei vieţii veşnice EI vindeca orice boală şi orice neputinţă din popor. 
Predica Sa începe astfel: 'Pocăiţi-vă, căci s-a apropiat Împărăţia Cerurilor! 
(Matei 4, 17), 


Deci predica lui lisus, predica pocăinţei, a schimbării şi sfințirii vieţii oamenilor 
este însoţită de fapte minunate, de vindecări, de izbăviri din stări grele. 'EI 
tămăduia toată boala şi toată neputinţa în popor” (cf. Matei 4, 23). Prin aceasta, 
Hristos Domnul confirmă prin fapte ceea ce spune prin cuvinte şi anume: că 


Prin vindecările săvârşite de lisus se vede că iubirea Sa milostivă şi smerită se 
arată ca fiind dătătoare de lumină, de viaţă, de sănătate, de libertate şi de bucurie. 
Iubirea Lui ridică pe oameni din păcat prin îndemnul la pocăință, îi ridică din 
suferinţă prin vindecări de boli şi prin eliberări de demoni. Astfel, Mântuitorul 
Iisus Hristos pregăteşte pe ucenicii Săi să înţeleagă taina Bisericii şi îi învaţă că 
la cuvântul bun trebuie să adauge şi fapta cea bună de ajutorare a semenilor, de 
alinare a suferinţei şi singurătăţii lor, de ridicare a lor din starea de umilire la 
starea de demnitate, de schimbare a stării lor de întristare într-o stare de bucurie 
şi de mulțumire adusă lui Dumnezeu pentru vindecarea pe care o primesc. 
Această Evanghelie a Împărăției iubirii lui Dumnezeu a fost ascultată, trăită şi 
transmisă de-a lungul veacurilor mai ales de către Sfinţii lui Dumnezeu din 
neamuri diferite. Între aceştia se află şi Sfinţii din neamul românesc sau din 
poporul român dreptcredincios. 


Prezenţa Duhului Sfânt în om lucrează sfinţirea omului 


Pentru a arăta nu numai identitatea fiecărui sfânt pomenit într-o zi din calendar, ci 
şi comuniunea tuturor sfinților, Biserica a instituit sărbătoarea numită Duminica 
tuturor Sfinţilor, întrucât cea mai frumoasă podoabă a Bisericii sunt Sfinţii ei, în 
care au rodit darurile Duhului Sfânt, pentru că ei le-au cultivat cu multă 
credinţă şi Sstăruinţă în fapte bune. Această frumuseţe a lucrării harului Preasfintei 
Treimi în oameni se vede în primul rând în Duminica tuturor Sfinţilor, bărbaţi şi 
femei din neamuri diferite, din categorii sociale diferite, de vârste diferite. lar după 
modelul Duminicii tuturor Sfinţilor şi la o săptămână după aceasta, serbăm noi 
astăzi Duminica Sfinţilor români, potrivit hotărârii Sfântului Sinod al Bisericii 
Ortodoxe Române, luată în şedinţa sa de lucru din 19-20 iunie 1992. 


Creştinismul românesc are rădăcini adânci în sufletul poporului şi 
rugători în ceruri 


Astăzi, în Duminica Sfinţilor români, ne aducem aminte de cei ce au predicat 


Evanghelia lui Hristos pe pământul ţării noastre, începând cu însuşi Sfântul 
Pal A i iat 1 ăsta, despre care ne vorbe chiar 
Evanghelia din această zi. Pe temelia predicii Sfântului apostol Andrei şi a uce- 
nicilor săi în sud-estul ţării noastre, în Dobrogea de astăzi, s-a răspândit creş- 
tinismul la străromâni şi români, astfel încât poporul român s-a format şi S-a 
creştinat lent, dar profund. Poporul român nu a fost creştinat într-un anumit an, 
la comanda cneazului, regelui sau împăratului, cum a fost cazul la unele 
popoare vecine, ci creştinarea românilor S-a făcut de jos în sus, începând cu 
oamenii Simpli şi cu soldaţii creştini din legiunile romane veniţi în Dacia, iar 
apoi prin lucrarea unor misionari creştini, în special răsăriteni vorbitori de 
limbă greacă şi latină. Creştinismul primit şi cultivat de români s-a dovedit în 
timp îndelungat a fi un creştinism cu rădăcini adânci în sufletul poporului 
român, întrucât a rezistat în timpul invaziilor popoarelor migratoare ca: goții, 
hunii, gepizii, avarii, Slavii, bulgarii, pecenegii, cumanii, tătarii şi turcii, astfel 
încât a rămas acelaşi creştinism ortodox latin răsăritean al ţării noastre şi după 
invaziile popoarelor migratoare necreştine. lar prin Sfinţii noştri străromâni şi 
români, cunoscuţi şi necunoscuţi pe nume, Crucea lui Hristos Cel Răstignit şi 
Înviat a devenit lumina botezului şi vieţii poporului român. 


Faptul că românii, de limbă latină şi credinţă ortodoxă răsăriteană, nu despart 
Crucea de Inviere îi ajută să fie, în acelaşi timp, un popor jertfelnic şi iubitor de 
înviere, răbdător în suferinţă şi purtător de speranţă. 


Credinţa poporului român creştinat, născută şi cultivată prin predica Sfântului 
apostol Andrei şi prin lucrarea misionarilor creştini, vorbitori de limbă greacă şi 
latină, a rodit duhovniceşte de-a lungul a două milenii în cultura română creştină, 
dar mai ales în mulțimea Sfinţilor martiri, a Sfinţilor cuvioşi din mănăstiri, 
Schituri şi Sihăstrii, în mulțimea Sfinţilor ierarhi păstori de eparhii, a 
domnitorilor sfinţi apărători ai patriei şi ai credinţei, în mulțimea preoților, 
precum şi în mulțimea Sfinţilor mireni cunoscuţi şi necunoscuţi pe nume, care 
au postit mult şi S-au rugat constant, au mărturisit credinţa în vremuri grele, au 
construit biserici şi mănăstiri, au născut, crescut şi educat copii în iubirea lui 
Hristos şi în iubirea de Biserică şi neam. 


AStăzi, prin Sfinţii români, poporul nostru are mai mulţi mijlocitori sau rugători 
pentru el în faţa Preasfintei Treimi, ca el să-şi păstreze credinţa ortodoxă, să 
transmită generaţiilor tinere adevărata credinţă, singura prin care primim 


mântuirea şi să-şi înalțe demnitatea sa ca neam purtător de Cruce şi Inviere în 
istorie, pentru a se bucura de slava Împărăției Cerurilor. 


In calendarul Bisericii noastre nu există vreo lună în care să nu fie pomenit cel 
puţin un Sfânt român, însă astăzi, 


De aceea 


Patriarhul Daniel - Predică la Duminica a II-a după Rusalii (a Sfinţilor 
români) - Rugători în cer pentru poporul român 

Evanghelia de astăzi ne spune că lisus, după ce a ales pe primii Săi ucenici, Petru 
şi Andrei, lacob şi loan, i-a luat cu EI şi a început a binevesti în toată Galileea 
Evanghelia Impărăţiei, nu a unei împărăţii lumeşti, pământeşti, trecătoare, ci 


lui Dumnezeu. lar deodată cu predicarea Evangheliei vieţii veşnice EI vindeca 
orice boală şi orice neputinţă din popor. 


Predica Sa începe astfel: “Pocăiţi-vă, căci s-a apropiat Împărăţia Cerurilor” 
(Matei 4, 17), adică schimbaţi-vă felul de a fi, de a gândi, de a trăi şi de a făptui, 
deoarece Dumnezeu este aproape de oameni, devenind Om printre oameni, ca pe 
oameni să-i apropie de Dumnezeu. 


Deci predica lui lisus, predica pocăinţei, a schimbării şi sfințirii vieţii oamenilor 
este însoţită de fapte minunate, de vindecări, de izbăviri din stări grele. “EI 
tămăduia toată boala şi toată neputinţa în popor” (cf. Matei 4, 23). Prin aceasta, 
Hristos Domnul confirmă prin fapte ceea ce spune prin cuvinte şi anume că 
Împărăţia pe care o binevesteşte EI prin Evanghelia Sa este Împărăţia vindecării 
oamenilor de păcat şi de moarte, este Împărăţia vieţii, iubirii şi fericirii veşnice. 


Prin vindecările săvârşite de lisus se vede că iubirea Sa milostivă şi smerită se 
arată ca fiind dătătoare de lumină, de viaţă, de sănătate, de libertate şi de bucurie. 
Iubirea Lui ridică pe oameni din păcat prin îndemnul la pocăință, îi ridică din 
suferinţă prin vindecări de boli şi prin eliberări de demoni. 


Astfel, Mântuitorul lisus Hristos pregăteşte pe ucenicii Săi să înţeleagă taina 
Bisericii şi îi învaţă că la cuvântul bun trebuie să adauge şi fapta cea bună de 
ajutorare a semenilor, de alinare a suferinţei şi singurătăţii lor, de ridicare a lor din 
starea de umilire la starea de demnitate, de schimbare a stării lor de întristare într-o 
stare de bucurie şi de mulţumire adusă lui Dumnezeu pentru vindecarea pe care o 
primesc. 


Această Evanghelie a Împărăției iubirii lui Dumnezeu a fost ascultată, trăită şi 
transmisă de-a lungul veacurilor mai ales de către Sfinţii lui Dumnezeu din 
neamuri diferite. Între aceştia se află şi Sfinţii din neamul românesc sau din 
poporul român dreptcredincios. 


Prezenţa Duhului Sfânt în om lucrează sfinţirea omului 


Pentru a arăta nu numai identitatea fiecărui sfânt pomenit într-o zi din calendar, ci 
şi comuniunea tuturor sfinților, Biserica a instituit sărbătoarea numită Duminica 
tuturor Sfinţilor, întrucât cea mai frumoasă podoabă a Bisericii sunt Sfinţii ei, în 
care au rodit darurile Duhului Sfânt, pe care ei le-au cultivat cu multă credinţă şi 
stăruinţă în fapte bune. Această frumuseţe a lucrării harului Preasfintei Treimi în 
oameni se vede în primul rând în Duminica tuturor Sfinţilor, bărbaţi şi femei din 
neamuri diferite, din categorii sociale diferite, de vârste diferite. lar după modelul 
Duminicii tuturor Sfinţilor şi la o săptămână după aceasta, serbăm noi astăzi 
Duminica Sfinților Români, potrivit hotărârii Sfântului Sinod al Bisericii Ortodoxe 
Române, luată în şedinţa sa de lucru din 19-20 iunie 1992. 


Redăm mai jos textul acestei hotărâri: 


“De acum înainte şi până la sfârşitul veacurilor, în întreaga Biserică Ortodoxă 
Română, să se numere cu Sfinţii şi să se cinstească după pravilă cu slujbă specială 
şi cu acatist toți Sfinţii din neamul nostru, ştiuţi şi neştiuţi sau de alt neam care şi- 
au Sfârşit viaţa în hotarele pământului românesc, toţi cei care au sfinte moaşte cu 
cinstire în Biserica noastră, precum şi toţi Sfinţii din neamul nostru care s-au 
nevoit pe alte meleaguri. 


Pentru cinstirea tuturor acestora se instituie “Duminica Sfinţilor Români ” care va 
fi aşezată în calendarul Bisericii noastre în fiecare an în a doua Duminică după 
Rusalii. 


În această Duminică vor fi amintiţi şi cu evlavie cinstiți: 


- Sfinţii ierarhi, preoţi şi diaconi slujitori ai Bisericii Ortodoxe Române care s-au 
săvârşit muceniceşte şi au mărturisit şi au apărat cu jertfelnicie credinţa ortodoxă, 
neamul şi țara noastră; 

- Sfinții cuvioşi şi cuvioase care s-au săvârşit trăind deplin viața călugărească şi 
care, prin pilda vieţii lor şi prin rugăciune, au hrănit duhovniceşte pe toţi 
dreptcredincioşii,; 

- Sfinţii martiri din orice treaptă harică sau stare obştească şi toţi aceia care prin 
sângele şi patimile lor au primit cununa sfinţeniei,; 

- Sfinţii români ucişi de oştile păgânilor sau ale altor asupritori de-a lungul 
veacurilor, precum şi cei care au căzut în luptă cu aceştia sau în amară robie 
pentru credinţa strămoşească, Biserică şi neam, 

- Sfinţii care S-au săvârşit luptând cu arma cuvântului pentru apărarea credinţei, 
a Bisericii Ortodoxe şi a binecredincioşilor ei fii, 

- Toţi ceilalți Sfinţi creştini ortodocşi români din toate timpurile şi de 
pretutindeni, ştiuţi şi neştiuţi, care au sporit în dragostea pentru Hristos, a faptei 
bune, a rugăciunii şi a virtuţii creştine, pe care Dumnezeu i-a scris în Cartea 
Vieţii. 


Hotărâm, de asemenea, ca în Duminica Sfinţilor Români - Icoana Praznicului să 
fie aşezată spre cinstire la locul cuvenit, în toate bisericile din cuprinsul 


Patriarhiei Române. 


Unele biserici ce se vor zidi sau preinnoi îşi vor putea rândui hramul “Duminica 
Sfinţilor Români ”. 


Spre veşnică cinstire despre cele ce am hotărât în chip canonic s-a întocmit acest 
Tomos Patriarhal şi Sinodal de canonizare, pe care-l întărim cu semnăturile 
noastre, spre a fi adus la cunoştinţa dreptcredincioşilor şi clerului Bisericii 
Ortodoxe Române, a tuturor evlavioşilor români, oriunde ar trăi aceştia. ” 


Creştinismul românesc are rădăcini adânci în sufletul poporului şi rugători în ceruri 
Astăzi, în Duminica Sfinţilor români, ne aducem aminte de cei ce au predicat 
Evanghelia lui Hristos pe pământul ţării noastre, începând cu însuşi Sfântul apostol 
Andrei, cel dintâi chemat la apostolie sau la misiune, despre care ne vorbeşte chiar 
Evanghelia din această zi. 


Pe temelia predicii Sfântului apostol Andrei şi a ucenicilor săi în sud-estul ţării 
noastre, în Dobrogea de astăzi, s-a răspândit creştinismul la străromâni şi români, 
astfel încât poporul român s-a format şi s-a creştinat lent, dar profund. 


Poporul român nu a fost creştinat într-un anumit an, la comanda cneazului, regelui 
sau împăratului, cum a fost cazul la unele popoare vecine, ci creştinarea românilor 
s-a făcut de jos în sus, începând cu oamenii simpli şi cu soldaţii creştini din 
legiunile romane veniți în Dacia, iar apoi prin lucrarea unor misionari creştini, în 
special răsăriteni vorbitori de limbă greacă şi latină. Creştinismul primit şi cultivat 
de români s-a dovedit timp îndelungat a fi un creştinism cu rădăcini adânci în 
sufletul poporului român întrucât a rezistat în timpul invaziilor popoarelor 
migratoare ca: goții, hunii, gepizii, avarii, slavii, bulgarii, pecenegii, cumanii, 
tătarii şi turcii, astfel încât a rămas acelaşi creştinism ortodox latin răsăritean al 
țării noastre şi după invaziile popoarelor migratoare necreştine. lar prin Sfinţii 
noştri străromâni şi români, cunoscuţi şi necunoscuţi pe nume, Crucea lui Hristos 
Cel Răstignit şi Înviat a devenit lumina botezului şi vieţii poporului român. 


Faptul că românii, de limbă latină şi credinţă ortodoxă răsăriteană, nu despart 
Crucea de Inviere constituie un popor în acelaşi timp Jertfelnic şi iubitor de înviere, 
răbdător în suferinţă şi purtător de speranţă. 


Credinţa poporului român creștinat, născută şi cultivată prin predica Sfântului 
Apostol Andrei şi prin lucrarea misionarilor creştini, vorbitori de limbă greacă şi 
latină, a rodit duhovniceşte mai ales în mulțimea Sfinţilor martiri, a Sfinţilor 
cuvioşi din mănăstiri, schituri şi sihăstrii, în mulțimea Sfinţilor ierarhi păstori de 
eparhii, a domnitorilor sfinți apărători ai patriei şi ai credinţei, în mulțimea 
preoţilor, precum şi în mulțimea Sfinților mireni cunoscuţi şi necunoscuţi pe nume, 
care au postit mult şi s-au rugat constant, au mărturisit credinţa în vremuri grele, au 
construit biserici şi mănăstiri, au născut, crescut şi educat copii în iubirea lui 
Hristos şi în iubirea de Biserică şi neam. 


Astăzi, prin Sfinţii români, canonizaţi în diferite etape (1950-1955, 1992, 2005, 
2007, 2008, 2009, 2010, 2011) poporul nostru ştie că are mai mulți mijlocitori sau 
rugători pentru el în faţa Preasfintei Treimi, care-l ajută să-şi păstreze credinţa 
ortodoxă, singura prin care dobândeşte mântuirea şi să-şi înalțe demnitatea sa ca 
neam purtător de Cruce şi Înviere în istorie, pentru a se bucura de slava Împărăției 
Cerurilor. 


Cei peste o sută de Sfinți străromâni şi români trecuţi în calendarul Bisericii 
Ortodoxe Române sunt următorii: 


Ianuarie: 
(10) Sfântul cuvios Antipa de la Calapodeşti; 
(13) Sfinţu mucenici Ermil şi Stratonic; 


(25) Sfântul ierarh Bretanion, episcopul Tomisului. ( 381), prieten cu Sfântul 
Vasile cel mare, cu care corespondează; îl înfruntă cu curaj pe împăratul arian 
Valens; 


Februarie: 

(28) Sfinţii cuvioşi loan Casian şi Gherman din Dobrogea. (în anii bisecți sunt 
serbaţi pe 29 februarie) - Sfântul cuvios Casian Dobrogeanul - originar din 
Casimcea, n. Dobrogei, vieţuitor la Betleem, Egipt şi Constantinopol (unde va fi 
hirotonit diacon de Sfântul loan Gură de Aur); merge la Roma şi în Galia, la 
Marsilia, unde pune bazele monahismului apusean; ţ 435; Cv. Gherman din 
Dobrogea - prieten şi consătean cu Casian, cu care va călători în Siria, Palestina, 
Egipt, Constantinopol - unde va fi şi el hirotonit de Sfântul loan Gură de Aur; 
merge la Roma, unde, alături de Casian, va lua apărarea Sfântului loan Gură de 
Aur, prigonit în acea vreme. Moare la Roma prin anii 405-415; 


Martie: 
(26) Sfinţu mucenici Montanus preotul şi soția sa Maxima. 


Aprilie: 

(6) Sfântul sfințit mucenic Irineu, episcop de Sirmium; 

(11) Sfântul ierarh Calinic de la Cernica,n. în Bucureşti, în suburbia Sfântului 
Visarion, călugărit la Mănăstirea Pasărea, vieţuitor la Cernica, lângă Bucureşti, 
episcop de Râmnic (1850-1867); 7 1868; sfintele sale moaşte se găsesc la 
Mănăstirea Cernica; vieţuitor smerit şi mare făcător de minuni; 

(12) Sfântul mucenic Sava de la Buzău; înecat în râul Mouseos (Buzău), în anul 
372, la vârsta de 38 de ani, pe vremea persecuției lui Atanaric; sfintele lui moaşte 
sunt trimise Sfântului Vasile cel mare, de către lunius Soranus, guvernator al 
Dobrogei; 

(14) Sfântul ierarh Pahomie de la Gledin, episcopul Romanului; 

(20) Sfântul ierarh 'Teotim, episcopul Tomisului prețuit pentru viaţa lui sfântă; are 
ŞI scrieri cu un caracter moralizator; prin anii 400-403, ia apărarea Sfântului loan 
Gură de Aur; 

(24) Sfinţii ierarhi Ilie lorest (originar din Ardeal, călugăr la Putna, misionar în 
Ardeal, mitropolit de Alba Iulia (1641-1643), luptător împotriva calvinismului, 
închis de Gh. Rakoczy, pelerin în Rusia după ajutoare, retras la Putna, unde moare 
la adânci bătrâneţi; ), Sava Brancovici (n. la Ineu-Arad, protopop de Ineu şi 
mitropolit de Ardeal (1656-1659), persecutat de calvini, pelerin în Rusia după 
ajutoare; va fi închis de Mihail Apaffi; moare, bolnav, în 1683) şi Simion Ştefan, 
mitropoliţii Transilvaniei; Sfântul ierarh Iosif mărturisitorul din Maramureş; Sfinţii 
mucenici Pasicrat şi Valentin; 


(25) Sfântul cuvios Vasile de la Poiana Mărului; 
(26) Sfinţii mucenici din Dobrogea: Chiril, Chindeu şi Tasie; 
(28) Sfinţii mucenici Maxim, Dada şi Cvintilian din Ozovia. 


Mai: 

(2) Sfântul ierarh Atanasie al III-lea, patriarhul Constantinopolului; 
(3) Sfântul cuvios Irodion de la Lainici; 

(12) Sfântul mucenic loan Valahul; 

(27) Sfântul mucenic luliu Veteranul. 


Iunie: 

Sfântul mare mucenic loan cel Nou de la Suceava; 

(4) Sfinţii mucenici Zotic, Atal, Camasis şi Filip de la Niculiţel; 
(15) Sfântul mucenic Isihic; 

(22) Sfântul ierarh Grigorie Dascălu, mitropolitul Ţării Româneşti; 
(24) Sfântul ierarh Niceta de Remesiana; 

(30) Sfântul ierarh Ghelasie de la Râmeţ. 


Iulie: 

(1) Sfântul ierarh Leontie de la Rădăuţi; 

(2) Sfântul voievod Ştefan cel Mare; 

(8) Sfinţii mucenici Epictet şi Astion; 

(18) Sfântul mucenic Emilian de la Durostorum; 
(21) Sfinţii cuvioşi Rafael şi Partenie de la Agapia; 
(26) Sfântul cuvios Ioanichie cel nou de la Muscel. 


August: 

(5) Sfântul cuvios loan lacob de la Neamţ; 

(7) Sfânta cuvioasă Teodora de la Sihla; 

(11) Sfântul ierarh Nifon, patriarhul Constantinopolului; 

(16) Sfinţii martiri Brâncoveni: Constantin Vodă cu cei patru fii ai săi: Constantin, 
Ştefan, Radu, Matei şi sfetnicul lanache; Sfântul cuvios Iosif de la Văratic; 

(21) Sfântul mucenic Donat Diaconul, Romul preotul, Silvan diaconul şi Venust; 
(23) Sfântul mucenic Lup; 

(30) Sfinţii ierarhi Varlaam, mitropolitul Moldovei şi loan de la Râşca şi Secu, 
episcopul Romanului. 


Septembrie: 
(1) Sfântul cuvios Dionisie Exiguul; 
(7) Sfinţii cuvioşi Simeon şi Amfilohie de la Pângăraţi; 


(9) Sfinţii cuvioşi Onufrie de la Vorona şi Chiriac de la Tazlău; 

(13) Sfântul cuvios Ioan de la Prislop; 

(15) Sfântul ierarh Iosif cel nou de la Partoş, mitropolitul Banatului; 
(22) Sfântul sfinţit mucenic Teodosie de la Mănăstirea Brazi; 

(26) Sfântul voievod Neagoe Basarab; 

(27) Sfântul ierarh martir Antim Ivireanul, mitropolitul Ţării Româneşti. 


Octombrie: 

(1) Sfinţii cuvioşi Iosif şi Chiriac de la Bisericani; 

(14) Sfânta cuvioasă Parascheva; 

(21) Sfinţii cuvioşi mărturisitori: Visarion, Sofronie şi Sfântul mucenic Oprea; 
Sfinţii preoţi mărturisitori: loan din Galeş şi Moise Măcinic din Sibiel; 

(27) Sfântul cuvios Dimitrie cel nou, ocrotitorul Bucureştilor; 

(28) Sfântul ierarh Iachint, mitropolitul Ţării Româneşti. 


Noiembrie: 

(9) Sfinţii mucenici Claudiu, Castor, Sempronian şi Nicostrat; 

(12) Sfinți martiri şi mărturisitori năsăudeni: Atanasie Todoran din Bichigiu, 
Vasile din Mocod, Grigorie din Zagra şi Vasile din Telciu; 

(15) Sfântul cuvios Paisie de la Neamţ; 

(20) Sfântul cuvios Grigorie Decapolitul; Sfântul mucenic Dasie; 

(23) Sfântul cuvios Antonie de la lezerul Vâlcii; 

(30) Sfântul ierarh Andrei Şaguna, mitropolitul Transilvaniei. 


Decembrie: 

(3) Sfântul cuvios Gheorghe de la Cernica; 

(5) Sfânta muceniţă Filofteia de la Curtea de Argeş; 
(13) Sfântul ierarh Dosoftei, mitropolitul Moldovei; 
(18) Sfântul cuvios Daniil Sihastrul; 

(22) Sfântul ierarh Petru Movilă, mitropolitul Kievului; 
(26) Sfântul cuvios Nicodim de la Tismana. 


Vedem, aşadar, că în calendarul Bisericii noastre nu există vreo lună în care să nu 
fie pomenit cel puţin un Sfânt român, însă astăzi, în Duminica Sfinţilor Români, 
sunt pomeniţi toţi Sfinţii români împreună, cei cunoscuţi sau canonizaţi de Biserică 
şi cei necunoscuţi pe nume de către oameni, dar pe care Dumnezeu îi cunoaşte că 
sunt sfinţi. 


Numărul bisericilor care au ca hram “Duminica Sfinţilor Români ” este în creştere 
continuă în România şi în diaspora română. In Bucureşti, cea mai cunoscută 


biserică având acest hram este Mănăstirea “Duminica Sfinţilor Români”, Şoseaua 
Olteniţei nr. 255, ctitorie a vrednicului de pomenire Patriarh Teoctist. 


Astăzi trebuie să mulțumim lui Dumnezeu mai ales pentru darurile Duhului Sfânt 
revărsate în Sfinţii din poporul român, daruri pe care ei le-au cultivat prin credinţă 
şi nevoinţă, prin rugăciune şi fapte bune spre slava Preasfintei Treimi şi spre a 
noastră mântuire. Amin! 


Preafericitul părinte patriarh Daniel - Să nu mai trăim egoist, ci să trăim 
deschis iubirii lui Dumnezeu şi ajutorării 


Astăzi pomenim comuniunea Sfinţilor români cunoscuţi şi necunoscuţi, pe cei 
rânduiţi în calendar, canonizaţi, dar şi pe cei încă necanonizaţi. Pe unii dintre ei 
doar Dumnezeu îi cunoaşte şi îi va arăta când şi cum doreşte EI sau îi va arăta pe 
toţi în ziua celei de-a doua veniri a lui Hristos. 


Împărăţia Cerurilor nu este mâncare şi băutură, ci dreptate, pace şi bucurie în 
Duhul Sfânt, fapt pentru care trebuie să ne schimbăm viaţa, să nu mai trăim egoist 
şi exclusiv biologic, ci să trăim deschis iubirii lui Dumnezeu şi ajutorării semenilor 
noştri. La această schimbare ne cheamă Evanghelia, deoarece binevestirea Împă- 
răţiei Cerurilor presupune chemarea la o remodelare a modului de a gândi, a modu- 
lui de a vieţui în lume, de a fi şi de săvârşi fapte. Înseamnă să nu ne mai gândim la 
lumea aceasta. 


Hristos Domnul a unit predica pocăinţei, a schimbării vieţii cu fapte minunate, vin- 
decătoare şi eliberatoare. EI întărea astfel cuvântul prin fapta milostivă. Hristos ne 
învaţă ca la predicarea Evangheliei să adăugăm şi faptele filantropiei, ale carităţii. 
De aceea, încă din primele veacuri, Biserica a avut grijă de bolnavi, de săraci, de 
călători, de tot sufletul care avea nevoie de ajutor. 


Această lucrare apostolică de propovăduire a Evangheliei lui Hristos, nu numai 
prin cuvânt ci şi prin faptă, a fost împlinită în mod deosebit de sfinţi. Astăzi pome- 
nim comuniunea Sfinţilor români cunoscuţi şi necunoscuţi, pe cei rânduiţi în 
calendar, canonizaţi, dar şi pe cei încă necanonizaţi. Pe unii dintre ei doar Dumne- 
zeu îi cunoaşte şi îi va arăta când şi cum doreşte EI sau îi va arăta pe toţi în ziua 


celei de-a doua veniri a lui Hristos. Atunci sfinţii ca luminătorii vor străluci; sfin- 
ţenia din sufletele lor se va arăt şi prin trupurile lor înviate şi prea slăvite. 


Pentru că nu a fost o încreştinare formală, la comandă, ci de la om la om, dezvol- 
tată în acelaşi timp cu formarea poporului nostru din daco-geţi şi romani, creşti- 
nismul are rădăcini adânci în sufletul poporului român. Poporul român nu şi-a pier- 
dut credinţa în pofida numeroaselor încercări prin care a trecut, pentru că istoria ne 
arată că a rezistat în timpul invaziilor popoarelor migratoare, în timpul multor 
presiuni prozelitiste ulterioare a altor confesiuni creştine eterodoxe, dar a rezistat 
şi presiunilor ideologice ateiste din timpul comunismului. 


Prin Sfinţii români, poporul nostru are mai mulți mijlocitori sau rugători pentru el 
în faţa Preasfintei Treimi, ca el să-şi păstreze credinţa ortodoxă, să o transmită 


generaţiilor tinere, să cultive sfinţenia vieţii şi fapele iubirii milostive. 


(Fragment din predica Preafericitului părinte patriarh Daniel, rostită în data de 18 
iunie - Duminica a 2-a după Rusalii) 


Sursa: basilica.ro 


Hramul Salonului „Sfinţii români” din Reşedinţa patriarhală 


IL 15t RER SE IILOR 
MEA cos Ai 
DN > 


XoYotote 


PEPI pa d aa 
Xe. 


erei 


AID ——— Pezazeaezexe 


În Duminica a 2-a după Rusalii, a Sfinţilor români, Preafericitul părinte Daniel, 
patriarhul Bisericii Ortodoxe Române, a săvârşit Sfânta Liturghie în salonul de la 
intrarea în Reşedinţa patriarhală, împodobit cu pictură în tehnica mozaic, în care 
sunt reprezentaţi Sfinţii români. După citirea Sfintei Evanghelii, prea fericirea sa a 
rostit un cuvânt de învăţătură în care a evidenţiat faptul că Mântuitorul Iisus 
Hristos i-a format pe apostoli pentru sfinţirea popoarelor. 


În Duminica a 2-a după praznicul Cincizecimii, Biserica noastră a adus cinstire 
sfinților care au trăit pe pământul românesc. Urmând acestei frumoase tradiţii, 
Preafericitul părinte patriarh Daniel a săvârşit duminică, 21 iunie, Sfânta Liturghie 
în salonul închinat sfinților români din Reședința Patriarhală. Întâistătătorul 
Bisericii noastre a explicat în cuvântul de învăţătură că Domnul Hristos Îşi alege ca 
ucenici oameni simpli, dar smeriţi şi sinceri:,, Mântuitorul lisus Hristos cheamă 
ucenici pe care îi formează timp de trei ani, îi învaţă despre tainele Împărăției 
cerurilor şi îi pregăteşte ca apoi să-i trimită în lume pentru a binevesti Evanghelia 
mântuirii sau Evanghelia vieţii veşnice. EI alege oameni simpli, care nu au o cultu- 
ră sau o pregătire intelectuală deosebită. Îi alege după criteriul smereniei şi al 
simplităţii, al sincerităţii. De aceea, Mântuitorul lisus Hristos preferă oameni 
obişnuiţi cu greutăţile zilnice, cu munca şi cu traiul mai simplu. Cei dintâi care 
sunt chemaţi de EI ca să devină apostoli, adică trimişi la misiune, sunt pescari, şi le 
spune: «Veniţi după Mine şi vă voi face pescari de oameni» (Matei 4, 19). Primii 


pe care îi cheamă sunt fraţii Petru şi Andrei din Betsaida Galileei şi apoi, pe alţi doi 
fraţi, lacov şi loan, fiii lui Zevedeu”. 

Patriarhul României a explicat de ce ucenicii au răspuns chemării Mântuitorului 
lisus Hristos de a-L urma, cu toate că nu li se promisese nimic din lumea aceasta. 
„Mântuitorul lisus Hristos, când îi cheamă pe ucenici, nu le promite nimic din 
lumea aceasta, nu le spune care este planul Lui, ci doar le spune să-L urmeze şi-i 
va face pescari de oameni. Ce poate înţelege unul dintre aceşti simpli pescari, cum 
va fi el în viitor pescar de oameni? N-au înţeles, dar ceva tainic au simţit în sufletul 
lor, mai presus de orice calcul logic şi omenesc, pragmatic şi programatic. Au 
înţeles că această chemare este irezistibilă, că nu pot să nu răspundă. Aici vedem 
puterea chemării lui Hristos. El când i-a chemat pe primii ucenici la apostolat nu 
era un simplu om, ci era Dumnezeu-Cuvântul care S-a făcut Om pentru mântuirea 
oamenilor. De aceea, chemarea Lui este irezistibilă. Nu este o simplă chemare 
pentru un program din lumea aceasta, este o chemare pentru un program al lui 
Dumnezeu în favoarea întregii lumi (...). Chemarea Mântuitorului lisus Hristos era 
chemare la o lucrare pentru viaţa veşnică. Aşa se explică de ce ei au lăsat imediat 
mrejele lor, Iacov şi loan l-au lăsat pe tatăl lor în corabie şi L-au urmat pe lisus”, a 
explicat prea fericirea sa. 


Părintele patriarh Daniel a evidenţiat apoi că primul chemat la apostolat, Sfântul 
Andrei, fratele Sfântului Petru, a devenit apostol al mai multor neamuri, printre 
acestea numărându-se şi strămoşii noştri geto-daci şi romani: „Sfântul apostol 
Andrei va deveni apostolul multor popoare din jurul Mării Negre şi din părțile 
Greciei şi ale Bizanțului. EI este, împreună cu Sfântul apostol Filip, predicatorul şi 
creştinătorul strămoşilor noştri geto-daco-romani. Această lucrare a lui a început în 
Dobrogea, după mărturiile istoricilor, şi de aceea noi suntem o Biserică de pe 
timpul Sfinţilor apostoli. Sfântul apostol Andrei şi Sfântul apostol Filip sunt 
părinţii duhovniceşti ai poporului român. De aceea, în Acatistul Sfinților români, 
rostit astăzi, ei sunt des pomeniţi ca fiind trimişii lui Hristos pentru ca diferite 
popoare păgâne să audă Evanghelia mântuirii şi să devină creştine”. 


Preafericirea sa a mai subliniat că poporul român a fost creştinat lent, în etape, spre 
deosebire de alte popoare, care au fost creştinate la comandă. „Creştinarea popo- 
rului român s-a făcut la început prin oameni simpli. Un rol important l-au avut şi 
soldaţii creştini din cele două Legiuni romane: Gemina şi Macedonica, aduse pe 
teritoriul Daciei după cucerirea acesteia de către împăratul Traian, în anul 106. 
Această lucrare pornită de Sfinţii apostoli Andrei şi Filip a adus bogăţia mare a 
multor sfinți rugători pentru poporul nostru. 


De aceea, Sfântul Sinod al Bisericii Ortodoxe Române a hotărât, în şedinţa sa de 
lucru din 19-20 iunie 1992, ca Duminica a 2-a după Rusalii să fie Duminica 
Sfinţilor români, cunoscuţi şi necunoscuţi. Înaintea noastră, alte Biserici au hotărât 
ca în Duminica a 2-a după Rusalii să îi pomenească pe sfinţii din neamul lor. De 
asemenea, Sfântul Munte Athos prăznuieşte astăzi Duminica tuturor Sfinților 
Athonului. 


Este foarte important să ştim că aceşti sfinţi - 152 de sfinţi străromâni şi români sau 
sfinți de alte neamuri care au moaşte pe teritoriul ţării noastre - au umplut 
calendarul Bisericii noastre, încât nu este nici o lună din an în care să nu fie pome- 
nit cel puţin unul sau doi sfinți români. Aici, în acest salon, sunt pictaţi majoritatea 
Sfinților români: dobrogeni, munteni, ardeleni şi moldoveni (...). 


Astăzi sunt pomeniţi toți Sfinţii români cunoscuţi şi necunoscuţi, cei care au fost 
canonizaţi şi cei care încă nu sunt trecuţi în calendar, cei care au pătimit în 
închisorile comuniste şi cei care au pătimit luptând pentru păstrarea credinţei 
ortodoxe. Sunt pomeniţi sfinți atât clerici, cât şi mireni, şi anume, părinţi care au 
crescut copiii în credinţa ortodoxă, bătrâni creştini înţelepţi, copii, tineri, bărbaţi şi 
femei care au păstrat cu fidelitate credinţa ortodoxă şi au transmis-o din generaţie 
în generaţie. 


Ne rugăm astăzi tuturor Sfinţilor români să mijlocească înaintea Tronului Prea- 
sfintei Treimi, împreună cu Sfântul apostol Andrei şi cu Sfântul apostol Filip, ca 
noi să păstrăm dreapta credinţă apostolică, să cultivăm virtuțile vieţii creştine şi să 
transmitem bogăţia spirituală a Ortodoxiei”, a spus prea fericitul părinte patriarh 
Daniel. 


Ziua Naţională şi sfinţirea Catedralei Mântuirii Neamului 


Gheorghe Anghel - Patriarhul Ierusalimului a oferit pentru Catedrala 
Naţională un fragment din moaştele Sfântului loan Iacob 


29.11.2018 


Preafericitul părinte Teofil, patriarhul Ierusalimului, a oferit joi, pentru Cate-drala 
Naţională, un fragment din moaștele Sfântului loan Iacob de la Neamţ, precum și 
un epitrahil care a aparţinut sfântului originar din Crăiniceni, Botoşani. 


Odoarele au fost dăruite la începutul vizitei oficiale în România ca urmare a 
invitației prea fericitului părinte patriarh Daniel de a sluji la primul hram al 
Catedralei Naţionale închinat Sfântului apostol Andrei. 


„Aducem, de asemenea, epitrahilul Sfântului loan cel nou Hozevitul, cel din 
România, un fragment din moaştele sale, ca mărturie credincioasă a sfinţeniei sale, 
spre sfinţirea credincioşilor închinători de aici, precum şi moaşte ale cuvioşilor 
părinți hozeviţi”, a spus prea fericirea sa cu prilejul primirii oficiale în Catedrala 
Patriarhală istorică. 


La rândul său, părintele patriarh Daniel a mulțumit pentru darul preţios oferit de 
patriarhul Teofil şi a spus că ulterior, cele două relicve ale „românului sfânt din 
Țara Sfântă” vor fi aşezate într-unul din paraclisele aflate la subsolul Catedralei 
Naţionale care va fi închinat Sfântului loan Iacob. 


Sfântul loan Iacob de la Neamţ 


Sfântul loan Iacob de la Neamţ s-a născut la 23 iulie 1913, în satul Crainiceni, 
judeţul Botoşani, primind la botez numele de Ilie. Rămas orfan de mic, a fost 
crescut de bunica sa Maria, iar mai apoi de unchiul său Alecu Iacob, care l-a ajutat 
să continue gimnaziul şi liceul. 


În anul 1933, intră în obştea Mănăstirii Neamţ, condusă atunci de viitorul pa-triarh 
al României, Nicodim Munteanu, unde peste trei ani este călugărit cu numele de 
Ioan. 


Pleacă în Ţara Sfântă unde trăieşte mai întâi ca pustnic, iar după doi ani intră în 
Mănăstirea Sfântul Sava. În anul 1947 a fost hirotonit preot şi instalat ca egumen al 
Schitului românesc Sfântul loan Botezătorul de pe Valea Iordanului, unde a rămas 
până în anul 1952. 


Ultimii opt ani din viaţă i-a petrecut într-o peşteră greu accesibilă, numită Sfânta 
Ana, din apropierea Mănăstirii Sfântului Gheorghe Hozevitul. Aici a murit la 5 
august 1960, la vârsta de 47 de ani. 


La 20 de ani de la trecerea sa la cele veşnice, i-a fost deschis mormântul unde i s-a 
găsit trupul plin de mireasmă. Acesta a fost așezat spre închinare în biserica 
Mănăstirii Sfantului Gheorghe Hozevitul. 


Proclamarea canonizării a avut loc în data de 31 ianuarie 2016. 


Ceremonia de proclamare a canonizării sfântului român a fost condusă de prea 
fericitul părinte Teofil al III-lea, patriarhul Ierusalimului, care a oficiat atunci 
Sfânta Liturghie împreună cu unsprezece ierarhi din diferite ţări. 


Citirea Tomos-ului de canonizare s-a făcut în prezența delegaţiei Patriarhiei 
Române condusă de Preasfinţitul părinte Timotei Prahoveanul, episcop vicar al 
Arhiepiscopiei Bucureştilor. Hotărârea de proclamare a canonizării Sfântului loan 
lacob de la Neamţ a fost luată în şedinţa Sfântului Sinod al Patriarhiei 
Ierusalimului din toamna anului 2015. 


Sfântul Sinod al Bisericii Ortodoxe Române l-a trecut în rândul Sfinţilor în 20 
iunie 1992, sub numele de Sfântul loan Iacob de la Neamţ, având zi de prăznuire 5 
august, data trecerii sale la Domnul. 


Sfântul loan Iacob le este model miilor de tineri care vin la Altarul Catedralei 
Naţionale - PS Varlaam Ploieşteanul 


29.11.2018 
La primirea relicvelor Sfântului loan Iacob în Paraclisul Catedralei Mântuirii Nea- 
mului, prea sfințitul părinte Varlaam Ploieşteanul a spus că acest sfânt român este 
model pentru mulțimea tinerilor care au înfruntat frigul pentru a se închina în 
Altarul nou sfințit al Catedralei Naţionale. 


Un fragment din moaştele Sfântului loan lacob Hozevitul și un epitrahil al său, 
împreună cu fragmente din moaştele unor mucenici din Hozeva au fost dăruite de 
patriarhul Ierusalimului pentru Catedrala Naţională. 


Acestea au fost aşezate joi după amiază spre cinstire în Paraclisul Catedralei 
Mântuirii Neamului. Ulterior, relicvele vor fi duse într-unul din paraclisele de la 
subsolul Catedralei care va fi închinat sfântului român. 


In cuvântul rostit la primirea moaștelor, ierarhul a vorbit despre viața Sfântului 
Ioan, care „a trăit şi a murit în vremea noastră”. 


Preasfinţia sa a subliniat că Sfântul loan Iacob le este model tinerilor pentru că „el 
a trăit şi s-a bucurat de cultura şi de ştiinţa acestei lumi, dar nici ştiinţa și nici 
tinereţea nu i-au fost piedică în dorinţa sa de a deveni cetățean al Raiului”. 


„Poate de aceea şi acum, în zilele acestea de după sfinţirea catedralei, o mulţime de 
tineri din Bucureşti şi din ţară au fost prezenţi, au înfruntat frigul, noaptea pentru a 
se închina la altarul nou sfințit în care au fost aşezate moaştele Sfântului 
Constantin Brâncoveanu, o altă pildă pentru fiecare cetăţean al acestui neam”, a 
spus ierarhul. 


Sfântul loan Iacob a fost orfan de război 


Episcopul vicar patriarhal Varlaam Ploieşteanul a explicat cu acest prilej care este 
legătura dintre Sfântul loan lacob şi Marea Unire: „Tatăl sfântului a murit în 1916, 
ca erou la începutul Primului război mondial”. 


„De aceea am spus că lucrurile se leagă într-un mod providențial”, a explicat PS 
Varlaam făcând referire la sfinţirea Catedralei Naţionale dedicate eroilor și la 
venirea în Anul Centenar a moaştelor unui sfânt român care a fost orfan de război. 


„Printre eroii pe osemintele cărora se ridică România modernă, România 
centenară, se află şi evlaviosul său tată, Maxim”, a adăugat ierarhul. 


Sfântul loan Iacob Hozevitul 


Sfântul loan Iacob Hozevitul s-a născut în 23 iulie 1913, în satul Crainiceni, 
judeţul Botoşani, primind la botez numele de Ilie. Rămas orfan de mic, a fost 
crescut de bunica sa Maria, iar mai apoi de unchiul său Alecu Iacob, care l-a ajutat 
să continue gimnaziul şi liceul. 


În anul 1933, intră în obştea Mănăstirii Neamţ, condusă atunci de viitorul pa-triarh 
al României, Nicodim Munteanu, unde peste trei ani este călugărit cu numele de 
Ioan. 


Pleacă în Țara Sfântă unde trăieşte mai întâi ca pustnic, iar după doi ani intră în 
Mănăstirea Sfântul Sava. În anul 1947 a fost hirotonit preot şi instalat ca egumen al 
Schitului românesc Sfântul loan Botezătorul de pe Valea Iordanului, unde a rămas 
până în anul 1952. 


Ultimii opt ani din viaţă i-a petrecut într-o peşteră greu accesibilă, numită Sfânta 
Ana, din apropierea Mănăstirii Sfântul Gheorghe Hozevitul. Aici a murit la 5 
august 1960, la vârsta de 47 de ani. 


La 20 de ani de la trecerea sa la cele veşnice, i-a fost deschis mormântul unde i s-a 
găsit trupul plin de mireasmă. Acesta a fost așezat spre închinare în biserica 
Mănăstirii Sfantului Gheorghe Hozevitul. 

Sorin loniţe - Patriarhul Daniel a primit o icoană cu cinci ierarhi români care 
au contribuit la conștiința unităţii naţionale 

13.11.2018 


Preafericitul părinte patriarh Daniel a primit marți de la scriitoarea Lidia Popiţa- 
Stoicescu, profesoara Mona Șerbănescu şi pictorița Elena Murariu, o icoană cu 
reprezentarea a cinci ierarhi români care au contribuit la pregătirea conștiinței 
unității naţionale înainte de Marea Unire de la 1918. 


În pictură sunt reprezentaţi Sfinţii ierarhi: Iosif cel nou de la Partoş, mitropolitul 
Banatului, Andrei Şaguna, mitropolitul Transilvaniei, Antim Ivireanul, mitro- 
politul Țării Românești, Varlaam şi losif cel milostiv, mitropoliţii Moldovei. 


Patriarhul României a apreciat iniţiativa de a aduce un omagiu în Anul Cente- 
narului „celor care au pregătit înaintea Marii Uniri de la 1918 această conştiinţă a 
unității naționale”. 


Preafericirea sa a explicat cum au făcut ierarhii români aceasta: „prin credință și 
prin cultură, prin toate tipăriturile cărților bisericeşti care au circulat în cele trei 


mari provincii românești şi prin îndemnul pe care l-au adresat clerului şi cre- 
dincioşilor de a păstra dreapta credinţă şi unitatea în cuget şi simţiri”. 


„Este o inţiativă frumoasă, de evidenţiere a rolului Sfinților ierarhi români” a spus 
părintele patriarh potrivit Radio Trinitas. 


Laicatul ortodox are vocaţia de a fi lumină în societate 


Cele trei doamne care i-au oferit părintelui patriarh icoana celor cinci ierarhi 
români, au primit diploma omagială şi medalia comemorativă a anului 2018, An 
omagial al unităţii de credință şi de neam şi An comemorativ al făuritorilor Ma-rii 
Uniri din 1918 în Patriarhia Română. 


Despre scriitoarea Lidia Popiţa-Stoicescu, profesoara Mona Șerbănescu, direc-torul 
Liceului Pedagogic „Anastasia Popescu” şi pictorița Elena Murariu, prea fericitul 
părinte patriarh a spus că împlinesc nu doar lucrări educaţionale sau estetice, ci şi 
misionare, „de transmitere a credinţei ortodoxe sub formă de lucră-ri mediatice, 
prin radio, televiziune, prin educaţie şi prin artă creştină”. 


„Trebuie să conştientizăm conştiinţa aceasta eclesială a laicatului ortodox care are 


o vocaţie deosebită: aceea de a fi lumină în societate şi de a lucra pentru întărirea 
comuniunii spirituale”, a subliniat patriarhul Daniel. 


Gheorghe Anghel - Icoana dăruită de patriarhul Daniel a fost aşezată spre 
închinare credinicioşilor în pridvorul Catedralei din Constantinopol 


Publicat 29.11.2018 


Patriarhul Ecumenic Bartolomeu a aşezat spre închinare credincioşilor, în prid- 
vorul Catedralei din Constantinopol, icoana oferită în dar de părintele patriarh 
Daniel cu prilejul sfințirii Catedralei Mântuirii Neamului. 


Icoana realizată în mozaic, reprezentând pe Sfântul apostol Andrei, a fost dăruită 
Sanctităţii Sale de prea fericitul părinte patriarh Daniel la finalul Sfintei Litur-ghii 
oficiate în Catedrala Naţională imediat după slujba de sfințire a lăcaşului de cult 
din Dealul Arsenalului. 


Sfântul apostol Andrei are o însemnătate deosebită atât pentru Patriarhia Ecu- 
menică, cât și pentru Biserica Ortodoxă Română. Primul chemat la apostolat este 
ocrotitorul spiritual al Bisericii din Constantinopol, dar şi încreştinătorul poporului 
roman şi ocrotitorul României. 


Lăcaşul de cult unde a fost aşezată icoana dăruită de părintele patriarh Daniel a fost 
inițial așezământ monahal şi a devenit Catedrală Patriarhală în timpul patriarhului 
Matei II (1598-1601). 


Biserica Sfântul Gheorghe a fost reconstruită în anul 1720 de patriarhul leremia II, 
a suferit reparaţii capitale în anul 1836 şi a fost restaurată recent în timpul 
Patriarhului Ecumenic Bartolomeu. 


Sorin loniţe - Ce moaşte de sfinţi români se află în Sfânta Masă a Catedralei 
Naţionale 


26.11.2018 


În Sfânta Masă din Altarul Catedralei Naţionale se află moaștele mai multor sfinţi 
români dar și lista cu 350.000 nume ale eroilor români cunoscuți. 


Sfântul Constantin Brâncoveanu 


Preafericitul părinte patriarh Daniel a spus că „în piciorul Sfintei Mese” din altarul 
Catedralei Mântuirii Neamului au fost aşezate la slujba de sfințire fragmente din 
moaştele Sfântului domnitor martir Constantin Brâncoveanu care în 1714 la Con- 
stantinopol, a primit moarte de martir împreună cu cei patru fii ai săi şi cu sfetnicul 
Ianache. 


Asezarea moaştelor Sfântului Constantin Brâncoveanu în Sfânta Masă din Altarul 
Catedralei Naţionale: https://www.youtube.com/watch?v=LDrmqY8_8Fs 


Sfinţii mucenici de la Niculiţel 


De asemenea, patriarhul Daniel a mai spus că în piciorul Sfintei Mese au fost 
aşezate şi moaşte ale Sfinților mucenici de la Niculiţel: Zotic, Atal, Camasie şi 
Filip. 


Aşezarea acestor cinstite moaşte în Altarul Catedralei Naţionale arată „conti- 
nuitatea credinţei, dar şi jertfelnicia”, atât a sfinților din secolul IV, cât şi din 
secolul XVIII-lea cum sunt Sfinţii Brâncoveni, a explicat părintele Patriarh la 
finalul primei liturghii în CMN. 


350.000 nume ale eroilor români cunoscuţi 
Lista cu numele tuturor eroilor români cunoscuţi a fost aşezată în piciorul Sfintei 
Mese după prima slujbă de pomenire oficiată în Catedrala Naţională de patriarhul 
României. 


Numele au fost puse la dispoziţie de Ministerul Apărării Naţionale, la solicitarea 
Patriarhiei Române. 


Numele acestora poate fi consultat pe site-ul Trinitas TV într-o secțiune specială 
intitulată „Jertfa poartă numele lor”. 


Accesul credincioşilor este permis în Altarul Catedralei Naţionale în perioada 26- 
29 noiembrie 2018, non-stop, cu excepţia orelor în care se oficiază Sfânta 
Liturghie. 


Sursa: 
https://basilica.ro/ce-moaste-de-sfinti-romani-se-afla-in-sfanta-masa-a-catedralei-nationale/ 


Iulian Dumitraşcu - De Ziua Naţională îi sărbătorim pe cei mai mari români 


SFIN ROMANI 


01.12.2017 


De Ziua Naţională ne aducem aminte de sfinţii pe care neamul nostru i-a dăruit 
Ortodoxiei. Aceştia sunt sunt modele de urmat pentru fiecare dintre noi. Sfinţii 
care s-au ridicat din poporul nostru sunt sunt cei mai mari români. 


„Credința poporului român creștinat, născută şi cultivată prin predica Sfântului 
apostol Andrei și prin lucrarea misionarilor creștini, vorbitori de limbă greacă și 
latină, a rodit duhovnicește mai ales în mulțimea sfinţilor martiri, a sfinţilor 
cuvioși din mănăstiri, schituri și sihăstrii, în mulțimea sfinților ierarhi păstori de 
eparhii, a domnitorilor sfinți apărători ai patriei şi ai credinței, în mulțimea 
preoţilor şi diaconilor, precum și în mulțimea sfinților mireni cunoscuți şi 
necunoscuți pe nume, care au postit mult şi s-au rugat mult, au mărturisit credința 
în vremuri grele, au construit biserici și mănăstiri, au dat naștere la copii, i-au 
crescut şi educat în iubirea lui Hristos și în iubirea de Biserică şi Neam ”, a spus 
patriarhul României în predica rostită duminică, 03 iulie 2016, la Mănăstirea 
Pasărea, în ziua sărbătorii Sfinților români. 


Cei peste 100 de sfinți străromâni şi români trecuţi în calendarul Bisericii Ortodoxe 
Române sunt pomeniţi după cum urmează: 


Ianuarie 


(10) Sfântul cuvios Antipa de la Calopodești: 


Sfântul Antipa de la Calapodeşti este singurul român athonit prăznuit de Biserica 
Ortodoxă Română, Biserica Ortodoxă Rusă şi Sfântul Munte Athos. S-a născut în 
anul 1816, în satul Calapodeşti, azi în judeţul Bacău. Sfântul cuvios Antipa de la 
Calapodeşti a fost trecut în rândul sfinților de către Biserica Ortodoxă Română în 
anul 1992 şi este sărbătorit la 10 ianuarie în fiecare an. 


(13) Sfinţii mucenici Emil şi Stratonic: 


S fântul Ermil 


Sfinţu martiri Ermil şi Stratonic au trăit în secolul al IV-lea, în ţinutul Iliricului, la 
Dunărea de Jos, pe vremea împăratului roman Liciniu. Pentru că nu au renunţat la 
religia creştină, aceştia au fost executaţi din ordinul împăratului, iar corpurile lor 
au fost aruncate în Dunăre. 


(25) Sfântul ierarh Bretanion, episcopul Tomisului: 


Sfântul Bretanion (sau Vetranion) a fost episcop de Tomis (Constanţa de astăzi), în 


Dobrogea, şi s-a făcut cunoscut mai ales datorită luptei sale împotriva ereziei 
ariene. Sfântul Bretanion s-a mutat către Domnul în jurul anului 380, fiind urmat în 
scaun de Fericitul Gherontie, care avea să fie unul dintre Sfinţii Părinţi de la al 
doilea Sinod a toată lumea din Constantinopol, din anul 381. 


Februarie 


(29) Sfinţii cuvioşi loan Casian şi Gherman din Dobrogea: 


Sfinţii loan Casian şi Gherman s-au născut din părinți străromâni în părţile 
Casimcei din nordul Dobrogei (pe atunci se numea Sciţia Mică) în preajma anului 
360. 


Martie 


(7) Sfântul sfinţit mucenic Efrem, episcopul Tomisului 


(26) Sfinţii mucenici Montanus preotul şi soţia sa Maxima: 


Sfinţii mucenici Montanus preotul şi soția sa, Maxima, daco-romani, care au păti- 
mit în anul 304, din porunca guvernatorului Probus în timpul împăratului Dio- 
clețian. Pentru că nu a vrut să se lepede de Hristos, guvernatorul a încercat să-l 
înduplece pe Montanus prin soţia sa, Maxima. Dar aceasta, la fel de puternică în 
credință, s-a alăturat soțului ei, primind amândoi mucenicia după ce au fost arun- 
cați în apa Savei. 


Sfinţii 26 de mucenici din Goţia 
Aprilie 


(6) Sfântul sfinţit mucenic Irineu, episcop de Sirmium: 


Sfântul Irineu era episcop în scaunul de la Sirmium și a fost judecat şi condamnat 
la moarte de Probus, guvernatorul provinciei. Pentru credința sa în Hristos, 
episcopul Irineu a fost adus în fața guvernatorului Probus, care i-a spus ceea ce se 
spunea fiecărui creştin în acea perioadă: fie îşi păstrează viaţa, ca păgân, fie va 
muri, ca alți creștini. La porunca de a jertfi zeilor, Probus s-a lovit de refuzul 
stăruitor al tânărului episcop. Pentru aceasta, a fost supus la chinuri, dar pe toate le 
răbda cu puterea rugăciunii. 


(11) Sfântul ierarh Calinic de la Cernica, episcopul Râmnicului: 


Sfântul Calinic s-a născut la Bucureşti, în ziua de 7 octombrie 1787, din părinți 
români, temători de Dumnezeu, şi a primit la Sfântul Botez numele de Constantin. 
Când avea vârsta de 20 de ani (1807), tânărul Constantin, din îndemn lăuntric, şi-a 
îndreptat paşii către mănăstirea Cernica. 


Sfântul Calinic a păstorit în scaunul de la Râmnic vreme de peste 16 ani (1850- 
1866), după care, simțindu-se slăbit de bătrâneţe şi fiind bolnav, a venit iarăşi la 
mănăstirea Cernica, unde a mai trăit aproape un an, mutându-se la Domnul, în ziua 
de 11 aprilie 1868, în Sâmbăta cea mare. A fost îngropat, după dorinţa sa, în tinda 
bisericii Sfântul Gheorghe, pe care a ctitorit-o. Sfântul ierarh Calinic de la Cernica 
este primul sfânt canonizat de Biserica Ortodoxă Română (1955) 


(12) Sfântul mucenic Sava de la Buzău: 


Sfântul Sava s-a născut în jurul anului 334, într-un sat din ţinuturile buzoiene, nu 
departe de râul Museos, numit astăzi Buzău. El a avut marea fericire să se nască 
dintr-o familie de părinţi creştini care, deodată cu hrana trupească, i-au dat-o şi pe 
cea sufletească, îndestulându-l cu cuvântul lui Dumnezeu, care a rodit însutit în 
inima lui, aprinsă din copilărie de dorul lui Hristos. 


(14) Sfântul ierarh Pahomie de la Gledin, episcopul Romanului: 


Sfântul Pahomie s-a născut în anul 1674, în satul Gledin din ținutul Bistriţei- 
Năsăud. Fiind crescut de părinţi în frica lui Dumnezeu, a ajuns să fie cu adevărat 
iubitor de Hristos şi, din pricina prigonirii credinţei ortodoxe în Ardeal, a părăsit 
casa părintească şi a ajuns în Moldova, la Mănăstirea Neamţ, unde a primit 
îngerescul chip al monahismului, fiind împodobit mai apoi şi cu harul preoţiei. 
Sfântul ierarh Pahomie a fost trecut în rândul Sfinţilor prin hotărârea Sfântului 
Sinod al Bisericii Ortodoxe Române din 14-15 noiembrie 2006. Prin vrerea lui 
Dumnezeu, la 9 septembrie 2013, au fost aflate moaştele sfântului, în pronaos, 
răspândind din belşug bună mireasmă. 


(20) Sfântul ierarh Teotim, episcopul Tomisului: 


i 

Sfântul Teotim s-a născut pe la jumătatea veacului al IV-lea în Dobrogea şi a 
vieţuit de tânăr în nevoinţă, rugăciune şi cercetarea Sfintelor Scripturi, dobândind 
şi o aleasă cultură clasică grecească în şcolile vremii. A urmat de tânăr calea vieţii 
monahale, probabil într-una dintre sihăstriile Casimcei dobrogene. Pentru sfinţenia 
şi înţelepciunea sa a fost ales episcop al Tomisului, după trecerea la cele veşnice a 
Fericitului episcop Gherontie, care luase parte la Sinodul al II-lea Ecumenic (Con- 
stantinopol, 381). Biserica Ortodoxă Română l-a înscris în calendarul bisericesc în 
anul 1992. 


(24) Sfinţii ierarhi Ilie lorest, Sava Brancovici şi Simion Ștefan, mitropoliţii 
Transilvaniei: 


Sfântul Ierarh lorest s-a născut în Transilvania, din părinţi ortodocşi, primind la 
botez numele de Ilie. A învăţat carte la Mănăstirea Putna, unde a deprins şi meş- 
teşugul scrierii frumoase şi al zugrăvirii icoanelor şi unde şi-a agonisit un bun 
început de viaţă călugărească ortodoxă. 


Sfântul Simion Ştefan, din botez Simion, după călugărie Ștefan, ieromonah în mă- 
năstirea de la Alba Iulia, a ajuns pe scaunul vlădicesc în anul 1643, după Sfântul 
Ilie Iorest, în vremuri grele pentru Biserica dreptslăvitoare şi pentru credincioşii 
transilvăneni, aflaţi sub cârmuitori străini de neam şi de credinţă. 


Sfântul ierarh Sava Brancovici s-a născut din părinți drepteredincioşi, în Ineul 
Transilvaniei, la începutul veacului al XVII-lea. A fost botezat cu numele Simeon. 


Sfântul ierarh Iosif mărturisitorul din Maramureș: 


Sfântul Iosif al Maramureşului s-a născut într-un sat din părţile Năsăudului, dintr-o 
familie de oameni luminaţi şi curaţi la suflet, puternic înrădăcinaţi în credinţa orto- 
doxă. Învățătura şi-a dobândit-o de la preoţii satelor, dar şi de la călugării din mă- 
năstirile şi schiturile maramureşene, de care a fost povăţuit încă din copilărie. După 
slujirea în treapta preoţiei, a fost ales episcop, în 1690, în vremuri de grele 
încercări pentru românii din ţinutul Maramureşului. 


Sfinţii mucenici Pasicrat și Valentin 


(25) Sfântul cuvios Vasile de la Poiana Mărului: 


Sfântul cuvios Vasile s-a născut din părinţi drepteredincioşi, în anul 1692, în păr- 
ile Rusiei. lubind din tinereţe pe Hristos, a părăsit lumea şi s-a nevoit destulă vre- 
me în pustnicie, în sihăstriile din Rusia, apoi în Munţii Moşenschi din preajma 
Kievului, vieţuind cu râvnă dumnezeiască şi cercetându-i adesea, pentru folos 
sufletesc, pe monahii rugători şi pe alți pustnici încercaţi în lucrarea lăuntrică. 


(26) Sfinţii mucenici din Dobrogea: Chiril, Chindeu şi Tasie: 

Ei au suferit moarte martirică în vremea împăratului Dioclețian, în cetatea Axio- 
polis de lângă Cernavodă, respectiv Durostorum. Din cei care au pătimit aici, 
Chiril, Chindeu şi Tasie, ale căror nume sunt pomenite într-o inscripție descoperită 


în anul 1947, sunt cei mai cunoscuți. 


(28) Sfinţii mucenici Maxim, Dada şi Chintilian din Ozavia: 


Din Sinaxarul zilei de 28 aprilie, ziua pătimirii lor, aflăm că au fost pârâţi de cine- 
va că sunt creştini. Din ordinul guvernatorilor provinciei Moesia Inferior - 
Tavrinius şi Gavinius - au fost arestați, legaţi în lanţuri şi duși în cetatea Duro- 
storum. Cei doi dregători le-au propus să se lepede de credinţa în lisus Hristos şi să 
aducă jertfe „mamei zeilor”, făgăduindu-le chiar că îi vor face preoți la un templu 
păgân închinat acesteia. În faţa acestui refuz, dregătorii au poruncit să fie aruncaţi 
în închisoare. Apoi au fost supuşi chinurilor şi li s-a tăiat capul. 


Mai 


(2) Sfântul ierarh Atanasie al III-lea, patriarhul Constantinopolului: 


În anul 1634, când patriarhul Chirii Lucaris este trimis în exil, la Constantinopol 
este aşezat, pentru puţină vreme, mitropolitul Atanasie al Tesalonicului. In cele din 
urmă, otomanii l-au silit să părăsească tronul patriarhal. Nevoit să strângă milo- 
stenie pentru a plăti datoriile mitropoliei, a plecat spre Moldova, unde a găsit spri- 
jin la curtea evlaviosului domnitor Vasile Lupu (1634-1653), care l-a trimis la 
Mănăstirea Sfântul ierarh Nicolae din Galaţi. Întorcându-se însă la Constantinopol, 
este reales patriarh în vara anului 1652. N-a păstorit însă decât puţină vreme, după 
care a fost nevoit să renunţe, din pricina potrivniciei turcilor otomani, şi s-a întors 
la Galaţi. 


(3) Sfântul cuvios Irodion de la Lainici: 


Sfântul Irodion s-a născut în anul 1821 la Bucureşti, primind la botez numele de 
loan. A primit de mic o educaţie aleasă de la părinţii săi, alături de bunele deprin- 
deri creștine. Cuviosul Irodion şi-a dat sufletul în mâinile lui Hristos în ziua de 3 


mai din anul 1900. La 10 aprilie 2009 au fost descoperite moaștele cuviosului, care 
se află spre închinare în mănăstirea Lainici până astăzi. Trecerea sa în rândul Sfin- 
lor a fost făcută de către Sfântul Sinod al Bisericii Ortodoxe Române în anul 
2011. 


(12) Sfântul mucenic loan Valahul: 


Acest sfânt mucenic s-a născut în Ţara Românească, din părinți de bun neam şi 


binecredincioşi, pe la anul 1644, adică în vremea stăpânirii binecredinciosului 
domn Matei Basarab (1632-1654). În anul 1950 Sfântul Sinod al Bisericii noastre a 
hotărât ca acest nou mucenic al lui Hristos să fie cinstit în întreaga Biserică Orto- 
doxă Română. Generalizarea solemnă a cultului său, alături de al unor sfinţi cu 
moaşte aflate în ţara noastră, a avut loc în octombrie 1955. 


(15) Sfântul ierarh Iacob Putneanul, mitropolitul Moldovei: 


Sfântul Iacob s-a născut la 20 ianuarie 1719 într-o familie drepteredincioasă din 
Bucovina. Crescând în duhul adevăratei evlavii, la numai 12 ani a intrat în viaţa 
monahală. Formarea sa duhovnicească este legată de obştea Mănăstirii Putna şi a 
Sihăstriei Putnei, dar şi de mitropolitul Antonie al Moldovei (1730-1740), al cărui 
ucenic a fost (acelaşi mitropolit care, în Kiev, l-a convins pe viitorul sfânt Paisie de 
la Neamţ să vină în Moldova pentru a se forma duhovniceşte). Cu prilejul 
împlinirii a 550 de ani de la întemeierea Mănăstirii Putna, Sfântul Sinod al Bise- 
ricii Ortodoxe Române a hotărât, în şedinţa sa din 6-7 iunie 2016, trecerea mitro- 
politului lacob Putneanul în rândul Sfinților, cu zi de prăznuire la 15 mai, ziua 
trecerii sale la cele veşnice. 


(16) Sfinţii cuvioşi Sila, Paisie şi Natan de la Mănăstirea Sihăstria Putnei: 


Sfinţii cuvioşi Sila, Paisie şi Natan s-au nevoit în veacul al XVIII-lea în Sihăstria 
Putnei, loc de aspră nevoinţă și de linişte în care se retrăgeau cei mai aleşi monahi 
putneni. În data de 24 aprilie 1990, când s-a început refacerea Schitului, în pro- 
naosul vechii biserici s-au descoperit mormintele celor trei cuvioşi: Sila, Paisie şi 
Natan, în care se aflau osemintele lor, galbene ca ceara şi răspândind bună mi- 
reasmă. În anii ce au urmat numeroase vindecări minunate s-au săvârşit la racla cu 
moaştele cuvioşilor. De aceea, cu prilejul împlinirii a 550 de ani de la întemeierea 
Mănăstirii Putna și a 20 de ani de la resfințirea vechii biserici de la Sihăstria 
Putnei, Sfântul Sinod al Bisericii Ortodoxe Române a hotărât, în şedinţa sa din 6-7 
iunie 2016, trecerea în rândul Sfinţilor a cuvioşilor Sila, Paisie şi Natan de la 
Sihăstria Putnei, cu zi de prăznuire la 16 mai. 


(27) Sfântul mucenic luliu Veteranul: 


A trăit în secolele III-IV, fiind contemporan cu Sfinții mucenici Pasicrat şi Valen- 
tin. A primit mucenicia în vremea marii persecuții din vremea împăraţilor Dio- 


clețian și Maximian, în anul 304, când a fost adus la judecată înaintea prefectului 
locului, pe nume Maxim. 


Iunie 


(2) Sfântul mare mucenic loan cel nou de la Suceava: 


AI 
ma AC 


AN 


Sfântul mare mucenic loan s-a născut în slăvita şi marea cetate Trapezunt, de lângă 
Marea Neagră. Tânărul loan, născut la sfârşitul secolului al XIII-lea, aprins fiind de 
râvna cea bună, se arătă doritor de învăţătura cea hrănitoare pe care o primește din 
familie şi de la preoții bisericilor din Trapezuntul natal. La vremea pătimirii sale se 
ocupa cu negustoria împreună cu tatăl său. În drum spre Cetatea Albă, stăpânul 
corabiei s-a pornit cu păgânească ură împotriva lui loan. Sosind la Cetatea Albă, 
cadiul l-a pârât pe loan mai-marelui cetăţii, un tătar de credință persană, cum că ar 
vrea să se lepede de Hristos şi să se închine soarelui și idolilor păgâneşti. Au urmat 
chinuri grele, bătăi neînchipuite, pe care iubitorul de Dumnezeu le-a răbdat cu 
vitejie şi statornicie în credinţă. După acestea, legat fiind de coada unui cal şi târât 
prin cetate, şi-a vărsat sângele pe ulițele cetăţii, primind batjocură și scuipări. 
Astfel, la numai treizeci de ani, tânărului Ioan, după ce i se taie capul pe care Însuşi 
Hristos a așezat mărita cunună a muceniciei, se petrece din viaţa aceasta. 


[| A 


(4) Sfinţii mucenici Zotic, Atal, Camasis şi Filip de la Niculiţel: 


Ei sunt cuprinşi în numărul celor 36 de mucenici care au pătimit pentru Hristos pe 
pământul românesc, în străvechea cetate Noviodunum (Isaccea), din Dobrogea, pe 
la sfârşitul secolului al III-lea şi începutul celui de al IV-lea. 


(15) Sfântul mucenic Isihie 


(22) Sfântul ierarh Grigorie Dascălu, mitropolitul Ţării Românești: 


Sfântul s-a născut în Bucureşti, în anul 1765, din părinți cucernici şi iubitori de 
Dumnezeu, primind la botez numele de Gheorghe. Pentru viaţa sa curată, pentru 
păstorirea sa cu vrednicie şi pentru nevoinţele sale pilduitoare, mitropolitul Gri- 
gorie Dascălul a fost trecut în rândul Sfinților din calendar, în anul 2005. 


(24) Sfântul ierarh Niceta de Remesiana: 


Ierarhul Niceta de Remesiana s-a născut în jurul anului 338, în cetatea Remesiana, 
din provincia Dacia Mediterranea, la sud de Dunăre (astăzi localitatea Bela 
Palanka din Serbia), într-o familie de daco-romani creştini. Sfântul ierarh Niceta a 
adormit în Domnul puţin după anul 414, încheind o păstorire îndelungată şi bogată 
în roade duhovniceşti şi fiind cinstit pentru sfinţenia sa de cei care l-au cunoscut, 
ca şi de urmaşii lor. Chipul blând, înţelept şi smerit al ierarhului din Remesiana a 
rămas întipărit în inimile strămoşilor noştri daco-romani şi s-a transmis peste vea- 
curi, fiind frumos zugrăvit şi în unele colinde. El este cinstit în mod deosebit de 
comunităţile româneşti din Serbia, ca un sfânt ocrotitor, întrucât el a vieţuit în vre- 
mea de formare a poporului român, întărind în dreapta credinţă pe strămoşii noştri. 


(30) Sfântul ierarh Ghelasie de la Râmeţ: 

În veacul al XIV-lea, s-a nevoit la Mănăstirea Râmeţ, din Transilvania, un monah 
cu viaţă îmbunătățită, pe nume Ghelasie. Credincioşii din partea locului l-au cinstit 
pe acesta ca sfânt, din neam în neam, până în zilele noastre, iar viețuitorii sfintei 
mănăstiri îi cinstesc cu mare evlavie sfintele moaște, știind că acestea dăruiesc mi- 
nunate vindecări de boli și suferințe Sfântul ierarh Ghelasie a fost canonizat de 
către Sfântul Sinod al Bisericii Ortodoxe Române în anul 1992, având zi de pome- 
nire 30 iunie, iar moaștele sale se află acum în biserica nouă a Mănăstirii Râmeţ, 
unde sunt cinstite cu evlavie de monahiile din obște și de credincioşi. 


Iulie 


(1) Sfântul ierarh Leontie de la Rădăuţi: 


Sfântul ierarh Leontie de la Rădăuţi s-a născut în secolul al XIV-lea în orașul 
Rădăuţi din părinți dreptmăritori creştini. Sfântul Sinod al Bisericii Ortodoxe 
Române a hotărât în anul 1992 canonizarea sfântului, fiind rânduită ca dată de 
prăznuire a acestuia ziua de 1 iulie. Moaştele Sfântului ierarh Leontie, împreună cu 
cele ale Sfântului "Teodosie de la Brazi, au fost puse într-o raclă şi reașezate în 
biserica Mănăstirii Bogdana din Rădăuţi. 


(2) Sfântul voievod Ștefan cel mare: 


Ștefan cel mare a fost nu numai un apărător al credinţei creştine în luptele sale cu 
turcii şi tătari, ci el a fost şi un mărturisitor al ei prin numărul mare de biserici 
ridicate cu purtarea sa de grijă, prin înzestrarea lor cu cele necesare slujbelor şi 
obştii călugărilor, care împleteau rugăciunile de zi şi de noapte cu lucrul mâinilor 
şi cultura minţii. Ştefan cel mare a zidit biserici şi mănăstiri nu numai în Moldova, 
ci şi în Muntenia şi Transilvania, mărturisind prin aceasta conştiinţa unităţii de 


credinţă şi neam. De aceea trecerea lui în rândul sfinților prin hotărârea Sfântului 
Sinod al Bisericii Ortodoxe Române din 20 iunie, anul mântuirii 1992, este împli- 
nirea unei fapte bineplăcute lui Dumnezeu şi potrivită cu evlavia poporului drept- 
credincios. EI este o icoană de lumină pentru tot poporul drepteredincios, un ocro- 
titor al ctitorilor de locaşuri sfinte şi al celor care luptă pentru biruinţa Crucii şi a 
iubirii lui Hristos pentru oameni. 


(8) Sfinţii Epictet şi Astion: 


Sfinţii Epictet şi Astion, poate cei mai vechi martiri de pe teritoriul României, au 
pătimit în cetatea Halmyris, aproape de braţul Sfântul Gheorghe al Dunării. Potrivit 
actului lor martiric, păstrat astăzi doar într-o copie din sec XV, aflată în arhiva 
bisericii Mântuitorului din Utrecht, ei au pătimit în anul 290, ca urmare a perse- 
cuţiei dezlănțuite de împăratul Dioclețian (284-305). Tot în legătură cu martiriul 
lor, se face pomenirea primului episcop al Tomisului, Evangelicus, care a venit la 
Halmyris în vremea aceea. 


(18) Sfântul mucenic Emilian de la Durostorum: 


Sfântul mucenic a trăit în secolul al IV-lea în orașul Durostor, Silistra de astăzi, şi a 
fost militar în armata romană, în timpul împăratului Iulian Apostatul (361-363). 
Măsurile luate de către împăratul lulian au dus la nemulțumiri din partea creştinilor 
şi la noi persecuții pornite împotriva lor. În aceste persecuții a suferit moarte mar- 
tirică şi Sfântul mucenic Emilian de la Durostor. 


(21) Sfinţii cuvioşi Rafael şi Partenie de la Agapia: 


Cuviosul Rafael s-a nevoit în străvechiul aşezământ călugăresc Agapia din Deal, în 
veacul al XVI-lea. Acesta a fost cinstit mai ales în Moldova, ca unul dintre marii 


Sfinți români, ale cărui sfinte moaşte le-a căutat, spre a le săruta, însuşi Sfântul 
ierarh Dosoftei, mitropolitul Moldovei. 


Sfântul Partenie, părintele cel sfânt şi minunat, vrednic urmaş al sihaştrilor din 
Munţii Agapiei, a vieţuit în aceste locuri în veacul al XVII-lea. Sfântul ierarh 
Dosoftei, mitropolitul Moldovei, care a cunoscut mulţi călugări cu înaltă viaţă 
duhovnicească din Moldova, îl numără pe cuviosul Partenie printre Sfinţii români 
cărora le-a văzut viaţa şi traiul. 


(26) Sfântul cuvios Ioanichie cel nou de la Muscel: 


Acest cuvios plăcut lui Dumnezeu s-a născut din părinţi evlavioşi, trăitori în ţinutul 
Muscelului. Din fragedă tinereţe, ascultând chemarea lui Hristos, s-a despărțit de 
toate plăcerile şi ispitele lumii deşarte şi s-a retras în Mănăstirea Cetăţuia Negru- 
Vodă, de pe valea Dâmboviţei, unde s-a călugărit şi a deprins, de la părinţi îmbu- 
nătățiți, rânduiala vieţii monahale. Cercetând credinţa ortodoxă, viaţa de aspră ne- 
voinţă şi minunile schimonahului loanichie, precum şi cinstirea de care se bucură 
în rândul credincioşilor, Sfântul Sinod al Bisericii Ortodoxe Române a hotărât 
înscrierea lui în rândul Sfinţilor români, cu zi de pomenire la 26 iulie. 


August 


(5) Sfântul cuvios loan Iacob de la Neamţ: 


Sfântul loan Iacob de la Neamţ s-a născut la 23 iulie 1913, în satul Crăiniceni, 
comuna Horodiştea, din fostul judeţ Dorohoi, într-o familie de ţărani credincioşi, 
Maxim şi Ecaterina, fiind singurul copil la părinți. La Botez a primit numele de 
Ilie, şi din pruncie s-a dovedit un copil ales şi binecuvântat de Dumnezeu. Sfântul 
Sinod al Bisericii Ortodoxe Române, luând în considerare sfinţenia vieţii cuvio- 


sului loan Iacob, şi văzând cinstitele sale moaşte, l-a trecut în rândul Sfinţilor, la 
data de 20 iunie 1992, sub numele de Sfântul loan Iacob de la Neamţ, fixându-i-se 
zi de prăznuire 5 august, data mutării lui la cele veşnice. 


(7) Sfânta cuvioasă Teodora de la Sihla: 


Această floare duhovnicească şi mireasă a lui Hristos, pe care a odrăslit-o pământul 
binecuvântat al Moldovei, s-a născut pe la jumătatea secolului al XVII-lea, în satul 
Vânători - Neamţ, din părinţi binecredincioși şi iubitori de Dumnezeu. Credincioşii 


din Moldova au început să o socotească şi să o cinstească drept sfântă îndată după 
adormirea ei în Domnul, mergând în pelerinaj la chilia ei din peştera de lângă 
Schitul Sihla. La 20 iunie 1992, Sfântul Sinod al Bisericii Ortodoxe Române a 
canonizat-o, trecând-o oficial în rândul sfinţilor, cu zi de prăznuire la 7 august. 


(11) Sfântul ierarh Nifon, patriarhul Constantinopolului: 


Sfântul Nifon s-a născut în Peloponez în prima jumătate a veacului al XV-lea, din 
părinţi străluciți cu neamul, dar şi cu dreapta credinţă şi cu faptele bune, Manuel şi 
Maria, primind la botez numele de Nicolae. Sfântul Voievod Neagoe Basarab a 
rânduit ca sfintele moaşte ale ierarhului să fie puse într-o raclă de argint, poleită cu 
aur şi pietre scumpe, şi să fie duse înapoi la Sfântul Munte. Însă, părinţii din acea 
mănăstire, văzând adânca evlavie a voievodului, i-au dăruit capul Sfântului Nifon 
şi o mână. Deci, zidind Sfântul voievod Neagoe Basarab biserică nouă la Curtea de 
Argeş, în anul 1517 a venit la sfințire patriarhul Teolipt al Constantinopolului, 
săvârşind şi trecerea în rândul Sfinţilor a marelui ierarh Nifon. Moaştele lui au fost 
aşezate acolo, iar din anul 1949 se află în Catedrala Mitropolitană din Craiova. 


(16) Sfinţii martiri Brâncoveni: Constantin Vodă cu cei patru fii ai săi; Con- 
stantin, Ştefan, Radu, Matei şi sfetnicul lanache: 


Acest binecredincios şi iubitor de Hristos domnitor al Ţării Româneşti, Constantin 
Brâncoveanu, s-a născut la anul 1654 din părinți de seamă, după tată fiind din 
neamul domnitorului Matei Basarab (1632-1654), iar după mamă fiind nepot de 
soră al domnitorului Şerban Cantacuzino (1678-1688), în timpul căruia, la anul 
1688, s-a tipărit pentru întâia oară, în întregime, Sfânta Scriptură în limba română. 


Sfântul cuvios Iosif de la Văratic: 


Cuviosul Iosif s-a născut în jurul anului 1750, în satul Valea Jidanului din Tran- 
silvania, dintr-o familie de oameni binecredincioşi. Venind în Moldova împreună 
cu familia sa va intra în monahism încă din tinereţe alegând să devină ucenic al 
cuviosului Paisie Velicicovschi, pe când se afla la Mănăstirea Dragomirna. Când 
Sfântul Paisie s-a mutat cu obştea la Mănăstirile Secu şi Neamţ, a venit şi cuviosul 
Iosif, care, la recomandarea starețului, a fost călugărit şi hirotonit ieromonah. 
Cuviosul părinte losif de la Văratec a fost trecut în rândul sfinților de către Sfântul 
Sinod al Bisericii Ortodoxe Române în şedinţa de lucru din 5-7 martie 2008, iar 
proclamarea canonizării a avut loc în data de 5 iunie, la Mănăstirea Neamţ. 


(21) Sfântul mucenic Donat diaconul, Romul preotul, Silvan diaconul și Ve- 
nust: 


Aceşti au suferit moarte martirică în timpul împăratului Dioclețian. Persecuţiile 
sângeroase împotriva creştinilor au fost pornite de către împărații romani, care 
considerau creștinismul ca un pericol pentru însăşi existența statului roman păgân 
de atunci. Tuturor li s-a tăiat capul cu sabia în ziua de 21 august, anul 304, pentru 
că au mărturisit că sunt creştini și au refuzat să aducă jertfe zeilor păgâni. 


(23) Sfântul mucenic Lup: 


Sfântul mucenic Lup (sau Lupus) a trăit în smerenie la sfârşitul veacului al III-lea 
şi începutul celui de-al IV-lea, în cetatea Novae, de lângă Dunărea de Jos, unde a 
dus o viață apăsătoare de sclav. Localitatea Novae era aşezată în provincia Moesia 
Inferior, unde este astăzi orașul Sviștov, în Bulgaria, pe malul drept al Dunării, în 
dreptul localității Zimnicea. 


(30) Sfântul ierarh Varlaam, mitropolitul Moldovei: 


Sfântul ierarh Varlaam s-a născut în jurul anului 1590 într-o familie de răzeşi din 
ținutul Neamţului. Numele său de botez a fost Vasile. Din tinereţe şi-a îndreptat 
paşii spre Schitul Zosim de pe valea pârâului Secu, unde a învăţat limbile slavonă 
şi greacă. Pe acest loc, vornicul Nestor Ureche şi soţia sa, Mitrofana, au ctitorit în 
anul 1602 Mănăstirea Secu, în care era şi o şcoală. Tânărul Vasile Moţoc a intrat în 
obştea noii mănăstiri, unde a fost călugărit cu numele de Varlaam. Pentru râvna sa 
întru apărarea dreptei credinţe, pentru vieţuirea sa sfântă şi pentru lumina duhov- 
nicească pe care a dăruit-o poporului român drepteredincios, la propunerea 
Sinodului mitropolitan al Mitropoliei Moldovei şi Bucovinei, în data de 12 


februarie 2007, Sfântul Sinod al Bisericii Ortodoxe Române a înscris în rândul 
Sfinților din calendar pe învățatul mitropolit Varlaam al Moldovei, cu zi de pome- 
nire la 30 august. Moaştele sale se găsesc acum aşezate în raclă, în biserica 
Mănăstirii Secu. 


loan de la Râșca şi Secu, episcopul Romanului: 


Cuviosul loan de la Râşca și Secu, episcopul Romanului, cinstit la 30 august în 
Biserica Ortodoxă Română, s-a născut în ţinutul Putnei (judeţul Vrancea de astăzi) 


în familia răzeşilor Gheorghe și Anastasia, rudă cu Sfântul Varlaam, viitorul 
mitropolit al Moldovei. Acesta a fost canonizat în şedinţa Sfântului Sinod din 5-7 
martie 2008, cu zi de prăznuire la 30 august. 


Septembrie 


(1) Sfântul cuvios Dionisie Exiguul: 


Sfântul cuvios Dionisie Exiguul s-a născut în Scythia Minor, Dobrogea de astăzi, 
în jurul anului 465. A intrat într-o mănăstire dobrogeană încă din copilărie, dar 
datorită formaţiei sale duhovniceşti şi teologice deosebite, a fost chemat la Roma 
de Papa Ghelasie (492-496). Aici a fost închinoviat la Mănăstirea „Sfânta Ana- 
stasia”, ctitoria Sfântului împărat Constantin cel mare. Sfântul Sinod al Bisericii 
Ortodoxe Române, în şedinţa din 8 iulie 2008 l-a trecut în rândul Sfinţilor cu data 
de prăznuire | septembrie. Cea mai importantă realizarea a Sfântului Dionisie 
Exiguul este datarea cronologiei creştine începând cu Nașterea Domnului şi Mân- 
tuitorului lisus Hristos. 


(3) Sfinţii cuvioşi Neofit şi Meletie de la Mănăstirea Stânişoara: 


Sfântul Sinod al Bisericii Ortodoxe Române reunit joi, 25 februarie 2016, în şe- 
dințţă de lucru la Reşedinţa Patriarhală a hotărât canonizarea Sfinţilor cuvioşi 
Neofit şi Meletie, de la Mănăstirea Stânişoara, având ca zi de prăznuire data de 3 
septembrie. În munţii din preajma Mănăstirii Cozia, aflată pe valea Oltului, s-au 
nevoit mulţi sihastri iubitori de Dumnezeu, atât înainte de zidirea sfântului locaş de 
către fericitul întru pomenire domnitor Mircea cel bătrân (cel mare) al Ţării 
Româneşti, cât şi după aceea. Dintre ei cunoaştem cu numele pe cuvioşii Neofit şi 
Meletie. Ei au sihăstrit mai sus, în Muntele numit Sălbaticul, iar ucenicii lor au 
întemeiat Schitul Stânişoara. 


(7) Sfinţii cuvioşi Simeon şi Amfilohie de la Pângăraţi: 


Sfântul cuvios Simeon s-a născut la începutul secolului al XV-lea într-un sat din 
apropierea oraşului Piatra Neamţ, în timpul evlaviosului domnitor Alexandru cel 
bun (1400-1432). 


Sfântul cuvios părinte Amfilohie de la Pângăraţi s-a născut în anul 1487, în Ţara de 
Sus a Moldovei. 


Sfântul Sinod al Bisericii Ortodoxe Române i-a canonizat pe cuvioşii Simeon şi 
Amfilohie la data de 7 martie 2008, rânduindu-le ca zi de pomenire 7 septembrie. 


(9) Sfinţii cuvioşi Onufrie de la Vorona și Chiriac de la Tazlău: 


Cuviosul Onufrie, cel mai mare sihastru al ținuturilor botoşănene, s-a născut în 
jurul anului 1700, în Rusia, într-o familie nobilă, ajungând să fie guvernator al unui 
ținut. Dorind viaţa pustnicească şi aprinzându-se cu dumnezeiasca râvnă, a lăsat 
familia, cinstea rangului şi patria sa, în jurul anului 1749, venind în ţinuturile 
Moldovei. Sfântul Sinod al Bisericii Ortodoxe Române l-a trecut în rândul sfinților 
în anul 2005. 


Sfântul cuvios Chiriac s-a născut la începutul secolului al XVII-lea într-o familie 
de credincioşi din satul Mesteacăn, din ţinutul Neamţului. A fost trecut în rândul 
Sfinților de către Biserica Ortodoxă Română în anul 2008, având zi de pomenire la 
9 septembrie. 


(13) Sfântul cuvios Ioan de la Prislop: 


Cuviosul loan s-a născut spre sfârşitul veacului al XV-lea, în satul Silvașul de Sus, 
din apropierea oraşelor Haţeg şi Hunedoara. El îşi însoțea părinții la lucrul câm- 


pului unde, treptat, a început să înţeleagă, din contemplarea naturii, înţelepciunea şi 
atotputernicia Ziditorului tuturor. Credinţa i-a sporit prin învăţăturile primite de la 
părinţii săi drepteredincioşi şi prin rugăciunile făcute în biserica satului, dar şi în 
singurătate. Sfântul Sinod al Bisericii Ortodoxe Române în ziua de 19 iunie 1992 a 
trecut în rândul Sfinţilor din calendar pe Sfântul cuvios loan de la Prislop, având zi 
de prăznuire data de 13 septembrie a fiecărui an. 


Sfinţii mucenici din Dobrogea: Macrobie, Gordian, Ilie, Zotic, Lucian şi Vale- 
rian; 


(15) Sfântul ierarh Iosif cel nou de la Partoş, mitropolitul Banatului: 


Acest ierarh sfânt şi purtător de Dumnezeu, losif cel nou de la Partoş, s-a născut pe 
la anul 1568, în oraşul Raguza din Dalmația, într-o familie de creştini vlahi. Din 
botez se numea lacob. Rămânând orfan de tată, mama sa i-a dat o creştere aleasă, 
iar la vârsta de 12 ani a fost trimis la Ohrida să înveţe carte. Când avea 15 ani, 
tânărul lacob este chemat de Hristos la sfânta nevoinţă călugărească, în Mănăstirea 
Maicii Domnului, din Ohrida. În anul 1653, Sfântul Ierarh Iosif cel nou s-a retras la 
Mănăstirea Partoş. Aici, mai trăind încă trei ani, în toamna anului 1656 şi-a dat 
sufletul în mâinile Marelui Arhiereu lisus Hristos, fiind în vârstă de peste 85 de 
ani. Biserica Ortodoxă Română l-a canonizat în anul 1956 şi se face pomenirea lui 
la 15 septembrie. 


(22) Sfântul sfinţit mucenic Teodosie de la Mănăstirea Brazi: 


Sfântul ierarh Teodosie s-a născut în ţinutul Vrancei, în prima jumătate a veacului 
al XVII-lea şi, iubind din tinereţe viața călugărească, s-a lepădat de lume şi a pri- 
mit sfântul chip îngeresc la Schitul Brazi. Viaţa sfințitului mucenic Teodosie, râvna 
lui pentru ridicarea de sfinte locașuri și pentru cinstirea celor sfinte, smerenia sa 


adâncă, dragostea pentru buna rânduială şi chivernisire a obştilor monahale, grija 
părintească față de păstoriții săi, răbdarea tuturor suferințelor şi prigonirilor 
nedrepte la care a fost supus, precum şi lucrarea lui, încununată de jertfa martirică, 
au făcut ca să fie întotdeauna cinstit cu evlavie de dreptslăvitorii creștini, fiind 
canonizat de către Biserica Ortodoxă Română în anul 2003, cu data de prăznuire în 
22 septembrie. 


(26) Sfântul voievod Neagoe Basarab: 


Fericitul voievod Neagoe Basarab a fost vlăstar domnesc, născut într-o familie 
evlavioasă. Tatăl său era din neamul Basarabilor, iar mama sa, temătoare de 
Dumnezeu, era din familia Craioveştilor. Sfântul Neagoe a rămas în amintirea 
poporului român şi a tradiţiei ortodoxe prin scrierea sa, intitulată Învățăturile lui 
Neagoe Basarab către fiul său Teodosie. Ea este un „testament duhovnicesc, 
pedagogic, filosofic şi enciclopedic” şi, în acelaşi timp, o adevărată culegere de 
sfaturi creştine, scripturistice şi patristice. 


(27) Sfântul ierarh martir Antim Ivireanul, mitropolitul Ţării Româneşti: 


Acest ales al lui Dumnezeu s-a născut în Iviria (Georgia de astăzi) pe la anii 1650, 
din părinți drepteredincioşi, loan şi Maria, primind numele de botez Andrei. În 
anul 1992, mitropolitul Antim Ivireanul să fie trecut în calendar, ca sfânt ierarh şi 
sfințit mucenic, rânduindu-se ca zi de pomenire 27 septembrie. Canonizarea 
acestui mare ierarh a fost stabilită de Sfântul Sinod al Bisericii Ortodoxe Române, 
în şedinţa sa din data de 19-20 iunie 1992. Proclamarea solemnă s-a făcut la data 
de 27 septembrie 1992, ziua prăznuirii sale. 


Octombrie 


(1) Sfinţii cuvioșşi Iosif şi Chiriac de la Bisericani: 


Sfântul cuvios losif de la Bisericani s-a născut în secolul al XV-lea în ținutul 
Neamţ. A intrat în obştea Mănăstirii Bistriţa. S-a retras într-o peşteră din pustia de 
pe Valea Iordanului, întemeind prima mănăstire românească cunoscută în Țara 
Sfântă. 


Sfântul cuvios Chiriac de la Bisericani a trăit în secolul al XVII-lea, fiind originar 
de pe Valea Bistriţei. A intrat de tânăr în obştea Mănăstirii Bisericani şi a petrecut 
60 de ani din viaţă în aspre nevoinţe într-o peşteră greu accesibilă din apropierea 
chinoviei sale. 


(5) Sfinţii cuvioşi Daniil şi Misail de la Mănăstirea Turnu: 


Sfinţii cuvioşi pustnici Daniil şi Misail s-au născut în a doua jumătate a veacului al 
XVI-lea în părțile Olteniei. Sfântul Sinod al Bisericii Ortodoxe Române reunit joi, 
25 februarie 2016, în şedinţă de lucru la Reşedinţa Patriarhală a hotărât cano- 
nizarea Sfinţilor cuvioşi Daniil şi Misail de la Mănăstirea Turnu, având ca zi de 
prăznuire data de 5 octombrie. 


(14) Sfânta cuvioasă Parascheva: 


Sfânta cuvioasă Parascheva s-a născut în satul Epivata din Tracia, nu departe de 
Constantinopol, şi a trăit în prima jumătate a veacului al XI-lea. Sfintele moaşte au 
fost dăruite Moldovei de patriarhul Constantinopolului Partenie 1 (1639-1644), ca 
recunoştinţă pentru dărnicia domnitorului Vasile Lupu, care plătise toate datoriile 
Patriarhiei ecumenice. Astăzi, moaştele Sfintei Parascheva se află în Catedrala 
mitropolitană din laşi. 


(21) Sfinţii cuvioşi mărturisitori: Visarion, Sofronie şi Sfântul mucenic Oprea; 
Sfinţii preoţi mărturisitori: loan de la Galeș și Moise Măcinic din Sibiel: 


Pentru mărturia lor ortodoxă şi moartea lor martirică, acești cinci mărturisitori din 
Ardeal sunt cinstiți ca Sfinţi de către obştea credincioşilor de pretutindeni şi mai cu 


seamă de cei din mijlocul cărora s-au ridicat, fund pomeniţi de Biserica Ortodoxă 
Română în data de 21 octombrie. 


(27) Sfântul cuvios Dimitrie cel nou, ocrotitorul Bucureştilor: 


Sfântul cuvios părinte Dimitrie cel nou a trăit pe vremea binecredincioşilor împă- 
rați româno-bulgari (secolele XII-XIV), într-un sat mic numit Basarabov sau Basa- 
rabi, aşezat pe apa Lomului. S-a născut din părinţi săraci, dar buni creştini drept- 
măritori. Sfântul Dimitrie cel nou este ocrotitorul Bucureştilor. Din 1774, de când 
sfintele sale moaște străjuiesc cetatea lui Bucur de pe Dealul Patriarhiei, pelerini de 
pretutindeni, nu doar din ţara noastră, vin şi 1 se închină. Dacă în timpul unei zile 
obișnuite trec prin faţa raclei câteva sute de persoane, în pelerinajul organizat cu 
ocazia prăznuirii sale, sfintele sale moaştele îi sunt venerate de mai mult de jumă- 
tate de milion de pelerini. Sfântul cuvios Dimitrie a fost proclamat oficial ocro- 
titorul oraşului București de către mitropolitul Filaret al II-lea (1792-1793), iar din 
anul 1955, datorită patriarhului Justinian Marina, cultul său a fost generalizat în 
toată ţara. 


(28) Sfântul ierarh Iachint, mitropolitul Ţării Românești: 


Sfântul ierarh Iachint, mitropolitul Țării Româneşti - S-a născut la sfârşitul vea- 
cului al XIII-lea. Sfântul Iachint a fost unul dintre cei mai străluciți mitropoliți care 
a sfârşit şirul ierarhilor ce au păstorit de-a lungul veacurilor creştine la Vicina, în 
Dobrogea. În această parte de ţară, locuită de strămoşii noştri geto-daci, s-a păstrat 
credința adevărată în Mântuitorul Hristos şi s-a trăit după cuvântul Evangheliei 
propovăduit aici de Sfântul apostol Andrei, cel întâi chemat. În vremea păstoririi la 
Vicina, Sfântul Iachint a purtat grijă de eparhia sa, de preoţi, de credincioşi şi de 
monahi, dar s-a luptat cu mari încercări din pricina năvălirii tătarilor, apoi şi a 
genovezilor asupra acestor locuri. Sfântul Iachint a fost chemat în mai multe 
rânduri şi în Ţara Românească, pentru binecuvântarea credincioşilor creştini orto- 
docşi de pe aceste plaiuri. 


Noiembrie 


(9) Sfinţii mucenici Claudiu, Castor Sempronian şi Nicostrat; 


(12) Sfinţii martiri şi mărturisitori Năsăudeni: Atanasie Todoran din Bichigiu, 
Vasile din Mocod, Grigorie din Zagra şi Vasile din Telciu: 


Sfinţii martiri şi mărturisitori năsăudeni, Atanasie Todoran din Bichigiu, Vasile din 
Mocod, Grigore din Zagra şi Vasile din Telciu, fac parte din grupa martirilor măr- 
turisitori pentru credința strămoşească în Transilvania, în perioada când aceasta se 
afla sub stăpânire habsburgică. Canonizarea Sfinţilor martiri și mărturisitori năsău- 
deni a fost aprobată de Sfântul Sinod al Bisericii Ortodoxe Române în data de 22- 
24 octombrie 2007, cu ziua de pomenire la 12 noiembrie. 


(15) Sfântul cuvios Paisie de la Neamţ: 


Cuviosul şi de Dumnezeu purtătorul părintele nostru Paisie de la Neamţ s-a născut 
în oraşul Poltava din Ucraina în anul 1722, la 21 decembrie, într-o binecuvântată 
familie preoțească, fiind al unsprezecelea copil din cei doisprezece fraţi. Tatăl său 
se numea loan şi era protoiereu al Poltavei, iar mama sa se chema Irina. Din botez 
s-a numit Petru. Fiind cinstit ca sfânt, încă din viaţă, ucenicii săi i-au săvârşit slujba 
de pomenire, rânduindu-i ca zi anuală de prăznuire 15 noiembrie. În ultimele 
decenii ale secolului al XVIII-lea, precum şi în secolul al XIX-lea, ucenicii lui 
români au răspândit isihasmul în Țările Române, iar cei slavi în peste 100 de 
mănăstiri din Rusia şi Ucraina. 


(20) Sfântul cuvios Grigorie Decapolitul: 


Sfântul Grigorie Decapolitul se numără în rândul iubitorilor de Hristos care au 
măr-turisit credința cea adevărată în secolele VIII-IX. Întreaga viaţă a închinat-o 
lui Dumnezeu, luptând împotriva celor care defăimau sfintele icoane. A trecut la 
cele veșnice la 20 noiembrie 842, sfintele sale moaşte găsindu-se astăzi spre închi- 
nare în mănăstirea vâlceană Bistriţa, unde au fost aduse de Banul Barbu I Craio- 
vescu. 


Sfântul mucenic Dasie: 


A fost soldat creştin străromân în Legiunea XI Claudia a armatei romane, cantonat 


în oraşul Axiopolis (lângă Cernavodă), pe malul drept al Dunării. Numele Dasius 
este de origine geto-dacică şi înseamnă „miel”. A suferit moarte martirică în timpul 
împăratului roman Dioclețian (284-305). 


(23) Sfântul cuvios Antonie de la Iezerul Vâlcii: 


Sfântul cuvios Antonie de la lezerul Vâlcii s-a născut în anul 1628 la Ianina, în 
Munţii Pindului. A crescut în dreapta credinţă, mergând de mic la sfânta biserică. 


La vârsta de 20 de ani, îndeletnicindu-se cu negoţul, a venit în Țara Românească şi 
s-a stabilit la Râmnicu Vâlcea, unde şi-a întemeiat familie, iar pe fiul său, Mihail, 
l-a încredinţat slujirii preoţeşti. Sfântul Antonie a trăit pe vremea bine- 
credinciosului voievod Matei Basarab şi a Sfântului voievod martir Constantin 
Brâncoveanu. La vârsta de 64 de ani s-a retras la Mănăstirea Sărăcineşti. 


(30) Sfântul ierarh Andrei Şaguna, mitropolitul Transilvaniei: 


Sfântul ierarh Andrei s-a născut din părinți temători de Dumnezeu, ai căror stră- 
moşi erau „vlahi” sau „aromâni”, vieţuitori în Balcani, care, din cauza stăpânirii 
turcești, în veacul al XVIII-lea, s-au refugiat în câteva ţări creștine, din Imperiul 
Austriac. Mitropolitul Andrei a fost un adevărat „ctitor” al învățământului și 
culturii româneşti din Ardeal. EI a reorganizat vechea şcoală teologică de la Sibiu 
ca un Institut teologic-pedagogic, cu două „secțiuni”, în care se pregăteau viitorii 
preoți, dar și învățătorii celor aproximativ 800 de școli primare din Ardeal, îndru- 
mate de Biserică (mai mult de jumătate fiind înfiinţate în timpul lui). Tot el a 
întemeiat Gimnaziul cu opt clase din Braşov (actualul Colegiu „Andrei Șaguna”), 
un Gimnaziu la Brad, în judeţul Hunedoara, o şcoală „reală-comercială” în Braşov, 
a inițiat cursuri pentru neștiutorii de carte în fiecare parohie. 


Decembrie 


(3) Sfântul cuvios Gheorghe de la Cernica: 


Sfântul s-a născut în anul 1730, într-o familie de binecredincioşi ardeleni din 
Săliştea Sibiului. La 21 octombrie 2005, Sfântul Sinod al Bisericii Ortodoxe 
Române a hotărât canonizarea cuviosului stareţ Gheorghe, iar proclamarea cano- 
nizării a avut loc la Mănăstirea Cernica la 3 decembrie 2005. 


(7) Sfânta muceniţă Filofteia de la Curtea de Argeș: 


Mărturiile documentare arată că Sfânta Filoteia s-a născut în jurul anului 1206, 
într-o suburbie din Cetatea Târnovo, în sudul Dunării, din părinţi creştini, care se 
ocupau cu munca la câmp. Numele său - Filoteea - alcătuit din două cuvinte gre- 
cești: „fileo” - a iubi, şi „Teos”, care înseamnă Dumnezeu, deci „iubitoare de 


Dumnezeu”, îi fusese dat de episcopul locului, care o şi botezase la începutul 
anului 1207, în Biserica „Sfântul Nicolae” din Târnovo. 


(13) Sfântul ierarh Dosoftei, mitropolitul Moldovei: 


În şedinţa Sfântului Sinod al Bisericii Ortodoxe Române din 2005 s-a hotărât cano- 
nizarea unui mare ierarh moldovean secolul al XVII-lea: Mitropolitul Dosoftei. 
Acesta s-a născut în anul 1624, în Suceava, pe atunci capitala ţării Moldovei, în 
familia unor creştini de neam român, Leonte (Leontari) Barilă şi Maria-Misira, nu- 


mindu-se din botez Dimitrie. Pătimind încercări şi multe necazuri în această viaţă, 
Sfântul ierarh Dosoftei, mitropolitul Moldovei, rămâne peste veacuri un teolog al 
întregii Ortodoxii, ierarh cu viaţă sfântă şi neîntrecut învăţător al dreptei credinţe în 
limba poporului său. Luminat de harul Duhului Sfânt, el a slujit cu dragoste 
Biserica Mântuitorului Hristos, cu smerenie şi fapte minunate. A fost canonizat de 
către Sfântul Sinod al Bisericii Ortodoxe Române în şedinţa din 5-6 iulie 2005. 


(18) Sfântul cuvios Daniil Sihastrul: 


Cuviosul Daniil s-a născut într-un sat nu departe de Rădăuţi, din părinți bine 
credincioşi, primind la botez numele de Dimitrie. Iubind cele duhovniceşti, a 
părăsit încă de la vârsta de 16 ani casa părintească şi a intrat în obştea mănăstirii 
din Rădăuţi închinată Sfântului Nicolae, nevoindu-se și sporind în credinţă şi în 
fapte bune, în rugăciune şi în privegheri de toată noaptea. Se îndeletnicea zilnic cu 
citirea cărților Sfinţilor Părinți şi a cărților de slujbă, arătând ascultare şi smerenie 
în toate cele încredințate lui de starețul acestei obşti. Ca răsplată a nevoinţelor sale 
a primit chipul îngeresc, cu numele de David, însă râvna pentru nevoinţele duhov- 
niceşti mai aspre l-a îndrumat către mânăstirea Sfântului Leontie de la Rădăuţi, 
aproape de satul Laura de astăzi. 


(22) Sfântul ierarh Petru Movilă, mitropolitul Kievului: 


Marele ierarh s-a născut în ziua de 21 decembrie 1596, la Suceava, fiind fiul unei 
mari familii boierești a Movileștilor care a dat mai mulţi domnitori Moldovei și 
Munteniei. Era vlăstarul marelui hatman Simeon Movilă - mai târziu domn în 
Muntenia şi în Moldova - și al doamnei Margareta. Părinții săi i-au dat la botez nu- 
mele de Petru, pentru a se păstra vie memoria străbunicului său Petru Rareș. 


(26) Sfântul cuvios Nicodim de la Tismana: 


Originar din sudul Dunării, din micuța localitate Prilep, nu departe de Mănăstirea 
Decani, Sfântul Nicodim s-a născut în anul 1320 din părinți binecredincioși și 
temători de Dumnezeu, din neamul cneazului Lazăr, împăratul slavilor. Perioada 
copilăriei i-a fost marcată de construirea bisericii Mănăstirii Visoki Decani, ctitoria 
cneazului Ştefan Dușan. Cu toate că ar fi putut avea o viaţă lipsită de griji, a ales 
“calea cea strâmtă şi cu chinuri” a călugăriei. Pe când avea doar 15 ani, cu ocazia 
vizitei unor călugări atoniți la Prilep pentru sfințirea bisericii Mănăstirii Decani 
(1335), tânărul Nicodim s-a hotărât să-şi aleagă ireversibil destinul. Sfetnic 
apropiat al domnitorului Mircea cel bătrân, cuviosul Nicodim de la Tismana este 


promotorul rugăciunii isihaste pe aceste meleaguri. Rolul său a fost providențial 
pentru consolidarea credinţei ortodoxe în fața ofensivei romano-catolice. Cu toate 
că este unul din cei mai mari ctitori de lăcașuri sfinte din ţara noastră, Sfântul 
Nicodim a rămas emblematic pentru viaţa Mănăstirii Tismana care-l prăznuieşte în 
fiecare an la data de 26 decembrie. 


(31) Sfântul mucenic Hermes 


http://basilica.ro/de-ziua-nationala-ii-sarbatorim-pe-cei-mai-mari- 


romani/?fbclid=IwAROHwg730dRR9CpSQVOXx2jYIiIShBEqZSID4AIMyKOfiGOnjv22mG 
w4TDil 


Sfinţii români canonizaţi de Sfântul Sinod al Bisericii Ortodoxe Române 


În Duminica a II-a după Rusalii, Biserica Ortodoxă Română îi prăznuieşte pe toţi 
sfinții români. De-a lungul timpului, Sfântul Sinod al Bisericii Ortodoxe Române a 
canonizat mai mulți sfinţi, care aparţin neamului nostru: 


IANUARIE 

10. ţ) Sfântul cuvios Antipa de la Calapodeşti, 1992. 
13. Sfinţii mucenici Ermil şi Stratonic, 1992. 

25. ţ Sfântul Bretanion, episcopul "Tomisului, 1992. 


FEBRUARIE 
28. ţ Cuvioşii loan Casian Romanul şi Gherman din Dobrogea (în anii bisecți sunt 
serbaţi pe 29 februarie), 1992. 


MARTIE 
26. Sfinţii mucenici Montanus, preotul şi soția sa, Maxima, 1992. 


APRILIE 

6. Sfântul mucenic Irineu, episcop de Sirmium, 1992. 
11. ţ) Sfântul ierarh Calinic de la Cernica, 1955. 

12. Ţ) Sfântul mucenic Sava de la Buzău, 1992. 


14. ţ Sfântul ierarh Pahomie de la Gledin, episcopul Romanului, 2007. 

20. ţ) Sfântul Teotim, episcopul Tomisului, 1992. 

24. 1) Sfinţi ierarhi mărturisitori Ilie Iorest şi Sava, mitropoliţii Transilvaniei, 
1955; Sfântul ierarh losif mărturisitorul din Maramureş, 1992; Sfinţii mucenici 
Pasicrat şi Valentin din Durostorum, 1992. 

25. ţ) Sfântul cuvios Vasile de la Poiana Mărului, 2003. 

26. Sfinţii mucenici din Dobrogea: Chiril, Chindeu şi Tasie 

28. Sfinţii mucenici: Maxim, Dada şi Cvintilian din Ozovia 


MAI 
12. ţ Sfântul mucenic loan Valahul, 1955. 
27. Sfântul mucenic luliu Veteranul , 1992. 


IUNIE 

2. Ţ) Sfântul mare mucenic loan cel nou de la Suceava, 1955. 

4. ţ) Sfinții mucenici: Zotic, Atal, Camasie şi Filip de la Niculiţel, 1992. 

8. Sfinţii mărturisitori Nicandru şi Marcian, 1992. 

15 ț) Sfântul mucenic Isihie, 1992. 

22. ţ) Sfântul ierarh Grigorie Dascălu, mitropolitul Ţării Româneşti, 2006. 

24. 1) Sfântul Niceta de Remesiana, 1992; Aducerea moaştelor Sfântului mare 


mucenic loan cel nou de la Suceava 
30. ţ) Sfântul ierarh Ghelasie de la Râmeţ, 1992. 


IULIE 

1. $) Sfântul ierarh Leontie de la Rădăuţi, 1992. 

2. ţ) Sfântul voievod Ştefan cel mare, 1992. 

8. Sfinţii mucenici Epictet şi Astion, 1992. 

18. ţ) Sfântul mucenic Emilian de la Durostor, 1992. 

21. ţ Sfinţii cuvioşi Rafael şi Partenie de la Agapia, 2008. 

26. ţ Sf. cuvios Ioanichie cel nou de la Muscel (Argeş), 2009. 


AUGUST 

5. ţ) Sfântul cuvios loan Iacob de la Neamţ, 1992. 

7. ţ) Sfânta cuvioasă Teodora de la Sihla, 1992. 

11. ţ) Sfântul ierarh Nifon, patriarhul Constantinopolului, 1992. 

16. ț) Sfinţii martiri Brâncoveni, Constantin Vodă cu cei patru fii ai săi: Con- 
stantin, Ştefan, Radu, Matei şi sfetnicul lanache, 1992; Sfântul cuvios Iosif de la 
Văratec, 2008. 

21. Sfinţii mucenici: Donat, diaconul; Romul, preotul; Silvan, diaconul, şi Vetus, 
1992. 


23. ţ) Sfântul mucenic Lup, 1992. 
30. ţ) Sfântul ierarh Varlaam, mitropolitul Moldovei, 2007; ţ Sfântul cuvios loan 
de la Râşca şi Secu, 2008. 


SEPTEMBRIE 

1. ţ Sfântul cuvios Dionisie Exiguul, 2008. 

7. Sfinţii cuvioşi Simeon şi Amfilohie de la Pângăraţi, 2008. 

9. ţ Sfântul cuvios Onufrie de la Vorona, 2005 şi Sfântul cuvios Chiriac de la 
Tazlău, 2008. 

13. ţ Sfântul cuvios loan de la Prislop, 1992. 

15. Ţ) Sfântul ierarh Iosif cel nou de la Partoş, 1955. 

22. ţ Sfântul ierarh mucenic Teodosie de la Mănăstirea Brazi, 2003. 

26. ţ Sfântul voievod Neagoe Basarab 

27. ţ) Sfântul ierarh martir Antim Ivireanul, 1992. 


OCTOMBRIE 

1. $ Sfinţi cuvioşi losif şi Chiriac de la Bisericani, 2008. 

14. ţ) Sfânta cuvioasă Parascheva de la Iaşi, 1955. 

21. Ţ) Sfinţi cuvioşi mărturisitori: Visarion, Sofronie şi Sfântul mucenic Oprea, 
1955; Sfinţii preoți mărturisitori loan din Galeş şi Moise Măcinic din Sibiel, 1992. 


27. ţ) Sfântul cuvios Dimitrie cel nou, ocrotitorul Bucureştilor, ale cărui moaşte 
sunt la Patriarhia Română, 1955. 
28. ţ Sfântul ierarh Iachint, mitropolitul Țării Româneşti, 2008. 


NOIEMBRIE 

9. Sfânţii mucenici Claudiu, Castor, Sempronian şi Nicostrat, 1992. 

12. ) Sfinţi martiri şi mărturisitori năsăudeni: Atanasie Todoran din Bichigiu, 
Vasile din Mocod, Grigore din Zagra şi Vasile din Telciu, 2008. 

15. ţ) Sfântul cuvios Paisie de la Neamţ, 1992. 

20. ţ) Sfântul Grigorie Decapolitul, 1955; Sfântul mucenic Dasie, 1992. 

23. Ț) Sfântul cuvios Antonie de la lezerul- Vâlcea, 1992. 


DECEMBRIE 

3. Ţ) Sfântul cuvios Gheorghe de la Cernica, 2005. 

7. ţ) Sfânta muceniţă Filofteia de la Curtea de Argeş, 1955. 

13. Ţ) Sfântul ierarh Dosoftei, mitropolitul Moldovei, 2005. 
18. ţ) Sfântul cuvios Daniil Sihastrul, 1992. 

22. ţ) Sfântul ierarh Petru Movilă, mitropolitul Kievului, 2002. 
26. ţ) Sfântul cuvios Nicodim de la Tismana, 1955. 

31. Sfântul mucenic Hermes, 1992. 


Prăznuirea canonizării Sfinţilor români 


Multe ţinuturi ale lumii s-au învrednicit să-i facă Raiului belşug de suflete alese, 
care pururea se împărtăşesc de neînserata lumină a lui Dumnezeu. Întru aceasta, 
nici hotarele neamului românesc n-au fost mai sărace decât altele. Din duhul 
poporului român au izvorât suflete ce s-au suit în ceata drepţilor; din sângele lui s- 
au plămădit trupuri care n-au suferit stricăciunea morţii; sub altarele lui s-au 
mucenicit mădulare care, prin suferință, au mărturisit puternicia duhului întru 
Hristos; prin munţii lui s-au mântuit sihaştri în luminată cuvioşie, mistuindu-se în 
rugăciune, post şi priveghere; şi nu pe puţine din scaunele vlădiceşti s-au nevoit 
ierarhi care, peste cununa de aur şi nestemate a preţuirii celei de obşte, şi-au 
adăugat cununa cea nepieritoare a sfinţeniei. 


Prăznuirea 
Sărbătoarea Sfinţilor români a fost instituită de către Sfântul Sinod al Bisericii 
Ortodoxe Române la 20 iunie 1992. Tot atunci a fost stabilită ca dată pentru 


prăznuire a doua Duminică după Rusalii. 


Este ziua în care sunt cinstiți Sfinţii români cunoscuţi, consemnați în calendar şi 
cei necunoscuţi. 


In calendarul creştin s-a înscris, dintru început, numele unor daco-romani, care au 
mărturisit şi apărat dreapta-credinţă. 


Unii dintre ei au fost binecunoscuţi şi preţuiţi pentru viaţa lor desăvârşit creştină, 
fiind canonizaţi adesea de alte Biserici decât cea naţională şi de alte neamuri, ceea 
ce a demonstrat caracterul de universalitate al sfinţeniei. 


Din anii 1950-1965 s-au făcut primele canonizări în Biserica noastră, 
oficializându-se ceea ce s-a numit „canonizarea spontană, prin evlavia populară”. 


Sursa: Arhiepiscopia Tomisului-Biroul de presă 
Dată schimbătoare 


Sărbătoarea Sfinţilor români are ca dată pentru prăznuire a doua duminică după 
Rusalii sau prima duminică după Duminica tuturor Sfinţilor. 


Sărbătoarea Sfinţilor Români are dată schimbătoare iar în ultimii ani a fost 
prăznuită astfel: 2003 - 29 iunie / 2004 - 13 iunie / 2005 - 3 iulie / 2006 - 25 iunie/ 
2007 - 10 iunie / 2008 - 29 iunie / 2009 - 21 iunie / 2010 - 6 iunie / 2011 - 26 iunie 
/ 2012 - 17 iunie / 2013 - 7 iulie / 2014 - 22 iunie/ 2015 — 14 iunie 


Primele canonizări de Sfinţi Români 


Sfântul Sinod al Bisericii Ortodoxe Române, în şedinţa sa din 28 februarie 1950, a 
făcut începutul canonizării Sfinților de origine românească, hotărând: 


a) Introducerea în întreaga noastră Biserică a cultului Sfântului loan Valahul, (cu zi 
de pomenire la 12 mai), precum şi introducerea sau recunoaşterea formală a 
cultului local al unor martiri ai Ortodoxiei româneşti din Ardeal şi al unor ierarhi 
români cu viaţă îmbunătăţită, şi anume (în ordinea vechimii lor): 


b) Cuviosul părinte Iosif cel nou de la Partoş, mitropolit al Banatului din sec. XVII 
(între 1650-1653), cu zi de pomenire la 15 septembrie; sfintele sale oseminte se 
păstrează azi la catedrala mitropolitană din Timişoara; 


c) Mitropoliţii lorest (Ilie) şi Sava Brancovici ai Ardealului, din sec. XVII, 
amândoi cu titlul de "mărturisitori" şi zi comună de pomenire la 24 aprilie. Au 
suferit pentru apărarea ortodoxiei româneşti din Ardeal împotriva încercărilor de 


calvinizare a românilor ortodocşi, patronate de principii unguri ai Ardealului; cel 
dintâi a murit la Mănăstirea Putna la 12 martie 1678, iar al doilea în aprilie 1680; 


d) Cuvioşii ieromonahi Visarion Sarai şi Sofronie din Cioara şi drept-credinciosul 
țăran Oprea Nicolae (Miclăuş) din Săliştea Sibiului, toţi trei luptători împotriva 
unirii religioase cu Roma, în sec. XVIII, vor fi cinstiţi cu titlul de "mărturisitori” şi 
cu zi comună de pomenire la 21 octombrie (ziua Reîntregirii Bisericii Ortodoxe 
Române din Transilvania); 


e) Sfântul ierarh Calinic cernicanul, stareţ al mănăstirii Cernica de lângă Bucureşti, 
cu zi de pomenire la 11 aprilie (moaştele sale se află la mănăstirea Cernica, unde a 
fost înmormântat). 


Sursa: CrestinOrtodox.ro 


Canonizări 


Sfinţi Români canonizaţi în anii 1950-1956 


- Sfântul ierarh Calinic de la Cernica (11 aprilie); 

- Sfinţii ierarhi mărturisitori Ilie lorest şi Sava, mitropoliţii Transilvaniei (24 
aprilie); 

- Sfântul ierarh Iosif cel nou de la Partoş (15 septembrie); 

- Sfinţii cuvioşi mărturisitori Visarion, Sofronie şi Sfântul mucenic Oprea (21 
octombrie). 


Canonizarea a fost hotărâtă de Sfântul Sinod al Bisericii Ortodoxe Române, în 
şedinţa din 28 februarie 1950. 


Proclamarea oficială a canonizării lor a avut loc pe 21 octombrie 1955, în catedrala 
din Alba Iulia. 


Proclamarea canonizării Sfântului ierarh losif cel nou de la Partoş s-a făcut mai 
târziu, în Catedrala Mitropolitană din Timişoara, pe 7 octombrie 1956. 


Sfinţi români canonizaţi în anul 1992: 

- Sfântul cuvios Antipa de la Calopodeşti (10 ianuarie); 

- Sfântul cuvios Gherman din Dobrogea (28/29 februarie); 

- Sfântul ierarh Iosif, mărturisitorul din Maramureş (24 aprilie); 

- Sfântul ierarh Ghelasie de la Râmeţ (30 iunie); 

- Sfântul ierarh Leontie de la Rădăuţi (1 iulie); 

- Sfântul voievod Ştefan cel mare şi sfânt (2 iulie); 

- Sfântul cuvios loan lacob de la Neamţ - Hozevitul (5 august); 

- Sfânta cuvioasă Teodora de la Sihla (7 august); 

- Sfinții martiri Brâncoveni, Constantin Vodă cu cei patru fii ai săi: Constantin, 
Ștefan, Radu, Matei, şi sfetnicul lanache (16 august); 

- Sfântul cuvios loan de la Prislop (13 septembrie); 

- Sfântul ierarh Martir Antim Ivireanul (27 septembrie); 

- Sfinţii preoți mărturisitori loan din Galeş şi Moise Măcinic din Sibiel (21 
octombrie); 

- Sfântul cuvios Antonie de la lezerul- Vâlcea (23 noiembrie); 

- Sfântul cuvios Daniil Sihastrul (18 decembrie). 


Canonizarea a fost hotărâtă de Sfântul Sinod al Bisericii Ortodoxe Române, în 
şedinţa din 20-21 iunie 1992. 


Proclamarea oficială a canonizării lor a avut loc pe 21 iunie 1992. 


Sfinți Români canonizaţi în anul 1997: 
- Sfântul ierarh Petru Movilă, mitropolitul Kievului (22 decembrie). 


Proclamarea oficială a canonizării a fost în data de 13 octombrie 2002. 
Sfinţi români canonizaţi în anul 2003: 

- Sfântul cuvios Vasile de la Poiana Mărului (25 aprilie); 

- Sfântul ierarh mucenic Teodosie de la Mănăstirea Brazi (22 septembrie); 


Canonizarea a fost hotărâtă de Sfântul Sinod al Bisericii Ortodoxe Române, în 
şedinţa din 5 martie 2003. 


Proclamarea oficială a canonizării lor s-a făcut la Mănăstirea Brazi, pe 5 octombrie 
2003. 


Sfinţi români canonizaţi în anul 2005: 
- Sfântul cuvios Onufrie de la Vorona (9 septembrie) 
- Sfântul ierarh Dosoftei, mitropolitul Moldovei (13 decembrie). 


Canonizarea a fost hotărâtă de Sfântul Sinod al Bisericii Ortodoxe Române, în 
şedinţa din 5 iulie 2005. 


Proclamarea oficială a canonizării Sfântului cuvios Onufrie de la Vorona a avut loc 
pe 9 septembrie 2005, la Mănăstirea Vorona, iar cea Sfântului ierarh Dosoftei, a 
avut loc pe 14 octombrie 2005, la Catedrala Mitropolitană din laşi. 


Pe 20-21 octombrie 2005, s-a hotărât canonizarea: 
- Sfântului cuvios Gheorghe de la Cernica (3 decembrie) 
- Sfântului ierarh Grigorie Dascălul, mitropolitul Tării Româneşti (22 iunie). 


Proclamarea oficială a canonizării Sfântului cuvios Gheorghe de la Cernica a avut 
loc pe 3 decembrie 2005, la Mănăstirea Cernica, iar cea a Sfântului ierarh Grigorie 
Dascălul pe 21 mai 2006, la Catedrala Patriarhală din Bucureşti. 


Sfinţi români canonizaţi în anul 2006; pe 14-15 noiembrie 2006, s-a hotărât 
canonizarea: 
- Sfântului ierarh Pahomie de la Gledin, episcopul Romanului (14 aprilie). 


Proclamarea oficială a canonizării sale a avut loc pe 14 aprilie 2007, în localitatea 
Gledin. 


Sfinţi români canonizaţi în anul 2007; pe 12 februarie 2007, s-a hotărât cano- 
nizarea: 
- Sfântului ierarh Varlaam, mitropolitul Moldovei (30 august). 


Proclamarea oficială a canonizării lui a avut loc pe 29 august 2007, la Mănăstirea 
Secu. 


Pe 22-24 octombrie 2007, s-a hotărât canonizarea: 


- Sfinților martiri şi mărturisitori: Atanasie Todoran din Bichigiu, Vasile din Mo- 
cod, Grigore din Zagra şi Vasile din Telciu (12 noiembrie). 


Proclamarea oficială a canonizării lor a avut loc pe Il mai 2008, la Mănăstirea 
Salva. 


Sfinţi români canonizaţi în anul 2008; Pe 5-7 martie 2008, s-a hotărât canonizarea: 
- Sfinților cuvioşi Rafael şi Partenie de la Agapia (21 iulie); 

- Sfântului cuvios losif de la Văratec (16 august); 

- Sfântului cuvios loan de la Râşca şi Secu (30 august); 

- Sfinților cuvioşi Simeon şi Amfilohie de la Pângăraţi (7 septembrie); 

- Sfântului cuvios Chiriac de la Tazlău (9 septembrie) 

- Sfinţilor cuvioşi Iosif şi Chiriac de la Bisericani (| octombrie). 


Proclamarea oficială a canonizării lor a avut loc la Mănăstirea Neamţ, pe 5 iunie 
2008. 


Pe 8 iulie 2008, s-a hotărât canonizarea: 
- Sfântului ierarh Iachint, mitropolitul Ţării Româneşti (28 octombrie); 
- Sfântului voievod Neagoe Basarab (26 septembrie) 


- Sfântului Dionisie Exiguul (1 septembrie). 


Proclamarea oficială a canonizării acestora a avut loc la Catedrala Patriarhală din 
Bucureşti, pe 26 octombrie 2008. 


Canonizarea Sfinţilor 


I. In Biserica Ortodoxă Română 


Hot. Nr. 3898/1988: la act despre participarea delegaţiei Bisericii Ortodoxe 
Române, în frunte cu prea fericitul părinte patriarh Teoctist la festivitățile de 
aniversare a Mileniului încreştinării Rusiei (14-16 iunie 1988). Se vor publica în 
revistele Bisericii Ortodoxe Române documentele referitoare la viaţa Cuviosului 
Paisie de la Mănăstirea Neamţ, precum şi cele care atestă modul cum a fost cinstit 
cuviosul în cadrul Bisericii noastre imediat după moarte. Se va înscrie în calen- 
darul nostru bisericesc, la 15 noiembrie, sub numele cuviosul Paisie de la Neamţ. 


Hot. Nr. 292 şi Nr. 5336/1989: Dispune înscrierea în calendarul bisericesc a 
sfinților şi martirilor români (conf. Hot. Nr. 3622/1950), precum şi fixarea 


je) ua 


“Duminicii Sfinţilor români” în “Duminica a II-a după Rusalii”, începând cu anul 


1990. Se vor înscrie în sinaxare şi cărțile de cult a sfinților a căror cult s-a 
generalizat prin proclamarea solemnă din anul 1955. Se va studia procedura 
canonică privitoare la generalizarea cultului Sfinţilor români, cu cinstire locală, 
canonizaţi de Biserica noastră prin aceeaşi hotărâre sinodală nr. 3622/1950. Se va 
stabili modalitatea înscrierii în Calendarul ortodox român, generalizarea şi 
proclamarea cinstirii Sfinţilor români canonizaţi sau cinstiți de alte Biserici 
Ortodoxe surori, alcătuirea textului Sinaxarului, troparului şi slujbei acestora, în 
vederea aprobării lor de către Sfântul Sinod. Se va lua în studiu şi problema 
celorlalți Sfinţi români a căror nume este amintit de martirologii, sinaxare, 
calendare etc. ale altor Biserici Ortodoxe Surori ca şi problema Sfinţilor români, 
cinstiţi la noi pe plan local. Se va stabili şi procedura canonică de urmat în vederea 
înscrierii în calendarele tuturor parohiilor din Biserica Ortodoxă Română a 
Sfinţilor autohtoni, care au vieţuit, au propovăduit şi au suferit martiriul pentru 
credinţa creştină în spaţiul carpato-danubiano-pontic şi a acelor care au predicat şi 
au fost martirizaţi în părţile noastre, fiind cinstiţi ca sfinţi de alte Biserici şi înscrişi 
în martirologiile sau calendarele lor. Studierea vieţii şi lucrării altor Sfinți români 
cu cinstire locală în diferite părţi ale ţării noastre, în legătură cu care Biserica 
noastră nu a luat până acum o hotărâre formală de canonizare. 


Hot. Nr. 2402 şi 5141/1991: Necesitatea reluării lucrărilor Comisiei sinodale 
pentru canonizarea de Sfinţi români. 


Hot. Nr. 1829/1991; Nr. 1158; 1205; 1928; 2086; 2189; 3109; 3145; 3233; 3829; 
3840; 3841; 3842/1992: Propuneri şi măsuri privind lucrarea de canonizare de 
Sfinţi români. 


Hot. Nr. 181/1992: Se reactualizează Hotărârea Sfântului Sinod nr. 292/1989; 
proclamarea “Duminicii Sfinților român” (Duminica a Il-a după Rusalii) şi a 
generalizării cultului Sfinților români canonizaţi prin Hot. Sfântului Sinod nr. 
3622/1950; înscrierea în calendarul Bisericii Ortodoxe Române şi proclamarea 
cinstirii Sfinţilor români care sunt cinstiţi de alte Biserici Ortodoxe şi care se află 
în Mineie, Sinaxare, Martirologii, etc. ale altor Biserici; reprezentarea în icoane a 
Sfinţilor români a căror canonizare se va proclama; programul privind proclamarea 
canonizării Sfinţilor români şi a slujbelor religioase legate de aceasta. 


Hot. Nr. 952/1992: Se reia şi se aprobă, în continuare, canonizarea de Sfinţi români 
şi propunerea de instituire şi proclamare a “Duminicii Sfinţilor români” în 
Duminica a II-a după Rusalii. 


Hot. Nr. 2925/1992: Ia act, cu aprobare, despre proiectul Actului sinodal al 
Bisericii Ortodoxe Române privind canonizarea unor Sfinţi români, generalizarea 
cultului Sfinţilor români canonizaţi în anii 1950-1956, cu cinstire locală, înscrierea 
lor în calendarul Bisericii noastre şi a altor sfinţi de origine română sau care au 
propovăduit în spaţiul carpato-danubiano-pontic şi care sunt cinstiți ca sfinți de 
către alte Biserici, precum şi instituirea “Duminicii tuturor Sfinților român”. 


Hot. Nr. 2189, 2925/1992 şi Nr. 3863/1993: Se ia act despre stadiul continuării 
lucrărilor Comisiei sinodale pentru canonizarea de Sfinţi români. 


Hot. Nr. 3843/1992: Generalizarea cultului Sfinților români canonizați prin 
hotărârea sinodală nr. 3622/1950. 


Hot. Nr. 3844/1992: Se reactualizează Hotărârile Sinodale Nr.292, 5336/1989, 
privind canonizarea Sfinţilor români, cu propunerea de generalizare a cultului şi 
înscrierea în calendarele tuturor eparhiilor a Sfinților autohtoni, care au vieţuit, au 
propovăduit şi au suferit martiriul pentru credinţa creştină în spaţiul carpato- 
danubiano-pontic şi a celor născuţi în alte părți ale lumii, dar care au predicat şi au 
fost martirizaţi în părțile noastre, fiind cinstiți de alte Biserici şi înscrişi în 
sinaxarele, martirologiile, minologiile sau calendarele acestora. Sunt enumerate 24 
de nume de astfel de sfinți. 


Hot. Nr. 1122/1994: Se va răspunde negativ la adresa Secretariatului de Stat pentru 
Culte nr. 70/1994 în legătură cu reprezentarea unor chipuri de Sfinţi români pe 
însemnările monetare sub motiv că nu este conformă cu conştiinţa Ortodoxiei. În 
emiterea de timbre se vor putea reprezenta chipuri de sfinţi. 


Hot. Nr. 1466/1995; Se reamintesc cele stabilite în lucrările Sfântului Sinod din 
19-20 iunie 1992, privind canonizarea de Sfinți români, conform celor analizate şi 
aprobate în hotărârile anterioare ale Sfântului Sinod. S-a elaborat un tabel sinoptic 
unde se vede stadiul lucrărilor Comisiei sinodale: ce s-a împlinit şi ce urmează să 
se mai împlinească, în privinţa canonizării de Sfinţi români. 


Hot. Nr. 1466/1995: Se aprobă definitivarea Slujbei şi Acatistului Sfântului Niceta 
de Remesiana. Se vor publica în cărţile de cult. 


Hot. Nr. 6615/1995: Se aprobă informarea despre lucrările Comisiei sinodale 
pentru canonizarea Sfinților români (20-21 sept. 1995): modul de înscriere în 
calendarul bisericesc şi în cărțile de cult a Sfinților români canonizaţi prin Actul 
sinodal de la 19-20 iunie 1995; modul de alcătuire a slujbelor religioase ale 


acestora; propuneri de canonizare şi proiectele avizate ale slujbei şi Acatistul 
Sfinților români. 


Hot. Nr. 2854/1997: Se ia act despre stadiul actual al elaborării textelor liturgice în 
cinstea Sfinţilor români a căror canonizare a fost proclamată în anul 1992. 


Hot. Nr. 777/1998: Se aprobă definitivarea textelor liturgice pentru cinstirea unor 
Sfinţi români: 

Acatistul Sfinților martiri Constantin Brâncoveanu cu cei patru fii (Constantin, 
Radu, Ştefan şi Matei) sfetnicul lanachie (16 august); 

Acatistul Sfântului ierarh Bretanion al Tomisului (25 ianuarie); 

Acatistul, Troparul şi Condacul Sfântului Teotim, episcopul Tomisului (20 aprilie); 
Acatistul Sfântului mucenic Emilian de la Durostor (18 iulie); 

Acatistul Sfinților mucenici Zotic, Atal, Camasie şi Filip de la Niculiţel (4 iunie); 
Slujba Sfântului mucenic Sava de la Buzău (12 aprilie). 


Se cere refacerea Slujbei şi Acatistului de la “Duminica Sfinţilor români” spre a 
corespunde cerințelor impuse de un text liturgic sub aspect dogmatic, liturgic şi 
literar. Până la introducerea în cărțile de cult a textelor liturgice aprobate, eparhiile 
să le poată tipări în broşuri pentru uzul liturgic al preoţilor şi al credincioşilor. Să 
se urgenteze elaborarea textelor liturgice, revenite unor eparhii prin Hotărârea 
Sfântului Sinod Nr. 6615/1995 şi 5516/1996. 


politului Andrei Şaguna cu precizările că iniţiatorii propunerii (Fundaţia “Andrei 
Șaguna” din Constanţa): să se adreseze Mitropoliei Ardealului, îndreptățită canonic 
să promoveze o astfel de propunere; să prezinte argumente şi dovezi referitoare la 
cinstirea ca sfânt în evlavia credincioşilor ardeleni; argumente şi dovezi referitoare 
la sfinţenia vieţii lui. Propunerea va putea fi însoţită de studii întocmite de 
cercetători, specialişti şi teologi, care au cercetat viața şi activitatea mitropolitului 
Andrei Şaguna. 


Hot. Nr. 3006/1999: Ia act despre situația textelor liturgice ale Sfinţilor români 
canonizaţi în anul 1992. 


Hot. Nr. 3060/1999: Se aprobă textele liturgice ale Sfinţilor români canonizaţi în 
anul 1992 cu trimiterea la editura Institutului Biblic al Bisericii Ortodoxe Române 
şi eparhiilor care le-au elaborat în vederea introducerii şi tipăririi în noile ediţii ale 
cărților de cult. 


II. La Bisericile Ortodoxe surori 


Hot. Nr. 913/1995: Se ia act despre canonizarea de sfinți în Biserica Georgiei şi 
aprobă să se înscrie în Calendarul Bisericii Ortodoxe Române. 


Hot. Nr. 3136 şi 7207/1996: Se ia act despre participarea la festivitățile de 
proclamare a canonizării mitropolitului Petru Movilă al Kievului, organizată de 
Biserica Ortodoxă Ucraineană şi propunerea de cinstire a acestui sfânt în Biserica 
Ortodoxă Română. 


Hot. Nr. 2405/1997: Se ia act despre canonizarea de sfinţi în Biserica Rusă şi 
Biserica Georgiană, urmând să se includă numele acestor sfinți în calendarul 
Bisericii Ortodoxe Române, comunicându-se această hotărâre. 


Cinstirea Sfinţilor 
I. Cu sfinte moaşte în ţară sau în pelerinaj prin ţară. 
Sfântul loan Gură de Aur 


Hot. Nr. 7001/1997: Se ia act de vizita în România a Eminenţei Sale, Card. Silvano 
Piovanelli, Arhiepiscopul Florenței (13-17 oct. 1997), cu care prilej a dăruit 
Patriarhiei Române o parte din moaştele Sfântului loan Gură de Aur cu menirea de 
a fi depuse în viitoarea catedrală patriarhală din Bucureşti, la timpul cuvenit. Şi 
recomandă să se includă în calendarul Bisericii noastre, ziua în care aceste părți de 
moaşte ale Sfântului loan Gură de Aur au fost aduse în Bucureşti şi depuse în 
actuala Catedrală Patriarhală. 


Sfânta muceniţă Chiriachi 
Hot. Nr. 3399/1997: În calendarul bisericesc să se înscrie cu prioritate la 7 iulie, 
pomenirea “Sfintei muceniţe Chiriachi” întrucât o parte din sfintele sale moaşte se 


găsesc în catedrala Episcopiei Huşilor. 


Sfântul apostol Andrei 


Hot. Nr. 3399/1997: Aprobă propunerile privind intensificarea cultului Sfântului 
apostol Andrei la români. În cuprinsul Mitropoliei Moldovei şi Sucevei să fie 
prezentă şi ziua aducerii moaştelor Sfântului apostol Andrei, înscrisă în calendarul 
bisericesc al eparhiilor din această mitropolie cu cruce neagră la data de 13 


octombrie. Arhiepiscopia Iaşului îngrijindu-se de alcătuirea slujbei liturgice pentru 
această prăznuire, în condiţiile aprobate de Sfântul Sinod pentru alcătuirea 
slujbelor Sfinților români. La 30 noiembrie sărbătorirea Sfântului apostol Andrei 
completată şi înscrisă în calendarul bisericesc cu roşu, „Sfântul apostol Andrei cel 
chemat, ocrotitorul Românie”. 


Hot. Nr. 5160/1999: Aprobă ca în cuprinsul Episcopiei Dunării de Jos să fie 
sărbătorită cu cinstire locală ziua aducerii moaştelor Sfântul Apostol Andrei la 
Galaţi, urmând a fi înscrisă în calendarul bisericesc, cu cruce neagră, la 17 
octombrie - „i Trecerea moaştelor Sfântului Andrei la Galaţi”. Conducerea epar- 
hiei se va îngriji de alcătuirea slujbei liturgice, pentru această prăznuire în con- 
diţiile aprobate de Sfântul Sinod (temei nr. 3399/1997). 


Sfântul loan Iacob Hozevitul 


Hot. Nr. 10146/1990; Ia act despre intervenţia Asociaţiei “Frăția Ortodoxă Româ- 
nă” filiala Dorohoi prin care s-a solicitat reluarea acţiunilor privind aducerea în 
țară a moaştelor Sfântului cuviosului loan de la Neamţ-Hozevitul canonizat de 
Sfântul Sinod al Bisericii Ortodoxe Române, în anul 1992 (temei nr. 5424/1993). 
Se precizează necesitatea unui documentar referitor la poziția Patriarhiei 


Ierusalimului în privinţa retrocedării moaştelor acestui sfânt. 


II. Peste hotare 


Hot. Nr. 3700/1998: Ia act de participarea delegației Bisericii Ortodoxe Române la 
cel de al IV-lea Congres Internaţional cu tema “Sfântul apostol Pavel şi Grecia” 
(Veria-Grecia, 25-30 iunie 1998). 


Ştefan Mărculeţ - Din lutul Neamţului s-au plămădit încă nouă sfinţi 


Calendarul Bisericii Ortodoxe Române s-a îmbogăţit cu încă nouă sfinţi. 


Proclamarea solemnă a canonizării celor nouă sfinți nemţeni va avea loc astăzi, de 
Înălțarea Domnului, la Mănăstirea Neamţ, unde un sobor de ierarhi, preoţi şi 
diaconi, condus de Preafericitul Părinte Daniel, Patriarhul BOR, va oficia Sfânta 
Liturghie. Sfinţii canonizaţi de Biserica Ortodoxă Română în şedinţa din luna 
martie sunt: 

Cuvioşii Simeon şi Amfilohie de la Pângăraţi, a căror zi de prăznuire este 7 
septembrie, 

Sfântul Cuvios Chiriac de la Tazlău, a cărui zi de pomenire este 9 septembrie, 
Sfinții Cuvioşi losif şi Chiriac de la Bisericani, a căror zi de prăznuire este | 
octombrie, 

Sfinţii Cuvioşi Rafael şi Partenie de la Agapia Veche, care vor avea zi de prăznuire 
pe 21 iulie, 

Sfântul Cuvios Iosif de la Văratic, cu zi de prăznuire pe 16 august, şi 

Sfântul Cuvios loan de la Râşca şi Secu, care va fi prăznuit pe 30 august. 


Ctitorul primei mănăstiri româneşti din Țara Sfântă 


Sfântul Cuvios Iosif de la Bisericani a fost primul sihastru cunoscut în Muntele 
Bisericanilor şi întemeietorul mănăstirii cu acelaşi nume. S-a născut într-un sat din 
ținutul Neamţului şi de tânăr, a intrat în obştea Mănăstirii Bistriţa. Aici a fost tuns 
în monahism şi a deprins de la părinții bătrâni viaţa duhovnicească, postul şi 
neîncetata rugăciune. 


După ce a mers la Locurile Sfinte, Cuviosul Iosif s-a retras apoi în pustia de pe 
Valea Iordanului, unde a ajuns, în câţiva ani, sihastru vestit. A trăit într-o peşteră, 
mai întâi singur, apoi cu 17 pustnici ucenici, întemeind prima comunitate 
duhovnicească românească cunoscută în Ţara Sfântă. 


După năvălirea arabilor asupra Sfintelor Locuri, Cuviosul Iosif şi-a luat ucenicii şi 
a venit în Moldova, la Mănăstirea Bistriţa. După ce numărul ucenicilor a crescut, a 
înălțat o mică biserică, cu hramul „Buna Vestire“, construind şi chilii împrejur. 
Viaţa monahală de aici era asemenea celei de la mănăstirile studiților de la 
Constantinopol („achimită“ - neadormită), ce presupunea rugăciune neîncetată în 
biserică şi la chilii, post, metanii, cântarea psalmilor, ascultare şi dragoste. 

După o invazie a turcilor, care le-au incendiat biserica, s-au hotărât să plece la 
Sfântul Munte Athos. Pe drum însă li s-a arătat într-un stejar Preasfânta Născătoare 
de Dumnezeu, care i-a întrebat: „Unde mergeţi?“. La această minunată vedere, ei 
au răspuns: „Ne ducem la grădina ta!“; iar Maica Domnului le-a spus atunci: 
„Întoarceţi-vă, căci şi aici este grădina mea“. 


Mai târziu, schitul Cuviosului losif s-a numit „Schitul Bisericani“, adică „al 
evlavioşilor““, pentru că monahii se rugau aici cu lacrimi şi mulţi se vindecau de 
boli cu rugăciunea şi binecuvântarea Cuviosului Iosif. 


Cuviosul Chiriac de la Bisericani, 60 de ani în pustie 


Al doilea trăitor de la Bisericani canonizat recent este Cuviosul Chiriac. A trăit la 
începutul secolului al XVII-lea la Mănăstirea Bisericani, care număra pe atunci 
peste 100 de călugări. S-a retras în pustie, într-o peşteră din muntele lui Simon, 
unde a trăit singur timp de 60 de ani. Vara şi iarna stătea pe munte cu trupul gol, în 
rugăciune. L-a cunoscut şi Sfântul Ierarh Dosoftei, mitropolitul Moldovei, care, 
mai târziu, după mutarea cuviosului la Domnul, i-a sărutat sfintele moaşte. 


Este cunoscut ca unul dintre marii sihaştri din Carpaţi, având o viaţă pilduitoare: 
trăirea în desăvârşită lepădare de sine, smerenie şi în neîncetată rugăciune. Şi-a dat 
sufletul lui Hristos, numărându-se printre Sfinţii români cinstiți de popor. Moaştele 
lui au fost aşezate în peştera în care a trăit, ce se poate vedea şi astăzi şi în care s-a 


amenajat, mai târziu, un paraclis în cinstea lui. Mai târziu, din cauza deselor 
tulburări din ţară, sfintele moaştele au fost împărțite. 


Chiriac de la Tazlău, apărător al dreptei credinţe 


Credincioşii se pot închina din acest an şi la Sfântului Chiriac de la Mănăstirea 
Tazlău, cel mai cunoscut pustnic de aici. S-a născut la începutul secolului al XVII- 
lea într-o familie de credincioşi din satul Mesteacăn. În copilărie, a fost luat de 
părinţi la slujbele oficiate la Mănăstirea Tazlău, simțind chemarea spre monahism. 
A intrat din fragedă tinereţe în obştea Mănăstirii Tazlău, unde a deprins viaţa 
monahicească, apoi a primit călugăria. După puţină vreme, a fost hirotonit fără 
voia lui, diacon şi preot, devenind apoi un iscusit povăţuitor de suflete. S-a retras în 
pustnicie într-o peşteră pe un munte din apropierea mănăstirii, numit Măgura 
Tazlăului. 


Dobândind darul rugăciunii curate, al vindecării bolilor şi al izgonirii demonilor, a 
fost căutat de mulțimile de călugări şi credincioşi dornici să se împărtăşească din 
sfinţenia vieţii sale. 


In acea perioadă de intensă propagandă calvină venită din Transilvania, el a fost un 


adevărat apărător şi mărturisitor al dreptei credinţe, păstrând aprinsă flacăra 
Ortodoxiei în tot ţinutul Neamţului. 


A trecut la Domnul în jurul 1660, fiind înmormântat în pridvorul bisericii 
mănăstirii Tazlău. 


Încă din timpul vieţii, evlavia populară l-a consacrat drept sfânt, lucru adeverit şi 
de Sfântul Ierarh Dosoftei, mitropolitul Moldovei, care l-a cunoscut şi, apoi, i-a 
sărutat moaştele. 


„Fericitul stareţ Rafail“. 


Doi sfinţi de la Agapia Veche au fost canonizaţi în luna martie: Cuviosul Rafail şi 
Cuviosul Partenie. 


Primul dintre ei a fost monah în vechiul aşezământ călugăresc Agapia din Deal, în 
veacul al XVI-lea. Sfântul Rafail a fost cinstit încă din secolul al XVII-lea, mai 
ales în Moldova, chiar de Sfântul Ierarh Dosoftei, mitropolitul Moldovei, care i-a 
cinstit moaştele. 


Sfântul Rafail s-a născut în satul Bursucani, din ţinutul Bârladului, din părinţi 
credincioşi. A plecat din tinereţe la celebra mănăstire nemţeană, unde a fost ucenic 
al monahilor de aici, după care a fost călugărit sub numele de Rafail, care se 
tâlcuieşte „Dumnezeu aduce vindecare“. Viaţa acestui sfânt nu este foarte 
cunoscută. Se ştie că părinţii agăpeni ţineau o rânduială a locului de la care nu s-a 
abătut nici ascultătorul monah Rafail. 


Călugării petreceau în lavră, iar cine era întărit şi râvnea la viaţa cea liniştită a 
pustiei, cu binecuvântare, pleca să se nevoiască în sihăstrie împreună cu un bătrân 
ŞI, mai târziu, singur. 


Sfântul Rafail a trăit o perioadă în inima munţilor, iar după ani de rugăciune şi 
asceză, a primit daruri înalte, fiind îndrumător al fraților din obşte şi uimind pe toţi 
prin viaţa sa sfântă şi înţelepciunea sa. Toţi îl priveau ca pe o icoană a virtuţilor, iar 
în pomelnicele vechi este numit „Fericitul stareţ Rafail“. 

Din timpul vieţii făcea minuni, iar la mormântul său au venit mulţi bolnavi şi 
neputincioşi pentru a se vindeca. Ucenicii săi i-au dezgropat moaştele şi le-au 
aşezat în biserică, spre închinare. Mii de pelerini veneau să se închine la moaştele 
sale, mai ales la hramul Mănăstirii Neamţ, când avea loc pelerinajul la mănăstirile 
Neamţ, Agapia şi Secu. Acestea au fost ascunse o periodă, odată cu cele ale 
Sfântului Partenie. 


Părți din moaştele acestor doi sfinţi de la Agapia se păstrează şi astăzi în 
mănăstirile nemţene şi în altele din Moldova. 


Pustnicul din Muntele „Scaune“. 


Sfântul Ierarh Dosoftei, mitropolitul Moldovei, a numărat printre călugării cu 
înaltă viaţă duhovnicească din Moldova şi pe Cuviosul Partenie de la Agapia 
Veche. A trăit în secolul al XVII-lea, fiind urmaşul sihaştrilor din Munţii Agapiei. 
A fost tuns în monahism de stareţul Eufrosin, ctitorul mănăstirii din Livada 
Părinților. 


Tradiţia spune despre Sfântul Partenie că a sihăstrit în muntele „Scaunele“, după 
modelul pustnicilor dinaintea sa: ziua se ruga în singurătate, mai ales cu Psaltirea, 
pe care o ştia pe dinafară, iar la apusul soarelui, gusta puţin din pâine şi legume 
fierte, după care toată noaptea rostea rugăciunea lui lisus, în timp ce împletea 
coşuri. Dormea puţin când obosea, în laviţe (scaune), aşezate între trunchiurile de 
brazi. Ucenicii duceau coşurile la târg, unde le vindeau, iar cu banii astfel câştigaţi 


cumpărau hrană şi cele necesare traiului pustnicesc. De la aceste scaune, muntele şi 
poiana au primit numele de „Scaune“. 


Nu se cunosc date exacte despre viaţa sa, dar se ştie că este numărat în rândul 
egumenilor Agapiei. Se spune că era luminat şi plin de înţelepciune şi avea darul 
tămăduirii. Potrivit unor tradiţii, scotea şi demoni din oameni. 


A trecut la cele veşnice în 1660, iar trupul său a fost dezgropat şi găsit neputrezit. 
Moaştele sale au fost ascunse pentru o perioadă lungă de timp. 


Intemeietorul Mănăstirii Pângărați 


Unul dintre trăitorii nemţeni canonizaţi de Sfântul Sinod al Bisericii Ortodoxe 
Române în luna martie este Sfântul Cuvios Simeon de la Pângăraţi. S-a născut la 
începutul secolului al XV-lea, într-un sat din apropierea oraşului Piatra Neamţ, în 
timpul domniei lui Alexandru cel bun. A intrat din tinereţe în obştea Mănăstirii 
Bistriţa, unde a trăit în ascultare şi a sporit duhovniceşte. Cu binecuvântarea 
egumenului Mănăstirii Bistriţa şi, împreună cu încă doi ucenici ai săi, în 1432, s-a 
retras la poalele muntelui numit „Paru“, la 5 km depărtare de mănăstirea sa, lângă 
malul stâng al pârâului Pângărați. Aici, cuviosul şi-a făcut o chilie din bârne de 
brad, într-o poiană înconjurată de păduri seculare, şi trăia cu ucenicii săi, în 
necontenite rugăciuni şi în meditaţie la cele cereşti. Ajungând sihastru desăvârşit şi 
dascăl iscusit al rugăciunii inimii, mulţi monahi au venit de-a lungul timpului la el, 
aşezământul lui fiind cunoscut timp de 29 de ani sub numele de „Sihăstria lui 
Simeon“. 


Sfântul Voievod Ştefan cel mare i-a dăruit, în 1461, bani şi ajutor să înalțe o mică 
biserică de lemn, cu hramul „Sfântul Mare Mucenic Dimitrie, izvorâtorul de mir“. 
Biserica a fost sfinţită în acelaşi an, la 26 octombrie, de mitropolitul Teoctist I, care 
l-a hirotonit atunci preot pe Simeon. Astfel, Sfântul Cuvios Simeon a devenit 
întemeietorul şi primul egumen al Mănăstirii Pângăraţi, ce s-a numit până în 1508 
„Schitul lui Simeon“. 


Sfătuitor al lui Ştefan cel mare 
Viaţa sa curată l-a învrednicit pe Simeon de a primi darul vindecării bolilor şi al 


vederii înainte. Mulţi suferinzi veneau la chilia sa şi se făceau sănătoşi prin 
rugăciunea lui. 


Dregători din sfatul ţării, chiar şi domnitorul Ştefan cel mare, veneau adesea la el 
să ceară binecuvântare şi sfaturi. În 1476, când turcii l-au învins pe Ştefan cel mare 
în luptele de la Războieni, Cuviosul Simeon şi-a luat ucenicii, s-a rugat lui 
Dumnezeu pentru domn şi pentru ţară ca să-i scape din mâinile cotropitorilor, apoi 
au trecut peste Carpaţi, în Transilvania, stabilindu-se la Mănăstirea Caşiva. După 
puţin timp, în toamna aceluiaşi an, a trecut la cele veşnice, fiind îngropat de 
ucenicii săi la Caşiva. 


Moaştele sale au fost cinstite de Sfântul Voievod Ştefan cel mare, care le-a adus în 
Moldova. leromonahul Atanasie scrie că Ştefan voievod i-a adus sfintele lui 
moaşte într-o raclă cinstită şi le ţinea în vistieria sa cu cinste. „Apoi, luând o parte 
din sfintele lui moaşte, le-a oprit pentru blagoslovenie, şi cu aromate cu bune 
miresme, şi cu tămâie le tămâia totdeauna spre credinţa şi buna întărire a dreptei- 
credinţe a domniei sale, iar mai vârtos pentru dragostea şi căldura duhovnicească 
ce avea mai-nainte către dânsul; iar rămăşiţa sfintelor lui moaşte cu cuviinţă 
sfințită şi cu cinste le-a îngropat în cetatea Sucevei“. 


Amfilohie, cinstit încă din viaţă ca sfânt 


Sfântul Amfilohie de la Pângăraţi s-a născut în anul 1487, în partea de nord a 
Moldovei. Viaţa monahală şi-a început-o de foarte tânăr, la Mănăstirea Moldoviţa, 
de unde a venit la Pângăraţi, în anul 1508. Aici a fost ales stareţ, conducând obştea 
mănăstirii timp de 56 de ani. 


În timpul său, domnitorul Alexandru Lăpuşneanu a zidit la Pângăraţi o biserică în 
numele său, pe locul celei vechi de lemn, care fusese arsă de turci. Se spune că 
domnitorul a avut un vis în care i s-a cerut să meargă la Pângăraţi să zidească 
această biserică, sfințită în 1560 de mitropolitul Grigorie. La bătrâneţe, fericitul 
Amfilohie a primit marele şi îngerescul chip al schimniciei sub numele de Enoh, 
iar în anul 1570 a trecut la cele veşnice. A fost cinstit încă din viaţă ca sfânt, iar 
monahii de la Moldoviţa şi Pângăraţi l-au prăznuit în fiecare an la data trecerii sale 
la Domnul. 


Ctitorul celei mai mari mănăstiri ortodoxe de maici din lume 


Printre Sfinţii nemţeni canonizaţi în acest an se numără şi Cuviosul Părinte Iosif. 
Acesta s-a născut în jurul anului 1750, în satul Valea Jidanului din Transilvania, 
într-o familie de credincioşi ortodocşi, venită în Moldova din cauza revoltei 
românilor ortodocşi din Transilvania, condusă de Cuviosul Sofronie de la Cioara, 
împotriva asupririi austriece şi a uniației. Tânărul Iosif a fost impresionat de 


mănăstirile moldave şi de viaţa călugărilor de aici, încât a devenit ucenic al 
Cuviosului Paisie Velicicovschi, încă de pe când se afla la Mănăstirea Dragomirna. 


Ucenic al acestuia, Cuviosul Iosif s-a deprins cu ascultarea, smerenia, paza minţii, 
înfrânarea, postirea, privegherile şi rugăciunea minţii. Când Sfântul Cuviosul 
Paisie s-a mutat cu obştea la Mănăstirile Secu şi Neamţ, a venit şi Cuviosul Iosif, 
care, la recomandarea stareţului, a fost călugărit şi hirotonit ieromonah. 


În 1779, Cuviosul Iosif a devenit îndrumător duhovnicesc la Schitul Pocrov de 
lângă Mănăstirea Neamţ şi povăţuitor al maicilor de la Schiturile Gura Carpenului 
şi Durău. Cu binecuvântarea stareţului, a devenit sihastru (ieroschimonah) în 
Munţii Neamţului, cu alți doi monahi: Gherman şi Gherontie. După anul 1785, 
Cuviosul Iosif a fost rânduit să pună bazele Mănăstirii Văratic, împreună cu maica 
Olimpiada, iar mai apoi şi Nazaria, ucenicele sale duhovniceşti de la Schitul 
Durău. 


Preocupare pentru cultură 


Sfântul Iosif este primul mare duhovnic al aşezării monahale de la Văratic şi, în 
acelaşi timp, unul dintre ctitorii acestei mănăstiri. Cunoscând purtarea sa şi rolul 
activ pe care l-a îndeplinit la Văratic, mitropolitul Veniamin Costachi al Moldovei 
l-a prețuit pentru sfințenia vieţii sale şi pentru faptele bune ce le săvârşea. 
Împreună cu stareţele din vremea sa, a pus temelia bunelor rânduieli cu privire la 
slujbele bisericeşti, la lucrul de obşte şi chilie, la deprinderea cu cititul, scrisul, 
lucrul de mână şi rugăciunea cea de toată vremea. 


A ctitorit cele două biserici de la începuturile mănăstirii, cea din lemn (1785) şi cea 
din zid (1808-1812), ambele cu hramul „Adormirea Maicii Domnului“. Sfântul 
Iosif, pustnicul a contribuit la organizarea mai multor mănăstiri din munţii 
Neamţului şi, timp de treizeci de ani, a asigurat îndrumarea duhovnicească a mai 
bine de trei sute de călugăriţe, precum şi a numeroşi trăitori din munţii de lângă 
Sihla. Bun cunoscător al Sfintei Scripturi şi al scrierilor Sfinților Părinţi, s-a ocupat 
şi de copierea manuscriselor cu conţinut scripturistic, teologic şi cultic. 


A avut darul vindecărilor, iar după trecerea sa la cele veşnice, la 28 decembrie 
1828, a fost înmormântat în pronaosul Bisericii „Adormirea Maicii Domnului“ de 
la Mănăstirea Văratic. 


Locurile din Munţii Neamţului unde a trăit ieroschimonahul losif au rămas în 
tradiţia locului sub denumirea: „Poiana lui Iosif“, „Pârâul lui Iosif“ şi „Chiliile lui 


Iosif. De la marele isihast român se păstrează un tipic al rugăciunii inimii, pe care 
îl urma dimpreună cu ucenicii săi din mănăstiri. 


Duhovnicul Cuvioasei Teodora de la Sihla 


Sfântul Ierarh loan de la Râşca a păstorit ca ierarh în Moldova veacului al XVII-lea 
şi a fost prieten apropiat al mitropoliților Varlaam şi Dosoftei. S-a născut în ţinutul 
Vrancei. Încă din tinereţe şi-a manifestat dorinţa de a intra în viaţa călugărească. 
Rudenia sa, Varlaam Moţoc, viitorul mitropolit al Moldovei, care trăia pe atunci la 
Mănăstirea Secu, l-a dus pe tânărul loan în obştea Mănăstirii Râşca, rectitorită de 
vornicul Costea Băcioc, prietenul apropiat al lui Varlaam. Aici a fost călugărit de 
egumenul Agafton, în jurul anului 1630. 


În 1632, Varlaam a devenit mitropolit al Moldovei, iar după câţiva ani l-a mutat pe 
călugărul loan de la Mănăstirea Râșca la Mănăstirea Secu, dându-i chilia, cărțile şi 
lucrurile pe care mitropolitul le păstra în mănăstirea sa de metanie. Datorită 
perioadei în care a trăit la Râşca (aproximativ 18 ani), contemporanii şi urmaşii |- 
au numit „loan de Râşca“. 


La Mănăstirea Secu, loan a avut ca îndrumători spirituali pe egumenii Nechifor şi 
Ghedeon, acesta din urmă fiind ctitorul Schitului (azi mănăstire) Sihăstria şi apoi, 
în două rânduri, mitropolit al Moldovei. În 1641, domnitorul Vasile Lupu, sfătuit 
de mitropolitul Varlaam, înfiinţa în Cetatea Neamţului o mică mănăstire, cu hramul 
„Sfantul Ierarh Nicolae“. Mitropolitul Varlaam a pus ca egumen al acestei 
mănăstiri-cetate pe omul său de încredere şi rudenia sa, loan „de la Râşca“. 


„Arhiepiscopul cel sfânt şi minunat“ 


A fost egumen la Mănăstirea din Cetatea Neamţului până în 1665. EI a botezat-o, 
în 1650, pe fiica lui Joldea, armaşul cetăţii, cea care avea să fie, peste ani, marea 
sihastră, Sfânta Cuvioasă Teodora de la Sihla. De asemenea, i-a fost duhovnic şi 
îndrumător până la vârsta de 16 ani, îndemnând-o să aleagă viaţa monahală. 


În 1667, Loan a fost ales, hirotonit şi instalat episcop al Huşilor, având credincioşi 
din Țara de Jos a Moldovei, de pe ambele maluri ale Prutului. A păstorit timp de 
şapte ani, în vremuri grele, când turcii şi tătarii prădau, deseori, aceste locuri. Era 
foarte apreciat de credincioşi, dar şi de ceilalți ierarhi moldoveni, în special de 
Sfântul Ierarh Dosoftei, în acea perioadă episcop la Roman, iar după câţiva ani 
mitropolit al Moldovei. 


Din anul 1674 şi până la trecerea sa la cele veşnice (1685), loan a păstorit 
Episcopia Romanului, înfiinţată de primii voievozi Muşatini ai Moldovei. Aici a 
ctitorit Mănăstirea Mera, în ţinutul său natal, cu ajutorul rudei sale, vornicul Moţoc 
din Odobeşti. Episcopul loan a aşezat la acea mănăstire pe ucenica sa, Teodora, de 
la Cetatea Neamţului, împreună cu alte câteva călugărițe. 


A fost înmormântat de mitropolitul Dosoftei şi ceilalți ierarhi, lângă biserica mare 
a Mănăstirii Secu. Sfântul Mitropolit Dosoftei, în cartea sa „Viaţa şi petrecerea 
sfinților“, l-a numit „arhiepiscopul cel sfânt şi minunat“. 

(Ștefan Mărculeţ / în Ziarul Lumina - Joi, 05 lunie 2008) 


Prof. dr. Dorin Stănescu - Cum am pierdut Basarabia şi nordul Bucovinei 


La 1918, o generaţie aparte a reuşit să făurească, printr-o uriaşă jertfă şi voinţă, 
România mare, acel vechi vis în care toţi românii să fie cuprinşi în graniţele unui 
stat românesc. Un context istoric favorabil, lideri politici remarcabili şi un popor 
unit pentru împlinirea idealului național au reprezentat coordonatele pe care s-a 
clădit noua Românie de după 1918. Dar, viaţa politică din România mare a anilor 
'30 a fost marcată de numeroase erori în politica externă, care au dus la sfâşierea 
României în 1940. 


Primul deceniu al perioadei interbelice a fost, desigur, un moment de referinţă pen- 
tru istoria naţională, prin tot ce au reuşit să înfăptuiască înaintaşii noştri: reforme 
de unificare a noilor teritorii, modernizarea instituțională, un nou avânt al eco- 
nomiei şi al culturii. Acestea au fost numai câteva dintre reperele care au confirmat 
faptul că atunci când există pace, consens şi voință, neamul acesta ştie să-şi 
împlinească singur destinul, fără ca alţii să decidă în numele său. 


Din păcate, unii dintre marii lideri ai generației de la 1918 au părăsit rând pe rând 
scena: în 1927 au murit regele Ferdinand întregitorul şi Ion I.C. Brătianu, în 1936 
Constantin Stere, iar în 1938 regina Maria şi Alexandru Averescu. Noua generaţie 
parcă nu a mai avut reperele şi tăria celei anterioare. 


Viaţa politică din România mare a anilor '30 a fost marcată de numeroase erori în 
politica externă, de aderenţa unei părți a intelectua-li-tății la ideile extremismului 
de stânga ori de dreapta, de eşecul unei democraţii care s-a manifestat demagogic, 
iar corupția şi lipsa de consistență a politicienilor au aruncat generația tânără în 
braţele ideilor totalitariste ale epocii. De această fascinaţie a autoritarismului n-a 
scăpat nici monarhia română, care fusese un factor de echilibru în viaţa publică. 
Noul rege, Carol al II-lea, a condus România orbit de dorința de a domina viaţa 
politică naţională, de a-şi subordona partidele. A acţionat astfel că a subminat din 
plin fragila democraţie românească. În 1938, i-a dat acesteia lovitura de moarte 
prin instaurarea unui regim de domnie autoritară, prin modificarea constituţiei şi 
crearea primului partid de masă, Frontul Renașterii Naţionale. În jurul său s-a creat 
o camarilă de oameni lipsiţi de scrupule, avizi de câştiguri şi putere care au dat şi ei 
lovituri decisive credibilităţii sistemului democratic. 


Dacă în plan cultural şi chiar economic domnia lui Carol al II-lea a reprezentat o 
perioadă de referință chiar, în alte domenii, aceeaşi domnie a reprezentat un 
dezastru: tensiuni în rândul societății, disparităţi între sat şi oraş, o țărănime majo- 
ritară care, într-o ţară văzută drept „grânar al Europei“, mânca pâine doar la zile 
mari. În plus, clasa politică și democraţia au fost permanent subminate, iar ascen- 
siunea fascismului, comunismului, a ideilor totalitariste împrumutate din exterior a 
fost un alt efect nefast al acestei domnii. 


Într-un deceniu în care, în Europa, liderii politici ai democraţiilor occidentale au 
acționat dintr-o greşeală într-alta, cedând, rând pe rând, în faţa lui Hitler, în care 
războiul plutea în aer, lipsa viziunii în politica externă a găsit România, în anul 
1940, lăsată în bătaia vântului și izolată în faţa tendințelor revizioniste ale vecinilor 
săi: URSS, Ungaria, Bulgaria. 


Pactul Ribbentrop-Molotov 


În vreme ce la București regele Carol se bucura de inaugurări edilitare, de mani- 
festări ale cultului personalităţii sale, la 23 august 1939, la Moscova se încheia așa- 
numitul Pact Ribbentrop-Molotov, după numele miniștrilor de externe ai Germa- 
niei și URSS, prin care cele două state totalitare semnau un acord de neagresiune. 
Acesta mai era însoțit de un protocol secret, care reglementa sferele de influență în 
Europa şi în cadrul căruia URSS îşi exprima interesul pentru Basarabia, în timp ce 
Germania declara că nu este interesată de această zonă. 


Istoriografia occidentală consideră că semnarea pactului a fost momentul care a 
declanșat cel de-al doilea Război mondial. Obţinând garanția că URSS nu va ataca 


Germania și că astfel şi-a securizat graniţele de est, Hitler a pornit la atacarea 
Poloniei şi mai apoi la invadarea Franţei, Olandei, Belgiei și Luxemburgului. Din 
păcate pentru țara noastră, consecințele Pactului Ribbentrop-Molotov s-au dovedit 
a fi dramatice, iar urmările se văd şi astăzi. 


Cedarea Basarabiei şi a nordului Bucovinei 


La 1 septembrie 1939, prin invadarea Poloniei de către Germania fascistă, începea 
un alt război mondial care pentru noi a însemnat sfârşitul României mari. La 22 
iunie 1940, Franţa, marele nostru aliat, capitula în fața Germaniei hitleriste, iar 
eşafodajul politicii noastre externe era prăbușit. Stalin avea să decidă că venise şi 
rândul României. La 24 iunie 1940, conform înţelegerii din 1939, partea germană 
era informată că URSS va anexa Basarabia şi Bucovina. 


În ziua de 26 iunie 1940, comisarul poporului pentru Afaceri Externe, Viaceslav 
Molotov, l-a chemat pe amabasadorul român la Moscova, Gheorghe Davidescu, şi 
i-a prezentat un ultimatum al guvernului sovietic, prin care cerea „retrocedarea 
Basarabiei până la 28 iunie şi transferul nordului Bucovinei către URSS”. Nota era 
însoțită şi de o hartă care trasa noile frontiere. Argumentarea lui Molotov a fost că 
România profitase de slăbiciunea Rusiei în 1918, iar cedarea nordului Bucovinei 
reprezenta o compensație pentru Basarabia. 


Deşi ambasadorul român a protestat şi a argumentat că Unirea fusese rezultatul 
voinței populației românești, nota ultimativă a URSS a ajuns la București în 
dimineaţa zilei de 27 iunie. „Această ştire m-a trăsnit ca o lovitură de măciucă şi 
m-a revoltat în cel mai înalt grad. Este un lucru așa de oribil că nici o minte 
românească nu poate să-l conceapă”, a scris Carol al II-lea în jurnalul său. Regele a 
convocat la ora 12:00 Consiliul de Coroană pentru a lua o decizie împreună cu 
sfetnicii săi. Nicolae Iorga a fost cel care, după prezentarea făcută de rege, a luat 
cuvântul şi s-a pronunţat pentru rezistență în fața agresiunii sovietice. S-a decis să 
se ceară guvernului sovietic inițierea unor consultări şi implicit amânarea răspun- 
sului. În paralel, factorii de decizie români au purtat discuţii cu ambasadorii 
Germaniei și Italiei la București. 


De la Moscova, răspunsul a venit sub forma unei noi note ultimative de evacuare, 
în patru zile, a teritoriilor Basarabiei şi nordului Bucovinei de către armata și 
administraţia română. În Consiliul de Coroană din seara zilei de 27 iunie s-a votat 
acceptarea sau nu a ultimatumului sovietic. Au fost exprimate 20 de voturi pentru 
acceptare şi doar 6 de respingere (Nicolae Iorga, Silviu Dragomir, Ştefan Ciobanu, 
Victor lamandi, Traian Pop, Ernest Urdăreanu). 


Fără să aştepte răspunsul guvernului român, câteva ore mai târziu trupele armatei 
roşii au invadat România. Basarabia și nordul Bucovinei intrau sub administrare 
sovietică, în timp ce armata şi administraţia română aveau să se retragă şocate de 
rapiditatea evoluţiei evenimentelor, dar şi de răspunsul decidenților politici de la 
Bucureşti, care, cu numai câteva luni în urmă, vorbeau de rezistență, de pregătirea 
impecabilă a armatei pentru a face faţă oricărui duşman. 


Începând cu noaptea de 27/28 iunie 1940, România mare, visul generaţiei de la 
1918, era spulberată, iar milioane de români intrau, din nou, sub jugul stăpânirii 
străine. A doua zi, la 28 iunie, la Moscova, sosea şi răspunsul de la București. 


Epilog 


Au trecut 80 de ani de la acele întâmplări, unele răni s-au stins, altele nu, căci 
granițe despart şi azi românii de români. 


Poate cea mai bună descriere a acelor timpuri ne-o oferă magistrul Nicolae Iorga, 
în articolul din ziarul „Neamul Românesc“ (15 iulie 1940), intitulat „Păcat de 
munca noastră”: „Printr-o nedreptate fără pereche, i s-a luat ţării noastre toată 
Moldova de peste Prut, unele sate bucovinene curat românești şi s-a ştirbit şi un 
colț din judeţul Dorohoi. La această sărăcie a noastră, cu atâta greutate întregită, s- 
a lăcomit Rusia cea nesfârşit de mare, întinsă până în adâncurile Asiei. [...] E păcat 
de atâta lume românească din nou căzută pradă străinului dușman. Și e păcat şi de 
munca noastră. Căci aproape un sfert de veac ne-am trudit să dregem ce stricaseră 
alții, să ridicăm felul de viaţă al tuturora și să facem ca ai noştri, atâta timp dispre- 
ţuiţi şi apăsaţi, să ajungă iar la o stare vrednică de oameni. Dar, orice dreptate învie 
şi orice muncă cere răsplata. Şi noi ne aşteptăm iarăşi ceasul, curând sau mai 
târziu”. 


Vieţile Sfinţilor români - file de pateric românesc 


Asociaţia SOS  “Sprijin-Ocrotire-Speranţă” în colaborare cu părintele Grigore 
Marchiş am pregatit o lucrare A4 alb/negru, cu 320 pag, numită " Vieţile Sfinţilor 
români - file de pateric românesc". 


VIETILE SPINTILOR POMANI O, prea lăudaţilor și purtătorilor de Dumnezeu, Sfinților Români, ca cei ce aţi primit 
i i cununile cele neveştejite ale slavei şi v-aţi învrednicit de desfătarea raiului, primiţi aceste 


rugăciuni ale noastre, rostite cu inimă curată şi fiţi mijlocitori către Înduratul 

Dumnezeu ca să ne izbăvească de osânda cea v ându-ne păcatele, ca imprennă.cu.— 

voi să petrecem acolo unde nu este nici durere, nici întristare, nici suspin și unde se cântă 
neincetat: Aliluia! 


(Condacul al 13-lea din Acatistul Sfinților Români) 

Prefață 
Sfinţii Români - roadele lucrării Sfântului Duh în fiinţa Neamului românesc 
După Învierea Sa din morţi, Mântuitorul nostru Iisus Hristos, le-a dat apostolilor 


porunca de a propovădui Evanghelia la toate neamurile: „, Drept aceea, mergând, 
învăţaţi toate neamurile, botezându-le în numele Tatălui şi al Fiului şi al Sfântului 


Duh, învăţându-le să păzească toate câte v-am poruncit vouă. Şi, iată, Eu sunt cu 
voi în toate zilele, până la sfârşitul veacului. Amin”. (Mt. 28, 19-20). 


Cuvântul Evangheliei a ajuns şi în Dacia strămoşilor noştri prin propovăduirea 
Sfinţilor apostoli Andrei şi Filip după cum ne încredințează dovezile istorice pre- 
zentate de către prof. Emilian Popescu în studiul „Sfântul apostol Filip misionar pe 
pământul românesc”. Astfel s-a implinit porunca Mântuitorului şi în cazul nea- 
mului nostru care a primit sămânța Cuvântului chiar de la cei ce au auzit și au 
infăptuit cele auzite de la Învaţătorul şi Domnul. 


Propovăduirea Evangheliei şi aşezarea ei la temelia vieţii și a gândirii au avut drept 
efect schimbări majore în viaţa noilor creştini şi apoi a comunităților în care trăiau. 
Prin punerea în practică a poruncilor evanghelice lumina lui Hristos strălucea tot 
mai mult. Strămoşiu noştri au putut primi relativ uşor noua învățătură creştină 
întrucât preceptele lui Zalmoxe au ușurat strădania misionarilor creştini. Tocmai 
din acest motiv, primirea Evangheliei de către daci s-a făcut în chip pașnic. 
Martirii pe care îi cunoaștem, începând cu cei din secolul al IV-lea, sunt rezultatul 
persecuțiilor dezlănțuite de vremelnicii stăpânitori ai acestor ținuturi. 


Din veacurile primare ale Bisericii şi până în zilele noastre neamul nostru a născut 
şi naște sfinți. Fie că este vorba de martiri, de cuvioşi, de preoţi, de ierarhi, de 
domnitori, de simpli ţărani sau din oricare categorie socială, toți arătat prin viața 
lor că sfințirea vieții se poate realiza în orice timp și în orice loc spre slava lui 
Dumnezeu şi spre întărirea urmaşilor în trăirea după voia Lui cea sfântă. 


Sfinții români, odrăsliți din tulpina neamului românesc, şi-au mutat rădăcinile în 
ceruri şi ne cheamă pe noi, cei ce le cercetăm viaţa şi nevoinţele, să ne „scuturăm 
tina de pe ochiul minţii” şi „să vedem pe Hristos, Soarele dreptății tuturor viaţă 
răsărind. "Ei ne cunosc frământările şi năzuințele ca niște frați mai mari ai noştri şi 
vor să ne vină într-ajutor. În planul vieţii noastre cotidiene, când ne aflăm în vreo 
situaţie din care nu putem ieşi singuri, cerem ajutorul celor care se pricep într-un 
domeniu sau altul.leșirea din fundăturile sufleteşti se poate realiza prin comu- 
niunea vie cu Dumnezeu și cu sfinții Săi. Pentru a-i chema într-ajutorul nostru este 
nevoie să-i cunoaştem şi să avem încredere în mijlocirea lor înaintea lui Dumne- 
zeu. În ultimul timp sunt tot mai frecvente afirmaţiile celor ce neagă posibilitatea 
ca în neamul nostru să se fi născut sfinți. Paginile ce urmează ne arată că Duhul 
Sfânt a lucrat și în fiinţa neamului nostru deoarece a aflat aici vase vrednice de 
lucrarea Lui. 


Cartea de faţă reprezintă, de fapt, Duminica tuturor Sfinţilor români regăsită în 
zilele lor de prăznuire de pe parcursul întregului an bisericesc. Ea s-a născut din 
dorinţa de a-i cinsti pe Sfinții români şi de a le cunoaște viața cu mai mare uşurinţă 
fără să fim nevoiţi a căuta cele cunoscute despre ei în mai multe surse. Nădăjduim 
ca cele prezentate să se constituie într-un imbold sfânt care să trezească întru noi 
dorinţa împlinirii cuvintelor Sfântului apostol Pavel: „Aduceţi-vă aminte de mai- 
marii voştri, care v-au grăit vouă cuvântul lui Dumnezeu; priviţi cu luare aminte 
cum şi-au încheiat viaţa şi urmaţi-le credinţa.”( Evrei 13,7). 

Pr. Grigore Marchiş 


Notă asupra ediției 


Cu ajutorul bunului Dumnezeu şi cu mijlocirea Sfinților români am purces la 
editarea acestei cărți care să cuprindă viețile şi nevoinţele Sfinților români cano- 
nizati până acum, precum și locul unde se găsesc mormintele sau sfintele moaște. 
Cunoscând cursul vieţii lor şi faptele vrednice de cinstire, să ne fie acestea pildă de 
urmat în tot restul vieţii noastre. 


“Biserica cinsteşte pe sfinți întrucât simte prezența lui Hristos şi lucrarea Sfântului 
Duh în ei. Cinstirea sfinților nu este, asadar, o ştirbire a cinstirii lui Dumnezeu ci, 


dimpotrivă, este o prea mărire a iubirii Sale pentru oameni şi a lucrării Lui de 
înălţare a omului spre frumuseţea şi viața veşnică a lui Dumnezeu. 


Sfinţii pe care 1-a canonizat Biserica noastră au fost mai întâi cinstiţi de poporul 
credincios, iar Biserica, de fapt, confirmă recunoașterea sfinţeniei, care vine din 
lucrarea Sfântului Duh în oameni. Biserica constată şi proclamă sfinţenia acolo 
unde Dumnezeu a binevoit s-o arate. Sfinţii sunt cunoscuţi şi necunoscuţi 
oamenilor, iar numărul total al sfinţilor din fiecare neam şi din fiecare vreme îl ştie 
numai Dumnezeu. 


Pentru a sublinia faptul că Duhul Sfânt a lucrat in chip minunat de-a lungul vea- 
curilor şi pe pământul țării noastre sau în poporul nostru, de la creștinarea sa 
începând cu secolul II şi până astăzi, Sfântul Sinod al Bisericii Ortodoxe Române, 
la 20 iunie 1992, a hotărât ca Duminica a Il-a dupa Rusalii să fie numită 
"Duminica Sfinților români", urmând Duminicii tuturor Sfinților, în general.” 


Cităm mai Jos câteva paragrafe din “Actul Sinodal al Bisericii Ortodoxe Auto- 
cefale române privind canonizarea unor Sfinți români” 


“Minunat este Dumnezeu întru Sfinții Săi (Psalm 67, 36), căci prin sfinţii care sunt 
pe pământul Lui, minunată a făcut Domnul toată voia întru ei" (Psalm 15,3). 


Bucurie mare vestește astăzi fulor săi, Biserica noastră dreptmăritoare, la crugul 
anului mântuirii 1992, în Duminica tuturor Sfinților, hotărând ca în rândurile 
acestora să fie asezaţi cei alesi şi bineplăcuţi lui Dumnezeu pe care ea însăşi l-a 
odrăslit în sânul neamului românesc. 


Pe Sfinți îi cinstim, ca pe "prietenii" şi "casnicii" lui Dumnezeu (Efes. 2, 19) şi ca 
pe nişte frați desăvârșiți ai noştri, care au cunoscut încercările şi nevoile vieții 
pământeşti iar acum, în apropierea lui Dumnezeu mijlocesc şi se roagă Lui pentru 
mântuirea noastră. Prin cinstirea sfinţilor noi sporim, înainte de toate, cinstirea pe 
care o datorăm lui Dumnezeu, așa cum glăsuia mitropolitul Varlaam al Moldovei 
în Cazania de la Duminica tuturor Sfinților. 


Rugăciunile sfinților înaintea lui Dumnezeu pentru mântuirea noastră sunt mai bine 
primite, însa, dacă şi noi credincioşii, impodobiţi cu credinţă şi fapte bune, ne ru- 
găm împreună cu ei, lepădându-ne de păcatele noastre. Acest adevăr îi intăreşte şi 
Sfăntul loan Gură de Aur, când spune: "Știind acestea, iubiţilor, să alergăm la 
mijlocirea sfinților, dar să nu ne mărginim la aceasta, ci să lucrăm şi noi cum se 
cuvine, după pilda pe care ne-au dat-o ei”. 


În evlavia credincioşilor noștri n-a lipsit niciodată cinstirea unor vrednici trăitori, 
mărturisitori şi apărători ai dreptei credinţe, flori alese ale spiritualității româneşti 
din rândurile credincioşilor, cuvioșilor, preoţilor şi ierarhilor Bisericii noastre, fără 
să se fi făcut proclamarea cinstirii lor printr-un act sinodal. 


În anul 1950, Sfântul nostru Sinod, în spiritul tradiţiei creştine autentic ortodoxe, a 
hotărât înscrierea în rândul sfinților a unora dintre aceștia, recunoscând şi 
confirmând cinstirea pe care poporul drepteredincios o aducea acestor sfinţi de 
mult timp, pentru ca în anul 1955-1956 să proclame prin Tomos sinodal 
canonizarea lor, cu cinstire locală pentru unii şi cu cinstire în întreaga Biserică 
Ortodoxă Română fiind împărtăşită şi de celelalte Biserici Ortodoxe surori. 


De aceea, luând aminte la credinţa și dragostea, evlavia și mila, cinstea şi dreptatea 
şi la dăruirea şi jertfelnicia neamului românesc, care a odrăslit mulțime de sfinți pe 
care numai Bunul Dumnezeu îi ştie şi îi cunoaşte câţi sunt; Văzând trebuința 
rânduirii unei zile de pomenire a Sfinților români asa cum a fost propusă de 
Comisia sinodală pentru canonizarea Sfinţilor români; 


Sfântul Sinod a hotărât la 20 iunie 1992 ca de acum şi până la sfârșitul veacurilor, 
în întreaga Biserică Ortodoxă Română, să se numere cu sfinții şi să se cinstească, 
după pravilă, cu slujbă specială şi cu acatist toți sfinţii din neamul românesc, ştiuţi 
şi neștiuţi, pentru a căror cinstire se instituie "Duminica Sfinților români" care va fi 
asezată în Calendarul Bisericii noastre în fiecare an a doua Dumincă după 
Pogorarea Duhului Sfânt, arătându-se prin aceasta lucrarea Sfântului Duh în 
Biserica noastră de-a lungul veacurilor. 


În această Duminică vor fi amintiţi şi cu evlavie cinstiţi: 

- Sfinţii ierarhi, preoţi și diaconi slujitori ai Bisericii Ortodoxe Române care s-au 
săvârşit muceniceşte şi au mărturisit şi au apărat cu jertfelnicie credinţa ortodoxă, 
neamul şi țara noastră; 

- Sfinţii cuvioşi şi cuvioase care s-au săvârșit trăind deplin viaţa călugărească şi 
care, prin pilda vieţii lor şi prin rugăciune, au hrănit duhovniceşte pe toți drept- 
credincioşii; 

- Sfinţii martiri din orice treaptă harică sau stare obştească şi toți aceia care prin 
pătimirile şi sângele lor martiric au primit cununa sfinţeniei; 

- Sfinții români ucişi de oștile păgâne sau ale altor asupritori de-a lungul vea- 
curilor, precum şi cei care au căzut în lupta cu aceştia sau în amară robie pentru 
credinţă, Biserică şi neam; 

- Sfinţii care s-au săvârşit luptând cu arma cuvântului pentru apărarea credinței, a 
Bisericii Ortodoxe şi a binecredincioşilor ei fii. Și toti ceilalți sfinți creştini 
ortodocşi români din toate timpurile şi de pretutindeni, ştiuţi şi neștiuţi, care au 
sporit în dragostea pentru Hristos, a faptei bune, a rugăciunii şi a virtuţii creştine, 
pe care Dumnezeu i-a scris în Cartea Vieţii. 


Către toţi aceştia să înălțăm rugăciuni fierbinţi, cu inimă curată şi împreună cu ei să 
prea mărim pe Dumnezeu zicând: "Bucuraţi-vă, toate cetele sfinților români 
împreună cu toţi sfinții, podoaba de mult preţ a Bisericii lui Hristos, cea una 
dreptmăritoare!" 


Vestindu-vă toate cele de mai sus, cu conştiinţa datoriei împlinite față de înaintaşii 
noștri, demni de cinstire pentru sfinţenia vieţii lor, să ne îndreptăm rugăciunile 
către Atotputernicul Dumnezeu, drept mulţumire pentru toate câte ne-a învrednicit 
a săvârşi pentru slava Bisericii şi a drepteredinciosului popor român. Și pentru ca 
legătura şi comuniunea noastră de rugăciune cu sfinţii pe care I-am pomenit şi cu 
toți cei aleşi şi ştiuți în totalitatea lor numai de Prea Bunul Dumnezeu, să 
dăinuiască de-a pururea, avem îndatorirea să păstrăm și să mărturisim aceeaşi 
dreaptă credinţă pe care au mărturisit-o ei, să avem aceeași dragoste lucrătoare în 
faptele bune de fiecare zi şi să propăşim pe calea unităţii, în duhul canonicităţii 


Ortodoxiei noastre. Să ţinem mereu aprinsă candela credinţei strămoşești şi a spiri- 


tualității românesti, pentru a ne lumina calea spre mântuire, nouă și urmașilor 
noștri. 


IPS. Daniel, Mitropolitul Moldovei si Bucovinei, “ 
Nicoleta Rusu, Președinte Asociaţia SOS 


Sinaxarul Sfinţilor români pentru copii 


https://www.librariacartilorbisericesti.ro/librarie/sinaxarul-sfintilor-romani- 


Mănăstirile din România 


"Ortodox.ro"” este un proiect dezvoltat în scopul promovării valorilor ortodoxiei 
românești. Atenţia noastră a fost acordată mănăstirilor ortodoxe care sunt pre- 
zentate în măsura în care am beneficiat de informaţii și imagini. 


https://ortodox.ro/manastiri 


Pr. Silviu Cluci - Aşezământul românesc de la Ierihon 


Aşezământul românesc din Ierihon este o construcție de dată recentă, care se adau- 
gă celorlalte două lăcaşuri româneşti din Țara Sfântă: Aşezământul românesc de la 
Ierusalim şi Schitul „Sfântul loan Botezătorul” de la Iordan. 


Foto: Oana Nechifor 
Foto: Silviu Cluci 


Aşezământul românesc din Ierihon este situat aproape de centrul oraşului nou, la 
jumătatea distanţei dintre Dudul lui Zaheu şi vechea cetate. lerihonul este amintit 
în cărţile Numeri, Deuteronom şi losua din Vechiul Testament. În Noul Testament, 
evangheliştii Matei, Marcu şi Luca ne mărturisesc că Mântuitorul Hristos a trecut 
de mai multe ori prin acest oraş în drumul Său spre Iordan sau Ierusalim. 


Istoricul aşezământului 


Demersurile pentru întemeierea unui aşezământ românesc la Ierihon au început în 
anul 1994, după numirea arhimandritului (astăzi episcop vicar patriarhal) Ieronim 


Creţu ca Superior al Aşezămintelor Româneşti la Locurile Sfinte. Planurile aşeză- 
mântului, întocmite de arhitecţii Sorin Ilie Vasilescu şi Horea Gavriş de la Univer- 
sitatea de Arhitectură şi Urbanism lon Mincu din Bucureşti, au fost aprobate de 
patriarhul Teoctist în anul 1997. 


În urma acordului dintre patriarhul Diodor al Ierusalimului şi patriarhul Teoctist, 
construcția aşezământului a început în anul 1999, pe un teren de circa 1000 mp, 
donat Patriarhiei Române de familia Samoilă, venită în Ierihon în anul 1933. Pen- 
tru că terenul nu era suficient pentru realizarea proiectului propus, de-a lungul 
timpului s-au făcut demersuri pentru achiziționarea altor terenuri limitrofe, ajun- 
gându-se la o suprafaţă de aproape 3000 mp. Cu sprijinul Guvernului român, în 
perioada 2007-2009 aşezământul a mai dobândit 6300 mp. 


În ianuarie 2000 a avut loc sfinţirea altarului bisericii mari cu hramurile „Naşterea 
Domnului” şi „Toţi Sfinţii români” şi, respectiv a paraclisului cu hramul „Ioţi 
Sfinţii din Palestina”. Tot atunci s-a pus piatra de temelie la casa de pelerini. Slujba 
a fost oficiată de patriarhul Teoctist, înconjurat de un sobor de ierarhi, preoţi şi 
diaconi. 


Biserica centrală 
Astăzi, Aşezământul românesc de la Ierihon este un complex arhitectonic impre- 
sionant prin frumuseţea şi eleganța stilului specific bizantin. In centrul ansamblului 
de clădiri se află biserica cu hramul „Naşterea Domnului” şi „Toţi Sfinţii români”. 
Biserica în formă de cruce îmbină fericit cele mai frumoase elemente arhitectonice 
româneşti cu elementele specifice Orientului creştin. Pereţii exteriori ai bisericii 


sunt acoperiţi cu plăci din piatră în formă de benzi şlefuite şi aşezate după nuanţe. 


La interior, biserica a fost împodobită cu fresce ce reprezintă numeroase scene 
biblice din Ierihon şi de pe valea Iordanului, precum şi numeroşi Sfinţi români. 


Ansamblul clădirilor 


Împrejurul bisericii se întind pe rând paraclisul cu hramul „Toţi Sfinţii din Pale- 
stina”, clopotniţa, corpul casei pentru pelerini şi egumenia. 


La parterul casei pentru pelerini se află un salon de primire, bucătăria, sala de mese 
pentru pelerini şi egumenia unde se află chiliile vieţuitorilor aşezământului. La 
etajele superioare se află camerele pentru pelerini, iar la subsol se află cel de-al 


doilea paraclis, cu hramurile „Sfântul prooroc Daniel” şi „Sfânta cuvioasă Para- 
scheva”, finalizat în anul 2009. Aici se mai află biblioteca, cu sală de studiu, o sală 
de conferinţe, magazia, precum şi cripta. 


Date de contact 

Adresa: 47-49 Kamal Nasser Str, Jericho, Palestine, Via Israel 
Telelon/Fax: 0097222324621 

Site: www.jerusalem.ro 


(Foto) Popas la Aşezământul românesc din oraşul Ierihon 


foto: Oana Nechifor, Pr. Silviu Cluci 


Aşezământul românesc din Ierihon este situat aproape de centrul oraşului nou, la 
jumătatea distanţei dintre Dudul lui Zaheu şi vechea cetate. 

„Cuvântul dumnezeiesc pe pă- 
mântul românesc a odrăslit și Bi- 
serica străbună cu Sfinţi s-a împo- 
dobit. vrednici lucrători s-au arătat 
Mucenicii și Mărturisitorii, care pen- 
tru Hristos viaţa și-au jertfit, iar 
Cuvioșii și pustnicii, întru nevoinţe 
urmând calea Domnului, chipuri 
îngerești au dobândit. Arhiereii și 
preoţii neîncetat vestind cuvântul 
Evangheliei au mărturisit, iar bine- 
credincioșii Voievozi biserici au 
înălţat și, cu dreptmăritorii creștini, 
credința ortodoxă și ţara au apă- 


rat. Toate cetele Sfinţilor împreună 
rugaţi pe milostivul Dumnezeu să 
mântuiască sufletele noastre.” 


Troparul Sfinţilor Români 


www.editurapatriarhiei.ro 
ISBN 978-973-616-295-4 


6|l4 2283911003870 


Rugăciune către sfinţii români 


Sfinţilor români, voi, care sunteţi podoaba neamului nostru şi roada lui cea 
mai de preţ: mucenici, care aţi murit pentru Stăpânul Hristos; ierarhi, care 
ne-aţi păstorit cu sfințenie; cuvioşi, care v-aţi nevoit ca nişte îngeri în trup; 
mărturisitori, care aţi păzit dreapta credinţă; şi voievozi, care ne-aţi apărat 
Biserica şi neamul, staţi tari, precum aţi şi stat, înaintea tronului lui 
Dumnezeu, rugându-vă cu lacrimi să ne ierte păcatele şi să ne întoarcă spre 

toată fapta cea bună. 


Noi credem şi mărturisim că voi, sfinţilor care aţi odrăslit din neamul 
nostru, sau care aţi venit în aceste părţi pentru a ne lumina cu viața sau cu 
moaştele voastre, vă rugaţi cu dragoste pentru noi şi ne sunteţi cel dintâi 
ajutor în faţa lui Dumnezeu, şi pentru aceasta ne şi rugăm vouă cu evlavie: 
păziţi-ne, împreună cu Maica Domnului, de toate greutăţile şi încercările 
care se abat asupra noastră; nu de cele ce sunt îngăduite spre pocăință şi 
spre întoarcere la Dumnezeu să ne păziţi, sfinţilor, ci de cele care sunt din 
răutatea şi invidia vrăjmaşilor noştri văzuţi şi nevăzuţi, şi care sunt mai 
presus de puterea noastră. Izbăviţi-ne, aşadar, cu rugăciunile şi îndurările 
voastre, de venirea altor neamuri asupra noastră, de războiul cel dintre 
noi, de secetă, de cutremur, de foc, de potop, de boală şi de toate necazurile 
pe care din cauza răutăţii noastre le pătimim. Că, iată, cu nenumarate păcate 
Il mâhnim pe milostivul Dumnezeu: cu uciderea de prunci cea cumplită, cu 
desfrânarea cea ruşinoasă, cu hoţii şi viclenii şi minciuni, şi îndeobşte cu 
toată fapta cea rea. Ne-am îndepărtat sfinţilor, întru totul de Dumnezeu şi 
de Biserica Sa, și vă rugăm acum să cereţi pentru noi iertare de păcate, chip 
de pocăință şi râvnă pentru toată fapta cea bună. Si să ne întoarceţi la 
dragoste pentru Dumnezeu şi pentru Maica Sa şi pentru Biserica cea 
strămoşească, Ca nu cumva din pricina noastră să fie hulit Dumnezeu 
printre neamuri, ci mai degrabă să fim un neam întru care să se slăvească 
sfânt numele Lui. Ca astfel, ridicându-ne la cinstea cea dintâi, să ne 
închinăm vouă, iubiţi ai noştri sfinţi români, şi să slăvim pe Dumnezeu 


cel Unul în Treime, Tatăl, Fiul şi Duhul Sfânt, acum şi pururea şi în vecii 
vecilor. Amin. 

DUMINICA TUTUROR SPINȚISOR ROMANI 

SINGUR, PENTRU BURNEZEU SI NEAMUL SAU, | ÎN 
AICIOGATA, 


Dumnezeu este aproape de oameni. 
S-a făcut Om printre oameni pentru ca 
pe oameni să-i aprop ie de Dumnezeu. 


ț PATRIARHUL DANIEL 


GÂNDURI LA 
EVANGHELIA DUMINICII 

e Sfântul Sinod a hotărât, la 20 iunie 1992, ca de acum şi până 
la sfârşitul veacurilor, în întreaga Biserică Ortodoxă Română, 
să se numere cu Sfinţii şi să se cinstească după pravilă cu 
slujbă specială şi cu acatist toţi Sfinţii din neamul nostru, 
ştiuţi şi neştiuţi. 


e Curăţindu-ne inimile de pofta cea rea, ţinem mereu aprinsă 
candela spiritualității româneşti. 

Bisericii lerusa imului 


Sf. | Oprea Nicolae Si Gheora lePe lerinul ss, CR Calul 

CAbENDARYb SPINȚILOR ROMÂNI 


"Celor ce din neamul nostru s-au învrednicit a dobândi, prin nevoinţele și sângele lor, 
darul sfinţeniei, fiind astfel slava neamului nostru înaintea lui Dumnezeu și a 
oamenilor, acestora şi noi, ca unora ce pururea mijlocesc inaintea tronului lui 

Dumnezeu pentru mântuirea noastră, să le strigăm cu bucurie: Bucuraţi-vă, sfinților 
toți, care aţi strălucit pe pământul ţării noastre!” (Acatistul Sfinţilor Români) 


CABENDARYb SPINȚILOR ROMANI 


"Celor ce din neamul nostru s-au învrednicit a dobândi, prin nevoinţele și sângele lor, 
darul sfințeniei, fiind astfel slava neamului nostru inaintea lui Dumnezeu și a 
oamenilor, acestora și noi, ca unora ce pururea mijlocese inaintea tronului lui 

Dumnezeu pentru mântuirea noastră, să le strigăm cu bucurie: Bucuraţi-vă, sfinților 
toți, care ați strălucit pe pământul țării noastre!” (Acatistul Sfinților Români) 


PP e unde vei merge, 
o urmă de bine 
să lași 
în fiecare zi!” 

reiciodată nu veţi avea pace 
Şi inişie sufletească dacă nu 
veţi ul hi şi lehlă, ca Ş Oiristos! 
YI, (oi nu ştim să iertăm! 
e i la Gisarieă 
cu, care vii la Wiserică 
- eu pentru tine vorbesc 
- tu, care ştii că (Dumnezeu 
vrea pace, tu prin tăcere să 
dezarmezi pe cel care a pornit 
cearta, căci din duşman 
poţi să ţi-l faci prieten. 


O geastă comportare arată 
diferenţa dintre tine, 
care intri cu folos în (Hiserică 


şi cel care nu vine 
Părintele 


Constantin Sârbu ||  sauvinenumaicutrupul.” de 

Arsenie Papacioc 


Nimica sunt, 
nimica pot, 
nimica am. 


Și aceste 
cuvinte, tot un 
cuvânt sunt: 
smerenia.” 


Părintele Proclu 
Nicău 
P 


“Fericirea nu este 
3 acolo unde e pan- 
tecele plin si cont 
Î marein banca, 
9 Fericirea este 


59 acoloundeeste 
Hristos; In inima 


inima noastra !” 


a mai! 
r se roaga, 
UI rie si r i ti unu la suta 


i TEBA pai 


Dumnezeu cruta tara. 


PR.IOANICHIE BALAN 


Pomeneste, Doamne, 
toate popoarele, sa le 


tii in bratele Tale, sa le 

acoperi cu Sfantul Tau 
Acoperamant, sa le pazesti 

e orice rau si de razboi. 

Si iubita noastra tara, 

7] SI noapte sa o tii la 

sanul Tau, sa o acoperi 

cu Sfantul Tau Acoperamant, 
sa o pazesti de orice rau 

Si de razboi. 


Rugăciunea neîncetată a unei țărănci 


La părintele Paisie Olaru venise o femeie să se 
spovedească. Ea l-a întrebat: "Părinte, cum o fi cu 
mântuirea mea? Eu nu ştiu multe rugăciuni pe de rosi, 
pentru că nu am fost dată la şcoală şi nu ştiu să citesc”. 
Părintele a întrebat-o: "Și nu ie rogi?", la care ea a grăil: 
"Mă rog, cum să nu mă rog". "Şi cum te rogi? "Uite cum 
mă rog. Atunci când mătur prin casă zic în mintea mea: 
"Doamne, curăţeşte sufletul meu, cum curăţ eu gunoiul din 
casă”. Atunci când spăl rufe spun din nou: 'Spală, 
Doamne, negreala păcatelor din inima mea, ca să fie 
frumoasă, aşa cum e o rufă curată şi spălată '. Când fac 
orice alt lucru spun aceleaşi cuvinte. Femeia l-a întrebat 
în final: "Părinte, o fi bună rugăciunea asia?', iar 
părintele Paisie i-a spus asa: "Numai aşa să te rogi toată 
viața de acum înainte!" 


| i EE- TI | 


1Ş cpsitrmeea pen 
uniune lumea nu este decât 
ruşine, dezolare, masacre. Numai 
a voi Să trăiască în această iubire, 
va cunoaşte viaţa veşnică. 


Indură-te, Doamne, de 
şi neamul nostru și ajută 
în sfârșit, calea cea dreapi tă, | 1câlzește, € 


W; E 


inimile noastre care, înv 
să-şi iubească aproapele | 
Doamne, să ne răbdăm u bzi pe noi toți. | 


Fiinta Calciu 


mamuca LU V(LIN 


. 


Mă 


U ji da. 


Bucuraţi-vă, Sfinţilor români, rugători fierbinţi pentru sufletele noastre! 


